
APOCALYPSIS. IQII 


CAT UPL x TT: 


T signum magnum visum est in caelo; mulier 
circumdata sole, et luna sub pedibus ejus, et 
super capite ejus corona stellarum duodecim. 

2. Et in utero habens clamavit parturiens, et cru- 
ciata parere. 

3. Et visum est aliud signum in caelo; et ecce draco 
magnus rufus, habens capita septem, et cornua decem, 
et super capitibus suis diademata septem. 

4. Et cauda sua traxit tertiam partem stellarum 
caeli, et projecit illas in terram; et draco stetit coram 
muliere futura parere, ut postquam pepererit, fetum 
ejus devoraret. 

5. Et peperit filium masculum, qui futurus pascere 
omnes gentes virga ferrea; et raptus est fetus ejus ad 
Deum et thronum Ipsius. 

6. Et mulier fugit in desertum, ubi habet locum 
praeparatum a Deo, ut ibi alant eam diebus mille du- 
centis sexaginta. 

7. Et faétum est bellum in caelo; Michael et angeli 
ejus pugnarunt cum dracone, et draco pugnavit et 
angeli ejus. 

8. Et non praevaluerunt, et non locus inventus 
eorum amplius in caelo. 

9. Et projectus est draco ille magnus, ille serpens 
antiquus, vocatus diabolus et satanas, seducens uni- 

versum orbem, projectus est in terram, et angeli ejus 
cum illo projecti sunt. 

10. Et audivi vocem magnam dicentem in caelo, 
Nunc facta est salus et potentia et regnum Dei nostri, 
et potestas Christi Ipsius, quia projectus est accusator 
fratrum nostrorum, accusans illos coram Deo nostro 
dies et noctes. 

11. Et illi vicerunt eum per sanguinem Agni, et 
per verbum testimonii illorum, et non dilexerunt ani- 
mam suam usque ad mortem. 

12. Propter hoc gaudete, caeli, et in illis habitantes : 
vae habitantibus terram et mare, quia descendit diabo- 
lus ad vos, habens iram magnam, sciens quod exiguum 
tempus habeat. 

13. Et cum vidit draco quod projectus in terram, 
persecutus est mulierem quae peperit filium. . 

14. Et datae mulieri duae alae aquilae magnae, ut 
volaret in desertum in locum suum, ubi aleretur ibi 
tempus et tempora et dimidium temporis, a facie ser- 
pentis. 

15. Et ejecit serpens post mulierem ex ore suo 
aquam tanquam flumen, ut illam a flumine absorptam 
faceret. , 

16. Et adjuvit terra mulierem,‘et aperuit terra os 
suum, et deglutivit flumen quod ejecit draco ex ore 
suo. 

17. Et iratus est draco contra mulierem, et abivit 
facere bellum cum reliquis seminis ejus, observanti-, 
bus mandata Dei, et habentibus testimonium Jesu 
Christi. 


18 [&. 4. xiii. 1. Et steti supra arenam maris. 

VERSUS I, 2.” 


WO5- “Et signum magnum visum est in caelo; mulier circumdata sole, et tuna sub 
pedibus ejus, et super capite ejus corona stellarum duodecim, Et in utero habens clamavit 
parturiens, et cruciata parere.”’ 


1, “Et signum magnum visum est in caelo,” significat testificationem Divi- 
nam de futura ecclesia, et de receptione doctrinae ejus, et a quibus im- 
pugnabitur [n. 706]; “mulier circumdata sole,” significat ecclestam 
apud illos qui in amore in Dominum sunt, et inde in amore erga proxt- 
mum [n. 707]; “et Juna sub pedibus ejus,” significat fidem apud illos 
qut | raturales sunt, et| in charitate [n. 708]; [“et super capite ejus 
corona stellarum duodecim,” significat saprentiam et intelligentian 
illorum gut ab ea ecclesia, per doctrinalia et cognitiones omnium vert 


et boni ex Verbo] [n. 709]. 


2. “Et in utero habens,” significat xascentem doctrinam ex bono amtoris cae- 
lestis [n. 710]; “(lelamavit parturiens, et cruciata parere,” significat 
non receptionem ab illis qui in ecclesia, et resistentiam illorum gut ut 
fide separata a charitate sunt [n. 711]. 


706(d). [Vers.1:] “Et signum magnum visum est in caelo.”” — 
Quod significet testificationem Divinam de futura ecclesia, 
et de veceptione docirinae ejus, et a guibus impugnabitur, 
constat ex significatione ‘signi magni in caelo,” quod sit 
manifestatio et testificatio Divina; quod sit de ecclesia et 
de receptione doétrinae ejus, tum de impugnatione ejus, 
constat ex sequentibus: per ‘“‘mulierem” enim intelligitur 
ecclesia, per ‘‘filium ejus masculum” doétrina, ac per ‘“‘dra- 
conem et angelos,” et dein per “‘bestias,” intelliguntur qui 
ecclesiam et doétrinam ejus impugnaturi sunt. Quod visio 
illa dicatur ‘“‘signum magnum” est quia per ‘“ signum” 
intelligitur manifestatio Divina de futuris et testificatio, hic 
de futura ecclesia et ejus doctrina, et quoque de impugna- 
tione ejus ab illis qui per ‘‘draconem” et per ‘ bestias” 
intelliguntur ; haec vocatur “‘signum” ex eo, quia manifes- 
tat etintestatur. In Verbo multis in locis dicitur ‘‘signum” 
et ‘‘miraculum ;” et per ‘‘signum” intelligitur id quod indi- 
cat, testatur et persuadet de re quaesita, at per ‘‘miracu- 
lum” intelligitur id quod excitat, percellit et stuporem 
inducit; ita signum intelle¢tum et fidem movet, et mira- 
culum voluntatem et ejus affectionem; nam voluntas et 
ejus affectio est quae excitatur, percellitur et obstupet, ac 
intelleétus et ejus fides est quae persuadetur, cui indicatur, 
et pro qua testificatio fit. Quod signum et miraculum 
differant, constare potest ex eo, quod Judaei, tametsi tot 

miracula a Domino facta viderunt, usque ab Ipso petierint 
signa; et quoque ex eo, quod prodigia faéta in Aegypto 
et in deserto dicantur nunc ‘‘signa” nunc ‘‘miracula,” et 
quoque utrumque; ac praeterea constat ex eo, quod in 
Verbi singulis sit conjugium veri et boni, proinde etiam 
intelle€tus et voluntatis, nam verum est intelleétus et 
bonum est voluntatis, et inde quoque signa ibi se referunt 
ad illa quae veri, ita quae fidei et intelleétus sunt, ac mira- 
cula ad illa quae boni, ita quae affe€tionis et voluntatis 
sunt; inde nunc patet quid per ‘‘signa” et quid per 
‘‘miracula,” ubi utraque nominantur in Verbo, in specie 
intelligitur, ut in sequentibus locis:—Apud Mosen, 


66 


“Obdurabo cor Pharaonis, ut multiplicem signa mea et miracula mea in 
terra Aegypti” (Zod. Ulvii. 3); 
aptud eundem, 


“Dedit Jehovah signa et miracula magna et mala in Aegypto, in Pha- 
raone, et in omni Idomo ejus” (Dewtr. vi. 22); : 


apud eundem, 
Tentavit “ Jehovah venire ad accipiendum Sibi gentem e medio gentis 
per miracula, per signa, et per stupenda” (Deutér. iv. 34) ; 
apud Davidem, 
“Non meminerunt...diei, ....quo Jehovah posuit in Aegypto signa.., 
et prodigia. .in agro Zoanis”’ (Ps. Ixxviili. 42, 43); 
apud eundem, 


“‘Posuerunt inter eos verba signorum [3] I psius, et miracula in terra Chami” 
GP Sticy. 2a) 


apud eundem, 
“Misit signa et miracula in medium tui, Aegypte, in Pharaonem, et 
omnes servos ejus”’ (Ps. Cxxxv. 9); 
apud Feremiam, 


“Oui posuisti signa et miracula in terra Aegypti, et usque ad diem hunc, 


etiam in Israele, atque in hominibus,....et eduxisti populum tuum 
Israelem e terra Aegypti, per signa et per miracula” ((4)xxxii. 20, 
21); 


ex his patet quod prodigia fata in Aegypto, et postea 
apud filios Israelis, dicantur ‘‘signa et ‘‘miracula,” “signa” _ 
quia testificata sunt et persuaserunt, ‘‘miracula” quia 
excitaverunt et stuporem induxerunt; conveniunt tamen 
in eo, quod’ quae excitant et stuporem inducunt etiam 
testificentur et persuadeant, sicut illa quae excitant volun- 

tatem etiam persuadent intellectui, aut sicut illa quae 
movent affectionem etiam movent cogitationem persua- 
dendo. Similiter apud Zvangelistas, 
In consummatione saeculi “surgent falsi Christi et falsi prophetae, 
dabunt signa magna et miracula, ac in errorem inducent, si possi- 
bile est, etiam electos” (Matth. xxiv. 24; Marc. xiii, 22): 
hic etiam per ‘“‘signa magna” et ‘“miracula” significantur 
similia, nempe ut testificentur et persuadeant, ac ut per- 
cellant et stuporem inducant, ex quo persuasio fortis ; 
quinam per ‘“‘falsos Christos” et per ‘‘falsos prophetas,” 
tum quinam per ‘‘ele¢tos” intelliguntur, videatur supra 
(n. 624{2],684[2]). Apud Mosen, 
“Si surrexerit in medio tui propheta aut somnians somnium, qui dederit 


tibi signum aut miraculum, et veniat signum aut miraculum quod 
locutus est ad te, dicendo, Eamus ad deos alios, non obedies”’ 


Fe, (Deutr. xiii. 2-4 [B. A, 1-3]): 


hic dicitur ‘‘propheta” et ‘‘somnians somnium,” ac ‘“‘sig- 
num” et ‘‘miraculum,” quia ad prophetam refertur signum, 
et ad somniantem somnium miraculum, ex causa quia per 
‘‘prophetam ” intelligitur docens vera, et in sensu abstra¢to 
doétrina veri, et per ‘‘somniantem” excitans ad faciendum 
ita, et in sensu abstracto excitatio ex qua fit; hoc quoque 
est miraculi, et illud signi; prophetae enim viva voce a 
Domino instruebantur, et somniantes per repraesentativa 
excitantia ad faciendum; haec influebant in affeétionem 
somniantis et inde in visum cogitationis, nam cum homo 
somniat, sopitur ejus intelle¢ctus naturalis, et aperitur ejus 
visus spiritualis, qui omne suum trahit ab affectione ; hic 
autem visus qui trahit ab affectione mala, nam dicitur de 
prophetis qui docent falsa et somniant vana, nam per 
‘deos alios” intelliguntur falsa et vana quae audiverunt et 
viderunt. 

[0.] Quod “signa” significent testificationes quae indi- 
cant et persuadent ut credant quod ita sit, constat ex 
sequentibus locis:—Apud JMosen, 

“Si non crediderint tibi, nec audiverint vocem signi primi, credent ta- 
men voci signi posterioris; et si non crediderint duobus signis 
his, nec audiverint vocem tuam, sumes de aquis fluvii,....et fient 
sanguis” (Zod. Uliv. 8, 9): 

haec de miraculis per Mosen factis, cum Dominus appa- 
ruit ei in rubo, quae ‘‘signa” vocantur, quia testificatura 


1916 APOCALYPSIS EXPLICATA. 


erant et persuasura ut crederent quod Moses missus sit, 
ut educeret eos ex Aegypto; quare ter dicitur ‘ut cre- 
dant,” et quoque ‘‘ut audiant vocem” ejus. Apud eundem, 
“Dixit Jehovah ad Mosen, Quousque populus [hic]....non credent in 
Me, propter omnia signa quae feci in medio eorum? Omnes viri 


qui viderunt gloriam meam, et signa quae feci in Aegypto et in 
deserto,,...non videbunt”’ terram (VVwm. xiv. 11, 22[, 2 


similiter hic miracula vocantur ‘“‘signa,” quia dicitur ‘‘cre- 
dere ;” nam, ut diétum est, miracula dicuntur signa propterea 
ut persuadeant et inducant fidem; et quia signa apud illos, 
qui noluerunt intrare in terram Canaanem propter timorem, 
non induxerunt fidem, ideo de illis dicitur, quod *‘non visuri 
terram.” (Similia per ‘‘signa” significantur, Lxed. iv. 17 ; 
et cap. x. I, 2.) Apud Lvangelistas, 

Scribae et Pharisaei dicebant, ‘‘ Magister, volumus a Te signum videre ; 
et Ipse respondens dixit.., Generatio prava et adultera signum 
quaerit, sed ’signum non dabitur illi nisi signum Jonae prophetae: 
quemadmodum fuit Jonas in ventre ceti tribus diebus et tribus 


no¢ctibus, sic erit Filius hominis in corde terrae tribus diebus et 
tribus no¢tibus” (Matth. xii. 38-40; Luc. xi. 16, 29, 30): 


quod per “‘signum” intelligatur testificatio ut persuadean- 
tur et credant quod Dominus esset Messias et Filius Dei, 
qui venturus, patet; nam miracula quae Dominus in copia 
fecerat, et quae viderunt, non illis erant signa ; ex causa quia 
miracula non sunt signa, ut supra dictum est, nisi quam 
apud bonos: quod “‘Jonas fuerit in ventre ceti tribus diebus 
et tribus noctibus,” et id assumptum sit pro ‘‘signo,”, erat 
quia id significabat Domini sepulturam et resurrectionem, 
ita glorificationem Humani Ipsius ad plenum; ‘‘tres dies et 
tres noétes” etiam significant ad plenum. Apud Matthae- 
um, 

“ Pharisaei et Sadducaei tentantes rogarunt” Jesum “ut signum e caelis 
ostenderet illis ; Ipse respondens dixit.., Cum vespera facta est, 
dicitis, Serenitas, caelum enim rubet...; et mane, Hodie tempestas, 
rubet enim triste existens caelum: hypocritae, faciem caeli nostis 
dijudicare, signa autem temporum non potestis: natio prava et 
adultera signum requirit, sed signum non dabitur illi nisi Senn 
Jonae prophetae” (xvi. 1-4): 


per ‘‘signum,” quod petierunt e caelo, etiam hic intelligitur 
testificatio ut persuadeantur et credant quod Dominus 
esset Filius Dei, tametsi miracula faéta sunt quae non dixe- 
runt signa; quod Dominus dixerit tunc de vespera et de 

mane, est quia per “‘vesperam et mane” significatur ad- 
ventus Domini; hic quando ecclesia apud Judaeos devas- 
tata erat, quibus tunc serenitas, quia non cognoverunt 
Ipsum, ac secure vixerunt in falsis ex malo, hoc est ‘“ves- 
pera; at vero quando cognoverunt Ipsum, et propter falsa 
ex malis, in quibus fuerunt, negaverunt Ipsum, et impug- 
narunt, significat ‘‘mane” quando ‘‘tempestas:” inde est, 
quod Dominus dixerit, ‘‘Hypocritae, faciem caeli nostis 
dijudicare, signa autem temporum,” nempe adventus Ip- 
sius, ‘‘non potestis ;” quia, ‘‘natio prava et adultera” erat, 
nempe adulterans Verbum, ideo dixit quod ‘‘non illis sig- 
num daretur.” Ut quoque apud Marcum, 
““Pharisaei coeperunt disputare cum” Jesu, ““quaerentes ab Ipso signum 
e caelo...; qui suspirans spiritu suo dixit, Quid generatio haec 


signum quaerit? Amen dico vobis, non dabitur generationi huic 
signum ”’ (viii. 11, 12): 


quod ‘‘signum” hic significet testificationem, ex qua mani- 
feste scirent, agnoscerent et crederent quod Dominus esset 
Messias et Filius Dei, quem ex predi¢ctionibus apud Prophe- 
tas expectabant, constare potest ex eo, quod “‘suspirans in 
spiritu suo dixerit, Quid generatio haec signum quaerit? 
Amen dico vobis, non dabitur generationi huic signum :” 
causa fuit, si ex caelo hoc illis manifeste revelatum aut dic- 
tum fuisset, et sic persuasi agnovissent et credidissent, quod 
usque postea rejecturi essent ; et rejicere id post agnitionem 
et fidem est profanare, et profanatorum sors est omnium 
pessima in inferno. Quod ideo non illis data sit manifesta 
testificatio e caelo, constat ex his apud Fohkannem, 


“Occaecavit oculos illorum, et obduravit corda illorum, ne videant ocu- 
lis, et intelligant corde, et se convertant et sanem illos”’ (xii. 40): 


“se convertere et sanari” hic est profanare, quod fit cum 
agnoscuntur vera et bona, et imprimis cum agnoscitur 
Dominus, et dein negatur ; ita fuisset si Judaei per signum 
se converterint et sanati fuerint: ‘‘videre oculis et intelli- 
gere corde” significat recipere intelle€tu et voluntate, seu 
fide et amore: ex his patet quod ‘“‘signum” significet mani- 
festam testificationem. (De sorte profanatorum videatur in Dodtrina 
Novae Hierosolymae,n. 172.) Apud Fohannem; : 


‘Discipuli dixerunt ad-Jesum, “Quodnam facis Tu signum, ut videamus 
et credamus Tibi? Quid operaris? Patres nostri manna come- 

derunt in deserto, sicut scriptum est, Panem e caelo dedit illis ad 
edendum. Dixit illis Jesus, Amen, amen dico vobis, non Moses 
dedit vobis panem e caelo, sed Pater meus dat vobis panem e 
caelo verum: panis namque Dei est qui descendit de caelo et vitam 
dat mundo”’ (vi. 30-33): 


hic quoque “discipuli voluerunt signum; quod per id sig- 
nificetur testificatio ut credant, constat, nam dixerunt, 
‘‘Ut videamus et credamus, quid operaris?” Quod tunc 
dixerint de ‘‘manna,” et quod Dominus responderit de 
‘‘pane e caelo,” erat quia per ‘“‘panem” significatur omne 
bonum et verum quod nutrit animam, et in supremo sensu 
Ipse Dominus, a quo omne doétrinae et omne nutritionis 
spiritualis, per quod testificatus est ut videant et credant. 
Quod usque data sit testificatio, quae est signum e caelo, 
tribus discipulis, Petro, Jacobo et johaden constat ex 
transformatione Domini, tunc enim viderunt gloriam Ipsius, 
et quoque audiverunt vocem e caelo dicentem, ‘‘ Hic est 
Filius meus dileétus, Ipsum audite” (Marc. ix. 7; Luc. ix. 
35; Matth. xvii. 5). Apud eundem, 
Cum Jesus e templo ejecerat vendentes, dixerunt Judaei, “Quodnam 
signum..monstras quod haec facias? Respondit Jesus, et dixit 


illis, Solvite Templum hoc, in tribus tamen diebus exsuscitabo 
illud” (ii.\16, 18, 19): 


quod hic per ‘‘signum monstrare” significetur testificari 
per aliquod stupendum aut per vocem-e caelo, patet; sed 
quia testificatio talis illos damnavisset potius quam salva- 
visset, ut mox supra diétum est, ideo illis respondit de 
‘“Templo,” per quod intellexit corpus suum, quod hoc 
solveretur, hoc est, moreretur, et glorificatum tertio die 
resurgeret ; hoc quoque est quod. Dominus intellexit per 
“‘signum Jonae in ventre ceti tribus diebus et tribus no€éti- 
bus.” (Quod per ‘‘Templum” in supremo sensu significetur 
corpus Domini, videatur Fok. ii. 21.) Apud Lucam, 
Angelus dixit pastoribus, “Natus est vobis hodie Salvator, qui est Christus 


Dominus, in urbe Davidis: et hoc vobis signum, invenietis Infantem 
fasciis involutum jacentem in praesepi”’ (ii. 11, 12, 16): 


quoniam per “signum” intelligitur testificatio ut crederent 
quod natus esset Salvator mundi, ideo dicitur quod “inve- 
nirent Ipsum jacentem in praesepi involutum fasciis ;” sed 
quod id testificatio esset, nemo potest scire, nisi qui scit 
quid intelligitur per ‘‘praesepe,” et quid per ‘‘fascias ;” per 

‘‘praesepe” intelligitur doétrina veri ex Verbo, ex eo quod 
per ‘“‘equos” significetur intelle€tus Verbi; (ut constare potest 
ex illis quae supra, n. 355, 364, et in opusculo De Eguo Albo, n, 2-4, ostensa 
sunt;) inde per ‘‘praesepe,” ubi equorum pascuum, signifi- 
catur do¢trina veri ex Verbo. Dicitur etiam in versu 7 
illtus capitis, quod hoc faétum sit ‘‘quia non locus erat in 
diversorio,” per ‘‘diversorium” enim significatur locus instruc- 
tionis; (hoc etiam per ‘‘diversorium” significatur, Luc. x. 
Sa eaps xxii. [ 11) >) Marc. xiv. 145) et -alibi;)" et. id: erat 
apud Judaeos, qui tunc in meris falsis per adulterationem 
Verbi fuerunt ; hoc itaque est quod significatur per quod 
““non locus esset in diversorio :” nam si placuerit Domino, 
potuisset nasci in splendidissima aula, et reponi in le¢to 
lapidibus pretiosis ornato; sed hoc fuisset apud illos qui 
non in aliqua doétrina veri essent, et absque aliqua reprae- 
sentatione caelesti. Dicitur etiam, ‘‘fasciis involutus,” quia 
‘“‘fasciae” significant vera prima quae sunt vera innocen- 
tiae, quae etiam sunt vera Divini Amoris; nam ‘“‘nuditas,” 
cum de infante, significat deprivationem veri. Ex _ his 
constare potest, unde erat quod ab angelis dictum sit, 
“‘Hoe vobis. signum, invenietis Infantem fasciis involutum 
jacentem in praesepi.” Apud Evangelistas, 


Dicebant discipuli ad Jesum, ‘“Quodnam signum adventus Tui, et con- 
summationis saeculi?” ((aéth. xxiv. 3; Marc. xiii. 4; Luc. xxi. 7:) 


per “‘adventum Domini” et ‘‘consummationem saeculi” 
significatur principium ecclesiae novae et finis ecclesiae 
prioris ; per “‘adventum Domini” principium ecclesiae novae, 
et per ‘“‘consummationem saeculi” finis ecclesiae veteris: 
-quare Dominus in illis capitibus instruit discipulos de suc- 
cessiva vastatione ecclesiae prioris, et de instauratione 
ecclesiae novae in fine illius; sed instruit et docet illos per 
meras correspondentias, quae non possunt nisi quam per 
sensum spiritualem evolvi et sciri; et quia corresponden- 
tiae erant per quas Dominus locutus est, ideo erant omnia 


oe 


signa, ita testificationes. Vocantur etiam a Domino “‘sig- 
na”:—Ut apud Lucam, ; 
“Terribilia quoque [et] signa de caelo magna erunt. ....Erunt signa in 


sole, luna et astris, et super terra angustia gentium in desperatione, 
resonante mari et salo”’ (xxi. II, 25); 


apud Matthaeum, 


mY 
a, 

“Et tunc apparebit signum Filii hominis..., et tune plangent omnes 
tribus terrae, et videbunt Filium hominis venientem in nubibus 
caeli cum virtute et gloria..”’ (xxiv. 30): 


sed quid per haec et per reliqua in cap. xxiv. apud Matthae- 
zm, in spirituali sensu significatur, explicatum est in Arcanzs 
Caelestibus ; et quid per ‘‘apparitionem signi Filii homihis 
in nubibus caeli” in opere De Caelo et Inferno (n. 1); quare 
ulterius illa explicare supersedetur. 


[c.] Apud Marcum, 


Jesus ad discipulos, “Signa credentes haec sequentur: in nomine meo 
daemonia ejicient; linguis loquentur novis; serpentes tollent ; 
etiam si letale quid biberint, non illis nocebit ; super infirmos 
imponent manus, et bene habebunt. ....Et illi exeuntes praedi- 
carunt ubique, Domino cooperante....per subsequentia signa” 
(xvi. 17, 18, 20); 


haec tametsi miracula fuerunt usque vocantur “signa,” 
quia testabantur de Divina potentia Domini operantis illa ; 
quare dicitur, ‘‘Domino cooperante per illa signa.” Mira- 
cula di¢ta fuissent, si malis applicata; apud hos enim talia 
modo stuporem inducunt, et animum percellunt, et usque 
non persuadent ad credendum: aliter apud bonos; illis 
enim sunt eadem testificationes quae persuadent ad cre- 
dendum; quaré etiam vocantur “signa,” et dicitur, “Signa 
credentes haec sequentur.” Sed quomodo illa signa per- 
suadere ad credendum potuerunt, etiam paucis dicetur. 
Signa illa miraculosa, sicut quod ‘‘daemonia ejicerent,” 
‘‘linguis novis loquerentur,” ‘‘serpentes tollerent,” “non 
nociturum esset letale si biberint,” et quod “‘bene habe- 
rent [infirmi] per impositionem manus,” erant in sua essen- 
tia et in sua origine spiritualia, ex quibus illa profluebant 
et eveniebant ut effectus; erant enim correspondentiae, 
quae omnia sua trahunt ex spirituali mundo per influxum 
a Domino: sicut quod ‘“‘in nomine Domini ejicerent dae- 
monia” traxit suum effectum ex eo, quod ‘‘nomen Domini” 
spiritualiter intellectum sit omne doétrinae ex Verbo a 
Domino, et quod ‘‘daemonia” sint omnis generis falsa, 
quae sic per do¢trinam ex Verbo a Domino ejiciuntur, hoc 
est, removentur; quod “‘linguis novis loquerentur” traxit 
suum effectum ex eo, quod “linguae novae” sint doétrinalia 
pro nova ecclesia; quod ‘“‘serpentes tollerent” erat quia 
‘‘serpentes ” significant inferna quoad malitiam, et sic quod 
tuti ab infestatione ejus essent; quod “non nociturum > 


oe 

esset letale si biberint,” erat quod malitia infernorum non 
infectura illos ; quod ‘‘bene haberent infirmi per impositio- 
nem manus,’ erat quod per communicationem et con- 
junctionem cum caelo, ita cum Domino, a morbis spiritua- 
libus, quae vocantur iniquitates et peccata, convalescerent ; 
impositio manuum discipulorum correspondebat communi- 
cationi et conjunétioni cum Domino, et sic remotioni iniqui- 
tatum per Divinam Ipsius potentiam. Apud Esaiam, 
Dixit Jehovah ad Achasum, “ Pete tibi signum a Jehovah. .., in profun- 
dum dirige. ..,aut €xtolle sursum ;....dat Dominus. . vobis signum; 
Ecce Virgo concipiet et pariet filium, et vocabit nomen Ipsius Deus 
nobiscum ” (vii. 11, 14): 
quod haec dicta sint ad Achasum regem Jehudae, est quia 
rex Syriae et rex Israelis bellum gesserunt contra illum 
usque ad Hierosolymam, a quorum partibus etiam erat tribus 
Ephraimi, sed usque non valuerunt; ex causa quia rex 
Syriae ibi repraesentavit externum seu naturale ecclesiae, 
rex Israelis internum seu spirituale ejus, et Ephraim intellec- 
tuale ejus ; ibi autem tria illa, nempe naturale, spirituale et 
intelleétuale, perversa ; quae doétrinam veri, quae per ‘‘re- 
gem Jehudae” et per ‘‘ Hierosolymam” “significatur, impug- 
nare voluerunt ; quare non successit illis. Ut vero Achasus 
certus fieret de frustraneo conatus illorum, ei dicitur ut 
“‘signum peteret,” hoc est, testificationem ut certus fieret ; 
et data ei fuit optio, ut vel ex caelo vel ex inferno vellet 
habere; quod significatur per ‘‘In profundum dirige, vel 
tolle sursum ;” nam rex erat malus. Sed quia non destru- 
enda erat Hierosolyma, per quam significatur do¢trina veri 
ex Verbo, a talibus ante adventum Domini, ideo ei datum 
est signum miraculosum testificans de ea re, nempe quod 
“Virgo concipiet et pariet Filium, cujus nomen erit Deus 
nobiscum.” Quod postea destruetur ecclesia ea, sequitur 
in eo capite. Apud eundem, 
“Hoc tibi signum a cum Jehovah,....ecce retraham umbram graduum, 
quae @idescendit in gradibus Achasi pro sole, retrorsum decem 


gradus, ut retrocedat sol decem gradus-in gradibus quos descen- 
derat” (xxxvili. 7, 8): 


hoc signum datum est regi Hiskiae propter testificationem 
quod Dominus tutaretur eum et Hierosolymam a rege 
Assyriae, (ut dicitur versu 6 ibi,) per quem ‘‘regem” 
significatum est rationale perversum destruens omnia eccle- 

siae ; quare per hoc signum similiter repraesentata est nova 
ecclesia quae instauranda a Domino, sed hic quod tempus 
protraheretur ulterius quam di¢tum est Achaso mox supra: 
per ‘‘retraétionem umbrae quae descendit in gradibus 
Achasi pro sole” significatur retractio temporis antequam 
id fiet ; per ‘‘gradus Achasi” significatur tempus, hic usque 
ad Domini adventum; per ‘‘umbram” ibi significatur pro- 
gressio ejus ab ortu. ad occasum: per quod ‘‘retrorsum 
retraheretur decem gradus” significatur prolongatio tem- 
poris per plures adhuc annos, ‘‘decem” enim significant 
plura; per ‘“‘solem,” qui retrocedet, significatur adventus 
Domini. Sed hoc ulterius illustrandum est: adventus 
Domini fuit quando finis Ecclesiae Judaicae erat, hoc est, 
quando ibi non aliquod bonum et verum residuum esset : 
hoc intelligitur per ‘‘quando consummata est iniquitas,” 
et quoque per ‘‘plenitudinem temporum” in qua Dominus 
venturus est: integrum tempus durationis Ecclesiae Judai- 
cae repraesentatum est per ‘‘gradus Achasi,” principium 
ejus per primum gradum ibi, qui est quando sol est in suo 
ortu, et finis ejus per ultimum gradum in occasu; inde patet 
quod per “‘retra€tionem umbrae” ab occasu versus ortum, 
intelligatur prolongatio illius temporis. Quod hoc fieret 
‘“‘in gradibus Achasi,” erat quia Achasus rex erat malus, et 
profanavit san¢cta ecclesiae ; quare si successores ejus simili- 
ter fecissent, finis illius ecclesiae brevi affuturus esset; at 
quia Hiskias rex probus erat, prolongatum est tempus, nam 
iniquitas gentis istius per id non tam cito perventura erat 
ad consummationem, hoc est, ad finem suum. Apud eun- 
dem, 

Dicite ad Hiskiam regem, “Hoc tibi signum ; comedere hoc anno sponte 


nascens, et anno secundo ultro crescens ; at in anno tertio serite, 
metite et plantate vineas, et comedite fructum earum” (xxxvii. 


30): 


hoc diétum est ad Hiskiam regem, cum Sancheribus rex 
Assyriae bellum ei intulit, ac fastuose locutus est de se, 
et contumeliose de Deo et de Israele; quare etiam per- 
cussi sunt in castris ejus ™centum et o¢toginta et quinque 
millia, et ipse a filiis ejus occisus est. Causa cur id faétum 
est, erat, quia per ‘‘Assyriam” significatur rationale, et 
simile per ‘“‘regem Assyriae,” ac per ‘‘Judaeam” caeleste 
ecclesiae, et spirituale ecclesiae per ‘‘regem ejus;” at ibi 

per ‘“‘regem Assyriae” rationale perversum, quod per 
_ratiocinia falsa omnia caelestia et spiritualia ecclesiae, quae 
sunt bona et vera ejus, destruit: et quia per ‘‘Judaeam” 
et per’ “‘‘regem ejus” significatur caeleste et spirituale 
ecclesiae, quod erit a Domino cum venturus est in mun- 
dum, ideo talia dicuntur, per quae describitur regeneratio 
illorum qui ab illa ecclesia erunt: quare per signum quod 
“‘comederent primo anno sponte nascens,” significatur 
bonum caeleste quod a Domino illis implantabitur; per 
“‘ultro crescens secundo anno,” significatur verum illius 
boni quod inde erit: per ‘‘serere, metere, plantare vineas, 
et comedere fructum earum,” significantur omnia bona et 
vera quae inde profluunt, per ‘‘serere et metere” signifi- 
catur implantatio boni et receptio ejus; per “plantare vi- 
neas” implantatio veri et receptio ejus ; et per ‘‘comedere 
fruétum “earum” fruitio bonorum et faustorum ex illis, quae 
homini regenerato: haec vocantur ‘‘signum” quia sunt 
testificationes de ecclesia caelesti apud illos qui per ‘‘Je- 
hudam” in sensu spirituali intelliguntur, quorum regene- 
ratio fit a Domino per implantationem boni caelestis, dein 
per implantationem boni spiritualis quod in sua essentia est 
verum boni caelestis, et demum per multiplicationem et 
fructificationem in naturali homine. Apud eundem, 
“Sic dixit Jehovah, Sanctus Israelis et Formator ejus; Signa petierunt 
Me super filiis meis, et super opere manuum mearum praecipiunt 
Mihi ;....Ego excitavi Ipsum in justitia, et omnes vias Ejus recti- 


ficabo: Ipse aedificabit urbem meam, et captivitatem meam dimittet, 
non pretio neque munere” (xlv. II, 13): 


agitur etiam ibi de adventu Domini, et de instauratione 
ecclesiae ab Ipso; Dominus intelligitur per ‘Jehovam, 
Sanctum Israelis et Formatorem ejus;” qui ‘‘Sanétus 
Israelis” dicitur ex Divino Vero, et ‘‘Formator ejus” ex 
instauratione ecclesiae per illud, et ‘‘Israel” est ecclesia ; 
ideo per ‘‘filios Ipsius,” super quibus signa petierunt, intelli- 
guntur illi qui in veris sunt a Domino; et per ‘‘opus 
manuum Ipsius” intelligitur formatio illorum, et ecclesiae 
instauratio apud illos: ‘‘Excitavi Ipsum in justitia, et 
omnes vias Ejus reétificabo,” significat quod Ipsi Divinum 
Bonum et Divinum Verum, “‘justitia” enim in Verbo dici- 
tur de bono, et ‘‘viae” significant vera ducentia, hic Divina 
vera quia de Domino: ‘“‘Ipse aedificabit urbem meam, et 

captivitatem meam dimittet,” significat quod doétrinam 
veri restituet, et quod illos qui in falsis ex ignorantia sunt 
liberabit, ‘‘urbs” enim significat doétrinam veri, et ‘‘capti- 
vitas” falsa ignorantiae, in quibus fuerunt gentes, et per 
illa in captivitate spirituali: ‘‘non pretio neque munere” 
significat gratis ex Amore Divino. Apud eundem, 
“Nuntient vobis quae contingent, priora. .illa indicate, ut ponamus cor 
nostrum, et sciamus posteritatem eorum, aut ventura audire facite 
nos; indicate signum in futurum, ut sciamus quod dii vos” (xli. 
22, 23): ‘ 
quod antea¢ta et futura dicere sit solius Domini, et non 
alicujus hominis aut alicujus spiritus, exprimitur per ‘‘indi- 
care signum in futurum, ut sciamus quod dii sitis;” hoc 
concludit illa quae praecedunt, quare ‘‘indicare signum” 
est testificari persuadendo ut credatur. 
{[d.] Apud Ezechielem, 
“ Accipe tibi sartaginem ferri, et da eam parietem ferri inter te et inter 


urbem, et dispones facies tuas contra illam, ut sit in obsidionem, 
et angustes eam; signum hoc domui Israelis” (iv. 3); — 


haec et reliqua.in hoc capite sunt repraesentativa status 
ecclesiae apud gentem Judaicam, significantia quod illis 
non aliud verum esset quam falsificatum et adulteratum, 
quod in se est falsum; tale verum significatur per ‘“‘sarta- 
ginem ferri,” quam daret parietem inter se et inter urbem; 
et quia hoc sicut ferrum est durum, secludens et non 
admittens aliquod verum genuinum, dicitur ‘‘ut sit in 
obsidionem, et angustes eam:” quod hoc signum testetur 
de ecclesia quod talis sit, significatur per ‘Signum hoc 
domui Israelis;” ‘‘signum” est testificatio, et ‘“domus 
Israelis” est ecclesia. Apud Davidem, 

“Omnia perdidit hostis in sanctuario, rugierunt hostes. .in festi tui medio; 


posuerunt signa sua signa, ....Signa nostra non videmus, non 
amplius propheta”’ (Ps. Ixxiv. 3, 4, 9): 


“Omnia perdidit hostis in. sandétuario”. significat quod 
malum destruxerit san¢ta ecclesiae; ‘‘rugierunt hostes in 
festi tui medio” significat quod falsa destruxerint omnia 
cultus; ‘‘posuerunt signa sua signa” significat quod testifi- 
cati sint et persuaserint per omnia ; ‘‘signa nostra non vide- 
mus” significat quod nullae testificationes veri acceptentur 
in ecclesia; ‘‘non amplius propheta” significat quod nulla 

sit doctrina veri. Apud eundem, 


Jehovah, “fac mecum signum in bonum, ut videant osores mei et pudefi- 
ant, quod Tu, Jehovah, adjuveris me, et consolatus sis me” (Ps. 
Ixxxvi. 17): ‘ 


“facere signum in bonum” significat testificationem quod 
Jehovah adjuvet illum et consoletur illum, ut sequitur, hoc 
enim est bonum, in quod Jehovah faceret signum; quia 
signum est testificatio de eo, ideo dicitur, ‘‘ut videant 
osores mei et pudefiant.” Apud eundem, 

Deus “qui firmat montes virtute sua, accinctus est potentia, qui cessare 


facit tumultum marium, tumultum fluctuum ejus, et strepitum 
populorum, ut timeant habitatores finium ex signis tuis”’ (Ps. Ixv. 


7, 8[, 9] [4. 4. 6-8}): 


ita describitur Divina potentia Domini per testificantia ut 
credant; sed testificantia, quae sunt signa, non sunt quod 
“firmet montés,” ‘‘cessare faciat tumultum marium et 
fluétuum, ac strepitum populorum,” haec enim non talia 
signa sunt ut persuadeant illis qui omnia Naturae adscri- 
bunt: sed ea sunt signa testificantia Divinam potentiam 
Domini, quae in sensu spirituali, in quo agitur de caelo 
et ecclesia, intelliguntur ; in eo enim sensu per ‘‘montes,” 
quos virtute firmat,-intelliguntur caeli superiores, quia 
angeli illorum caelorum super montibus habitant; et in 
sensu abstracto intelligitur amor in Dominum et charitas 
erga proximum ; haec sunt quae Dominus, accinétus poten- 
tia, “virtute sua firmat,” hoc est, facit ut in aeternum 
subsistant ; quod ‘‘montes” talia significent, videatur supra 
(n. 405): per ‘‘tumultum marium” et ‘‘tumultum fluctuum” 
intelliguntur disceptationes et ratiocinationes illorum qui 
infra caelos sunt, ac naturales et sensuales; quod ‘‘ maria” 
significent illa quae naturalis hominis sunt, ita naturales, 
et inde tumultus et fluétus eorum disceptationes et ratio- 
cinationes, videatur etiam supra (n. 342): per ‘‘strepitum 
populorum” intelliguntur contradiétiones a falsis, per ‘‘ po- 
pulos” enim significantur illi qui in veris ‘sunt, ac in opposito 
sensu, qui in falsis (videatur supra, n. 175, 331,625): ‘ut timeant 
habitatores finium a signis tuis” significat sanctum cultum 
ex fide de Divina potentia apud illos qui in ultimis caeli et 
ecclesiae sunt; quod ‘‘timere” sit colere Dominum ex 
charitate et fide, supra (n. 696); et quod ‘‘habitatores 
finium” sint qui in ultimis caeli et ecclesiae sunt, et ibi 

in fide charitatis, constat ex eo, quod “‘fines” sint ultima 

caeli et ecclesiae. Ex his patet quod ‘“‘signa” hic signi- 

ficent testificationes de Divina Domini potentia. Apud 
Feremiam, 

“Hoc vobis signum, quod visitaturus Ego super vos in loco hoc, ut scia- 

tis quod consistent verba mea super vobis in malum;....ecce 


Ego dans regem Aegypti in manum hostium ejus, et in manum 
quaerentium animam ejus”’ (xliv. 29, 30): 


agitur ibi de illis ab ecclesia qui naturales facti sunt, qui 
intelliguntur per eos ‘‘qui peregrinati sunt in Aegypto, et 
inde redierunt ;” quod illi destruendi sint per mala et falsa, 
intelligitur per quod “‘ daturus sit regeem Aegypti in manum 
hostium ejus, et in manum quaerentium animam ejus:” 
‘‘hostes” ibi sunt qui in malis, et ‘“‘quaerentes animam” 
qui in falsis, ita abstracte mala et falsa ; (quod “ Aegyptus” sit 
naturalis homo, videatur supra, n. 654:) hoc dicitur ‘ signum,” quia 
est testificatio quod ita fiet; quare etiam dicitur, ‘‘ut scia- 
tis quod consistent verba mea super vobis in malum.” 
Quod signum sit testificatio de certitudine, constat etiam 
ex sequentibus locis:—Apud Zsazam, 

“Dixit Hiskias, Qdodnam signum, quod ascensurus sim in domum Je- 
hovae ?” (xxxviii. 22 ;) 

in Libro Fudicum, 

Guideon dixit ad Angelum Jehovae, “Facias mihi signum, quod tu sis 
qui loquitur ad me;”’....quod erat, cum attingeret baculo carnem 
et azyma, quae obtulit Guideon, quod ascenderet ignis e petra, et 
comederet illa (vi. 17, 21); 

in Libro Primo Samuelis, 

“Hoc tibi signum, quod veniet super duos filios tuos,....uno die mori- 
entur ambo”’ (ii, [134) ; 

in eodem Libro, 

“Si dixerint’”” Philisthaei, “ Ascendite ad nos, tunc ascendemus, quia de- 
dit Jehovah illos in manum nostram ; hoc nobis signum”’ (Xiv. 10). 

Similia paene significantur per 


“Signa Foederis” (Gen. ix. 13; cap. xvii. 11: Zzech, xx. 12, 20: et alibi); 


~ 


nempe testificationes de conjun¢tione. Testificationes etiam 
significantur per ‘‘signa,” quae apparuerunt sicut miracula, 
facta a malis, in sequentibus locis:—Apud Lsazam, 


Jehovah “‘irrita reddit signa mendacium, divinatores insanos reddit, re- 
jiciens sapientes retro, et scientiam eorum stultam facit”’ (xliv. 25) ; 

apud Feremiam, 
“Dixit Jehovah, Viam gentium ne dicite, et a signis caelorum ne con- 
sternemini, nam consternantur gentes ab illis; statuta gentium 
vanitas illa” (x. 2, 3); 
in A pocalypsz, 


Bestia ascendens e terra fecit “signa magna, ut etiam ignem faciat 
descendere e caelo in terram coram hominibus, et !seducat llado- 
rantes super terra, propter signa, quae data sunt illi ad faciendum” 


(xiii. 13, 14); 
alibi, 
“Sunt spiritus daemonum facientes signa ad exeundum ad reges terrae, 
ad congregandos illos in bellum diei illius magni” (xvi. 14); 


et alibi, 


“Comprehensa est bestia, et cum ea pseudopropheta, qui fecit signa 
coram illa, per quae seduxit eos, qui acceperunt characterem bes- 
tiae’”’ (xix. 20). 


“ey 


Quid autem intelligitur per ‘“‘signa super manu” et “in 
fronte,” videatur supra (n. 427). “Signa” autem quae posita 
fuerunt super montibus, ad congregandum populum ad 
bellum, ad proelium, et sic porro, significabant indicationes 
ad faciendum mandata:—Ut apud Fsazam, 

*“Fiet in die illo radicem Jischaji, quae stans in signum populorum, gen- 
tes quaerent, et erit quies ejus gloria. ....Cum tollet signum genti- 
bus, et congregabit expulsos Israelis, et dispersa Jehudae a quatuor 
alis terrae” (xi, 10-12) ; 

apud Feremiam, 

‘Constitue tibi signa, pone tibi columnas, appone cor tuum ad semitam, 
viam eas” (xxxi, 21); 

apud eundem, 

“Annuntiate inter gentes, et audiri facite, ac tollite signum,....capta 
est Babel”’ (1. 2) ; 

apud eundem, 


“Contra muros Babelis tollite signum, tenete custodiam, constituite 
' custodes ;....tollite signum in terra, clangite buccina inter gentes”’ 
(li. 12, 27) ; 


et alibi, imprimis in historicis Verbi. Ex his et illis quae 
ex Verbo adducta sunt, constare potest quod per “‘sig- 
num magnum visum in caelo” significetur Divina manifes- 
tatio et testificatio (ut quoque in versu tertio hujus capitis, 
et deinde cap. xv. I). 

707. “Mulier circumdata so/e.’””—Quod significet eccles¢am 
apud illos qui in amore in Dominum sunt, et inde in amore 

erga proximum, constat ex significatione ‘‘mulieris,” quod 
sit affectio veri spiritualis, ex qua ecclesia est ecclesia ; 
proinde etiam ecclesia quoad illam affeétionem (de qua supra, 
n. 555); quod sit nova ecclesia, quae post finem hujus quae 
in Christiano orbe est, instauranda a Domino, sequitur: 
et ex significatione ‘‘solis, quod sit Dominus quoad Divi- 
num Amorem, ita quoque amor in Dominum a Domino 
(de qua etiam supra, n. 4OI, 412[a@,4]): et ex significatione “ cir- 
cumdari,” quod sit ex illo vivere; nam vita amoris cujus- 
vis, tam hominis, quam spiritus et angeli, format sphaeram 
circum illos, ex qua percipiuntur, etiam e longinquo, qua- 
les sunt; per illam sphaeram etiam consociationes et con- 
junctiones fiunt in caelis, et. quoque in infernis; et quia 
agitur hic de ecclesia, quae in amore in Dominum a Do- 
mino est, et illa ecclesia intelligitur per ‘“‘mulierem,” et 
amor ille per ‘‘solem,” inde per ‘‘mulierem circumdatam 
sole” significatur ecclesia apud illos qui in amore in Domi- 


num a Domino sunt: quod etiam dicatur, et inde in amore 


erga proximum, est quia amor erga proximum derivatur 
ex amore in Dominum, sicut posterius a suo priori, aut 
sicut exterius a suo interiori, verbo sicut effeétus a sua 
causa efficiente ; nam amor in Dominum est amare et velle 
illa quae Domini sunt, ita illa quae Dominus in Verbo 
praeceperat ; et amor erga proximum est ex illo velle 
facere, ita consistens in usibus praestandis, qui sunt effec- 
tus. Quod per ‘‘mulierem” hanc significetur nova ecclesia, 
quae post finem hujus quae in Christiano orbe est, instau- 
randa est a Domino, constare potest a sequentibus in hoc 
capite, nempe quod ‘‘pepererit. filium masculum, quem 
devorare voluit draco, et qui raptus est ad Deum,” et quod 
‘“‘mulier illa volaverit in desertum,” et quod “‘draco etiam 
ibi illam vellet perdere ;’ ex sequentibus enim constabit 
quod per ‘‘fillum masculum” intelligatur verum doétrinae 
illius ecclesiae, et per ‘“‘draconem” intelliguntur qui con- 
tra illius doétrinae vera sunt. Quod ecclesia quae per 
‘“‘mulierem” hic intelligitur, sit eadem ecclesia cum ‘‘ Nova 
Hierosolyma,” quae describitur cap. xxi. et vocatur 
““sponsa Agni uxor” (vers. 9 ibi), in pie illius 
capitis videbitur. 

708. “Et luna sub pedibus ejus. “—Quod sigttifices fidem 
apud illos qui naturales sunt, et in charttate, constat ex 

significatione ‘‘lunae,” quod sit fides in qua charitas (de 
qua sequitur); et ex significatione ‘“‘ pedum,” quod sint natu- 
ralia (de qua supra, n. 69, 600[2], 632), hic itaque naturales, quia 
dicitur de ‘‘muliere,” per quam significatur ecclesia; et 
per ‘‘solem” quo circumdata erat, amor in Dominum a Do- 
mino, et amor erga proximum (ut in praecedente articulo ostensum 
est): inde per ‘‘mulierem circumdatam sole” significatur 
ecclesia apud illos qui caelestes et inde spirituales sunt, et 
per ‘‘lunam sub pedibus” significatur ecclesia apud illos 
qui naturales et sensuales sunt, et simul in fide charitatis ; 
nam bona et inde vera caeli et ecclesiae succedunt ordine, 
sicut apud hominem caput, corpus et pedes: in capite 
Maximi Hominis, qui est caelum, sunt illi qui in amore in 
Dominum a Domino sunt, et, hi vocantur caelestes ; in 
corpore autem, a pectore usque ad lumbos Maximi illius 
Hominis, qui est caelum, sunt illi qui in amore erga proxi- 
mum. sunt, [et] hi vocantur spirituales; at in pedibus 
Maximi Hominis, qui est caelum, sunt illi qui obscure in 
fide charitatis sunt, et hi vocantur naturales. Sed ut hoc 
in clarum intelle¢tum veniat, sciendum est quod duo regna 
sint in quae caeli distin¢éti sunt, unum quod vocatur cae- 
leste, et alterum quod spirituale; et quod tres caeli sint, 
supremum quod vocatur caeleste, medium quod spirituale, 
ac ultimum quod caeleste et spirituale naturale. At prae- 
ter has distin¢tiones caelorum, est quoque distin¢étio eorum, 
quod sint qui lucem, hoc est, intelligentiam recipiunt a 
Domino ut Sole, et sunt qui lucem et intelligentiam reci- 
‘piunt a Domino ut Luna; illi qui recipiunt lucem intelli- 
gentiae a Domino ut Sole, sunt apud quos intelle¢tuale et 
ejus rationale apertum est, et inde ex affectione veri spi- 
rituali rationaliter cogitaverunt de credendis; at qui lucem 
a Domino ut Luna recipiunt, sunt apud quos intellectuale 
et rationale interius non apertum est, sed modo naturale, 
et inde ex memoria cogitaverunt de credendis; et ex 
memoria de illis cogitare est solum ex talibus quae audi- 
verunt ex magistro vel praedicatore, quae dicunt et quo- 
que credunt vera esse tametsi forent falsa, nam non vident 
illa ulterius; hi si etiam in fide charitatis in mundo fuerunt, 
in caelis sub Domino ut Luna sunt; nam lumen, ex quo 
intelligentia eorum, est sicut lumen Lunae tempore noCtis ; 
at lux, ex qua intelligentia eorum qui in caelis sub Domino 

ut Sole sunt, est sicut lux diei: qualis differentia est, con- 
stare potest ex differentia luminum solis interdiu et lunae 
noétu. Talis etiam.est differentia ut illi qui sub Domino 
ut Luna sunt nihil videre possint in luce illorum qui sub 
Domino, ut Sole sunt, ex causa quia apud illos non est 
lux genuina, sed lux reflexa, quae potest recipere falsa, 
modo in illis appareat bonum, aeque ac vera. Quoniam 
illi qui in caelis sub Domino ut Luna sunt omnes naturales 
et sensuales sunt, et non commune habent cum illis qui 
in caelis sub Domino ut Sole sunt, et quoque illi in falsis 
sunt in quibus tamen bonum, inde visa est ‘‘luna sub 
pedibus mulieris,” et per id intelligitur fides apud illos 
qui naturales sunt. Haec de fide apud illos qui sub Do- 
mino ut Luna in caelo sunt ; paucis etiam dicetur de affec- 
tione illorum, ex qua fides vitam trahit. Affeétio illorum 
sciendi verum et faciendi bonum est sicut ipsi, naturalis ; 
trahens sic plus aut minus ex gloria eruditionis, et ex 
fama speétante honores et lucra ut praemia, aliter ac affec- 
tio spiritualis sciendi verum et faciendi bonum, qualis est 
apud illos qui sub Domino ut Sole in caelo sunt; haec 
affectio apud hos separata est ab affectione naturali, ita ut 
haec sit sub pedibus; inde quoque est, quod ‘‘luna,” per 
quam non solum fides sed etiam affe¢étio ejus significatur, 


hic visa sit ‘‘sub pedibus.” (Sed plenior idea de his comparari potest 
ex illis quae in opere De Caelo et Inferno dicta et ostensa sunt: ut Quod Caelum 
distinctum sit in duo Regna, n, 20-28; De Sole et de Luna in Caelo, et De Luce et . 
Calore in Caelis, n. 116-140; De Correspondentia Caeli cum omnibus Hominis, n, 
(2187-102; etin Doctrina Novae Hierosolymae de illis qui in falsis sunt ex bono, n. 21.) 


Quod ‘‘sol” significet Dominum quoad Divinum Amorem, 
et inde Amorem in Dominum a Domino, et quod “luna” 
verum fidei, videatur supra (n. 401): ac praeterea de caelis 
qui sub Domino ut Sole, et de caelis qui sub Domino ut Luna, 
etiam supra (n. 4II[e], 422[a], 527).. Quibus addendum est 
quod illi caeli qui sub Domino ut Luna sunt, sint quoque tres, 
superiores, medii et inferiores, seu quod idem, interiores, 
medii et exteriores ; sed usque omnes in his caelis naturales 
sunt. Causa quod interiores, medii et exteriores sint, est quia 
naturale distinguitur in tres gradus, similiter ac spirituale ; 
exterius naturale communicat cum mundo, interius cum 
caelo, ac medium conjungit; sed usque illi qui in caelis 
sub Domino ut Luna sunt, non possunt intrare in caelos” 
qui sub Domino ut Sole sunt, quia visus eorum interior 

seu intellectus formatus est ad recipiendum lucem lunarem 
ibi, et non ad recipiendum lucem solarem ibi; sunt com- 
parative non absimiles illis avibus quae vident noétu et non 
interdiu; quare cum in lucem solarem, quae est illis qui 
sub Domino ut Sole sunt, veniunt, caligatur visus eorum. 
Sed illi in iis caelis sunt qui in charitate fuerunt secundum 
religiosum suum, aut secundum fidem suam: at illi qui 
tales sunt, nempe naturales et non in fide charitatis, in 
infernis sunt sub illis caelis. Ex his constare potest quod 
per “‘lunam” hic intelligatur fides apud illos qui naturales 
sunt et in charitate; et quod ‘‘luna sub pedibus visa sit” 
quia illi qui in caelis qui sub Domino ut Luna sunt, non 
commune habent cum illis qui in caelis sub Domino ut 
Sole sunt, usque ut illi assurgere ad hos nequeant. 

70Q. “Et super capite ejus corona stellarum duodecim.”’— 
Quod significet sapzentiam et intelligentiam tllorum qui ab 
ea ecclesia, per dottrinalia et cognitiones omnium veri et 
bont ex Verbo, constat ex significatione ‘‘capitis,” quod 
sit sapientia et intelligentia (de qua supra, n. §53,577[a]), hic 
illorum qui sunt ab ea ecclesia quae per ‘‘mulierem cir- 
cumdatam sole, et luna sub pedibus ejus,” significatur ; ex 
significatione ‘‘coronae,” quod etiam sit sapientia et intel- 
ligentia (de qua etiam supra, n. 126, 218, 272) CX significatione 
“‘stellarum,” quod sint do¢trinalia et cognitiones veri et 
boni ex Verbo (de qua, n. 72, 402, 535); et ex significatione 
“duodecim,” quod sint omnia, et quod dicantur de veris 
et bonis (de qua supra, n. 430): inde constare potest quod per 
“‘coronam stellarum duodecim super capite mulieris” signi- 
cetur sapientia et intelligentia illorum qui ab ea ecclesia, 
per doctrinalia et cognitiones omnium veri et boni ex 
Verbo. Quod haec dicantur postquam diétum est de mu- 
liere quod “‘circumdata sit sole, et luna sub pedibus ejus,” 
est quia per ‘‘solem” significatur amor caelestis et spiri- 
tualis, ac per ‘“‘lunam” fides charitatis, et ex illis profluit 
omnis sapientia et intelligentia; nam ex Domino ut Sole 
procedit calor et lux, ac ite est bonum amoris et lux 
est verum ex illo bono, et illa duo faciunt apud angelos 
et apud homines sapientiam et intelligentiam ; nonues 
amoris enim intrat voluntatem ecorum, et verum ex illo 
bono intrat intellectum eorum, ac in voluntate et sinnut 
in intellectu residet sapientia. 

4XO[a]. (Vers. 2.) “Et in utero habens.”—Quod significet 

nascentem doctrinam ex bono amorts caelestis, comstat ex - 
significatione ‘‘in utero habere,” cum de ecclesia, quae 

significatur per ‘‘ mulierem,” quod sit nascens doétrina veri 

ex bono amoris caelestis; per ‘‘uterum” enim significatur 

amor conjugialis intimus, et inde amor caelestis in omni 

complexu; et per ‘‘embryonem qui in utero,” verum doc- 

trinae ex bono amoris caelestis, per illum enim similé 

significatur quod per ‘‘filium masculum” quem peperit, de 

quo in versu quinto sequenti, per quem do¢ctrina veri ex 

bono amoris significatur, cum differentia quod embryo, quia 
adhuc in utero, plus trahat a bono innocentiae quam post- 

quam natus est; inde per illum aeque significatur doctrina 

veri ac per ‘‘filium,” sed per hunc significatur ipsa doétrina, 

per illum autem nascens doétrina: ex his patet quod per 

“in utero habere” significetur nascens doétrina veri ex 

bono amoris caelestis. Quod “uterus” significet bonum 

amoris intimum, est quia omnia membra generationi dicata, 

tam apud mares quam apud feminas, significent amorem 

conjugialem, ac ‘‘uterus” ejus intimum, quia ibi fetus con- 

cipitur, et incrementa capit, usque dum nascitur; est etiam 

intimum membrorum genitalium; ex eo etiam derivatur 

amor maternus, qui vocatur storge. Quoniam homo qui 
regeneratur etiam concipitur, et quasi in utero gestatur, 

et nascitur, et quoniam regeneratio fit per vera ex bono 

amoris, inde per ‘fin utero gestare” in spirituali sensu 

significatur do¢trina veri ex bono amoris ; est etiam corre- 

spondentia uteri cum bono amoris intimo; universum enim 

caelum correspondet omnibus apud hominem (de qua corre- 
spondentia videatur in opere De Caelo et Inferno, n. 87-102) 5 ita quoque 

membra generationi dicata; haec ibi correspondent. amori, 
caelesti: hic amor e caelo etiam influit apud matres quae 

in utero gestant, et quoque embryones; inde apud matres 

existit amor infantis, et apud infantes innocentia. Ex his 
constare potest unde est quod ‘‘uterus” significet bonum 

amoris intimum, et quod ‘‘gestare in utero” significet 

doétrinam veri nascentem ex bono amoris. Quod talia 

per “‘uterum,” et per “‘gestare in utero” significentur, con- 

stare potest ex sequentibus locis in Verbo:—Apud £sa- 

Zam, 


~ 

“Attendite ad Me, domus Jacobi, et omnes reliquiae domus Israelis, 
portati ab utero, lati a vulva; usque ad senectutem Ego idem, et 
usque ad canitiem Ego portabo: Ego feci, Ego portabo, et Ego 
feram atque eripiam”’ (xlvi. 3, 4): 


haec de reformatione ecclesiae, et de regeneratione homi- 
num ibi a Domino: ecclesia significatur per ‘‘domum 
Jacobi” et per ‘‘domum Israelis,” externa per ‘‘domum Ja- 
cobi” et interna per ‘‘domum Israelis,” per ‘‘portatos ab 
utero” significantur qui a Domino regenerantur, et per 
“Jatos a vulva” significantur regenerati: quia homo qui 
regeneratur primum a Domino concipitur, et postea nasci- 
tur, et demum educatur et perficitur, et quia regeneratio 
similis est in eo generationi naturali hominis, ideo per 
“‘portari ab utero” significatur status hominis regenerandi 
a conceptione ad nativitatem; ipsa nativitas, et postea 
educatio et perfectio, significatur per ‘‘ferri.a vulva; usque 
ad senectutem Ego idem, et usque ad canitiem Ego por- 
tabo:” similia significantur per ‘‘Ego feci, Ego portabo, 
et Ego feram atque eripiam;” sed per priora intelligitur 
regeneratio per bona amoris et charitatis, et per posteriora 
intelligitur regeneratio per vera ex illis bonis; per ‘‘eri- 
pere” intelligitur auferre et removere mala et falsa quae 
ab inferno. Apud Hoscheam, 

“Ephraim sicut avis avolabit gloria ejus, a partu, et a ventre, et a con- 
ceptione: immo si edticaverint filios suos, tum orbos faciam eos 
ab homine. ....Da illis, Jehovah, vulvam abortientem, et ubera 
arentia. ....Percussus est Ephraim, radix eorum exaruit ; fructum 


- non facient, etiam cum generaverint, occidam desideria ventris 
eorum” (ix, II, 12, 14, 16): 


per ‘“‘Ephraim” intelligitur ecclesia quoad intellectum veri 
et boni; quod non amplius aliquis intelle¢tus Divini Veri 
in ecclesia futurus sit, significatur per quod ‘‘ Ephraim sicut 
avis avolabit gloria ejus;” per ‘‘gloriam” significatur Divi- 
num Verum, per ‘‘avolare” significatur dissipari; dicitur 
“avolare” quia dicitur “avis,” et ‘‘avis” quia per ‘‘avem” 
significantur talia quae intellectus et inde cognitionis sunt : 
‘‘a partu, et a ventre et a conceptione,” significat dissi- 
pationem omnis veri ab ultimis ejus ad prima; ‘ partus” 
significat ultima ejus, quia id quod natum est; ‘‘a ventre 
et a conceptione” significat quod ante nativitatem; ita 
omnia ab ultimis ad prima, nam cum ultima pereunt etiam 
priora successive dilabuntur: ‘‘si educaverint filios suos, 


ry 

tum orbos faciam eos ab homine,” significat tametsi com- 
paraverint sibi vera, usque tamen futuri absque intel- 
ligentia; per ‘‘filios” significantur vera ecclesiae, per 
“hominem” significatur intelligentia; inde per ‘‘orbos 
facere ab homine” significatur quod usque non intelligentia : 
‘Da illis, Jehovah, vulvam abortientem et ubera arentia,” 
significat quod illis non amplius vera ex aliquo bono, sed 
falsa ex malo; ‘‘vulva abortiens” significat falsa ex malo 
loco veri ex bono; similiter ‘‘ubera arentia,” sed ‘‘vylva” 
significat vera ex bono amoris, et ‘“‘ubera” vera ex bono 
charitatis, hic falsa ex malo illis contraria: ‘‘ Percussus 
est Ephraim, radix eorum exaruit,” significat quod non 
amplius aliquis intelleétus veri usque a_ primis; ‘‘ Epharaim” 
hic ut supra est intelleétus veri ecclesiae, et ‘‘radix” est. 
primum ejus: “fruétum non facient” significat non aliquod 
bonum, nam ubi non vera ibi non bonum: ‘etiam cum 
generaverint, occidam desideria ventris eorum,” significat 
si vera sibi comparaverint quod usque peritura sint; “‘de- 
sideria ventris” significant vera comparata; ‘“‘venter” pro © 
utero dicitur ex apparentia tumescentiae ventris apud 
gravidas, sed usque ‘‘venter” dicitur ubi agitur de veris, 
ac ‘‘uterus” ubi de bono. Apud Davidem, 


“Quoniam Tu eductor meus ex utero, fiduciam mihi faciens ex uberibus 
matris meae; super Te projectus sum [ab utero,] a ventre matris 
meae Deus meus Tu” (Ps. xxii. 10, 11 [B. A. 9, 10]): 


etiam hic describitur regeneratio spiritualis hominis per 
talia quae sunt generationis naturalis ex matre; inde 
per ‘‘ Tu eductor meus ab utero” significatur quod a Domino 
regeneratus sit et factus homo ecclesiae: per ‘ fiduciam 
mihi facis ex uberibus matris meae” significatur quod 
ductus sit postea, et spiritualiter educatus ; ‘‘ubera matris” 
significant nutritionem spiritualem in talibus quae ecclesiae 
sunt (‘‘mater” est ecclesia): per ‘‘ super Te projectus sum 
ad utero,” significatur quod Dominus operatus sit omnia . 
ex bono amoris; et per ‘‘a ventre matris' meae Deus 
meus Tu” significatur quod operatus sit omnia per vera; 
nam, ut supra di¢tum est, ‘‘uterus” dicitur ubi agitur de 
bono amoris, ac ‘‘venter” ubi de veris ex illo bono; inde 
dicitur ‘‘Deus meus Tu,” nam ubi agitur de bono amoris, 
vocatur Dominus “‘ Jehovah,” et ubi de veris, vocatur ‘‘ Deus.” 

Apud £vangelistas, 


“Vae in utero gerentibus et lactantibus in diebus illis”’ (AZa/th. xxiv. 19 ; 
Marc. xiii. 17: Luc. xxi. 23): 


agitur in illis capitibus de consummatione saeculi, per 
quam intelligitur finis ecclesiae, quando ultimum judicium : 
inde per ‘‘gerentes in utero” et per ‘‘lactantes diebus 
illis,” super quibus lamentatio, intelliguntur illi qui tunc 
recipiunt bona amoris, et vera illius boni; ‘“‘gerentes [in] 
utero” sunt qui recipiunt bonum amoris, et ‘‘la¢ctantes” 
sunt qui recipiunt vera illius boni, nam ‘‘lac” quod lac¢ta- 
tur significat verum ex bono amoris; quod dicatur ‘‘ Vae 
illis,” est quia non possunt custodire bona et vera illi qui 
recipiunt, praevalet enim tunc infernum, et aufert illa, 
unde profanatio; quod tunc praevaleat infernum, est quia 
in fine ecclesiae falsa mali regnant, et auferunt vera boni; 
homo enim tenetur in medio inter caelum et infernum, et 
ante ultimum judicium praevalet id quod ex inferno exsur- 


git super id quod e caelo descendit. (De qua re videatur in opere De 
Caelo et Inferno, 0. 538, 540, 541, 546, 589-596; et in opusculo De Ultimo Fudicio, 
n. 73,74.) Apud Lucam, 


“Eece venient dies in quibus dicent, ]Beatae steriles, et ventres qui non 
genuerunt, et ubera quae non lactarunt” (xxiii. 29): 


haec similia significant, quia etiam de ultimo tempore 
ecclesiae diéta sunt ; ac per ‘‘steriles” et per ‘“‘ventres qui 
non genuerunt” significantur qui non genuina vera, hoc 
est, vera ex bono amoris, receperunt; et per ‘‘ubera quae 
non laétarunt” significantur qui non genuina vera ex bono 


-charitatis: omnia enim vera sunt ex bono; ac bona sunt 


duplicis generis, bonum caeleste, quod est bonum amoris 
in Dominum, ac bonum spirituale quod est bonum chari- 
tatis erga proximum; simile per ‘‘ubera” significatur quod 
per ‘‘lac,” nempe verum ex bono. Apud eundem, 

“ Mulier tollens vocem ex populo, dixit” de Jesu, “ Beatus venter qui 


gestavit Te, et ubera quae lactasti: at” Jesus “dixit, Verum tamen 
beati qui audiunt Verbum Dei, et custodiunt illud” (xi, 27, 28): 


quoniam ‘‘ventre gestare” et ‘“‘ubera lactare” significant 
regenerationem hominis, ut supra dictum est, ideo respon- 
dit Dominus, “‘ Beati qui audiunt Verbum Dei et custodiunt 
illud ;” per quae describitur regeneratio quae fit per vera 
ex Verbo, et per vitam secundum illa; per ‘‘audire Ver- 

bum Dei” significatur discere vera ex Verbo, et per ‘‘cus- 
todire illud” significatur vivere secundum illa. Apud 


Fohannem, 
“Dixit. ..Nicodemus, Quomodo potest homo generari cum senex est? 
JNon potest.in uterum matris suae secundum ingredi. Respondit 
Jesus, Amen. .dico tibi, nisi quis generatus fuerit ex aqua et spiritu, 
non potest ingredi in regnum” caelorum; “quod natum est ex 
carne caro est, sed quod generatum est a spiritu spiritus est” (iii. 


4-6): 

quod Nicodemus pro generatione spirituali, de qua Dominus 
locutus est, intellexerit generationem naturalem, patet ; 
quare Dominus docet illum de regeneratione, quod illa fiat 
per vera ex Verbo et per vitam secundum illa, quod signi- 
ficatur per “‘generari aqua et spiritu;” ‘‘aqua” enim in 
spirituali sensu est verum ex Verbo, et ‘*spiritus” est 
vita secundum illa: quod homo nascatur naturalis, et fiat 
spiritualis per vitam secundum vera ex Verbo, significatur 
per ‘‘quod natum est ex carne caro est, sed quod genera- 
tum est a spiritu spiritus est :’ quod naturalis homo, nisi 
fiat spiritualis, non salvari possit, intelligitur per ‘* Nisi quis 
generatus est ex aqua et spiritu, non possit ingredi in 
regnum caelorum.” 

[b.] Quoniam. Dominus solus reformat et regenerat 
hominem, ideo in Verbo vocatur ‘‘ Formator ex utero :’— 
Ut apud Lsazam, 


“Jehovah, Factor tuus et Formator..ex utero, adjuvat te” (xliv. 2, 24); 


apud eundem, 


“Jehovah ab utero vocavit me, a visceribus matris meae meminit nomi- 
nis mei. ....Dixit Jehovah, Formator meus ab utero, in servum 
suum, ad redigendum Jacobum ad Ipsum, et Israel Ipsi congre- 
getur” (xlix. I, 5). 


Dominus multis in locis in Verbo vocatur ‘‘ Creator,” “ Fac- 
tor” et ‘‘Formator ab utero,” et quoque ‘‘Redemptor,” 
ex eo quod hominem e novo creet, reformet, regeneret et 
redemerit: credi potest quod Dominus ita vocetur ex eo, 
quod creaverit hominem et quod formet illum in utero, 
sed usque est spiritualis creatio et formatio quae ibi intel-_ 
ligitur; nam Verbum non modo est naturale, sed etiam 
spirituale ; naturale pro hominibus qui naturales sunt, et 
spirituale pro angelis qui spirituales sunt; ut quoque con- 
stare potest ex eo, quod haec, quae dicta sunt, de Israele 

diéta sint, et in sensu supremo de Domino: per ‘‘Israelem” 
intelligitur ecclesia, ita omnis homo ecclesiae; et quia 
Dominus novit quale cujusvis quoad bonum amoris et verum 
fidei, ideo dicitur, ‘‘Jehovah ab utero vocavit me, a visce- 
ribus matris meae meminit ™nominis mei ;” per ‘‘vocare” et 
“scire nomen” alicujus, significatur nosse qualis est ; quoad 
bonum amoris est ‘‘ab utero,” et quoad vera illius boni 
est ‘“‘a visceribus matris meae:’ per ‘‘Jacobum” qui ad 
Ipsum redigetur, et per ‘“‘Israelem” qui Ipsi congregabitur, 
significatur ecclesia; per ‘‘Jacobum” ecclesia externa, et 
per ‘‘Israelem” ecclesia interna; haec est in spirituali 
homine, illain naturali. Apud Feremzam, 


“Priusquam formarem te in utero, noveram te; et priusquam exires ex 
utero, sanctificabam te, prophetam gentibus dabam te”’ (i. EJs) ; 


haec quidem dicta sunt de propheta Jeremia, sed usque 
per ‘‘prophetam” in sensu spirituali intelligitur docens 
verum, et in sensu abstracto doctrina veri; inde per ‘‘for- 
mare in utero,” et ‘“‘nosse antequam exiret ex utero,” 
significatur praevidentia quod in veris ex bono per regene- 
rationem possit esse, ita quod Verbum recipere et docere 
possit: hoc quoque est ‘“‘sanétificare et dare prophetam 
gentibus ;” “‘gentes” sunt qui in bono et ex bono recipiunt 
vera. Apud Davidem, 


“Super Te impositus sum ab utero, e visceribus matris meae Tu eductor 
meus” (Ps. 1xxi. 6) ; 


per haec similia significantur. Apud eundem, 


“Ecce hereditas Jehovae filii, merces fructus ventris” (Ps. cxxvii. 3): 


hic per “‘filios” intelliguntur illi qui in veris ex bono sunt, 
ut quoque alibi in Verbo: et per ‘“‘fructum ventris” intelli- 
guntur qui in bono sunt per vera, quibus caelum, quod 
est ‘‘hereditas” et quoque ‘‘merces.” Apud Fsazam, 


“Num obliviscitur mulier infantis sui, ut non misereatur filii ventris sui ? 
etiam si hi obliviscerentur, Ego tamen non obliviscar tui” (xlix. 


15): 
hoc dicitur, quia in sensu spirituali intelligitur regeneratio ; 
-quaré comparatio fit cum muliere, et ejus amore erga 
infantem suum; simile fit cum regenerato a Domino. 


Apud “Davidem, 

“Juravit Jehovah Davidi veritatem,....De fructu ventris tui ponam 
super thronum tibi” (Ps. cxxxii. 11): 


per ‘“Davidem” hic, ut quoque alibi, intelligitur Dominus 
quoad regnum spirituale, quod est regium Ipsius; quare 
per ‘‘ponere super thronum de fructu ventris ejus,” intelli- 
gitur qui ab Ipso regeneratur; is vocatur ‘fructus ventris 
ejus” ex eo, quia est in veris et in vita secundum illa; per 
‘‘thronum,” qui ei erit, intelligitur caelum: haec sunt quae 
in sensu spirituali per illa verba significantur; in sensu 
autem supremo per illa intelligitur Dominus ac Ipsius glo- 
rificatio. Apud eundem, 


“Tu possides renes meos, obtexisti me in ventre matris meae”’ (Ps. 
CXXXix. 13): 


per ‘‘possidere renes” significatur purificare vera a falsis 
(videatur supra, n. 167); et per ‘“‘obtegere in ventre matris” 
significatur tutari a falsis mali quae ab inferno, et a princi-+ 
pio regenerationis et dein continue. Apud eundem, 


“ Abalienati sunt impii ab utero, aberrant a ventre loquentes mendacium ” 
(Ps. lviii. 4 [B. A. 3]): 


hic non intelligitur quod impii abalienati sint ab utero, et 
quod aberrent a ventre, hoc est, a prima nativitate, nam 
nemo ex ea abalienatur a Deo et aberrat ; sed ‘‘abalienari 
ab utero” significat quod recesserint a bono ad malum a 
primo die quando reformari possunt; et ‘‘aberrare a ven- 
tre” significat quod recesserint a veris ad falsa similiter ; 
“‘loqui mendacium” etiam significat credere falsa: quod 
recesserint a primo die quando reformari possunt, est quia 
Dominus omnes, quicunque sint, conatur reformare, inci- 
piendo a pueritia et continuando per adolescentiam in 
juventutem ; sed quod illi statim recesserint, non passi se 
reformari. Apud Hoscheam, 

“Ligata est iniquitas Ephraimi, reconditum peccatum ejus: dolores 


parturientis venient illi; ille filius non sapiens, quia tempus non 
stat in utero filiorum”’ (xiii. 12, 13): 


per ‘‘Ephraimum” significatur intelleétus veri, hic intel- 
leétus perversus, qui est falsi pro vero; falsum ejus signi- 
ficantur per “‘iniquitatem,” ac malum falsi per ‘‘peccatum 
ejus ;” inde vocatur ‘‘filius non sapiens :” quod reformatio- 


nem non recipiat, significatur per quod “dolores parturientis 


* 

venient illi,” et per quod ‘“‘tempus non stet in utero filio- 
rum ;” per ‘‘tempus non stat in utero filiorum” significa- 
tur quod non permaneat in statu reformationis. Apud 
Esatam, 


“Novi perfide agendo perfide acturus esses, et praevaricatoris nomine 
ab utero vocatum est tibi” (xlviii. 8): 


haec de domo Jacobi, per quam intelligitur ecclesia per- 
versa ; ‘‘perfide agere” significat contra vera revelata; ‘‘et 
praevaricatoris nomine ab utero vocari” significat reces- 
sionem a veris a primo tempore quo reformari posset ; per 
“‘vocari nomine” significatur quale ejus quoad illa. Apud 
Floscheam, 


Jacob “in utero supplantavit fratrem suum, et in robore suo potenter 
pugnavit cum Deo” (xii. 4 [2. 4. 3]): 


quid per haec in sensu interno significatur, nemo scire 
potest, nisi qui scit quod Jacob et ejus posteri usque a 
patribus eorum fuerint mere naturales, inde contra bonum 
caeli et ecclesiae ; nam qui naturalis est et non simul spi- 
ritualis, ille est contra bonum illud; hoc enim comparatur 
solum per conjun¢ctionem veri et boni primum in spirituali 
homine, et dein in naturali; per ‘‘Esavum” autem signifi- 
catur bonum naturale in spirituali: nunc quia Jacob et 
posteri ejus tales fuerunt, et quia omne bonum tale reje- 
cerunt, et hoc a primo tempore, ideo dicitur de Jacobo 
quod “‘in utero supplantaverit fratrem suum.” Praeterea 
per ‘‘pugnam Jacobi cum angelo” (de qua agitur Genes. 
XXxii. 25-32 [B. A. 24-31]), describitur contumacia illo- 
rum, qua institerunt quod terram Canaanem possiderent ; 
per quod intelligitur ut ecclesia apud illos institueretur. 
Haec contumacia describitur per illam pugnam, et quoque 
per illa quae in versu sequente apud Hoscheam ibi dicun- 
tur; nempe, 


“Et potenter pugnavit cum angelo,..flevit et precatus est eum” [xii. 5 
(B. A. 4)]: 


sed quod usque futuri absque aliquo bono amoris caelestis 
et spiritualis, intelligitur per 


Quod angelus tetigerit volam femoris Jacobi, et quod luxata sit vola 
femoris ejus in luctando cum angelo (Gen. xxxii. 25, 32 [B. A. 24, 


3r]): 

per ‘‘femur” enim significatur conjunétio boni et veri, et 
er ‘‘luxationem” ejus, quod nulla conjunétio veri cum 
J . 
bono esset Jacobo et posteris ejus; hoc intelligitur per 
JUS 5 


quod ‘‘Jacob potenter pugnaverit cum Deo.” (Sed de his vide- 
antur Arcana Caelestia, n. 4281, ubi explicata sunt. Quod gens Israelitica et Ju- 
daica non electa fuerit, sed recepta ut ecclesiam repraesentaret, ob contumaciam 
qua patres eorum et Moses institerunt, ibi n. 4290, 4293, 7051, 7439, 10430, 10535, 


10632.) Apud Mosen, 


Collidebant filii inter se in ventre Rebeccae: et “dixit Jehovah, Duae 
gentes in utero tuo, et duo populi e visceribus tuis separabuntur, 
et populus prae populo valebit, et major "serviet minori. Et im- 
pleti sunt dies ad pariendum, et ecce gemini in utero ejus, et exi- 
vit primus rufus totus, sicut tunica pilosa, et vocabant nomen ejus 
Esau: et post ita exivit frater ejus, et manus ejus prehendens in 
calcaneum Esavi, et vocabat nomen ejus Jacob” (Gen. xxv. 20-26) : 


haec historica involvunt illa quae nunc supra de Jacobo 
et ejus posteris di¢ta sunt; quod nempe mere naturales 
essent, et inde non in aliquo bono naturali ex spirituali, 
quod significatur per ‘‘Esavum ;” quod Jacobi posteri abs- 
que illo essent, significatur per quod ‘‘Jacob exiens ex 
utero matris prehenderit calcaneum Esavi;” per ‘‘calca- 
neum” significatur ultimum naturale. (Sed haec quoque expli- 
cata sunt in Arcanis Caelestibus.) Apud eundem, 

“A Deo patris tui et juvabit te, et cum Schaddai et benedicet tibi, bene- 


dictionibus caeli desuper, benediCtionibus abyssi cubantis infra, _ 
benedictionibus uberum et uteri” (Ge, xlix, 25): 


haec benedictio Josephi a patre Israele, de qua etiam in 

Arcanis Caelestibus (n. 6428-6434) ; et ibi quod ‘‘benediétio- 

nes uberum” significent affeétiones boni et veri, et ‘‘ bene- 

dictiones uteri” conjunétionem boni et veri, ita regenera- 

tionem. Apud eundem, 

“Ut” Jehovah “amet te, et benedicat tibi, et multiplicet te, benedicat 

fructui ventris tui, et fructui terrae tuae, frumento tuo et musto. 
tuo, oleo tuo, fetui boum tuorum, et arietum gregis tui” (Dezd/7, vii. 
13); 

et alibi, 


“ Benedictus fructus ventris tui, et fructus terrae tuae,....fetus boum 
. ‘ . see 2 J 
tuorum, et pecorum gregis tui” (Dez¢r. xxviii. 4): 


haec ad filios Jacobi, qui non aliter illa intellexerunt quam 
naturaliter, hoc est, secundum sensum litterae, quia mere 
naturales erant, et prorsus non spirituales; at per ‘“bene- 
di¢tiones” illas significantur benedi¢tiones spirituales, quae 
sunt caeli et inde vitae aeternae: nam per “‘fruétum ven- 

tris” significatur bonum amoris et verum illius boni; per 
““fruétum terrae” significatur omne ecclesiae; per ‘‘fru- 
mentum et mustum” significatur omne bonum et verum 
in naturali homine; per ‘‘fetum boum et pecorum gregis” 
significantur affectiones illorum exteriores et interiores ; in 
genere per omnia illa significatur fructificatio et multipli- 
catio illorum. 
[c.] Apud Esazam, 
“Ecce Ego excitans contra eos Medum, qui argentum non aestimabunt, 
et auro non delectabuntur, quorum arcus juvenes allident, et fruc- 


tus ventris non miserabuntur, filiorum non parcet oculus eorum” 
(xiii. 17, 18): 


per “Medum” intelliguntur illi qui nihili faciunt verum et 
bonum ecclesiae, et “lla quae inde intelleétus et amoris 
sunt, destruunt; per ‘‘argentum” quod non aestimabunt, 
et per “‘aurum” quo non delectabuntur, significatur verum 
et bonum caeli et ecclesiae, per ‘‘argentum” verum et per 
“aurum” bonum eorum: quod ‘‘arcus illorum juvenes 
allident, et fruétus ventris non miserabuntur,” significat 
quod falsa doétrinae destruent omnem intellectum veri, et 
omne bonum amoris; per ‘‘arcum” significatur falsum 
doétrinae, per ‘“‘juvenes” intelligentia veri, et per ‘‘fruc- 
tum ventris” bonum amoris: quod “‘filiorum non parcet 
oculus eorum” significat quod perversus eorum intelleétus 
ac insania omne verum ecclesiae devastabit; ‘‘filii” sunt 
vera, et “‘oculus” est perversus intelle¢tus qui insania, 
Sciendum est quod per ‘‘Medum” non intelligatur Medus, 
sed tales et talia in ecclesia quae devastant illam. Apud 
Matthaeum, 


Pharisaei dicebant, ‘“‘ Licetne homini dimittere uxorem suam quavis ex 
causa? Respondens” Jesus, “dixit.., Annon legistis, quod Is 
qui fecit ab initio, masculum et feminam fecit eos, et dixit, Prop- 
terea deseret homo patrem et matrem, et adhaerebit uxori suae, et 
erunt duo in carnem unam? quare non amplius sunt duo, sed una 
caro: quod ergo Deus copulavit, homo non separabit. .... Moses 
ob duritiem cordis vestri permisit dimittere uxores vestras; ab 
initio non fuit sic: dico vobis, quod quicunque dimiserit uxorem 
suam nisi ob fornicationem, et aliam duxerit, adulterium commit- 
tat; et quicunque dimissam ducat, adulterium committat. Dixe- 
runt. .discipuli.., Si sic causa cum uxore sua, non expedit matri- 
monium contrahere; sed dixit Jesus..., Non omnes capiunt verbum 
hoc, sed ii quibus datum est; sunt enim eunuchi qui ex utero ma- 
tris nati sunt sic; et sunt eunuchi qui eunuchi facti sunt ab homi- 
nibus; et sunt eunuchi qui eunuchos fecerunt se ipsos propter 
regnum Dei: qui potest capere, ille capiat” (xix. 3-12): 

quod arcana interiora his insint, constare potest ex Domini 
verbis, quod non omnes capiant verba haec, sed ti quibus 
datum est. Arcanum interius, quod illis quae a Domino 
diéta sunt, inest, homines parum capiunt, sed omnes an- 
geli in caelo; causa est, quia hi illa Domini verba spiri- 
tualiter percipiunt, et arcana, quae insunt, spiritualia sunt : 
nempe, in caelis aeque ac in terris conjugia sunt, sed in 
caelis conjugia similium cum similibus fiunt; vir enim 
natus est ut ex intellectu agat, mulier autem ut ex affec- 
tione; ac intelle¢tus apud viros est intellectus veri et boni, 
et affectio apud mulieres est affectio veri et boni; et quia 
omnis intelleétus vitam trahit ex affectione, ideo copulan- 
tur ibi sicut copulatur affeétio quae voluntatis cum cor- 
respondente cogitatione quae intelle¢étus: intelleétus enim 
apud unumquemvis est varius, sicut vera, ex quibus intel- 
lectus, sunt varia; in genere sunt vera caelestia, sunt vera 
spiritualia, sunt vera moralia, sunt vera civilia, immo sunt 
vera naturalia; et cujusvis veri sunt species et sunt varie- 
tates innumerabiles; et quia inde est quod nusquam unius 
intellecétus sit similis alterius, nec unius affectio similis 
alterius, ut tamen usque intellectus et affectio unum agant, 
ideo copulantur in caelo ita ut correspondens affeétio quae 
est mulieris conjungatur cum correspondente intelle¢tu 
qui est viri: inde est [quod] vita utrique sit ex corre- 
spondentia, plena amore. Quia nunc binae affeétiones 
variae non correspondere possunt uni intellectui, inde in 
caelo nusquam datur, nec dari potest, quod plures uxores 
sint uni viro. Ex his videri et concludi potest quid per 
illa Domini verba etiam spiritualiter intelligitur; ut quid 
per quod ‘‘vir relinquet patrem et matrem et adhaerebit 
uxori suae, et erunt in carnem unam;” nempe, quod vir 
relinquet id malum et falsum quod ei ex religione est, et 
inquinat intellectum ejus, ita ex patre et matre; et quod 
intellectus ejus ab illis separatus conjungetur cum corre- 
spondente affeétione quae uxoris; inde duo fiunt una. 
affectio veri et boni; hoc intelligitur per ‘‘carnem unam,” 
in qua duo erunt, ‘‘caro” enim in spirituali sensu signifi- 
cat bonum quod est amoris seu affectionis: ‘quare non 
amplius sunt duo, sed una caro,” significat' quod sic intel- 
leétus boni et veri ac affectio boni et veri non duo sed 
unum sint, similiter ac voluntas et intelleétus quidem duo 

sunt, sed usque unum; et similiter ac verum et bonum, tum 
fides et charitas, quae quidem duo sunt, sed usque unum; 
nempe, quando verum est boni ac bonum est veri, tum 
quando fides est charitatis ac charitas est fidei; est etiam 
inde amor conjugialis: quod ‘Moses ob duritiem cordis 
permiserit dimittere uxorem ex quacunque causa,” erat 
quia Israelitae et Judaei naturales erant, et non spirituales ; 
et qui mere naturales sunt, illi etiam duri corde sunt, quia 
non in aliquo amore conjugiali, sed in lascivo, quale est 
adulterii: quod ‘‘quicunque dimiserit uxorem nisi ob forni- 
cationem, et aliam duxerit, adulterium committat,” est 
quia fornicatio significat falsum, et apud mulierem affec- 
tionem mali et falsi, ita affectionem quae nullatenus con- 
cordat cum intelle¢tu veri et boni; et quia ex illa discor- 
dantia amor conjugialis, qui est veri et boni, et inde caelum 
et ecclesia apud hominem, prorsus perit; nam cum con- 
junctio interior, quae est mentium et animorum, nulla est, 
conjugium dissolvitur: quod ‘‘qui dimissam ducit etiam 
adulterium committat,” est quia per ‘‘dimissam propter 
fornicationem” intelligitur affectio mali et falsi, ut supra, 
quae non copulanda est cum aliquo intelle¢ctu veri et boni; 
inde enim intelle¢ctus pervertitur, et quoque fit falsi et mali, 
et conjunétio falsi et mali est adulterium spirituale, sicut 
conjunctio veri et boni est conjugium spirituale. Quod 
Dominus postea locutus sit de eunuchis, erat quia discipuli 
dixerunt, ‘‘Si sic est causa hominis cum uxore, non expe- 
dit matrimonium contrahere;” et quia conjugia apud gen- 
tem Judaicam, quae dura corde fuit ex eo quod in falsis 
ex malo essent, non erant conjugia sed adulteria in spiri- 
tuali sensu intellecta, quare etiam illa gens a Domino 
““sens adultera” vocata est, ideo locutus est Dominus de 
“eunuchis,” per quos intelle&ti sunt qui non volunt conju- 
-gium inire, hoc est, conjungi, cum affectione mali, quia sic 
intellectus veri et boni perverteretur et dissiparetur; ita 
per ‘‘eunuchos” intelliguntur tam nupti quam non nupti, 
apud quos conjunctus est intelle¢tus veri et boni cum 
affectione veri et boni: quod ‘‘eunuchi” dicantur est quia 
non illis lascivum est, quale est illis qui ex duritie cordis, 
in qua fuerunt Judaei, plures uxores duxerunt, et quam- 
libet ex causa quacunque repudiarunt. Prius sciendum 
est quod conjugium intellectus veri et boni cum affectione 

veri et boni sit in genere ex triplici origine, et inde in 
triplici gradu; in supremo gradu est conjugium illorum 
qui caelestes vocantur, in inferiori inter illos qui spirituales, 
et in infimo inter illos qui naturales; tot enim gradus sunt 
interiorum hominis: inde tres caeli sunt; qui in supremo 
caelo sunt ‘vocantur caelestes, qui in inferiori spirituales, 
“et qui in infimo naturales. Conjugium intellectus veri et 
boni cum affeétione veri et boni apud caelestes, intelligitur 
per ‘‘eunuchos qui in utero matris nati sunt eunuchi;” ex 
causa quia illi, dum regenerantur, recipiunt vera statim in 
vita per amorem eorum, inde est quod illi sciant vera ex 
ipsis veris: regeneratio eorum a Domino per amorem in 
Ipsum significatur per ‘‘in utero fieri eunuchos,” ita abs- 
que lascivo adulterii. Conjugium autem intelle¢tus veri et 
boni cum affeétione veri et boni apud spirituales, intelli- 
gitur per ‘‘eunuchos qui ab hominibus faéti sunt eunuchi ;” 
hi enim non in utero, hoc est, per amorem, regenerantur, 
sed per vera primum recepta in memoria, et dein intellec- 
tualiter in cogitatione, et sic demum in vita per quandam 
affectionem spiritualem; hi dicuntur ‘‘fieri eunuchi ex 
hominibus,” quia per intellectum ex memoria reforman- 
tur, et ‘‘homo” significat illum intelleétum, ut’ quoque 
supra, ubi dicitur ‘homo et uxor.” Conjugium autem [in- 
tellectus] veri et boni cum affectione veri et boni -apud 
naturales, intelligitur per ‘‘eunuchos qui se ipsos faciunt 
eunuchos;” naturales enim per cognitiones et scientias 
sibi comparant lumen naturale, et per bonum vitae secun- 
dum illas affeétionem, et inde conscientiam; et quia hi 
non aliud sciunt quam quod ipsi hoc faciant, nam naturalis 
homo non gaudet intelligentia qua spiritualis homo, nec 
gaudet perceptione qua caelestis homo, inde est quod illi 
sint qui se ipsos faciant; sed ita dicitur ex apparentia et 
ex fide obscura apud illos. Haec itaque sunt quae intel- 
liguntur per “‘fieri eunuchos propter regnum Dei:” et quia 
pauci haec capiunt, dicitur a Domino, “Qui potest capere, 


capiat.” (Sed ad illustrationem hujus rei, videantur quae in opere De Caedo et 
inferno, De duobus Regnis, in quae Caeli distincti sunt; tum De tribus Caelis secun- 
dum tres Gradus interiorum Hominis, n. 20-40; et quae De Conjugiis in Caelo, n. 
366-386, dicta et ostensa sunt.) Dicitur de Johanne Baptista, 


Quod impletus sit Spiritu sanéto in utero matris: et quod embyro in 
utero ad salutationem Mariae exultaverit (Zwe. 1. 15, 41, 44): 


CAP. XII, VERS. I.—N. 710[@]. 1945 


sed per hoc significabatur quod ille repraesentaturus esset 
Dominum quoad Verbum, sicut Elias; in Verbo enim, quod 
est Divinum Verum, est ubivis conjugium Divini Boni ac 
Divini Veri, ac Divinum Bonum unitum Divino Vero est 
Divinum a Domino procedens, quod vocatur ‘Spiritus 
sanctus:” ‘‘exultatio in utero” ad salutationem Mariae 
repraesentabat gaudium ex amore conjunctionis Boni et 
Veri, ita gaudium amoris conjugialis caelestis, qui est in 
singulis Verbi. (Quod Johannes Baptista, sicut Elias, repraesentaverit Do- 
minum quoad Verbum, videatur in Arcanis Caelestibus, n. 7643-9372.) 

[d.] Quid significat “‘masculus qui primo aperit ute- 

rum” etiam dicetur; de illo ita legitur apud Mosen, 

“Cum deduxerit te Jehovah in terram @/Canaanem,....transire facies 
omnem aperturam uteri Jehovae, et omnem aperturam fetus bes- 
tiae, quotquot erunt tibi masculi, Jehovae:....sed omnem primo- 
genitum. inter filios tuos redimes, Quod si fiat, ut interroget te 
filius tuus cras, dicendo, Quid hoc? dices ad eum, Per fortitudinem 
manus eduxit nos Jehovah ex Aegypto, e domo servorum;.... 
dum occidit omnem primogenitum in terra, a primogenito hominis 
usque ad primogenitum bestiae; propterea ego sacrifico Jehovae 


omnem aperturam uteri, masculos, et omnem primogenitum filio- 
rum meorum redimo” (£.xod. xiii. 11-15 ; cap. xxxiv. 19, 20). 


Quod loco eorum accepti sint Levitae, apud eundem, 


“Ecce accepi Levitas e medio filiorum Israelis loco omnis primogeniti, 
aperturae uteri, de filiis Israelis, ut sint Mihi Levitae: quia Mihi 
omne primogenitum in die quo percussi omne primogenitum in 
terra Aegypti, sanctificavi Mihi omne primogenitum in Israele, ab 
homine usque ad bestiam Mihi erunt” (Vw. iii, 12,13; cap. vill. 
BO, 17) 


spirituale quod in hoc statuto reconditum latet, non patet, 
nisi sciatur quod ‘‘ generationes” et ‘‘nativitates” naturales 
significent generationes et nativitates spirituales; tum 
etiam quod omnia membra generationis correspondeant 
amori caelesti et ejus productis, quae sunt usus, qui vocan- 
tur vera illius amoris. Quia ita est, et quia ‘‘ conjugium” in 
sensu spirituali significat conjugium boni et veri, ut supra 
diétum est, inde constare potest quid in eodem sensu 
significatur per ‘“‘aperturam uteri,” seu ‘‘primogenitum mas- 
culum:” per ‘“‘aperturam uteri,’ seu per ‘‘primogenitum 
masculum,” significatur id quod primum nascitur ex amore 
caelesti et perceptione boni et veri; quod hoc sit verum 
ex bono, quod loco principii est, reliquis, patet ; hoc in 
sua essentia est bonum spirituale, nam hoc bonum in sua 
forma est verum ex bono; seu, quod idem est, verum ex 

bono in sua essentia est bonum spirituale. Hoc significatur 
per ‘‘aperturam uteri,” ‘‘primogenitum masculum,” ex 
causa quia uterus correspondet intimo amori conjugiali, qui 
in sua essentia est amor caelestis; et ex hoc amore pro- 
ducitur bonum spirituale, quod in sua forma est yerum ex 
bono, ac in specie id verum ex bono quod principii loco 
est reliquis; quod principii loco est, id in -succedentibus 
est omne quoad essentiale illorum, quia id in his est reg- 
nans. Quoniam hoc significatur per “‘aperturam uteri,” 
seu ‘‘primogenitum masculum,” ideo id sanétificatum est 
Jehovae, et per id etiam sanctificati fuerunt omnes fetus 
sequentes. Sciendum est quod bona caeli et ecclesiae 
trium graduum sint; bonum intimi gradus, ita quoque 
intimi caeli, vocatur bonum amoris caelestis; bonum infe- 
rioris gradus, quod etiam est bonum medii caeli, vocatur 
bonum amoris spiritualis; et bonum infimi gradus, quod 
etiam est bonum ultimi caeli, vocatur bonum naturale: 
haec bona sicut ordine sequuntur ita quoque ordine nas- 
cuntur; bonum amoris naturalis nascitur ex bono amoris 
Spiritualis, et bonum amoris spiritualis nascitur ex bono 
amoris caelestis; inde est, quod per ‘“‘aperturam uteri,” 
‘‘primogenitum masculum,” significetur bonum amoris spi- 
ritualis natum ™ex bono amoris caelestis. Quoniam per 
‘‘bestias” significantur affeétiones, per “‘ bestias ex armento” 
affectiones exteriores, et per ‘‘bestias ex grege” affectiones 
interiores, ideo etiam illarum primogenita sanétificata sunt. 
Quod ita sit etiam constare potest ex eo, quod Levitae 
loco omnium primogenitorum recepti sint, per ‘ Levin” 
enim et inde per ‘‘ Levitam” significatur bonum spirituale 
ex bono caelesti; inde etiam sacerdotium, per quod signi- 
ficatur bonum caeleste, datum est Aharoni et filiis ejus, 
ac ministerium hujus ™boni, per quod significatur verum 
ex bono, datum est Levitis. (Quod illa per “ tribum Levi” signifi- 
cata fuerint, videatur supra, n. 444.) Quod statutum de primogenitis 
datum sit filiis Israelis, quia occisa sunt omnia primo- 
genita in Aegypto, erat quia per ‘‘primogenita” ibi signi- 
ficantur falsa ex malo contraria seu’ opposita veris ex 
bono, ita malum infernale contrarium seu oppositum bono 
spirituali; et quia cum illa falsa ex malo apud hominem 
sunt occisa, hoc est, remota, tunc primum vera ex bono, 
seu bonum spirituale, a Domino influit, et ab homine reci- 

pitur. Ex his constare potest quid per id statutum reprae- 
sentatum est, et in sensu spirituali significatum. Quid 
significatum est per 

Quod Deus clauserit omnem uterum domus Abimelechi propter Saram, 
uxorem Abrahami; et postquam Abraham oraverat pro illis, Deus 


sanaverit Abimelechum, uxorem ejus, et ancillas eorum, ut pepe- 
rerint (Gen. xx. 17, 18), 


videatur in Arcanis Caelestibus, ubi illa explicata sunt. 

ix. “Clamavit parturiens, et cruciata parere.”—Quod 
significet zou receptionem ab illis qui in ecclesia naturales 
et sensuales sunt, et reststentiam illorum, constat ex signi- 
ficatione ‘‘clamare parturiens” et ‘‘cruciari pariendo,” cum 
de doétrina veri nascente ex amore caelesti, quae per 
“‘masculum” quem peperit, intelligitur, quod sit non recep- 
tio ejus, et quoque resistentia; quod sit ab illis qui in 
ecclesia naturales et sensuales sunt, est quia illi intelligun- 
tur per ‘‘draconem,” de quo sequitur. Quod ‘ parturire” 
et ‘‘parere” sit parturire et parere talia quae ecclesiae 
sunt, hic quae doctrinae veri et boni, constare potest ex 
illis quae in antecedente articulo de ‘‘utero” et ejus aper- 
tura, et de ‘‘partu,” ostensa sunt, et quoque in sequentibus 
hujus capitis, ubi ‘‘parere” dicitur. Interim licet hoc modo 
memorare quod per ‘‘masculum, quem mulier peperit,” 
intelligitur docétrina Novae Hierosolymae, quae a Domino 
e caelo data est; quod dracones tunc circumsteterint, ac 
vehementer et obnixe obstiterint, et hoc usque ad clamo- 
rem et cruciatum illorum qui pro illa doétrina erant, tes- 
tari possum: quod etiam similes in mundo obstiturt sint 
ne recipiatur, inde constare potest. Quinam illi sunt, dice- 
tur in sequentibus, ubi de ‘‘dracone” et de ‘‘bestiis.” 
Quid autem in specie significatur [per] ‘‘clamare parturiens” 
et “‘cruciari pariendo” in Verbo alibi, videatur infra (in articulo 
bW721), ubi explicatur quid ‘‘parturire” et ‘‘parere” signi- 
ficat, quae videantur. 


sf VERSUS 3, 4. 


2. “Ft visum est aliud signum in caelo; et ecce draco magnus rufus, habens 
capita septem, et cornua decem, et super capitibus suis diademata septem. Et cauda sua 
traxit tertiam partem stellarum caeli, et projecit illas in terram; et draco stetit coram mu- 
liere futura parere, ut postquam pepererit, fetum ejus devoraret.”’ 


3. “Et visum est aliud signum in caelo,” significat revelationem Divinam de 
impugnatione doctrinae guae pro nova ecclesia, et a guibus [n. 713]; 

“et ecce draco magnus rufus,” significat omnes gui mere naturales et 
sensuales sunt ex amore sut et mundi, et usque sciunt plura aut pau-_ 
ciora ex Verbo, ex doctrina inde, et praedicatione, et putant per solam 
scientiam absque vita salvari [n. 714]; “habens capita septem,” signi- 
ficat scientiam sanctorum Verbi, quae adulteraverunt [n. 715]; “et 
cornua decem,” significat mzzltam potentiam [n. 716]; “et super capi- 
tibus suis diademata septem,” significat Divina vera ti ultimo ordt- 
nis, guae sunt vera sensus litterae Verb, adulterata et profanata [n. 


717). 


4. “Et cauda sua traxit tertiam partem stellarum caeli,” significat falsijica- 
tionem et adulterationem omnium veritatum Verbi [n, 718, 719]: “et 
projecitillas in terram,” significat exstinctionem et destructionem ila- 
rum [n. 720]; “et draco stetit coram muliere futura parere,” signi- 
ficat odium tllorum qui per “ draconem”’ tntelliguntur, contra ecclestam 
apud illos qui in doctrina et inde vita amoris et charitatis a Domino 
erunt [n. 721]; “ut postguam pepererit, fetum ejus devoraret,” signi- 
ficat wt destruerent doctrinam illius ecclesiae in primo ejus ortu [n. 


722]. 


4AZe~ [Vers.3.] “Et visum est aliud signum in caelo.”—Quod 
significet revelationem Divinam de tmpugnatione docirinae 
guae pro nova ecclesia, et a quibus, constat ex significatione 
‘“‘sioni magni,” quod sit revelatio, manifestatio et testifi- 
catio Divina (de qua supra, n. 706) : quod sit de impugnatione 
doétrinae quae pro nova ecclesia, et a quibus, constat ex 
sequentibus, in, quibus describitur hoc signum; illi qui 
impugnaturi doctrinam intelliguntur per ‘‘draconem mag- 
num rufum, serpentem antiquum,” et ipsa impugnatio de- 
scribitur per quod ‘‘draco ille steterit coram muliere pari- 
tura, ut devoraret fetum ejus,” et postea per ‘“‘pugnam 
draconis cum Michaele,” et dein per quod ‘“‘persecutus sit 
mulierem in desertum, et ibi post illam ejecerit aquam 
sicut‘flumen,” et porro in sequentibus. Quinam autem per 
‘‘draconem” intelliguntur, in sequenti articulo dicetur; 
hic solum quod sint illi qui communicationem cum angelis 
caeli habent, sed modo per externa, non autem per interna ; 
nam dicitur quod draco ille visus sit ‘“‘in caelo;” nam qui 
nullam communicationem cum caelo habent, non possunt 
ibi videri, sunt enim in inferno; quisunt qui negant Deum, 
imprimis Dominum, qui Verbum nihili pendunt et blasphe- 
mant, quique nullam fidem de vita aeterna habent; verbo, 
omnes illi qui super omnia amant semet et mundum, ac 
in inimicitiis, odiis, vindiétis et dolis vitam agunt, et in 
illis jucundum sentiunt. Haec diéta sunt ut sciatur quod 
per ‘‘draconem” non intelligantur tales, sed qui dum in 
mundo vivunt communicationem externam cum caelo 

habent, quae communicatio illis est ex leétione Verbi, ex 
praedicatione inde, et ex cultu externo secundum eccle- 
Siaeé suae statuta, sed usque non in aliqua vita secundum 
praecepta Domini sunt; inde est quod tales quidem com- 
municationem, sed non internam cum caelo habeant : unde 
est quod illi dicantur ‘‘diabolus et satanas,” in sequentibus 
etiam dicetur. 

7x4(a)|. “Et ecce draco magnus rufus.”—Quod signifi- 
cet omnes gut mere naturales et sensuales sunt ex amore 
Sut, et usque sciunt plura aut pauctora ex Verbo, ex doc- 
trina inde, aut ex praedicatione, ac putant per solam scten- 
tiam absque vita salvart, constat ex significatione ‘‘dra- 
conis,” quod sit mere naturalis et sensualis homo, et tamen 
in scientia rerum in se spiritualium, sive haec sit ex Verbo, 
sive ex praedicatione, sive ex religione (de qua sequitur) ; 
et ex significatione ‘‘magni rufi,” quod sit esse in amore 
sui et in ejus malis, “magnum” enim in Verbo dicitur de 
bono, et in opposito sensu de malo, sicut ‘‘multum” de 
veris, et in opposito sensu de falsis (videatur supra, n. 336, 337, 
424); et “rufus” dicitur de amore in utroque sensu, nempe 
de amore caelesti, qui est amor in Dominum, et in opposito 
sensu deamore diabolico, qui est amor sui (de qua re etiam videa- 
tur supra, n. 304); ex his constare potest quod per ‘‘draconem 
magnum rufum” intelligantur omnes qui mere naturales 
et sensuales sunt ex amore sui, et usque sciunt plura et 
pauciora ex Verbo, vel ex doétrina inde, vel ex praedi- 
catione, et putant per solam scientiam absque vita charitatis 
salvari; quod iidem putent se per solam scientiam absque 
vita charitatis salvari, est quia omnes illi fiunt mere natu- 
rales et sensuales qui vivunt corpori et mundo, et non 
Deo et caelo; nam quisque secundum vitam suam interius 
formatur, et vivere corpori et mundo est vivere naturalis 
et sensualis, at vivere Deo et caelo est vivere spiritualis. 
Unusquisque homo a parentibus nascitur sensualis, ac per 
vitam in mundo fit naturalis interius et interius, hoc est, 
rationalis, secundum vitam moralem et: civilem, et inde 
comparatum lumen; at postea fit ille homo spiritualis per 
“vera ex Verbo aut ex do¢trina ex Verbo, ac per vitam 
secundum illa: inde constare potest quod qui scit illa quae 
Verbum, aut quae doétrina; aut quae praedicator docet, et 
non vivit secundum illa, utcunque doctus et eruditus appa- 


1950 APOCALYPSIS. EXPLICATA. 


reat, non usque sit spiritualis, sed naturalis, immo sensualis ; 
nam scientia et facultas ratiocinandi non facit spiritualem 
hominem, sed ipsa vita. Causa quod ita sit, est quia scientia 
et inde facultas ratiocinandi est modo naturalis ; quare etiam 
dabilis est apud malos, immo apud pessimos; at vera ex 
Verbo una cum vita secundum illa faciunt hominem spiri- 
tualem, nam vita est velle vera ac facere illa ex amore illo- 
rum; hoc non dabile est ex solo naturali homine, sed ex 
spirituali, et ex hujus influxu in naturalem; nam amare 
vera, et ex amore velle illa, et ex ea voluntate facere illa, 
est ex caelo, hoc est, per caelum a Domino, et est in sua 
natura caeleste et Divinum; hoc non influere potest imme- 
diate in mentem naturalem, sed mediate per mentem 
spiritualem, quae aperiri et formari potest ad receptionem 
lucis et caloris caelestis, hoc est, ad receptionem Divini Veri 
ac Divini Boni. Causa quod haec non immediate influere 
possint in mentem naturalem, est quia in hac mente resident 
mala hereditaria hominis, quae sunt amoris sui et mundi; 
inde naturalis homo in se speétatus non amat nisi semet et 
mundum, et ex amore vult illa, et ex velle facit illa; et 
haec sunt quaé-obstant quin e caelo illuc aliquid influere 
possit et ibi recipi; quapropter provisum est a Domino ut 
haec possint removeri, et sic possit dari locus pro veris et 
bonis amoris spiritualis, nempe per aperitionem et formatio- 
nem mentis spiritualis, quae supra mentem naturalem est, ac 
per influxum inde caeli a Domino per illam in mentem natu- 
ralem. Haec diéta sunt ut seiatur quod scire illa quae 
Verbi sunt, ac quae doétrinae ecclesiae, non faciat homi- 
nem spiritualem, sed quod vita secundum illa quae Dominus 
in Verbo praecepit ; proinde tametsi sciunt multa ex Verbo, 
quod usque naturales et sensuales maneant. Hi itaque sunt 
qui per ‘‘draconem” in Verbo significantur.. Quod illi sint 
qui significantur per ‘‘draconem,” est quia draco est genus 
serpentis, qui non modo repit humi, sed etiam volat, et 
inde apparet in caelo; ille volatus et haec apparentia est, 
ex quibus illi qui in scientia veritatum ex Verbo sunt, et 
non in vita secundum illas, intelligantur per ‘‘draconem :” 
per ‘‘serpentes” enim in genere significantur sensualia 
hominis (videatur supra, n. 581); inde quoque est quod draco 
(in hujus capitis versu 9, et quoque cap. xx. vers. 2) dica- 
tur ‘‘serpens antiquus.” 

[b.] Quoniam in sequentibus hujus capitis, et quoque 
postea, agitur de ‘‘dracone,” dicetur quinam in genere et 
in specie per illum significantur. In genere per illum 
significantur qui naturales sunt plus et minus, et usque in 
scientia rerum spiritualium ex Verbo sunt; in specie 
autem significantur qui se confirmaverunt in fide separata 
a charitate, doétrina et vita: hi caput ejus constituunt ; 
qui autem ex propria intelligentia excluserunt sibi dog- 
mata ex Verbo, hi corpus draconis faciunt ; qui vero abs- 
que doétrina student Verbo, illi externa draconis formant. 
Hi omnes etiam falsificant et adulterant Verbum, quoniam 
in amore sui et inde in fastu propriae intelligentiae sunt, 
ex quo mere naturales, immo sensuales faéti sunt; et 
sensualis homo non videre potest vera genuina Verbi, 
propter fallacias, propter obscurum perceptionis, et prop- 
ter mala corporis ibi residentia ; sensuale enim adhaeret 
corpori, unde talia sunt. 

(i.) Quod primum, nempe quod per ‘‘draconem” in 
genere intelligantur qui naturales sunt magis et minus, 
et usque in scientia rerum spiritualium ex Verbo, est quia 
per “‘serpentes” in genere ™significantur sensualia hominis, 
et inde sensuales homines; quare per ‘‘draconem,” qui est 
serpens volans, significatur sensualis homo, qui usque 
versus caelum volat, per id quod loquatur et cogitet ex 
Verbo, aut ex do¢trina e Verbo; ipsum Verbum enim est 
Spirituale, quia est in se Divinum, et inde est in caelo: 
at quia sola scientia spiritualium ex Verbo non facit homi- 
nem spiritualem, sed vita secundum illa quae in Verbo 
sunt, inde omnes ex illis qui in scientia ex Verbo sunt, 
et non in vita secundum illam, naturales sunt, immo sen- 
suales. Sensuales, qui per ‘‘draconem” intelliguntur, sunt 
illi qui nihil vident ex luce caeli, sed modo ex luce mundi, 
et qui ex hac sola luce possunt loqui de Divinis, et quo- 
que acute et alacriter ratiocinari, excitante igne amoris 
sui ac inde fastu; sed usque non possunt videre num vera 
sint vel non vera, dicentes id verum esse quod ex pueritia 
hauserunt ex magistro aut praedicatore, et dein ex doc- 


* trina, ac postea confirmarunt ex aliquibus locis ex Verbo 


non interius intelle¢tis. Hi quia nihil vident ex luce caeli, 
non vident vera, sed loco illorum falsa, quae vocant vera; 
nam ipsa vera non possunt videri nisi in luce caeli, et non 

in luce mundi, nisi haec illustrata sit ab illa. Illi, quia 
tales sunt, non aliam vitam amant quam corpoream et 
mundanam; et quia voluptates et concupiscentiae hujus 
vitae resident in naturali homine, inde interiora eorum 
sunt foeda, et omnis generis malis obstipata, quae clau- 
dunt omnem viam pro influxu lucis et caloris caeli; inde 
sunt interius diaboli et satanae, utcunque appareant ex 
loquelis ac simulatis gestibus sicut spirituales et Christi- 
ani. Tales non sunt nisi quam sensuales; nam exterius 
loqui possunt de sanétis ecclesiae, et interius usque nihil 
credunt; et qui putant se credere, est historicum et inde 
persuasivum ex magistro aut ex propria intelligentia, in 
se falsum, quod creditur; cui tamen fides habetur quia 
inservit pro medio ad famam, honorem et lucrum. Tales 
in genere sunt dracones. Sunt autem plures in specie 
qui per ‘‘draconem” significantur ; sunt enim qui referunt 
ejus caput, qui ejus corpus, et qui ejus externa. 

(ii.) Qui in specie referunt draconis caput sunt qui in 
sola fide, quae est fides separata a charitate, se confirma- 
verunt doétrina et vita; quod illi caput draconis referant, 
est quia plerique eorum sunt eruditi, et creduntur doéti; 
confirmaverunt enim se quod per solum cogitare illa quae 
ecclesia docet, quod vocant credere, salventur: sed dice- 
tur qualis est doétrina illorum, et qualis est vita illorum. 
Doétrina illorum est quod Deus Pater miserit Filium suum 
ab aeterno natum in mundum ut fieret homo, ut impleret 
omnia Legis, portaret omnium iniquitates, ac pateretur 
crucem; et quod per id Deus Pater reconciliaretur, et 
commoveretur misericordia, et quod reciperentur illi in 
caelum qui in fide de illis ex fiducia essent, et quod fidu- 
cia illius fidei una cum Domino intercederet et salvaret : 
proinde quod illa fides detur generi humano separato a 
Deo Patre, ut medium receptionis et salutis, quia homo 
postquam Adamus comederat ex arbore scientiae non 
amplius in statu faciendi bonum ex se esset, perdiderat . 
enim inde cum imagine Dei liberum arbitrium; denique 
quod supradicta sint meritum Domini, per quod homo 
unice potest salvari. Haec sunt primaria fidei apud illos 
qui in fide sola sunt, quoad do¢trinam. Quod nemo possit 
ex aliquo visu spirituali, qui est intellectus, quicquam ex 
illis percipere, et sic credere, sed modo talia ex memoria, 

absque intelleétu, scire et inde loqui, sic ut illi do€trinae 
nihil intelligentiae insit, alibi, volente Domino, exponetur 
et illustrabitur. Quales autem iidem sunt quoad vitam, 
etiam dicetur. Docent quod homo per solam fidem duca- 
tur a Deo usque ad conatum faciendi bonum, et quod 
ipsum bonum actu nihil faciat ad salutem, sed sola fides ; 
et quod tunc nihil mali condemnet illum, quia est in gratia, 
ac justificatus. Excogitarunt etiam gradus, quos vocant 
progressiones solius fidei ad justificationis ultimum: pri- 
mus est informatio in talibus quae fidei sunt, imprimis in 
illis quae supramemorata sunt: secundus est confirmatio 
ex Verbo, aut ex praedicatione: tertius est inquisitio 
mentalis, annon ita sit; et quia tunc influit dubitatio et 
inde vacillatio, quae est tentatio, quod confirmaturus sit 
se ex Verbo de fidei operatione, unde ei fit fiducia, quae 
est victoria; adjiciunt quod cavendum sit ne tune intel- 
leétus ultra confirmationes ex Verbo de justificatione per 
solam fidem vadat; si ultra, et si intelle¢tus non capti- 
vetur sub obedientia fidei, quod succumbat: quartus et 
ultimus gradus est conatus ad faciendum bonum, et quod 
is sit influxus a Deo, et nihil ab homine, et quod sit fruc- 
tus fidei; dicentes quod, quando homo ita plene justifi- 
catus est, postea nihil mali condemnet illum, et nihil boni 
salvet, sed solum fides. Ex his constare potest quales 
illi sunt quoad vitam; quod nempe vivant sibi et non Deo, 
et mundo et non caelo; hoc enim sequitur ex fide quod 
mala non condemnent, et bona non salvent: nec sciunt 
quod fides absque vita charitatis non sit fides, et quod 
homo debeat mala fugere et bona facere sicut a se, et 
usque credere quod a Domino, et quod alioqui mala non 
queant discuti, nec bona appropriari: sed de his quoque 
alibi plura. Illa doétrina et haec vita est apud illos qui 
formant caput draconis, qui sunt quoad plurimam partem 
eruditi antistites, pauci autem ex vulgo: causa est quia 
illi reputant ea sicut abdita theologiae, quae a vulgo 
propter negotia non capi possunt. Quod illi sint dracones 
quoad caput, est quoque quia pervertunt et. falsificant 
omnia Verbi, quae docent amorem, charitatem et vitam ; 
nam Verbum in se specétatum est modo doétrina amoris 
in Dominum et charitatis erga proximum, ac nullibi doc- 
trina fidei separatae: falsificant illa per id, quod illa vocent 

vel fidem, vel fruétum talem, quem, quia nihil cogitant 
de facere, non comedunt ; proinde illo fructu se non nutri- 
unt: praeterea nec admittunt illa principia ultra quam in 
memoriam, et inde in cogitationem ei proximam, quae 
est cogitatio sensualis, in qua nihil spirituale, quae cogi- 
tatio non explorat num verum sit; quare cavent ne ali- 
quid intret visum interiorem, qui est intellectus; non 
volentes scire quod omnia illa quae de fide illorum diéta 
sunt, contra intelleétum illustratum sint, sicut sunt con- 
tra genuinum sensum Verbi. Inde quoque est quod illis 
qui caput draconis constituunt, non aliquod genuinum 
verum sit ; non enim ex falso principio, quod est sola fides, 
profluere possunt nisi falsa in continua serie; est enim 
sola fides non dabilis, nam fides absque charitate non est 
fides; anima enim fidei est charitas; quare dicere solam 
fidem, est dicere quod absque anima, ita absque vita est, 
quod in se est mortuum. 

(iii.) Quod illi qui ex propria intelligentia excluserunt 
sibi dogmata ex Verbo corpus draconis constituant, con- 
stare potest ex eo, quod omnes ex illis, qui student Verbo 
ac in amore suisunt, etiam in fastu propriae intelligentiae 
sint; et omnes qui in hoc fastu sunt, et simul ingenio ex 
naturali lumine pollent, illi excludunt sibi dogmata inde; 
ex hac origine sunt omnes haereses, et omnes falsitates 
in orbe Christiano. Dicendum est quid intelligentia ex 
proprio, et quid intelligentia ex non proprio. Intelligen- 
tia ex proprio est ex semet, at intelligentia ex non pro- 
prio est a Domino. Intelligentia ex proprio est omnibus 
illis qui in amore sui sunt, nam amor sui est ipsum pro- 
prium hominis, et illi in amore sui sunt qui legunt Verbum 
et inde colligunt dogmata propter famam, gloriam et 
honores; et quia illi non aliqua vera possunt videre, sed 
modo falsa, ideo in draconis corpore sunt; colligunt enim 
et excludunt talia ex Verbo quae favent amoribus illorum, 
ac. inde scaturientibus malis; ac illa quae dogmatibus 
illorum contrariantur, quae sunt vera:ex bono, vel non 
vident, vel pervertunt. Intelligentia autem ex Domino 
est omnibus illis qui in affe€tione veri spirituali sunt; hoc 
est, qui amant verum quia est verum, et quia inservit 
vitae aeternae, ac vitae animarum hominum. Dicitur quod 
intelligentia eorum non sit ex proprio sed ex Domino, 


a> 


CAP. XII., VERS..3.—N. 714[ di]. 1955 


quia hi elevantur a suo proprio dum legunt Verbum, et 
hoc usque in lucem caeli, ac illustrantur; in hac luce 
apparet verum ex ipso vero, quia lux caeli est Divinum 
Verum. At qui in amore sui sunt, et inde in fastu pro- 
priae intelligentiae, non elevari ex suo proprio possunt; 
speétant enim se continue, ita in singulis quae faciunt: 
inde quoque est, quod hi in fide suorum dogmatum ponant 
omne salutis, ita in scire et cogitare, et non simul in vita, 
ita non simul in velle et facere; ex his itaque est corpus 
draconis. Cor hujus corporis est amor sui; et anima respi- 
rationis, seu spiritus ejus, est fastus propriae intelligentiae : 
ex his duobus draco dictus est ‘‘magnus rufus,” ac ‘‘ru- 
fus” in textu originali Graeco dicitur ex flammeo, ita ex 
amore et fastu. 

(iv.) Quod illi qui absque doétrina student Verbo, et 
simul in amore sui sunt, externa corporis draconiaci faci- 
ant. Externa sunt quae ab interioribus procedunt, et 
haec involvunt, claudunt et continent, ut sunt cutes, 
squamae, prominentiae ab undequaque: quod illi externa 
corporis draconis faciant, est quia absque intelligentia 
spiritualium Verbi sunt; sciunt enim Verbum quoad sen- 
sum litterae ejus, qui talis est ut, si non doétrina praelu- 
ceat, ducat in errores et falsa omnis generis ; consequenter 
quod illi qui absque doétrina student Verbo, quotcunque 
volunt haereses, queant confirmare, et quoque amplecti, 
et quoque patrocinari amoribus sui et mundi, et inde 
oriundis malis: nam sensus litterae Verbi est ultimus 
sensus Divini Veri, ita pro naturali et sensuali homine, ad 
ejus captum, et saepe in ejus favorem; quare nisi ille lega- 
tur et spectetur ex do¢trina, ut ex lucerna, fert mentes 
in tenebras de multis quae caeli et ecclesiae sunt: et 
usque illi se credunt prae omnibus sapere, cum tamen nihil 


sapiunt. 


* ~(v.) Quod omnes illi qui draconem constituunt, ado- 
rent Deum Patrem, et Dominum videant sicut hominem 
sui similem, et non ut Deum,—si ut Deum, quod speétent 
Divinum Ipsius supra Humanum Ipsius, et non intra illud,— 
in sequentibus, ubi agitur de pugna draconis cum Micha- 
ele, illustrabitur. 

(vi.) Ex his nunc constare potest quod per ‘‘caudam 
draconis” intelligatur falsificatio et adulteratio Verbi, ex 


(a3 

illis qui caput ejus, qui corpus ejus, et qui “extrema ejus 
constituunt; cauda enim, sicut caudae cujusvis animalis, 
est continuatio spinae, quae protenditur a cerebris; et sic 
movetur, flectitur et vibratur secundum capitis et corporis 
appetitus, concupiscentias et voluptates, quibus quasi ad- 
blanditur: et quoniam omnes illi qui draconem consti- 
tuunt, quia naturales et sensuales sunt ex amore sui, et 
inde in fastu propriae intelligentiae, falsificant et adulte- 
rant Verbum, ideo dicitur quod ‘‘ draco cauda sua traxerit 
tertiam partem stellarum caeli, et projecerit illas in ter- 
ram:” per ‘‘stellas caeli” significantur cognitiones veri et 
boni ex Verbo, inde vera ex bono inde; et per ‘‘projicere 
in terram” significatur pervertere ac adulterare illa, et sic 
destruere. Quod illi qui supra memorati sunt constituant 
draconem, et quod adulteratio et destructio veritatum 
Verbi intelligatur per ‘‘caudam” ejus, bis et ter datum 
est mihi videre in mundo spirituali; in hoc enim mundo 
omnia quae apparent sunt repraesentativa spiritualium. 
Quando tales visi sunt in luce caeli, visi sunt sicut dra- 
cones cum longa cauda; et quando plures tales, visa est 
cauda extensa a meridie per occidentem in septentrionem ; 
et quoque visasest cauda illa e caelo detraxisse sicut stel- 
las, et illas projecisse in terram. 

[e.] Quoniam supradicti per ‘“‘draconem” intelliguntur, 
ac falsificatio et adulteratio Verbi per ‘‘caudam” ejus, 
inde per “‘habitaculum” et ‘“‘cubile draconum” in Verbo 
significatur ubi mere falsum et malum est, ut in sequen- 
tibus locis:—Apud £Lsazam, 


“Erit aridus locus in stagnum, et siticulosus in scaturigines aquarum ; 
in habitaculo draconum cubile ejus, gramen pro calamo et junco”’ 
(XXXV. 7): 


haec de adventu Domini, et de instauratione novae eccle- 
siae apud gentes ab Ipso; et per illa verba intelligitur 
quod vera et bona ecclesiae erunt ubi non prius, immo, 
ubi falsa et mala; ubi falsa et mala prius, significatur per 
‘locum aridum et siticulosum,” et per ‘“‘habitaculum dra- 
conum,” tum per ‘“‘calamum et juncum;”’ vera autem et 
bona quae illis erunt, significantur per ‘‘stagnum,” per 
‘“‘scaturigines aquarum,” per ‘‘cubile ubi prius dracones,” 
tum per ‘‘gramen.” Apud Feremzam, 

“Dabo Hierosolymam in acervos, habitaculum draconum: et urbes Je- 
hudae redigam in vastitatem, ut non sit habitator” (ix. "lio [B. A. 


11]); 
et apud eundem, 


“Vox strepitus, ecce-venit tumultus magnus e terra septentrionis, ad 
redigendum urbes Jehudae in vastitatem, habitaculum draconum” 
(x, 22): 
per ‘‘Hierosolymam” intelligitur ecclesia quoad doétri- 
nam; et per ‘‘urbes Jehudae” doétrinalia, quae sunt vera 
ex Verbo; falsificatio veri et adulteratio boni, ex quibus 
mere falsa et mala, significantur per ‘‘dare Hierosolymam 
in acervos,” ac per ‘‘redigere urbes Jehudae in vastita- 
tem, habitaculum draconum ;” nam falsificatum’ verum est 
mere falsum, ac .adulteratum bonum est mere malum: 
“‘vox strepitus” et ‘‘tumultus magnus e terra septentrio- 
nis” significat falsa pugnantia contra vera, et mala contra 
bona; ‘‘terra septentrionis” est ubi illi qui in falsis mali 
sunt. Apud eundem, 


“ Fiet Chazor in habitaculum draconum, desolationem usque in saeculum, 
non habitabit ibi vir, nec commorabitur ibi filius hominis” (xlix. 


33): 


per ‘‘Chazorem” significantur thesauri spirituales, qui sunt 
cognitiones veri et boni e Verbo; devastatio earum usque 
ut non sint, sed loco earum falsa et mala, significatur per 
quod ‘“‘Chazor erit in habitaculum draconum, desolationem 
usque in saeculum;” quod non aliquod verum ecclesiae 
residuum erit, significatur per quod ‘‘non habitabit ibi vir, 
nec commorabitur in ea filius hominis ;” ‘‘filius hominis” 
est verum ecclesiae. Apud Fsazam, 


““Ascendent palatia ejus spinis, carduus et sentis in munitionibus ejus, 
ut sit habitaculum draconum, atrium filiabus noctuae”’ (xxxiv. 13): 


haec de Edomo ac de gentibus, per quas intelliguntur illi 
qui in falsis et malis sunt; falsa et mala, in quibus sunt, 
significantur per ‘‘spinas,” ‘‘carduum” et ‘‘sentin;” dog- 
mata eos tutantia significantur per ‘‘palatia” et per ‘‘mu- 
nitiones ;” devastatio omnis boni et veri significatur per 
‘‘domicilium draconum,” et per ‘‘atrium filiarum no¢étuae ;” 
“noctuae” sunt qui pro veris vident falsa, et ‘‘filiae” earum 
sunt concupiscentiae falsificandi vera. Apud eundem, 


“Respondebunt ijim in palatiis ejus, et dracones in templis”’ (xiii. 22): 

haec de Babele, per quam significatur adulteratio et pro- 
fanatio boni et veri; per ‘‘palatia” ejus in quibus ijim, et 
per ‘“‘templa” in quibus dracones, significantur bona et 
vera Verbi et ecclesiae quae adulterata et profanata; per 
‘“‘ijim” adulterata et profanata vera, et per ‘‘dracones” 
adulterata et profanata bona. Apud Micham, — 


“ Super hoc plangam et ejulabo, ibo spoliatus et nudus, faciam planctum 
sicut dracones, et luctum sicut filiae noCtuae” (i. /J8) : 


haec de vastatione Samariae, per quam significatur ecclesia 
spiritualis quoad doctrinam, hic illa vastata: devastatio 
quoad verum et bonum significatur per ‘‘ire spoliatus et 
nudus ;” lamentatio super id, significatur per ‘‘plangere et 
ejulare ;”’ lamentatio super devastatum bonum, per ‘‘facere 
planéctum sicut dracones,” et super devastatum verum, per 
‘“‘facere lucétum sicut filiae no¢tuae :” dicuntur ‘“‘dracones” 
et ‘‘filiae noétuae ” repraesentative, quod similis illis esset 
quoad planétum et luctum ; sicut etiam quod “‘iret spoliatus 
et nudus;” ‘‘spoliatus” significat quod absque bonis esset, 
simile quod ‘‘draco;” et ‘‘nudus” quod absque veris, simile 

quod “‘filia noétuae.” Apud Feremzam, 
“ Nebuchadnezar rex Babelis constituit me vas vacuum, deglutivit me 
sicut cetus, implevit ventrem ex deliciis meis, dispulit me:....sit 


Babel acervus, habitaculum draconum, in sibilum et stuporem, nec 
habitator” (li. 34, 37): 


etiam hic per ‘“‘Babelem” et per ‘‘Nebuchadnezarem” 
significatur adulteratio et profanatio boni et veri: dispersio 
omnis veri et destru¢tio omnis boni inde, significatur per 
quod “‘constituit me vas vacuum, deglutivit me sicut cetus, 
implevit ventrem ex deliciis meis, dispulit me;” per ‘‘ce- 
tum” simile significatur quod per ‘‘draconem,” etiam eadem 
vox utrique est in lingua originali: devastatio omnis veri 
et boni ex adulteratione et profanatione eorum, significatur 
per quod ‘‘Babel erit acervus, habitaculum draconum, in 
sibilum et stuporem, non habitator;’ ‘‘non habitator” 
significat non bonum apud aliquem. Apud /zodum, 


“Ater ambulavi sine sole, steti in congregatione, clamavi, frater factus 
sum draconibus, et socius filiabus ululae” (xxx. 28, 29): 


hoc de statu ejus in tentationibus, in quibus homo putat 

se damnatum esse; quare ‘‘ater ambulare sine sole” signi- 

ficat sicut diabolus absque bono amoris; ‘‘stare in congre- 
) 

gatione et clamare” significat inter vera et usque in falsis; 
“frater fieri draconibus, et socius filiabus ululae,” significat 
in conjunctione esse et unus cum illis qui in malis absque 
bono sunt, et qui in falsis absque veris ; ‘‘dracones” sunt 
qui adulteraverunt bona et perverterunt illa in mala, et 
“filiae ululae” sunt qui simul vera. Apud Davidem, 
“Non recessit retro cor nostrum, et declinavit gressus noster a via tua, 


nam contrivisti nos in loco draconum, et obduxisti super nos umbram 
mortis” (Ps. xliv. 19, 20[Z. A. 18, 19]): 


haec quoque de tentationibus: quod tunc seclusus ab 
influxu e caelo, sicut sensualis homo, non perceperit quid 
bonum et quid verum, significatur per quod ‘‘ Deus con- 
triverit eum in loco draconum, et obduxerit super eum 
umbram mortis;” ‘“‘locus draconum” est ubi sunt illi qui 
dracones sunt in inferno, nempe qui omne bonum apud se 
destruxerunt ; falsum, in quo iidem sunt, vocatur ‘‘umbra 
mortis.” Apud eundem, 

“Super leonem et aspidem calcabis, "conculcabis leonem et draconem ; 


quia Me desiderat, eripiam eum, exaltabo eum, quia novit nomen 
meum” (Ps, xci. 13, 14): 


destruere falsa interiora et exteriora vastantia vera eccle- 
siae, significatur per ‘“‘calcare leonem et aspidem;” ac 
destruere falsa interiora et exteriora vastantia bona eccle- 
siae, significatur per ‘‘conculcare leonem et draconem :” 
abducere a falsis, et ducere ad interiora vera et bona 
illum qui in doctrina ex Verbo est, significatur per ‘‘eripere 
eum, exaltare eum, quia novit nomen meum; “‘eripere” 
est abducere a falsis, ‘‘exaltare” est ducere ad interiora 
vera, et ‘‘nosse nomen meum” est in doétrina ex Verbo 
esse. Apud "!Malachiam, 


“Esavum odio habui, et posui montes ejus vastitatem, et hereditatem 
ejus draconibus deserti”’ (i. 3): 


h 


per ‘‘Esavum” intelliguntur qui in bono sunt quoad natu- 


-ralem hominem, hic qui in malo sunt quoad illum; quare 


) 


dicitur ‘‘Esavum odio habui:” quod destruentur bona 
amoris naturalis hominis, significatur per ‘‘ Posui montes 
ejus in vastitatem ;” quod destruentur vera illius boni per 
falsa sensualis hominis, significatur per ‘‘ Posui hereditatem 
ejus draconibus deserti.” Apud Lzechzelem, 


“Eece contra te, Pharao, rex Aegypti, draco (vel cete) magne, qui cubat 

in medio fluviorum suorum ; qui dixit, Meus fluvius meus, et ego 
feci me’ (xxix.'3, 4; cap. Xxxil. 2)? 
describitur hic fastus propriae intelligentiae, qui est natu- 
rali et sensuali homini; ‘‘Pharao rex Aegypti” significat 
naturalem et sensualem hominem; ‘‘draco” seu) ‘‘cetus” 
eundem quoad scientifica quae falsa seu falsificata sunt ex 
fastu propriae intelligentiae. (Sed haec supra, n. 513[a], explicata 
videantur.) Apud MMosen, 
“De vite Sodomae vitis eorum, et de @lagris Gomorrhae; uvae ejus 


uvae fellis, botri amaritudinum Lillis; venenum draconum vinum 
eorum, et fel aspidum crudele” (Dewtr. xxxii. 32, 33): 


de his videatur supra (n. 519[4]), ubi explicata sunt; ibi 
etiam quod ‘‘vinum eorum,” quod vocatur ‘‘venenum dra- 
conum,” et ‘fel aspidum crudele,” “significet quod verum 
ecclesiae apud posteros Jacobi esset externum, in quo 
interius mala et falsa infernalia: ‘‘dracones” et ‘‘aspides” 
significant sensualia, quae ultima naturalis hominis plena 
nefandis malis et ea confirmantibus falsis; causa est quia 
naturale nihil recipit per spiritualem mentem a Domino; 
quare quod recipit, est ex inferno. 

{[d.] Quod per ‘‘draconem” talia quae supra memo- 
tata sunt, significentur, plenius constare potest ex sequen- 
tibus in -hoc capite, nempe ex ejus inimicitia contra 
mulierem parituram et fugientem in desertum, tum ex 
pugna ejus cum Michaele; et porro in cap. xvi. 13-15, 
cap. xx. 2, 7, 8, 10, 14, ubi dicitur de eo quod “vinctus 
sit mille annis, et postquam solutus exiverit ad seducen- 
dum gentes, et ad congregandum Gogum et Magogum 
in bellum contra sanétos,” at quod ‘‘ postea conjectus sit 
in stagnum ignis et sulphuris ; ex quibus omnibus constare 
potest quod per ‘‘draconem” intelligantur illi qui non 
aliquod bonum charitatis et amoris possident, ex eo quod 
id non agnoverint ut aliquod medium inserviens saluti, 
sed aliquod scientificum quod ex persuasione vocant fidem : 
et cum bonum charitatis et amoris non ex vita hominis 
implantatum est, est malum loco ejus; et ubi malum ibi 
falsum. Quoniam per ‘‘serpentes” significantur sensualia, 
quae ultima naturalis hominis sunt, et illa non sunt mala 
nisi apud illos qui mali sunt, et quia dracones eadem voce 
in lingua Hebraea nominantur qua serpentes non vene- 
nati, inde est, quod per ‘‘dracones,” cum per illos intel- 


Si 

liguntur tales serpentes, in Verbo significentur sensualia 
non mala; seu applicate ad personas, homines sensuales 
non mali. Quod eadem voce in lingua Hebraea nomi- 
nentur dracones qua tales serpentes, constare potest apud 
Mosen, 

Cum ei mandatum est e rubo projicere baculum suum in terram, et 


quod cum versus est in serpentem, Moses prehenderet caudam ejus 
ex quo facto serpens reversus est in baculum (Zwod. iv. 3, 4); 


et postea, 


Quod Moses sumpserit baculum, et projecerit eum ante Pharaonem, 
quod factus sit in serpentem (draconem), et quod magi simile cum 
suis baculis fecerint ; sed quod baculus Mosis, tunc serpens (draco), 
deglutiverit baculos serpentes (dracones) magorum (£-xod. vii. 


g-I2): 


serpens in priori loco alia voce in lingua originali nomi- 
natur quam in posteriore ; in priori loco nominatur serpens 
communi voce qua alibi in Verbo serpens, sed in poste- 
riore loco voce qua nominatur draco; sic ut interpretari 
etiam liceat, quod baculus Mosis projeétus coram Pharaone 
conversus sit in draconem: ex eo sequitur quod per ‘‘dra- 
conem” aeque ac per ‘‘serpentem” in bono sensu signifi- 
cetur sensuale, quod est ultimum naturalis hominis, non 
malum seu non malitiosum. In mitiori hoc sensu etiam 
nominantur ‘‘dracones” apud Esazam, 

“Honorabit Me fera agri, dracones et filiae noctuae, eo quod dederim 


in deserto aquas, fluvios in solitudine, ad potandum populum meum 
electum ” (xliii. 20) ; 


et apud Feremiam, 


“‘Cerva in agro peperit, sed relinquendo quia non fuit gramen ; et onagri 
steterunt super collibus, anhelarunt ventum sicut dracones, con- 
sumpti sunt oculi eorum, quod non herba” (xiv. [5,] 6): 


in his locis ‘‘dracones” eadem voce nominantur qua ‘‘ser- 
pentes” in genere, et quoque eadem voce nominantur 
‘“ceti” in mari, per quos etiam simile significatur, nempe 
naturale hominis in communi, quod est sensuale; quare 
in posteriori loco etiam interpretari licet, ‘‘ Anhelarunt 
ventum sicut ceti.” 


(Similiter apud Zsatam, cap. li. 9; apud Yeremiam, cap. li. 34; apud 
Exechielem, cap. xxix. 3, 4; et apud Davidem, Ps. \xxiv. "113, 14.) 


Sunt etiam homines mere sensuales qui boni. 

9x5. “Habens capita septem.”—Quod significet sczentiam 
sanctorum Verbt, quae adulteraverunt, et inde tusaniam, 
at usque astutiam, constat ex significatione “capitis,” 
quod sit intelligentia et sapientia, ac in opposito sensu 
insania et stultitia (de qua supra, n. 553,577); quod etiam sit 
astutia (n. 577): et ex significatione ‘‘septem,)’ quod 
sint omnes et omnia, ac dicantur de sanctis (de qua supra, n. 
257), hic itaque de sanctis Verbi, quae adulteraverunt : 
‘‘septem” quia dicuntur de sanétis, etiam in opposito sensu 
dicuntur de illis adulteratis et profanatis; unumquodvis 
in Verbo etiam oppositum sensum habet, et oppositum 
sancto est profanum. Ex his patet quod per ‘‘capita 
septem,” quae habere visus est draco, non intelligantur 
capita, nec septem, sed scientia sanétorum Verbi, quae 
adulteraverunt, et inde insania, at usque astutia. Quod 
insania per ‘‘caput draconis” significetur, est quia intelli- 
gentia homini ecclesiae est ex genuinis veris quae ex 
Verbo; intelleétus vere humanus formatur et perficitur per 
vera naturalia, civilia, moralia, et spiritualia; intelleétus 
interior per vera spiritualia, exterior autem per vera mo- 
ralia et civilia: inde qualia sunt vera, talis est intelleétus 
ex quibus. Omnia vera spiritualia sunt ex Verbo, ac 
unum cum bono amoris “et charitatis faciunt. Si itaque 
homo omne ecclesiae et caeli ponit in fide, et ex illa sepa- 
rat bonum charitatis et amoris, (ut faciunt illi qui ‘caput 
draconis” constituunt, ut in articulo proxime praecedente 
dictum est,) tunc intelleétus interior non formari potest ; 
inde illis pro intelligentia in spiritualibus est insania; ex 
principio enim falso fluunt falsa in continua serie, et ex se- 
paratione boni charitatis non illis dari potest aliquod genui- 
num verum, quoniam omne verum est boni, immo est bonum 
in forma: exinde patet quod per ‘‘caput draconis” signifi- 
cetur insania in spiritualibus. Quod per “caput draconis” 
etiam significetur astutia, est quia omnes illi qui ‘‘caput” 
ejus constituunt, sunt mere naturales et sensuales, qui si 
simul studuerunt Verbo ac doétrinae ecclesiae, ac pro veris 
captaverunt falsa, et haec scientifice etiam confirmaverunt, 
illi prae reliquis astuti sunt; sed astutia illa non ita se 
manifestat in mundo sicut postea cum spiritus faéti sunt, 
nam in mundo obvelaverunt astutiam externa pietate et 
ficta moralitate quae astutiam abscondunt; at quia illa in 

spiritu eorum residet, patet illa manifeste quando externa 
removentur, ut fit in mundo spirituali. At sciendum est 
quod astutia quae per ‘‘draconis caput” significatur, sit 
astutia pervertendi vera et bona Verbi per ratiocinia ex 
fallaciis et ex sophisticis, tum ex persuasivis, per quae 
intelleétus fascinatur, sic inducendo falsis species sicut 
essent vera. Quod ita sit, constare etiam potest ex ser- 
pente ex quo primi parentes seducti sunt, de quo dicitur, 


Quod factus sit ““astutus prae omni fera agri” (ez. iii. 1): 


per illum ‘‘serpentem” simile intelligitur quod per ‘“dra- 
conem ;” quare hic etiam vocatur ‘‘serpens antiquus... 
seducens universum orbem,” versu 9 hujus ‘capitis. 

9716. “Et cornua decem.”—Quod significet multam poten- 
tiam, constat ex significatione ‘‘cornus,” quod sit potentia 
veri contra falsum et malum, ac in opposito sensu poten- 
tia falsi contra verum et bonum (de qua supra, n. 316, 567) ; et 
ex significatione ‘‘decem,” quod sint omnes et omnia, 
tum multi et multa (de qua etiam supra, n. 675); inde constat 
quod per ‘‘cornua decem” significetur potentia multa. 
Quod ‘“‘draconi” multa potentia fuerit, constat ex sequen- 
tibus, nempe quod propter illam ‘‘filius masculus, quem 
peperit mulier, raptus sit ad Deum;” quod ‘“‘cauda sua 
detraxerit e caelo tertiam partem stellarum ;” tum quod 
““pugnaverit cum Michaele et cum angelis ejus ;” et postea 
quod “in bellum contra sanétos excitaverit Gogum et 
Magogum, et gentes ingenti numero.” Quod ‘“‘draconi” 
talis potentia fuerit, erat quia per illum intelliguntur qui 
fidem separaverunt a bonis charitatis, quae sunt opera, et 
confirmarunt id per sensum litterae Verbi, quem sic a 
genuino suo sensu retorserunt et sicut ex caelo detraxe- 
runt; ac in fine ecclesiae, de quo in Lzbro Afpocalypseos 
agitur, nulla est charitas ; inde tunc draconi est potentia: 
quisque enim in fine ecclesiae vult vivere sibi, mundo et 
genio, et pauci Domino, caelo et vitae aeternae ; ac prin- 
cipium de sola fide, quae est fides separata a charitate, 
favet illi vitae, et sicut vena fluminis trahens aufert omnes 
ad id credendum et ad sic vivendum; inde est quod “‘dra- 
coni,” per quem tales et talia intelliguntur, apparuerint 
‘«decem cornua.” Dictum est prius quod falsis ex malo 
prorsus nulla potentia sit; sed sciendum est quod falsis 

ex malis nulla potentia sit contra verum ex bono, verum 
enim ex bono. est a Domino, ac Domino est omnis poten- 
tia per Divinum suum Verum: quod autem falsis ex malo 
sit potentia, quae significatur per ‘‘decem cornua draco- 
nis,” est quia falsa ex malo valent contra illos qui in falsis 
ex malo sunt, unum enim agunt ; ac homo in malo est et 
inde in falsis hereditario ex parentibus, et dein ex aétuali 
vita, imprimis in fine ecclesiae; et illa falsa ex malo non 
possunt ex homine expelli momento, sed paullatim; si 
enim momento, homo exspiraret, vitam enim ejus faciunt ; 
et quia status hominis talis est in fine ecclesiae, ideo falsa 
mali valent, tametsi prorsus nihil contra verum ex bono. 
Potuisset Dominus per Divinum suum Verum falsa mali 
quae sunt apud hominem illico rejicere, sed hoc foret 
hominem illico in infernum conjicere ; nam prius removen- 
da sunt; et quantum removentur, tantum datur locus im- 
plantandis veris ex bono, et homo reformatur. lidem qui 
hic per ‘‘draconem,” etiam intelliguntur per ‘“‘hircum” qui 
pugnavit cum ‘‘ariete,” apud Danzelem, cap. viii.; et quoque 
per ‘“‘hircos” apud Matthacum, cap. xxv.; nam per “‘hircos” 
ibi significantur qui in fide separata a charitate sunt, ac per 
‘‘arietem” et per ‘“‘oves” qui in charitate sunt. 

wx7(a|. “Et super capitibus suis diademata septem.”’—Quod 
significet Dzvina vera in ultimo ordinis, quae sunt vera 
sensus litterae Verbt, hic tlla adulterata et profanata, con- 
stat ex significatione ‘‘capitum draconis,” quod sint vera 
scientifica Verbi, quae adulterata et profanata sunt; quod 
significent insaniam in spiritualibus, at usque astutiam 
fallendi et seducendi, videatur supra (n. 714[¢]); eX signi- 
ficatione ‘‘diadematum,” seu lapidum pretiosorum, quod 
sint Divina vera in ultimo ordinis, quae sunt vera sensus 
litterae Verbi (de qua sequitur) ; et ex significatione ‘‘septem,” 
quod sint omnia, et dicantur de sancétis, ac in opposito 
sensu de profanis (de qua supra, n. 715); hic de profanis, quia 
de veris Verbi adulteratis et sic profanatis: inde patet 
quod ‘‘diademata septem super capitibus draconis” signi- 
ficent Divina vera in ultimo ordinis, hic illa adulterata et 
profanata. Quod ‘“‘lapides pretiosi,” qui sunt ‘‘diademata,” 
significent Divina vera in ultimo ordinis, quae sunt vera 
sensus litterae Verbi, est quia ‘‘lapis” significat verum ; 
inde “ lapides pretiosi” significant Divina vera: quod sint 

Divina vera in ultimo ordinis, quae sunt vera sensus litterae 
Verbi, est quia illa translucent; est enim in illis sensus 
spiritualis, et in hoc sensu est lux caeli, ex qua omnia 
sensus litterae Verbi pellucent ; et quoque secundum series 
in sensu spirituali variegantur; unde modificationes lucis 
caelestis, quae sistunt colores quales apparent in caelis, 
et inde in lapidibus pretiosis variorum generum. Quod 
‘‘diademata super septem capitibus draconis” visa sint, 
est quia vera sensus litterae Verbi lucent, ubicunque sunt, 
tam apud malos quam apud bonos; lux enim spiritualis, 
quae illis inest, non exstinguitur quia apud malos sunt, 
nam caelum usque in illa vera influit: at quia mali adulte- 
rant illa, et inde non vident aliquid lucis caeli in illis, sed 
usque quia credunt san¢ta esse, ex eo, quod applicent illa 
ad confirmandum falsa suae religionis, inde ex fide sancti- 
tatis apud illos usque coram illis lucent: et quia ita est, 
et per illa vera communicationem sibi comparant cum 
caelis, ideo tandem deprivantur illis, ac relinquuntur suis 
falsis, in quibus non aliqua lux est, quod fit quando in 
infernum demittuntur. Quod vera sensus litterae Verbi 
appareant sicut diademata, constare potest ex diadematibus 
in mundo,spirituali: in angelorum palatiis in caelo fulgent 
plura ex lapidibus pretiosis ; et quoque lapides pretiosi inde 
quandoque demittuntur in inferiora, ac dono dantur illis qui 
aliquid boni fecerunt ; immo etiam ibi venduntur sicut in 
mundo, imprimis a Judaeis, qui cum illis etiam ibi negoti- 
antur; quod Judaei cum illis in mundo spirituali sicut in 
mundo naturali negotientur, datum et concessum est, quia 
sensum litterae Verbi san¢étum habent: inde quoque est, 
quod nobiles feminae infra caelos etiam se ornent dia- 
dematibus, similiter ut in mundo: et cum inquisitum est 
unde illa diademata in caelo, et inde in inferioribus, dictum 
est quod sint a Domino, et a luce spirituali quae ab Ipso, 
et quod sint ultima illius lucis, quae vocantur effectus ; ac 
quod sint formae repraesentativae affectionum veri ex 
bono; ita quod sint Divina vera in ultimo ordinis, qualia 
sunt vera sensus litterae Verbi. Quia inde sunt lapides 
pretiosi, ideo quoque aliquibus in mundo spirituum licet 
formare diademata per insitiones quarundam veritatum ex 
sensu litterae Verbi; sed haec diademata non sunt genuina, 
duritie sicut crystalli, quia arte facta. Ex his nunc con- 


1966 APOCALYPSIS. EXPLICATA. 


stare potest quid per ‘‘diademata” seu per “‘lapides pretio- 
sos” in sequentibus locis significatur :—Apud Asazam, 


“A fflicta et procellis jaCtata, nec consolationem na¢ta, ecce Ego dispono 
cum stibio lapides tuos, et fundamenta tua. .in sapphiris, et ponam 
carbunculum soles tuos, et portas tuas in lapides pyropi, et omnem 
finem tuum in lapides desiderii, et omnes filii tui docti.a Jehovah” 
(liv. 11-13): | 


haec dicta sunt de ‘‘sterili quae non peperit,” cui multi 
filii erunt, per quam significantur gentes, quibus non fue- 
runt Divina vera quia non fuit Verbum; inde dicitur 
““Afflicta et procellis jaétata, nec consolationem nacta ;” 
“‘afflicta esse et procellis ja¢tari” dicitur a falsis, a quibus 
infestatur et quaquaversum fertur ; quod Dominus, quando 
venturus, Divina vera illis revelaturus sit et illos instruétu- 
rus, significatur per quod ‘‘disponet cum stibio lapides 
ejus, fundamenta in sapphiris, soles in carbunculum, portas 
in lapides pyropi, ac fines in lapides desiderii;” quod per 
‘‘lapides” hos pretiosos, qui nominantur, intelligantur 
Divina vera in ultimo ordinis, qualia sunt vera sensus 
litterae Verbi, in quibus vera interna, quae sunt vera 
qualia in sensu spirituali Verbi, patet; nam per “‘funda- 
meénta,” et per ‘“portas” et per ‘fines,’ quos pomet ex 
lapidibus illis ~pretiosis, significantur ultima; inde sequitur 
quod ibi per ‘“‘lapides” in genere, et per ‘‘sapphiros,” 
‘‘carbunculos” et ‘‘ lapides pyropi,” significentur talia vera 
qualia in sensu litterae Verbi sunt, quae ultima sunt quia 
pro naturali et sensuali homine: quia instructio gentium 
in Divinis veris per illa intelligitur, ideo sequitur, ‘“‘Et 
omnes filii tui docti a Jehovah.” Quid autem ‘‘sapphirus,” 
‘‘carbunculus” et ‘‘pyropus” in specie significant, non 
hujus loci est dicere; modo quod ‘‘lapides pretiosi” in 
genere significent vera ultima. 

[b.] Quoniam ‘‘civitas Novae Hierosolymae” significat 
doétrinam Novae Ecclesiae, et ‘‘fundamenta muri ejus” 
Divina vera ultima, ac ‘‘portae” Divina vera introducen- 
tia, ideo describuntur fundamenta per ‘‘duodecim lapides 
pretiosos,” ac portae per ‘‘margaritas,” in A fpocalypsz, 

“Fundamenta muri civitatis” Novae Hierosolymae * ‘omni lapide pre- 

tioso exornata ; fundamentum primum jaspis, secundum sapphirus, 
tertium chalcedonius, quartum smaragdus, quintum sardonyx, sex- 
tum sardius, septimum chrysolithus, o¢tavum beryllus, nonum 


topazius, decimum chrysoprasus, undecimum hyacinthus, duodeci- 
mum amethystus. Duodecim portae duodecim margaritae, una- 

quaevis porta erat margarita [una]. Et platea civitatis aurum 
purum, quasi vitrum pellucidum” (xxi. 19-21) : 


per hos “duodecim lapides pretiosos” ex quibus funda- 
menta, et per “‘duodecim margaritas” ex quibus portae, 
significantur Divina vera ultima, quae sunt vera sensus 
litterae Verbi, super quibus doétrina illius ecclesiae funda- 
tur, et per quae homo sicut per portas introducitur: quod 
‘“‘fundamenta ex lapidibus pretiosis,” et ‘‘portae ex mar- 
garitis,” dicantur esse, est quia sensus litterae Verbi in se 
continet sensum spiritualem, ita lucem caeli, e qua sensus 
litterae Verbi pellucet, sicut lapides illi a luce et ab igne; 
sed de his in sequentibus, ubi singula explicanda sunt. 
Similia significantur per ‘‘lapides pretiosos” qui pectorale 
judicii “‘Urim et Thummim” vocatum, quod super ephodi 
Aharonis, faciebant, et quoque qui super humeris ephodi 
positi erant, apud J/osen, 

“Facient ephodum auro, hyacinthino, purpura, coccineo dibapho, et 
byssino contexto, opere excogitatoris:....accipies duos lapides 
schoham, et sculpes super illis nomina filiorum Israelis,....opere 
opificis lapidis, sculpturis sigilli sculpes duos lapides super nomi- 
nibus filiorum Israelis, circumdatos fundis auri facies illos: etepones 
duos lapides super humeris ephodi. ....Et facies pectorale judicii 
opere excogitatoris, sicut opus ephodi facies illud,....et opplebis 
illud oppletura lapidum; quatuor ordines lapidum erunt: primus 
ordo rubinus, topazius, carbunculus ; secundus ordo chrysoprasus, 
sapphirus et adamas; tertius ordo cyanus, achates et amethistus : 
et quartus ordo tharschish, schoham et jaspis:....lapides erunt 
super nominibus filiorum Israelis, duodecim super nominibus illo- 
rum, sculpturae sigilli cuique super nomine ejus, erunt duodecim 


tribubus:”....hoc pectorale judicii, Urim et Thummim (2vod. xxviii. 
6-30): 


quid haec involvunt, nemo scire potest, nisi sciat quid 
Aharon repraesentabat, et quid inde ‘‘vestes” ejus signi- 
ficabant, et quid in specie ‘‘ephodum ;” vestes enim ejus, 
ex eo quod significaverint, dictae sunt ‘‘vestes sanctitatis :” 
tum quid ‘‘pectorale” super ephodo, quod vocatur ‘‘ pecto- 
rale judicii, Urim et Thummim ;” tum etiam quid “‘ duode- 
cim tribus Israelis,” et quid ‘“‘duodecim lapides super 
nominibus eorum.” Quod ipsum Aharonem attinet, ille 
repraesentabat Dominum quoad sacerdotium, quod est 
regnum caeleste Ipsius; ‘‘vestes” autem ejus in genere 
repraesentabant regnum spirituale, hoc enim in caelis 
investit regnum caeleste: sunt enim duo regna in quae, 
caeli distin@ti sunt, regznum caeleste et regnum spirituale; , 

regnum caeleste dicitur ubi recipitur Divinum Bonum 
procedens a Domino, et regnum spirituale ubi recipitur 
Divinum Verum; quare Divinum Verum per ‘‘vestes Aha- 
ronis” in genere significatur, ac per ‘‘ephodum” Divinum 
Verum in ultimis, quoniam erat amidctus ultimus. Quod 
‘‘vestes” in genere significent vera, ac ‘‘vestes Domini” 
quae apparuerunt sicut lux candidae quando coram tri- 
bus discipulis transformatus fuit, significaverint Divinum 
Verum procedens ab Ipso, ac similiter ‘‘vestes Domini 
a militibus divisae,” videatur supra (n. 64, 65, 195, 271, 395, 
475{a], 476, 637): inde constare potest quod per ‘‘duo- 
decim lapides in peé€torali ephodi” significata sint Di- 
vina vera in ultimis, similiter ac per ‘‘duodecim filios 
Israelis” et per ‘‘duodecim tribus;” quod per hos et 
illos in Verbo significentur vera ecclesiae in omni com- 
plexu, videatur supra (n. 431, 657). Quod pectorale illud 
ex lapidibus pretiosis, sub quibus nomina duodecim filio- 
rum Israelis erant, confeétum fuerit, erat ut per id re- 
sponsa e caelo ferrent, quae sistebantur in pectorali et 
ex illo per variegationes colorum ex lapidibus illis efful- 
gentium: secundum repraesentationes Divinorum verorum 
in caelis, ubi Divina vera, quae a Domino per caelos versus 
inferiora defluunt, sistuntur per colorum variegationes; ex 
quibus constare potest quod per ‘“‘lapides illos pretiosos” 


etiam significata sint Divina vera in ultimis. (Sedhaecplene ® 


explicata videantur in Arcanis Caelestibus, n. 9856-l]9909: et de “ binis lapidibus 
schoham,”’ qui super humeris ephodi, n. 9831-9855. Quod ‘‘ephodum "’ significaverit 
externum regni spiritualis, quod est Divinum Verum in ultimis, n. 9824. Quid autem 
in specie significavit ‘‘ rubinus,”’ ‘‘ topazius”’ et ‘‘ carbunculus,”’ n. 9865; quid “‘ chryso- 
prasus,”’ ‘‘sapphirus"’ et ‘‘adamas,’’ n. 9868: quid ‘‘cyanus,’’ ‘‘achates”’ et ‘‘ame- 
thistus,’’ n. 9870: et quid ‘‘ tharschisch,"’ “‘schoham.”’ et “‘ jaspis,’’ n..9872.) 

[c.] Similia etiam significantur per ‘‘lapides pretiosos” 
per quos describitur scientia cognitionum veri et boni et | 
inde intelligentia regis Tyri, apud Ezechzelem, 

Rex Tyri, “tu plenus sapientia, et perfectus pulchritudine, in Eden horto 
Dei fuisti; omnis lapis pretiosus tegumentum tuum, rubinus, topa- 
zius et adamas, tharschisch, sardonyx et jaspis, sapphirus, chrysopra- 
sus et smaragdus, etaurum. ....Tucherubus, expansio contegentis, 


et posui te, in monte sanctitatis Dei fuisti, in medio lapidum ignis 
ambulasti” (xxviii. 12, 13[, 14]): Z 


quoniam per ‘‘regem Tyri” significantur cognitiones veri 
ecclesiae ex Verbo, et quidem ex sensu litterali ejus, inde 
» dicitur quod ‘‘in Eden horto Dei fuerit ;” per ‘‘Eden hor- 

tum Dei” significatur intelligentia per Verbum ex Domino, 
nam ‘‘Eden” sicut ‘‘oriens” est Dominus, et ‘‘hortus Dei” 
est intelligentia ab Ipso; et quia vera intelligentia unice 
comparatur, hoc est, datur, per cognitiones veri et boni 
ex Verbo secundum genuinum suum sensum intelle¢tas, 
inde dicitur ‘Omnis lapis pretiosus tegumentum tuum;” 
“‘omnis lapis pretiosus” significat cognitiones veri et boni, 
et ““‘tegumentum” significat externum Verbi quod tegit 
internum ejus; externum Verbi est sensus litterae ejus 
contegens internum quod est sensus spiritualis ejus. Quia 
sapientia et intelligentia inde est homini, ideo dicitur, Rex 
Tyri, “‘tu plenus sapientia et perfeétus pulchritudine ;” 
‘“‘pulchritudo” significat intelligentiam, quia omnis pul- 
chritudo in caelis est secundum illam. Etiam sensus 
litterae Verbi intelligitur per ‘‘cherubum, expansionem 
contegentis,” nam ‘‘cherubi” significant tutelam ne adeatur 
Dominus nisi quam per bonum amoris; et sensus litterae 
Verbi, quia contegit interiora ejus, tutatur. ‘‘ Mons sanc- 
titatis” significat ecclesiam quoad doétrinam amoris et 
charitatis, et ‘‘lapides ignis,” in quorum medio ambulavit, 
significant vera ex bono amoris secundum quae vita. Quod 
per ‘“‘lapides pretiosos” hic significentur vera pellucentia 
ex luce caeli, quae est Divinum Verum, manifeste constare 
potest ex eo, quod per ‘“‘Tyrum” in Verbo significentur 
cognitiones veri et boni, quae cognitiones sunt vera ulti- 
ma, qualia sunt sensus litterae Verbi. (Quod “ Tyrus” cognitio- 
nes veri et boni significet, videatur supra, n. 5 14[a,4].) Apud eundem, 


“ Syria negotiatrix tua ob multitudinem operum tuorum, cum chrysopraso 
purpuram et acupi¢tum, et byssum et ramoth et pyropum dederunt 
in negotiationibus tuis:....negotiatores Schebae et Raamae, hi 
negotiatores tui per primarium omnis aromatis, et per omnem 
lapidem pretiosum, et aurum” (xxvii. 16, 22): 


etiam haec de Tyro, per quam significantur cognitiones veri 
et boni ecclesiae ex Verbo (ut supra); quia per ‘‘Syriam,” 
et per ‘‘Schebam” et ‘‘Raamam” similiter significantur 
cognitiones veri et boni, et per ‘‘negotiationes” signifi- 
cantur acquisitiones illarum, ideo dicitur quod illae regiones 
dederint ‘‘lapides pretiosos in negotiationibus suis :” cogni- 
tiones veri et boni sunt vera in ultimis, qualia sunt vera 
sensus litterae et litteralis Verbi. Apud //zobum, 


“Locus sapphiri lapides ejus, et pulveres auri illi;....sapientia unde in- 
venitur? et quis est locus intelligentiae ?....Non datur aurum prae 

ea, et non appenditur argentum pretium ejus; non aequiparatur 
auro Ophir, onyche pretioso et sapphiro; non certabit cum ea au- 
rum et adamas,....ramoth et gabish non commemorabitur, et 
electio sapientiae prae margaritis; non certabit cum ea topazius 
Aethiopiae ;....en timor Domini est sapientia, et recedere a malo 
est [lintelligentia” (xxviii. 6, 12, 13, 15—I9, 28): 


quoniam per Divina vera ultima spiritualiter intellecta 
omnis sapientia et intelligentia est, et quia per ‘‘lapides 
pretiosos” ibi nominatos, ‘“‘onychen,” ‘‘sapphirum,” ‘‘ada- 
mantem,” ‘“topazium,” et per ‘‘margaritas,” illa vera 
significantur, et hi lapides quatenus lapides ex terrestri 
materia, ac pro pretiosis habiti in mundo, nihili sunt ad 
intelligentiam et sapientiam, ideo dicitur quod ‘‘lapides 
illi non intelligentiae et sapientiae aequiparandi sint, nec 
aurum et argentum ;” comparationes fiunt cum illis, quia 
etiam significant, et quod alioqui nihil sint respective. 
Apud Davidem, 


“Tu,” Jehovah “surges et misereberis Zionis,....quia desiderant servi 
tui lapides ejus”’ (Ps. cii. 14, 15 [B. A. 13, 14]): 


per ‘‘lapides Zionis,” quos desiderant servi Jehovae, intel- 
liguntur Divina vera; nam per ‘“‘ Zionem,” cujus misere- 
bitur Jehovah, intelligitur ecclesia quae in caelesti amore 
est. Apud Sachariam, 


“Ecce lapis quem dedi coram’ sacerdote magno “ Jehoschua, super 


lapide uno septem oculi; ecce Ego sculpens sculpturam ejus:.... 
in die illo... .clamabitis vir ad socium suum, sub vitem et sub ficum ” 
(iii, 9, 10) : 


haec de adventu Domini; et per ‘‘lapidem,” datum coram 
Jehoschua sacerdote, significatur Divinum Verum, quod 
est Verbum: ‘‘septem oculi in uno lapide” significant | 
Divinam sapientiam et intelligentiam, quae sunt Divini 
Veri, ita Verbi; ‘‘septem” dicuntur de sanétis Verbi et 
ecclesiae, et ‘‘oculi” significant intelligentiam et sapien- 
tiam: ‘‘sculpere sculpturam” significat repraesentativum 
et significativum ejus: per ‘“‘vitem” et per ‘‘ficum,” sub. 
quas venturi, significatur ecclesia et doétrina ex veris in- 
ternis et ex veris externis; vera interna sunt quae vocan- 
tur spiritualia, et vera externa sunt quae vocantur natura- 
lia; haec per “ficum” et illa per ‘‘vitem” significantur. 
Apud Mosen, 


““Viderunt Deum Israelis, et sub pedibus Ipsius sicut opus lapidis sapphiri, 
sicut substantia caeli quoad munditiem” (Zod. xxiv. 10) : 

per ‘‘Deum Israelis” intelligitur Dominus; per ‘opus 
lapidis sapphiri sub pedibus Ipsius” intelligitur Divinum 
Verum in ultimis, quale est Verbum in littera, ‘“‘ planta” 
enim ‘‘pedis” significat ultimum, quod solum gens Judaica 
videre potuit, nam in externis Verbi, ecclesiae et cultus 
fuerunt, et non in internis: ‘‘sapphirus” significat translu- 
cidum a veris internis: ‘‘sicut substantia caeli quoad mun- 
‘ditiem” significat translucentiam caeli angelici. (Sed haec 
in Arcants Caelestibus, n. 9406-9408, explicata sunt.) Quoniam f lapis pre- 
tiosus” significat Divinum Verum in ultimis translucens a 
veris interioribus, ideo describitur luminare civitatis Novae 
Hierosolymae, in A pocalypst, 


Quod esset “simile lapidi pretioso, sicut lapidi jaspidi instar crystalli 
splendenti” (@)xxi. 11). 


Et quoniam per ‘“‘equum album” ibi significatur intellec- 
tus Verbi, et per ‘‘insidentem illi equo” Dominus quoad 
Verbum, ideo 


Visum est, quod super capite insidentis illi equo essent diademata 
multa, et quod appelletur nomen Ipsius Verbum Dei (AfZoc. xix. 


E23): 


[d.] Haec de lapidibus pretiosis apud illos qui in Di- 
vinis veris sunt ; nunc aliquid de lapidibus pretiosis apud 
illos qui in falsis infernalibus sunt: apud hos, dum in 
mundo vivunt, aeque dantur lapides pretiosi, quia aeque 
cognitiones veri et boni ex Verbi sensu naturali, qui est 
sensus litterae; inde est quod illis aeque addicentur lapi- 
des pretiosi seu diademata, sicut hic ‘‘draconi,” super 
cujus capitibus visa sunt ‘‘septem diademata ;” causa est 
quia Verbum usque est Verbum, ac vera ejus usque sunt 
vera in se, sive sint apud malos sive sint apud bonos; 
quod mali pervertant et falsificent vera Verbi, usque id 
non mutat essentiam eorum. Exinde est quod in sequenti- 
bus in A pocalypsz similia visa sint super ‘‘muliere sedente 
super bestia coccinea,” per quam Babylon describitur: de 
qua haec, 

Mulier sedens super bestia coccinea plena nominibus blasphemiae, “et * 

habebat capita septem, et cornua decem; erat..induta purpura et 


coccino, et inaurata auro et lapide pretioso et margaritis,....et 
super fronte nomen scriptum. . Babylon magna” (AZoc. xvii. 3-5) ; 


sed de his in sequentibus. Similiter alibi in A pocalypsz, 

“Mercatores terrae flebunt et plangent super” Babylone magna, ‘“‘ quod 
merces ejus nemo emat amplius, merces auri et argenti et lapidis 
pretiosi, et margaritae et byssi, et purpurae et serici et coccini:.... 
et mercatores.,..dicent, Vae, vae urbs magna, quae induta fuit 
bysso et purpura et coccino, inaurata auro, lapide picts et mar-., 
garitis” (xviii. 11, 12, [15,] 16). 


| 
Quia per “‘ lapides pretiosos,” perque ‘‘ purpuram et byssum,” 
significantur cognitiones veri et boni ex Verbo, ideo dicitur 
de homine divite, 


Quod indutus esset purpura et bysso, ad cujus vestibulum projectus est 
Lazarus (Luc. xvi. 19, 20): 


per ‘‘divitem” intelligitur gens Judaica; quae quia habe- 
bat Verbum, in quo Divina vera sunt, dicitur. de eo quod 
‘‘purpura et bysso indutus esset :” et per “Lazarum” pau- 
perem intelliguntur gentes, quae non Verbum, et inde non 
vera habebant: inde patet quod diviti, tametsi malus, et 
postea projectus in infernum, fuerint ‘‘vestes ex purpura 
et bysso.” Talia etiam dicuntur de ‘‘rege septentrionis,” 

qui bellum gessit contra regem meridiei, apud Danzelem, 
Rex septentrionis “tantum deum, munitiones super statione sua honora- 
bit, deum quem non noverunt patres ejus, honorabit auro, argento, 


et lapide'pretioso et desiderabilibus ; faciet munimenta munitionum 
cum deo alieno; qui agnoverit magno afficietur honore” (xi. 38, 


39): 


agitur in eo capite de bello regis septentrionis cum rege 
meridiei; et per ‘‘regem septentrionis” intelliguntur illi 
qui in scientia ex Verbo sunt, et tamen non in vita, ita 
quoque qui in sola fide ita di¢ta, et usque non in charitate, 
hanc rejiciendo sicut ad salutem non conducens: per 
““regem” autem ‘“‘ meridiei” intelliguntur qui in intelligentia 
ex Verbo sunt, quia in charitate; hi sunt ‘‘rex meridiei” 
seu ‘‘regis meridiei,” quia ‘‘meridies” significat lucem et 
lux intelligentiam, et lux intelligentiae est ex Verbo illis 
qui in charitate sunt, quae est vita fidei: quod autem 
supradicti sint ‘‘rex septentrionis,” seu ‘‘regis septentrio- 
nis,” est quia ‘‘septentrio” significat noétem, et quoque 
lucem frigidam, qualis est lux hieme, ex qua, quia non 
inest calor, nulla fruétificatio est; ‘‘calor” enim spiritualis 
est charitas, et ex calore per lucem est omnis germinatio. 
De bello inter eos reges agitur, quia de ultimo tempore 
ecclesiae, quando omne salutis ponitur in scientia ex 
Verbo, et ninil in vita; apud gentem Judaicam in tra- 

ditionibus, per quas falsificaverunt Verbum; et Verbi vera 
flunt traditiones quando vita charitatis nulla est ; similiter 
vera Verbi fiunt falsa quando fides separatur a charitate. 
Ex his constare potest quod per ‘“‘regem septentrionis” 
etiam intelligantur qui in sola fide sunt, hoc est, qui in 
fide absque charitate sunt. lidem apud Danzelem etiam 
intelliguntur per ‘‘hircum” qui pugnavit cum ariete: iidem 
etiam per draconem” in hoc capite, cum differentia quod 
per ‘‘draconem” proprie intelligantur eruditi qui se doctrina 
et vita confirmaverunt in fide separata a charitate, hi enim 
venenum habent, sicut dracones, quod charitatem necat : 
inde est quod apud Danzelem etiam angelus Michael nomi- 
netur (cap. xii. 1). Quod illi pervertant et falsificent vera 
Verbi qui omne ecclesiae ponunt in scientia cognitionum 
inde, et nihil in vita, intelligitur per quod ‘‘rex septentrio- 
nis honoraverit deum alienum, quem non noverunt patres 
eorum,” et quod “illum honoraverit auro, argento, lapide 
pretioso et “margaritis ;’ per ‘‘deum” ejus intelliguntur 
vera Verbi falsificata ; quoniam ubi diciturin Verbo ‘‘ Deus,” 
intelligitur Dominus quoad Divinum Verum, ita quoque 
~ Divinum Verum procedens a Domino, et ubi dicitur ‘‘ Jeho- 
vah,” intelligitur Dominus quoad Divinum Bonum, ita 
quoque Divinum Bonum procedens a Domino; quare per 
‘“deum alienum, quem non noverunt patres,” intelliguntur 
vera Verbi falsificata, quae in se sunt falsa, et non agnita 
ab illis qui prius ab ecclesia fuerunt: ipsa illa vera et bona 
Verbi, tametsi falsificata, significantur per ‘‘lapides pre- 
tiosos” et per ‘‘desiderabilia,” tum per ‘‘argentum et 
_aurum,” vera enim Verbi non mutant essentiam ex eo 
quod sint apud malos: per ‘‘munitiones super statione,” 
et per ‘“‘‘munimenta munitionum,” significantur illa quae 
sunt propriae intelligentiae confirmata per sensum litterae 
Verbi, qui talis est, si non interius intelligitur, ut trahi 
possit ad quascunque haeresesconfirmandas. Ex his nunc 
constare potest quid per ‘‘diademata septem super capiti- 
bus draconis” significatur. 

9X8. (Vers. 4.) “Et cauda sua traxit tertiam partem ste/larum 
eaeli.”—Quod significet falszficationem et adulterationem 
omnium veritatum Verbi, constare ex significatione “‘cauda 
trahere,” cum de ‘‘dracone,” quod sit falsificatio et adulte- 
ratio (de qua sequitur) ; ex significatione ‘‘tertiae partis,” quod 

sit omne, et dicatur de veris (de qua supra, n. 384, 506); et ex 
significatione ‘“‘stellarum caeli,” quod sint cognitiones veri 
et boni ex Verbo (de qua etiam supra, n. 72, 402), ita quoque vera, 
nam cognitiones veri et boni sunt vera naturalis hominis, 
ex quibus intelligentia rationali et spirituali homini: ex 
quibus constare potest quod per ‘‘cauda trahere \tertiam 
partem stellarum caeli,” cum de ‘‘dracone,” significetur 
falsificare et adulterare vera Verbi. Quod id significetur, 
est quia per ‘‘draconem” in genere intelliguntur omnes 
quiagnoscunt Verbum, ac legunt illud, et usque non vivunt 
secundum illud; et hoc quia separant vitam quae est 
charitas a fide, et credunt quod satis sit cogitare illa quae 
in Verbo sunt, et sibi persuadere quod salventur si quae- 
dam inde ex fiducia et confidentia cogitent et loquantur, 
et quod sola fides justificet et salvet, et non aliquid vitae 
seu Operis 5 (quod hi sint qui per “ draconem”’ (Jintelliguntur, videatur supra, 
n. 714): quia illi ad confirmandum sua dogmata ex Verbo, 
adducunt loca ubi “‘fides” nominatur et ubi “fides” dicitur ; 
at ubi ‘‘charitas” et ‘‘amor” nominatur et ‘‘facere” dici- 
tur, per applicationem ad solam fidem pervertunt, et sic 
Verbum, quod a principio ad finem est doétrina amoris in 
Dominum et amoris erga proximum, falsificant : haec falsi- 
ficatio et adulteratio “veritatum Verbi intelligitur per ‘‘de- 
trahere cauda tertiam partem [stellarum] caeli;” quod id 
per ea verba intelligatur, est quia cauda est continuatio 
cerebri per spinam dorsi, cujus est appendix, et cauda sic 
agiturex capite et ex corpore secundum desideria et appeti- 
tus naturalis hominis ; quare caudae motiones sunt effe¢tus 
fluentes ex jucundis amorum in quibus est sensualis homo, 
et amores sensualis hominis vera Verbi falsificant et adulte- 
rant. (Quod “cauda”’ significet sensuale, quod est naturalis hominis ultimum, 
videatur supra, n. 559.) Sive dicas quod amores sensualis homi- 
nis falsificent et adulterant vera Verbi, sive dicas quod 
sensuale id faciat, idem est, nam sensuale amat vivere 
corpori et mundo, ita genio, et illam vitam sentit, non 
autem interiorem, quare eam negat. 

71Q@- Dictum est quod gensuale vera Verbi falsificet 
et adulteret ; ut vero sciatur quomodo id potest vera Verbi 
falsificare et adulterare [interest]; nam qui non scit quo- 
modo id fit, et quale Verbum est, potest credere quod vera 
Verbi quia sunt vera, et in sensu litterae ejus exstant, non 
possint falsa fieri: at inserviat pro illustratione exemplum 

in Natura, et inde perceptibile naturali homini: nempe, 
coram oculis apparet sicut sol quovis die circum tellurem 
fetatur, et quoque semel quotannis; inde in Verbo dicitur 
quod sol oriatur et occidat, quod faciat diem, meridiem, ves- 
peram et noétem, immo tempora veris, aestatis, autumni et 
hiemis, et sic dies et annos; cum tamen sol immotus stat, 
et tellus circumvolvitur quotidie et circumfertur quotannis, 
et quod sit solum apparentia et inde fallacia quod sol ita 
progrediatur: cum itaque illa veritas nota est et accepta, 
quod sol non moveatur sed tellus, tunc utrumque fit verum, 
nempe, quod sol in centro sui mundi stet immotus, et 
quoque quod progrediatur; quod stet immotus fit verum 
pro rationali homine, et quod progrediatur pro sensuali; 
ita fit utrumque verum, actualiter pro rationali homine, et 
apparenter pro sensuali: si autem id phaenomenon non 
illustratum est a rationali homine, tunc creditur falsum, 
nempe quod sol aétualiter progrediatur, et sic falsificatur 
id verum quod sol non moveatur e loco, sed tellus, at non 
falsificatur quando rationale illustrat illud. Simile est 
cum singulis Verbi in sensu ejus litterae ; hic sensus, quia 
est ultimus, est naturalis et adaequatus captui sensualis 
hominis, ita infantum et simplicium; quare pleraque ibi 
sunt apparentiae veri, quae nisi simul intelleétu spirituali, 
hoc est, intelleétu illustrato percipiuntur, fiunt falsa, nam 
creduntur tunc sicut forent vera actualiter et non appa- 
renter ; “aliter cum simul intelle¢tualiter et spiritualiter 
percipiuntur ; tunc fiunt omnia Verbi vera, in sensu genuino 
vera actualiter, et in sensu litterae vera apparenter, ut 
supra de sole diétum est. Ex his constare potest quomodo 
innumerabilia in Verbo falsificantur et adulterantur ; -sicut 
quod Deus tentet, quod irascatur, quod malum faciat, 
quod in infernum conjiciat ; similiter quod die ultimi judicti 
Dominus venturus sit in nubibus caeli, quod tunc sol et 
luna amittent luces suas, quodque stellae cadent de 
caelis, tum quod mundus cum terra periturus, et e novo 
creatio omnium exstitura; praeter alia, quae sunt vera 
sensus litterae Verbi, quae falsa fiunt si non simul intellectu 
illustrato percipiuntur. In sequentibus autem dicetur quo- 
modo sola fides, quae est fides separata a charitate, falsi-’ 
ficet omnia Verbi. 

720. “Et projecit illas in. terram.”—Quod significet ex- 
stinctionemet destructionem tllarum, constat ex significatione 
‘« projicere in terram,” cum de “‘stellis,” per quas significantur 
cognitiones veri et boni ex Verbo, sic veritates, quod sit 
illas exstinguere et destruere, quoniam vera exstinguuntur 
et destruuntur quando falsificantur et adulterantur. Vera 
falsificata et adulterata sunt falsa prae falsis ex alia origine ; 
nam falsa ex alia origine non ita exstinguunt et destruunt 
vera, dant enim aliquem locum veris in se vel juxta sé: 
per falsa ex alia origine intelliguntur praecipue falsa ex 
ignorantia, ex fallaciis, et ex religione apud illos quibus 
non est Verbum. Sciendum est quod “illis qui male 
vivunt, et usque dicunt se salvari quia fidem habent, vix 
aliquod genuinum verum sit, utcunque. plura ex sensu 
litterae sciunt et depromunt; sensus enim litterae Verbi 
talis est, ut si non interius comprehendatur, diversimode 
explicari possit; et si ille sensus non ex genuinis veris 
spectatur, creditur secundum litteram, et falsificatur, secun- 
dum illa quae in mox praecedente articulo per comparatio- 
nem de solis progressione et statione ostensa sunt. Quod 
vix aliquod genuinum verum illis sit, compertum est apud 
quosdam in mundo spirituali, qui solam fidem confirmave- 
runt doctrina et vita, quod ne quidem unum genuinum 
verum sciverint et agnoverint; angeli id exploraverunt 
et mirati sunt. Inde patuit quod vera Verbi apud se 
exstinxerint et destruxerint. Hoc itaque significatur per 
quod ‘‘ draco cauda sua detraxerit tertiam partem stellarum 
caeli, et projecerit illas in terram;” sicut etiam “hircus 
caprarum” apud Danzelem, 


‘ 


Cornu hirci caprarum “crevit usque ad exercitum caelorum, et dejecit 
in terram de exercitu, et de stellis, et conculcavit ea;....et projecit 
veritatem in terram”’ (viii. 10, 12): 


per ‘‘exercitum caelorum” intelliguntur omnia vera et bona 
caeli et ecclesiae. . 


(Simile significatur per stellas quae cadent de caelo, Matth. xxiv. 29.) 


ye2x(a). “Et draco stetit coram muliere futura parere.””— 
Quod significet odzum ellorum qui per “draconem” tntelligun- 
tur, contra ecclestam apud tllos qui in docirina et inde vita 
amorts et charitatts a Domino erunt, constat ex significatione 
‘‘draconis,” quod sint qui in scientia cognitionum veri ex 

sensu litterae Verbi sunt, et non in vita secundum illam 
(de qua supra,n. 714); eX significatione ‘‘mulieris,” quod sit 
ecclesia quae in do¢trina et inde vita amoris in Dominum 
et charitatis erga proximum est (de qua supra, n. 707); quod 
sit odium illorum qui per ‘‘draconem” significantur, contra 
illam ecclesiam et ejus doctrinam, intelligitur per ‘“‘stare 
coram muliere paritura, et velle devorare partum:” et ex 
significatione ‘‘parere,” quod sit producere talia quae 
ecclesiae sunt, quae sunt doétrinalia, hic de amore in 
Dominum et de charitate erga proximum; per ‘‘filium” 
enim “‘masculum,” quem mulier peperit, significatur doc- 
trina illius ecclesiae. Quod talia per ‘‘parere” significentur, 
est quia per ‘‘generationes;” ‘‘partus” et ‘‘nativitates” in 
Verbo intelliguntur generationes, partus et nativitates 
spirituales, quae fiunt per vera et per vitam secundum illa ; 
inde est, quod ubi in Verbo agitur de generatione spiri- 
tuali, quae vocatur regeneratio, describatur illa per gene- 
rationem et partum naturalem:—Ut apud Fohanunem, 
Jesus dixit Nicodemo, ‘“‘ Nisi quis generetur denuo, non potest videre 
regnum Dei; dixit... Nicodemus, Quomodo potest homo generari 
cum senex est? num potest in uterum matris suae secundum ingredi 
et generari? Respondit Jesus, Amen, amen dico tibi, nisi quis 
generatus fuerit ex aqua et spiritu, non potest ingredi in regnum 
Dei; quod natum est carne caro-est, sed quod generatum est a 
spiritu spiritus est”’ (iii. 3-6): 
quoniam Nicodemus non intellexit spiritualem sensum 
verborum Domini, quod ‘‘oporteret ut homo denuo gene- 
retur,” explicavit Dominus quod per ‘‘generari” intelligatur 
“senerari aqua et spiritu,” ita regenerari, nempe per vera 
ex Verbo et per vitam secundum illa, ‘‘aqua” enim signi- 
ficat vera, et ‘“‘spiritus” vitam secundum illa. At alibi in 
Verbo, ubi dicitur ‘‘parturire,” ‘‘parere,” ‘‘gignere,” et 
“‘senerare,” non explicatur; et usque per illa intelligitur 
parturitio, partus, nativitas et generatio spiritualis, quoniam 
Verbum in littera est naturale, in sinu autem est spirituale : 
quod ‘‘parere” significet spiritualiter parere, est quia homo 
qui regeneratur, similiter quasi concipitur, gestatur in utero, 
nascitur et educatur, sicut homo ex patre conceptus, aque 
matre gestatus et natus, ac postea educatus. “Ad con-- 
firmandum quod per ‘‘partus” et ‘‘nativitates” in Verbo 
intelligantur partus et nativitates spirituales, velim aliqua 
loca inde adducere :—Apud Lsazam, 

“Erubesce Zidon ; dixit mare, munimentum maris, dicendo, Non partu- 
rivi, non peperi, et non educavi juvenes, adolescere feci virgines ; 
cum fama Aegypto, dolore corripientur, sicutad famam Tyri ” (xxiii. 


4,5): . 


per ‘‘Zidonem” et ‘‘ Tyrum” significantur cognitiones boni 
et veri ex Verbo; quod ecclesia non aliquid intelligentiae 
et sapientiae sibi per illas comparaverit, ac usus fecerit, 
significatur per ‘‘Non parturivi, non peperi, non educavi 
juvenes, adolescere feci virgines” ‘‘juvenes” sunt vera eccle- 
siae, et ‘“‘virgines” sunt bona ejus. (Sed haec videantur. supra, n. 
275[a], explicata.) Apud eundem, 
“ Castigatio tua illis, sicut gravida appropinquat ad pariendum,. .clamat 
in doloribus suis; sic @fuimus coram Te Jehovah; concepimus, 


parturivimus, quasi peperimus*ventum, salutes non fecimus terrae, 
l2Inec ceciderunt habitatores orbis, vivent mortui tui” (xxvi. 16-19): 


haec de ultimis temporibus ecclesiae, quando falsa et mala 
in tantum succrescunt ut non reformari et regenerari pos- 
sint; ille status intelligitur per ‘‘castigationem Jehovae 
illis:” quod tune cum difficultate aliquod verum percipi et 
comparari posset, significatur per ‘‘sicut gravida appro- 
pinquat ad pariendum, clamat in doloribus suis ;” quod loco 
veritatum hauriant vanitates in quibus non vera, significa- 
tur per ‘‘ Concepimus, parturivimus et peperimus ventum ;” 
‘“‘ventus” significat tales vanitates: quod ex illis nihil usus 
vitae, significatur per ‘‘salutes non fecimus” ™Jehovae > 
quod usque a. Domino, cum venturus est in mundum, do- 
cendi, et regenerandi sint per vera ab Ipso, significatur 
per ‘‘Vivent mortui tui,” et per illa quae ibi sequuntur. 
Apud eundem, . 


“Canta sterilis, quae non peperit, persona cantu et jubila, non parturi- 
vit, quia multi filii desolatae prae filiis maritatae” (liv. 1): 


haec de adventu Domini, et de nova ecclesia ab Ipso 
instauranda apud gentes; hae significantur per ‘‘sterilem” 
quae non peperit, et per ‘‘desolatam” cui erunt multi filii; 
“‘steriles” dicuntur, quia non noverunt Dominum, nec 
habuerunt Verbum ubi vera, et propterea non regenerari 
potuerunt ; ‘‘filii’ sunt vera a Domino per Verbum: eccle- 
sia, cui est Verbum, ex quo Dominus est notus, intelligitur 
per ‘‘maritatam,” cui non filii: gaudium eorum qui e nova 
ecclesia, cui non prius vera, significatur per “Persona 
cantu et jubila, quae non parturivit ;” ‘“‘parturire” est in 

utero habere. In Lzdro Primo Samuelis, 


_ “Qui impulsi sunt robur circumcinxerunt, saturi pro pane conducti sunt, 
ac famelici cessarunt, usque dum sterilis peperit septem, et multi- 
prolis defecit” (ii. [4,] 5); 


propheticum Channae matris Samuelis: per ‘“‘impulsos 
robore circumcingendos” intelliguntur gentes, apud quas 
futura ecclesia; qui ‘‘impulsi” dicuntur ex defeétu cogni- 
tionum veri, et inde ab illis qui ab ecclesia, tunc Judaica, 
rejecti: ‘‘robore circumcingi” significat quod illis vera ex 
bono, et inde potentia: per ‘‘saturos pro pane conductos,” 
et per ‘‘famelicos qui cessarunt,” intelliguntur illi qui ab 
Ecclesia Judaica, qui ‘“‘saturi” dicuntur ex eo quod illis 
vera in abundantia, et ‘‘conduéti pro pane” ex eo quod 
non adduci ad discendum et ad faciendum illa possent, 
nisi sicut mercenarii: quod nec desiderent scire illa, signi- 
ficatur per quod “‘ famelici cessarunt ;’ eadem etiam ecclesia 
per ‘‘multiprolem quae defecit” intelligitur: at gentes quae 
agniturae Dominum et recepturae Verbum, et inde se in 
ecclesiam regenerari passurae sunt, intelliguntur per ‘‘ste- 
rilem quae pariet septem ;” ‘‘septem” significant omnia et 
multa, ac praedicantur de sanétis ecclesiae. Apud ¥ere- 
mam, 


“Elanguescet quae pepererat septem, exspirabit animam suam, occidet 
sol ejus cum adhuc dies” (xv. 9): 


quod ecclesia, cui omnia vera sunt quia ei Verbum, peritura 
sit usque ut nihil veri et nihil boni supersit, significatur 
per illa verba: per ‘‘parere septem” significatur donari 
omnibus veris ex Verbo; per ‘‘elanguescere” et ‘‘occi- 
dere solem,” significatur successive et tandem prorsus pe- 
rire; per ‘‘exspirare animam” significatur perire quoad 
omnia vera, et per ‘‘occidere solem” quoad omnia bona 
amoris: ‘‘cum adhuc dies” significat dum adhuc agnoscitur 
Verbum. Apud Zsaiam, 

“ Antequam parturivit, parit; antequam veniat dolor illi, enixa est mas- 


culum ; quis audivit sicut hoc? quis vidit sicut~hoc? num parturivit 
terra die uno? num generabitur gens vice una? [quod] parturivit 


haec quoque de adventu Domini, ac de instauratione eccle- 

siae apud gentes: reformatio et regeneratio earum descri- 
bitur per ‘‘parturire,” ‘‘parere,” ‘‘eniti masculum,” et per 
‘“‘frangere matricem” et ‘‘generare ;” nam, ut supra di¢tum 
est, homo qui e novo generatur, similiter quasi concipitur, 
gestatur in utero, nascitur, educatur, et adolescit,| sicut a 
patre et matre: per ‘“‘Zionem” et per ‘‘Hierosolymam” 
intelligitur ecclesia et doétrina ejus; et per “‘sugere et 
saturari ex ubere consolationum ejus” significatur ad plenum 
instrui in veris ex bono ex jucundo amoris, ad desiderium : 
per ‘‘diem unum” quo illa fient, significatur adventus 
Domini. Apud Davidem, 

“A coram Domino parturis, terra, a coram Deo Jacobi” (Ps. cxiv. 7); 


per ‘“‘Parturis, terra,” significatur instauratio ecclesiae, seu 
reformatio illorum qui ab ecclesia erunt; ‘‘parturire” est 
recipere vera ac reformari, et ‘‘terra” est ecclesia: dicitur 
‘‘a coram Domino” et ‘‘a coram Deo Jacobi,” quia intelli- 
gitur reformatio quoad bonum et quoad verum, Dominus 
enim dicitur ‘‘Dominus” a bono, ac ‘‘ Deus” a vero. 

[b.] Apud Feremiam, 

“Ecce adducens'eos e terra septentrionis, et congregabo eos a lateribus 
terrae; inter eos caecus et claudus, gravida et pariens simul, coetus 
magnus revertentur huc” (xxxi. 8) ; : 

etiam haec de restauratione ecclesiae apud gentes a Do- 
mino: gentes quae in falsis et quae in veri apparentiis, 
quales sunt vera Verbi in sensu litterae ejus, intelliguntur 
per ‘‘terram septentrionis” et per ‘‘latera terrae ;” ‘‘sep- 
tentrio” significat falsa, et ‘‘latera terrae” significant 
ultima vera talia: inde etiam dicitur, ‘“‘inter eos caecus et 
claudus, gravida et pariens;” ‘‘caecus” est qui non in 
veris, et ‘“‘claudus” qui non in bonis, ‘‘gravida” quae rece- 
pit vera, et ‘‘pariens” qui facit illa: quod ex illis instau- 
randa sit ecclesia, significatur per ““Ecce Ego adducens 
eos, congregabo eos, et coetus magnus revertentur huc.” 
Apud -sazam, . 

“Respicite ad petram ex qua excisi estis, et ad effossionem foveae ex 
qua effossi estis; respicite ad Abrahamum patrem vestrum, et ad 
Saram quae parturivit vos ; nam unicum vocavi eum, et benedicam 
illi, et multiplicabo eum; nam consolabitur Jehovah Zionem, con- 


solabitur omnes vastitates ejus, et ponet desertum ejus sicut Eden, 
et solitudinem ejus sicut hortum Jehovae”’ (li. 1-3): 


haec quoque de Domino, et de nova ecclesia ab Ipso; 

Dominus quoad Divinum Verum et quoad doétrinam veri 
intelligitur per ‘‘petram ex qua excisi sunt,” et per ‘‘fo- 
veam ex qua effossi” (videatur supra, n. 411); Dominus autem 
quoad Divinum, ex quo reformatio, intelligitur per ‘‘ Abra- 
hamum” ad quem respicient, et ad Saram quae parturivit 
eos; nam quod per ‘‘Abrahamum,” ‘‘Isacum” et ‘‘Jaco- 
bum” in Verbo non intelligantur illi, sed Dominus quoad 
Ipsum Divinum ac Divinum Humanum, videatur in Arcanzs 


Caelestibus (n. 1893, 2833, 2836, 3245, 3251, 3305, 3439, 3703, 4615, 6098, 
6185, 6276, 6804, 6847); CONjugium autem caeleste, quod est 


Divini Boni et Divini Veri, ex quo omnis reformatio et 
inde ecclesia, significatur per ‘‘Abrahamum” et ‘‘Saram 
quae parturivit ;” quia Dominus per ‘‘ Abrahamum” intel- 
ligitur, ideo dicitur, ‘‘ Unice vocavi eum, et benedicam illi, 
et multiplicabo eum,” et postea quod ‘‘consolabitur Jeho- 
vah Zionem, consolabitur omnes vastitates ejus ;” per 
““Zionem ” intelligitur nova ecclesia, per ‘‘ vastitates” intel- 
liguntur vera deperdita, et per ‘“‘consolari” intelligitur re- 
staurare ecclesiam: quod illi qui ab ecclesia illa erunt, 
Dominum agnituri, et amorem in Ipsum recepturi sint, et 
inde sapientiam, significatur per quod ‘‘ponetur desertum 
sicut Eden, et solitudo sicut hortus Jehovae ;” ‘‘ Eden” 
significat amorem in Dominum, et ‘“‘hortus Jehovae” sapi- 
entiam inde. Apud Micham, 


“Clive filiae Zionis, ad te veniet et redibit regnum.., regnum filiae 
Hierosolymae: nunc quare vociferaris vociferatione? num rex non 
in te? num consiliarius tuus periit, quod apprehendat te dolor sicut 
parturientem? Parturi et educ, filia Zionis,...jam exibis ex urbe 
et habitabis in agro” (iv. 8-10): 


agitur ibi de captivitate spirituali, in qua sunt fideles 
quando in ecclesia, ubi non amplius verum et bonum est, 
morantur ; lamentatio eorum quod in ea ecclesia sint, 
significatur per ‘‘Quare vociferaris vociferatione ;” tum per 
“(quod apprehendat te dolor sicut parturientem ;” cum 
tamen vera doétrinae illis sint, et quoque intelle¢tus eorum, 
significatur per ‘‘Num rex non in te? num consiliarius 
tuus periit?” ‘‘rex” significat verum doétrinae ex Verbo, 


et ‘“consiliarius” intellectum ejus: quod apud illos erit. 


ecclesia qui in bono charitatis sunt et inde in veris doc- 
trinae, significatur per ‘‘filiam Zionis” ad quam veniet 
regnum, et per ‘‘filiam Hierosolymae;” ‘‘regnum” ctiam 


a 

significat ecclesiam: instauratio ecclesiae et reformatio 
eorum qui ab ecclesia, intelligitur per ‘‘Parturi, educ, filia 
Zionis :” ‘‘jam exibis ex urbe, et habitabis in agro,” signi- 
ficat quod recedent a do¢trina in qua non amplius verum 
et bonum, et quod moraturi ubi illa in copia sunt; ‘“‘urbs” 
est doétrina e qua recedent, ‘‘ager” est ubi vera et bona 
in copia sunt, et ‘“‘exire” est recedere, nempe ab illa 
dogtrina, et sic liberari a captivitate spirituali. Apud 
Davidem, 

Jehovah “erigit e pulvere attritum, e sterquilinio exaltat egenum, ad 


collocandum cum principibus, cum principibus populi sui; qui 
habitare facit sterilem domum, matrem filiorum laetam” (Ps. exiii. 


7-9): 

quod illi qui in falsis ex ignorantia, et inde non in bonis 
sunt, instruendi sint a Domino in veris, significatur per 
quod Jehovah “‘erigit e pulvere attritum, et e sterquilinio 
exaltat egenum;” ‘‘attriti” et ‘‘egeni” sunt qui in falsis 
ex ignorantia et inde non in bonis; primaria vera ecclesiae 
in quibus instruendi sunt, significantur per “‘ principes, 
principes populi,” cum quibus collocandi: quod vita ex 
conjugio veri»et boni futura apud quos non prius, signifi- 
catur per ‘‘habitare facere sterilem domum, matrem filio- 
rum laetam ;” ‘“‘habitare” significat vivere, “‘sterilis domus” 
ubi non conjugium veri et boni, ‘‘mater filiorum laeta” est 
ecclesia ubi vera ex bono nascentia. Apud Hoscheam, 


“‘Quoad Ephraimum, sicut avis avolabit gloria ejus, a partu et a ventre 
et a conceptione” (ix. II): 


quod per haec significetur quod periturus omnis intellectus 
veri ab ultimis ad prima, videatur supra (n. 710[a]), ubi illa 
explicata sunt. Apud Lucam, 
“Vae in ventre gestantibus et lactantibus in diebus illis, erit namque 
angustia magna..., et ira in populo hoc” (xxi. 23); 
et apud eundem, ' 
“Ecce venient dies, in quibus dicent, Beatae steriles, et ventres qui non 
genuerunt, et ubera quae non lactarunt” (xxiii. 29: similiter JZatth. 
xxiv. 10; Marc. xiii. 17): 
quod haec de illis qui in fine ecclesiae, quando non aliqua 
genuina vera quin falsificentur recipi possunt, diéta sint, 
videatur etiam supra (n. 710{a]). Apud SFeremiam, 


“ Perdix colligit sed non parit, faciens divitias sed non cum judicio, in 

medio dierum suorum deserit illas, et in postremitate sua fiet 
stultus ” (xvii. II): 


per ‘‘perdicem” intelliguntur qui plura ex Verbo et ex 
doétrinis ecclesiae discunt, sed non propter usus vitae ; 
“‘parere” est usus facere, ita vivere, et sic reformari: per 
“‘divitias” quas non cum judicio facit, significantur divitiae 
Spirituales, quae sunt cognitiones veri et boni; illas sibi 
comparare non propter usus vitae est ‘‘facere divitias non 
cum judicio:” quod cognitiones illae, quae non factae sunt 
vitae, pereant, significatur per quod ‘“‘in medio dierum 
suorum deseret illas:” quod tandem illis non sint cogni- 
tiones veri nisi falsificatae, significatur per quod ‘‘in postre- 
mitate sua fiet stultus.” Quoniam ‘‘mater” significabat 
ecclesiam, ac ‘‘filii et filiae” vera et bona ejus, et quoniam 
in Ecclesiis Antiquis, et dein in Ecclesia Judaica omnia 
erant repraesentativa et inde significativa, ideo opprobrium 
et ignominia erat mulieribus steriles esse: quare 


Rachel succensuit Jacobo quod non pareret, et dixit cum peperit Jose- 
phum, “Collegit Deus opprobrium meum”’ (Ge. xxx. I, 23): 


propter eandem causam 


Elizabeth, postquam concepit, dixit, “Sic fecit mihi Dominus in diebus 
quibus respexit ad auferendum ignominiam meam inter homines” 
(Luc. i. 24, 25): 


inde quoque patet quod ‘‘parturire,” ‘“‘parere” et ‘‘gene- 
rare” significent procreare talia quae ecclesiae sunt. Apud 
Esaiam, 


“Vae dicenti patri, Quid generas? aut mulieri, Quid parturis?” (xlv. 10 ;) 


haec quoque dicta sunt de reformatione hominis, quod illa 
sit a Domino, et non ab homine. Apud eundem, 
Dixit rex Hiskias, cum audivit~verba Rabschakes, “‘ Dies angustiae et 


objurgationis et contumeliae, dies hic, et venerunt filii ad os matri- 
cis, nec vires ad pariendum”’ (xxxvii. 3): 


quod audiantur et sciantur vera ex Verbo, et tamen per 
‘illa non fiat reformatio, significatur per quod ‘‘venerint 
filii ad matricem, nec vires ad pariendum ;” “ parere” signi- 
ficat fructificare vera per facere, unde reformatio: quod id 
esset dolor cordis et animi, et quod contumeliosum eccle- 
siae, significatur per ‘‘diem angustiae, objurgationis et 
contumeliae.” Apud Lzechzelem, 

“Effundam excandescentiam meam super Sin robur Aegypti, et exscin- 
dam multitudinem No; dabo ignem in Aegypto,..parturiet Sin, 
et Jnon erit ad perrumpendum” (xxx. I5, 16): 


per ‘‘Aegyptum,” “Sin” et ‘“No” significantur scientifica 
et fallaciae quae naturalis hominis, quae obstant quin homo 
per vera ex Verbo reformetur ; quod haec scituri sint, sed 
usque non recepturi vita, et sic non reformari possint, 
significatur per ‘‘parturiendo pariet Sin, et ™non erit ad 
perrumpendum,” nempe matricem. 

[c.] Quoniam per ‘“‘parturire” significatur recipere 
auditu aut leétu vera Verbi, et per ‘‘parere” significatur 
fructificare et aétu producere illa, quod est vivere secun- 
dum illa, et sic reformari, ideo haec quando fiunt cum 
angustia et difficultate propter falsa et mala quae regnant 
in ecclesia, quae inhibent et quae pervertunt vera et bona 
ejus, tunc dicitur quod ‘‘prehendantur dolore sicut partu- 
rientis:” hoc quia fit in fine ecclesiae, ideo id in Verbo 
dicitur de illis qui eo tempore vivunt, sicut in hoc capite 
A pocalypseos, quod ‘‘mulier in utero habens clamaverit 
parturiens, et cruciata parere” (vers. 2); per quod significa- 
tur quod vera\et bona spiritualia, quae ex Verbo, non nisi 
cum maxima difficultate et cum angustia recipi possent, 
obstantibus malis et falsis quae tunc in ecclesia, et quae 
animos religioni addi¢tos occupaverunt. Hoc quoque signi- 
ficatur per ‘‘dolores sicut parturientis” apud Feremzam, 

“Vocem quasi aegrotantis audivi,..quasi primogenitum parturientis, 


vocem filiae Zionis, suspirat, expandit manus suas, Vae jam mihi, 
quia desolata est anima mea ab occisoribus” (iv. 31): 


per ‘‘filiam Zionis” intelligitur ecclesia quae in veris doc- 
trinae ex bono amoris est; haec dicitur ‘“‘suspirare, et 
expandere manus, quia delassata est anima ejus ab occi- 
soribus ;” ‘‘occisores” sunt qui vitam spiritualem hominis 
per falsa et mala destruunt: et quia propter hoc non nisi 
quam cum angustia et difficultate recipi vera et bona 
spiritualia possunt, ideo fit lamentum sicut ‘‘aegrotantis 
et primogenitum parturientis ;” per ‘‘ primogenitum” signi- 
ficatur primum ecclesiae, ex quo reliqua sicut ex suo 

principio sequuntur. Apud eundem, 
“ Audivimus famam” populi venientis e terra septentrionis, “ remissae 
sunt manus nostrae, angustia prehendit nos, dolor sicut parturien- 


tis: ne exite in agrum, et in viam ne abite, quia gladius hosti, 
terror circumquaque”’ (vi. 24, 25): 

per ‘‘populum venientem e terra septentrionis” intelligun- 
tur illi qui in falsis mali sunt, et abstra¢te falsa mali quae 
in ecclesia tunc vastata: quod tunc vera fide et amore 
aegerrime recipiantur, obstantibus falsis mali, et quod inde 
cruciatus et dolor animi et cordis, significatur per quod 
‘‘remissae sint manus, angustia prehendat, dolor sicut 
parturientis:” quod tunc non consulenda sint quae eccle- 
siae et quae doctrinae ejus sunt, ad. consulendum sibi, 
significatur per ‘‘Ne exite in agrum, et in viam ne abite ;” 
“‘ager” est ecclesia, et ‘‘via” est dodtrina: causa quia 
falsum ab inferno invadit, ex quo falsificatur et exstingui- 
tur verum, significatur per quod ‘‘gladius hosti, terror 
circumquaque ;” ‘‘gladius” est falsum destruens verum, 
“‘hostis” est infernum, et ‘‘terror” est mors spiritualis. Ex 
his constare potest quid intelligitur per Domini verba apud 
Matthaeum, 
“Tune qui super domo est, ne descendat ad tollendum quid e domo.., 
et qui in agro ne revertatur retro....: vae in utero gestantibus et 


lactantibus in diebus illis;..... erit tunc afflictio magna, qualis non 
fuit ab initio mundi usque nunc” (xxiv. 17-19, 21): 


haec quoque dicta sunt de statu ecclesiae circa finem ejus, 
quando falsa mali et mala falsi regnant, et vera Verbi non 
recipiuntur nisi falsificata et adulterata; hoc intelligitur 
per ‘“‘Vae in utero gestantibus et laétantibus in diebus 


illis,” et quoque per ‘‘afflictionem magnam.” (Sed haec cum 
reliquis illius capitis videantur in Arcanis Caelestibus ordine explicata.) Apud 

Feremiam, 
“Tnterrogate et videte, num pariens mas; quare video omnem virum, 
manus ejus super lumbis ejus, sicut parientis, et conversae sunt 


omnes facies in pallorem? quia magnus dies ille, ut non sit sicut 
nex 20,'7).: 


hoc quoque de ultimo statu ecclesiae, quando ultimum 
judicium :. ‘‘magnus dies” est adventus Domini, et tunc ab 
Ipso judicium; per “‘interrogare et videre num pariens 
mas, significatur num verum Verbi absque bono vitae 
aliquid ecclesiae producere possit, quoniam omne ecclesiae 
producitur ex conjugio boni et veri; ‘‘mas” significat eccle- 
siae verum, et “‘uxor” ecclesiae bonum: ‘‘quare video 
omnem virum, manus ejus super lumbis ejus sicut pari- 
entis?” significat cur putatur sicut verum absque bono 


producat talia quae ecclesiae sunt; ‘lumbi” significant 

conjugium, in spirituali sensu conjugium veri et boni; 
‘“‘lumbi” autem ‘‘viri sicut parientis” significant sicut esset 
conjugium solius veri absque bono: ‘‘conversae sunt omnes 
facies in pallorem” significat quod nihil boni, quia nihil 
amoris et charitatis; ‘‘facies” significat affectionés quae 
sunt amoris boni, inde “pallor” illas exstinétas. Apud 
Esaiam, 


“Tmpleti sunt lumbi mei dolore magno, dolores apprehendunt me, sicut 
dolores parturientis ” (xxi. 3): 


haec quoque dicta sunt de ultimo statu ecclesiae, quando 
vera et bona-ejus propter mala et falsa quae tunc obstant, 
non nisi cum maximo doloris nisu recipi possunt ; ‘‘lumbi,” 
qui impleti dolore dicuntur, significant conjugium boni et 
veri, ex quo caelum et ecclesia, qui ‘‘dolore impleti” 
dicuntur, quando verum cum bono non potest conjungi; 
illa itaque significantur per ‘‘dolores sicut parturientis,” 
qui apprehendunt. Quod ‘‘dolor sicut parturientis” etiam 
dicatur de illis qui propter falsa conjunéta malis vitae non 
vera amplius recipere possunt, quae tamen recipere volunt, 
cum exitium imminet, imprimis in mundo spirituali quando 
ultimum judicium, sed quod frustraneo conatu et nisu, 
significatur per ‘‘dolores parturientis” in sequentibus locis :— 
Apud £sazam, 
“Ejulate, quia propinquus est dies Jehovae ;....propterea omnes manus 
remittuntur, et omne cor hominis liquescit, et perterriti, tormina 


et dolores apprehendunt, sicut pariens parturiunt, vir erga socium 
suum lobstupescit, facies flammarum facies illorum” (xiii. 6-8): 


“dies Jehovae,” qui propinquus, significat ultimum judicium, 
quod a Domino cum fuit in mundo; terror illorum tunc 
propter exitium imminens, significatur per quod ‘omnes 
manus remittantur, et omne cor liquescat, ac ™perterriti 
sint ;” quod frustra tunc recipere possint vera et bona caeli 
et ecclesiae, propter falsa mali in quibus fuerunt et tunc 
sunt, significatur per ‘‘tormina et dolores apprehendunt, sic- 
ut pariens parturiunt ;” quod illis mala odii et irae, signifi- 
catur per quod “‘facies flammarum facies illorum.” Apud 
Feremiam, 


“ Habitans in Libano, nidum habens in cedris, quantum gratiae invenies, 
cum venerint [tibi dolores], dolor sicut parturientis;.....dabo te 
in manum quaerentium animam tuam” (xxii. 23[, 25]); 


CAP. XII., VERS. 4.—N. 721[c]. 1987 


haec de illis apud quos est Verbum, et inde sunt vera et 
eorum intellectus; hi sunt qui dicuntur ‘‘habitare in Li- 
bano, et nidum habere in cedris;” exitium illorum quando 
ultimum judicium, et tunc conatus recipiendi vera, sed 
frustra ex obstantibus falsis mali, significatur per ‘‘quan- 
tum gratiae invenies, cum venerint tibi dolores, dolor sicut 
parturientis ;” quod tunc falsa mali quae ex inferno aufe- 
rent illos, significatur per ‘‘ Dabo te in manum quaerentium 
animam tuam.” Apud eundem, 

“Remissa facta est Damascus, convertit se ad fugiendum, et horror 


apprehendit eam, angustia et dolores arripuit eam sicut parturi- 
entem ”’ (xlix. 24); 


apud eundem, 


“Audivit rex Babelis famam” populi venientis e septentrione; “inde 
remissae factae sunt manus ejus, angustia apprehendit eum, dolor 
sicut parturientis”’ (1. 43); 


apud Mosen, \ 


“ Audiverunt populi,..dolor parturientium apprehendit habitatores Phi- 
listhaeae”’ (Z.xod. xv. 14): 


per “dolores parturientis” in his locis similia significantur 
quae supra. Apud Hoscheam, 


“Dolores parturientis venient’’ Ephraimo; “ille filius non sapiens, quia 
tempus non stat in utero filiorum” (xiii. 13): 


haec explicata videantur supra (n. 710[2]). Apud Mosen, 


Dixit Jehovah Deus ad mulierem, “ Multiplicando, multiplicabo dolorem 
tuum, et conceptum tuum; in dolore paries*filios, et ad virum 
tuum obedientia tua, et hic dominabitur tibi”’ (Gevz, iii. 16): 


per haec non intelligitur quod mulieres pariturae sint filios 
in dolore, sed per ‘‘mulierem” intelligitur ecclesia, quae 
a caelesti naturalis facta est; ‘‘esus ex arbore scientiae” 
hoc significat: quod homo ecclesiae aegre possit regene- 
rari per vera et per vitam secundum illa, et quod tenta- 
tiones subiturus sit ut vera implantentur et conjungantur 
bono, significatur per quod “ multiplicabitur dolor et con- 
ceptus,” et per quod “‘in dolore pariet filios ;” ‘“‘conceptus” 
significat receptionem veri quod ex bono, et ‘‘parere filios’ 
significat producere vera ex conjugio veri et boni: quo-- 
niam. naturali homini sunt concupiscentiae ex amore sui 
et mundi, et illae non removeri possunt quam per vera, 
ideo dicitur quod ‘‘ad virum erit obedientia ejus, et is 


’ 

dominabitur illi;” per ‘‘virum” significatur hic ut alibi in 
Verbo verum ecclesiae ; quod per vera et per vitam secun- 
dum illa homo reformetur et regeneretur, supra ostensum 
est. Ex his nunc constare potest quod per “‘conceptus,” 
‘‘partus,” ‘‘nativitates” et ‘‘generationes” in Verbo signi- 
ficentur conceptus, partus, nativitates et generationes spiri- 
tuales. 

722. “Ut postguam pepererit, fetum ejus devoraret.” — 
Quod significet wt destruerent docirinam illius ecclesiae in 
primo ejus ortu, constat ex significatione ‘‘fetus,” quem 
mulier paritura esset, quod sit doétrina ecclesiae; quod 
haec intelligatur per ‘“‘fillum masculum” quem peperit, 
videbitur in articulo mox sequente: et ex significatione 
‘‘devorare,” quod sit destruere; praedicata enim sequuntur 
sua subjecta; quum ‘‘draco” est subjeétum, tunc praedi- 
catum ejus est ‘‘devorare,” at cum doétrina ecclesiae est 
subjectum, tunc praedicatum ejus est destruere ; inde est 
quod destruere hic per ‘‘devorare” significetur ; quod signi- 
ficetur destruere in primo ejus ortu, est quia dicitur quod 
“‘postquam mulier pepererit, fetum ejus devoraret.” Quod 
“devorare” et\‘‘comedere” etiam alibi significet destruere, 
quando dicitur de “‘feris,” per quas significantur falsa et 
mala, constat apud Ezechzelem, 


“ Surrexit unus de catulis”’ leonis, qui “ juvenis leo factus est,” qui “ didi- 
cit rapere rapinam, hominem devoravit”’ (xix. 3, 6): 


‘hominem devorare” significat intelleétum veri ac intel- 
ligentiam destruere. Apud Hoscheam, 


“Occurram illis sicut ursus orbatus,..... et comedam eos. .sicut imma- 
nis leo, fera agri diffindet eos”’ (xiii. 8); 
apud Danzelem, 
“Ecce bestia. ..similis urso,” cui “tres costae in ore inter dentes,” cui 
dictum, “Surge, devora carnem multam ” (vii. 5). 


Praeterea in lingua Hebraea multis in locis dicitur ‘‘come- 
dere” pro consumere, perdere et destruere:—Ut apud 


Feremiam, 


“Comederunt Jacobum, comederunt eum, et consumpserunt eum, et 
habitationes ejus devastarunt” (x. 25; et alibi), 

23° “Et peperit filium masculum, qui futurus pascere omnes gentes virga fer- 
rea; et raptus est fetus ejus ad Deum et thronum Ipsius.” 


5. “Et peperit filium masculum,” significat doctrinam veri quae ecclesiae, quae 
Nova fierosolyma vocatur [n. 724, 725]; “qui futurus pascere om- 
nes gentes virga ferrea,” significat geae potentia veri naturalis ex 
Spiritual convincet et arguet illos gui in falsts et malis sunt, et tamen 
in ecclesia ubi Verbum |n. 726, 727]; “et raptus est fetus ejus ad 
Deum et thronum Ipsius,” significat tutationem doctrinae a Domino 
guia pro Nova Ecclesia [n. 728]. 

F2A[A). (Vers. 5.] “Et peperit filium masculum.”—Quod signi- 
ficet docirinam veri quae pro nova ecclesia, quae Nova 
fierosolyma vocatur, constat ex significatione ‘‘filii,” quod 
sit verum, et “‘filii masculi” quod sit genuinum verum 
ecclesiae ; inde quoque doétrina ejus, nam verum ecclesiae 
ex Verbo “est doétrina ejus, haec enim continet vera quae 
pro ecclesia: at genuina doétrina ecclesiae est doétrina 
boni, ita doétrina vitae, quae est amoris in Dominum 
et charitatis erga proximum; at usque est do¢trina veri, 
nam do¢trina docet vitam, amorem et charitatem, et qua- 
tenus docet est verum; nam cum homo scit et intelligit 
quid bonum, quid vita, quid amor et quid charitas, tunc 
scit et intelligit illa ut vera, scit enim et intelligit quale 
est bonum, quomodo vivendum, quidque amor et charitas, 
et qualis homo cui vita amoris et charitatis est; et quam- 
diu haec sunt scientiae et intelleétus, non sunt nisi quam 
vera et inde dodtrinae ; ast ut primum illa a scientia et ex 
intelleétu transeunt in voluntatem et inde in actum, non 
amplius sunt vera sed sunt bona; homo enim interius non 
aliud vult quam quod amat, et quod amat hoc ei bonum 
est. Ex his constare potest quod omnis do¢trina ecclesiae 
sit doétrina veri; et quod verum doétrinae fiat bonum, ac 
fiat amoris ‘et charitatis, dum a doéctrina transit in vitam. 
Haec doétrina, quae hic per ‘“‘fillum masculum” significatur, 
est praecipue doétrina amoris in Dominum, et charitatis 
erga proximum ; ita do¢ctrina boni vitae, quae tamen usque 
est doétrina veri. Quod doétrina boni amoris et inde vitae 
significetur hic per ‘‘filium masculum,” constare potest ex 


eo, quod ‘‘mulier,” quae peperit filium, visa sit ‘“‘circum-— 


data sole, et super capite ejus corona stellarum duodecim,” 
et per “solem” significatur amor in Dominum, et per 
“‘coronam stellarum duodecim” significantur cognitiones 


4 

boni et veri; et ex muliere tali et matre non aliud gene- 
ratur quam quod est amoris et boni, ita doétrina de illis ; 
hoc itaque est ‘“‘filius masculus.” Quod illa “doétrina sit 
pro nova ecclesia, quae Nova Hierosolyma vocatur, est 
quia haec ‘‘mulier,” de qua in hoc capite agitur, est quae 
vocatur ‘“‘sponsa, Agni uxor,” quae fuit ‘‘civitas san¢cta 
Hierosolyma descendens e caelo a Deo” (cap. xxi. 9, 10) ; 
inde est quod visa sit ‘‘circumdata sole,” per “‘solem” 
enim intelligitur Dominus quoad Divinum Amorem (videatur 
supra, n. 4OI, 525, 527, 708). Quod “‘filius masculus” signifi- 
cet doctrinam ecclesiae, est quoque quia ‘“‘filius” in Verbo 
significat verum, et doétrina ecclesiae est verum: in omni 
complexu. Quod ‘‘filius” in Verbo significet verum, con- 
stare potest ex illis quae prius de ‘‘muliere,” de “utero” 
et de ‘“‘parere” diéta sunt; nempe quod “‘mulier” signifi- 
cet ecclesiam, ‘‘uterus” intimum amoris ac receptionem 
veri ex bono, ac ‘‘parere” productionem et fructificationem 
eorum ; (de “muliere”’ videatur supra, n. 707, de ‘utero,’ n, 710, et de 
“parere,”n. 721;) inde sequitur quod per ‘‘filios” et ‘‘filias,” 
quia sunt partus, significentur vera et bona ecclesiae, per 
‘‘filios” vera, et per ‘‘filias” bona ejus; verbo, quod per 
omnia nomina quae sunt conjugii, et inde procreationis in 
terra, significentur talia quae sunt conjugii boni et veri; 
ita per ‘‘patrem,” ‘‘matrem,” “‘filios,” ‘ filias,” ‘“‘generos,” 
‘‘nurus,” ‘‘nepotes,” et per plura, significentur bona et vera 
procreantia, ac bona et vera procreata, et porro bona et 
vera ordine derivata. . Sed sciendum est quod bona et vera 
procreantia sint in spirituali homine, et quod bona et 
vera procreata in naturali; et quod illa quae in spirituali 
homine sunt, sint sicut pater et mater; et quod ea quae 
in naturali homine sunt, quia inde, sint sicut fratres et 
sorores; et quod dein vera et bona quae e novo procre- 
antur sicut ex filiis maritatis intra affinitatem, et ex filiabus 
nuptis etiam intra eandem, sint in naturali homine, post- 
quam illa ut parentes elevata sunt in spiritualem; ibi enim 
fit omnis conceptio et omnis parturitio seu gestatio in 
utero, sed ipse partus fit in naturali homine: inde spiritu- 
alis homo, per elevationem verorum et bonorum, quae 
sicut parentes procreabunt nova, e naturali homine illuc, 
locupletatur continue, ubi omnia consociantur sicut socie- 
tates caeli, secundum affectiones veri et boni, et earum 

propinquitates et affinitates. Inde patet quod procreationes 
illae spirituales, sicut procreationes naturales ex patre et 
matre, multiplicentur sicut familiae et domus in terris; et 
sicut ex seminibus fructificantur arbores, unde horti, qui 
paradisi dicuntur in spirituali homine, at luci et nemora in 
naturali, at silvae umbrosae in sensuali. 

[bB.] Sed quia in Verbo permultis in locis dicuntur 
“filii,” et nondum notum est quod per illos significentur 
vera ecclesiae et doctrinae, velim ex multis modo sequen- 
tia loca confirmationis causa inde adducere :—Apud Lvan- 
gelistas, 

Jesus dixit, “ Qui relinquit domos, fratres, sorores, patrem, matrem, uxo- 


rem, liberos, agros propter nomen meum, centuplum accipiet, et 
vitae aeternae hereditatem sortietur” (J/atth. xix. 29; Mare. x. 


29, 30); 

“Omnis qui ad Me venit, et non odit suum patrem, matrem, uxorem, 
liberos, fratres et sorores, immo animam suam, non”’ est ‘‘meus 
discipulus ” (Zzc. xiv. 26): 


quis non videre potest quod non pater, mater, uxor, liberi, 
fratres, et sorores, nec domus et agri hic intelligantur? 
sed quod talia quae sunt ipsius hominis, et ejus propria 
vocantur; haec enim homo relicturus est et odio habiturus, 
si velit colere Dominum et ‘‘Ejus discipulus esse,” ac 
““centuplum recipere,” et ‘‘vitae aeternae hereditatem sor- 
tiri:” propria hominis sunt ejus amoris et inde ejus vitae 
in quam natus est, proinde sunt mala et falsa omnis generis ; 
et quia illa sunt ejus amoris et vitae, ideo dicitur quod 
etiam ‘‘odisse debeat animam suam:” haec mala et falsa 
significantur per ‘‘patrem et matrem, uxorem, liberos, 
fratres et sorores ;’ nam omnia quae sunt amoris et vitae 
hominis, seu quae sunt affectionis et inde cogitationis, seu 
quae! sunt voluntatis et inde intelleétus ejus, illa formata 
et conjuncta sunt, sicut generationes descendentes ex uno 
patre et una matre, et quoque distincta sicut in familias 
et domos; amor sui et inde amor mundi sunt eorum ‘‘ pater 
et mater,” et cupiditates inde oriundae, ac earum mala et 
falsa, sunt ‘‘liberi,” qui ‘‘fratres” et ‘“‘sorores:” quod haec 
intelligantur, manifeste constare potest ex eo, quod Domi- 
nus non velit ut aliquis odio habeat patrem et matrem, 
nec uxorem, nec liberos, nec fratres et sorores, quia id 
foret contra amorem spiritualem cuivis e caelo insitum, 
qui est parentum erga liberos ac liberorum erga parentes, 

tum contra amorem conjugialem, qui est mariti erga uxorem 
red y 

et uxoris erga maritum, ut et contra amorem mutuum 
So ) ? 
qui est fratrum et sororum inter se; immo docet Dominus 
quod nec inimici odio habendi sint, sed amandi. Ex his 
patet quod per nomina consanguineorum, affinitatum et 
propinquorum in Verbo intelligantur consanguinei, affines 

et propinqui in sensu spirituali. Apud eosdem, 
Jesus dixit discipulis, ‘““Tradet frater fratrem in mortem, pater filium, et 
insurgent liberi contra parentes, et morti dabunt eos” ((Zaztf. x. 

21; Mare. xiii. 12); 

“Dividetur pater contra filium, et filius contra patrem, mater contra 


filiam et filia contra matrem, socrus contra nurum, et nurus contra 
socrum” (Lwc. xii. 53) : 


quod neque haec intelligenda sint secundum litteram, con- 
stat ex praecedentibus ibi, ubi Jesus dicit quod ‘‘non 
venerit ad dandum pacem super terra, sed divisionem,” sed 
quod ‘‘erunt quinque in una domo divisi, tres contra duos 
et duo contra tres,” per quae significatur quod pugnatura 
sint falsa~et mala contra vera et bona, ac vicissim, quod 
fit quando homo in tentationes venit et reformatur; illa 
pugna per ‘‘divisionem” et ‘‘insurreétionem” significatur : 
quod ‘‘ pater dividetur contra filium et filius contra patrem” 
significat quod malum pugnaturum sit contra verum, et 
verum contra malum; ibi ‘“‘pater” est malum quod est 
proprium hominis, et ‘‘fillius” est verum quod est homini 
a Domino: quod cupiditas falsi pugnatura sit contra affec- 
tionem veri, et affectio veri contra cupiditatem falsi, signi- 
ficatur per quod ‘‘dividetur mater contra filiam, et filia 
contra matrem’;” “‘mater” ibi est cupiditas falsi, et ‘“‘filia” 
est affectio veri; et sic porro: quod ita sit, etiam constare 
potest ex eo, quod Dominus alibi dicat (ut Fok. xiv. 27; 
cap. xvi. 33), quod in Ipso ‘‘pacem habituri sint,” ita non 
divisionem. Apud Lucam, 
Angelus dixit ad Sachariam de Johanne, ‘‘ Praecedet coram’’ Domino 
“in spiritu et virtute Eliae, ad convertendum corda patrum ad 
filios”” (i. 17); 
et apud Malachiam, 


“Mittam vobis Eliam prophetam, antequam venit dies Jehovae magnus 
et terribilis, ut convertat cor patrum ad filios, et cor filiorum ad 
patres eorum, né veniam et percutiam terram anathemate ”’ (iii. 23, 
24 [B. A. iv. 5, 6]): 


quod Johannes Baptista praemissus sit ad praeparandum 

populum ad receptionem Domini, erat per baptismum; 
baptismus enim repraesentabat et significabat purificatio- 
nem a malis et falsis, et quoque regenerationem per Verbum 
a Domino; quae repraesentatio nisi praecesserit, Dominus 
non potuisset in Judaea’ et in Hierosolyma Se manifestare, 
docere, et commorari, quia Dominus fuit Deus caeli et 
Deus terrae sub forma Humana, qui non una potuit esse 
cum gente quae in meris falsis quoad doétrinam, et in 
meris malis quoad vitam fuit ; quare nisi repraesentativum 
purificationis a falsis et malis per baptisma praeparaverit 
illam gentem ad receptionem Domini, gens illa a praesentia 
Ipsius Divini morbis omnis generis periisset ; hoc ergo est 
quod ‘significatur per ‘‘ne veniam et percutiam terram 
anathemate.” Quod ita sit, in mundo spirituali notissimum 
est ; ibi enim illi qui in falsis et malis sunt, ad praesentiam 
Domini dire cruciantur et spiritualiter moriuntur. Quod 
baptisma Johannis illum effectum potuisset producere, erat 
quia Ecclesia Judaica fuit ecclesia repraesentativa, et omnis 
conjunctio caeli cum illis fuit per repraesentativa; ut 
quoque constare potest ex lavationibus ibi mandatis; ut 
quod omnes immundi faéti lavarent se et vestes, et inde 
pro mundis habiti sunt ; similiter quod sacerdotes et Levi- 
tae lavarent se, antequam intrarent Tentorium conventus, 
et tunc Templum, ac fungerentur officiis sanétis ; similiter 
quod Naaman mundatus sit a» lepra per lavationem in 
Jordane; ipsa lavatio et baptizatio non quidem purificabat 
illos a falsis et malis, sed modo repraesentabat et inde 
significabat purificationem ab illis, quod tamen in caelo 
acceptum erat sicut ipsi purificati essent: ita caelum fuit 
conjunctum cum populo illius ecclesiae per baptisma Johan- 
nis; et quando caelum ita fuit conjunétum illis, potuit 
Dominus, qui erat Deus caeli, ibi Se manifestare, docere 
et commorari. 


Quod ad Johannem “‘exiverit Hierosolyma et universa Judaea, et uni- 
‘ versa confinia Jordanis, et baptizati sint ab illo in Jordane, confi- 
tentes peccata sua,” constare potest apud JZatihaeum. (cap. iii. . 
ORS Aber Cri 
_Et quod dixerit illis, “Progenies viperarum, quisnam monstravit vobis 
effugere a futura ira?” (Luc. iii. 7.) 


Quod conjunétio caeli cum Judaeis et cum Israelitis fuerit 
per repraesentativa, videatur in Doctrina Novae Heerosoly- 

mae (n. 248). Haec nunc fuit causa cur Johannes praemissus 
fuit ad parandum viam Domino, et ad praeparandum Ipsi 
populum. Ex his concludi potest quid significatur per 
‘“convertere cor patrum ad filios, et cor filiorum ad patres ;” 
nempe, quod sit inducere repraesentationem conjunétionis 
bonorum spiritualium cum veris, et vicissim, ita regenera- 
tionis per Verbum a Domino; nam regeneratio est con- 
junctio illorum, ac Dominus est qui regenerat, et Verbum 
docet. Quod de Johanne illo dicatur, quod “ praecederet 
coram Domino in spiritu et virtute Eliae,” et quod ‘‘esset 
Elias,” erat causa, quia Johannes ille sicut Elias repraesen- 
tabat Dominum quoad Verbum, et inde significabat Verbum 
quod a Domino; et quia in Verbo est Divina sapientia et 
Divina potentia, est ea quae intelligitur per ‘spiritum 
et virtutem Eliae.” (De Verbo quod tale, videatur in opere De Caelo et 
Inferno, N. 303-310; et in opusculo De Lguo Albo.) 
[c.] Quod ‘‘filii” significent vera ex Verbo, constare 
etiam potest ex sequentibus locis:—Apud Davzdem, 
“Ecce hereditas Jehovae filii, merces fructus ventris ; sicut tela in manu 
potentis, sic filii adolescentiae ; beatus vir qui implevit pharetram 


ex illis; non pudefient cum loquentur cum hostibus in porta” (Ps. 
CXXVii. 3-5): 


per “‘filios” qui hereditas Jehovae, et per ‘‘fruétum ventris” 
qui merces, intelliguntur vera et bona ecclesiae; per 
‘‘filios” vera et per “‘fruétum ventris” bona; nam haec et 
illa sunt merces et hereditas Jehovae, hoc est, caelum, 
quod est ex veris et bonis, nempe ex receptione illorum ; 
per ‘‘filios adolescentiae” qui sicut tela in manu potentis, 
significantur vera Ecclesiae Antiquae, quae vera naturalia 
ex spirituali erant; haec ecclesia intelligitur per ‘‘adoles- 
centiam ;” et quia omnis potentia est illis veris contra falsa 
et mala, ideo dicitur, ‘‘sicut tela in manu potentis ;” ‘‘tela” 
significant vera destruentia falsa: doétrina ex veris signi- 
ficatur per ‘“‘pharetram” quia per ‘‘arcum;” et quia illi qui 
in doétrina ex illis veris sunt, nihil timent a falsis, dicitur, 
‘‘Beatus vir qui ex illis implevit pharetram ; non pudefient 
cum loquentur cum hostibus in porta;” ‘“‘non pudefieri” 
est non vinci, et ‘“‘hostes in porta” sunt falsa mali quae 
ex inferno. Apud eundem, 


“Eripe me e manu filiorum alienigenae, quorum os loquitur vanitatem, 
et dextra eorum dextra mendacii; nam filii nostri sicut plantae 

magnae factae in adolescentia eorum, filiae nostrae sicut anguli 
excisi figura palatii”’ (Ps. cxliv. 11, 12): 


quod hic per ‘‘filios alienigenae” intelligantur falsa, patet, 
nam dicitur, ‘‘quorum os loquitur vanitatem, et dextra 
eorum dextra mendacii;” et quod per ‘‘filios nostros” 
significentur vera, etiam patet, nam dicitur quod ‘‘sint 
sicut plantae factae in adolescentia;” ‘‘ plantae” sunt 
etiam vera, et ‘‘adolescentia” est hic, ut supra, Ecclesia 
Antiqua, cui genuina vera fuerunt: per ‘“filias nostras” 
significantur affectiones veri, quae ideo comparantur ‘‘an- 
gulis excisis figura palatii,” quia ‘‘palatium” est reprae- 
sentativum intellectus, in quo veritates in pulchra forma 
sunt, et in pulchra forma sunt quando ex affectione veri. 
Apud Iicham, 


“Calvitiem induc, et tonde te, propter filios deliciarum tuarum ; dilata 
calvitiem tuam sicut aquila, quia migrarunt a te” (i. 16): 


luctus propter vera ecclesiae deperdita describitur per 
“calvitiem inducere” ac ‘“dilatare,” ac per ‘“‘tondere se ;” 
“‘crines” enim significant vera in ultimis, et qui absque 
veris in ultimis sunt, etiam absque veris internis sunt; 
inde est quod in mundo spirituali appareant calvi qui in 
nullis veris ex bono sunt: quod vera sint deperdita, signi- 
ficatur per quod ‘‘filii deliciarum migraverint a te ;” “ filii 
deliciarum” dicuntur ex amore illorum et inde jucundis. 
Apud Sachariam, 


Vidit duas oleas “juxta dextram candelabri et juxta sinistram ;....et 
dixit, Hae sunt duo filii oleae stantes juxta Dominum totius terrae” 
(iv. II, 14); 


per “‘duas oleas” significantur binae ecclesiae, ecclesia 
caelestis et ecclesia spiritualis, illa quae ‘‘ad dextram 
candelabri,” haec quae ‘‘ad sinistram ;” per ‘‘filios oleae” 
significantur vera illarum, quae sunt doétrinalia. Apud 
eundem, . 
“Tendam Mihi Jehudam, arcu implebo Ephraimum, et excitabo filios 
tuos, Zion, cum filiis tuis, Javan ; et ponam te sicut gladium poten- 
tsi) (1x. 13),: 
per ‘‘filios Zionis” et per ‘‘filios Javanis” significantur 
vera Verbi interna et externa, per ‘‘filios Zionis” vera 


interna, et per “‘filios Javanis” vera externa ; (quid reliqua 
significant, videatur supra, n. 357La], 443[2], ubi explicata sunt:) Quia per 

“filios” significantur vera, dicitur quod ‘‘ ponentur sicut 
gladius potentis;” ‘“‘gladius potentis” significat verum 
potenter destruens falsum. Apud Lsazam, 


“Excitabo contra illos Medum,....quorum arcus juvenes allident, et 
fructus ventris non miserebuntur, filiis non parcet oculus illorum” 
(xiii. 17, 18): 


quoniam per ‘‘Medum” intelliguntur qui nihili faciunt 
vera et bona ecclesiae, ideo etiam dicitur, ‘‘ Filiis non 
parcet oculus eorum,” ‘‘filii” namque sunt vera Verbi et 
ecclesiae. (Sed haec videantur supra, n. 710O[c], explicata.) Apud 
Feremiam, 


“Tentorium meum devastatum est, et omnes funes mei evulsi, filii mei 
exiverunt a Me, et non illi” (x. 20): ; 


per ‘‘tentorium” quod devastatum significatur ecclesia 
quoad bonum amoris et ex eo cultum, omnis enim cultus 
antiquitus pera¢tus est in tentoriis, et postea in Tentorio 
conventus, in quorum memoriam institutum est Festum 
Tentoriorum seu Tabernaculorum ; ‘‘omnes funes mei 
evulsi” significat quod non conjunctio veri cum bono, nec 
veritatum inter’se, quae sic dilapsae, et inde non conjunctio 
caeli cum ecclesia; ‘‘filii mei exiverunt a Me, et non illi,” 
significat quod vera ecclesiae ex Verbo dissipata sint, et 

quod sic homo se removerit a Domino. _Apud eundem, 
“Ecce Ego reducens captivitatem tentoriorum Jacobi, et habitaculorum 
ejus miserebor, ut aedificetur urbs super tumulo suo, et palatium 


juxta morem suum habitabitur;....et erunt filii ejus sicut olim, et 
congregatio ejus coram Me constabit”’ (xxx. 18, 20): 


per ‘‘tentoria Jacobi” et ‘‘habitacula” ejus significantur 
omnia ecclesiae et ejus doétrinae, per ‘‘tentoria” bona 
ejus, et per ‘‘habitacula” vera ejus: per ‘‘captivitatem” 
illorum significatur captivitas spiritualis, quae est cum 
propter falsa, quae regnant, vera et bona Verbi non pos- 
sunt percipi: falsa discutere et vera docere, significatur 
per ‘‘reducere captivitatem:” ‘‘ut aedificetur urbs super 
tumulo suo,” significat do€trinam ex veris per falsa col- 
lapsam ; ‘“‘urbs” est doctrina: ‘et palatium juxta morem 
suum habitabitur” significat intellectum spiritualem veri- 
tatum, sicut apud antiquos; ‘‘palatium” est intelle¢tus 
veritatum spiritualium, nam in intelle¢tu sunt veritates 
spirituales in suis formis, quae apparent, cum ita sistuntur 
videndae, sicut palatia: ‘“erunt filii ejus sicut olim, et 

congregatio ejus coram Me constabit,” significat quod 
vera ecclesiae futura sicut apud antiquos, et quod formae 
eorum in sarta conjunctione, sicut apud illos mansurae 
sint; ‘‘filii” ibi sunt vera, et ‘‘congregatio” est conjunctio 
eorum et dispositio in formas, qualis est apud hominem 
ecclesiae in intellectu, unde ei intelligentia; ‘‘secundum 
morem” et “‘[sicut] olim” est sicut apud antiquos. In 
Thrents, 
“Oculus meus descendit aquis, quia procul est a me consiliarius recreans 
animam meam ; facti sunt filii mei devastati, eo quod invaluerit 
hostis”’ (i. 16): 
luctus propter quod devastata sit ecclesia, intelligitur per 
quod ‘“‘oculus meus descendat aquis;’ devastatio ejus 
quoad vera significatur per quod ‘‘filii facti sint devastati:” 
quod id per falsa mali, significatur per quod ‘‘invaluerit 
hostis ;” ‘“‘hostis” est falsum mali, ac infernum unde illud. 


? 


{[d.] Apud Lsazam, 


“Excitare, excitare, surge Hierosolyma, quae bibisti e manu Jehovae 
calicem irae ejus, faeces calicis trepidationis. .exsuxisti; non qui 
ducit eam de omnibus filiis quos peperit, nec qui apprehendit 
manum ejus de omnibus filiis quos educavit ;... .filii tui defecerunt, 
jacuerunt in capite omnium platearum” (li. 17, 18, 20): 


restauratio ecclesiae quae in mere falsa mali lapsa est, 
significatur per ‘‘Excitare, excitare, surge Hierosolyma, 
quae bibisti e manu Jehovae calicem irae ejus, faeces calicis 
trepidationis exsuxisti ;” ‘‘ Hierosolyma’” est ecclesia quoad 
doctrinam; “‘excitare” et ‘‘surgere”’ est restauratio ejus, 
“‘bibere calicem irae” est falsum, ‘‘faeces calicis” sunt 
mere falsa ex quibus mala, illa attrahere siguificatur per 
“bibere” et ‘‘exsugere:” ‘(non qui ducit eam de omnibus 
filiis quos peperit, nec qui apprehendit manum de omni- 
bus filiis quos educavit,” significat quod nulla vera ex 
Verbo quae didicit et hausit a falsis illam abducat ; ‘‘filii” 
ibi sunt vera: ‘‘filii tui defecerunt, jacuerunt in capite 
omnium platearum,” significat quod vera dissipata sint 
per omnis generis falsa; quia ‘‘filii” sunt vera, per ‘“‘defi- 
cere” significatur dissipari, et per ‘‘jacere in capite omnium 
platearum” significatur per falsa omnis generis, ‘‘plateae” 
enim ‘‘urbis” significant doétrinalia vera, hic doétrinalia 
falsa.. Apud eundem, 


{ 
_ “Ne timeto,” Jacob,....‘‘ab oriente adducam semen tuum, et ab occi- 

dente colligam te; dicam septentrioni, Da, et meridiei, Ne inhibe; 
adduc filios meos e longinquo, et filias meas ab extremitate terrae” 


(xliii. 5[; 6]): 


haec non de Jacobi posteris, sed de gentibus, a quibus 
ecclesia formanda est, diéta sunt: per ‘‘Jacobum” [et] 
ejus semen intelliguntur qui ab illa ecclesia futuri sunt ; 
quod formanda sit ab illis qui in falsis ex ignorantia sunt, 
et inde in obscuro quoad vera, significatur per ‘‘ Ab occi- 
dente colligam te, et dicam septentrioni, Da;” et quod 
ab illis qui in bono amoris et in veris doétrinae ex claro 
sunt, non repellendi sint, sed acceptandi, significatur per 
“‘Ab oriente adducam semen tuum, et dicam meridiei, Ne 
inhibe ;” ‘‘oriens” enim significat bonum amoris in claro, 
“‘meridies” verum doétrinae in claro, ‘‘occidens” bonum 
amoris in obscuro, et “septentrio” verum doé¢trinae in 
obscuro, quale est illis qui ex ignorantia veri in falsis sunt, 
et usque desiderant vera; haec enim significantur per illas 
plagas, quia in mundo spirituali omnes habitant distinéte 
in plagis illis secundum lucem veri et affeétionem boni. 
Per illa significentur similia cum his apud Matthaeum, 
quod ‘‘congregandi sint electi a quatuor ventis, a terminis 
caelorum usque ad terminos illorum” (xxiv. 31). Quod 
omnes qui in falsis ex ignorantia sunt, et tamen in desiderio 
veri, ad ecclesiam illam adducendi sint, significatur per 
‘‘Adduc filios meos e longinquo, et filias ab extremitate 
terrae ;” ‘‘filii” significant illos qui in veris, et.‘‘filiae” illos 
qui in affectione illorum, et inde quoque abstra¢te a per- 
sonis significant vera et affectiones illorum; ac “‘longin- 
quum” et ‘‘extremitas terrae” significant remotionem a 
luce veri, quia in falsis ex ignorantia, ex eo quod illis non 
fuerit Verbum, vel quia non intelle¢tus sensus Verbi. 
Apud eundem, 
“Festinabunt [Jfilios tuos, destructores tui et devastatores tui ex te 
exibunt;....ecce tollam erga gentes manum meam, et erga popu- 


los attollam signum meum, ut adferant filios tuos in sinu, et filias 
tuas super humero apportent ” (xlix. 17, 22): 


etiam haec de instauratione novae ecclesiae a Domino; 
et per “‘filios” quos festinabunt et quos adferent in sinu, 
et per ‘‘filias” quas super humero apportabunt, intelligun- 
tur omnes qui in veris et in affectione illorum sunt, et 
abstraéte a personis ipsa vera et affectiones illorum apud 

illos qui e nova ecclesia erunt ; ‘‘destructores et devasta- 
tores” significant falsa mali; quod haec removenda sint, 
significatur per ‘‘ex te exibunt.” Apud eundem, 
“Mihi insulae confident, et naves Tharschisch in principio, ad adducen- 
dum filios tuos e longinquo, argentum eorum et aurum eorum cum 
illis” (Ix. 9): 
haec quoque de Ecclesia Gentium, et per ‘‘filios” qui 
adducentur, significantur qui recepturi sunt vera. (Reliqua 
videantur explicata supra, n. 50, 406[c], 514[2].) Apud FHoscheam, 
“Non perdam Ephraimum;....post Jehovam ibunt, sicut leo rugiet, 
quia ille rugiet, et cum honore accedent filii a mari; cum honore 


advenient, sicut avis ex Aegypto, et sicut columba e terra Assyriae, 
et habitare faciam eos in domibus suis’’ (xi. 9-11): 


per “‘filios e mari” significantur vera scientifica et vera 
rationalia; quare dicitur quod ‘‘advenient sicut avis ex 
Aegypto, et sicut columba e terra Assyriae ;” per ‘‘Aegyp- 
tum” significatur naturale, et per ‘‘Assyriam” rationale, 
utrumque quoad vera. (Sed haec quoque explicata sunt supra, n, 27 5[4], 

601 [a], 654[e].) Apud Davidem, 
“‘Audite hoc, omnes populi; aure percipite, omnes habitatores saeculi ; 
tam filii hominis quam filii viri, una dives et egenus; os meum 


loquetur sapientias, et meditatio cordis mei intelligentias” (Ps. 
xlix. 2-4 [B. A. 1-3]): 


per ‘‘filios hominis” significantur vera spiritualia quae a 
Domino per Verbum, quae sunt doétrinalia; et per ‘‘filios 
-viri” significantur vera rationalia et naturalia, quae sunt 
ex intellectu, ita intelle¢tus Verbi: per ‘‘divitem et ege- 
num” significantur qui ex illis multa et qui ex illis pauca 
sapiunt. Apud eundem, 


Jehovah “‘revertere, respice e caelis, et vide et visita vitem hanc, et 
surculum quem plantavit dextra tua, et super filium quem confor- 


taveras Tibi;....sit manus tua pro viro dextrae:tuae, pro filio 
hominis quem confortasti Tibi” (Ps. lxxx. 15, 16, 18 [B. A. 14, - 
15, 17]): 


haec David de ecclesia et de se dixit, quod est sensus 
litterae, se enim intellexit per ‘“‘surculum” et per ‘‘filium ;” 
sed in sensu spirituali per ‘‘vitem” et per ‘‘surculum” 
quem plantavit Jehovah significatur ecclesia spiritualis 
repraesentata per filios Israelis; per ‘‘filium” super quem 
confortaverat Sibi, significatur verum doétrinae ex Verbo ; 
per “‘virum dextrae” pro quo manus, et per “‘filium homi- 

nis” super quem confortaverat Sibi, significatur verum 
Verbi in sensu naturali, qui est sensus litterae, et verum 
Verbi in sensu spirituali, qui est sensus internus. Apud 
Ezechielem, 

“Ecce profanaturus sum sanctuarium meum, magnificentiam roboris 
Gmei, desiderium oculorum vestrorum, et indulgentiam animae 
vestrae; ac filii vestri et filiae vestrae, quos reliquistis, gladio 
cadent”’ (xxiv. 21, 25): 

ita describitur devastatio omnis veri quod illis qui ab 
ecclesia; per ‘‘san¢tuarium” quod profanabit, significatur 
Verbum ex quo ecclesia, hoc enim est ipsum Sanétuarium, 
quia est Divinum Verum; ex potentia ejus contra falsa 
et mala quae ab inferno, vocatur id ‘‘magnificentia robo- 
ris” Jehovae; ex intelligentia et vita caelesti inde, vocatur 
‘‘desiderium. oculorum vestrorum, et indulgentia animae 
vestrae:” quod omnia vera cum affectione illorum per falsa 
peritura sint, significatur per quod ‘‘filii vestri et filiae 
vestrae gladio cadent ;” ‘‘filii” sunt vera, “‘filiae” affeétiones 
veri, et ‘‘gladius” falsum destruens verum. 

[e.] Apud Mosen, 

“Cum hereditatem daret Altissimus gentibus, cum separaret filios 
hominis, constituit terminos populorum juxta numerum filiorum 
Israelis” (Dewtr. xxxii. 8): 

haec de Antiquis Ecclesiis, quae ante Israeliticam fuerunt, 
et de earum instauratione a Domino, dicta sunt; per 
‘‘gentes” intelliguntur qui in bono amoris fuerunt, et per 
“filios hominis” qui in veris do¢trinae ex illo bono; quod 
illis omnia vera et bona fuerint, significatur per ‘‘ Constituit 
terminos populorum juxta numerum filiorum Israelis ;” 
quod ‘‘duodecim filii Israelis,” seu ‘‘duodecim tribus,” 
repraesentaverint et inde significaverint ecclesiam quoad 
omnia vera et bona, videatur supra (n. 39, 430,657). Apud 
Feremiam, 

“Pudor comedit laborem patrum_nostrorum a pueritia nostra, pecora 
eorum et armenta eorum, filios eorum et filias eorum; jacemus in 
pudore nostro, et operit nos ignominia nostra” (iii, 24, 25) ; 

et apud eundem, 


“Ecce Ego adducens super_vos gentem e longinquo, domus Israelis, 
..:.quae comedet messem tuam, et panem tuum, comedet filios 
tuos et filias tuas, comedet gregem tuum et armentum tuum, come- _ 
det vitem tuam et ficum tuam, depauperabit [urbes] munimentorum 
tuorum, quibus tu confidis, gladio”’ (v. [15,] 17): [ 

per haec in sensu spirituali describitur devastatio omnium 
Ecclesiae apud Israelitas ; per ‘“‘gentem e longinquo” intel- 
ligitur falsum mali, quod est falsum sensualis hominis, vera 
destruens ; per ‘‘messem,” ‘‘panem,” “filios,” ‘filias,” “ gre- 
gem,’ “‘armentum,” ‘“‘vitem” et ‘‘ficum,” quae gens illa 
comedet, significantur omnia ecclesiae; per ‘‘messem et 
panem” vera et bona ejus quoad nutritionem, per ‘‘filios et 
filias” vera et bona ejus quoad generationem, per ‘‘gregem 
o armentum” vera et bona spiritualia et naturalia, per 

“vitem et ficum” ecclesia spiritualis interna et externa ex 
illis. Apud £zechielem, 


“Si tres viri, Noach, Daniel et Hiob....in medio ejus, vivus Ego,....si 
filios aut si filias eripuerint, illi soli eripientur, et terra fiet desola- 
tio;....adducam gladium super terram,....et exscindam ex ea 
hominem et bestiam”’ (xiv. [14,] 16-18, 20): 


per haec quoque describitur devastatio ecclesiae quoad 
omni vera boni et bona veri, praeter apud illos qui per 
vera ex Verbo et per tentationes reformantur; hi signifi- 
cantur per ‘‘Noachum,” ‘‘ Danielem” et ‘‘ Hiobum :” quod 
-apud reliquos peritura sint omnia vera boni et bona veri, 
significatur per quod ‘‘non filios aut filias eriperent,” sed 
quod ‘‘illi soli eriperentur:” devastatio ecclesiae per falsa 
significatur per quod ‘‘terra fiet desolatio,” et per ‘‘Addu- 
cam gladium emper sterram:;'. ‘terra, |» éstioecclesia; et 
‘‘eladius” est falsum Pa verum: quod destruetur 
omne verum spirituale et naturale, et quod inde peritura 
omnis intelligentia et scientia veri, significatur per quod 
“exscindam ex ea hominem et bestiam.” Apud eundem, 

“Patres comedent filios in medio tui, et filii comedent patres suos; 


faciam in te judicia, et dispergam omnes reliquias tuas in omnem 
ventum” (v. I0) ; 


apud Mosen, 


Bs Quod ederent carnem filiorum et filiarum, inter maledictiones (Levit. 
XXvi. 29): ° 


‘per quod ‘“‘patres comedent filios, et filii patres,” signifi- 
catur quod mala destruétura sint vera, et quod falsa bona ; 
‘‘patres” sunt mala et bona, ac ‘‘filii” sunt falsa et vera ; 
et quia sic omne vitae spiritualis apud hominem perit, 
dicitur quod ‘‘faéturus judicia, et dispersurus reliquias in 
‘omnem ventum;” ‘‘reliquiae” sunt vera et bona apud 

hominem ab infantia et pueritia a Domino recondita. 
Etiam legitur quod ‘‘traduxerint filios suos idolis ad devo- 
randum,” ‘‘inque cibum,” et ‘‘ per ignem,” in sequentibus :— 
Apud Ezechielem, 
“Tu sumpsisti filios tuos fet filias tuas], quos peperisti Mihi, et sacrifi- 
casti. .iis ad devorandum: num hoc parum de scortationibus tuis ? 
Mactasti. .filios meos, et tradidisti eos, dum transire fecisti eis illos: 


....filia matris tuae,....et soror tu sororum,. .fastidiverunt mari- 
tos suos et filios suos”’ (xvi. 20, "Jar, 45): 


haec de abominationibus Hierosolymae: ac per “‘sacrificare 
filios et filias idolis ad devorandum” significatur destruere 
et consumere omnia vera et bona ecclesiae ; similiter vera 
ex’ Verbo, ' per ‘‘mactare filios,” eb \“‘transiremiseere ers 
illos ;”. quod destruxerint vera et bona Verbi per falsifica- 


tiones et adulterationes, significatur per ‘‘scortationes” ibi 
et alibi in eo capite. Apud eundem, 


“Polluam illos cum donis illorum, eo quod traduxerint omnem apertu- 


ram uteri, ut devastem illos:....quare offertis dona. ., cum tradu- 
citis filios vestros per ignem, vos polluti per omnia idola vestra” 
(Xx, 26,31) ; 


destruere vera per mala amoris sui, et per cupiditates ex 
proprio, significatur per ‘‘traducere filios per ignem;” ac 
er falsa, significatur per ‘“‘pollui idolis.” (Quod “idola” signi- 
per falsa, significatur per ‘‘pollui idol g 
ficent falsa doctrinae et cultus quae ex propria intelligentia, videatur supra, n. 587.) 


Apud eundem, 


Ohola et Oholiba “‘scortatae sunt, et sanguis in manibus illarum, et cum 
idolis suis scortatae sunt; etiamque filios suos, quos genuerunt 
Mihi, traduxerunt illis in cibum” (xxiii. 37): 
per ‘‘Oholam” et ‘‘Oholibam” intelliguntur Samaria et 
Hierosolyma, et per ‘‘Samariam” intelligitur ecclesia spiri- 
tualis, ac per ‘‘Hierosolymam” ecclesia caelestis, utraque 
quoad doétrinam; falsificationes et adulterationes Verbi 
significantur per quod ‘‘scortatae sint,’ et quod ‘“‘sanguis 
in manibus illarum;” falsa inde ex propria intelligentia 
significantyr per quod ‘‘cum idolis suis scortatae sint ;” 
inde patet quid significatur per quod ‘‘filios suos idolis 
traduxerint in cibum,” nempe quod vera ex Verbo destruxe- 
rint per falsa. Quoniam ‘‘filii” significant vera, ideo 
“Semina quae ceciderunt in bonam terram” vocantur a Domino “ Filii 
regni ;” ac “zizania ” quae sunt falsa, “ Filii mali” (AZa7¢h. xiii.2138); 
Tum qui in veris sunt, vocantur “Filii lucis” (Yoh, xii. 36) ; 


Qui in conjugio veri et boni a Domino, “ Filii nuptiarum” (Jazz. ii.{3]19) ; 
Et qui regenerati sunt, “ Filii Dei” (YoA. i. 11-13). 

Quia per ‘“‘lapides” in Verbo significantur vera, dixit 
Johannes Baptista 


“Quod Deus possit ex lapidibus his suscitare filios Abrahamo”’ (Zwe. iii. 8). 


(Quod per “ lapides’’ significentur vera, super quibus fundantur vera interiora, vide- 
atur in Arcanis Caelestibus, n. 643, 1298, 3720, 6426, 8609, 10376.) Sicut per 
“‘filios” significantur vera, ita etiam per illos in opposito 
sensu significantur falsa, ut in quibusdam locis supra allatis ; 
[tum quoque in hoc] apud Esazam, 
“Parate filiis ejus mactationem ob iniquitatem. patrum eorum, ut non 
resurgant et possideant terram, et impleantur facies terrae urbibus : 
surgam contra eos,...et exscindam Babeli nomen et residuum, et 


fillum et nepotem,...et ponam eam in hereditatem anatariae, et in 
stagna aquarum, et everram eam scopis perdendo” (xiv. 21-23): 


haec de Babele, per quam significatur adulteratio Verbi et 
profanatio; hic agitur de totali vastatione veri apud illos 
qui per ‘‘Babelem” intelliguntur; quod prorsus destru¢cta 
sint vera apud illos per adulterationem Verbi, significatur 
per “Parate filiis ejus ma¢tationem, ut non resurgant et 
possideant terram, et impleantur facies terrae urbibus;” 
per ‘“‘terram” intelligitur ecclesia in qua vera, et per 
‘‘urbes” intelliguntur doé¢trinalia ex meris falsis ; quod peri- 
tura sint omnia vera a primis ad ultima, significatur per 
quod ‘‘exscindetur Babeli nomen et residuum, filius et 
nepos ;” quod prorsus nihil veri remansurum sit, significatur 
per ‘‘Everretur scopis perdendo.” Sciendum est quod per 
“filios” in locis supra allatis significentur illi qui in veris 
aut qui in falsis sunt; at quia sensus spiritualis Verbi non 
aliquid commune habet cum personis, ideo in eo sensu per 
“filios” significantur vera aut falsa abstracte ab idea per- 
sonae; quod sensus spiritualis talis sit, est quia idea 
personae finit cogitationem et ejus extensionem in caelum 
quaquaversum; omnis enim cogitatio,.quae ex affecétione 
veri procedit, vadit per caelum undequaque, nec terminatur 
nisi sicut lux in umbram; at cum cogitatur simul persona, 
tune terminatur idea ubi persona est, et cum illa ettam 
intelligentia: haec causa est quod per ‘‘filios” in sensu 
spirituali significentur vera aut falsa abstracte. 

725[a). Quod ‘“‘filius masculus” significet do¢trinam 
veri pro ecclesia quae Nova Hierosolyma vocatur, est quia 
per ‘‘filium” significatur verum (ut nunc supra ostensum est), et 
per “filium masculum” significatur verum do¢trinae ex 


_ 
, 

Verbo, proinde doétrina genuini veri quae pro ecclesia; 


quod sit do¢ctrina pro ecclesia quae Nova Hierosolyma 
vocatur, est quia per ‘‘mulierem quae peperit filium mas- 
culum” intelligitur illa ecclesia (ut quoque supra ostensum est). 
Doétrina veri quae pro ecclesia, etiam per ‘‘masculum” 
significatur in sequentibus locis:—Apud Mosen, 
“Creavit Deus hominem in imaginem Ipsius, in imaginem Dei creavit 
illum, masculum et feminam creavit illos” (Gez. i. 27) ; 


“ Masculum et feminam creavit illos, et benedixit illis, et vocavit nomen 
illorum Homo, die quo creati sunt” (Gem. v. 2): 


quid illa, quae in primis capitibus Geneseos, de creatione 
caeli et terrae, de paradiso, de esu ex arbore scientiae 
memorantur, involvunt, nemo scire potest nisi ex sensu 
spirituali, sunt enim historica illa historica faéta, sed usque 
sancta, quia singula intus ac in sinu spiritualia sunt. De- 
scribitur per illa instauratio Ecclesiae Antiquissimae, quae 
fuit omnium praestantissima in hac tellure ;_ejus instauratio 
per ‘‘creationem caeli et terrae,” ejus intelligentia et sapi- 
entia per ‘‘hortum in Edene,” et ejus decrescentia et lapsus 
per ‘‘esum ex arbore scientiae.” Inde patet quod per 
‘“Hominem,” qui vocatus est ‘‘ Adam et Chavah,” intelli- 
gatur illa ecclesia; nam dicitur, ‘‘Masculum et feminam 
creavit illos, et vocavit nomen illorum Homo:” et quia 
ecclesia illa per utrumque intelligitur, sequitur quod -per 


-“‘masculum” intelligatur verum ejus et per “feminam” 


bonum ejus; ita quoque per “‘masculum” doétrina, et per 
‘‘feminam” vita; quoniam do¢trina veri est quoque doétrina 
amoris et charitatis, ita do¢trina vitae, et vita boni est 
quoque vita amoris et charitatis, ita vita doétrinae, hoc 
est, vita secundum doétrinam. Haec duo intelliguntur 
per ‘‘masculum [et feminam],” et simul sumpti ac conjugio 
conjunéti vocantur ‘‘Homo,” et quoque faciunt ecclesiam, 
quae per ‘‘ Hominem”’ (ut supra dictum est) intelligitur. _ Ideo 
quoque Adam dictus est ab humo, et ‘‘humus,” ex recep- 
tione seminum, significat ecclesiam quoad vera doétrinae, 
“‘semina” enim in Verbo significant vera; et Chavah dicta 
est a vita, 


“Quia futura est mater omnis viventis”’ (ut dicitur, Gez. iii. 20). 


Quod illae duae, nempe doéttina et vita, simul sumptae, 
et conjugio quasi conjunc¢tae, dicantur ‘‘Homo,” et quoque 

faciant ecclesiam, est quia homo est homo ex intelleétu 
veri et ex voluntate boni; proinde ex doétrina vitae quia 
haec intelleétus est, et ex vita do¢trinae quia haec volun- 
tatis est: simile est cum ecclesia; est enim ecclesia in 
homine, et est ipse homo. Quod illa duo, quae signifi- 
cantur per ‘‘masculum et feminam,” non erunt duo, sed 

unum, docet Dominus apud Lvangelistas, 
“Jesus dixit, Nonne legistis quod is qui fecit ab initio creationis, mas- 
culum et feminam fecerit illos,....et erunt duo in carnem unam ? 


Quare non amplius sunt duo sed una caro” (Matth. xix. 4-6; 
Mare. x. 6[, 8]): 


haec quoque, prout singula Verbi, non solum naturaliter 
sed etiam spiritualiter intelligenda sunt; et si non etiam 
spiritualiter, nemo scit quid significat quod ‘‘masculus et 
femina,” seu maritus et uxor, ‘‘non amplius sint duo, sed 
una caro” (ut quoque dicitur Gez. ii. 24): per ‘‘masculum 
et feminam” in spirituali sensu significatur hic, ut supra, 
verum et bonum; proinde etiam doé¢trina veri, quae est 
do¢trina vitae, et vita veri, quae est vita do¢trinae; haec 
non duo erunt sed unum, quoniam verum non fit verum 
apud hominem absque bono vitae, nec bonum fit bonum 
apud aliquem absque vero do¢trinae; nam bonum non fit 
bonum spirituale nisi per vera, ac bonum spirituale est 
bonum, non autem bonum naturale absque illo: quando 
illa unum sunt, tunc verum est boni, et bonum est veri; 
hoc unum intelligitur per ‘‘unam carnem:” simile est cum 
doétrina et vita; hae quoque faciunt unum hominem eccle- 
siae quando doétrina vitae ac vita do¢trinae apud illum 
conjunctae sunt; doctrina enim docet quomodo vivendum 
et faciendum, ac vita vivit illud et facit illud. Ex his 
quoque constare potest quod per ‘‘filium masculum” sig- 
nificetur do¢trina amoris et charitatis, proinde do¢trina 
vitae. , 
[b.] Quoniam verum doétrinae seu doétrina veri signi- 
ficatur per ‘‘masculum,” ideo lex lata est 


Quod omnis masculus aperiens uterum, sanctum Jehovae esset (Zxod. 
x2, 15); Deut. xv.19 ;. Luc. ti, 23); 


ex conjugio enim veri et boni, quod in sensu spirituali 
intelligitur per conjugium viri et mulieris, ut supra di¢tum 
est, nascuntur vera et bona; quae inde in eo sensu signifi- 
cantur per ‘‘filios et filias,” vera per ‘‘filios” et bona per 

“filias ;” et quia omnis homo reformatur et regeneratur 
per veel nam absque veris homo non scit quid et quale 
bonum est, ita non scit viam ad caelum, inde est quod 
verum, primo natum ex conjugio veri et boni, sanétificatum 
sit Jehovae; verum primo natum est quoque doétrina veri, 
nam id quod primum est, in sequentibus est omne, ita est 
omne verum, et omne verum est doétrina. At probe 
sciendum est quod per ‘‘ primogenitum” significetur verum 
quod est boni charitatis, proinde bonum charitatis in sua 
forma et in suo quali, ita verum ; nam forma boni et quale 
boni est verum: quod id per “‘primogenitum” significetur, 
est quia ex bono amoris, quod per ‘‘uterum” et ‘‘infan- 
tem” ibi significatur, non aliud potest nasci quam bonum 
charitatis; et hoc bonum non fit bonum nisi dum formatum 
et qualificatum est, ita nisi sit in forma, in qua suum quale 
habet ; et forma ejus vocatur verum, sed usque est bonum 
in forma. Ex supradiétis etiam constare potest hes 
mandatum est 


Quod omnis masculus compareret tribus vicibus in anno ante faciem 
Domini Jehovae (Zod. xxiii. !17; cap. xxxiv. 23: Deutr. xvi. 16) ; 


nempe in tribus festis, per quae significabatur omne regene- 
rationis a primo ejus ad ultimum; et quia omne regenera- 
tionis fit per vera doétrinae facta vitae a Domino, ideo 
‘‘omnes masculi,” per quos significabantur vera, se sisterent 
Domino, ut ab Ipso lustrentur et dein ducantur: per “‘tres 
vices in anno” etiam significatur jugiter, et per ‘‘faciem 
Jehovae” Divinus Amor, ex quo homo ducitur: etiam id 
faétum est quia per ‘‘ Hierosolymam” significabatur eccle- 
sia quoad doétrinam, et inde quoque doétrina ecclesiae. 
Quoniam ‘‘holocausta et sacrificia” significabant caelestia 
et spiritualia, ‘‘holocausta” caelestia, et ‘‘sacrificia” spiri- 
tualia, ideo lex lata erat, 
Ut holocausta fierent ex masculis integris, vel ex grege vel ex armento: 
- Shoe vel ex masculis vel ex femellis (Levit. i. 2, 3; cap. iii. 
causae erant quia caelestia sunt quae amoris in Dominum, 
ita conjugii boni et veri; at spiritualia sunt quae charitatis 
erga proximum, ita non conjugii, sed consanguinitatis veri 
cum bono; in consanguinitate sunt vera et bona sicut 
sorores et fratres, in.conjugio autem sunt vera et. bona 

sicut maritus et uxor; inde erat, quod holocausta essent 
“ex masculis integris,” per quos significantur genuina vera 
ex Verbo, aut ex doétrina e Verbo, quae conjunéta erant 
bono amoris in Dominum, quod bonum per ‘‘altare” et 
ejus ‘“‘ignem” significabatur: quod sacrificia fierent vel 
“ex masculis vel ex femellis,” erat quia per ‘‘masculos” 
significabantur vera et per ‘‘femellas” bona, at non con- 
jugio sed consanguinitate conjunéta; et quia utraque, sicut 
fratres et sorores, ex uno parente sunt, placuit cultus ex 
veris aeque ac ex bonis, hoc est, ex masculis aeque ac ex 
femellis. Quia omnis nutritio spiritualis fit ex veris quae 
a bono, ideo etiam lex lata est 


Quod masculus inter sacerdotes ederet sancta (Levité, vi. 11, 22 [B. A. 
18, 29]; cap. vii. 6): 


hoc statutum fuit quia per ‘‘masculos” significantur vera 
doctrinae, quae sunt do¢trinalia (ut supra), et per_‘‘sacerdo- 
tes” bona amoris, quae sunt bona vitae, ac per ‘“‘comessa- 
tiones ex sanctis,” quae erant Aharoni et filiis ejus, signifi- 
cabatur nutritio spiritualis. Apud J/osen, 


Cum accederent ‘ad urbem ad oppugnandum illam, invitabis eam ad 
_, pacem;” si non acceptat, “percuties omnem masculum ejus ore 
gladii, at mulieres, infantes, bestias et...praedam assumes” (Dezdr. 

xX, IO-14): 


causa quod omnis masculus in urbe, quae non acceptabat 
pacem, percuteretur ore gladii, non autem mulieres, infantes 
et bestiae, erat quia per ‘‘urbem” significatur doctrina, et 
per “urbem gentium in terra Canaane” doétrina falsi, 
similiter per ‘‘masculos” illius urbis; et per ‘‘non acceptare 
pacem” significatur non concordare cum veris et bonis 
‘ecclesiae,~ quae per ‘‘filios Israelis” significabantur: per 
‘fos gladii,” quo percuterentur masculi, significatur verum 
destruens falsum: et quia falsa unice pugnant contra vera 
et bona, et ea destruunt, non autem mala absque falsis, 
ideo “mulieres,” ‘‘infantes” et ‘‘bestiae,” per quae apud 
gentes significabantur mala, non percutiebantur; mala 
enim per vera possunt domari, emendari, et reformari. 
Apud Feremiam, 

“ Maledictus vir qui evangelizavit. patri suo, dicendo, Natus est tibi filius 


masculus ; laetificando laetificavit eum: sit vir hic sicut urbes quas 
evertit Jehovah” (xx. 15, 16): 


s 

haec de illis qui in ecclesia devastata sunt, in qua non nisi 
quam falsa regnant et acceptantur; inde per ‘‘ Malediétus 
vir qui evangelizavit patri suo, dicendo, Natus est tibi 
masculus,” significatur qui falsum agnoscit et declarat pro 
vero, ita do¢trinam falsi pro doétrina veri: per ‘‘laetificando 
laetificavit” significatur acceptatio ex affeétione falsi: ‘‘sit 
vir hic sicut urbes quas evertit Jehovah” significat quod 
sit sicut cum doétrinis quae ex meris falsis sunt, quas 
Dominus ab ecclesia exterminavit, et sicut urbes in gente 
Canaane destruxit ; comparatio fit cum urbibus, quia ‘‘ur- 
bes” etiam significant dottrinas. Apud Ezechielem, 


“ Accepisti vasa ornatus tui ex auro meo, et ex argento meo, quod dede- 
ram tibi, et fecisti tibi imagines masculi, cum quibus scortareris”’ 
(xvi. 17): 


haec de ‘‘abominationibus Hierosolymae,” per quas signi- 
ficantur falsificationes et adulterationes Verbi, quae factae 
per applicationes ad cupiditates amorum corporeorum et 
terrestrium: “vasa ornatus ex auro et ex argento Domini” 
significant cognitiones boni et veri, quae sunt bona et vera 
sensus litterae Verbi; illa dicuntur “‘vasa” quia in-se 
continent vera et bona spiritualia, et ‘‘vasa ornatus” quia 
sunt apparentiae et sic formae interiorum; illa quae ‘‘ex 
auro” significant quae ex bono, et ‘‘ex argento” quae ex 
vero: ‘‘fecisti tibi imagimes masculi, cum quibus scorta- 
reris,” significat falsa apparentia sicut vera doctrinae, quae 
falsificata; ‘‘imagines masculi” sunt apparentiae veri, et 
tamen falsa, et ‘‘scortari” est falsificare. Apud Mala- 
chiam, 


“Maledictus defraudans cujus in grege masculus, ac vovens et sacrificans 
corruptum Domino” (i: 14): 


per ‘‘masculum in grege” significatur genuinum verum 
doétrinae ex Verbo; per ‘‘corruptum” significatur falsifi- 
catum; ac per ‘‘vovere et sacrificare” significatur colere, 
ita ex falsificatis, quando scitur verum: quod cultus ille, 
quia fraudulentus, infernalis sit, significatur per ‘‘maledic- 
tus defraudans.” Ex his et illis, quae de significatione 
‘‘masculi” et de significatione ‘‘filii” ex Verbo ostensa 
sunt, constare potest quod per ‘‘filium masculum,” quem 
‘‘peperit mulier circumdata sole, et super cujus capite 
corona stellarum duodecim,” significetur doétrina veri; ita 

doétrina amoris et charitatis pro ecclesia quae vocatur 
Nova Hierosolyma (de qua in cap. xxi. hujus Libri). 

726. “Qui futurus pascere omnes gentes virga ferrea.” — 
Quod significet guae potentia vert naturalis ex spirttualé 
convincet et arguet illos qui in falsts et malis sunt, et tamen 
an ecclesia ubt Verbum, constat ex significatione ‘‘ pascere,” 
quod sit docere (de qua supra, n. 482); hic autem convincere 
et arguere, quia dicitur quod ‘‘pasturus sit virga ferrea ;” 
ex significatione “‘omnium gentium,” quod sint qui in falsis 
et malis sunt (de qua etiam supra, n. 175, 331[4], 625); et ex signi- 
ficatione ‘“‘virgae ferreae,” quod sit potentia veri naturalis 
ex spirituali; per ‘‘virgam” enim seu ‘‘baculum” significa- 
tur potentia, et praedicatur de Divino Vero spirituali, et 
per ‘“‘ferrum” verum in naturali homine: quod sit potentia 
veri naturalis hominis ex spirituali, quae significatur per 
“‘virgam ferream,” est quia omnis potentia quae est veris 
in naturali homine, est ex influxu veri et boni e spirituali 
homine; hoc est, ex influxu Divini Veri a Domino per 
spiritualem hominem in naturalem; soli enim Domino est 
potentia, et Ipse illam exercet per Divinum Verum quod 
procedit ab Ipso. Sed ut haec clarius percipiantur, osten- 
dendum est, 


(i.) Quod Domzno stt infindta potentza. 
(ii.) Quod tlla stt Domino ex Se per Divinum suum Ve- 
rum. 
(iii.) Quod omnis potentia stmul sit tn ultimds, et quod 
znde injinita potentza stt Domino ex primis per 
ultima. 


(iv.) Quod angel et homines, quantum receptiones sint 
Divini Vert a Domino, tantum potentiae sint. 


(v.) Quod potentza resideat in veris naturalis homints, 
guantum zs rectpit influxum a Domino per Spt- 
| ritualem hominen, : 


(vi.) Quod vera naturalis hominis nihil potentiae habeant 
absque tllo tnfluxu. 


Gi.) Quod Domino sit infintta potentia, constare potest 
ex eo, quod sit Deus caeli et Deus terrae; quod creaverit 
universum, tot innumerabilibus stellis, quae sunt soles, 
plenum ; ac tot in illo mundos, et in mundis tellures, qui 
mundi et in illis tellures plura centena millia numero exce- 


‘dunt; et quod eadem, quia illa creavit, solus conservet et 
continue sustineat. Tum quod sicut mundos naturales, ita 

quoque mundos spirituales supra illos creaverit, et hos 
perpetuo impleat angelis et spiritibus, ad numerum myri- 
adum et myriadum: et quod sub illis abdiderit inferna, tot 
quoque numero quot caeli sunt: et quod omnibus et sin- 
gulis qui in mundis Naturae, et in mundis supra Naturam 
sunt, solus det vitam ; et quia solus dat vitam, quod nullus 
angelus, spiritus et homo movere possit manum et pedem 
nisiab Ipso. Qualis infinita Domino potentia sit, imprimis 
patet ex eo, quod omnes qui ex tot terris in mundos spiri- 
tuales veniunt, qui sunt aliquot myriades ex sola nostra 
tellure quavis septimana, et consequenter tot myriades ex 
tot millenis telluribus in universo, solus recipiat, et per 
millia Divinae Sapientiae arcana ducat, quemque ad locum 
suae vitae; fideles ad sua loca in caelis, ac infideles ad sua 
loca in infernis: et utrobivis omnium cogitationes, inten- 
tiones, et voluntates singulariter sicut universaliter regat ; 
ac faciat ut omnes et singuli in caelis sua felicitate gaude- 
ant; ac ut omnes et singuli in infernis in suis vinculis sint, 
usque adeo utne quidem unus ex illis hiscat levare manum, 
minus exsurgere, et alicui angelo damnum inferre: et quod 
omnes ita in ordine, et in vinculis, teneantur, utcunque 
multiplicantur caeli et inferna in aeternum. Haec et plura, 
quae propter copiam enumerari non possunt, non dari pos- 
sunt nisi infinita Domino potentia sit. Quod Dominus 
solus regat omnia, docet Ipse apud Matthaeum, 


“Tata est Mihi omnis potestas in caelo et in terra”’ (xxviii. 18): 


et 
Quod Ipse sit vita (oh. v. 26; cap. xi. 25, 26; cap. xiv. 6). 


(ii.) Quod infinita potentia stt Domino ex Se per Divinum 
suum Verum, est quia Divinum Verum est Divinum proce- 
dens; et ex Divino quod procedit ex Domino, omnia quae 
supra de infinita potentia Domini dicta sunt, fiunt. Divi- 
num Verum in se speétatum est Divina Sapientia, quae se 
quaquaversum extendit, sicut lux et calor in nostro mundo 
a sole; apparet enim Dominus in mundo spirituali, ubi sunt 
angeli et spiritus, ut Sol, ex Divino Amore; omne quod 
procedit ex illo Sole™vocatur Divinum Verum ; et quod pro- 
cedit hoc producit; quod procedit hoc quoque est Ipse, 
quia ex Ipso; quare Dominus in caelis est Divinum Verum. 
Ut tamen sciatur quod Domino sit infinita potentia per 

Divinum Verum, aliquid dicetur de ejus essentia et exis- 
tentia: hoc ex naturali homine et ejus lumine non compre- 
hendi potest, nisi quam per talia quae procedunt ex sole 
mundi, ex quibus et per quae’ est illi omnis potentia in suo 
mundo, et in telluribus quae sub luce et calore ejus sunt. 
Ex sole mundi, ut ex suo fonte, exiverunt aurae et atmo- 
sphaerae, quae aetheres et aeres vocantur; unde proxime 
‘circum illum est purus aether, et remotius ab illo aetheres 
minus puri, et tandem aeres, sed hi et illi circum tellures. 
Illi aetheres et aeres volumatim actae dant calorem, at 
singillatim modificatae dant lucem; per haec exercet sol 
ille omnem suam potentiam, et producit omnem suum 
effeétum extra se, ita per aetheres et per aeres medio calore 
et simul media luce. Ex his potest aliqua idea formari de 
infinita potentia Domini per Divinum Verum. Ex Ipso ut 
Sole emanaverunt similiter aurae et atmosphaerae, sed 
Spirituales, quia ex Divino Amore, qui facit illum Solem: 
quod tales atmosphaerae in mundo spirituali sint, constare 
potest ex respiratione angelorum et spirituum. Aurae et 
atmosphaerae illae spirituales quae proximae Domino ut 
Soli sunt, purissimae sunt ; at per gradus remotae sunt per 
gradus minus et minus purae: inde est quod tres caeli sint, 
intimum caelum in aura puriore, medium caelum in aura 
minus pura, et ultimum caelum in aura adhuc minus pura. 
Illae aurae seu atmosphaerae, quae spirituales sunt, quia ex 
Domino ut Sole exstiterunt, communiter a¢tae sistunt 
calorem, et singillatim modificatae sistunt lucem; ille calor 
qui in sua essentia est amor, et illa lux quae in sua essentia 
est sapientia, in specie vocantur Divinum Verum, ac illa 
simul cum auris, quae quoque spirituales sunt, vocantur 
Divinum procedens. Ex his nunc caeli creati sunt, et 
quoque mundi; nam ex spirituali mundo omnia quae in 
naturali mundo existunt, produéta sunt, sicut effectus ex 
suis causis efficientibus. Ex his nunc sicut in speculo 
naturali spectari potest creatio caeli et terrae per Divinum 
Verum procedens a Domino ut Sole, qui supra caelos ange- 
licos est: et quoque aliquantum comprehendi potest quod 
Domino infinita potentia sit per Divinum procedens, quod 
in genere vocatur Divinum Verum. Hoc quoque intelligitur 
per haec verba [apud Fohannem], 

“In principio erat Verbum, et Verbum erat apud Deum, et Deus erat 


Verbum ;....omnia per Ipsum facta sunt, et sine Ipso factum est 
nihil quod factum est:....et mundus per Ipsum factus est ” (i.1, 
3, 10): | 


et apud Davidem, 


“ Per Verbum Jehovae caeli facti sunt” (Ps. xxxiil. 6): 


““Verbum” significat Divinum Verum. 

(iii.) Quod omnts potentia simul sit in ultimis, et quod 
inde infinita potentia Domino sit ex primis per -ultima. 
Quid per w/téma intelligitur, primum dicetur. Prima sunt 
quae in Domino, et quae proxime “procedunt ab Ipso; 
ultima sunt quae remotissima ab Ipso, quae in Natura 
sunt, et ultima ibi: haec ultima dicuntur, quia spiritualia, 
quae sunt priora, in illa desinunt, et super illis ut super 
basibus suis subsistunt et requiescunt ; quare sunt immota: 
haec inde vocantur ultima ordinis Divini. Quod in ultimis 
sit omnis potentia est quia priora sunt in illis simul, coex- 
istunt enim ibi in ordine, qui vocatur ordo simultaneus; 
est enim nexus omnium ab Ipso Domino per illa quae 
caeli sunt et quae mundi usque ad illa ultima; et quia in 
ultimis priora, quae successive procedunt, simul sunt, ut 
dictum est, sequitur quod in ultimis a primis sit ipsa 
potentia; sed potentia Divina est potentia per Divinum 
procedens, quod vocatur Divinum Verum, ut in mox supe- 
riori articulo ostensum est. Ex eo est quod humanum 
genus sit quasi basis columnae, aut quasi fundamentum 
est palatio, pro caelis; consequenter quod caeli ordine 
subsistant super illis quae ecclesiae sunt apud homines in 
mundo; ita super Divinis veris in ultimis, quae sunt Divina 
vera qualia sunt Verbi in sensu ejus litterae. Quale illis 
robur inest, non paucis describi potest ; in illa ultima apud 
hominem influit Dominus a Se, ita a primis, ac regit, et in, 
ordine inque nexu continet omnia quae in spirituali mundo 
sunt. Quia nunc ipsa Divina potentia in ultimis illis resi- 
det, ideo Ipse Dominus in mundum venit, et Homo factus 
est, ut in ultimis simul esset ut est in primis, ob finem ut 
per ultima ex primis omnia in ordinem, quae inordinata 
facta sunt, redigere potuisset, nempe ‘omnia in infernis et 
quoque in caelis: haec causa adventus Domini fuit; nam 


proxime ante adventum Domini non fuit aliqued Divinum’ 


Verum in ultimis apud homines in mundo, et prorsus non 


CAP. XII, VERS. 5.—N. 726\v)). 2013 


in ecclesia, quae tunc fuit apud gentem Judaicam, nisi 
falsificatum et perversum, ac inde nec fuit aliqua basis 
caelis; quare nisi Dominus in mundum venisset, et sic 
Ipse ultimum assumpsisset, translati fuissent caeli, qui ex 
incolis hujus telluris fuerunt, “Jaliunde, et omne genus 
humanum in hac tellure periisset morte aeterna. At nunc 
est Dominus in suo pleno, et sic in sua omnipotentia in 
terris sicut est in caelis, quia est in ultimis et in primis: 
ita salvare potest Dominus omnes qui in veris Divinis ex 
Verbo sunt, et in vita secundum illa; nam apud hos in 
ultimis veris ex Verbo potest praesens esse et habitare, 
quoniam ultima vera etiam Ipsius sunt, et sunt Ipse quia 
ab Ipso, secundum Ipsius verba apud Fohannem, 

“Qui habet praecepta mea, et facit illa, ille est quiamat Me,....et Pater 


meus lamabit illum, et ad illum veniemus, et mansionem apud 
illum faciemus” (xiv. 21, 23). 


(iv.) Quod angeli et homines, quantum receptiones Divini 
Vert a Domino sunt, tantum potentiae sint, constare potest 
ex illis quae nunc supra dictum sunt, quod nempe Domino 
sit infinita potentia, et Ipsi soli potentia per Divinum suum 
Verum ; et ex eo, quod angeli non sint nisi quam formae 
recipientes Divini Veri, similiter homines; inde est quod 
per “‘angelos” in Verbo significentur Divina vera, et quod 
dicantur ‘‘dii:” ex eo sequitur quod quantum et qualiter 
recipiunt Divinum Verum a Domino, tantum et taliter 
potentiae sint. 

(v.) Quod potentia resideat in veris naturalis homints, 
quantum ts recipit influxum a Domino per spiritualem homt- 
nem, consequitur ex illis quae praecedunt, quod nempe 
omnis potentia sit Divinis veris in ultimis ex primis, ac 
naturalis homo est receptaculum ultimorum. Sed ad natu- 
ralem mentem hominis sunt binae viae, una e caelo, altera 
e mundo; via e caelo ducit per spiritualem mentem in 
rationalem et per hanc in naturalem; et via e mundo per 
sensualem, quae proxime exstat mundo et adhaeret cor- 
pori: inde constare potest, quod Dominus cum Divino 
Vero non influat in naturalem hominem nisi per spiritu- 
alem, et quantum naturalis homo inde recipit influxum, 
tantum ibi potentia sit. Per potentiam ibi intelligitur 
potentia contra inferna, quae est potentia resistendi malis 
et falsis, et removendi illa; quae quantum resistuntur et 

‘ 


removentur, tantum homo in potentiam angelicam venit, 
et quoque in intelligentiam, et fit ‘‘filius regni.” (De Potentia 
Angelorum, videatur in opere De Caelo et Inferno, n. 228-233; et De Intelligentia 
et Sapientia illorum, n. 265-275.) 

(vi.) Quod vera naturalis hominis nihil potentiae habe- 
ant absque illo influxu, sequitur ut consequens ex mox 
dictis: vera naturalis hominis absque influxu per spiritu- 
alem hominem, nihil Domini in se habent, inde quoque 
nihil vitae; et vera absque vita non sunt vera, immo 
interius spectata sunt falsa; ac falsis prorsus nihil poten- 
tiae est, quia opposita sunt veris, quibus omnis potentia. 
Haec nunc allata sunt, ut sciatur quid intelligitur per 
potentiam veri naturalis ex spirituali, quae significatur per 
“‘virgam ferream,” qua filius masculus ex muliere natus 
“omnes gentes pasturus est.” 

y27(a)\. Quod ‘‘virga” et “‘baculus” significent poten- 
tiam, et quidem potentiam Divini Veri, est praecipue inde, 
quia termites aut rami ex arboribus erant, et illi significa- 
bant cognitiones veri et boni, quae sunt vera naturalis 
hominis ; et quia etiam suffulciebant corpus, significabant 
potentiam: et adhuc magis ‘“‘virga ferrea,” quia “ferrum” 
similiter significat verum naturalis hominis, et ex duritie 
potentiam, cui non resisti potest. Quod “‘virgae” et ““ba- 
culi” inde trahant significationem potentiae Divini Veri, 
est ex correspondentia ; ex eo est usus baculorum in mundo 
spirituali, (ubi omnia, quae apparent, correspondentiae 
sunt,) repraesentativus illorum potentiae; similiter in Ec- 
clesia Judaica, quae, sicut Antiquae Ecclesiae, fuit ecclesia 
repraesentativa; inde est, quod miracula et signa in Ae- 
gypto et dein in deserto, a Mose per extensionem baculi 
facta sint: ut 


Quod aquae percussae baculo versae sint in sanguinem (Zxod. vii. I-21) ; 

Quod ex fluminibus et stagnis, super quae extensus est baculus, ascen- 
derint ranae (Zxod. viii. 1, seq.) ; 

Quod ex pulvere percusso baculo-facti sint pediculi (Zod. viii. 12, seq.) ; 

Quod extenso baculo ad caelum facta sint-tonitrua et grando (Zod. ix. 
23, Seq.) ; 

Quod prodierint locustae (Zod. x. 12, seq.) ; 

Quod Mare Suph, extenso baculo super illud, divisum sit, et postea 
reversum (£xod. xiv. 16, 21, 26); 

Quod ex petra in Chorebo baculo percussa exiverint aquae (Zxod. xvii. 
5, seq.; Mum. xx. 7-13); 

Quod Joschua praevaluerit contra Amalekum- cum Moses sustulit 


manum cum baculo, et quod praevaluerit Amalek cum Moses dimi- 
sit eam (Zvod, xvii. 9-12) ; 

Similiter quod ignis exiverit e petra, et consumpserit carnem et azyma 
quae Guideon obtulit, cum Angelus Jehovae extremitate baculi 
tetigit illa (Fdéc. vi. 21). 


Quod illa miracula faéta sint per extensionem baculi, erat 
quia ‘‘baculus” ex correspondentia significabat potentiam 
Domini per Divinum Verum (de qua potentia in mox praecedente 
articulo actum est). Quod Divinum Verum quoad potentiam 
etiam alibi in Verbo per ‘‘virgas” et ‘‘baculos” significetur, 
constare potest ex sequentibus locis:—Apud Davidem, 
“Etiam cum ambulavero in valle umbrosa.., non timebo mihi malum, 
....Virga tua et baculus tuus consolabuntur me; dispones ante 


me mensam coram inimicis meis; et pinguefacies oleo caput, pocu- 
lum meum abundabit” (Ps. xxiii. 4, 5): 


‘‘ambulare in valle umbrosa” in sensu spirituali significat 
intelleétum obscurum, cui non apparent vera ex luce: 


-““virga tua et baculus tuus consolabuntur me,” significat 


quod Divinum Verum spirituale una cum Divino Vero 
naturali tutaturum sit, quia illis potentia; ‘‘virga” est 
Divinum Verum spirituale, ‘‘baculus” Divinum Verum natu- 
rale, utrumque simul quoad potentiam tutandi, nam ‘‘con- 
solari” est. tutari: quia ‘“‘virga et baculus” significant 
Divinum Verum quoad potentiam, ideo sequitur, ‘‘ Dispones 
ante me mensam, pinguefacies oleo caput, et poculum meum 


-abundabit,” per quae significatur nutritio spiritualis per 


Divinum Verum ; nam per ‘‘disponere mensam” significatur 
) 


-spiritualiter nutriri, per ‘‘pinguefacere oleo caput” signifi- 


catur per bonum amoris, et per ‘‘poculum” significatur per 
verum doétrinae ex Verbo; ‘“‘poculum” ibi pro “vino.” 


Apud Lzechielem, 


“Mater tua sicut vitis....juxta aquas plantata....unde fuerunt illi vir- 
gae roboris, in sceptra dominantium; sed extulit se statura ejus 
[super] inter implexos ramos :....quare eversa est in ira, in terram 


sunt, et exaruerunt virgae roboris ejus, ignis comedit unamquam- 
vis: nunc plantata est in deserto, in terra ariditatis et sitis ; exivit 
ignis e virga ramorum ejus, comedit fructum ejus, ut non sit in ea 
virga roboris, sceptrum dominantium”’ (xix. 10-14) ; 3 


describitur per haec desolatio omnis veri in Ecclesia Juda- 
ica; ‘‘principes,” contra quos lamentum, significant vera, 
et “‘mater” quae facta leaena, significat ecclesiam; de hac 
et de illis haec di¢ta sunt : ‘‘ mater tua sicut vitis juxta aquas 
plantata” significat quod ab instauratione fuerit ecclesia 

spiritualis instructa veris; ‘‘mater” est ecclesia in genere, 
‘‘vitis” est ecclesia spiritualis in specie, ‘‘aquae” sunt vera, 
‘‘plantari” est instaurari: ‘‘unde fuerunt illi virgae roboris 


in sceptra dominantium” significat quod ei fuerit Divinum. 


Verum in sua potentia, et inde illi dominium super falsa 
mali quae ab inferno: ‘‘virgae roboris” significant Divinum 
Verum quoad potentiam, et ‘‘sceptra” Divinum Verum 
quoad dominium, sceptra enim regum erant curti baculi ex 
arbore significativa, hic ex vite: ‘‘sed extulit se, statura 
ejus super inter implexos ramos” significat fastum propriae 
intelligentiae ex scientificis naturalis hominis; fastus ille 
significatur per ‘‘extulit se statura ejus,” et scientifica natu- 
ralis hominis significantur pcr ‘‘implexos ramos :” ‘‘eversa 
est in ira, in terram projeéta,” significat destructionem illius 
per falsa mali: ‘‘ventus nian tele arefecit fru€tum ejus” 

significat destruétionem boni ejus; ‘‘ventus orientalis” sig- 
nificat destructionem, et “fructus” bonum; id bonum quod 
illis qui in falsis mali sunt, residuum est ex Verbo, intelli- 
gitur, cujus destructio significatur per ‘‘arefactionem fructus 


ex vento orientali:” ‘‘divulsae sunt et exaruerunt virgae . 


roboris ejus” significat quod dissipatum sit omne Divinum 
Verum, unde ecclesiae illi nulla potentia contra inferna: 
“ignis comedit unamquamque” significat fastum ex amore 
sui, qui destruxit: ‘“‘nunc plantata est in deserto, in terra 
ariditatis et sitis,” significat quod desolata usque ut non sit 
aliquod bonum veri et verum boni: ‘‘exivit ignis e virga 
ramorum ejus” significat fastum in singulis ejus: ‘‘comedit 
fructum ejus” significat consumptionem boni: ‘‘ut non sit 
in ea virga roboris, sceptrum “dominantium,” significat 
desolationem Divini Veri quoad potentiam et quoad domi- 
nium (utsupra). Apud Feremiam, 

“Dicite quomodo fractus est baculus roboris, baculus decoris ; descende 


de gloria, et sede in siti, habitatrix filia Dibonis: quia vastator 
Moabi ascendit contra te, et perdidit munimenta tua ” (xlviii. 17, 18): 


per ‘“filiam Dibonis” significatur externum ecclesiae, et 
inde externum Verbi, quod est sensus litterae ejus; et 
‘“‘vastator Moabi” significat adulterationem ejus : inde patet 
quid significat quod ‘“‘fraétus sit baculus roboris, baculus 
decoris,” nempe quod non illis Divinum Verum in sua 
potentia; ‘“‘baculus roboris” est illud in naturali sensu, et 


“baculus decoris” est illud in spirituali: ‘descende de 


~ 

gloria, et sede in siti, habitatrix filia Dibonis,” significat 
deprivationem et defeétum Divini Veri; ‘‘descendere de 
gloria” est deprivatio ejus, ‘‘gloria” est Divinum Verum in 
luce, et ‘‘sitis” est defeétus ejus: ‘‘quia vastator Moabi 
ascendit contra te” significat adulterationem Verbi quoad 
sensum litteralem ejus: ‘‘et perdidit munimenta tua” signi- 
ficat ablationem tutelae; ‘‘munimentum” est tutela contra 
falsa et mala, et sensus litteralis Verbi est illa tutela. 


Apud Davidem, 


“Baculum roboris tui mittet Jehovah ex Zione” (Ps. cx. 2): 


per “baculum roboris” etiam hic significatur Divinum 
Verum in sua potentia, et per ‘“‘Zionem” ecclesia quae in 


amore in Dominum est, et inde vocatur ecclesia caelestis. 
Apud Micham, 


“Pasce populum tuum virga tua, gregem hereditatis tuae;....pascent 
Baschane et Gileade juxta dies saeculi” (vii. 14): 


“pasce populum virga tua” significat instruétionem illorum 
qui ab ecclesia in Divinis veris ex Verbo; ‘‘pascere” 
significet instruere, ‘‘populus” sunt qui ab ecclesia in veris, 
et “‘virga” ibi est Verbum, quia est Divinum Verum: per 
““sregem hereditatis” significantur illi ab ecclesia qui in 
Spiritualibus Verbi sunt, quae sunt vera sensus interni 
ejus: ‘“pascant Baschane et Gileade” significat instruc- 
tionem in bonis ecclesiae et in veris ejus ex Verbi sensu 
naturali. Apud Esazam, 

“Percutiet terram virga oris sui, et spiritu labiorum suorum occidet 

impium”’ (xi. 4): 

per ‘‘virgam oris Jehovae” etiam hic significatur Divinum 
Verum seu Verbum in sensu naturali, et per ‘“spiritum 
labiorum Ipsius” significatur Divinum Verum seu Verbum 
in sensu spirituali, utrumque destruens falsa mali in eccle- 
sia, quod significatur per ‘‘percutere terram,” et “ occidere 
impium,” Simile significatur 


Per “ percutere virga” (apud ")A/icham, cap. iv. 14 [B. A. v. 1); 
Ac per “‘perforare baculis caput infidelium” (//aé. iii. 14). 


Apud Mosen, 


Gecinit Israel canticum” super fonte in Beer;....‘‘Fons, foderunt 
principes, effoderunt primores populi, per Legislatorem, baculis 
suis” (Vum. xxi. 17, 18): 


a 

per ‘‘fontem in Beer” hic significatur doétrina ex Verbo ; 

beer etiam in lingua originali significat fontem: per “prin- | 
cipes” qui foderunt, et per ‘‘primores populi” qui effode- ‘ 
runt, significantur intelligentes et sapientes ex Domino, | 
qui ibi est ‘‘ Legislator :” per ‘‘baculos,” per quos foderunt J 
et effoderunt, significatur intellectus in Divinis veris illus- 

tratus. Apud Sachariam, 


2s 


“ Adhuc habitabunt senes mares, et senes mulieres in plateis Hierosoly- 
mae, et vir cujus in manu scipio prae multitudine dierum ” (viii. 4) ¢ 


per ‘‘senes mares et senes mulieres” significantur intelli- : 
gentes ex doctrina et ex affeétione veri; per ‘‘ virum cujus- 
in manu scipio prae multitudine dierum” significantur | 
sapientes qui nihil sibi sed soli Domino fidunt: quod hi in 
ecclesia, ubi doétrina genuini veri, significatur per ‘“‘in 
plateis Hierosolymae ;” ‘‘ Hierosolyma” est ecclesia quoad 
doétrinam, et ‘“‘plateae” sunt vera do¢trinae, hic genuina 
vera. Apud Feremiam, 
““Stultus factus est omnis homo a scientia, pudore affectus est omnis 
conflator a sculptili;....non sicut illa pars Jacobi, sed Formator 


omnium Ille, et Israel baculus hereditatis Ipsius ; Jehovah Zebaoth 
nomen Ipsius” (x. I4, 16; cap. li. 19): 


‘ 


“stultus facétus est omnis homo a scientia” significat a 
scientificis naturalis hominis separati a spirituali; ‘‘pudore 
affectus est omnis conflator a sculptili” significat a falsis 
quae ex propria intelligentia; ‘‘sed Formator omnium 
Ille” significat Dominum a quo omnis intelligentia veri: 
‘‘Israel baculus hereditatis Ipsius” significat ecclesiam in 
qua est Divinum Verum, et ejus potentia contra falsa; et 
quia hic de intelligentia per Divinum Verum agitur, addi- 
tur, “Jehovah Zebaoth nomen Ipsius ;” Dominus “‘ Jehovah _ 
Zebaoth” vocatur ex Divinis veris in omni complexu, 
sebaoth enim significant exercitus, et ‘“‘“exercitus” omnia 
vera et bona ecclesiae et caeli. 

[b.] Quando filii Israelis in deserto murmurabant con-- 
tra Mosen et Aharonem propter Korachum, Dathanem et 
Abiramum, quod absorpti sint a terra, mandatum est 

Quod principes duodecim tribuum ponerent baculos suos in Tentorio 


conventus coram Testimonio: quo facto baculus Aharonis floruit~ 
et produxit amygdalas (Vwm. xvii. 17-25 [B. A. 2-10]): 


hoc fa¢tum est quia murmurarunt contra Jehovam, ho¢ 

est, Dominum, et quidem contra Divinum Verum quod ab 
Ipso; Moses enim et Aharon repraesentabant Dominum 
quoad Legem, quae est Verbum; ideo mandatum est quod 
‘‘principes duodecim tribuum ponerent baculos suos in 
Tentorio conventus coram Testimonio ;” per ‘‘duodecim” 
enim “‘tribus,” et in specie per ‘‘principes eorum” signifi- 
cabantur vera ecclesiae in omni complexu, similiter per 
‘‘duodecim illorum baculos;” et per ‘‘ Tentorium conven- 
tus” repraesentatum est et inde significatum caelum, unde 
vera ecclesiae ; et per ‘‘ Testimonium” Ipse Dominus : quod 
“baculus Aharonis” floruerit et produxerit amygdalas, 
erat quia ejus “‘baculus” repraesentabat et inde significabat 
veruin ex bono amoris; et quia verum ex bono amoris 
unice producit fructum, qui est bonum charitatis, ideo 
‘‘baculus ejus floruit et produxit amygdalas ;” ‘‘amygdalae” 
significant id bonum, similiter ‘‘tribus Levi” (videatur supra, n. 
444). Sciendum est quod ¢rzbus eadem voce qua baculus 
dicatur (ut um. i. 16; cap. ii. 5, 7); inde per ‘‘duodecim 
baculos” similia quae per ‘“‘duodecim tribus” significantur, 
nempe Divina vera ecclesiae in omni complexu. (De duo- 
decim tribubus videatursupra, n. 39, 430[a],43 1,657.) Quoniam ““Dacu- 
lus” significat potentiam Divini Veri, etiam significat po- 

tentiam resistendi falsis et malis:—Apud Lsazam, 
“Ecce Dominus Jehovah Zebaoth removens ex Hierosolyma et ex Jehu- 
dah baculum et scipionem, omnem baculum panis, et omnem 


baculum aquae, fortem et virum belli, judicem et prophetam”” (iii. 
By2)is 


hic per ‘‘removere omnem baculum panis et omnem bacu- 
lum aquae” significatur auferre omne bonum et verum 
ecclesiae ; quibus ablatis non est amplius aliqua potentia 
resistendi malis et falsis, quin libere intrent; ‘‘panis” 
significat bonum ecclesiae, ‘‘aqua” verum ejus, et ‘‘ bacu- 
lus” illa quoad potentiam resistendi malis et falsis: inde 


sequitur, ‘‘fortis et vir belli, judex et propheta,” qui etiam. 


removebuntur; per ‘‘fortem et virum belli” significatur 

verum pugnans contra malum et falsum, et per ‘‘judicem 

et prophetam” doétrina boni et veri. Apud Lzechzelem, 
“Ecce Ego frangens baculum panis in Hierosolyma, ut comedant panem 


pondere et sollicitudine, et aquas in mensura et stupore bibant”’ 
(iv.e16)%: | + 


per “‘frangere baculum panis” significatur quod deficiet 

bonum et verum in ecclesia, nam ‘‘panis” hic utrumque 
significat ; quare sequitur, ‘‘ut comedant panem in pondere 
et sollicitudine, et bibant aquas in mensura,” per quae 
significatur defeétus boni et veri, et inde potentiae resis- 
tendi malis et falsis. Similia significantur per 


Frangere baculum panis et aquae (Ezech., cap. v. 16; cap. xiv. 13: 
Psalm. cv. 16: Levit. xxvi. 26). 


Sicut ‘‘virga” et ‘“‘baculus” significant potentiam Divini 
Veri, et inde Divinum Verum quoad potentiam, ideo “‘virga” 
et ‘‘baculus” in opposito sensu etiam significant potentiam 
falsi infernalis, et inde falsum infernale quoad potentiam ; 
in hoc sensu dicuntur “‘virga” et ‘“‘baculus” in sequentibus 
locis:—Apud Esazam, 


“Confregit Jehovah baculum impiorum, virgam dominantium ” (xiv. 5): 


per ‘‘confringere baculum impiorum” significatur destruere 
potentiam falsiex malo; et per ‘‘confringere virgam domi- 
nantium” significatur dominium falsi. Apud Davzdem, 


“Non incumbet baculus impietatis super sorte justorum, ut non mittant 
justi in perversitatem manus suas” (Ps. cxxv. 3): 


“baculus impietatis” significat potentiam falsi ex malo; 
‘super sorte justorum” significat super veris ex bono, quae 
sunt apud fideles, in specie apud illos qui in amore in 
Dominum sunt, nam illi in Verbo dicuntur ‘‘justi;” ‘‘ne 
mittant justi in perversitatem manus suas” significat ne hi 
falsificent vera. In Thrents, 


“Ego vir qui vidit miseriam per virgam furoris ejus, me duxit in tene- 
bris, et non in lucem” (iii. I, 2): 


haec dicta sunt de devastatione ecclesiae, et per “‘virgam 
furoris” significatur dominium falsi infernalis; ‘‘me duxit 


et deduxit in tenebris, et non in lucem,” significat in meris 


falsis, et sic non ad vera. Apud Lsazam, 


“Jugum oneris ejus, et baculum humeri ejus, virgam exigentis eum 
confregisti” (ix. 3 [B. 4. 4]): 


haec de gentibus, quae in falsis fuerunt ex ignorantia, 
quia non illis fuit Verbum, et inde non notus Dominus; 
malum quo gravati sunt, et falsum quo infestati, significan- 
tur per ‘“‘jugum oneris,” per ‘baculum humeri,” et per 
‘“‘virgam exigentis ;” illa destruere significatur per ‘‘con- 

fringere,” confringere enim praedicatur de jugo, baculo et 
virga, at destruere de malo et falso, quae graviter incum- 
bunt, et potenter persuadent, et ad obediendum compel- 
lunt. Apud eundem, 

“A voce Jehovae consternabitur Aschur, baculo percutietur: tunc erit 


omnis transitus virgae fundamenti, super quo faciet requiescere 
Jehovah, cum tympanis et citharis” (xxx. 3f, 32): 


haec de tempore ultimi judicii, quando etiam nova eccle- 
sia: per ‘‘ Aschurem,” qui ‘‘a voce Jehovae consternabitur, 
et baculo percutietur,” significatur ratiocinatio ex falsis, 
quae per Divinum Verum dissipabuntur: quod tunc vera 
sensus litteralis Verbi cum gaudio intellecturi et recepturi 
sint, significatur per quod ‘‘tunc erit transitus virgae fun- 
damenti cum tympanis et citharis ;” ‘“‘transitus” significat 
patefactionem et liberam receptionem, ac ‘‘tympana et 
citharae” significant affectionis veri jucunda: quod vera 
sensus litteralis Verbi per ‘“‘ virgam fundamenti” intelliga- 
tur, est quia ille sensus est fundamentum veris sensus spi- 
ritualis ejus, et quia hic super illo requiescit, dicitur, ‘‘ super 
quo faciet requiescere Jehovah.” Apud Sachariam, 


“ Dejicietur superbia Aschuris, et baculus Aegypti recedet” (x. II) ° 


per ‘“‘superbiam Aschuris” significatur fastus propriae in- 
telligentiae ; et per ‘‘ baculum Aegypti” significatur potentia 
ex confirmatione falsorum ejus per scientifica naturalis 
hominis. Apud £Zsazam, 


“Vae Aschur, virga irae meae, et baculus, qui in manu eorum, indigna- 
tionis meae;....ne time, popule.., habitator Zionis, ab Aschure, 
quod virga percutiat te, et baculum. .tollat super te in via Aegypti”’ 
(x. 5, 'J24, 26): 

per ‘‘Aschurem” etiam hic significantur ratiocinationes ex 
propria intelligentia, per quas pervertuntur et falsificantur 
vera; falsa inde, et perversiones veri,-significantur per 
‘‘virgam irae meae,” et per ‘“‘baculum indignationis meae 
qui in manu eorum:” quod non pervertentur vera apud 
illos qui ab ecclesia in caelesti amore sunt et inde veris, 
significatur per ‘‘Ne time, habitator Zionis:” quod falsum 
instet et excitet, ac per talia, quae sunt naturalis hominis, 
pervertere conetur, significatur per quod ‘‘ virga percutiat te, 
et baculum tollat super te in via Aegypti;” ‘‘via Aegypti” 
significat scientifica naturalis hominis, ex quibus ratiocina- 

tiones flunt. Quoniam “Aegyptus” significat naturalem 
hominem cum illis quae in eo, et ille separatus a ‘spiritual 
homine in meris falsis est, ideo 


Aegyptus vocatur baculus calami pertusi, qui intrat et perforat manum, 
quando quis super eo nititur (Ul Zzech, xxix. 6, 7; 'l4saz, xxxvi. 6) ; 


quae supra (n. 627[4]) explicata sunt. Apud Esatam, 


“Ne laeteris, Philisthaea.., quod fracta sit virga Glpercutientis te, nam 


e radice serpentis exibit basiliscus, cujus fructus prester volans” 
(xiv. 29): 


quod per ‘‘ Philisthaeam” significetur religio de fide sepa- 
rata a charitate, per ‘“‘radicem serpentis” principium illud 
falsum, per ‘‘basiliscum” destru¢ctio boni et veri ecclesiae, 
et per ‘‘presterem volantem” ratiocinatio ex falsis mali, 
videatur supra (n. 386[4]); ita similia per hos ‘‘serpentes” 
significantur quae per ‘‘draconem” in hoc capite A pocalyp- 


seos « quod “‘ Philisthaea non laetaretur quod fraéta sit virga, 


Slpercutientis illam,” significat quod non gloriaretur quod 
dominium illius falsi nondum destruétum sit. Apud /o- 
scheam, 


“Populus meus lignum. .interrogat, et baculus ejus respondet illi, quia 
spiritus scortationum seduxit, et scortati sunt sub deo suo” (iv. 12) : 


haec de falsificatione Verbi; et per “‘interrogare lignum,”’ 
seu idolum ex ligno,-significatur consulere intelligentiam 
ex proprio quae favet amoribus ejus; per quod “baculus 
respondeat illi” significatur falsum cui fides habetur; nam 
cum proprium consulitur, respondet ei falsum; proprium 
est voluntatis, ita amoris, et falsum inde est intellectus, 
ita cogitationis : per ‘‘spiritum scontaticnay qui seduxit, 
significatur cupiditas falsificandi; per ‘“‘scortari sub ae 
suo” significatur falsificare vera Verbi. Ex his nunc con- 
stare potest quid significatur per ‘‘virgam” et per “‘bacu- 
lum” in utroque sensu; inde nunc sciri potest quid signi- 
ficatur per ‘‘virgam ferream, qua filius masculus pasturus 
sit omnes gentes ;” similiter per haec in A pocalypsz, 


“Ex ore” insidentis Equo albo “exit romphaea acuta, ut per illam per- 
cutiat gentes, et Ille pascet eas virga ferrea”’ (xix. 4#I15): 


tum quid per illa supra, 


‘Qui vicerit,....dabo illi potestatem super gentes, ut regat eas virga 
ferrea, sicut vasa figulina conterentur”’ (ii. 26, 27), 

quorum explicatio videatur supra (n. 176). Similia itaque 
significantur per haec apud Davidew, 


“Conteres eos virga ferrea, sicut vas figuli disperges eos” (Ps. ii. 9). 


728. “Et raptus est fetus ejus ad Deum et thronum Ipsius.”— 
Quod significet ¢utationem doétrinae a Domino, quia pro 
Nova Ecclesia, constat ex significatione “fetus” seu “filii 
masculi,” quem ‘‘peperit mulier circumdata sole, sub cujus 
pedibus luna, et super cujus capite corona stellarum duo- 
decim,” quod sit do¢trina ex Verbo, et quidem doétrina 
veri, id est, doétrina amoris in Dominum et charitatis 
erga proximum, et denique fidei; et ex significatione ‘“‘rapi 
ad Deum et ad thronum Ipsius,” quod sit tutatio a Domino 
pro “dracone,” qui adstitit parienti, animo et cupiditate 
devorandi illum; illa tutatio a Domino pro illis qui per 
“draconem” intelliguntur, hic per illa verba significatur ; 
et quia doétrina illa futura est doétrina ecclesiae, quae 
Nova Hierosolyma vocatur, ideo dicitur tutatio quia pro 
Nova Ecclesia: ‘“‘raptus ad Deum et thronum Ipsius” 
dicitur; et per ‘‘ Deum” intelligitur Dominus, et per ‘‘ thro- 
num Ipsius” caelum; quod ad Dominum et ad caelum, 
est quia doétrina illa est a Domino, et caelum in illa doc- 
trina est. Similiter ut hic de ‘‘fetu a muliere genito,” 
quod ‘“‘raptus sit ad Deum,” etiam dicitur de Chanocho 
Jaredis filio, sed his verbis, 


“Ambulavit Chanoch cum Deo, et non amplius, quia sumpsit illum 
Deus” (Gen. v. 24): 


quinam per ‘“‘Chanochum” hunc intelleéti sunt, et quid 
significatum est, mihi e caelo dete¢tum est ; nempe quod 
illi qui ex hominibus Antiquissimae Ecclesiae in unum 
collegerunt repraesentativa et correspondentias naturalium 
cum spiritualibus; homines enim Antiquissimae Ecclesiae 
fuerunt in spirituali intelle¢tu et perceptione omnium quae 
viderunt oculis; et inde ex objectis in mundo perspexerunt 
spiritualia, quae objectis correspondebant ; et quia Domi- 
nus praevidit quod spiritualis illa perceptio apud posteros 
illorum periret, et cum perceptione illa quoque cognitio 
correspondentiarum per quas generi humano est conjunctio 
cum caelo, ideo providit Dominus ut quidam qui apud 
antiquissimos vixerunt, in unum colligerent corresponden- 

tias, ac in codicem conferrent ; hi erant qui per ‘“‘Chano- 
chum” intelliguntur, et ille codex qui significatur: is 
codex, quia inserviturus erat ecclesiis venturis, quae post 
diluvium a Domino instaurandae erant, pro scientia et pro 
cognitione spiritualium in naturalibus, in usum illarum 
conservatus est a Domino, et quoque tutatus, ne ultima 
posteritas Antiquissimae Ecclesiae, quae mala fuit, illi 
codici damnum inferret: hoc. itaque est quod in sensu 
spirituali significatur per quod ‘‘Chanoch non amplius, quia 
sumpsit illum Deus.” Ex his constare potest quid signifi- 
catur per quod ‘“‘fetus mulieris raptus sit ad Deum et ad 
thronum Ipsius.” 


VERSUS 6. 


2ZQe “Et mulier fugit in desertum, ubi habet locum praeparatum a Deo, ut ibi alant 
eam diebus mille ducentis sexaginta.”’ 


6. “Et mulier fugit in desertum,” significat ecclesiam inter paucos, guia apud 
illos qui non in bono sunt et inde nec in veris [n. 730]; “ubi habet lo- 
cum praeparatum a Deo,” significat statum ejus ut interea provideatur 
inter plures [n. 731]; “ut ibi alant eam diebus mille ducentis sexa- 
ginta,” significat usgue dum crescit in plenum [n. 732]. 


730(a]. [Vers.6.] “Et mulier fugit in desertum.”—Quod 
significet ecclesiam inter paucos, quia apud tllos qui non in 
bono sunt et inde nec in veris, constat ex significatione 
‘*mulieris,” quod sit ecclesia (de qua supra, n. 707); et ex signi- 
ficatione ‘‘deserti,” quod sit ubi non vera sunt quia non 
bonum (de qua sequitur); et ex significatione “‘fugere illuc,” 
quod sit commorari apud illos qui non in veris sunt, quia 
non in bono; et quia in fine ecclesiae pauci sunt qui in 
veris ex bono sunt, significatur inter paucos. Ex his con- 
stare potest quid illa verba involvunt, nempe quod Nova 
Ecclesia, quae Sanéta Hierosolyma vocatur, quae per 


“‘mulierem” significatur, non adhuc institui posset, nisi_ 


apud paucos, ex causa quia prior ecclesia desertum facta 
est ; et ecclesia vocatur ‘‘desertum” cum non bonum 
amplius; et ubi non bonum est, ibi nec sunt vera; et cum 
ecclesia talis est, tunc regnant mala et falsa, quae obstant, 
quin do¢trina ejus, quae est doétrina amoris in Dominum 
et charitatis erga proximum, cum veris suis recipiatur; et 
cum doétrina non recipitur, non ecclesia est, nam ecclesia 
est ex doctrina. Primum aliquid dicetur de eo, quod non 

vera sint ubi non bonum: per bonum intelligitur bonum 
vitae secundum vera do¢trinae ex Verbo; causa est, quia 
Dominus nusquam immediate influit in vera apud hominem, 
sed mediate per bonum ejus; bonum enim voluntatis ejus 
est, et voluntas est ipse homo; ex voluntate producitur 
et formatur intellectus, nam intelleétus adjunétus est volun- 
tati, ut quod voluntas amat intellectus videat, et quoque 
proferat in lucem; quare si voluntas non in bono est, sed 
in malo, tune influxus veri a Domino in intelleétum non 
conducit, nam dissipatur, quia non amatur, immo perver- 
titur, et verum falsificatur; ex eo patet cur Dominus non 
immediate influat in intelle¢tum hominis, nisi quantum 
voluntas in bono est. Potest Dominus intelleétum apud 
unumquemvis hominem illustrare, et sic cum Divinis veris 
influere, quoniam omni homini data est facultas intelligendi 
verum et hoc propter reformationem ejus; sed usque non 
influit, quoniam non manent vera, nisi quantum voluntas 
reformata est. Illustrare intelle¢étum veris usque ad fidem, 
nisi quantum voluntas unum agit, etiam periculosum est ; 
potest enim homo tunc vera pervertere, adulterare et pro- 
fanare, quod damnosissimum est: praeterea vera quatenus 
sciuntur et intelliguntur, et non simul vivuntur, non sunt 
nisi quam vera inanimata; ac vera inanimata sunt quasi 
statuae quae absque vita. Ex his constare potest, unde 
est, quod non vera sint ubi non bonum, nisi quoad formam 
et non quoad essentiam. Quod talis sit homo ecclesiae in 


fine ejus, est quia tunc super omnia amat talia quae cor- 


poris et quae mundi sunt; et cum haec super omnia aman- 
tur, tunc illa quae Domini et quae caeli sunt, non amantur, 
nemo enim simul servire potest duobus dominis, quin unum 
amet, et alterum odio habeat; sunt enim opposita: ex 
amore enim corporis, qui est amor sui, et ex amore mundi, 
qui est amor divitiarum, quando super omnia amantur, 
profluunt omnia mala, et ex malis falsa, quae opposita sunt 
bonis et veris, quae ex amore in Dominum et ex amore 
erga proximum proveniunt: ex his paucis constare potest, 
unde est quod muliér dicatur ‘‘fugisse in desertum,” hoc 
est, inter paucos, quia apud illos qui non in bono, et inde 
nec in veris sunt. In Verbo in plurimis locis dicitur 
“‘desertum,” et quoque ‘‘solitudo” et ‘‘vastitas,” et per illa 
significatur status ecclesiae, quando ibi non aliquod verum 

amplius est quia non bonum: quod ille status ecclesiae 
‘‘desertum” dicatur, est quia in mundo spirituali, ubi com- 
morantur illi qui non in veris sunt quia non in bono, est 
sicut desertum, ubi non viride im campis, nec messis in 
agris, nec arbor fructus in hortis, sed terra sterilis, arida et 
sicca : praeterea per ‘‘desertum”in Verbo significatur status 
ecclesiae apud gentes, quae in ignorantia veri sunt, et 
usque in bono vitae secundum suum religiosum, ex quo 
desiderant vera: et quoque per ‘‘desertum” in Verbo signi- 
ficatur status illorum qui in tentationibus sunt, quia in his 
bona et vera interclusa sunt per mala et falsa quae emer- 
gunt, et animo obversantur. Quod illa et haec per ‘‘deser- 
tum” in Verbo significentur, constare potest ex locis ibi, 
ubi ‘‘desertum” dicitur. 

[b.] Quod primum attinet, nempe quod per ‘‘desertum” 
intelligatur status ecclesiae quando ibi non aliquod verum 
amplius, quia non bonum, constat ex sequentibus :—Apud 
Esaiam, 


“Num hic vir commovens terram, tremefaciens regna, posuit orbem in 
desertum, et urbes ejus destruxit ?” (xiv. 16, 17:) 


haec de Lucifero, per quem intelligitur Babel; et per 
‘‘commovere terram, tremefacere regna, et ponere orbem 
in desertum,” significatur destruere omnia ecclesiae vera 
et bona; ‘‘terra” est ecclesia, ‘‘regna” sunt vera ejus, 
“‘orbis” sunt bona ejus, ac ‘‘desertum” est quando illa 
non sunt: per ‘‘urbes ejus destruere” significantur doétri- 
nalia; ‘‘urbs” significat doétrinam: adulteratio Verbi, per 
quam doétrina et inde ecclesia destruitur, hic significatur 
per ‘‘Babelem.” Apud eundem, 
“Super terra populi mei spina sentis ascendit, "quia super omnibus 
domibus laetitiae, urbe hilari;.nam palatium erit desertum, multi- 


tudo urbis derelicta: clivus et specula erit super speluncis in aeter- 
num, gaudium onagrorum, pascuum gregum” (xxxii. 13, 14): _ 


“super terra populi mei spina sentis ascendit” significat 
falsum mali in ecclesia; ‘‘spina sentis” est falsum mali, 
‘‘terra” est ecclesia: ‘‘super omnibus domibus laetitiae, 
urbe hilari,” significat ubi bona et vera do¢trinae ex Verbo 
cum affeétione recepta sunt: quid autem significatur per 
quod “‘palatium erit desertum, multitudo urbis dereliéta, 
clivus et specula super speluncis, gaudium onagrorum, 

pascuum gregum,” videatur supra (n. 410[c]), ubi explicata 
sunt. Apud eundem, 


“Per increpationem meam exsicco mare, pono fluvios in desertum, 
putrescet piscis illorum, eo quod non sit aqua, et moriatur siti” 


(2): 


per ‘‘ponere fluvios in desertum” significatur intelleétum 
deprivare.veris, ita hominem intelligentia. (Reliqua videantur 
supra, n. 342[c], explicata.) Apud Feremzam, 


“Vidi cum ecce Carmel desertum, et omnes urbes desolatae sunt coram 
Ps Jehovah,....vastitas erit tota terra” (iv. 26, 27): 


per ‘‘Carmelem” significatur ecclesia spiritualis quae in 
veris ex bono est; quod iila ‘“‘ desertum,” significat quod ibi 
non vera ex bono; per ‘‘urbes” quae ‘‘desolatae” signifi- 
cantur doétrinalia absque veris; per ‘“‘totam terram” quae 
“vastitas” significatur ecclesia quod absque bono et inde 
absque veris. Apud eundem, 
_ “Pastores multi perdiderunt vineam meam, conculcarunt agrum meum, 
redegerunt agrum desiderii mei in desertum solitudinis ;....super 


omnes colles in deserto venerunt vastatores, quia gladius Jehovae 
devorans a fine terrae ad finem” ejus (xii. 10, 12): 


quod vera et bona ecclesiae prorsus destructa sint per 
falsa ex malo, significatur per quod “‘perdiderint vineam, 
conculcaverint agrum, redegerint agrum desiderii in deser- 
tum solitudinis,” et quod ‘‘super omnes colles in deserto 
venerint vastatores, quia gladius Jehovae devorans;” ‘‘vinea 
et ager” significant ecclesiam quoad verum et bonum, 
“ager desiderii” illam quoad doétrinam, ‘‘desertum soli- 
tudinis” significat ubi illa non; ‘‘vastatores in deserto” 
significant mala ex non veris, ‘“‘gladius Jehovae devo- 
rans” significat falsum destruens, ‘‘a fine terrae ad finem 
terrae” significat omnia ecclesiae. In Threnzs, 


“Cum periculo animarum nostrarum adducimus panem nostrum propter 
gladium deserti”’ (v. 9): 


“cum periculo animarum adducere panem” significat diffi- 
cultatem et discrimen comparandi sibi vera vitae ex Verbo ; 
“‘propter gladium deserti” significat propter falsum mali 
regnans in ecclesia, falsificans vera et sic destruens illa. 
Apud Ezechielem, 


/ 


Vitis ‘nunc plantata est in deserto, in terra ariditatis et sitis” (xix. 13): 

per ‘‘vitem” significatur ecclesia, quae in principio capitis 
vocatur ‘mater, quae facta leaena:” “‘plantata in deserto” 
dicitur cum in illa non amplius verum quia non bonum ; 
‘terra ariditatis” est non bonum sed loco ejus malum; et 
“‘terra sitis” est non verum sed loco ejus falsum. Apud 

Hoscheam, 
“Contendite cum matre vestra,....ut removeat scortationes suas a facie- 
bus suis,....ne forte exuam eam nudam, et sistam eam secundum 


diem pari ejus, et ponam eam sicut desertum, et disponam eam 
sicut terram ariditatis, et occidam eam per Sitim” (ii. 2, 3): 


haec de ecclesia quae falsificavit vera Verbi; ‘‘mater” est 
ecclesia, et ‘‘scortationes” sunt falsificationes veri: depri- 
vare illam omni vero sicut fuit antequam reformata, signi- 
ficatur per ‘‘exuere nudam,” et ‘‘sistere illam secundum 
diem pari ejus:” ecclesia absque bono significatur per 
‘“‘desertum” et ‘‘terram ariditatis,” et deprivatio veri per 
‘‘occidere siti;” ‘‘sitis” dicitur de veris, quia ‘‘aqua” quae 
sititur est verum; et ‘‘ariditas” dicitur de carentia boni, 
quia ex adustione. Apud eundem, . 


“Tle inter fratres ferox est, veniet eurus ventus Jehovae, a deserto 
ascendens, et exarescet scaturigo ejus, et exsiccabitur fons ejus” 


(xiii. 15): 
haec de Ephraimo, per quem intelligitur intelleétus Verbi ; 
qui ‘“‘inter fratres ferox” dicitur, quando falsa animose 
defendit, ac pro illis contra vera pugnat: per ‘‘eurum 
ventum Jehovae” significatur ardor cupiditatis ex amore 
et fastu destruendi vera; qui ‘‘ex deserto ascendere” dici- 
tur, quando ex intellectu in quo non sunt vera ex bono 
sed falsa ex malo; talis intelle¢tus est ‘‘desertum,” quia 
inanis et vacuus: quod ex ardore et fastu illo destruatur 
omne doétrinae et omne Verbi, significatur per ‘‘ Exarescet 


scaturigo ejus et exsiccabitur fons ejus;” ‘“scaturigo” est 


do¢trina, et ‘‘fons” est Verbum. Apud Soelem, 


“Ad Te, Jehovah, clamo; quia ignis comedit habitacula deserti, et 
flamma deflagravit omnes arbores agri ; quia bestiae agri P)glocitavit 
ad Te, quia exsiccati sunt rivi aquarum, et ignis comedit habitacula 
deserti’”’ (i. 19, 20): 


“jienis comedit habitacula deserti, et flamma deflagravit 
omnes arbores agri,” significat quod amor sui et fastus 
propriae intelligentiae consumpserit omnem perceptionem 
boni et omnem intelleétum veri do€trinae ex sensu litterae 

‘Verbi; ‘‘ignis” significat amorem sui, et ‘‘flamma” fastum 


propriae intelligentiae, ‘“‘habitacula deserti” significant 
bona doétrinae ex sensu litterae Verbi, et ‘‘arbores agri” 
cognitiones veri ejus; ille sensus vocatur ‘‘ desertum” 
quando modo naturaliter, ita secundum apparentias, et non 
simul spiritualiter, ita secundum sensum genuinum, intelli- 
guntur: ‘“‘bestiae agri glocitant ad Te” significat lamen- 
tationes illorum qui naturales sunt, et usque desiderant 
vera 5 (quod “ bestiae”’ significent affectiones naturalis hominis, videatur supra, 
n. 650:) ‘‘quia exsiccati sunt rivi aquarum, et ignis comedit 
habitacula deserti,” significat quod non sint vera et bona 
vitae inde amplius. Apud eundem, 

“Venit dies Jehovae ;....ante eum comedit ignis, et post eum deflagrat 


flamma ; sicut hortus Eden terra ante eum, sed post eum desertum 
vastitatis, neque ereptio facta illi” (ii. [1,] 3): 


: 


per ‘‘diem Jehovae” intelligitur finis ecclesiae, qui vocatur 
consummatio saeculi, et tunc adventus Domini; quod in 
fine ecclesiae amor sui et inde fastus propriae intelligentiae 
consumat omnia bona et vera ecclesiae, significatur per 
“Ante eum comedit ignis, et post eum deflagrat flamma ;” 
“jenis” significat amorem sui, ‘‘flamma” fastum propriae 
intelligentiae (ut supra): ‘“‘sicut hortus Eden terra ante eum, 
sed post eum desertum vastitatis,” significat quod in prin- 
cipio, quando ecclesia illa apud antiquos instaurata fuit, 
intelleétus veri ex bono fuerit, sed in fine, falsum ex malo; 
“hortus Eden” significat intelleétum veri ex bono et inde 
sapientiam, et ‘“‘desertum vastitatis” significat nullum in- 
telle¢tum veri ex bono, et inde insaniam ex falsis quae 
ex malo: ‘non ereptio facta illi” significat quod ne hilum 
veri ex bono. Apud Fsaiam, 


“Luget, languescit terra, erubuit Libanus, emarcuit, factus est Scharon 
sicut desertum, excussus est Baschan atque Carmel” (xxxiii. 9): 


per haec quoque describitur devastatio boni et desolatio 
veri in ecclesia; per ‘‘ Libanum” significatur ecclesia quoad 
rationalem intellectum boni et veri; per ‘“‘Scharonem,” 
“Baschanem” et ‘‘Carmelem,” illa quoad cognitiones boni 
et veri ex Verbi sensu naturali; quarum devastatio et 
desolatio significatur per ‘‘lugere,” ‘‘languescere,” ‘‘emar- 
cescere,” et ‘‘fieri sicut desertum;” ‘‘desertum” est ubi 
non verum quia non bonum. Apud Seremiam, 


2030 APOCALYPSIS EXPLICATA. 


“Quia adulteris plena est terra, quia propter maledictionem luget terra, 
exaruerunt pascua deserti” (xxiii. 10): 


per ‘‘terram adulteris plenam” significatur ecclesia, in qua | 
bona et vera ejus ex Verbo adulterata sunt; per ‘‘male- 
dictionem,” propter quam luget terra, significatur omne 
malum vitae et falsum do¢trinae ; et per ‘‘ pascua deserti,” 
quae exaruerunt, significantur cognitiones boni et veri ex 
Verbo; ‘‘pascua” sunt illae cognitiones quia animum 
alunt, et ‘‘desertum” est Verbum cum adulteratum est. 
Apud Davidem, 


Jehovah “‘ponit fluvios in desertum, et exitus aquarum in siccitatem, 
terram fructus in salsuginem, ob malitiam habitantium in ea” (Ps. 
cvii. 33, 34): 


per ‘“‘fluvios” qui ‘‘ponuntur in desertum” significatur in- 
telligentia ex intelleétu veri, et quoque Verbi quoad sen- 
sum interiorem ejus, devastata per falsa ex malo; ‘‘fluvii” 
sunt talia quae intelligentiae, et.‘‘desertum” ubi non illa, 
sed loco eorum falsa ex malo: per ‘‘exitus aquarum” qui . 
“‘ponuntur in siccitatem” significatur quod ultima intel- 
lectus, quae cognitiones veri et boni vocantur, sint absque 
omni luce et affectione spirituali veri; ‘‘aquae” significant 
vera, ‘“‘siccitas” deprivationem eorum ex non luce et affec- 
tione, et “exitus” ultima eorum, qualia sunt vera sensus 
litterae Verbi: per ‘‘terram fructus” quae ‘‘ponetur in 
salsuginem” significatur bonum amoris et vitae profunde 
vastatum per falsa ; ‘“‘salsugo” est devastatio veri per falsa: 
et quia omnis devastatio per falsa est ex malo vitae, ideo 
additur, ‘‘ob malitiam habitantium in ea.” Apud Fere- 
mam, 

“Tolle oculos tuos ad colles, et vide ubi [non] stuprata es ; super viis 


sedisti sicut Arabs in deserto ; unde profanasti terram scortationi- 
bus tuis et malitia tua” (iii. 2): 


per haec quoque describitur adulteratio et falsificatio 
Verbi; per ‘‘stuprari” et ‘‘scortari” illae significantur : 
inde “Tolle oculos ad colles, et vide ubi [non] stuprata 
es,” significat animadvertere ad cognitiones veri et boni 
in Verbo, quod adulteratae; ‘‘tollere oculos” significat 
animadvertere ; ‘‘colles” significant cognitiones illas, prop- 
ter lucos et arbores quae super illis, per quas illae signifi- 


cantur; etiam per “colles” significantur bona charitatis 

quae sic destruéta: ‘‘super viis sedisti sicut Arabs in 
deserto” significat insidiari ne aliquod\verum prodeat et 
recipiatur; ‘‘viae” sunt vera ecclesiae, ‘‘sedere in illis” 
est insidiari, et ‘‘ Arabs in deserto” est qui sicut latro in 
deserto occidit et deprivat: ‘‘profanasti terram scortati- 
onibus et malitia” significat falsificationem veritatum Verbi 
ex malis quae facta sunt vitae. Apud eundem, 


“O generatio, vos videte Verbum Jehovae; num desertum fui Israeli? 
num terra tenebrarum ?” (ii. 31 :) 


quod omne bonum vitae et verum doétrinae doceatur in 
Verbo, et non malum vitae ac falsum, intelligitur per 
““Videte Verbum Jehovae; num desertum fui Israeli? 
num terra tenebrarum?” Apud Yoelem, 

“ Aegyptus in vastitatem erit, et Edom in desertum vastitatis, propter 


violentiam filiorum Jehudae, quorum fuderunt sanguinem inno- 
centem in terra sua”’ (iv. [B. A. iii.] “19): 


per “ Aegyptum” et per ‘‘Edomum” significatur naturalis 
homo, qui perverterat vera et bona Verbi; quod ille 
destruendus sit, ut non videat nisi talia per quae confirmet 
illa, significatur per quod ‘‘ Aegyptus erit in vastitatem, 
et Edom in desertum vastitatis :” quod id propter adulte- 
rationem omnis boni et veri in Verbo, significatur per 
““propter violentiam filiorum Jehudae, quorum fuderunt 
sanguinem innocentem ;” per ‘‘violentiam filiorum Jehu- 
dae” significatur adulteratio Verbi quoad bonum, et per 
“‘effusionem sanguinis innocentis” significatur adulteratio 


Verbi quoad vera ejus > (quod “ Jehudah”’ significet ecclesiam caelestem, 
et quoque Verbum, videatur supra, n. 211, 433[c]; et quod “ effundere sangui- 
nem innocentem””’ significet yiolentiam inferre Divino Vero, ita adulterare verum 
Verbi, n. 329:) adulteratio Verbi fit per scientifica naturalis 


hominis quando illa applicantur ad confirmanduin falsa 
et mala, et is fit ‘‘vastitas” et ‘‘desertum” quando scien- 
tifica ejus fiunt confirmationes falsi et mali; ‘‘ Aegyptus” 
significat scientifica illa, et ‘‘Edom” fastum qui per illa 
falsificat. Apud JJalachiam, 


“Esavum odio habui, et posui montes ejus vastitatem, et hereditatem 
ejus draconibus deserti” (i. 3): 


per “Esavum” significatur amor naturalis hominis; per 
“montes ejus” significantur mala ex amore illo; ac per 
“hereditatem” falsa ex malis illis; et per ‘‘dracones 

deserti” significantur merae falsificationes ex quibus illa. ° 


Quoniam apud gentem Judaicam omnia Verbi adulterata 
fuerunt, et ibi non verum amplius quia non bonum, ideo 
Johannes Baptista ‘‘in deserto” fuit, per quod repraesen- 
tabatur status illius ecclesiae, de qua re ita apud Avange- 
listas : 
Johannes Baptista “fuit in desertis usque ad dies apparitionis illius 
ad Israelem”’ (Zwe. i. 80); 
Quod praedicaverit in deserto Judaeae (AZa?th. iii. 1-3; Marc. i. 2-4; 
Lue. iii. 25"4,'5) 5 
et apud Fsazam, 


“Vox clamantis in deserto, Parate viam Jehovae, complanate in soli- 
tudine semitam Deo nostro ” (xl. 3). 


Quare etiam Dominus de ‘‘Hierosolyma,” per quam intel- 
ligitur ecclesia quoad doétrinam, dixit quod 


“Relinquitur domus vestra deserta” (Luc. xiii. 35): 


“domus deserta” significat ecclesiam absque veris quia 
absque bono. \ Quid autem significatur per haec apud 
Matthaeum, 


“Si dixerint vobis, Ecce” Christus ‘‘in deserto est, ne exeatis; si in 
conclavibus, ne credatis’”’ (xxiv. 26), 


videatur explicatum in Arcanis Caelestibus (n. 3900): per 
‘“‘Christum” enim intelligitur Dominus quoad Divinum 
Verum, proinde quoad Verbum et quoad doétrinam ex 
Verbo; et per ‘‘falsos Christos,” de quibus illa dicuntur, 
significantur falsa doétrinae ex veris Verbi falsificatis. Ex 
allatis e Verbo locis constare potest quod per ‘‘desertum” 
intelligatur ecclesia ubi non vera quia non bonum, conse- 
quenter ubi falsum quia malum, nam ubi non verum et 
bonum ibi est falsum et malum ; non datur utrumque simul, 
quod inteliigitur per Domini verba, quod ‘‘nemo duobus 
dominis servire possit.” 

[c.] (ii.) Quod per ‘“‘desertum” etiam significetur sta- 
tus ecclesiae apud gentes, quae in ignorantia veri fuerunt, 
et usque in bono vitae secundum suum religiosum, ex quo 
desideraverunt vera, constare etiam potest ex locis in 
Verbo ubi de ecclesia apud gentes instauranda agitur :— 
Apud £sazam, 


“Effundetur super Elvos spiritus ex alto, tunc desertum erit in arvum, 


. 

et arvum in silvam reputabitur ; [et] habitabit in deserto judicium, 

et justitia in arvo considebit ” (xxxii. 15, 16): 
hic de illis qui in naturali bono sunt, et reformantur ; 
influxus e caelo in illos significatur per ‘‘Effundetur super 
"vos spiritus ex alto ;” quod tunc verum ex origine spiri- 
tuali eis implantabitur, significatur per quod ‘‘desertum 
erit in arvum ;” ‘‘desertum” est naturalis homo destitutus 
veris, et ‘“‘arvum” seu terra messis est naturalis homo 
fructificatus veris: quod inde ei scientia cognitionum veri 
et boni, significatur per quod ‘‘arvum in silvam reputabi- 
tur ;” “silva” dicitur de naturali homine, sicut ‘hortus” 
de spirituali; quare per ‘‘silvam” significatur scientia, et 
per ‘“‘hortum” intelligentia: quod inde in illo reétum et 
justum, significatur per quod “‘habitabit in deserto judi- 
cium, et justitia in arvo residebit ;” ‘“‘judicium” et ‘‘justitia” 
in spirituali sensu significant verum et bonum, sed in 

naturali rectum et justum. Apud eundem, 
“Aperiam super clivis fluvios, et in medio vallium fontes ponam, deser- 
tum in stagnum aquarum, et terram siccam in scaturigines aqua- 


rum: dabo in deserto cedrum schittae, myrtum et arborem olei; 
ponam in solitudine abietem, taedam et buxum” (xli. 18, Ig): 


haec quoque de reformatione et illustratione gentium; et 
per ‘‘aperire super clivis fluvios, et in medio vallium fontes 
ponere,” significatur dare intelligentiam ex veris spirituali- 
bus et ex veris naturalibus ; ‘‘fluvii super clivis” significant 
intelligentiam ex veris spiritualibus, et ‘‘fontes in medio 
vallium” intelligentiam ex veris naturalibus: per ‘‘ ponere 
desertum in stagnum aquarum, et terram siccam in scatu- 
rigines aquarum,” significatur implere veris spiritualem 
hominem et naturalem, ubi prius non aliqua vera; spiritu- 
alis homo in quo non vera, intelligitur per ‘‘desertum,” 
quoniam non prius aliquod verum ibi; et naturalis homo in 
quo [non] vera, intelligitur per ‘“‘terram siccam,” quia non 
prius influxus in illum spiritualis; vera in copia spirituali 
homini intelliguntur per ‘‘stagnum aquarum,” et vera in 
copia naturali homini per ‘‘scaturigines aquarum:” per 
‘‘ponere in deserto cedrum schittae, myrtum et arborem 
olei,” significatur dare vera rationalia et perceptionem 
illorum; et per ‘‘ponere in solitudine abietem, taedam et 
buxum,” significatur similiter vera naturalia, quae sunt 
scientifica et cognitiones, cum earum intellectu; ‘‘cedrus” 

est verum rationale superius, ‘‘myrtus” verum rationale 
inferius, ‘‘arbor olei” perceptio boni et inde veri} ‘‘abies” 
est verum naturale superius, ‘‘taeda” est verum naturale 
inferius, et ‘‘buxus” est intelleétus boni et veri ibi. Apud 
Davidem, 

“Ponit desertum in stagnum aquarum, et terram siccam in exitus aqua- 


rum, et facit ibi habitare famelicos, ut erigant urbem habitationis ” 
(Ps. cvii. 35, 36): 


pariter haec de illustratione gentium; et per “‘ponere 
desertum in stagnum aquarum,” similia significantur quae 
mox supra: ‘‘et facit ibi habitare famelicos” significat pro 
illis qui desiderant vera; hi per ‘‘famelicos” et ‘‘esurientes” 
in Verbo intelliguntur: ‘ut erigant urbem habitationis” 
significat ut ex illis sibi faciant do¢trinam vitae; ‘‘urbs” 
est doétrina, et ‘‘habitare” est vivere. Apud Lsazam, 


“Ecce Ego faciens novum, nunc progerminabit ;....etiam ponam in 
deserto viam, in solitudine fluvios: honorabit Me fera agri, dra- 
cones et filiae noctuae, eo quod dederim in deserto aquas, fluvios 
in solitudine, ad potandum populum meum, electum meum” (xliii. 
Ig, 20): 


etiam haec de nova ecclesia apud gentes a Domino instau- 
randa; et per ‘‘desertum” significatur status ecclesiae 
apud illos qui in ignorantia veri sunt, et usque in desiderio 
sciendi illa; quid autem singula in sensu Spirituali signifi- 
cant, videatur supra (n. 518{a]), ubi explicata sunt. Apud 
eundem, 


“Consolabitur Jehovah Zionem, consolabitur omnes vastitates ejus, et 
ponet desertum ejus sicut Eden, et solitudinem ejus sicut hortum 
Jehovae, laetitia et gaudium invenietur in ea, confessio et vox 
cantus”’ (li. 3): 


etiam haec de nova ecclesia apud gentes, quae agniturae 
Dominum ; illa ecclesia intelligitur per ‘‘Zionem,” ‘et 
instauratio ejus ac reformatio eorum per ‘“‘consolari;” per 
‘‘desertum,” quod ponetur sicut Eden, et per ‘‘solitudi- 
nem” qui sicut hortus Jehovae, significatur sapientia et 
intelligentia ex amore in Dominum, quae illis qui prius in 
nullo intelleétu veri, et in nulla perceptione boni fuerunt. 
(Sed haec videantur supra, n, 72 1[4], explicata.) Apud Davidem, 
“Stillant habitacula deserti, et exultatione colles cingunt se, induunt 


prata gregem, et valles operiuntur frumento”’ (Ps. lxv. 13, 14 [B. A. 
12, 13]) : 

haec quoque de ecclesia apud gentes; et per “‘stillant 
habitacula deserti” significatur quod mentes eorum quae 
prius in ignorantia veri fuerunt, agnoscant et recipiant 
vera; “‘stillare” dicitur de influxu, agnitione et receptione 
veri, ‘“‘habitacula” dicuntur de interioribus hominis, quae 
mentis ejus sunt, et ‘‘desertum” dicitur de statu ignoran- 
tiae veri: quod ‘“‘colles cingant se exultatione” significat 
quod bona apud illos recipiant vera cum gaudio cordis: 
quod “‘prata induant gregem, et valles operiantur fru- 
mento,” significat quod utraque mens, spirjtualis et natu- 
ralis, recipiat vera sibi convenientia; ‘‘prata” significant 
illa quae mentis spiritualis et inde rationalis sunt, et 
“‘valles” illa quae mentis naturalis, ac ‘‘grex” verum 
spirituale, et ‘“‘frumentum” verum naturale. Apud L£sa- 

2am, 
“fICantent....laudem extremitas tertae, descendentes mare, et plenitudo 
ejus, insulae et habitatores earum ; extollant vocem desertum et 


urbes ejus, villae quas inhabitat Arabia; cantent habitatores 
petrae, e capite montium clament” (alii. 10, 11): 


haec de ecclesia apud illos qui remoti ab ecclesiae veris 
fuerunt, quia naturales et sensuales; illorum ignorantiae 
status intelligitur per ‘‘desertum,” et eorum gaudium ex 
praedicatione et cognitione veri, per ‘‘cantare laudem et 
extollere vocem.” (Quid reliqua significant, explicatum est supra, n. 
406[4].) Quoniam status ignorantiae veri, in quo fuerunt 
gentes, significatur per ‘‘desertum,” ac desiderium veri per 
“‘famem,” et instructio a Domino per ‘“‘cibationem,” ideo 
fa€étum est quod Dominus secesserit in desertum, ac ibi 
docuerit turbam quae Ipsum quaesivit, ac postea illos 
cibaverit ; 
(quod hoc factum sit “in desertis” constare potest apud Matthacum, 
cap. xiv. 13-22; cap. xv. 32-38: Mare. vi. 31-34}; cap. viii. I-9: 
LUC. 1X. 12-17 :) . - 


omnia enim quae a Domino [facta] sunt, et quoque quae 
cum Domino, repraesentativa fuerunt, quia corresponden- 
tiae; ita quoque illa: ex quibus, ut ex locis e Verbo 
supra adduttis, patet quod “‘desertum” significet tale apud 
hominem quod non excultum et habitatum est, ita quod 
nondum vitale ex spirituali faétum est ; proinde applicate 
ad ecclesiam, quod non vivificatum per vera; ita religiosum 
apud gentes, quod paene inane et vacuum fuit, quia non 

habuerunt Verbum ubi sunt vera, et inde nec Dominum 
noverunt qui illa docet ; et quia non illis vera fuerunt, ideo 
nec illorum bonum potuit aliud esse quam quale verum 
apud illos; bonum enim simile est suo vero, quia unum est 
alterius. Ex his constare potest quid per ‘‘desertum,” ubi 
de gentibus agitur, significatur; nempe, non verum, et 
usque desiderium ad vivificandum suum bonum. 

[d.] (iii.) Quod etiam per ‘‘ desertum” significetur 
status illorum qui in tentationibus sunt, quia in his vera et 
bona interclusa sunt per falsa et mala, quae emergunt et 
animo obversantur, constare potest ex vagatione filiorum 
Israelis in deserto quadraginta annis; per illam repraesen- 
tatus est omnis status tentationum, in quem veniunt illi 
qui regenerantur, ex quibus futura ecclesia. Omnis homo 
nascitur naturalis, et quoque vivit naturalis, usque dum fit 
rationalis; et cum faétus est rationalis, tune duci potest a 
Domino, et, fieri spiritualis; quod fit per implantationem 
cognitionum ‘veri ex Verbo, et simul tunc per aperitionem 
mentis spiritualis, quae recipit illa quae caeli sunt, ac per 
evocationem et elevationem cognitionum illarum e naturali 
homine, et per conjunétionem cum spirituali affecétione 
veri: ipsa illa aperitio et conjunétio non dari possunt nisi 
quam per tentationes, quia homo in illis pugnat interius 
contra falsa et mala quae in naturali homine sunt: verbo, 
homo introducitur in ecclesiam, et fit ecclesia, per tenta- 
tiones. Haec repraesentata fuerunt per vagationem et 
circumduétionem filiorum Israelis in deserto: status homi- 
nis naturalis, antequam regeneratur, repraesentatus est 
per commorationem eorum in terra Aegypti, nam “terra 
Aegypti” naturalem hominem cum scientificis et cognitio- 
nibus, una cum cupiditatibus et appetitibus, quae in illo 
resident, significabat (ut constare potest ex illis quae supra de Aegypto, 
n, 654, dicta et ostensa sunt): at status spiritualis, qui est status 
ecclesiae apud hominem, repraesentatus est per introduc- 
tionem filiorum Israelis in terram Canaanem, nam ‘“‘terra 
Canaan” ecclesiam cum ejus veris et bonis, una cum ejus 
affeétionibus et jucunditatibus, quae in illo resident, signi- 
ficabat: at reformatio et regeneratio hominis, antequam a 
naturali fit spiritualis, et sic ecclesia, repraesentabatur per 
illorum errores et vagationes in deserto quadraginta annis. 
Quod ita sit, et quod ‘‘desertum” illud significaverit statum 

tentationum, constare potest apud JMosen, 


“Recordaberis omnis viae qua duxit te Jehovah Deus tuus his quadra- 
ginta annis in deserto, ut affligeret te, et tentaret te, ac cognosceret 
quid in corde tuo, num custoditurus esses praecepta Ipsius, nec ne ; 
et afflixit te, et esutire fecit te, et cibavit te manne, quod non 
noveras, nec noverunt patres tui, ut doceret te quod non per pa- 
nem solum vivat homo, sed per omne enuntiatum oris Jehovae vivat 
homo: vestis tua non inveterata est desuper te, et pes tuus non 
intumuit his quadraginta annis”’ (Dezdr. viii. 2-4) ; 


apud eundem, 


“Tn deserto, quod vidisti, portaverat te Jehovah Deus tuus, sicut portat 
vir filium suum;,....ivit ante vos in via, ad investigandum vobis 
locum quo castrametaremini, in igne noctu ad monstrandum viam, 
....et in nube interdiu” (Dever. i. 31, 33); 


apud eundem, 


Jehovah, “qui duxit te per desertum magnum et formidabile, serpentis, 
presteris et scorpionis et sitis, ubi non aquae; qui eduxit tibi aquas 


e petra scopuli, et cibavit te manne in deserto,....ut affligeret te 
et tentaret, ad benefaciendum tibi in posteritate tua” (Dez?r. viii. 
15, 16); 


apud eundem, 


Jehovah invenit Jacobum “in terra deserti, in inanitate, ejulatu, solitu- 
dine; circumduxit eum, instruxit eum, custodivit eum sicut pupil- 
lam oculi” (Deutr. xxxii. 10): 


per singula quae hic dicuntur, tum per singula quae de 
profectionibus filiorum Israelis in deserto, ab exitu eorum 
ab Aegypto ad introitum in terram Canaanem, in Lzdro 
Exodi memorantur, describuntur tentationes, in quibus 
sunt fideles, antequam fiunt spirituales, ita antequam 
implantantur bona amoris et charitatis cum illorum veris, 
quae faciunt ecclesiam apud hominem. Qui novit quales 
sunt tentationes spirituales, is novit quod homo, cum in 
illis est, tunc infestetur a malis et falsis, adeo ut vix 
aliter sciat quam quod in inferno sit ; tum quod Dominus 
apud hominem pugnet contra illa ex interiori; ut et, quod 
interea sustentet illum cibo et potu spirituali, quae sunt 
bona et vera caeli; quod naturalis homo illa fastidiat ; 
quod naturalis homo sic usque dometur et quasi moriatur 
cum suis concupiscentiis ;-et quod ille sic subjiciatur spiri- 
tuali homini; et quod homo sic reformetur et regeneretur, 
ac introducatur in ecclesiam: haec sunt quae omnia, quae 
de filiis Israelis in deserto memorantur, involvunt. [Ut 
sciatur] quod involvant talia, licet°-quaedam ex allatis 
singillatim exponere :—(1.) Quod homo in tentationibus 

infestetur a malis et falsis, adeo ut vix sciat aliter quam 
quod in inferno sit, intelligitur per quod ‘‘ Jehovah duxe- 
rit te per desertum magnum et formidabile, serpentis, 
presteris, scorpionis, et sitis ubi non aquae:” per “‘deser- 
tum magnum et formidabile” significantur graves tentatio- 
nes; per ‘‘serpentem, presterem, scorpionem,” significantur 
mala et falsa cum persuasionibus emergentia ex sensuali 
et naturali homine; ‘‘serpentes” sunt mala inde, “‘preste- 
res” sunt falsa inde, et ‘‘scorpiones” sunt persuasiones ; 
per ‘“‘sitim ubi non aquae” significatur defecétus et inter- 
clusio veri. Illa quoque intelliguntur per quod “‘ Jehovah 
afflixerit te, et tentaverit te, ut cognosceret quid in corde 
tuo.” (2.) Quod Dominus apud hominem pugnet contra 
mala et falsa quae ab inferno, significatur per quod *‘Je- 
hovah invenerit Jacobum in deserto, in inanitate, ejulatu, 
solitudine, custodiverit eum sicut pupillam oculi sui ;” quod 
“‘portaverit eum sicut portat vir fillum suum ;” quodque 
“‘praeiverit illis in igne noétu, et in nube interdiu.” 
(3.). Quod Dominus interea sustentet hominem cibo et 
potu spirituali, quae sunt bona et vera caeli, significatur 
per quod ‘‘cibaverit illos manna,” quod “eduxerit illis 
aquas e petra scopuli,” et quod ‘‘duxerit et instruxerit 
illos ;” per ‘‘mannam” intelligitur bonum amoris caelestis, 
et per ‘‘aquas e petra scopuli” intelliguntur vera illius 
boni a Domino. (4.) Quod naturalis homo illa in tenta- 
tionibus fastidiat, intelligitur per quod filii Israelis toties 
conquesti sint de manna, et quod cupiverint cibos Aegyp- 
ti; quare hic dicitur quod ‘‘Jehovah afflixerit te, esurire 
fecerit te, et cibaverit manna.” ° (5.) Quod usque naturalis 
homo dometur, et quasi moriatur cum ejus concupiscen- 
fiis, et subjiciatur spirituali homini, repraesentatum est 


per quod omnes qui Aegypto exiverunt, et illuc redire cu-' 


piverunt, ac in terram Canaanem intrare renuerunt, mortui 
sint in deserto, et quod infantes illorum in illam intro- 
duéti sint: quod haec per illa repraesentata et significata 
sint, non sciri ac videri potest nisi quam ex sensu spirituali. 
(6.) Quod homo post tentationes spiritualis fiat, ac intro- 
ducatur in ecclesiam, et per ecclesiam in caelum, reprae- 
sentatum est per introductionem illorum in terram Cana- 
anem, nam “terra Canaan” significabat ecclesiam, et 
‘quoque caelum; et id significatur per quod ‘Jehovah 

afflixerit te, et tentaverit te, ad benefaciendum tibi in pos- 
teritate tua:” vita illorum spiritualis describitur per quod 
Jehovah docuerit illos quod ‘‘non per panem solum vivat 
homo, sed per omne enuntiatum oris Jehovae.” Quod ‘non 
vestis eorum inveterata fuerit, et pes eorum non intumue- 


“rit,” significat quod naturalis homo non laesus sit per afflic- 


tiones illas; ‘‘vestes” enim significant vera naturalis homi- 
nis, ac ‘‘pes” ipsum naturalem hominem.  Praeterea per 
‘“‘quadraginta,” sive annos sive dies, significatur integra 
duratio tentationum (vyideatur supra, n.633). Similia involvunt 
haec apud Davidem, 


“Errarunt in deserto [in] solitudine f)viae, urbem habitationis non inve- 
nerunt, famelici et sitibundi; cum anima eorum in”’ via “‘deficeret, 
..clamarunt ad Jehovam,....duxit eos in Elvia recti, ut irent ad 
urbem habitationis”’ (Ps. cvii. 4-7) : 


haec in genere dicta sunt de redemptis, in specie de filiis 
Israelis in deserto, et per illa verba describuntur tenta- 
tiones illorum qui regenerantur a Domino; et per ‘‘urbem 
habitationis” quam non invenerunt, significatur do¢trina 
vitae, quae apud hominem facit ecclesiam ; et quia ecclesia 
formatur apud hominem per vitam secundum doétrinam, 
exactis tentationibus, dicitur quod Jehovah “ duxerit eos 
in “via recti, ut irent ad urbem habitationis;” defectus 
veri usque ad desperationem, et usque desiderium ejus, 
significatur per quod ‘‘famelici et sitibundi essent, ut anima 
eorum in via deficeret.” Apud Feremiane, 

“Recordatus sum..juventutis tuae, amoris desponsationum tuarum, 
cum ivisti post Me in deserto....: non dixerunt, Ubi Jehovah, 
qui ascendere fecit nos e terra Aegypti, qui duxit nos in deserta, 
in terra solitudinis et foveae, in terra siccitatis et umbrae densae, 
in terra per quam non transivit vir, neque habitavit homo? Et 
duxi vos in terram frugis, ad comedendum fructum ejus et bonum 
fejus-’ (ii. 2,6, 7): 

per “juventutem” et ‘“‘amorem desponsationum,” quorum 
recordatus est Jehovah, significatur status reformationis 
et regenerationis hominis, dum a naturali fit spiritualis ; 
quia homo per id conjungitur Domino, et quasi despon- 
satur Ei, est id quod intelligitur per ‘‘amorem desponsa- 
tionum:” quia id fit per tentationes, dicitur ‘‘cum ivisti 
post Me in deserto;” status tentationum describitur per 
“‘Duxit me in deserto, in terra solitudinis et foveae, in, 
terra siccitatis et umbrae densae ;” ‘“‘desertum” significat 

illum statum, ‘‘terra solitudinis et foveae” significat illum 
quoad mala et falsa quae emergunt, “‘terra siccitatis et 
umbrae densae” significat perceptionem boni et intellec- 
tum veri obscuratum: status hominis post tentationes 
describitur per ‘‘Duxi vos in terram frugis, ad comeden- 
dum fruétum ejus et bonum ejus,” per quae significatur 
quod introduéti in ecclesiam, ubi vera doétrinae, per quae 
appropriatio boni amoris et charitatis; “terra” significat 
ecclesiam, ‘‘terra frugis” illam quoad vera doétrinae, ‘‘co- 
medere” significat appropriari, ‘‘fructus” bonum amoris, 
ac ‘“‘bonum” bonum charitatis et vitae. Apud Lechze- 
lem, 
‘“Educam vos ex populis, et congregabo vos e terris,....et ducam vos 
in desertum populorum, et disceptabo ibi vobiscum facies ad facies, 
quemadmodum disceptavi cum patribus vestris in deserto terrae 


Aegypti;....tunc transire faciam vos sub virga, et adducam vos in 
vinculum foederis”’ (xx. 34-37) : 


hic quoque ‘‘desertum” pro statu tentationum ; qui status 
hic vocatur ‘‘desertum populorum,” et quoque ‘‘ desertum 
terrae Aegypti,” quia intelligitur status naturalis hominis 
ante regenerationem, qui ex eo quod ibi non bona et non 
vera tunc, sed mala et falsa, est desertum et solitudo; at 
quando inde falsa et mala exterminata sunt, ac vera et 
bona loco eorum implantata, tunc fit ille ex deserto Liba- 
nus et hortus: ‘‘disceptare cum illis in deserto facies ad 
facies” significat monstrare illis ad vivum et ad agnitionem 
quales sunt, nam in tentationibus emergunt et apparent 
mala et falsa hominis; ‘‘facies ad facies” est ad vivum et 
ad agnitionem: quod postquam homo dura passus est, 
conjunctio fiat cum Domino, quae est reformatio, signifi- 
catur per ‘‘Tunc transire vos faciam sub virga, et adducam 
vos in vincula foederis ;” ‘“‘transire facere sub virga” est 
dura pati, et ‘‘vinculum foederis” est conjunétio cum 
Domino. Apud Hoscheam, 
“Visitabo super illam dies baalium,....quibus ivit post amasios suos ; 
....propterea ecce...deducam "!vos in desertum, et postea loquar 


super cor ejus, et dabo illi vineas ejus inde, et vallem Achoris in 
ostium spei, et respondebit illic juxta dies adolescentiae suae, et 


juxta dies ascendere ejus e terra Aegypti; et in die illo....vo- 
cabis, Marite mi, et non vocabis amplius Me, Baal mi” (Eli, 
13-16) 


per ‘‘baales” et ‘‘amasios,” post quos ivit, significantur illa 

quae naturalis hominis sunt et amantur, nempe cupidi- 
tates et inde falsitates; quod illae removendae sint per 
tentationes, significatur per ‘‘ Deducam "vos in desertum ;” 
quod dein consolandi, significatur per ‘‘ postea loquar super 
cor ejus;” quod illis tunc vera spiritualia et naturalia, 
significatur per ‘‘Dabo illi vineas ejus inde, et vallem 
Achoris:” quod postea influxus boni e caelo et inde 
gaudium erit sicut apud illos qui ex Ecclesiis Antiquis 
fuerunt, et e naturalibus facti sunt spirituales, significatur 
per quod ‘‘respondebit’’ seu cantabit ‘‘illic juxta dies 
adolescentiae suae, et juxta dies ascendere ejus e terra 
Aegypti;” ‘‘dies adolescentiae” significant tempora Anti- 
quae Ecclesiae ; ‘‘juxta dies ascendere ejus ex Aegypto” 
significat cum e naturalibus faéti sunt spirituales : conjunc- 
tio tunc cum Domino per affeétiones veri, rejectis cupidi- 
tatibus e naturali homine, significatur per ‘In die ‘illo 
vocabis Me, Marite mi, et non vocabis amplius Me, Baal 
mi.” Quoniam ‘‘desertum” significat statum tentationum, 
et ‘“‘quadraginta” sive anni sive dies integram durationem 
a principio ad finem, ideo tentationes Domini, quas prae 
reliquis immanissimas a pueritia usque ad passionem crucis, 
sustinuit, intelliguntur per tentationes quadraginta, die- 

rum in deserto, de quibus ita apud Avangeltstas, 
“Jesus deductus est in desertum a spiritu, ut tentaretur a diabolo, et 
cum jejunasset dies quadraginta et noctes quadraginta, postea 


esurivit ; et accessit ad Ipsum tentator” (JZatth, iv. 1-3; Luc. iv. 


1-3); 
“Spiritus” Jesum “impellens fecit exire in desertum ; et erat. .in deserto 
dies quadraginta, tentatus.., et erat cum bestiis” (AZarc, i. 12, 13): 


per haec non intelligitur quod Dominus solummodo quad- 
raginta diebus, et in fine eorum, a diabolo tentatus sit; 
sed quod per omnem suam vitam usque ad ultimam, 
quando Ipsi in Gethsemane anxietas cordis immanis, ac 
postea passio crucis dira fuit ; nam Dominus per tenta- 
tiones in humanum, quod Ipsi fuit ex matre, admissas, 
subjugavit omnia inferna, et simul glorificavit Humanum 
suum: (sed de his Domini tentationibus videantur quae in Arvcanis Caelestibus 
seripta sunt, quae in unum ‘ollecta sunt in Doctyina Novae Hierosolymae, n. 201 :) 
omnes illae tentationes Domini significantur per ‘‘tenta- 
tiones in deserto quadraginta diebus et quadraginta noéti- 
_ bus,” quoniam ‘‘desertum” significat statum tentationum, 
et “quadraginta dies et noétes” omnem earum durationem. 

Causa quod non plura de illis apud Evangelistas scripta 
sunt, est quia de illis non plura revelata sunt; at usque 
apud Prophetas, et imprimis in Psalms Davidis, large 
describuntur. Per ‘‘bestias,” cum quibus Dominus dicitur 
fuisse, significantur societates infernales; ac per ‘‘jejuna- 
tionem” ibi significatur afflictio, qualis est in tentationum 
pugnis. 

[e.] (iv.) Quod per ‘desertum” etiam significetur in- 
fernum, est quia ‘‘desertum” dicitur ubi non messis nec 
habitatio, tum ubi sunt ferae, serpentes, dracones, per 
quae significatur ubi non est verum doétrinae et bonum 
vitae; consequenter ubi sunt concupiscentiae ex malis 
amoribus, et inde falsitates omnis generis; et quia haec 
in inferno sunt, et illa in deserto, ideo ex correspondentia 
‘“‘desertum” etiam significat infernum. Praeterea naturalis 
homo apud unumquemvis, quamdiu is "/separatus est a 
spirituali, qualis est ante regenerationem, est infernum, 
ex causa quia omne malum hereditarium, in quod homo 
nascitur, insidet ejus naturali homini, et inde non ejicitur, 
hoc est, removetur, quam per influxum Divini Veri per 
caelum a Domino; et is influxus-non datur in naturalem 
hominem nisi per spiritualem; naturalis enim homo est in 
mundo, et spiritualis in caelo; quare primum aperiendus 
est spiritualis homo antequam e caelo a Domino removeri 
potest infernum, quod est in naturali homine. Quomodo 
illud removetur, repraesentatum est per hircum Asasel 


vocatum, ejectum in desertum; per ‘‘hircum” enim ex 


correspondentia significatur naturalis homo quoad ejus 
affectiones et cognitiones, ac in opposito sensu quoad 
ejus cupiditates et falsitates. De hoc hirco ita legitur 
apud. Wosen, 


Quod Aharon acciperet duos hircos, et daret super illis sortes, unam pro 


hirco sacrificando, alteram pro Asasele ; et postquam per sangui- 
nem juvenci sacrificati, et hirci sacrificati, expiaverit Tentorium 
conventus et altare, imponeret manus suas super caput hirci Asa- 
sel, et confiteretur super eo iniquitates et peccata filiorum Israelis, 
quae dabit super caput hirci, et postea mitteret illum per manum 
viri destinati in desertum. “Sic portabit hircus super se omnes 
iniquitates ” filiorum Israelis “in terram.excisionis” et desertum ; 
et quoque in deserto combureretur cutis, caro et fimus juvenci et 
hirci sacrificati; sic expiarentur et mundarentur ab omnibus pec- 
catis (Levit. xvi. (215-34) : 


haec mandata sunt ut per ea repraesentaretur expiatio, 

hoc est, purificatio a malis et falsis; quod bini hirci ad 
illam repraesentandam accepti fuerint, erat quia ‘‘hircus” 
ex correspondentia significabat naturalem hominem; ‘“hir- 
cus qui sacrificandus erat” naturalem hominem quoad par- 
tem "purificatam, et ‘‘hircus qui mittendus erat in deser- 
tum” naturalem hominem non purificatum: et quia hic sca- 
tet omnis generis cupiditatibus et immunditiis, ut supra 
diétum est, ideo ille ‘‘e castris emissus est in terram exci- 
sionis et desertum,” ut exportaret iniquitates et peccata 
omnium in illa ecclesia ; per ‘‘terram excisionis” et ‘‘deser- 
tum” significatur infernum : impositio manuum ab Aharone 
super capite ejus, et confessio peccatorum, repraesentabat 
communicationem et translationem; ita enim fit quando 
homo a peccatis purificatur seu expiatur, nam peccata tunc 
ad infernum remittuntur, ac loco illorum implantantur affec- 
tiones boni et veri; hae quoad partem repraesentabantur 
per ‘‘adipes” qui sacrificabantur ex juvenco et ex hirco 
altero, perque ‘‘sanguinem” illorum, ac imprimis per 
“‘holocaustum ex ariete” (de quo ibi, vers. 5 et 24); nam 
“‘aries”’ ex correspondentia significat naturalem hominem 
quoad bonum charitatis. At sciendum est quod populus 
Israeliticus per haec ne hilum purificatus a peccatis fuerit, 
sed quod solum ita repraesentata fuerit purificatio naturalis 
hominis, dum regeneratur: omnia regenerationis hominis 
per talia externa, imprimis per sacrificia, repraesentaban- 
tur; et id propter conjunctionem caeli cum ecclesia illa 
per externa cultus, quorum interna, quae repraesentaban- 
tur, spectata sunt in caelis. Quis non videre potest quod 
peccata totius coetus non transmitti possint in hircum, et 
ab illo deferri in infernum? Ex his constare potest quid 
“‘desertum” in vario sensu significat. 

73x. “Ubi habet locum praeparatum a Deo.” —Quod signi- 
ficet statum ejus ut interea provideatur apud plures, con- 
stat ex significatione ‘“‘loci,” quod sit status (de qua sequitur) ; 
et ex significatione ‘‘ praeparari a Deo,” quod sit provideri a 
Domino; nam quod ab homine fit, hoc praeparatur ; quod 
autem a Domino, hoc providetur: de statu-etiam qui 
significatur per ‘‘locum,” dicitur provideri, dum de loco 
‘‘praeparari.” Quod significetur ut status interea provi- 
deatur apud plures, est quia per quod ‘“mulier fugerit in 
desertum” significatur quod ecclesia adhuc inter paucos, 

quia apud illos qui non in bono sunt et inde nec in veris” 
(videatur mox praecedens articulus, n. 7 3O[a]) ; inde sequitur uod per 
haec, nempe, ‘‘ubi mulier habet locum praeparatum a 
Deo,” significetur status ecclesiae ut interea provideatur 
inter plures, et quod per adhuc sequentia, nempe, ‘‘ut 
alant eam diebus mille ducentis sexaginta,” significetur 
usque dum crescit in plenum (de quo mox infra, n. 732). Sed 
de hoc statu ecclesiae, qui intelligitur per ‘‘locum mulieris 
in deserto,” in sequentibus hujus capitis amplius agitur ; 
dicitur enim quod ‘‘mulieri datae sint duae alae aquilae 
magnae, ut volaret in desertum in locum suum, ubi aleretur 
tempus et tempora et dimidium temporis a facie draconis ;” 
praeter plura. Quod ‘‘locus” significet statum, est ex eo, 
quod spatia, loca, distantiae in mundo spirituali sint in sua 
origine status vitae: apparent quidem illa prorsus sicut in 
hoc mundo; sed usque differunt in eo, quod quisque ex 
loco ubi habitat noscatur qualis est, et quisque ex quali 
suo noscatur ubi habitat; ita in communi quoad loca 
omnium secundum plagas, ac ita in particulari quoad loca 
in societatibus, et quoque in singulari quoad loca in domi- 
bus, immo in cameris: inde patet quod locus et quale status 
unum agant, et hoc ex causa quia omnia quae in spirituali 
mundo sunt, quae coram oculis apparent, usque ad terras, 
sunt correspondentiae spiritualium ; inde est quod ‘‘locus” 


significet statum. (Quod spatia, loca et distantiae in sua origine sint status, 
ac inde in Verbo significent status, videatur in opere De Caelo et /nferno, n. 191-199, 
ubi De Spatio in Caelo actum est.) Inde quoque est quod in nostro 


mundo receptum sit statum vocare locum ; ut quod consti- 
tutus sit ‘‘in loco celso,” ‘in loco eminenti,” et ‘in loco’ 
illustri,” pro in statu celso, eminenti et illustri. Ex his 
constare potest quid intelligitur per quod Dominus dixerit 
discipulis, 

Quod in domo Patris sui mansiones multae sint, et quod abeat ad paran- 


dum illis locum, et si abiverit et paraverit illis locum quod ventu- 
rus et assumpturus illos ad Se Ipsum (Yo/. xiv. 2, 3): 


per ‘‘parare illis locum” significatur providere caelum cuivis 
secundum statum vitae ejus; nam per ‘‘discipulos” intelli- 
guntur omnes qui ab ecclesia Ipsius futuri sunt. Et apud 
Lucam, m 


« 


“Quando immundus spiritus exit ab homine, peragrat sicca loca quae- 
rens requiem” (xi. 24): : 

per ‘“‘immundum spiritum exeuntem ab homine” intelligitur 
remotio malorum et inde falsorum ab homine qui paeni- 
tentiam agit; per ‘‘sicca loca” quae peragrat quaerens 
requiem, significantur status mali et falsi qui sunt vitae 
ejus. Praeter alibi in Verbo, ubi ‘‘locus” ac “loca” di- 
cuntur. 

732. “Ut ibi alant eam diebus mille ducentis sexaginta.”— 
Quod significet wsqgue dum crescit in plenum, constat ex 
significatione ‘‘dierum mille ducentorum sexaginta,” quod 
sit a principio ad finem, et sic plenum (de qua supra, n. 636) ; 
ille numerus enim involvit tres annos et dimidium, ac 
‘tres et dimidium,” sive anni sive dies, significant plenum 
(videatur supra, n. 532,658): quod ‘“‘ut alant illam” tot diebus, 
significet usque dum crescit in plenum, est quia hoc sequi- 
tur a praecedentibus, quae sunt, quod ‘‘mulier fugerit in 
desertum, ubi habet locum praeparatum a Deo,” per quae 
significatur quod nova ecclesia, quae per ‘‘mulierem” intel- 
ligitur, primum "sit apud paucos, ut interea provideatur 
inter plures; inde nunc sequitur, usque dum crescit in 
plenum; et praeterea per ‘‘alere” significatur sustentare 
vitam et crescere. Quod nova haec ecclesia, quae vocatur 
san¢éta Hierosolyma, primum incohatura sit apud paucos, 
postea apud plures, et denique impleatur, sunt plures 
causae: prima, quod doétrina ejus, quae est do¢ctrina amoris 
in Dominum et charitatis erga proximum, non agnosci et 
inde nec recipi possit quam ab illis qui interius afficiuntur 
veris, qui non alii sunt quam qui videre illa possunt ; et illi 
solum vident qui facultatem suam intellectualem excolu- 
erunt, et non illam per amores sui et mundi apud se 
destruxerunt. Altera causa [est], quod doétrina illius 
ecclesiae non agnosci et inde non recipi possit, quam ab 
illis qui doétrina et simul vita non confirmaverunt se in 
sola fide; si modo doétrina, non obstat; at si simul vita, 
-obstat; nam hi non sciunt quid amor in Dominum, nec 
quid charitas erga proximum, ‘nec volunt scire. Tertia 
causa est, quod nova ecclesia in terris crescat secundum 
incrementum ejus in mundo spirituum ; spiritus enim exinde 
sunt apud homines, ac sunt ex illis qui in fide ecclesiae 
suae fuerunt dum vixerunt in terris; et non alii ex illis 
doétrinam recipiunt quam .qui in affeétione veri spirituali 
fuerunt; hi solum conjunéti sunt caelo, ubi illa doctrina 

est, et conjungunt caclum homini: horum numerus in 
mundo spirituum nunc indies crescit; quare secundum 
incrementum illorum crescit ecclesia illa, quae Nova Hiero- 
solyma vocatur, in terris. Illae quoque causae fuerunt, 
quod Ecclesia Christiana, postquam Dominus reliquit mun- 
dum, in orbe Europaco tam lente creverit, et ad plenum 
suum non nisi quam post saeculum venerit. 


VERSUS 7, 8. 


3e “Et factum est bellum in caelo, Michael et angeli ejus pugnarunt cum dra- 
cone, et draco pugnavit et angeli ejus. Et non praevaluerunt, et non locus inventus eorum 
amplius in caelo."’ 


7. “Et factum est bellum in caelo,” signilicat pugnam falsi contra verumt, ac 
vert contra falsum [n. 734]; “Michael et angeli ejus pugnarunt cum 
dracone, et draco pugnavit et angeli ejus,” significat pugnam inter illos 
gut pro vita amorts et charitatis sunt, ac pro Divino Domini in Hu- 
mano Lpsius, contra illos qui pro fide sola seu separata sunt, et qui 
contra Divinum Domini in Humano Ipsius sunt [n. 735 |. 


8. “Et non praevaluerunt, et non locus inventus amplius eorum in caelo,” 
significat guod succubuerint, et quod nullibi in caelis posthac detur locus 
correspondens statui vitae eorum, qui est solius cogitationts, ac nullius 
affectionis bondi et vert [n. 736, 737 ]- 


734[G]- (Vers.7.] “Et factum est bellum in caelo.”—Quod 
significet puguam falst contra verum, ac vert contra falsum, 
constat ex significatione [‘‘'belli,” quod sit bellum spiritu- 
ale, quod est] falsi contra verum ac veri contra falsum 
(de qua sequitur): per falsum hic intelligitur falsum ex malo, 
et per verum intelligitur verum ex bono; nam plura genera 
falsorum dantur, at illa falsa quae ex malo sunt solum 
pugnant contra vera ex bono, ex causa quia malum est 
contra bonum, et omne verum est boni. Omnes illi in 
falso mali sunt qui nihil cogitaverunt de caelo et de Do- 
mino in vita sua, sed modo de se et de mundo: cogitare 
de caelo et de Domino in vita, est cogitare quod ita faci- 
endum sit quia Verbum docet et jubet ; hi quia vivunt ex 
Verbo, vivunt ex Domino et caelo: at cogitare modo de 
se et de mundo, est cogitare quod ita faciendum sit prop- 
ter leges regni, et propter famam, honores et lucra; hi 
non vivunt Domino et caelo, sed sibi et mundo; hi sunt 
qui quoad vitam in malo sunt, et ex malo in falsis sunt; 
qui in falsis ex illa origine sunt, illi pugnant contra vera. 
Sed pugna illorum non est contra Verbum, hoc enim 
-sanétum et Divinum vocant, sed est pugna eorum contra 

genuina vera Verbi; confirmant enim sua falsa ex Verbo, 
sed non nisi quam ex sensu litterae ejus, qui talis est ali- 
quibus in locis ut trahi possit ad confirmanda principia 
summe haeretica; ex causa quia Verbum in illo sensu est 
secundum captum infantum et simplicium, quorum plerique 
sensuales sunt, et hi non recipiunt nisi talia quae apparent 
coram oculis; et quia tale est Verbum in littera, ideo qui in 
falsis ex malo vitae sunt, falsa sua ex Verbo confirmant, et 
sic Verbum falsificant : immo, qui fidem separant a charitate 
ita falsificant Verbum ut ubicunque dicitur ‘‘facere,” ac 
nominantur ‘‘facta” et ‘‘opera,” illa loca, quae millia sunt, 
explicant, sic ut non facere, nec fa¢tum aut opus intelliga- 
tur, sed credere et fides; ita in reliquis. Haec diéta sunt, 
ut sciatur quinam intelliguntur per illos qui in falsis ex 
malo sunt, a quibus ‘‘bellum faétum est cum Michaele et 
ejus angelis,” de quibus in sequente articulo. 

[b.] Quod ‘‘bellum” in Verbo significet bellum spiri- 
tuale, quod est falsi ex malo contra verum ex bono, et 
vicissim, seu quod idem, quod sit ab illis qui in falsis ex 
malo sunt contra illos qui in veris ex bono sunt, constat 
ex pluribus locis in Verbo, ex quibus sequentia in medium 
licet afferre:—Apud Lsazam, 

“Tbunt populi multi et dicent, Ite et ascendamus ad montem Jehovae, 
ad domum Dei Jacobi, qui docebit nos de viis suis, ut eamus in 
semitis Ipsius; nam ex Zione exibit lex, et verbum Jehovae ex 
Hierosolyma; ut judicet inter gentes, et corripiat populos.., qui 
contundent gladios suas in ligones, et hastas suas in cultros puta- 
torios; non tollet gens contra gentem gladium, neque discent 


amplius bellum: domus Jacobi, ite, et ibimus in luce Jehovae” (ii. 
3-5 ; Mich. iv. 3): 


haec de adventu Domini, et quod illi qui e nova Ipsius 
ecclesia erunt, docendi sint in veris, per quae ducentur ad 
caelum: per ‘““montem Jehovae” et ‘‘domum Jacobi” signi- 
ficatur ecclesia ubi amor in Dominum et cultus ex illo 
amore: convocatio ad illam ecclesiam et sic ad Dominum 
significatur per quod “‘ibunt-populi multi et dicent, Ite et 
ascendamus” ad illum montem: quod docendi sint in veris, 
per quae ducentur, significatur per ‘‘Docebit nos de viis 
suis, ut eamus in semitis Ipsius;” ‘‘viae” sunt vera, et 
“semitae” sunt praecepta vitae: quod per do¢trinam boni 
amoris et per doétrinam veri ex illo bono, quae pro eccle- 
sia ex caelo a Domino, significatur per quod ‘‘ex Sione 

exibit’ lex, et verbum ex Hierosolyma;” ‘‘lex” est doc- 
trina boni amoris, et ‘‘verbum” est verum ex illo bono: 
quod tunc dissipabuntur mala vitae et falsa doétrinae, 
significatur per quod ‘‘judicabit inter gentes, et corripiet 
populos ;” per ‘‘gentes” significantur illi qui in malis sunt, 
et per ‘“‘populos” qui in falsis, ita abstra¢te mala vitae et 
falsa do¢étrinae: quod tunc ex omnium consensu cessaturae 
sint pugnae, significatur per quod ‘‘contundent gladios 
suos in ligones, et hastas suas in cultros putatorios ;” 
‘‘sladius” et “hasta” sunt falsa ex malo pugnantia contra 
vera ex bono, ac vicissim; ‘‘ligones” sunt bona ecclesiae 
quae per vera excoluntur, nam ‘‘ager” qui per ligones 
excolitur est ecclesia quoad bonum vitae; et ‘‘cultri puta- 
torii” sunt vera doétrinae, ex eo quod ‘‘arbores” in hortis 
“significent perceptiones et cognitiones veri: similia signi- 
ficantur per. ‘Non tollet gens contra gentem gladium, 
neque discet amplius bellum ;” ‘‘bellum” significat pugnas 
in omni complexu: quod vitam sapientiae acturi sint, 
significatur per ‘‘Ite, et ibimus in luce Jehovae;” ‘‘lux 
Jehovae” est Divinum Verum, et ‘“‘ire” in illa est vivere 
secundum illud, ita in vita sapientiae: quod hic-‘‘ bellum” 
significet bellum spirituale, quod est falsorum contra vera 
et bona, ac vicissim, ac quod “‘gladii” et ‘‘hastae,” quae 
sunt arma belli, significent talia per quae pugnae spiritu- 
ales fiunt, manifeste constat; nam agitur ibi de Domino 
et de ecclesia ab Ipso instauranda, deque doétrina pro illa 
ecclesia; et dicitur quod ‘‘docebit nos de viis suis, ut 
eamus in semitis Ipsius;” tum, ‘‘Ite, et ibimus in luce 
Jehovae.” Apud Hoscheam, 

““Feriam illis foedus in die illo cum fera agri, et cum ave caelorum, et 


reptili terrae, et arcum et gladium et bellum frangam de terra, et 
cubare faciam eos secure” (ii, 18): 


quid [significatur] per ‘‘feram agri,” ‘“‘avem caelorum,” et 
‘reptile terrae,” cum quibus Jehovah in die illo panget foe- 
dus, videatur supra (n. 388[c], 701 [c]) explicatum; et quod 
per ‘‘frangere arcum, gladium et bellum,” significetur ces- 
satio ab omni pugna falsi et veri; quare etiam additur, ‘‘Et 
cubare faciam eos secure,” nempe ab infestationibus ex malis 
et falsis quae ex inferno. Apud Sacharzam, 


“Exscindam currum ex Ephraimo, et equum ex Hierosolyma, et exscin- 
detur arcus belli; contra loquetur pacem gentibus” (ix. 10): 

haec quoque supra (n. 1355[a] et 357[2]) explicata sunt ; ex 
quibus patet quod per ‘‘arcum belli” significetur doétrina 
veri pugnantis contra falsa, nam haec diéta sunt de Do- 
mino. Apud Davidem, 

Jehovah “qui ponit vastitates in terra, cessare facit bella usque ad 


extremitatem terrae, arcum frangit, et amputat hastam, currus 
comburit igne” (Ps. xlvi. 9, 10 [B. A. 8, g]): 


hic. quoque per quod Jehovah ‘‘cessare faciet bella usque 
ad extremitatem terrae,” significatur quod cessare faciet 
pugnas in spirituali sensu intelleétas, quae sunt falsorum 
contra vera et bona ecclesiae (videatur supra, n. 357[¢]). Apud 
eundem, 


Deus “frangit scintillas arcus, scutum, et gladium, et bellum” (Ps. Ixxvi. 
4 [2. A. 3)): 


similia hic significantur (videatur supra, n. 357[d@]et 365[/]). Apud 
Esatam, 


“Coram gladiis vagabuntur, coram gladio extenso, et coram arcu ex- 
tenso,..propter gravitatem belli” (xxi. 15): 


quid per haec significatur, videatur supra (n. 131[e], 357[4]), 
et quod per ‘‘gravitatem belli” sit propter validam impug- 
nationem falsitatum contra cognitiones boni, quae per 
*‘Arabiam” ibi seu ‘‘Kedarem” significantur. Apud Da- 
videm, 


Jehovah “qui docet manus meas bellum, ut demittat se arcus aeneus 
super brachia Imea”’ (Ps. xviii. 35 [B. A. 34]): 


per ‘‘docere manus bellum” non intelligitur bellum contra 
hostes in mundo, sed contra hostes in inferno, quod fit 
per pugnas veri contra falsa et contra mala: apparet qui- 
dem sicut per ‘‘bellum” ibi intelligatur bellum quale 
David gessit contra hostes suos, et sic quod Jehovah doce- 
ret illum tale bellum, et quomodo dimitteret arcum aeneum 
super brachia; sed usque spirituale bellum intelligitur, et 
quoque arcus spiritualis, qui est doé¢trina veri, et ‘‘arcus 
aeneus” do¢trina boni vitae, et hoc quia Verbum in sua 
essentia spectatum est spirituale ; sed deshis quoque vide- 

atur supra (n. 357[4]). Apud eundem, 
“Jehovah, litiga cum litigatoribus meis, pugna cum oppugnatoribus 
meis ; prehende scutum et clipeum, et surge in auxilium meum ; 


exprome hastam, et interveni contra persecutores meos; dic ani- 
mae meae, Salus tua Ego” (Ps. xxxv. I-3): 

quod hic per ‘‘pugnare,” ‘‘prehendere scutum et clipeum,” 
et ‘“‘expromere hastam,” non significetur prehendere illa 
arma bellica, quoniam dicuntur de Jehovah[, patet] ; sed ita 
dicitur quia omnia arma belli significant talia quae sunt 
belli spiritualis; per ‘‘scutum,” quia tutatur caput, signifi- 
catur tutela contra falsa destruentia intelleCtum veri; per 
“clipeum,” quia tutatur pectus, significatur tutela contra 
falsa destruentia charitatem, quae est voluntas boni; et 
per ‘“‘hastam,” quia tutatur omnia corporis, significatur 
tutela in communi: quia talia significantur, ideo additur, 
‘‘Dic animae meae, Salus tua Ego.” 

[c.] Quoniam Jehovah, hoc est, Dominus, tutatur ho- 
minem ab infernis, hoc est, a malis et falsis inde continue 
assurgentibus, ideo Dominus vocatur ‘‘ Jehovah Zebaoth,” 
hoc est, “Jehovah Exercituum ;” et per ‘‘exercitus” signi- 
ficantur vera et bona caeli et inde ecclesiae in omni com- 
plexu, per quae Dominus removet inferna in communi, et 
apud unumquemvis in particulari; inde est quod tribuatur 
Jehovae quod Ipse pugnet et militet sicut heros et vir 
belli in proeliis, ut constare potest ex sequentibus locis :— 
Apud £sazam, 


“Descendet Jehovah Zebaoth ad militandum super monte Zionis, et 
super colle ejus” (“Jxxxi. 4) ; 


apud Sacharzam, 
“Jehovah exibit et pugnabit contra gentes, juxta diem pugnare Ipsius 
in die proelii” (xiv. 3); 
apud Lsazam, 


“ Jehovah sicut heros exibit, sicut vir bellorum excitabit zelum,....super 
hostes suos invalescet” (xliL 13) ; i 


apud Mosen, 


“Bellum Jehovae contra Amalekum a generatione in generationem” 
(Zod. xvii. 16): 


haec diéta sunt, quia per ‘‘“Amalekum” significantur illa 
falsa mali quae ecclesiae vera et bona continue infestant; 
Praeterea per “bella” in historicis Verbi, tam quae me- 
morantur in Lzdris Moss, quam quae in Libris Fosuae, 
Fudicum, Samuelis et Regum, etiam significantur bella 
spiritualia ; sicut bella contra Assyrios, Syros, Aegyptios, 
Philisthaeos, et in principio contra gentes idololatras in 
terra Canaane trans et cis Jordanem; quid vero significant, 


J 

patet cum scitur quid et quale falsum et malum significatur 
per ‘“‘ Assyrios,” ‘‘ Babylonicos et Chaldaeos,” quid et quale 
per ‘‘Aegyptios,” ‘‘Syros,” ‘ Philisthaeos,” et~reliquos ; 
omnes enim gentes et populi, qui bella cum filiis Israelis 
gesserunt, repraesentabant inferna, quae violentiam inferre 
voluerunt ecclesiae per filios Israelisrepraesentatae. Fatta 
usque sunt bella a¢tualiter sicut descripta sunt; sed usque 
repraesentabant et inde significabant bella spiritualia, quo- 
niam nihil in Verbo dicitur quod non intus “est spirituale ; 
est enim Divinum, et quod a Divino procedit est spirituale, 
ac terminatur in naturali. Quod etiam antiquis fuerit 
Verbum tam Propheticum quam Historicum, hodie deper- 
ditum, constat apud Mosen (Num. xxi.), ubi memorantur 
ejus prophetica, quae ibi vocata sunt ‘‘Enuntiata,” et his- 
torica quae vocata ‘“‘ Bella Jehovae” (vers. 14 et 27): 
historica illa ‘Bella Jehovae” vocata sunt, quia per illa 
significantur bella Domini cum infernis, sicut etiam per 
‘‘bella” in historicis nostri Verbi. Inde nunc est quod 
‘‘hostes,” “‘inimici,” ‘‘oppugnatores,” ‘‘ persecutores,” ‘‘in- 
surgentes,” et insuper ‘‘arma belli,” sicut ‘‘hasta,” ‘“‘cli- 
peus,” “‘scutum,” ‘‘ gladius,” ‘‘arcus,” ‘‘sagittae,” ‘‘currus,” 
in Verbo significent talia quae pugnae et tutelae sunt 
contra infernalia. Apud Mosen, 


” 


““Quando exibis in bellum contra hostes.., et videris equum et currum, 
populum multum prae te, non timebit tibi ab illis, quia Jehovah 
Deus tuus tecum.”....Sacerdos dicet ad illos, cum accedunt ad 
proelium, “Vos appropinquatis hodie ad proelium contra hostes 
vestros ; ne emollescat cor vestrum, neque timeatis vobis, neque 
trepidetis, neque consternemini coram illis, nam Jehovah Deus 
vester it vobiscum ad pugnandum pro vobis cum hostibus vestris, 
ut servet vos” (Deutr, xx, 1-4): 


qui non scit quod sensus spiritualis sit in singulis Verbi, 
credere potest quod per haec non aliquid interius intelli- 
gatur quam sicut intelligitur in littera; sed usque per 
‘‘bellum” hic ut alibi significatur bellum spirituale, et inde 
per ‘‘equum,” ‘‘currum,” et ‘‘populum multum,” significan- 
tur falsa religionis quibus fidunt, et ex quibus contra vera 
ecclesiae pugnant; per ‘‘equum” falsa intellecétus et ratio- 
cinia inde, per ‘‘currum” falsa doétrinae, et per ‘‘populum 


- _multum” falsa in genere; sive dicas falsa, sive illos qui in 


falsis sunt, eodem recidit: quod non timituri sint ab illis, 
et trepidaturi, quia in veris ecclesiae sunt ex Domino, et 

quia Dominus in illis apud hominem, et sic ex illis pro 
homine, pugnat contra inferna, quae in sensu spirituali 
sunt hostes, ideo dicitur, ‘‘quia Jehovah Deus tecum, et it 
tecum ad pugnandum pro vobis cum hostibus vestris, ut 
servet vos.” Hi bini sensus, nempe naturalis et spiritualis, 
unum faciunt per correspondentias, quae sunt inter omnia 
mundi et omnia caeli; inde est conjunétio caeli cum homine 
per Verbum. Verum spiritualis sensus, qui latet in histori- 
cis Verbi, aegrius potest videri quam qui latet in propheticis, 
ex causa, quia historica tenent mentem in se fixam, et 
inde abducunt ad cogitandum aliud quam quod apparet in 
littera ; at usque omnia historica Verbi sunt repraesentativa 
caelestium, ac verba significativa. Quod omnes illi pugna- 
turi sint qui in veris do¢trinae erant, et inde faéti homines 
ecclesiae, et non illi qui nondum facti, significatur per haec 
. . e 

quae sequuntur in eo capite, 

“Loquentur dein moderatores ad populum, dicendo, Quis vir qui aedifi- 
cavit domum novam, nec initiavit eam? abeat et revertatur in 
domum suam, ne forte moriatur in bello, et vir alius initiet eam. 
Aut quis vir qui plantavit vineam, et non perfecit et vindemiavit 
eam? abeat et revertatur in domum suam, ne forte moriatur in 
bello, et vir alius. perficiat et vindemiet eam. Aut quis vir qui 
desponsavit uxorem, nec duxit eam? abeat et revertatur in domum 
suam, ne forte moriatur in bello, et vir alius ducat eam. ....Quis 


vir timidus et mollis corde? abeat et revertatur domum suam, et 
non liquefaciat cor fratrum suorum, sicut cor ejus” (Deufr. xx. 


5-8): 


quod illi ‘qui novas domos aedificaverunt, et nondum illas 
initiaverunt,” et “‘qui plantaverunt vineas, et nondum illas 
vindemiaverunt,” et ‘‘qui desponsaverunt uxores, et non- 
dum eas duxerunt,’ remanerent domi, ne morerentur in 
bello, et viri alii initiarent domos, vindemiarent vineas, et 
ducerent uxores, mandatum et sancitum fuit ex causis in 
spirituali mundo, quas nemo videre potest nisi sciat quid 
significatur per ‘‘aedificare domum,” ‘‘plantare vineam,” 
et ‘‘ducere uxorem,” tum quid significatur per ‘‘mori in 
bello:” per ‘‘aedificare domum” significatur instaurare 
ecclesiam, per ‘‘plantare vineam” similiter, sed per ‘‘do- 
mum” significatur ecclesia quoad bonum, et per “‘ vineam” 
ecclesia quoad verum, nam utrumque tam bonum quam 
verum implantandum est homini, ut in illo sit ecclesia; 
conjunctio utriusque, nempe boni et veri, significatur per 
“‘desponsare sibi uxorem et ducere illam;” et per ‘‘bel- 


1) et. alibi, 

lum” significatur bellum spirituale, quod est pugna contra 
mala et falsa quae ab inferno, et per ‘mori in bello” signi- 
ficatur succumbere, antequam ecclesia per illa implantata 
est, quod etiam fit per tentationes, quae quoque per ‘‘bella” 
in Verbo significantur: ex his concludi potest quid per illa 
statuta in sensu spirituali significatur ; nempe, quod homi- 
nes ecclesiae, hoc est, homines in quibus est ecclesia, qui 
per ‘“‘filios Israelis exeuntes in bellum” significantur, pug- 
naturi sint contra hostes, qui sunt inferna, et non illi qui 
nondum facti sunt hominés ecclesiae, hoc est, homines in 
quibus ecclesia; quare dicitur quod illi non exituri in bel- 
lum ‘“‘qui aedificaverunt domos et nondum@’ initiaverunt 
illas,” tum ‘‘qui plantaverunt vineas et nondum vindemia- 
verunt illas,” ut et ‘“‘qui desponsaverunt uxores et nondum 
duxerunt illas ;’ nam per omnes hos significantur illi qui- 
bus ecclesia nondum implantata est, ita qui nondum faéti 
sunt homines ecclesiae; et dicitur quod “‘illi abirent et 
reverterentur domum suam, ne morerentur in bello,” per 
quod intelligitur quod illi non super hostes praevalituri 


_sint, sed hostes super illos, quippe solum illi praevalent 


super hostes spirituales qui in veris ex bono sunt, seu apud 
quos verum conjunctum est bono; dicitur etiam ‘‘ne vir 
alius initiet domum,” ‘‘vindemiet vineam,” et ‘‘ducat uxo- 
rem,” per quae significatur ne falsa et mala se conjungant 
bono, aut verum alius generis cum affectione boni; per 
“‘virum alium” significatur falsum, et quoque aliud verum, 
ita verum non concordans. Quod ‘‘timidi et molles corde” 
etiam reverterentur domum, significabat illos qui nondum 
in veris et bonis ecclesiae essent, et per illa in fiducia in 
Dominum; hi enim timent malos, et quoque faciunt ut 
alii timeant, quod significatur per ‘‘ne liquefaciant cor 
fratrum suorum :” hae nunc sunt causae interiores, seu cau- 
sae e mundo spirituali, propter quas illa mandata sunt. 
[d.] Quod ‘‘bellum” significet bellum spirituale, quod 
est contra infernalia, constat manifeste ex eo, quod Levi- 
tarum officia et ministeria circa Tentorium conventus 
dicantur ‘“‘militia,” ut patet ex his apud JZosen, 
| _ Mandatum est Mosi, ut numerarentur Levitae a filio triginta annorum 


ad filium quinquaginta annorum, ad exercendum militiam, ad faci- 
endum opus in Tentorio conventus (um. iv. 23, 35, 39, 43, 47): 

“Hoc Levitarum officium, a filio quinque et viginti annorum et supra, 
veniet ad militandum militiam in ministerio Tentorii conventus : 
sed a filio quinquaginta annorum recedet a militia ministerii, nec 
ministrabit amplius” (Vm. viii. 24, 25): 


quod opera et ministeria Levitarum circa Tentorium con- 
ventus dicantur ‘‘ militia,” est quia Levitae repraesentabant 


vera ecclesiae; et Aharon, cui Levitae dati sunt et addicti 


ad serviendum, peace eras Dominum quoad bonum 
amoris, et quoad opus salvationis; et quia Dominus ex 
bono amoris per vera ex Verbo regenerat et salvat homi- 
nes, et quoque removet mala et falsa, quae sunt ab inferno, 
contra quae continue pugnat, ideo officia et ministeria 
Levitarum diéta fuerunt ‘‘ militia ;” quod etiam ex eo patet, 
quod ministeria illorum vocata sint ‘militia,’ tametsi illi 
non militarunt contra hostes terrae: ex hoc patet quod 
sacerdotium sit militia, sed militia contra falsa et mala. 
Ex hoc est quod ecclesia etiam hodie dicatur ‘‘ecclesia 
pugnans.” Apud Lsazam, 

“Vox multitudinis in montibus, species populi magni, vox tumultus 


regnorum gentium congregatarum, Jehovah Zebaoth numerat ex- 
ercitum belli” (xiii. 4); 


haec videantur supra (n./453[¢]) explicata; et quod per 
‘‘numerare exercitum belli” significetur ordinare vera ex 
bono contra falsa ex malo, quae per ‘‘regna gentium con- 
gregatarum” significantur. Apud eundem, 

“In die illo erit Jehovah [Zebaoth]....in spiritum judicii sedenti super 


judicio, et in fortitudinem [illis] qui repellunt bellum a porta’ 
(XXViii. [5,] 6): 


haec de illis qui in fastu propriae intelligentiae sunt, qui 
intelliguntur per ‘‘coronam superbiae, ebrios Ephraimi” 
(ver. 1); de illis qui non in eo fastu sunt, illa dicuntur: 
quod ex Domino illis sit intelligentia, significatur per 
“Erit Jehovah in spiritum judicii, sedenti super judicio ;” 
‘judicium” significat intelleétum veri, ita intelligentiam : 
quod “‘Jehovah erit in fortitudinem illis qui repellunt bel- 
lum a porta” significat quod Dominus det potentiam illis 
qui Verbum et do¢trinam e Verbo defendunt, et arcent ne 
violentia eis inferatur; ‘‘urbs” est doétrina, et ‘‘ porta,” 
quae dat introitum ad illam, sunt vera naturalia; inde erat 
quod seniores judicia habuerint in urbis portis. Apud Fere- 
mitane, 

“Sanctificate contra” filiam Zionis “bellum ; surgite et ascenadmus in 
meridie ;....surgite et ascendamus in nocte, et perdamus palatia 
ejus:....fundite contra Hierosolymam vallum. ....Ecce populus 
veniens e terra septentrionis,....crudelis ille, nec /Jmiserantur ; 
vox eorum sicut mare resonat, super equis equitant, paratus ut vir 
ad bellum, contra te, filia Zionis” (vi. 3-6, 22, 23): 


agitur ibi de falsificatione Verbi ab illis qui in propria in- 
telligentia sunt ; hi intelliguntur per ‘“‘populum venientem 
ex terra septentrionis,” tales enim in mundo spirituali in 
septentrione habitant, quia in falsificatis sunt, ex quibus 
vera non videntur; ecclesia autem, quae in genuinis veris 
est, intelligitur per ‘‘filiam Zionis:” impugnatio veri et 
destructio ecclesiae ab illis, significatur per ‘‘Sanétificate 
contra fiiam Zionis bellum, et fundite contra Hierosoly- 
mam vallum;” ‘‘Hierosolyma” est ecclesia quoad doétri- 
nam, et inde doctrina ecclesiae; conatus vera palam 
destruendi, significatur per ‘“‘Surgite, ascendamus in meri- 
die ;’ conatus vera clam destruendi, per ‘‘Surgite, ascen- 
damus in noéte;” conatus destruendi intellectum veri 
significatur per ‘‘Perdamus palatia ejus;” quod prorsus 
non sint in amore veri, sed in amore falsi, significatur per 
quod “‘populus ille sit crudelis, et non miserantur ;” quod 
ratiocinentur ex scientiis, et ex propria intelligentia, signi- 
ficatur per quod ‘“‘vox eorum sicut mare resonat, super 
equis equitant;” quod sint impugnatores veri significatur 
per quod “‘sit paratus ut vir ad bellum.” Apud Davzdem, 

“Libera me. .ab homine malo, et a viro violentiarum serva me, qui cogi- 


tant mala in corde, toto die congregant ad bella, exacuerunt lin- 
guam suam sicut serpentes” (Ps. cxl. 2, 3[, 4] [B. 4. 1-3]): 


per ‘hominem malum” et ‘‘virum violentiarum” signifi- 
cantur qui pervertunt vera Verbi; ‘“‘vir violentiarum” 
dicitur, qui ex prava intentione violentiam infert veris 
Verbi, pervertendo illa: prava intentio amplius describitur 
per ‘‘cogitare mala in corde;” et pervertere vera Verbi,. 
per ‘‘toto die congregare se ad bella :” -ratiocinationes per 
quas praevalent, significantur per ‘‘bella;” quare etiam 
additur, ‘““Exacuerunt linguam suam sicut serpentes.” 
Apud Sachariam, 

“runt sicut potentes conculcantes coenum platearum in bello, et proe- 


liabuntur, quia Jehovah in illis, et pudefient equitantes equis” (x. 
5): 


-agitur ibi de adventu Domini, et de illis qui in veris ex 

bono sunt ex Ipso; de his dicitur quod “erunt sicut 
potentes conculcantes coenum platearum in bello,” per 
quod significatur quod dissipaturi sint et prorsus destructuri 
falsa doétrinae ; “‘coenuim platearum” significat id falsum, 
quia ‘“‘urbs” significat do¢étrinam, ‘‘ plateae urbis” vera ejus, 
et ‘‘coenum” ibi falsum ex falsificato vero: ‘‘et proelia- 
buntur quia Jehovah cum illis,” significat quod impugnaturi 
et expugnaturi falsa illa ex Domino; ‘‘et pudefient equi- 
tantes in equis,” significat quod omne intelligentiae propriae 
succumbet ; “‘ pudefieri” est succumbere, quia dicitur de illis 
qui vincuntur, et ‘“‘equitare equis” significat fidere propriae 


intelligentiae. Apud Hoscheam, 
* 


“Domus. .Jehudae miserebor, et salvabo illos per Deum Jehovam illo- 
rum ; et non salvabo illos per arcum, et per gladium, et per bellum, 
et per equos, et per equites”’ (i. 7): 


per ‘‘domum Jehudae” significatur ecclesia caelestis; per 
‘‘misereri et salvare illos per Jehovam Deum illorum” signi- 
ficatur salvatio a Domino; ‘‘non salvabo illos per arcum, 
gladium, bellum, equos et equites,” significat non per talia 
quae sunt propriae intelligentiae ; quid ‘‘arcus,” quid “‘gla- 
dius,” et quid ‘‘equi” et-‘‘equites,” supra in suis locis 
ostensum est; ‘“‘bellum” significat pugnam ex illis. Apud 
LE zechielem, 


“Non ascendistis rupturas, nec sepivistis sepem pro domo Israelis, ut 
staretis in bello in die Jehovae”’ (xiii. 5): 


haec de ‘‘prophetis stultis,” per quos significantur falsa 
doétrinae ex falsificato Verbo; quod non reparare possent 
lapsa ecclesiae, et aliquid ejus emendare, significatur per 
“Non ascendistis in rupturas, nec sepivistis sepem pro 
domo Israelis ;” ‘“‘rupturae domus Israelis” sunt lapsa eccle- 
siae, ‘‘sepes” ejus est quod defendit ab irruptione falsi, 
et sic emendat; “‘ut non staretis in bello in die Jehovae” 
significat non pugnare contra falsa mali quae ab inferno, 
die ultimi judicii. Apud SFeremiam, 
“Quomodo non relicta est urbs gloriae, urbs gaudii mei? Quare cadent 
juvenes ejus in plateis ejus, et omnes viri belli exscindentur in die 
illo” (xlix. 25, 26; cap. 1. 30): 


6 
doétrina veri ex Verbo intelligitur per “urbem gloriae” 
et per ‘“urbem gaudii Jehovae;” quod illa versa “sit in 
doétrinam falsi per falsificationes veri, significatur per quod 

“relicta” seu deserta sit; quod omnis intellectus veri et 
sic intelligentia perierit, significatur per ‘‘Quare cadent 
juvenes ejus in plateis ejus;” ‘“juvenes” sunt intelleGtus 
veri, et ‘‘plateae” illius urbis sunt falsa doétrinae: quod 
non amplius aliqua vera pugnantia contra falsa supersint, 
significatur per quod ‘‘omnes viri belli exscindentur ;” 
“‘viri belli” sunt qui in veris sunt et ex illis pugnant contra 
falsa, et,abstraéte vera pugnantia contra illa. Apud Lsa- 
Zam, 


“Non confossi tui confossi gladio, neque occisi bello” (xxii. 2): 
» neq 


haec de ‘‘valle visionis,” per quam significatur sensualis 
homo qui ex fallaciis sensuum corporis omnia videt; qui 
quia non intelligit vera, et inde loco eorum arripit falsa, 
dicitur quod ‘“‘confossi non confossi gladio, neque occisi 
bello,” per quae significatur quod vera non destru¢ta sint 
per ratiocinationes ex falsis, neque per aliquas pugnas falsi 
contra vera, sed ex se, quia ex fallaciis, ex quibus non 
apparent vera. Apud eundem, 

“Commiscebo Aegyptum contra Aegyptum, ut pugnet vir contra fratrem, 


et vir contra socium suum, urbs contra urbem, regnum contra reg- 
num ”’ (xix. 2): 


haec de naturali homine separato a spirituali; ille per 
‘“‘Aegyptum” significatur: turba ejus falsorum ratiocinan- 
tium et pugnantium contra vera et bona spiritualis hominis, 
significatur per ‘‘ Commiscebo Aegyptum contra Aegyptum, 
ut pugnet vir contra fratrem, et vir contra socium suum ;” 
“vir et frater” significant verum et bonum, et in opposito 


~ sensu falsum et malum; ‘‘vir et socius” significant vera 


inter se, et in opposito sensu falsa inter se ; hoc discidium 
et haec pugna fit quando falsa regnant, quoniam falsa cum 
falsis continue disceptant, non autem vera cum veris: quod 
similes contentiones doctrinarum inter se, seu ecclesiarum: 
inter se, erunt, significatur per quod ‘‘urbs pugnabit contra 
urbem, et regnum contra regnum ;” “urbs” est doétrina, 
et ‘“‘regnum” est ecclesia inde. 
_ [e.] Ex his constare potest quid significatur per Do- 
mini verba apud Evangelistas,; 

“Multi. .venient in nomine meo, dicentes, Ego sum Christus, et multos 


seducent: audituri autem estis bella et rumores bellorum ; videte 
ne turbemini:....excitabitur namque gens contra gentem, et reg 

’ 


num contra regnum, et erunt fames, et pestes et terrae motus’ 
(Matth. xxiv. 5-7; Mare. xiii. 216-8; Luc. xxi. [8,] 9-12): 


haec a Domino ad discipulos diéta sunt de consummatione 
saeculi, per quam significatur status ecclesiae quoad ulti- 
mum ejus, qui in illis capitibus describitur; quare etiam 
intelligitur successiva perversio et falsificatio veri et boni 
Verbi, usque dum non sit nisi quam falsum et inde malum ; 
per illos ‘qui venturi in nomine Ipsius, et se dicturos 
Christum, et multos seduéturi,” significatur quod venturi 
qui dicent hoc esse Divinum Verum, cum tamen est verum 
falsificatum, quod in se est falsum; per ‘‘Christum” enim 
intelligitur Dominus quoad Divinum Verum, at ibi in 
opposito sensu falsificatum: quod ‘‘audituri sint bella et 
rumores bellorum,” significat quod exstiturae disceptationes 
et lites de veris, et inde falsificationes: quod ‘‘ excitabitur 
gens contra gentem, et regnum contra regnum,” significat 
quod pugnaturum malum cum malo et falsum cum falso; 
nam mala inter se nusquam conveniunt, nec falsa inter se, 
quae causa est quod ecclesiae inter se divisae sint, et tot 
haereses prodierint ; ‘“‘gens” significat illos qui in malis 
sunt, et “‘regnum” illos qui in falsis, ex quibus ecclesia: 
quod ‘‘erunt fames, et pestes et terrae motus,” significat 
quod amplius nullae cognitiones veri et boni, et quod 
'propter falsa quae infectura sunt, status ecclesiae mutare- 
tur; ‘‘fames” est privatio cognitionum veri et boni, ‘‘ pes- 
tes” sunt infectiones a falsis, et ‘‘terrae motus” sunt 
ecclesiae mutationes. Quoniam “‘ bella” in Verbo signifi- 
cant bella spiritualia, quae sunt pugnae falsi contra verum, 
et veri contra falsum, ideo pugnae illae describuntur per 
‘‘bellum inter regem septentrionis contra regem meridiei,” 
et per ‘‘pugnam hirci caprarum contraarietem,” apud Danze- 
lem, de bello inter regem septentrionis et regem meridiei, 
cap. xi.; et de pugna hirci caprarum contra arietem, cap. 
viii.; et ibi per ‘“‘regem septentrionis” intelliguntur illi qui 
in falsis sunt, et per “‘regem meridiei” qui in veris: per 
‘‘hircum” significantur qui in falsis doétrinae quia in malo 
vitae, et per ‘‘arietem” qui in veris doétrinae quia in bono 
vitae. Ex his constare potest quid significatur per ‘‘ bel- 
lum” etiam alibi in Apocalypsz, ut in sequentibus :— 


“Quum..” testes “absolverint testimonium suum, bestia, quae ascendet 
ex abysso, faciet bellum cum illis, et vincet illos et occidet illos” 


(xi, 7); 

alibi, 
“Spiritus daemonum facientes signa ad exeundum ad reges terrae et 


totius orbis terrarum, ad congregandum illos in bellum diei illius 
magnae Dei omnipotentis”’ (xvi. 14); 


et alibi, 


Satanas “‘exibit ad seducendum gentes...., Gogum et Magogum, ut 
congreget eos in bellum”’ (@Jxx, 8): 


per “bellum” etiam in his locis significatur bellum spiri- 
tuale, quod est falsi contra verum, ac veri contra falsum: 
dicitur bellum falsi contra verum, ac veri contra falsum; at 
sciendum est quod illi qui in falsis sunt pugnent contra 
vera, sed non ita illi qui in veris sunt contra falsa; nam 
illi qui in falsis sunt semper aggrediuntur, at illi qui in 
veris sunt modo defendunt; sed quoad Dominum, Ille ne 
quidem repugnat, sed modo tutatur vera: sed de his am- 
plius alibi. 

9735- “Michael et angeli ejus pugnarunt cum dracone, et 
draco pugnavit et angeli ejus.”’—Quod significet pugnam inter 
tllos qui pro vita amorts et charttatis sunt, et pro Divino 
Domint in Humano Ipsius, contra tllos qui pro fide sola et 
Separata, et qué contra Divinum Domini in Humano [pstus 
sunt, constat ex significatione ‘‘ Michaelis et angelorum 
ejus,” quod sint qui pro Divino Domini in Humano Ipsius 
sunt, et pro vita amoris et charitatis (de qua sequitur); et ex 
significatione ‘‘draconis,” quod sint qui pro fide sola et 
separata a vita amoris et charitatis, et quoque contra Divi- 
num Domini in Humano Ipsius: quod illi qui in fide sepa- 
rata a charitate sunt, quae fides vocatur sola fides, intel- 
ligantur per ‘“‘draconem,” supra (n. 714, 715, 716) ostensum 
est: quod etiam iidem sint contra Divinum Domini in 
Humano Ipsius, hoc est, contra Divinum Humanum, est 
quia plerique eorum qui se confirmaverunt in sola fide, 
mere naturales et sensuales sunt; ac naturalis et sensualis 
homo separatus a spirituali non aliquam ideam Divini in 
Humano potest habere, cogitant enim naturaliter et:sen- 
sualiter de Humano Domini, et non simul ex aliqua idea 
spirituali; inde est quod de Domino cogitent sicut de 
vulgari homine sibi ipsis prorsus simili, quod etiam docent ; 
inde est quod Divinum Domini supra Humanum Ipsius in 
idea cogitationis suae ponant, et sic duo illa, nempe Divi- 
num et Humanum Domini, prorsus separant: et hoc faciunt, 

tametsi do¢trina illorum, quae est Doétrina Athanasii de 
Trinitate, aliud docet; haec enim docet quod Divinum et 
Humanum sit unita Persona, ac utrumque unum sicut 
anima et corpus: consulat quisque eorum semet, et perci- 
piet quod talis eis idea de Domino sit. Ex his constare 
potest quid intelligitur per ‘‘Michaelem et angelos ejus,” 
qui cum dracone pugnarunt; quod nempe iilli qui Huma- 
num Domini Divinum agnoscunt, et qui pro vita amoris et 
charitatis sunt; nam qui pro hac sunt, non possunt aliter 
quam agnoscere Divinum Humanum Domini, ex causa, 
quia alioqui non in aliquo amore in Dominum, et inde nec 
in charitate erga proximum possunt esse; haec enim cha- 
ritas et ille amor est unice'a Divino Humano Domini, et 
non a Divino separato ab Humano Ipsius, nec ex Humano 
separato a Divino Ipsius; quare etiam postquam “‘ projec- 
tus est draco in terram cum angelis ejus,” vox dicta est e 
caelo, ‘“Nunc faéta est salus, et potentia, et regnum Dei 
nostri, et potestas Christi Ipsius” (vers. 10). Ex his con- 
stare potest quid\per ‘“‘ Michaelem et angelos ejus” intel- 
ligitur. Quod Michaelem in specie concernit; creditur 
ex sensu litterae quod sit unus ex archangelis; sed non 
est aliquis archangelus in caelis:. sunt quidem angeli 
superiores et inferiores, tum sapientiores magis et minus; 
et quoque in societatibus angelorum sunt moderatores 
reliquis ibi praefecti; sed usque non sunt archangeli, sub 
quorum obedientia ex aliquo arbitrio stant; tale regimen 
non datur in caelis, omnes enim ibi non alium supra se 
corde agnoscunt quam solum Dominum; quod intelligitur 
per Domini verba apud Matthaeum, 


“Vos..nolite vocari doctor; unus enim est vester| Doctor, Christus ; 
omnes autem vos fratres estis. Et patrem ne vocetis vestrum in 
terra; unus namque est Pater vester qui in caelis est. Neque vo- 
cemini magistri; unus enim vester est Magister, Christus. Qui.. 
maximus est vestrum, erit minister vester”’ (xxiii. 8-11): 


per illos autem angelos qui nominantur in Verbo, ut per 
““Michaelem” et ‘‘Raphaelem,” intelliguntur administra- 
tiones et funétiones, et in genere partes determinatae et 
certae administrationis et functionis omnium angelorum ; 
quare hic per ‘‘Michaelem” intelligitur id funétionis ange- 
lorum quod supra dictum est, nempe defensio illius partis 
dotrinae ex Verbo quod Humanum’ Domini Divinum sit, 

et quoque quod vita amoris in Dominum et charitatis erga 
proximum vivenda sit, ut alicui sit salus a Domino; con- 
sequenter id functionis ut pugnetur contra illos qui sepa- 
rant Divinum ab Humano Domini, et qui fidem separant 
a vita amoris et charitatis, immo qui charitatem ore ferunt 
et non vita. Praeterea per ‘‘angelos” in Verbo in spiri- 
tuali sensu non intelliguntur angeli, sed Divina vera a 
Domino (videatur supra, n. 130, 302), ex causa quia angeli non 
sunt angeli ex suo proprio, sed ex receptione Divini Veri 
a Domino; similiter archangeli, qui illud. Divinum Verum 
significant quod supra dictum est. Etiam angelis in caelis 
non sunt nomina sicut hominibus in terris, sed sunt illis 
nomina funétionum illorum, et in genere datur cuivis 
nomen ex quali ejus; inde est quod ‘‘nomen” in Verbo 
significet quale rei et status. Nomen ‘“‘ Michael,” ex deri- 
vatione ejus in lingua Hebraea, significat, ‘‘Quis sicut Deus ?” 
Quare per ‘‘Michaelem” significatur Dominus quoad Divi- 
num illud Verum quod Dominus sit Deus etiam quoad 
Humanum, et quod vivendum sit ab Ipso, ita in amore in 
Ipsum ab Ipso, et in amore erga proximum. Nominatur 
etiam Michael apud Danzelem (cap. x. 13, 21; cap. Xii. 
I); et per illum ibi significatur genuinum verum ex Verbo, 
quod pro illis qui ab ecclesia a Domino instauranda, erit ; 
similiter ut hic; nam per ‘ Michaelem” intelliguntur qui 
pro doétrina Novae Hierosolymae erunt, cujus doétrinae 
duo essentialia sunt, nempe quod Humanum Domini sit 
Divinum, et quod vita amoris et charitatis vivenda sit. 
Nominatur etiam Michael in Egzstola Fudae Apostoli, his 
verbis, 

“Michael archangelus, quando @lcum diabolo disputans coarguit de Mo- 


sis corpore, non ausus est sententiam efferre blasphemiae, dixit, 
Increpet te Dominus” (ver. 9) ; 


haec Judas Apostolus ex libris vetustis, qui per corre- 
spondentias conscripti fuerunt, adduxit; et in illis per 
““Mosen” intellectum est Verbum, et per ‘‘ejus corpus” 
sensus litterae Verbi; et quia illi per ‘‘diabolum” intellecti 
sunt, qui hic in Afocalypsi per ‘‘draconem,” qui etiam 
vocatur ‘‘satanas” et ‘‘diabolus,” patet quid significatur 
per quod “‘ Michael disputans coarguerit diabolum de Mosis 


‘corpore,” nempe quod sensum litterae Verbi falsificaverint : 


et quia Verbum in littera tale est, ut e genuino suo sensu 

a malis detorqueri possit, et tamen a bonis recipi secundum 
intelleétum ejus, ideo diétum est ab antiquis, a quibus jilla 
verba Judae desumpta fuerunt, quod ‘“‘ Michael non ausus 


sit efferre sententiam blasphemiae.” (Quod “Moses” in sensu 
spirituali significet Legem, ita Verbum, videatur in Arcanis Caelestibus, n. 4859 fin., 


5922, 6723, 6752, 6827, 7010, 7014, 7089, 7382, 8787, 8805, 9372, 9414, 9419, Elg42g, 
10234, 10563, 10571, 10607, 10614.) 


730. [Vers.8.] “Et non praevaluerunt, et non locus inventus 
eorum amplius in caelo.”—Quod significet guod sauccubuerint, 
et guod nullibi in caelis posthac detur locus correspondens 
Statut vitae eorum, qui est solius cogttationis ac nullius 
affectionis bont et vert, constat ex significatione ‘non 
praevaluerunt,” quod sit quod in pugna succubuerint ; [et] 
ex significatione quod ‘“‘non locus inventus eorum amplius 
in caelo,” quod sit quod in caelis posthac non detur locus 
correspondens statui vitae eorum (de qua sequitur): quod hoc 
posthac non detur, est quia status vitae illorum, qui per 
‘‘draconem et ejus angelos” intelligitur, est solius cogitatio- 
nis, et nullius affectionis boni et veri; qui enim in sola fide 
omne ecclesiae et inde omne salutis ponunt, illi non possunt 
in aliqua affectione boni et veri esse, quoniam haec est vitae. 
Quisque enim homo binas facultates vitae habet, quae vocan- 
tur intelle¢tus et voluntas; ac intellectus est qui cogitat, et 
voluntas est quae afficitur; proinde cogitatio/est intellectus 
et affectio voluntatis ; qui itaque separant fidem a vita, illi 
solum cogitant quod ita sit, ac per id et propter id quod 
cogitent, dicunt quod salventur: et quia separant a fide 
vitam, non possunt in alia affe€tione esse quam in affec- 
tione naturali, quae est amoris sui et mundi; inde est 
quod horum amorum affectiones conjungant illis quae sunt 
fidei eorum, quae conjunctio non facit conjugium caeleste, 
quod est caelum, sed adulterium, quod est infernum; nam 
est conjunéctio veri cum affectione mali, et id adulterium 
correspondet adulterio filii cum matre, ut patet a corre- 
spondentiis in mundo spirituali notis. Sed ne usque sit 
conjunctio veri cum malo, providetur a Domino per id, 
quod illis non aliqua genuina vera sint, sed vera falsificata, 
quae in se sunt falsa; et quia talis conjun¢tio est fidei 
separatae, nempe falsi cum malo, ideo “‘ draco,” per quem illi 
intelliguntur, vocatur ‘“‘satanas” et ‘‘diabolus,” “‘satanas”’ 
a falso et ‘‘diabolus” a malo; nam, ut supra dictum est, - 
conjunctio veri et boni facit caelum apud hominem, at 


any 


et nunc quod bellum faétum sit cum illo ‘‘in caelo;’ 

conjunctio falsi et mali facit infernum apud illum. Quod 
illis non aliqua genuina vera sint, est quia omnia fidei 
eorum ex sensu litterae Verbi sunt; et non expendunt 
quod illa vera, quae in eo sensu Verbi sunt, apparentiae 
veri sint; et eas pro ipsis veris assumere et defendere est 
Verbum falsificare, secundum illa quae supra (n.715, 719, 
720) di¢ta sunt. Inde nunc est quod ‘‘draco cum suis 
angelis projectus sit e caelo in terram.” Quod ‘‘non locus 
amplius eorum inventus sit in caelo” significet quod in 
caelis posthac non detur locus correspondens statui vitae 
eorum, est quia:omnia loca in caelis correspondent vitae 
angelorum ; inde est quod “‘locus” significet statum vitae, 
ut supra (n. 731) dictum est; et quia vita omnium angelo- 
rum in caelis est vita affectionis boni et veri, et illis qui in 
sola fide sunt, qui per ‘‘draconem et,ejus angelos” intel- 
liguntur, non aliqua affectio boni et veri est, ideo non 
datur locus in caelis correspondens vitae eorum. Praeterea 
omnes angeli in caelis sunt affectiones spirituales, et quis- 
que eorum cogitat ex affectione sua, et secundum illam ; 
inde sequitur quod quiomne ecclesiae et inde caeli ponunt 
in cogitare, et non in vivere, "dum fiunt spiritus, cogitent 
ex suis affectionibus, quae sunt affectiones mali et falsi, 
ut supra dictum est ; consequenter quod fides eorum, quam 
fecerunt solius cogitationis et non vitae, exterminetur et 
dissipetur. Verbo, non est alicui affectio spiritualis, quae 
est boni et veri, nisi quam ex vita fidei, quae est charitas ; 
ipsa charitas est affeétio boni, et fides est affeétio veri, ac 
utraque conjuncta i in unum est affectio boni et veri. 
9737- Dicitur quod draco visus sit ‘‘in caelo” (vers. 3) ; 

ret 
postea quod non locus ejus et angelorum ejus inventus 


“sit “in caelo;” et usque tamen (vers. seq. 9) vocatur 


“ille serpens antiquus,” tum ‘‘diabolus et satanas;” et 
mirari quis potest quomodo draco, qui diabolus, potuerit 
in caelo esse, et ibi locum habere priusquam dejectus est, 
cum tamen diabolo nusquam in caelo, sed in inferno, locus 
est: verum res ita se habet; per ‘“‘draconem” non intel- 
liguntur illi qui Deum et Dominum negarunt, quique 
rejecerunt Verbum, ac nihili fecerunt ecclesiam et ejus 
doétrinam; illi qui tales sunt ac ita faciunt in infernum 
illico post mortem conjiciuntur, et nusquam apparent in 

caelo, et minus aliquem locum ibi habent; quare per 
‘‘draconem et ejus angelos” intelliguntur qui Deum et 
Dominum agnoscunt, ac Verbum san¢étum dicunt, et quo- 
que pro ecclesia et ejus doétrina stant, sed solum ore et 
non corde: quod non corde, est quia nihilifaciunt vitam ; et 
qui nihili faciunt vitam, illi interius diaboli sunt, utcunque 
exterius sicut angeli possunt apparere. Inde constare pot- 
est quod per agnitionem Dei et Domini, ac per lectionem et 
praedicationem Verbi, exterius conjuncti fuerint caelo; sed 
quia prorsus non vixerunt secundum aliquid Domini in 
Verbo, interius conjunéti fuerint inferno. Hi vocantur 
‘diabolus et satanas” quia conspurcaverunt vera Verbi 
per vitam amoris sui et amoris mundi, et per mala, quae 
ex amoribus illis, sicut scaturigines ex fontibus suis, pro- 
fluxerunt, et quia sensum litteralem Verbi applicuerunt 
ad confrmandum talem vitam; et qui tales sunt, prae 
reliquis sunt serpentes, quia pls noxii quam alii; possunt 
enim simplices bonos, qui in ultimo caelo sunt, in partes 
suas trahere, imprimis per talia quae ex sensu litterae 
Verbi depromunt, et pervertunt. Quod dicatur quod 
“visi sint in caelo,”.et ibi ‘‘cum Michaele et cum angelis 
ejus pugnaverint,’ est quia Verbum conjunxit eos caelis, 
nam conjunctio hominum cum caelis est per Verbum; at 
cum animadversum est quod in aliis affectionibus quam 
caelestibus essent, e caelo dejecti sunt. Verum enim vero 
postquam ultimum judicium peractum est, tunc provisum 
et ordinatum est a Domino ut posthac nemo cum caelo 
conjunétionem habeat quam qui in spirituali fide est ; ac — 
spiritualis fides comparatur per vitam secundum vera 
Verbi, quae vita vocatur charitas. Hoc nunc est quod 
significatur per quod ‘‘draco cum angelis suis projeétus 
sit in terram,” et quod ‘“‘non locus amplius eorum inven- 
tus sit in caelo.” 


VERSUS 9. 


38. “Et projectus est draco ille magnus, ille serpens antiquus, vocatus diabolus 
et satanas,. seducens universum orbem, projectus est in terram, et angeli ejus cum illo pro- 
jecti sunt.” a 


9. “Et projectus est draco ille magnus, ille.serpens antiquus,” “significat guod 
separatt e caelo ac dejecti in infernum ili qui in malis vitae sunt, et 
inde sensuales facti sunt, a quibus omnia Verdi et sic ecclesiae perversa 

sunt [n. 739]; “vocatus diabolus et satanas,” significat guca interius 

sunt in malis et falsis quae ab inferno [n. 740]; “seducens universum 
orbem,”’ significat guae pervertunt omnia ecclesiae [n. 741]; “projectus 
est in terram, et angeli ejus cum illo projecti sunt,” significat geod 
mala lla et falsa inde dammata sint inferno [n. 742]. 


739[@]. [Vers.9.] “Et projectus est draco ille magnus, ille 
serpens antiguus.””—Quod significet guod separati e caelo ac 
dejectt in tnfernum tlli qui in malts vitae sunt, et inde sen- 
suales facti sunt, a quibus omnia Verbi et sic ecclesiae per- 
versa sunt, constat ex significatione ‘‘ projectus esse,” cum 
de ‘‘dracone,” quod sit separatus e caelo esse, et dejectus in 
infernum ; (quod fuerint conjunéti caelo, at postea sepa- 
rati, videatur articulus praecedens (n. 737); quod dejecti 
et damnati inferno, intelligitur per quod “ projeétus sit in 
terram,” de quo sequitur:) ex significatione ‘‘draconis 
magni,” quod sint qui in malis vitae, et tamen ore con- 
fitentur Deum et Dominum, ac Verbum sanétum dicunt, 
et pro ecclesia loquuntur ; (quod hi sint qui per ‘‘draconem”’ intelli- 
guntur, videatur supra, n. 714, 715, 716, 718, 7375) inde etiam dicitur 
“draco magnus,” ‘“‘magnum” enim in Verbo praedicatur 
de bono, ac in opposito sensu, ut hic, de malo; falsa 
autem illorum significantur per ‘“‘angelos ejus”’ (de quibus 
sequitur): et ex significatione ‘‘serpentis antiqui,” quod sint 
sensuales, hic quod inde sensuales faéti, a quibus omnia 
Verbi et ecclesiae perversa sunt; quod per ‘“‘serpentem” 
significetur sensuale, videatur supra (n. 581, 715 fin.); qui 
“antiquus” vocatur ex eo, quod tales etiam fuerint olim, 
a quibus omnia Verbi et ecclesiae perversa sunt. Secun- 
dum sehsum litterae historicum per ‘‘serpentem antiquum” 
intelligitur serpens qui Chaivam et Adamum in paradiso 
seduxit; sed per illum serpentem, ut per hunc, omnes 
tales, qui universum orbem seducunt, intelliguntur, ut 
constare potest ex sequentibus in hoc paragrapho. Ex 
his constare potest quod per ‘‘Projeétus est draco mag- 
nus, ille serpens antiquus,” significetur quod separati sint 
e caelo ac dejeéti in infernum illi qui in malis vitae sunt, 
a quibus omnia Verbi et sic ecclesiae perversa sunt. Quod 
omnes illi qui in malis vitae sunt, sensuales fiant, et quod 
sensuales inde faéti pervertant omnia ecclesiae, constare 
potest ex eo, quod apud homines tres gradus vitae sint, inti- 
mus, medius ac ultimus, et quod illi gradus apud hominem 
aperiantur successive, sicut ille sapiens fit. Omnis homo 


mascitur summe sensualis, usque adeo ut etiam quinque 

sensus corporis ejus per usum aperiendi sint ; deinde fit ille 
sensualis quoad cogitationem, cogitat enim ex objectis, 
quae intrarunt per sensus corporis ejus; postea fit interius 
sensualis; at quantum ille per experientias visuales, ac 
per scientias, imprimis per usus vitae moralis, comparat 
sibi lumen naturale, tantum fit homo interius naturalis: 
hic est primus seu ultimus gradus vitae hominis. Quia 
tunc ex parentibus, exque magistris et praedicatoribus, 
tum ex lectione Verbi ac librorum inde, haurit cognitiones 
veri et boni spiritualis, et illas memoriae sicut alia sci- 
entifica mandat, fundat ecclesiam apud se; sed usque si 
non ulterius pergit, manet naturalis; at si ulterius pergit, 
nempe, Si vivit secundum cognitiones illas ex Verbo, ape- 
ritur apud illum interior gradus, ac fit spiritualis, sed non 
plus quam sicut afficitur veris, intelligit illa, vult illa et 
facit illa: causa est, quia sic, non aliter, removentur et 
quasi discutiuntur mala et inde falsa quae in naturali ac 
in sensuali homine ex hereditario resident; spiritualis 
enim homo est in caelo, ac naturalis in mundo; et quantum 
caelum potest influere, hoc est, Dominus per caelum, per 
spiritualem hominem in naturalem, tantum removentur 
mala et inde falsa, quae in naturali homine, ut diétum 
est, resident; Dominus removet illa, sicut removet infer- 
num a caelo. Quod non aliter possit aperiri interior 
gradus apud hominem, est quia mala et falsa, quae in 
naturali homine sunt, illum clausum tenent; spiritualis 
enim gradus, seu spiritualis mens, se contrahit ad quod- 
cunque malum ac falsum mali, sicut fibrilla corporis ad 
aculeum, nam fibrae corporis ad quemlibet taétum duri- 
usculum se contrahunt ; similis res est cum mente interiore 
hominis, quae spiritualis vocatur, ad ta¢tum seu afflatum 
mali et inde falsi: at vero cum homogenea, quae sunt 
Divina vera ex Verbo, quae ex bono suam essentiam tra- 
hunt, illam mentem adeunt, tunc aperit se; sed aperitio 
non aliter fit quam per receptionem boni amoris influentis 
per caelum a Domino, et per conjun¢étionem ejus cum veris 
quae homo memoriae mandaverat; hoc non fit nisi per 
vitam secundum vera Divina in Verbo, nam quando vera 
illa flunt vitae, tunc vocantur bona: inde constare potest, 
quomodo secundus seu medius gradus aperitur. Tertius 
autem seu intimus gradus aperitur apud illos qui vera 

Divina statim applicant vitae, et non prius ex memoria 
ratiocinantur de illis, et per id illa in dubium mittunt: hic 
gradus vocatur caelestis. Quoniam illi tres gradus vitae 
apud unumquemvis hominem sunt, sed tamen diversimode 
aperiuntur, inde tres caeli sunt. In tertio seu intimo caelo 
sunt, apud quos tertius gradus apertus est; in secundo 
seu medio caelo sunt, apud quos modo secundus gradus 
apertus est ; et in primo seu ultimo caelo sunt, apud quos 
interior naturalis homo, qui etiam rationalis homo vocatur, 
apertus est ; ille enim, si vere rationalis est, recipit influxum 
a Domino per caelum: omnes illi veniunt in caelum. At 
illi qui Divina vera modo receperunt memoria, et non simul 
vita, illi manent naturales, immo fiunt sensuales: causa 
est, quia mala, in quae homo natus est, in naturali et sen- 
suali homine, ut supra diétum est, resident; nec remota 
sunt et quasi discussa per influxum boni a Domino, ac per 
receptionem ejus ab homine: inde est quod apud illos reg- 
nent amores corporis, qui in genere sunt amor sui et amor 
mundi, et inde amor et fastus propriae intelligentiae; hi 
amores, et ex illis fluentia mala et horum falsa, implent 
interiora mentis naturalis eorum, quae tamen obteguntur 
honestis et decoris vitae moralis propter mundum, et propter 
leges pro externo homine latas: hi tametsi memoriam im- 
pleverunt cognitionibus ex Verbo, ex dogmatibus plurium , 
religionum, exque scientiis, usque naturales, immo sensuales 
sunt, nam interiora mentis naturalis, quae menti spirituali 
propiora sunt, apud se clauserunt per confirmationes, etiam 
ex Verbo, contra vitam spiritualem, quae est vita secundum 
Divina vera, et vocatur charitas erga proximum. Hi quia 
sensuales sunt, sunt ‘‘draco,” et vocantur ‘‘serpentes ;” nam 
*“‘serpens” significat sensuale, ex causa, quia sensuale infi- 
mum vitae hominis est, et quasi repit humi, et lambit pul- 
verem sicut serpens. 

[b.] Ad horum illustrationem velim afferre quae in 


-Genesi de ‘‘serpente antiquo,” qui Chaivam et Adamum 


seduxit, memorantur, et illa, quid in sensu spirituali sig- 


nificant, explicare: quae haec sunt, 


“Progerminare fecit Jehovah Deus ex humo omnem arborem desidera- 
bilem aspectu, et !Jbonam ad cibum, et arborem vitarum in medio 
horti, et arborem scientiae boni et mali. ....Et praecepit Jehovah 
Deus homini, dicendo, Ab omni arbore horti edendo edas, sed ab 
arbore scientiae boni et mali non edas, quia in die quo ederis 

illa moriendo morieris. ....Et serpens fuit astutus prae omni fera 
agri quam fecit Jehovah Deus; et dixit ad mulierem, Etiamne dixit 
Deus, Non comedetis de omni arbore horti? Et dixit mulier ad 
serpentem, De fructu arboris horti comedemus ; at de fru¢tu arboris 
quae in medio horti, dixit Deus, Non comedetis de illo, nec tangetis 
illum, ne moriamini. Et dixit serpens, Non moriendo morimini, 
quia novit Deus quod in die quo editis de eo, et aperientur oculi 
vestri, et eritis sicut Deus, scientes bonum et malum. Et vidit 
mulier quod bona arbor ad esum, et quod appetibilis illa oculis, et 
desiderabilis arbor ad dandum intelligentiam ; et sumpsit ex fructu 
ejus et edit, et dedit etiam viro suo secum, et comedit: et aperti 
sunt oculi amborum, et cognoverunt quod nudi illi; et consuerunt 
folium ficus, et fecerunt sibi cingula. ....Et dixit Jehovah ad ser- 
pentem, Quia fecisti hoc, maledictus tu prae omni bestia, et prae 
omni fera agri; super ventre tuo ambulabis, et pulverem edes omni- 
bus diebus vitae tuae: et inimicitiam ponam inter te et inter mulie- 
rem, et inter semen tuum et semen ejus; Ille conculcabit "tibi 
caput, et tu laedes calcaneum Ejus. ....Et emisit Jehovah Deus” 
hominem “‘ex horto Eden,....et habitare fecit ab oriente ad hortum 
Edenis cherubos, et flammam gladii...vertentis se, ad custodien- 
dum viam arboris vitarum”’ (Ge. ii. 8, 9, 16, 17; cap: ili. I-7, 14, 
15, [23,] 24) 


quomodo historica de Creatione Caeli et Terrae, quae con- 
tinentur a primo capite Gezeseos, usque ad illud ubi agitur 
de Diluvio, intelligenda sunt, nemo potest scire, nisi ex 
sensu spirituali, qui inest sensui litterae Verbi in singulis 
‘ejus: historica enim illa de Creatione Caeli et Terrae, tum 
de Horto in Edene, deque Posteris Adami, usque ad Dilu- 
vium, sunt historica faéta, sed usque san¢tissima, quia singuli 
sensus ac singulae voces ibi correspondentiae sunt, et inde 


significant spiritualia; hoc potest ab unoquovis, qui per- 


spicaci ingenio est, pervideri ex historia creationis in primo 
capite, quae coepta est a luce, quando nondum sol exstitit, 
et ex pluribus aliis ibi; tum ex creatione Chaivae uxoris 
Adami ex costa ejus; ut et ex binis arboribus in paradiso, 
et ex prohibitione ne ex arbore scientiae boni et mali 
comederent, et quod usque seducti a serpente comederint, 
tametsi omnium sapientissimi fuerunt; et quod Jehovah 
tales arbores in medio horti posuerit, ac passus sit ut sedu- 
cerentur a serpente ad comedendum ex arbore vetita, quod 


tamen potuisset avertere; et tandem quod ex solo esu ex 


illa arbore universum genus humanum morti aeternae judi- 
caretur. Quis non videt quod haec contra Divinum amo- 
rem, et contra Divinam providentiam et praevidentiam 
essent ? praeter plura alia, quae intelleétus caecutiens sim- 
pliciter crederet. Sed usque nihil nocet ut illa secundum 
litteram historicam ab infantibus et simplicibus credantur, 

quoniam illa sicut reliqua Verbi conjungunt mentes huma- 
nas mentibus angelicis ; nam angeli in spirituali sensu sunt 
quando homines in naturali sensu. Quid autem historica 
illa in spirituali sensu involvunt, paucis dicetur. Agitur 
in primo capite de nova creatione seu instauratione eccle- 
siae, quae fuit ecclesia antiquissima in hac tellure, et quo- 
que omnium praestantissima; fuit enim ecclesia caelestis, 
quia in amore in Dominum; inde homines illius ecclesiae 
fuerunt sapientissimi, communicationem paene immediatam 
habentes cum angelis caeli, per quos a Domino illis fuit 
sapientia: et quia in amore in Dominum fuerunt, et ex 
caelo revelationes:habuerunt, et quia vera Divina revelata 
statim mandaverunt vitae, inde in simili statu fuerunt in 
quo sunt angeli tertii caeli; quare id caelum ex illius eccle- 
siae hominibus primario consistit. Haec ecclesia intelligitur 
per ‘“‘Adamum et ejus uxorem ;” per ‘‘hortum” autem in 
Edene significatur intelligentia et sapientia illorum, et 
quoque describitur per omnia illa in sensu spirituali intel- 
leéta, quae de horto illo memorantur ; et quomodo sapientia 
in posteritate illorum deperdita fuit, describitur per ‘‘esum 
ex arbore scientiae:” per binas enim ‘‘arbores” in medio 
horti positas intelligitur perceptio a Domino et perceptio 
a mundo; per ‘‘arborem vitarum” perceptio a Domino, et 
per ‘‘arborem scientiae boni et mali” perceptio a mundo, 
quae tamen in se est modo cognitio et scientia: per ‘‘ser- 
pentem” autem, qui seduxit illos, significatur sensuale 
hominis, quod immediate communicat cum mundo; quare 
per seductionem illorum a “‘serpente” intelligitur seductio 
a sensuali, quod omnia sua haurit ex mundo et nihil ex 
caelo: caelestis enim ecclesiae homines tales sunt, ut 
omnia vera et bona caeli percipiant a Domino per influxum 
in interiora eorum; unde vera et bona vident intus in se 
sicut insita, nec opus habent illa via posteriore addiscere, 
ac memoriam illis locupletare ; inde nec ratiocinantur de 
veris, num ita sit, vel non ita; qui enim videt vera in se, 
non ratiocinatur, nam ratiocinari involvit dubitationem 
num ita sit ; quae etiam causa est quod nusquam nominent 
fidem, nam fides involvit ignotum quid, quod usque cre- 
dendum est tametsi non videtur. Quod homines Ecclesiae 
Antiquissimae tales fuerint, revelatum mihi est e caelo; 
datum enim. est loqui cum illis ac informari, ut constare 

potest ex pluribus quae de hominibus illius ecclesiae in 
Arcanis Caelestibus relata sunt. At sciendum est quod 
nusquam illis vetitum fuerit comparare sibi cognitiones 
boni et mali e caelo, per illas enim perficiebatur intelli- 
gentia et sapientia illorum: nec vetitum fuit comparare 
sibi cognitiones boni et mali e mundo, inde enim scientia 
naturali eorum homini; sed vetitum fuit has cognitiones 
intueri via posteriore, quia datum est illis videre omnia, 
quae in mundo coram oculis eorum apparuerunt, via pri- 
ore; via priore intueri mundum, ac illa quae ibi, et inde 
cognitiones haurire, est intueri illas ex luce caeli, et sic 
cognoscere quale eorum; quare etiam per cognitiones e 
mundo potuerunt confirmare caelestia, et sic sapientiam 
suam corroborare ; at illis vetitum fuit intueri cognitiones 
e mundo via posteriore, quod fit quando ex illis concludi- 
tur de caelestibus, sic inverso ordine, qui ordo ab eruditis 
vocatur ordo influxus physici seu influxus naturalis, qui 
nullatenus datur in caelestia: Tales fa¢ti sunt homines 
Antiquissimae Ecclesiae, quando coeperunt amare mun- 
dana prae caelestibus, et se ex sapientia sua efferre et 
gloriari; inde posteri eorum sensuales facti sunt, et tunc 
sensuale eorum, quod intelligitur per ‘‘serpentem,” seduxit 
illos; et sensuale non alia via, quam posteriore, progredi 
vult. Hoc itaque est quod significatur per ‘‘arborem sci-’' 
entiae boni et mali,” e qua comedere illis prohibitum fuit. 
Quod licuerit illis comparare sibi cognitiones:e mundo, et 
illas via priore intueri, significatur per quod ‘Jehovah 
Deus progerminare fecerit ex humo omnem arborem desi- 
derabilem aspectu, et bonum ad esum;” per ‘‘arbores” 
enim significantur cognitiones et perceptiones; per “‘desi- 
derabile aspeétu” significatur quod desiderat intelleétus, 
et per ‘‘bonum ad cibum” significatur quod conducit ad 
nutritionem mentis: cognitiones boni et mali a Domino ex 
quibus sapientia, et cognitiones boni et mali e mundo 
ex quibus scientia, repraesentabantur per ‘‘arborem vita- 
rum” et per ‘‘arborem-scientiae boni et mali” in medio 
horti: quod licuerit illis adpropriare sibi cognitiones unde- 
quaque, tam ex caelo quam ex mundo, modo non inverso 
ordine procederent, ratiocinando ex illis de caelestibus, 
et non cogitando ex caelestibus de mundanis, significatur 
per quod ‘‘praeceperit Jehovah Deus ut ex omni arbore 

horti comedant, sed non ex arbore scientiae boni et mali;” 
quod peritura sit tunc sapientia caelestis et ecclesia apud 
illos, significatur per ‘‘In die quo ederis ex illa, moriendo 
morieris ;” ‘‘comedere” in sensu spirituali significat appro- 
priare sities quod sensuale seduxerit illos, quia id proxime 
exstat mundo, et inde omne volupe et jucundum ex mundo 
sentit, ex quibus in fallaciis est, ac ignorat et quoque 
rejicit caelestia, significatur per ‘‘serpentem ;” ‘‘serpens” 
est sensuale, et non aliud sensuale quam ipsorum ; quod 
serpens sit ‘‘diabolus et satanas,” est quia sensuale com- 
municat cum inferno ac unum facit cum illo, ei enim insidet 
omne malum hominis in complexu; et quia homo ex 
sensuali ratiocinatur ex fallaciis, et ex jucundis amorum 
mundi et corporis, et quidem solerter et astute, ideo dicitur 
serpens ‘‘astutus prae omni fera agri quam fecerat Jeho- 
vah Deus;” ‘“‘fera agri” in sensu spirituali significat affec- 
tionem naturalis hominis: quoniam sensuale putat quod 
Sapientia comparetur per cognitiones e mundo, et per 
scientias naturales, et non per aliquem influxum e caelo 
a Domino, ideo ex illa inscitia et fallacia dixit serpens 
ad mulierem, ‘‘Non morimini, quia novit Deus quod in 
die quo edatis de eo, et aperiantur oculi vestri, et sitis 
sicut Deus, scientes bonum et malum;” credit enim sen- 
sualis homo quod omnia sciat, et nihil eum lateat ; secus 
ac caelestis homo, qui scit quod nihil sciat ex se, sed ex 
‘Domino, et quod novit, tam parum sit, ut vix aliquid 
respective ad id quod non novit: immo credidit posteritas 
illoruny quod essent dii, et quod scirent omne bonum et 
omne malum; at ex malo non scire potuerunt bonum cae- 
leste, sed modo bonum terrestre et corporeum, quod tamen 
in se non est bonum; sed ex bono caelesti potest homo 
scire malum. Quod affe¢tio naturalis hominis persuasa a 
suo sensuali putaverit per scientiam cognitionum e mundo 
intelligentiam in rebus caeli et ecclesiae comparari, signi- 
ficatur per quod “‘viderit mulier quod bona arbor ad esum, 
et quod appetibilis oculis, ac desiderabilis ad dandum 
intelligentiam ;” per ‘‘mulierem” hic significatur affectio 
naturalis hominis, quae sua desideria trahit ex sensuali, 
et illa affectio talis est: quod illa affeétio etiam seduxerit 
rationale, significatur per quod ‘‘mulier sumpserit ex 
fructu illius arboris et ederit, ac dederit viro suo secum,” 

et quod “‘is comederit ;” per ‘‘virum mulieris” significatur 
rationale; quod tunc viderint se absque veris et bonis, 
significatur per quod ‘‘tunc aperti sint oculi amborum, et 
cognoverint quod nudi illi;” ‘‘nuditas,” quae erubescitur, 
significat deprivationem amoris caelestis et inde boni et 
veri: et quod tunc induerint se.veris naturalibus, ne 
apparerent deprivati veris caelestibus, significatur per 
quod ‘‘consuerint folium ficus, et fecerint sibi cingula ;” 
‘“‘ficus” significat naturalem hominem, et “‘folium ejus” 
significat verum scientificum. Describitur postea sensuale 
eorum quale faétum est, nempe quod se prorsus averterit 
a caelo, et converterit ad mundum, et sic non aliquod 
Divinum receperit, per maledi€tionem serpentis ; nam sen- 
suale apud hominem non potest reformari, quare modo 
removetur cum homo reformatur, quoniam sensuale adhae- 
ret corpori et exstat mundo, et ideo jucunda inde, sicut sen- 
tit, vocat bona: inde est quod dicatur quod ‘‘Semen mulieris 
conculcabit illi caput, et ille laedet calcaneum Ejus ;” per 
‘*Semen mulieris” intelligitur Dominus, per ‘‘caput ser- 
pentis” omne malum, et per ‘‘calcaneum Domini” signi- 
ficatur Divinum Verum in ultimis, quod apud nos est sensus 
litterae Verbi; hunc sensualis homo, seu sensuale hominis, 
pervertit et falsificat, et sic laedit. Quod sensus litterae 
tutetur ne adeatur Dominus nisi quam per apparentias veri, 
et non per genuina vera, ab illis qui in malis sunt, signifi- 
catur per ‘‘cherubos,” qui cum flamma gladii vertentis se 
positi “sunt ad hortum Edenis, ad custodiendum viam 
arboris vitarum. (Sed haec et reliqua illorum capitum videantur in Aycanis 
Caelestibus explicata.) 

740(a]. “Vocatus diabolus et satanas.”—Quod “significet 
guia interius sunt in malis et in falsts quae ab inferno, con- 
stat ex significatione ‘‘diaboli et satanae,” quod sit infer- 
num quoad mala et quoad falsa (de qua sequitur); quod sint 
qui [interius] in malis et inde falsis sunt, est quia illi qui 
hic per ‘‘draconem” intelliguntur, [et qui] vocantur ‘‘ dia- 
bolus et satanas,” non exterius tales sunt, sed interius; 
Slexterius enim loquuntur sicut homines ecclesiae, et qui- 
dam sicut angeli caeli, de Deo, de Domino, de fide et 
amore in Ipsum, deque caelo et inferno, et ex Verbo multa 
depromunt per quae sua dogmata confirmant; inde est 
quod per exteriora haec conjunéti sint caelo, at vero inte- 

rius non illis afficiantur, minus delectentur, sed solum 
afficiuntur et dele¢tantur corporeis et mundanis, usque adeo 
ut caelestia respective nihili pendant: verbo, corporea et 
mundana super omnia amant, et caelestia solum ut servi- 
tia, sic ut illa quae corporis et mundi sunt, faciant caput, 
ac caelestia pedes. Tales sunt quia vitam nihili faciunt, 
dicentes quod sola fides salvet, et non aliquod bonum 
vitae: inde est quod diaboli et satanae sint, nam homo 
talis est qualis est interius, et non qualis est solum exte- 
rius, nisi exterius loquatur et agat ex interiori: talis etiam 


'“manet post mortem; nam qualis homo est interius, talis 


etiam est quoad spiritum, et spiritus hominis est affectio, 
ex qua voluntas et inde vita; inde sequitur quod illi qui 
nihili faciunt vitam, interius diaboli et satanae sint, et quo- 
que post exa¢tam vitam in mundo, dum fiunt spiritus, 
diaboli et satanae fiant. Quod dicantur ‘‘diabolus et sata- 
nas,” est quia per ‘‘diabolum” significatur infernum, pariter 
per ‘‘satanam,” sed per ‘‘diabolum” significatur infernum 
unde mala, et per ‘‘satanam” infernum unde falsa; quod 


hoc infernum dicatur Satanas, est quia omnes qui in eo 


sunt vocantur satanae; et quod illud infernum dicatur 
Diabolus, est quia omnes qui ibi sunt dicuntur diaboli: 
quod non aliquis diabolus et satanas ante creationem 
mundi fuerit, qui fuerat lucis angelus, et postea cum turba 
sua deje¢tus in infernum, constare potest ex illis quae in 
opere De Caelo et Inferno (n. 311-316) ostensa sunt, ubi aétum 
est de eo, Quod Caelum et Infernum sint ex Humano 
Genere’ Sciendum est quod sint duo regna in quae dis- 
tincti sunt caeli, nempe regnum caeleste et regnum spirituale 
(de quibus etiam videatur opus De Caelo et Inferno, n, 20-28). His duobus 
regnis ex opposito correspondent duo regna in quae inferna 
distinéta sunt; regno caelesti ex opposito correspondet 
regnum infernale quod ex diabolis consistit, et inde voca- 
tur Diabolus; et regno spirituali ex opposito. correspondet 
regnum infernale quod ex satanis consistit, et inde vocatur, 
Satanas. Et quia regnum caeleste consistit ex angelis qui in 
amore in Dominum sunt, ita regnum infernale regno caelesti 
eX opposito correspondens consistit ex diabolis qui in amore 
sui sunt; inde est quod ex illo inferno mala omnis generis 
effluant: et quia regnum spirituale consistit ex angelis qui 
in charitate erga proximum sunt, ita regnum infernale 

regno spirituali ex opposito correspondens consistit ex 
satanis qui in falsis ex amore mundi sunt; inde est) quod 
ex illo inferno falsa omnis generis effluant. 

[b.] Ex his constare potest quid significat ‘“‘diabolus” et 
quid “‘satanas” in sequentibus locis:—Apud Evangeltstas, 


“Jesus deductus est in desertum..., ut tentaretur a diabolo” (JZatzf, iv. 


‘ I, seq.; Luc. iv. 1-13): 


quid per ‘‘desertum,” et quid per ‘‘tentationes” Domini 
quadraginta diebus et quadraginta noétibus, significatur, 
supra (n. 730[e]) ostensum est: quod ‘‘a diabolo” dicatur 
tentatus, significat quod ab infernis unde mala, ita a pessi- 
mis; nam illa inferna primario pugnabant contra Divinum 
Amorem Domini; nam amor in illis infernis regnans est 
amor sui, et hic amor est oppositus amori Domini, ita 
amori quia Domino. Apud Matthaeum, 


“Zizania sunt filii mali, inimicus..qui seminat..est diabolus ” (xiii. 38, 
39) : 


“zizania” significant falsa doétrinae, religionis et cultus, 
quae ex malo sunt; quare etiam vocantur ‘‘filii mali;” et 
quia malum producit illa, dicitur quod “diabolus” sit qui . 
seminat illa. Apud Lucam, 


“Qui. .super via, sunt audientes, postea venit diabolus, et aufert verbum 
e corde eorum, ut non credant et salventur”’ (viii. 12) ; 


et apud Marcum, 
“Hi. .sunt qui super viam, ubi seminatur verbum, et quando audiverint, 
statim venit satanas, et aufert verbum seminatum in cordibus eo- 
rum”’ (iv. 15): 
de hoc apud Luacam dicitur ‘‘diabolus,” et apud Marcum 
“‘satanas,” ex Causa, quia per ‘“‘semen quod cecidit super 
viam” significatur verum e Verbo quod solum recipitur 
memoria et non vita; hoc quia aufertur tam a malo quam 
a falso, ideo dicitur ‘‘diabolus” et ‘‘satanas ;” inde est quod 
apud Lucam dicatur quod ‘‘veniat diabolus et auferat ver- 
bum e corde eorum, ut non credant et salventur;” et apud 
Marcum, quod ‘“‘veniat satanas et auferat verbum semina- 
tum in cordibus eorum.” Apud Matthaeum, 


“Rex dicet eis a sinistris, Discedite a Me, maledicti, in ignem aeternum 
paratum lldiabolo et angelis ejus” (xxv. 41): 


quod hic dicatur “diabolus,” est quia haec diéta sunt de 

illis qui non bona, et ideo mala fecerunt; nam qui non 
bona opera faciunt, illi mala opera faciunt; recensentur 
enim opera in praecedentibus quae non fecerunt ; nam cum 
bona vilipenduntur, mala amantur.. Vocatur Judas Ischa- 
rioth a: Domino 

“Diabolus” (oh. vi. 70); et dicitur quod diabolus injecerit in cor ejus 


(Fon. xili. 2); et quod post assumptam offulam satanas ingressus 
sit in eum (Fok, xiii. 27; Luc. xxii. 3): 


causa quod ita dicatur, est quia per Judam Ischarioten 
repraesentati sint Judaei, qui quia in falsis ex malo fuerunt, 
ex malo vocatur ‘‘diabolus,” et ex falsis ‘‘satanas:” quare 
dicitur quod ‘“‘diabolus injecerit in cor ejus;” ‘‘injicere in 
cor” est in amorem qui voluntatis ejus: et quod ‘‘satanas 
post assumptam offulam ingressus sit in eum;” ‘‘ingredi 
in eum cum offula” est in ventrem; et ‘‘ingredi in ventrem” 
est in cogitationem, et falsa ex malo sunt cogitationis. 
Apud Fohannem, 

Jesus ad Judaeos, “ Vos ex patre diabolo estis, et desideria patris vestri 
vultis facere ; is homicida fuit ab initio, et in veritate non stetit, 
quia non veritas in eo; quando loquitur mendacium, ex proprio 
loquitur”’ (viii. 44): 

describitur hic gens Judaica, qualis ab initio fuerat, quod 
nempe in malo et inde falsis; per ‘‘patrem diabolum” 
intelligitur malum ex inferno in quo fuerunt patres eorum 
in Aegypto et postea in deserto ; quod voluerint in malis 
cupiditatum suarum esse, intelligitur per quod ‘‘desideria 
patris vestri vultis facere ;” quod omne verum intelleétus 
destruxerint, significatur per quod ‘‘homicida fuerit ab 
initio, et in veritate non steterit, quia non veritas in eo ;” 
“homo” significat verum intelligentiae ; inde ‘‘homicida,” 
destructorem ejus: falsa ex malo eorum significatur per 
[quod] ‘‘quando loquitur mendacium, ex proprio loquatur ;” 
“‘proprium” significat malum voluntatis, ac ‘‘mendacium” 
significat falsum inde. Apud Matthaeum, 

Pharisaei dixerunt de Jesu, Non ejicit daemonia nisi per Beelzebul, 
principem daemoniorum ; sciens. . Jesus cogitationes illorum dixit 
illis,....Si Satanas satanam ejicit, contra se ipsum divisus est ; 


quomodo..regnum illius stabit? ....Si Ego in spiritu Dei ejicio 
daemonia, utique pervenit ad vos regnum Dei” (xii. 24, [25,] 26, 28) : 


quod hic ‘‘satanas,” et non diabolus, dicatur, est quia per 
‘“Beelzebulem,” qui fuerat deus Ekronis, intelligitur deus 

omnium falsorum; nam Seelzedbul, si interpreteris, est 
Dominus muscarum, et ‘“‘muscae” significant falsa sensualis 
hominis, ita falsa omnis generis; inde est quod Beelzebul 
dicatur Satanas: quare etiam dixit Dominus, ‘‘Si Ego 
in spiritu Dei ejicio daemonia, utique pervenit ad vos reg- 
num Dei;” per ‘‘spiritum Dei” intelligitur Divinum Verum 
procedens a Domino, et per ‘‘regnum Dei” inde significatur 
caelum et ecclesia quae in Divinis veris. Apud Lvange- 

listas, 
Petrus increpans Jesum, quod vellet pati; et Jesus ‘“conversus dixit 
Petro, Abi post Me, Satana; scandalum..es; quia non sapis quae 


Dei sunt, sed quae hominum” (Matth. xvi. 22, 23; Aare. viii. [32,] 
33): 


quod haec a Domino di¢ta sint Petro, est quia ‘‘ Petrus” in 
sensu repraesentativo significabat fidem; et quia fides est. 
veri, et quoque falsi, ut hic, ideo Petrus vocatur Satanas, 
nam, ut dictum est, ‘‘satanas” est infernum unde falsa. 
Petrus repraesentabat fidem in utroque sensu, nempe fidem 
ex charitate, et fidem absque charitate; et fides absque 
charitate est fides falsi: etiam illi qui in fide absque chari- 
tate sunt se scandalizant ex eo, quod Dominus Se passus 
sit crucifigi; idcirco etiam vocatur ‘“‘scandalum.” Quia 
passio crucis fuit ultima tentatio Domini et plena victoria 
super omnia inferna, et quoque plena unio Ipsius Divini 
cum Divino Humano, et hoc ignorant illi qui in fide falsi 
sunt, ideo dixit Dominus, ‘‘Non sapis quae Dei sunt, sed 
quae hominum.” Apud Lucam, 

Jesus dixit Simoni, “‘ Ecce satanas expostulavit vos, ut cribraret vos sicut 


triticum : Ego vero oravi pro te, ut non desinat fides tua ; tu ergo, 
quando conversus fueris, confirma fratres tuos’”’ (xxii. 31, 32): 


hic quoque Petrus repraesentat fidem absque charitate, 
quae fides est fides falsi; nam haec illi a Domino dicta 
sunt mox antequam ter abnegavit Ipsum: quia reprae- 
sentabat fidem, ideo dicit Dominus, ‘‘ Ego oravi pro te, ne 
desinat fides tua ;” quod repraesentaverit fidem falsi, con- 
stat ex eo, quod Dominus dixerit, ‘‘Tu ergo, quando 
conversus fueris, confirma fratres tuos :” quia fides falsi est 
sicut palea coram vento, ideo dicitur quod ‘‘Satan expos- 
tulaverit eos, ut cribraret eos sicut triticum ;” ‘triticum” est 
bonum charitatis separatum a palea; inde patet, cur dici- 
tur “‘satanas.” Apud eundem, 

“Vidi satanam sicut fulmen e caelo cadentem” (x. 18): 


per ‘“‘satanam” hic simile significatur quod per “draconem,” 
qui quoque in caelo visus est, ac e caelo projeétus; sed 
“draco” est qui proprie intelligitur per ‘‘diabolum,” ac 
‘“‘angeli ejus” qui intelliguntur per ‘‘satanam.” Quod per 
““angelos draconis” intelligantur falsa mali, in subsequente 
paragrapho videbitur; quod ‘‘satanas deciderit e caelo,” 
significat quod Dominus per Divinum Verum, quod tunc 
Ipse fuit, e caelo omnia falsa expulerit, et quod subjuga- 
verit illa inferna quae ‘‘satanas” vocantur, similiter quod 
Michael dejecerit ‘‘draconem et angelos ejus” (de quibus mox 
supra, n. 737). 
[c.] Apud Azobum, 


“Fuit dies cum venerunt filii Dei ad standum juxta Jehovam, et venit 
Satan in medio illorum; et dixit Jehovah ad Satanam, Unde venis? 
Et respondit Satanas Jehovae, et dixit, A pervagando terram, et 
ab ambulando per eam.” Et dedit Jehovah Satanae in manum 
omnia Hiobi, sed ne in illum mitteret manum ; ac postea ut tange- 
ret os et carnem ejus (li, 6-12; cap. Elii. 1-7): 


quod haec sint historica faéta, ex pluribus in illo Libro 
constare potest. JLzber Hiobz est liber Ecclesiae Antiquae, 
plenus correspondentiis, secundum modum scribendi illius 
temporis; sed usque est liber praestans et utilis. Angeli 
eo tempore diéti fuerunt ‘“‘filii Dei,” quia per ‘‘filios Dei,” 
aeque ac per “‘angelos,” intellecéta sunt Divina vera, ac 
per ‘‘satanam” infernalia falsa: et quia inferna tentant 
homines per falsa, ut postea Hiobum, et quia infernalia 
falsa discutiuntur per Divina vera, ideo dicitur quod ‘‘Sata- 
nas steterit.in medio filiorum Dei.’ Quid reliqua signifi- 
cant, hic explicare intermittitur, quoniam illa in sua serie 
lustranda sunt. Apud Davidem, 


“Ponunt super me malum pro bono, et odium pro amore meo ; praefice 
illi improbum, et satanas stet ad dextram ejus”’ (Ps. cix. 5, 6): 


hoc, sicut pleraque.in psalmis Davidis, est propheticum de 
Domino, et de tentationibus Ipsius, quas prae omnibus 
immanissimas sustinuit ; et quia Dominus in tentationibus 
suis ex Divino Amore contra inferna, quae Ipsi infensissima 
fuerunt, pugnavit, dicitur, ‘‘Ponunt super me malum pro 
bono, et odium pro amore meo:” et quia infernale malum 
et falsum praevalet apud illos, dicitur, ‘‘ Praefice illi impro- 
bum, et satanas stet ad dextram ejus;” ‘‘stare ad dextram” 

significat prorsus occupari, et ‘‘satanas” significat falsum 
. . \ 
infernale, quo occuparetur. Apud Sachariam, 


“ Postea ostendit mihi Jehoschuam sacerdotem magnum, stantem coram 
angelo Jehovae; et Satan stans ad dextram ejus.ad adversandum 
illi: et dixit Jehovah ad Satanam, Increpet te Jehovah, eligens 
Hierosolymam; nonne illa titio ereptus ex igne? Et Jehoschua 
fuit indutus vestibus pollutis, sicque stans coram angelo” (iii, I-3). 


quid haec involvunt, non constare potest nisi ex serie rerum 
quae antecedunt et consequuntur; ex illa videri potest 
quod per ea repraesentatum sit quomodo Verbum falsifi- 
catum fuit; per ‘‘Jehoschuam sacerdotem magnum” sig- 
nificatur ibi Lex seu Verbum, et falsificatio ejus per quod 
‘“‘vestibus pollutis indutus steterit coram angelo:” inde 
patet quod per ‘‘satanam” ibi intelligatur falsum doétrinae 
ex falsificato Verbo; et quia id illo tempore incepit prae- 
valere, visum Sachariae est quod ‘‘satanas steterit ad dex- 
tram ejus;” ‘‘stare ad dextram” significat pugnare contra 
Divinum Verum. Quoniam sensus litterae Verbi solum 
falsificari potest, ex causa quia illa solum apparenter vera 
sunt, et illi qui Verbum secundum litteram interpretantur 
aegre possunt redargui falsorum, dixit "Jehovah, ‘‘Increpet 
te Jehovah,” sicut supra (n. 735), ubi explicatur quid signi- 
ficat quod ‘‘Michael cum diabolo disceptaverit de Mosis 
corpore,” et quod Michael dixerit diabolo, ‘‘Increpet te 
Dominus” ([Ep7s¢.] Fud. vers. 9). Quia verum doétrinae 
ex Verbo intelligitur, quod falsificatum est, dicitur, ‘‘ Jeho- 
vah eligens Hierosolymam ; nonne illa titioereptus ex igne?” 
Per ‘‘ Hierosolymam” significatur doétrina ecclesiae, et per 
‘“‘titionem ereptum ex igne” significatur quod parum veri 
residuum sit. In his locis in Veteri Testamento solum 
‘“satanas” nominatur, et nullibi diabolus, sed pro illo dici- 
tur “hostis,” ‘“‘inimicus,” ‘‘ osor,” ‘‘adversarius,” ‘‘accusator,” 
“daemon,” tum ‘‘mors” et ‘‘infernum.” Ex his constare 
potest quod per ‘“‘diabolum” significetur infernum unde 
mala, et per ‘‘satanam” infernum unde falsa; ut quoque 
in sequentibus in A pocalypsz, 

“Postea vidi angelum descendentem e caelo, qui habebat clavem abyssi, 
et catenam magnam super manu sua; hic comprehendit draconem, 
serpentem antiquum, qui est diabolus et satanas, et vinxit eum mille 
annos, ....Et quando consummati fuerunt mille anni, solvetur sata- 


nas e custodia sua,” et seducet gentes; “et diabolus, qui seduxit 
eos, conjectus est in stagnum ignis et sulphuris ” (xx. I, 2, 7, 8, 10). 

Quid autem “daemon,” ‘‘daemonium,” et “spiritus dae- 
monii” significant, videatur supra (n. 586). 

74X(a|. “Seducens universum orbem.”—Quod significet 
quae pervertunt omnia ecclesiae, constat ex significatione 
“‘universi orbis,” quod sint omnia ecclesiae (de qua sequitur) ; 
et quia omnia ecclesiae per ‘‘universum orbem” significan- 
tur, per ‘‘seducere illum” significatur pervertere illa; nam 
pervertuntur omnia ecclesiae quando bonum charitatis, quod 
est bonum vitae, a fide separatur et removetur sicut nihil 
conducens et faciens ad salutem; inde falsificantur omnia 
Verbi, et inde omnia ecclesiae: nam dicitur a Domino, 
quod Lex et Prophetae pendeant a duobus mandatis, quae 
sunt amare Deum super omnia, et proximum sicut te ipsum ; 
haec duo mandata significant vivere et facere secundum 
praecepta Verbi; nam ‘‘amare” est velle et facere, quod 
enim homo interius amat, hoc vult, et quod vult hoc facit: 
per “Legem et ™Prophetas” significantur omnia Verbi. 
Sunt duo principia mali et falsi in quae ecclesia successive 
labitur : nempe, in dominium super omnia ecclesiae et caeli, 
quod dominium in Verbo intelligitur per ‘‘Babelem” seu 
*‘Babyloniam ;” in hoc labitur ecclesia ex malo: altera est 
separatio fidei a charitate, ex qua separatione omne bonum 
vitae perit; hoc in Verbo intelligitur per ‘‘ Philisthaeam,” 
ac significatur per ‘‘hircum” apud Danzelem, et per ‘‘dra- 
conem” in Afocalypsz,; in hoc labitur ecclesia ex falso. 
Sed quia in hoc capite agitur de ‘‘dracone,” per quem pri- 
mario significatur religio fidei separatae a charitate, velim 
aliqua in medium afferre per quae defensores fidei separatae 
seducunt orbem. Per hoc imprimis seducunt, quod doce- 
ant, quod, quia nemo potest facere bonum ex se ipso 
quod in se est bonum, et nisi in eo sit meritum, "quod bona 
opera nihil ad salutem possint conferre ; sed quod usque 
bona facienda sint propter usus reipublicae, et quod haec 
bona sint quae intelliguntur in Verbo, et inde in praedica- 
tionibus, et in quibusdam precationibus ecclesiae: sed 
quantum errant, nunc dicetur. Homo non facit bonum a 
se ipso, sed ex Domino, quando facit bonum ex Verbo, 
hoc est, quia mandatum est a Domino in Verbo; nam 
Dominus est Verbum (¥ok. i. 1, 14), ac Dominus est in 
illis quae ex Verbo sunt apud hominem, quemadmodum 
etiam Dominus docet apud Fohannem, 


2080 APOCALYPSIS EXPLICATA. 


Qui Verbum meum servat,....ad illum veniam, et mansionem apud 
illum faciam (xiv. 23). 


Inde est, quod Dominus toties mandet quod facient verba 
et praecepta Ipsius, et quod vitam aeternam habituri qui 
faciunt, tum squod quisque secundum opera judicabitur. 
Inde nunc sequitur quod qui bonum faciunt ex Verbo 
bonum faciant ex Domino; et bonum a Domino est vere 
bonum, et quantum est a Domino tantum in eo non est 
meritum. Quod bonum ex Verbo, ita ex Domino, sit vere 
bonum, etiam constat ex his in A pocalypsz, 


““Sto ad ostium, et pulso; si quis audiverit vocem meam, et aperuerit 
ostium, ingrediar ad eum, et cenabo cum eo, et ille Mecum” (iii. 
20): 


inde patet quod Dominus jugiter et continue praesens sit, 
et det conatum faciendi bonum, sed quod homo aperiturus 
sit ostium, hoc est, recepturus Dominum; et tunc recipit 
Ipsum quum bonum facit ex Ipsius Verbo. Hoc tametsi 
homini apparet fieri sicut a se, usque tamen non est homi- 
nis, sed Domini apud illum. Quod homini ita appareat, 
est quia non aliter sentit quam quod cogitet ex se, et 
faciat ex se, cum tamen dum ex Verbo cogitat et facit, 
est sicut a se; quare etiam tunc credit quod sit a Domino. 
Ex his videri potest quod bonum quod homo facit ex 
Verbo sit bonum spirituale, et quod id conjungat hominem 
Domino et caelo; at bonum quod homo facit pro mundo 
et pro societatibus in mundo, quod bonum civile et bonum 
morale vocatur, conjungit illum mundo et non caelo: et 
praeterea conjunctio veri fidei est cum bono spirituali, quod 
est bonum charitatis erga proximum, ex causa quia fides 
in se est spiritualis, ac spirituale non potest cum alio bono 
conjungi quam quod aeque est spirituale; bonum autem 
civile et morale, separatum a bono spirituali, non est 
bonum in se, quia est ab homine; immo quantum sui et 
mundi in illo latet, tantum est malum; quare hoc non 
potest conjungi cum fide; immo si conjungeretur, dissipa- 
ret fidem. 

[b.] Quod ‘“‘seducere universum orbem” significet per- 
vertere omnia ecclesiae, est quia per ‘‘orbem” in genere 
significatur ecclesia quoad omnia ejus, tam bona quam 
vera; at in specie significatur ecclesia quoad bonum, et 

hoc significatur per ‘“‘orbem” quando etiam ‘‘terra” dici- 
tur. Quod per ‘‘terram” in Verbo significetur ecclesia, 
supra (n. 304,697) ostensum est; sed cum ‘‘orbis” simul 
dicitur, per ‘‘terram” significatur ecclesia quoad verum: 
sunt enim duo quae faciunt ecclesiam, nempe verum et 
bonum; haec duo significantur per ‘‘terram” et ‘‘orbem” 
in sequentibus locis:—Apud Esazam, 

“Anima mea desideravi Te nocte, etiam spiritu meo in medio mei ex- 


spectavi Te mane, nam quando judicia tua terram doces, justitiam 
discunt habitatores orbis” (fIxxvi. 9): 


per ‘‘noctem” significatur status quando non lux veri est, 
et per ‘‘mane” significatur status quando lux veri est; hic 
status est ex amore, ille autem cum nondum amor; quare 
per ‘‘animam” qua desideravit Jehovam noéte, significatur 
vita quae nondum in luce veri est, et per ‘‘spiritum in 
medio ejus” quo exspectavit Jehovam mane, significatur 
vita quae in luce veri est: inde sequitur hoc ibi, ‘‘nam 
quando judicia tua terram doces, justitiam discunt habita- 
tores orbis ;” per quae significatur quod’ecclesia a Domino 
in veris sit, et per vera in bono; “‘terra” significat eccle- 
siam quoad vera, et ‘‘orbis” ecclesiam quoad bonum, nam 
“‘judicium” in Verbo dicitur de vero, ac ‘‘justitia” de bono, 
et quoque ‘‘habitatores” significant homines ecclesiae qui 


-in bonis doétrinae et inde vitae sunt. (Quod “judicium”’ in Verbo 
dicatur de vero, ac ‘‘justitia '’ de bono, videatur in Arcanis Caelestibus, n. 2235, 9857; 
et quod ‘“‘habitare”’ significet vivere, et inde ‘‘ habitatores”’ illos qui in bono doctri- 
nae et inde vitae sunt, videatur supra, n. 133, 479, 662.) In Thrents, 


“Non crediderunt reges terrae, omnes habitatores orbis, quod venturus 
egset inimicus et hostis in portas Hierosolymae” (iv. 12): 


per “‘reges terrae” significantur homines ecclesiae qui in 
veris sunt, et per “‘habitatores orbis” homines ecclesiae qui 
in bono sunt; quod ‘“‘reges” significent illos qui in veris 
sunt, videatur supra (n. 31, 553, 625); -et quod ‘‘habitato- 
res” significent illos qui in bono sunt, mox supra ostensum 
est; inde patet quod “terra” significet ecclesiam quoad 
vera, et ‘“‘orbis” ecclesiam quoad bonum: et quia a falsis 
et malis destructa sunt omnia doétrinae ecclesiae, dicitur 
quod “‘non crediderint quod venturus esset inimicus et 
hostis in portas Hierosolymae ;” “‘inimicus” significat falsa 
quae destruxerunt vera ecclesiae, quae intelliguntur per 
“‘reges terrae,” ac ‘‘hostis” significat mala quae destruxe- 

runt bona ecclesiae, quae intelliguntur per “habitatores 
: . . . | 
orbis ;” ‘‘ Hierosolyma” est ecclesia quoad doétrinam. Apud 
Davidem, 
“ Timeant a Jehovah omnis terra, ab Illo extimescant omnes habitato- 
res orbis’” (Ps. xxxiii. 8): 
hic quoque per ‘‘terram” significantur illi qui in veris eccle- 
siae sunt, et per ‘‘habitatores orbis” illi qui in bonis ecclesiae 
sunt. Apud eundem, 


“Jehovae terra et plenitudo ejus, orbis et habitantes in eo; Ille. .super 
maria fundavit eum, et super flumina stabilivit eum” (Ps. xxiv. I, 


2) 
per ‘‘terram” etiam hic significatur ecclesia quoad verum, 
‘‘plenitudo ejus” significat omnia vera in complexu; ac 
per “‘orbem” significatur ecclesia quoad benum; ‘“‘habi- 
tantes” significant bona in complexu: quid per ‘‘fundare 
eum super maria, et stabilire eum super flumina,” signifi- 
catur, videatur. supra (n. 275[a], 518[¢]). Apud Lsazam, 


“‘Concepimus, parturivimus, quasi peperimus ventum ; salutes non feci- 
mus terrae, [et [non] ceciderunt habitatores lorbis” (xxvi. 18): 


hic uoque “teria. ro ecclesia quoad V.Efas net ‘“orbist 
) 
ro ecclesia quoad bona. Reliqua supra, n. 721 [a], explicata sunt. 
Pp Pp 
Apud eundem, 


“ Appropinquate gentes ad audiendum, et populi auscultate ; audiat terra © 
et plenitudo ejus, orbis et omnes prognati ejus” (xxxiv. I): 

quod per ‘‘gentes” intelligantur illi qui in bonis sunt, et 
per ‘‘populos” illi qui in veris, videatur supra (n. 175, 331, 
625); quare etiam dicitur, ‘“‘Audiat terra et plenitudo ejus, 
orbis et omnes prognati ejus,” nam per ‘‘terram et pleni- 
tudinem ejus” significatur ecclesia quoad omnia vera, et 
per ‘‘orbem et omnes prognatos ejus” ecclesia quoad omnia 
bona. Apud eundem, 


“Omnes habitatores orbis et incolae terrae, quando tolletur signum 
montium, aspicite ; et cum clangetur buccina, audite”’ (xviii. 3): 


per “‘habitatores orbis” et ‘‘incolas terrae” significantur 
omnes in ecclesia qui in bonis et in veris sunt (ut supra): 
adventus Domini significatur per ‘‘ Quando tolletur signum 
montium, aspicite ; et cum clangetur buccina, audite ;” “‘sig- 
num super montibus” significat convocationem ad eccle- 
siam, similiter “buccina” qua clangebatur. 

[e.] Apud Davidem, 
“Coram Jehovah quia venit, quia venit ad judicandum terram, judicabit 
orbem in justitia, et populos in veritate”’ (Ps. xcvi. 13; Ps. xcviii. 
9): 
haec de adventu Domini, ac de ultimo judicio tunc: quia 
per “‘orbem” significantur illi ab ecclesia qui in bono sunt, 
et per ‘‘populos” illi qui in veris, ideo dicitur quod “‘judi- 
cabit orbem in justitia, et populos in veritate ;” “‘justitia” 
dicitur de bono, similiter ut ‘‘orbis.” Apud eundem, 


“Antequam montes nati sunt, et formata est terra et orbis, ab aeterno 
et usque ad aeternum Tu Deus” (Ps. xc. 2): 


per ‘‘montes” significantur illi qui super montibus in caelis 
habitant, qui sunt qui in bono caelesti sunt; per ‘“terram” 
autem et ‘‘orbem” significatur ecclesia ex illis qui in veris 
et in bonis sunt. Apud eundem, 

“Jehovah regnat, majestatem induit ; induit Jehovah robur, accingit Se, 


etiam stabilietur orbis, nec dimovebitur ; firmatus est thronus tuus 
ex tunc, ab aeterno Tu” (Ps. xciii. 1, 2): 5 


haec de Domino in mundum venturo; et quia Ipsi gloria 
et potestas ex Humano quod univit Divino suo, dicitur 
quod ‘‘majestatem et robur induat,” et quod ‘“‘accingat 
Se;” nam Dominus Humanum assumpsit ut in potentia 
esset subjugandi inferna: ecclesia, quam instauraturus est, 
ac tutaturus in aeternum, significatur per ‘“‘orbem” qui 
stabilietur nec dimovebitur, et per ‘‘thronum” qui firma- 
bitur; per ‘‘orbem” enim significatur caelum et ecclesia 
quoad receptionem Divini Boni, ac per ‘‘thronum” caelum 
et ecclesia quoad receptionem Divini Veri. Apud eundem, 

“Dicite inter gentes, Jehovah regnat, etiam orbis stabilietur nec dimo- 


vebitur ; judicabit populos in rectitudinibus ; laetabuntur caeli, et 
gaudebit terra” (Ps. xcvi. 10, 11): 


etiam haec de Domino venturo, et de ecclesia ab Ipso 
instauranda ac tutanda in aeternum, quae significatur per 
“‘orbem” qui stabilietur nec dimovebitur (ut supra); et quia 
per “‘orbem” significatur ecclesia quoad bonum, ideo etiam 
dicitur de ‘‘populis” quos judicaturus est in reétitudinibus, 
per “populos” enim significantur qui in veris ecclesiae 
sunt, similiter ac per ‘‘terram;” quare dicuntur ‘‘ populi 
terrae,” et ‘“‘habitatores orbis ;” et-‘‘rectitudines” sunt vera: 
gaudium eorum qui in ecclesia in caelis sunt, et in ecclesia 

in terris, significatur per quod ‘‘laetabuntur caeli, et gau- 
debit terra. Apud eundem, 


Jehovah “judicabit orbem in justitia, judicabit populos in rectitudinibus ” 
(Ps. ix. 9 [B. A. 8]): 


quoniam per “‘orbem” intelligitur ecclesia quoad bonum, 

‘“‘justitia” dicitur de bono, ideo dicitur, “Jehovah judi- 
cabit orbem in justitia;”’ et quoniam ‘‘populi” dicuntur 
qui in veris, et ‘‘rectitudines” sunt vera (utsupra), ideo dici- 
tur, ‘“judicabit populos in rectitudinibus.”. Apud Fere- 
mam, 


“ Jehovah facit terram per virtutem suam, et praeparat orbem per sapi- 
entiam suam, et per intelligentiam suam extendit caelos” (x. 12; 


cap. li. 15): 
“Jehovah facit terram per virtutem suam” significat quod 
Dominus ecclesiam stabiliat per potentiam Divini Veri; 
‘‘praeparat orbem per sapientiam suam” significat quod 
ecclesiam quae in bono formet ex Divino Bono per Divi- 
num Verum; ‘‘per intelligentiam suam extendit caelos,” 
“significat quod sic amplificet caelos. Apud Davidem, 


“Tur caeli et tua terra, orbem et plenitudinem ejus Tu fundasti”’ (Ps. 
Ixxxix 12 /P Bi 4.01 ri): 


per ‘“‘caelos et terram” significatur ecclesia in caelis et 
in terris, utraque quoad vera; ac per ‘“‘orbem et plenitu- 
dinem ejus” significatur ecclesia in caelis et in terris, utra- 
que quoad bona; “‘plenitudo” sunt bona et vera in toto 
complexu. Apud eundem, 


“Si esurirem, non dicerem tibi, quia Mihi orbis et plenitudo ejus” (Ps. 
Lie) 


haec dicta sunt de sacrificiis, quod Dominus illis non de- 
leétetur, sed confessione et operibus; nam sequitur, 


“Num comederim carnem robustorum, aut sanguinem hircorum biberim ? 
Sacrifica Deo confessionem, et exsolve Altissimo vota tua” [(vers. 


13, 14)]: 


ims 


quare per ‘‘si esurirem” significatur si desiderarem sacri- 
ficia: sed quia Dominus cultum vult ex bonis et veris, 
dicitur, ‘‘Quia Mihi orbis et plénitudo ejus;” ‘‘plenitudo” 
significat bona et vera in toto complexu (ut supra): dicitur. 
quidem hoc de bestiis quae sacrificarentur, sed per illas in 
sensu spirituali significantur varia genera boni et veri. 


" 


i 

Apud Matthaeum, 


“ Praedicabitur hoc Evangelium regni in toto orbe, in testimonium omni- 
bus, et tunc veniet finis” (xxiv. 14): 


quoniam per “‘orbem” significatur ecclesia quoad bonum, 
ideo dicitur quod ‘“‘praedicaretur id Evangelium omnibus 


-gentibus,” per ‘‘gentes” enim, qui audituri et recepturi, 


significantur omnes qui in bono sunt: tum etiam per ‘‘gen- 
tes” significantur omnes qui in malis sunt, qui etiam 
audituri; sed tunc per ‘‘orbem” significatur universa eccle- 
sia jamdum in malis; inde etiam dicitur quod ‘‘tunc veniet 
finis.” In Lzbro Primo Samuelts, 

Jehovah “erigit e pulvere depressum, e sterquiliniis erigit egenum, ad 
faciendum sedere cum principibus, et thronum gloriae hereditare 
faciet eos, nam Jehovae bases terrae, et disposuit super iis orbem” 
(ii. 8): 

propheticum Channae matris Samuelis; et per ‘‘erigere 
e pulvere depressum, et e sterquiliniis egenum,” significatur 
instructio gentium, ac illustratio in interioribus veris, quae 
a Domino revelarentur; ita quoque remotio a malis et 
falsis : per ‘‘bases terrae” significantur vera exteriora, qua- 
lia sunt sensus litterae Verbi; nam super illis fundantur 
vera interiora; quare per ‘‘orbem,” quem super iis impo- 
suit, significatur ecclesia quoad omnia bona et vera ejus. 
(Sed de his videatur supra, n. 253[4], 304[c].) 
[d.]| Apud Lsazam, 


““Venturos radicabit Jacobus, efflorescet et florebit Israel, ita ut implean- 
tur facies orbis proventu”’ (xxvii. 6): 


per ‘“‘Jacobum” intelligitur ecclesia externa, et per ‘‘ Israe- 
lem” ecclesia interna; et quia internum ecclesiae fundatur 
super externis ejus, ac interna inde multiplicantur et fructi- 
ficantur, dicitur quod ‘‘Jacobus venturos radicabit,” et 
quod ‘‘Israel efflorescet et florebit ;” fructificatio ecclesiae 
inde significatur per ‘‘ut impleantur facies orbis proventu.” 
Apud eundem, 
“Num hic vir commovens terram, tremefaciens regna, posuit orbem in 
: desertum, et urbes ejus destruxit?....Parate filiis ejus mactationem 


ob iniquitatem patrum eorum, ut non resurgant, possideantque 
terram, et impleantur facies orbis urbibus” (xiv. 16, 17, 21): 


-haec de Lucifero, per quem intelligitur Babel, hoc est, 


amor dominandi super caelum et super terram; quare per 

“‘commovere terram, tremefacere regna, ponere orbem in 
desertum, et urbes ejus destruere,” significatur destruere 
omnia ecclesiae ; ‘‘terra” est ecclesia quoad verum,“‘regna” 
sunt ecclesiae distinétae secundum vera, ‘“orbis”’ est eccle- 
sia quoad bonum, et ‘‘urbes” sunt doétrinalia: per ‘“‘ponere 
filiis ejus ma¢tationem ob iniquitatém patrum eorum” sig- 
nificatur destruétio falsorum oriundorum ex malis eorum; 
‘‘ne possideant terram, et impleantur facies orbis urbibus,” 
significat ne falsa et mala, et ex illis do¢trinalia, universam 
ecclesiam occupent., Apud eundem, 

“Lugebit et confundetur terra, languescet et confundetur orbis, langues- 


cent, altitudo populi terrae, et ipsa terra profanabitur sub habita- 
toribus suis”’ (xxiv. 4, 5): 


desolatio ecclesiae quoad vera et bona ejus, propter fastum 
propriae intelligentiae, ac profanatio veritatum quae ex 
bono sunt, ita describitur ; desolatio describitur per ‘‘lugere” 
‘‘confundi,” et ‘“‘languescere ;” ecclesia quoad vera et quoad 
bona significatur per ‘‘terram” et per ‘‘orbem;” fastus 
propriae intelligentiae per ‘‘altitudinem populi terrae ;” ac 
profanatio veritatum quae ex bono, per quod “‘terra pro- 
fanabitur sub habitatoribus suis.” Apud Vahum, 


“Montes contremiscent coram Ipso, et colles liquefient ; comburetur 
terra coram Ipso, et orbis et omnes habitantes in eo”’ (i. 5): 


quid significatur per ‘‘montes” qui contremiscent, et per 
‘““colles” qui liquefient, videatur supra (n. 400[2], 405); per 
‘“‘terram” autem, et per ‘‘orbem, et habitantes in eo,” 
quae ‘‘combuerentur,” significatur quod ecclesia, quoad 
omnia vera et bona ejus, per amorem infernalem peritura 
sit. Apud Davidem, 

“ Apparuerunt alvei aquarum, ac revelata sunt fundamenta orbis, ab in- 


crepatione tua, Jehovah, a flatu spiritus nasi tui” (Ps. xviii. 16 [B. 
A. 15]; (2 Sam. xxii. 16): 


quod funditus eversa sint omnia ecclesiae quoad vera et 
quoad bona ejus, significatur per “‘Apparuerunt alvei aqua- 
rum, et revelata sunt fundamenta orbis ;” ‘‘alvei aquarum” 
sunt vera, et ‘“‘fundamenta orbis” sunt bona ejus; ‘‘appa- 
rere” et “‘revelari” significat funditus everti: quod exitium 
illud sit ex odio et ex furore malorum contra Divina, 
significatur per ‘‘ab increpatione tua, Jehovah, et a flatu 
spiritus nasi'tui;” per ‘‘increpationem” et “‘spiritum nasi 

Jehovae” simile significatur quod per “iram” et ‘‘excan- 
descentiam” Ipsius, alibi in Verbo; at quia non aliqua ira 
et excandescentia est Domino contra malos, sed malorum 
contra Dominum, et haec apparet illis, cum pereunt, sicut 
a Domino, ideo secundum apparentiam ita dicitur: etiam 
per ‘‘flatum spiritus nasi Jehovae” intelligitur ventus ori- 
entalis, qui exsiccando destruit, et penetrando evertit. 
Apud eundem, 

“Vox tonittui..in orbem, illustrarunt fulgura orbem, commota est et 

contremuit terra”’ (Ps. Ixxvii. 19 [B. 4. 18]); 
“Tllustrabunt fulgura Ipsius orbem, videbit et timebit terra, montes sicut 


cera liquefient coram Jehovah, coram Domino totius terrae”’ (Ps. 
XCVii. 4, 5): 


per haec describitur status impiorum ex praesentia Domini 
in Divino suo Vero, qui status similis est statui filiorum 
Israelis, quando Dominus super Monte Sinai illis apparuit ; 
quod tunc tonitrua audiverint, fulgura viderint, quodque 
mons apparuerit in igne consumente sicut fornacis, et quod 
illi trepidaverint, ex Verbo notum est; et hoc quia corde 
mali fuerunt ; nam Dominus apparet cuivis secundum quale 
ejus, bonis sicut ignis recreans, et malis sicut ignis consu- 
mens: inde patet quid significatur per quod ‘‘vox tonitrui 
in orbem, illustrarunt fulgura orbem, commota est et con- 
tremuit terra,” et quod ‘“‘ montes liquefient coram Jehovah 
Domino totius terrae ;’ per ‘‘orbem” intelliguntur omnes 
qui ab ecclesia in bonis, ibi qui in malis, et per ‘‘terram” 
omnes qui ab ecclesia in veris, ibi qui in falsis. Apud 
Esaiam, 

“Visitabo super orbem malitiam, et super impios iniquitatem eorum” 

(xiii, II): 

per ‘“‘orbem” etiam hic intelliguntur qui ab ecclesia in 
malis sunt, et per “‘impios” illi qui in falsis; quare dicitur, 
‘“Visitabo super orbem malitiam, et super impios iniqui- 
tatem;” ‘‘malitia” est malum, et ‘‘iniquitas” dicitur de 
falsis. Apud Hzobum, 

“Tmpellent eum e luce in tenebras, et ex orbe excommunicabunt eum” 

“ (xviii. 18): 

quoniam per “lucem” significatur verum, et per ‘‘orbem” 
bonum ecclesiae, ac impius dum ex vero in falsum etiam 
ex bono in malum se conjicit, ideo dicitur ‘‘Impellent 

eum e luce in tenebras, et ex orbe excommunicabunt eum ;” 
“tenebrae” sunt falsa, et ‘‘excommunicare ex orbe” est 

ejicere ex bono ecclesiae. Apud Lucam, 
“Exanimatis hominibus prae timore et exspectatione.., quae venient 
super terrarum orbem; nam virtutes caelorum commovebuntur : 


atque tunc videbunt Filium hominis venientem in nube” caelorum 
“cum virtute et gloria multa” (xxi. 26, 27): 


haec de consummatione saeculi, quae est ultimum tempus 
ecclesiae, quando non aliquod verum est amplius, quia non 
bonum; status caeli tunc per illa verba describitur, quod 
nempe ‘‘exanimati erunt homines prae timore et exspec- 
tatione, quae venient super terrarum orbem,” per quae 
describitur timor illorum qui in caelis sunt, quod peritu- 
rum sit omne ecclesiae quoad bonum et inde quoad vera 
ejus, et exspectatio opis a Domino: quod potentia Divini 
Veri labefactata sit, significatur per ‘‘commotionem virtu- 
tum caelorum;” ‘‘virtutes caelorum” sunt Divina vera 
quoad potentiam: quod tunc Dominus manifestaturus sit 
Divinum Verum, cui potentia, et ex quo intelligentia, signi- 
ficatur per ‘‘Tunc videbunt Filium hominis venientem in 
nube caelorum cum virtute et gloria multa.”  Similia 
significantur per ‘‘terram” et per ‘‘orbem” in sequentibus 
in Apocalypsi, 


“Sunt. .spiritus daemonum facientes signa ad exeundum ad reges terrae 
et orbis terrarum totius, ad congregandum illos in bellum” (xvi. 


14): 


dicitur, ‘‘ad reges terrae et totius orbis terrarum,” quia 
aliud ecclesiae per ‘“‘terram” et aliud per ‘‘orbem” signi- 
ficatur. Quoniam per ‘‘orbem” significatur ecclesia quoad 
bonum, ideo per ‘‘orbem” significantur omnia ecclesiae ; 
essentiale enim ecclesiae est bonum; quare ubi est bonum 
ibi etiam est verum, nam omne bonum desiderat verum, 
et vult conjungi vero, et ex eo spiritualiter nutriri; ita 
etiam reciproce. 

_ 74.2. “Projectus est in terram, et angeli ejus cum illo pro- 
jecti sunt.”—Quod significet guod mala tlla et falsa inde 
damnata sint inferno, constat ex significatione “ projici in 
terram,” quod sit separari a caelo, ac damnari inferno (de 
qua sequitur); et ex significatione ‘‘angelorum draconis,” — 
quod sint falsa [ex] malo, quod per ‘“‘draconem” signifi- 
catur; per ‘‘angelos caeli” enim in Verbo significantur 

Divina vera, quia sunt receptiones eorum (videatur supra, n. 
130, 302); inde per ‘‘angelos draconis” significantur infer- 
nalia falsa quae ex malo, quod per ‘‘draconem” significa- 
tur, procedunt: falsa illa, quae per ‘‘angelos draconis” 
significantur, sunt pleraque vera falsificata, quae in se sunt 
falsa, ut supra dictum est. Quod “‘ projici in terram” sit 
damnari inferno, est quia hoc significatur cum dicitur 
“‘projici e caelo.” Sunt in mundo:spirituali terrae sicut in 
mundo naturali, plenae montibus et collibus, tum vallibus, 
ut et fluminibus; cum haec simul sumpta vocantur terra, 
tunc per ‘‘terram” significatur ecclesia; at cum ima ter- 
rae intelliguntur, sicut intelligitur per ‘‘projici e caelo in 
terram,” tunc per “‘terram” significatur damnatum; quia 
sub imis illis sunt inferna, et quoque in infernis sunt terrae, 
sed terrae damnatae. Ex hac causa est quod nulli angelo 
mos sit prone seu nutante capite ire, et spectare terram, 
immo nec super terra in imis ejus jacere, nec aliquod pul- 
veris inde desumere. Inde venit, quod qui in mundo 
damnaverunt alios inferno, soleant pulverem e terra illa 
desumptum projicere in alterum, nam hoc correspondet 
condemnationi illi; immo nec licet alicui nudis pedibus 
super terris illis ambulare. Illae terrae, quae damnatae 
sunt, internoscuntur probe a terris quae non damnatae sunt, 
ex eo, quod terra damnata sit prorsus sterilis et modo 
pulvis, ac hinc et inde spinis et sentibus obsita; at terra 
non damnata est fecunda, plena herbis, virgultis, arbori- 
bus et quoque agris. Inde ritus in Ecclesia repraesenta- 
tiva Judaica solennis fuit, se projicere in terram, se volutare 
ibi, ac inde pulverem super caput spargere, quando in magno 
luétu propter clades ab hostibus, ac propter violentiam 
illatam sanctuariis illorum, fuerunt ; per quae repraesenta- 
bant quod agnoscerent se ex semet damnatos esse; sic 
humillimo gestu sollicitantes ut remitterentur illis peccata 
eorum. Quod illi qui per ‘‘draconem” et per “‘angelos 
ejus” intelliguntur, separati fuerint e caelo, ac damnati 
inferno, dum ultimum judicium peragebatur, et quoque 
postea, mihi datum est oculo teste videre, de qua re tamen 
ad finem hujus operis plura dicentur. Ex his constare 
potest quod per paiict s e caelo in terram” significetur 
damnari inferno. 

VERSUS I0O-12, 


Ze “Et audivi vocem magnam dicentem in caelo, Nune facta est salus et poten- 
tia et regnum Dei nostri, et [potestas] Christi /psius, quia projectus est accusator fratrum 
nostrorum, accusans illos coram Deo nostro dies et noctes. Et illi vicerunt eum per san- 
guinem Agni,-et per Verbum testimonii illorum, et non dilexerunt animam suam usque ad 
mortem. Propter hoc gaudete, caeli, et in illis habitantes ; vae habitantibus terram et mare, 
guia descendit diabolus ad vos, habens iram magnam, sciens quod exiguum tempus habeat.’ 


10. “Et audivi vocem magnam dicentem in caelo,” significat gaudium ange- 
lorum caeli ex luce et sapientia tunc apud zllos [n. 744]; “Nune facta 
est salus et potentia et regnum Dei nostri, et potestas Christi Ipsius,” 
significat geod nunc potentia Domino salvandi illos gui ab ecclesta Ipsius 
sunt, per Divinume suum Verum, qui corde et anima id recipiunt [n. 
745]; “guia projectus est accusator fratrum nostrorum,” significat , 
postquam separati a caelo sunt ac damnati inferno ili qui impugnave- 
runt vitam fidet guae est charitas [n. 746]; “accusans i/los coram 
Deo [nostro] dies et noctes,” significat et odjurgarunt tllos et litigave- 
runt cum illis ex Verbo continue [n. 747]. 


11. “Et ili vicerunt eum per sanguinem Agni,” significat reststentiam et v2cto- 
riam per Divinum Verum procedens ex Diuino Humano Domini [n. 
748]; “et per verbum testimonii eorum,” significat e¢ per confesstonem 
et agnitionem Divini in Humano Ipsius [n. 749]; “et non dilexerunt 
animam suam usgue ad mortem,” significat fideles gui proper tlla vera 
tentationes passt sunt, ac vitam mundi prae vita caeli nihil fecerunt 
[n. 750.] 

12. “Propter hoc gaudete, caeli et in illis habitantes,” significat salvationem et 
inde gaudium illorum qui spirituales per receptionem Divini Veri fiunt 
[n. 751]; “vae habitantibus terram et mare,” significat Jamentationem 
super illos gut mere naturales et sensuales fiunt [n. 752]; “guia de- 
scendit diabolus ad vos,” significat gaia recipiunt mala ex inferno {n. 
753]; “habens iram magnam,” significat odium contra vera et bona 
spiritualia, quae sunt fidei et vitae ex Verbo, proinde contra eos qui in 
zllis sunt [n. 754]; “sciens quod exiguum tempus habeat,” significat 
guia status mutatus est [n. 755]. i 


FAA» [Vers.10.] “Et audivi vocem magnam dicentem in ecae- 
fo.” —Quod significet gaudium angelorum caeli ex luce et 
sapientia tunc apud illos, constat ex significatione ‘‘vocis 
magnae dicentis,” quod sit testificatio gaudii ex corde, de 
qua sequitur; et ex significatione “in caelo,” quod sit 
apud angelos caeli: quod sit ex luce et sapientia tunc apud 
illos, sequitur; nam cum ‘‘dracones,” per quos intelleéti 
sunt qui quidem in aliqua scientia cognitionum veri et 
boni ex Verbo sunt, sed usque non in veris et bonis quia 
non in vita illorum, projecti fuerunt, et sic non amplius in 
conjunctione cum caelo, tunc angeli venerunt in lucem et 
sapientiam; inde eorum gaudium. Quod angeli tunc in 
lucem et sapientiam venerint, causa erat, quia est nexus 
omnium in caelis a primis eorum ad postremos; hoc est, 
a primis qui in intimo seu tertio caelo sunt, ad postremos 

qui in ultimo seu primo caelo; influit enim Dominus per 
tertium caelum in ultimum, et per influxum conjungit 
caelos; inde est quod universum caelum in conspeéctu 
Domini sit sicut unus Homo: quare cum ultima caelorum 
nexum habent cum talibus, qui conjun¢ti sunt inferno, ita 
cum illis qui per ‘“‘draconem et ejus angelos” significantur, 
tunc in eodem gradu in quo conjunétio ultimi caeli est 
cum talibus, diminuitur lux et intelligentia angelorum 
caeli. Similis res est sicut cum ultimis in homine, quae 
sunt extremae cutes, quae corpus in communi et in parte 
investiunt, tum musculi intra cutes illas, et quoque nervi 
in ultimis, ex quibus ligaturae et membranae expansae 
super interiora; illa extrema si laesa aut aliquo modo 
infecta sunt, aut si tendinea facta sunt, in eodem gradu 
perit vita agendi sentiendique interioribus, quae ab extre- 
mis illis investita et inclusa sunt; inde patet quod salus 
corporis pendeat a statu extremorum, sicut domus a suis 
fundamentis. Hoc imprimis comparet apud homines senic 
confeétos ; apud quos extrema primum indurescunt, et inde 
facultate agendi sentiendique deprivantur, et pedetentim 
interiora, unde mors eorum. Par ratio est cum caelis, qui 
sicut unus Homo in conspeétu Domini sunt, quando pos- 
trema quasi occalescunt, quod fit cum illa conjunétionem 
cum infernis habent. Ita fuit cum caelis quamdiu draco- 
nes ibi visi sunt; nam dracones, ut prius di¢tum est, con- 
junctionem habuerunt cum ultimis caeli quoad externa, sed 
cum infernis quoad interna eorum: inde est quod dictum 
sit quod ‘‘draco visus sit in caelo,” et quod ‘‘pugna fuerit 
cum illo et cum Michaele in caelo,” et denique quod “ pro- 
jectus sit’e caelo,” per quod significatur quod separatus sit. 
Inde nunc est quod per ‘“‘vocem magnam auditam in caelo” 
significetur testificatio gaudii ex corde apud angelos caeli. 
Quod gaudium fuerit illis ex luce et sapientia tunc, sequi- 
tur ex illis quae praecedunt ; nempe, sicut homo in sua vita 
activa et sensitiva ab interioribus est, dum extrema in sua 
integritate sunt, ita quoque caeli inferiores et superiores in 
sua intelligentia et sapientia, et inde in gaudio sui cordis 
sunt ; quare etiam per eadem verba intelligitur quod gau- 
dium angelis fuerit ex luce et sapientia tunc apud illos. 
9745. “Nunc facta est salus et potentia et regnum Dei nostri, 
et potestas Christi Ipsius.”—Quod significet guod nunc potentia 

Domino salvandi illos qui ab ecclesia Ipsius sunt per Divi- 
num suum Verum, qui corde et anima td recipiunt, constat 
ex significatione ‘“‘salutis,” quod sit salvatio; ex signifi- 
catione ‘“‘potentiae,” quod sit quod possit, ita possibilitas 
(de qua sequitur); ex significatione ‘‘regni,” quod sit caelum 
et ecclesia (de qua supra, n. 48, 685); ex significatione ‘ Dei 
nostri,” quod sit Dominus quoad suum Divinum; et ex 
significatione “‘ potestatis Christi Ipsius,” quod sit efficacia 
Divini Veri, ita per Divinum Verum. Quod per “Chris- 
tum” intelligatur Dominus quoad Divinum Verum, videa- 
tur supra (n. 684,685) ; et quod ‘‘potestas,” cum de Domino, 
significet salvationem generis humani (supra, n. 293); et quod 
potestas salvandi Domino sit per Divinum suum Verum 
(etiam supra, n. 333, 726); et quia Dominus non alios salvare 
potest quam illos qui anima et corde recipiunt Divinum 
Verum ab Ipso, ideo hoc etiam significatur. Inde constare 
potest quod per ‘‘ Nunc fa¢ta est salus et potentia et reg- 
num Dei nostri, et potestas Christi Ipsius,” significetur 
quod nunc potentia Domino salvandi illos qui ab ecclesia 
Ipsius sunt, per Divinum suum Verum, qui corde et anima 
id recipiunt: dicitur, qui recipiunt corde et anima, et per 
id intelligitur amore et fide, tum voluntate et intelleétu; 
per ‘‘animam” enim in Verbo, ubi dicitur “‘anima et cor,” 
significatur fides, tum intellectus, et per ‘‘cor” amor, tum 
voluntas ; nam ibi per ‘“‘animam” in sensu ultimo intelli- 
gitur respiratio hominis, quae etiam spiritus ejus vocatur ; 
quare dicitur ‘“‘animare” pro respirare, tum ‘“‘emittere 
animam” et ‘‘spiritum” cum moritur homo: quod etiam 
‘‘anima” significet fidem, ut et intellectum, ac ‘‘cor” 
amorem, ut et voluntatem, est ex correspondentia ; fides 
enim ac intelleétus correspondet animationi seu respira- 
tioni pulmonum, ac amor et voluntas correspondet motui 
ac pulsui cordis (de qua correspondentia videatur supra, n. 167; et in 
Arcanis Caelestibus, 0. 2930, 3883-3896, 9050). Quod “Nunc facta sit 
salus et potentia Dei nostri,” significat quod Dominus nunc 
possit salvare, sic ut ‘“‘potentia” ibi significet quod possit, 
ita possibilitatem, est quia Dominus non potuerit salvare 
illos qui ab ecclesia Ipsius fuerunt, priusquam draco cum 
angelis ejus expulsus, hoc est, separatus a caelo esset. Qui 
non scit leges ordinis Divini, credere potest quod Dominus 
salvare possit quemlibet, ita malos aeque ac bonos; inde 

opinio quorundam est, quod in fine etiam salventur omnes 
qui in inferno sunt ; sed quod nemo salvari possit ex mise- 
ricordia immediata, sed ex mediata, et quod usque ex 
pura misericordia salventur qui Divinum Verum anima et 
corde a Domino recipiunt, videatur in opere De Caelo et 
Inferno (n. 521-527). Hoc quoque intelligitur per haec. 
verba apud Yohkannem, 
“Proprii- Ipsum non receperunt; quotquot vero receperunt, dedit illis 
potestatem ut filii Dei essent, credentibus in nomen Ipsius, qui non 


ex sanguinibus, neque ex voluntate carnis, neque ex voluntate viri, 
sed ex Deo nati sunt” (i. 11-13): 


per ‘‘proprios” qui non receperunt, intelliguntur illi qui ab 
ecclesia ubi Verbum, et per id Dominus potuit illis notus 
esse; quare illi qui ab Ecclesia Judaica erant per ‘‘ propri- 
os” ibi intelliguntur: quod Dominus ‘‘dederit credentibus 
in nomen Ipsius potestatem ut filii Dei essent” significat 
quod “jllis qui receperunt ab Ipso Divina vera anima et 
corde, seu fide et vita, dederit caelum; per ‘‘credere in 
nomen Ipsius” significatur recipere Dominum fide et vita, 
nam per ‘‘nomen Domini” significatur omne per quod 
colitur; per ‘“‘filios Dei” intelliguntur qui a Domino re- 
generantur: ‘‘qui non ex sanguinibus” significat qui non 
falsificaverunt et adulteraverunt Verbum; ‘qui non ex 


‘voluntate carnis,” significat qui non in malis ex proprio suo 


sunt ; ‘qui non ex voluntate viri” significat qui non in falsis 
€xX proprio suo sunt; ‘“‘voluntas” enim significat proprium 
hominis, ‘‘caro” significat malum, ac ‘‘vir” significat fal- 
sum: ‘‘sed ex Deo nati sunt,” significat qui regenerati sunt 
per vera ex Verbo et per vitam secundum illa. Ex his 
quoque constare potest quod non salvari possint qui non 
volunt reformari ac regenerari a Domino, quod fit per 
receptionem Divini Veri fide et vita. 

746(a]. “Quia projectus est accusator fratrum nostro- 
rum.””—Quod significet postquam separatt a caclo sunt ac 
damnati inferno tllt qui impugnaverunt vitam fidet quae est 
charitas, constat ex significatione “‘projectus esse,” cum 
de dracone, quod sit quod illi qui per ‘‘draconem” intelli- 
guntur, sint separati a caelo, ac damnati inferno (de qua 
supra, n. 739[a], 742): ex significatione ‘‘accusatoris fratrum 
nostorum,” quod sint qui-impugnarunt vitam fidei, quae 
est charitas; per ‘‘accusatorem” enim significatur impug- 

nator, objurgator, et increpator; nam qui accusat, etiam 
impugnat, objurgat et increpat; eadem quoque vox in 
lingua originali significat adversarium et increpatorem ; 
et quod mirum est, illi qui dracones sunt, tametsi vitam 
nihili faciunt, usque in mundo spirituali accusant fideles 
si aliquod ignorantiae malum animadvertunt, inquirunt 
enim eorum vitam, ut probro afficiant ac condemnent ; 
inde accusatores vocantur ; per ‘“‘fratres” autem, quos accu- 
sant, intelliguntur omnes qui in caelis sunt, tum omnes qui 
in terris, qui in bono charitatis sunt ; causa quod dicantur 
‘‘fratres,” est, quia unus est omnibus illis Pater, nempe 
Dominus ; ac qui in bono amoris in Dominum sunt, et in 
bono charitatis erga proximum, sunt Ipsius filii, et quoque 
vocantur ‘‘filii Dei,” “‘filii regni,” et ‘“‘heredes ;” inde sequi- 
tur, quod quia sunt filii unius Patris, etiam fratres sint. 
Etiam mandatum ex Domino Patre primarium est, ut se 
mutuo ament; inde amor est ex quo sunt fratres: amor 
quoque est conjuné¢tio spiritualis. Ex hoc derivatum est, 
quod apud antiquos in ecclesiis in quibus charitas fuit 
essentiale, omnes vocati sint fratres; similiter in Ecclesia 
nostra Christiana in principio ejus. Inde nunc est, quod 
“frater” in spirituali sensu significet charitatem. Quod 
omnes qui ab una ecclesia olim fuerunt,. se vocaverint 
fratres, et quod Dominus illos qui in amore in Ipsum et in 
charitate erga proximum sunt, nominet fratres, constare 
potest ex multis locis in Verbo; sed ut distin¢éte perci- 
piatur quid significat ‘‘frater,” ex Verbo illustrabitur. 

[b.] CG.) Quod omnes qui ab Ecclesia Israelitica fuerunt, 
vocaverint se‘ fratres,” constat ex sequentibus his locis :— 
Apud £sazam, 

Tunc adducent omnes fratres vestros, ex omnibus gentibus, munus 

Jehovae”’ (Ixvi. 20) ; 
apud Feremiam, 


“Non servire facient Judaeum fratrem suum quisquam” (xxxiv. 9); 
quisq 9); 


apud Lzechielem, 


“Fili hominis, fratres tui, fratres tui, filii cognationis tuae, et tota 
domus Israelis” (xi. 15) ; 


apud Iicham, 


“Donec residuum fratrum ejus revertantur ad filios Israelis” (v. 2 [B. 4, 
3]); 

apud JZosen, 


“Moses exivit ad fratres suos, ut videret onera illorum ” (Zod. ii. 11) ; 

Dixit Moses ad Jethronem socerum suum, “Revertar ad fratres meos 
qui in Aegypto” (Z£xod. iv. 18) ; 

“Quando depauperabitur frater tuus” (Zeviz. xxv. 25, 35, 47); 

“Quod ad fratres vestros filios Israelis, vir in fratrem suum non domi- 
nabitur cum saevitia” (Levit. xxv. 46) ; 

“Utinam emortui essemus, cum mortui sunt fratres nostri coram Jeho- 
vah” (um. xx. 3); 

Ecce “vir de filiis Israelis venit et adduxit ad fratres suos Midianitidem” 
(Wum. xxv. 6); 

“ Aperies manum tuam fratri tuo ;....quando venditur tibi frater tuus 
Hebraeus aut Hebraea, serviet tibi sex annos” (Deutr. xv. II, 12); 

“Si quis furatus fuerit animam de fratribus suis,...et questum fecerit 
in eo” (Deutr. xxiv. (217) ; 

“Quadragies |3lpercutiet eum, nec addet,....ne vilis habeatur frater tuus 
in oculis tuis” (Deutr, xxv. 3, et alibi) : 


ex his constare potest quod filii Israelis omnes inter se 
dicti fuerint fratres: quod ita diéti sint, fuit causa proxima, 
quia omnes fuerunt ex Jacobo, qui communis eorum pater 
fuit ; at causa remota fuit, quia ‘“‘frater” significat bonum 
charitatis, quod bonum, quia est essentiale ecclesiae, etiam 
omnes spiritualiter conjungit ; tum quia ‘“‘Israel” in supremo 
sensu significat Dominum, ac inde “‘filii Israelis” ecclesiam. 

[c.] Gi.) Quod etiam se dixerint “virum et fratrem,” 
tum “ soctum ct fratrem,” ut in sequentibus :—Apud L£sazam, 


“Obscurata est terra, et factus est populus sicut cibus ignis, vir fratri 


suo non parcent,....vir carnem brachii sui comedent, Menascheh 
Ephraimum, et Ephraimus Menaschen” (ix. 18, [19,] 20 [B. A. 
Ig-21]): 


per “‘virum et fratrem” significatur verum et bonum, ac 
in opposito sensu falsum et malum; quare etiam dicitur, 
‘“Menascheh comedet Ephraimum, et Ephraimus Menas- 
chen,” per ‘“‘Menascheh” enim significatur bonum volunta- 
rium, et per ‘‘Ephraimum” verum intelle@tuale, utrumque 
ecclesiae externae, ac in opposito sensu malum et falsum. 
(Sed haec videantur explicata supra, n. 386[4], 440[4], 600[4],617[¢].) Apud 
eundem, 


“Commiscebo..Aegyptum cum Aegypto, ut pugnent vir contra fratrem 
suum, et vir contra socium suum, urbs contra urbem, et regnum 
contra regnum ”’ (xix. 2): 


per “Aegyptum” hic significatur naturalis homo separa- 
tus a spirituali; qui quia in nulla luce veri est, disceptat 
continue de bono et malo, ac de vero et falso; disceptatio 
~ illa significatur per ‘“‘Commiscebo Aegyptum cum Aegypto, 

ut pugnent vir contra fratrem suum, et vir contra socium 
suum ;” per “‘fratrem” et ‘“‘socium” significatur bonum ex 
quo verum, ac verum ex bono, et in opposito sensu malum 
ex quo falsum, ac falsum ex malo; quare etiam dicitur, 
‘‘urbs contra urbem, et regnum contra regnum;” per 
“urbem” significatur doétrina, et per ‘‘regnum” ecclesia 
ex illa, quae similiter pugnaturae sunt. Apud eundem, 


“Vir socium suum adjuvant, et fratri suo dicit, Confirma te” (xli. 6): 


similia hic per ‘‘socium” et “‘fratrem,” quae nunc supra, 
significantur. Apud Yeremzam, 


“Vir a socio suo cavete vobis, et super ullo fratre ne confidite; omnis 
namque frater. .supplantat, et omnis socius calumniatur” (ix. 3 [B. 


A, 4]): 


apud eundem, 
“Dispergam eos, virum cum fratre suo” (xiii, 14); 


apud eundem, 
“Sic dicetis vir ad socium suum, et vir ad fratrem suum, Quid respondit 
Jehovah ?” (xxiii. 35 ;) 
apud eundem, 
‘Non obedivistis Mihi, ut proclamaretis libertatem vir fratri suo, et vir 
socio suo”’ (xxxiv. 9, I7); 
apud Ezechielem, 
“ Gladius viri contra fratrem suum erit”’ (xxxviii, lar) ; 
apud Foelem, 
“Non vir fratrem suum propellunt”’ (ii. 18) ; 
apud Adicham, 
“Omnes sanguinibus insidiantur, vir fratrem suum venantur in reti” 
(vii. 2) : 
apud Sacharzam, 


“ Benignitatem et misericordiam facite vir cum fratre suo”? (vii. g) ; 


apud Malachiam, : 


“Quare perfide agimus, vir contra fratrem suum ?” (ii. Io ;) 


apud JZosen, 


“Fata est caligo tenebrarum in omni terra Aegypti.., nec Slvidit vir 
fratrem suum” (Z.rod. x. [22,] 23); 


apud eundem, 
“A fine septem annorum....remittet omnis creditor manum suam, 

quando credidit quid socio suo, nec urgeat socium suum, nec fra. 
trem suum” (Deutr. xv. I, 2) ; 


et alibi. In sensu proximo per ‘‘virum” intelligitur quisque, 
per “‘fratrem” qui ex eadem tribu, quia in cognatione, et 
per ‘‘socium” qui ex alia tribu, quia solum in affinitate ; 
at in sensu spirituali per ‘‘virum” significatur omnis qui 
in veris est, tum qui in falsis, per ‘‘fratrem” omnis qui in 
bono charitatis est, et abstracte ipsum illud bonum, et 
per ‘‘socium” omnis qui in vero ex illo bono est, et abs- 
traéte ipsum illud verum; et in opposito sensu malum 
oppositum bono charitatis, ac falsum oppositum vero ex 
illo bono: quod ‘‘frater” et ‘“socius” dicantur, est “quia 
duo sunt quae faciunt ecclesiam, nempe charitas et fides, 
sicut duo quae faciunt vitam hominis, voluntas et intellec- 
tus; inde etiam sunt duo quae sicut unum agunt; prout 
duo oculi, duae aures, duae nares, duae manus, duo pedes, 
duo lobi pulmonum, duae camerae cordis, duo hemisphaeria 
cerebri, et sic porro, quorum unum se refert ad bonum ex 
quo verum, et alterum ad verum ex bono; inde est quod 
dicatur “frater” et ‘‘socius,” et quod “‘frater” significet 
bonum et ‘‘socius” verum ejus. 

[d.] (iii.) Quod Dominus tllos qui ab ecclesia Ipsius tn 
bono charitatis sunt, nominet “ fratres,’ constat ex his :— 
Apud Evangelistas, 

Jesus ‘“‘extendens manum suam super discipulos suos dixit, Ecce mater 


mea, et fratres mei; quisquis. .fecerit voluntatem Patris mei,... 
ille meus frater et soror et mater est” (AZadth. xii. 49; Mare. iii. 


33-35): 
per “‘discipulos,” supra quos Dominus extendit manum, 
significantur omnes qui ab ecclesia Ipsius; per ‘‘fratres 
Ipsius” significantur qui in bono charitatis ab Ipso sunt ; 
per ‘‘sorores” qui in veris ex illo bono; et ‘per ‘‘matrem” 
significatur ecclesia ex illis. Apud Matthaeum, 

Jesus dixit Mariae Magdalenae et alteri Mariae, ‘“‘Ne timetote ; abite, 
annuntiate fratribus meis, ut abeant in Galilaeam, et ibi Me vide- 
bunt” (xxviii. 10) : 

per “fratres” etiam hic intelliguntur discipuli, per quos 
significantur omnes qui ab ecclesia in bono charitatis sunt. 
Apud Fohannem, 


Jesus dixit Mariae, ‘Abi ad fratres meos, et dic illis, Ascendo ad Pa- 
trem meum” (xx. 17); 

similiter hic discipuli vocantur ‘“‘fratres,” quia per ‘‘disci- 
pulos” aeque ac per ‘‘fratres” significantur omnes qui ab 
ecclesia Ipsius in bono charitatis sunt. Apud Matthaeum, 


“Respondens Rex dixit illis, Dico vobis, in quantum fecistis uni ex his 
fratribus meis minimis, Mihi fecistis”’ (xxv. 40): 


quod illi qui bona charitatis praestiterunt hic dicantur a 
Domino “‘fratres,” constat ex praecedentibus ibi; at sci- 
endum est quod Dominus, tametsi illorum Pater est, usque 
nominet illos ‘‘fratres ;” sed illorum Pater est ex Divino 
Amore, sed Frater ex Divino quod procedit ex Ipso: 
causa est, quia omnes in caelis sunt receptiones Divini 
quod procedit ex Ipso, ac Divinum quod procedit ex Do- 
mino, cujus receptiones sunt, est Dominus in caelo, et 
quoque in ecclesia; et hoc non est angeli nec hominis, 
sed Domini apud illos; quare Dominus ipsum bonum cha- 
ritatis apud illos, quod est suum, vocat Fratrem; proinde 
etiam angelos\et homines, quia sunt subje¢cta recipientia 
illius boni. Verbo, Divinum procedens, quod est Divinum 
Domini in caelis, est Divinum natum a Domino in caelo; 
quare ex illo Divino, angeli qui sunt recipientes ejus, 
vocantur ‘‘filii Dei;” et quia hi ex illo Divino apud se 
recepto sunt fratres, est Dominus in illis qui dicit ‘‘ Frater ;” 
angeli enim non loquuntur ex se sed ex Domino, dum 
ex bono charitatis: inde nunc est quod Dominus dicat, 
‘‘In quantum fecistis uni ex his fratribus meis minimis, 
Mihi fecistis ;’ sunt itaque bona charitatis, quae in prae- 
cedentibus enumerantur, quae in sensu spirituali sunt 
Domini fratres, et quae propter praediétam causam vocan- 
tur a Domino “‘fratres:” per ‘‘Regem” etiam, qui ita illos 
vocat, significatur Divinum procedens, quod una voce, 
vocatur Divinum Verum, seu Divinum spirituale, quod in 
sua essentia est bonum charitatis. Tenendum itaque est 
quod Dominus non vocaverit illos ‘‘fratres” ex eo quod 
Ipse Homo fuerit sicut illi, secundum opinionem in Chris- 
tiano orbe receptam ; ex quo sequitur quod ideo non liceat 
alicui homini vocare Dominum fratrem; est enim Deus 
etiam quoad Humanum, et Deus non est frater, sed est 
Pater. Quod Dominus dicatur frater in ecclesiis in ter- 
ris, est quia de Humano Ipsius non aliam ideam captave- 
runt quam sicut de humano alius hominis, cum tamen 

Humanum Domini est Divinum. Quoniam reges olim 
repraesentabant Dominum quoad Divinum Verum, ac Divi- 
num Verum receptum ab angelis in regno Domini spirituali 
est idem cum Divino Bono spirituali, ac Bonum spiri- 
tuale est Bonum charitatis, ideo etiam reges super filios 
Israelis vocabant subditos suos ‘‘fratres ;” tametsi non 
licuerit vicissim subditis vocare regem suum fratrem; mi- 
nus Dominum, qui est Rex regum et Dominus domino- 
rum:—Ut apud Davidem, 


“Enarrabo nomen tuum fratribus meis, in medio congregationis laudabo 
eas xxit: 23) [6 A.22))); 


apud eundem, 


“ Alienus faétus sum fratribus meis, et extraneus filiis matris meae”’ (Ps. 
Ixix. 9 [B. A. 8]); 


apud eundem, 


“Propter fratres meos, et socios meos, loquar..pacem in Te” (Ps. cxxii. 
8); 


haec locutus est David sicut de se, sed usque per ‘‘ Davi- 
dem” ibi in sensu repraesentativo spirituali intelligitur 
Dominus. Apud JMosen, 


“E medio fratrum tuorum pones super "leos regem, non poteris dare 
super 'Jeos virum alienigenam, qui non frater tuus sit:....sed ne 
efferat se cor ejus prae fratribus ejus” (Dewtr. xvii. 15, 20): 


per ‘‘fratres,” ex quibus poneretur rex, significantur omnes 
qui ab ecclesia sunt: nam dicitur, ‘‘ Non potes dare super 
Meos virum alienigenam ;” per ‘‘virum alienigenam” et per 
‘‘alienum” significatur qui non ab ecclesia est. Apud 
eundem, 


“Prophéetam e medio tui, de fratribus tuis, sicut me excitabit tibi Jehovah 
Deus tuus; Huic obedietis” (Dewtr. xviii. 15, 18): 


prophetia de Domino, qui intelligitur per ‘‘ Prophetam,” 
quem Jehovah Deus excitabit de fratribus; qui ‘‘fratres 
tui,” ita Mosis, vocantur, ex eo quod per ‘‘ Mosen” in sensu 
repraesentativo intelligatur Dominus quoad Verbum, ac 
per ‘‘prophetam” docens Verbum, ita quoque Verbum et 
doétrina e Verbo; inde est, quod dicatur, ‘‘Sicut me exci- 


tapite (Quod Moses repraesentaverit Dominum quoad Legem, ita quoad Ver- 
bum, videatur in Arcanis Caelestibus, n. 4859 fin., 5922, 6723, 6752, 6771, 6827, 7010, 
7214, 7089, 7382, 9372, 10234.) 

[e.] Civ.) Quod omnes illi “‘fratres” a Domino dicantur, 
gut Ipsum agnoscunt, et in bono charitatis ab Ipso sunt, 
sequitur ex eo, quod Dominus sit omnium Pater, et om- 
nium Doétor, et ex Ipso ut Patre est omne bonum chari- 
tatis, et ex Ipso ut Doétore est omne verum illius boni. 
Quare dicit Dominus apud Matthaeum, 

“Vos nolite vocari Doctor; unus enim est vester Doctor, Christus ; 


omnes autem vos fratres estis. Et Patrem vestrum ne vocetis in 
terra; unus namque est Pater vester qui in caelis est” (xxiii. 8, 9): 


ex his manifeste patet quod verba Domini spiritualiter 
intelligenda sint; nam quis non potest vocari Doétor, qui 
doétor est? et quis non Pater, qui est pater? At quia per 
‘‘patrem” significatur bonum, et per ‘‘Patrem in caelis” 
Divinum Bonum, et quia per ‘“‘doétorem” seu ‘“‘rabbi” 
significatur verum, et per ‘“‘Do¢torem Christum” Divinum 
Verum, ideo, propter spiritualem sensum in omnibus Verbi, 
dicitur quod ‘“‘non patrem in terra vocarent Patrem, nec 
aliquem Doétorem ;” nempe in spirituali sensu, non autem 
in naturali: in naturali sensu vocari possunt doétores et 
patres, sed repraesentative ; nempe quod doétores mundi 
quidem doceant verum, sed non a se sed a Domino; et 
quod patres mundi quidem sint boni, et ducant liberos ad 
bonum, sed non a se sed a Domino: inde sequitur quod 
tametsi vocantur doctores et patres, usque non sint doc- 
tores et patres, sed solum Dominus: ‘‘vocare” et ‘‘vocare 
nomine” aliquem, in Verbo etiam significat agnoscere 
quale alicujus. Quia omnes in caelo et in ecclesia disci- 
puli et filii Domini sunt ut Doétoris ac ut Patris, ideo dicit 
Dominus, ‘‘Omnes vos fratres estis ;’ Dominus enim omnes 
in caelo et in ecclesia, ex consociatione per amorem ab 
Ipso, et inde per amorem mutuum, qui est charitas, vocat 
illos ‘‘filios” et ‘‘heredes ;” inde est quod a Domino sint 
‘‘fratres ;” ita intelligendum est, quod usitato dicitur, quod 
omnes fratres sint in Domino. 

[f.] Ix his quoque constare potest quinam per ‘‘fra- 
tres” a Domino intelliguntur, nempe omnes qui agnoscunt 
Ipsum, ac in bono charitatis ab Ipso sunt, proinde qui ab 
ecclesia Ipsius sunt. Hi etiam per ‘‘fratres” a Domino 
intelliguntur in sequentibus locis:—Apud Lucam, 


Jesus dixit ad Petrum, “Tu quando conversus fueris, confirma fratres 
tuos”’ (xxii. 32): 


¥ 

per ‘“‘fratres” hic non intelliguntur Judaei, sed intelligun- 
tur omnes qui Dominum agnoscunt, et in bono sunt ex 
charitate et fide, ita omnes qui per Petrum recepturi sunt 
Evangelium, tam Judaei quam gentes ; nam per ‘‘ Petrum” 
in Verbo Evangelistarum intelligitur verum ex bono, pro- 
inde etiam fides ex charitate: at ibi per ‘‘Petrum” intel- 
ligitur fides separata a charitate; nam mox prius de eo 
dicitur, 


“Simon, ecce Satanas expostulavit vos, ut cribraret vos sicut triticum ; 
Ego vero oravi pro te, ut non desinat fides tua”’ [(vers. 31, 32)]; 


et dein ad illum dicitur, 


“Dico tibi, Petre, non canet hodie gallus, priusquam ter abnegaveris, 
non te nosse Me” [(vers. 34)] : 


talis etiam est fides absque charitate: at per ‘“‘Petrum 
conversum ” significatur verum ex bono quod a Domino, 
seu fides a charitate quae a Domino; ideo dicitur, “Tu 
ergo quando conversus fueris, confirma fratres tuos.” Apud 
Matthaeum, 
“Dixit Petrus.., Domine, quoties peccabit in me frater meus, et remit- 
tere debeo illi?”’ (xviii. 21 ;) 
apud eundem, 
“Sic et Pater meus caelestis faciet vobis, si non remiseritis suo quisque 
fratri ex cordibus. .delicta eorum” (xviii. 35) ; 
apud eundem, 


“Si. .peccaverit in te frater tuus, abi et argue illum inter te et illum so- 
lum ; si te audierit, lucratus es fratrem tuum” (xviii. 15): 


hic per ‘“‘fratrem” intelligitur in genere proximus, ita omnis 
homo; in specie autem qui in bono charitatis et inde fide 
a Domino est, quicunque sit; nam in illis locis de bono 
charitatis agitur, nam remittere alicui qui peccat contra 
illum, est charitatis ; tum, ‘‘Si audierit, lucratus es fratrem,” 
per quod significatur, si agnoscit deliéta sua, et conversus 
fuerit. Apud eundem, 
“Cur. .cernis festucam quae in oculo fratris tui, illam vero, quae in oculo 
tuo, trabem non animadvertis? Aut quomodo dices fratri tuo, 
Sine, ejiciam festucam ex oculo tuo, cum tamen trabs sit in oculo 


tuo? Hypocrita, ejice prius trabem ex oculo tuo, et tunc circum- 
spicies ejicere festucam ex oculo fratris tui” (vii. 3-5): 


hic quoque, quia de charitaté agitur, dicitur “‘frater ;” nam 


per “‘ejicere festucam ex oculo fratris” significatur infor- 

mare de falso et malo, ac reformare: quod a Domino 
dicatur ‘‘festuca ex oculo fratris,” et ‘‘trabs in oculo ejus,” 
est propter sensum spiritualem in singulis quae Dominus 
locutus est; nam absque eo sensu, quid foret videre festu- 
cam in oculo alterius, et non animadvertere trabem in 
oculo suo? tum ejicere trabem ex suo oculo, antequam 
festucam ex oculo alterius? Per ‘“‘festucam” enim signi- 
ficatur exile falsum mali, ac per ‘‘trabem” magnum fal- 
sum mali, ac per ‘‘oculum” significatur intelle¢étus et quo- 
que fides; quod per ‘‘festucam” et ‘‘trabem” significetur 
falsum mali, est quia per ‘“lignum” significatur bonum, 
ac inde per ‘‘trabem” verum boni, ac in opposito sensu 
falsum mali, perque ‘‘oculum” intelleétus et fides; inde 
patet quid per “‘videre festucam et trabem,” ac per ‘‘ejicere 


illas ex oculo” significatur. (Quod “lignum”’ significet bonum, et in 
opposito sensu malum, videatur in Arcanis Caelestibus, n. 643, 3720, 4943, 8354, 8740: 
et quod ‘oculus’’ significet intelleétum et quoque fidem, n. 2701, 4403-4421» 
4523-4534, 9051, 10569, ibi; et quoque supra, n. 37, 152: etiam “ trabs’’ aliqui- 
bus in locis nominatur, et per illam significatur falsum mali, ut Genes. xix. 8; 2 Reg. vi. 
2,5,6; Habak. ii. 11; Cant.i.17.) Apud eundem, 


“Qui facit et docet, is magnus vocabitur in regno caelorum. Dico.. 
vobis, nisi abundaverfit justitia vestra supra Scribarum et Pharisae- 
orum, non intrabitis in regnum caelorum. Audivistis quod vete- 
ribus dictum sit, Non occides ; quisquis autem occiderit, obnoxius 
erit judicio ; Ego vero dico vobis, quod quisquis irascitur fratri suo 
temere, obnoxius erit judicio ; quisquis vero dixerit fratri suo, Raka, 
obnoxius erit synedrio; quicunque autem dixerit, Stulte, obnoxius 
erit gehennae ignis. Si obtuleris manus tuum super altare, et apud 
hoc recordatus fueris quod frater tuus habeat aliquid contra te, 
relinque "libi manus coram altari, et abi, prius reconciliare fratri, 
et tunc veniens offer munus tuum” (v. Ig-24): 


in toto illo capite agitur de vita interiore hominis, quae 
est ejus animae, proinde ejus voluntatis et inde cogitatio- 
nis; ita de vita charitatis, quae est vita spiritualis moralis ; 
quam vitam filii Jacobi prius ignorarunt, ex causa, quia 
externi homines usque a patribus eorum fuerunt: ideo 
etiam tenebantur vivere in cultu externo, secundum sta- 
tuta, quae erant externa repraesentantia interna cultus 
et ecclesiae. At Dominus in hoc capite docet quod non 
solum per facta externa repraesentanda essent interiora 
ecclesiae, sed etiam quod anima et corde amanda et faci- 
enda; quare qui ex interiore vita externa ecclesiae facit 
et docet quod salvaretur, significatur per ‘‘Qui facit et 
docet, magnus vocabitur in regno caelorum:” quod nisi 

interna vita sit et inde externa, non in homine caelum 
sit, et inde in caelo non recipiatur, significatur per ‘‘ Nisi 
abundaverit justitia vestra supra Scribarum et Pharisae- 
orum, non intrabitis in regnum caelorum;” per ‘‘justi- 
tiam” significatur bonum vitae ex bono charitatis; et per 
“‘abundare super Scribarum et Pharisaeorum,” significatur 
quod interna vita erit, et non externa absque interna; 
Scribae et Pharisaei solum in externis repragsentativis 
erant, et non in internis: vita externa ex interna docetur 
in praecepto Decalogi, quod ‘‘non occidendum ;” sed nesci- 
ebant quod velle occidere hominem sit illum occidere ; 
quare primum dicitur, ‘“‘ Audivistis quod veteribus di¢tum 
sit, Non occides, et quisquis occiderit, obnoxius erit judi- 
cio;” invaluerat enim apud Judaeos ab antiquo tempore 
dogma quod propter injurias sibi faétas liceret occidere, 
imprimis gentes, et quod propter id punirentur modo levi- 
ter aut graviter secundum circumstantias quoad inimicitias, 
consequenter solum quoad corpus, et non quoad animam; 
hoc intelligitur per quod “‘ obnoxius erit judicio.” Quod qui 
absque sontica causa cogitat prave de proximo, ac se aver- 
tit a bono charitatis, quoad animam leviter plectetur, signi- 
ficatur per quod ‘‘ quisquis irascitur fratri suo temere, ob- 
noxius erit judicio;” “‘irasci” significat prave cogitare, 
nam distinguitur a ‘‘dicere raka,” et ‘‘dicere stultum ;” 
‘‘frater” est proximus, et quoque bonum charitatis, et ‘‘ob- 
noxius judicio” est inquiri et secundum circumstantias 
plecti: quod qui ex prava cogitatione contuméliis afficit 
proximum, ita qui bonum charitatis sicut vile contemnit, 
is gravius plecteretur, significatur per ‘“Quisquis dixerit 
fratri suo, Raka, obnoxius erit synedrio ;” per ‘‘dicere raka” 
significatur ex cogitatione prava contumeliis afficere proxi- 
mum, ita vile habere bonum charitatis; nam ‘‘dicere 
raka” significat pro vacuo habere, ita pro vili, et ‘“‘frater” 
est bonum charitatis; [quod] qui odio habet proximum, 
ita qui prorsus aversatur bonum charitatis, damnatus sit 
inferno, significatur per ‘‘Quicunque dixerit, Stulte, ob- 
noxius erit gehennae ignis; ‘“dicere stultum” est prorsus 
aversari, ‘‘frater” est bonum charitatis, et ‘‘gehenna ignis” 
est infernum, ubi illi qui id bonum et inde proximum odio 
habent. Tres gradus odii per illa tria describuntur ; primus 
_est pravae cogitationis, quod est “‘irasci;” alter est pravae 

intentionis inde, quod est ‘‘dicere, Raka;” et tertius est 
pravae voluntatis, quod est ‘‘dicere, Stulte ;” omnes hi gra- 
dus sunt gradus odii contra bonum charitatis, nam odium 
est bono charitatis oppositum: et tres gradus punitionis 
significantur per ‘‘judicium,” ‘“‘synedrium,” et ‘‘gehennam 
ignis ;” punitiones pro malis levioribus significantur per 
‘“‘judicium,” punitiones pro malis gravioribus per ‘‘syne- 
drium,” et punitiones pro malis gravissimis per ‘““gehennam 
ignis.” Quoniam universum caelum est in bono charitatis 
erga proximum, et universum infernum est in iracundia, 
inimicitia et odio contra proximum, et inde haec sunt 
opposita illi bono; et quia cultus Domini est cultus ex 
caelo, quia est internus, ac nullus cultus si ejus aliquid est 
ex inferno, et tamen ex inferno est cultus externus absque 
interno, ideo dicitur, ‘‘ Si obtuleris munus tuum super altari, 
et apud hoc recordatus fueris quod frater tuus habeat ali- 
quid contra te, abi, prius reconciliare fratri, et tunc veniens 
offer. munus super altare;” per ‘‘munus super altari” sig- 
nificatur cultus Domini ex amore et charitate, per “fratrem” 
intelligitur proximus, et abstracte significatur bonum chari- 
tatis, per ‘‘habere contra te” significatur iracundia, inimicitia 
seu odium, et per ‘‘reconciliari” significatur dissipatio 
eorum, et inde sequens conjunctio per amorem. Ex his 
constare potest quod per “‘fratrem” a Domino intelligatur 
simile quod per “‘proximum;” et per ‘‘proximum” in spi- 
rituali sensu significatur bonum in omni complexu; et 
bonum in omni complexu est bonum charitatis, Simile 
per ‘‘fratrem” in Veteri Testamento in multis locis in sensu 
spirituali intelligitur:—Ut apud Mosen, 


“Non odio habebis fratrem tuum corde tuo” (Lev¢. xix. 17); 


apud Davidem, 


“Ecce quam bonum et quam jucundum habitare fratres una” (Ps. cxxxiii. 


I). 


In hoc sensu etiam 


Lothus habitatores Sodomae appellavit “fratres” (Gem. xix. 7): 


et quoque intelligitur 


Per “foedus fratrum”’ inter filios Israelis et Edomum (Amos i. 9); 
Ac per “fraternitatem inter Jehudam et Israelem” (Sach. xi. 14): 


nam per ‘‘filios Israelis ac Edomum,” tum per “‘Jehudam 


ee 

et Israelem” in sensu spirituali non intelliguntur illi, sed 
bona et vera caeli et ecclesiae, quorum omnia inter se 
conjuncta sunt. 

9747. “Accusans il/los coram Deo dies et noctes.”— Quod 
significet et objurgaverunt [tllos] et htigaverunt cum illis ex 
Verbo continue, constat ex significatione ‘‘accusare,” quod 
sit impugnare (de qua supra, n. 746[a]); inde sequitur quod 
etiam sit objurgare et litigare, nam qui accusat etiam liti- 
gat et objurgat; ex significatione ‘‘coram Deo,” quod sit 
ex Verbo (de qua sequitur); et ex significatione ‘‘dierum et 
noctium,” quod sit continue et absque intermissione ; per 
“dies et no¢étes” enim significantur omnes status vitae, 
per ‘‘diem” status vitae quando mens in idea clara est, et 
per ‘‘no¢étem” quando mens in idea obscura est; quod per 
hos binos status vitae significetur continue, est quia in 
mundo spirituali non aliqua distinétio temporum in annos, 
menses, septimanas, dies et horas est, sed pro illis muta- 
tiones status; sunt enim ibi angeli et spiritus nunc in idea 
clara, nunc in idea obscura; quod angeliet spiritus alternis 
sint in statu clarae perceptionis, et in statu obscurae, vide- 
atur in opere De Caelo et Inferno (n. 154-161): in particulari 
autem succedunt status illorum varie, sicut ab una affec- 
tione in alteram; hi status sunt, ex quibus angeli et spiri- 
tus tempora sua numerant, ita qui loco temporum in mundo 
sunt, quae sunt anni, menses, septimanae, dies, no¢tes, horae: 
quia nunc status vitae illorum in genere mutantur quoad 
intelleCtum clarum. et obscurum, ac ita continue succe- 
dunt, inde per “dies et noétes” significatur continue. 
Quod ‘‘accusare coram Deo” significet objurgare et litigare 
ex Verbo, est quia illi qui per ‘‘draconem” intelliguntur, 
qui sunt qui fidem separant a vita, ratiocinentur ac litigent 
ex Verbo; ac litigare ex Verboest ‘‘coram Deo,” Deus enim 
in Verbo est, quia Verbum est a Deo, et est Divinum 
Verum procedens a Domino: inde est quod dicatur apud 
Fohannem, 


« 
“In principio erat Verbum, et Verbum erat apud Deum, et Deus erat 
Verbum” (i. 1). 


Quod litigent pro fide separata a vita charitatis, est quia 
suam haeresin ex quibusdam locis in Verbo, non nisi quam 
secundum litteram intellectis, confirmant ; et quando illam 


2106 APOCALYPSIS EXPLICATA. 
confirmarunt, credunt esse ipsum ecclesiae verum, tametsi 
est falsum. In genere, per “‘accusare dies et no¢tes” sig- 
nificatur influxus falsi continuus ex illis qui per ‘‘draco- 
nem” intelliguntur ; et quia falsa eorum sunt ex falsificato 
Verbo, inde hoc per ‘“‘accusare coram Deo” significatur. 
FAS. (Vers. 11.) “Et illi vicerunt illum per sanguinem Agni.’’— 
Quod significet reststentiam et victoriam per Divinum Ve- 
rum procedens ex Divino Humano Domini, constat ex 
significatione ‘‘sanguinis,” cum de Domino, quod sit Divi- 
num Verum procedens (de qua supra, n. 328[a-c], 320[aS])5; eX 
significatione ‘‘Agni,” quod sit Dominus quoad Divinum 
Humanum (de qua etiam supra, n. 314) ; eX quibus constare pot- 
est quod per ‘‘vincere draconem per sanguinem Agni” 
significetur vincere illum, hoc est, illos qui per ‘‘draconem 
et angelos ejus” significantur, per Divinum Verum proce- 
dens ex Divino Humano Domini. Dicitur Divinum Verum 
procedens ex Divino Humano Domini, ex causa, quia omne 
Divinum Verum, quod implet caelos, et facit sapientiam 
angelorum in caelis, procedit ex Divino Humano Domini; 
Divinum enim Humanum Domini unitum est ipsi Divino, 
quod in Ipso ex conceptione erat, adeo ut unum sint: ipsum 
Divinum, quod a conceptione in Ipso erat, est quod vo- 
cavit Patrem; hoc cum Humano Ipsius unitum est sicut 
anima cum corpore ; inde est quod Dominus dicat 


Se unum esse cum Patre (oh. x. 30, 38); 
Et quod Ipse in Patre sit et Pater in Ipso (oA. xiv. 7-11); 


et quia talis unio est, ideo Divinum Verum post glorifi- 
cationem Humani Ipsius procedit ex Divino Humano Ipsius. - 
Divinum Verum procedens ex Divino Humano Domini est 
quod vocatur ‘Spiritus Sanétus ;” quod hic procedat ex 
Humano Domini glorificato, docet Ipse apud Fohannem, 


“Nondum erat Spiritus San¢ctus, quia Jesus nondum glorificatus erat” 
(vii. 39) ; : 


Humanum glorificatum est Divinum Humanum. (Sed de 
his plura videantur in Doétriza Novae Hierosolymae, n. 280-310; tum in opere De 
Caelo et Inferno, a principio ad finem: quod per ‘‘sanguinem Agni”’ intelligatur 
Divinum procedens ex Divino Humano Domini, videatur supra, n, 476.) Ex 


his videri potest quantum differt sensus litterae Verbi ex 
sensu spirituali ejus; tum quomodo falsificatur Verbum, si 
modo exterius, et non simul interius, spectetur. Quantum 
differt, constare potest ex eo, quod per “‘sanguinem Agni” 

in sensu litterae intelligatur passio crucis Domini, at in 
sensu spirituali Divinum Verum procedens ex Divino Hu- 
mano Domini; quare si pro ipso vero assumitur quod 
Michael draconem vicerit per passionem crucis Domini, 
inde sequitur quod Dominus per illam sustulerit omnia pec- 
cata mundi, et quoque per illam Patrem suum ad miseri- 
cordiam pro humano genere commoverit ; cum tamen hoc 
et illud non concordat cum Divino Vero quod est apud 
angelos in caelo, et quoque discordat cum genuino intel- 
leétu Veri. Quis usquam intelligere potest quod Dominus 
per passionem crucis sustulerit omnia peccata mundi, cum 
tamen unusquisque homo post mortem fit qualis ejus vita 
fuit in mundo, et qui mala faciunt in infernum "!veniunt, et 
qui bona faciunt in caelum? Quis intelligere potest quod 
Deus Pater ad misericordiam ex sanguine Filii in cruce 
commoveretur, et quod tali medio opus habuerit, cum tamen 
est ipsa Misericordia, ipse Amor, et ipsum Bonum in Se? 
Ex his patet quod Verbum hic, et in mille aliis locis, falsi- 
ficetur, si modo exterius, et non simul interius, spe¢ctatur: 
exterius illud spectare est ex littera, at interius spectare 
est ex doétrina genuini Veri. Si ex doétrina credatur quod 
Dominus subjugaverit inferna, et simul glorificaverit Huma- 
num suum per tentationes, et quod passio crucis fuerit 
ultima tentatio et plena victoria, per quam subjugavit 
inferna, et glorificavit Humanum suum, tunc cadit id sub 
intelleétum, et inde in fidem; fitque hoc, quod Michael vicerit 
per passionem crucis, verum apparens; at quod vicerit illum 
per Divinum Verum procedens a Divino Humano Domini, 
fit verum reale: at si apparens verum sumitur pro vero 
reali, et confirmatur, tunc falsificatur Verbum, secundum 
illa quae supra (n. 719), illustrationis causa, allata sunt. 

7AQ- “Et per verbum testimonii eorum.”—Quod significet 
et per confessionem et agnitionem Divint in Humano [psius, 
constat ex significatione ‘‘verbi testimonii,” quod sit con- 
fessio Domini et agnitio Divini in Humano Ipsius (de qua 
supra, n. 392, 635, 649). Quod hoc sit ‘‘verbum testimonii,” 
patet a sequentibus his in Apocalypsz, 

Dixit angelus ad Johannem, “Conservus..tuus sum, et fratrum tuorum, 


habentium testimonium Jesu ; Deum adora, nam testimonium Jesu 
est spiritus prophetiae”’ (xix. 10): 


et postquam angelus illa dixit, 

Apparuit equus albus, super quo Sedens vocabatur ‘“‘“Verbum Dei,” et 
quoque “ Rex regum et Dominus dominorum”’ (vers. 13, 16): 


inde constare potest quod per ‘‘verbum testimonii eorum” 
significetur confessio et agnitio Divini in Humano Domini. 
Qui in illa agnitione sunt, illi quoque in agnitione sunt 
quod Humanum Domini Divinum sit, nam Ipsum Divinum 
non alibi potest habitare quam in Divino quod a Se est. 
Sed hoc quia nostrates eruditi aegre possunt comprehen- 
dere, ideo in cogitatione sua separant Divinum ab Humano 
Domini, et Divinum extra aut supra illud ponunt; quod 
tamen contra doétrinam Christianam de Trinitate est, quae 
vocatur Confessio Athanasiana seu Nicaena, quae talis est, 
quod Divinum ‘assumpserit ad Se Humanum, et quod non 
sint duo, sed unita Persona, prorsus sicut anima et corpus. 

750(a]. “Et non dilexerunt animam suam usque ad mor- 
tem.” —Quod significet fideles qui propter tlla vera tenta- 
tiones passt sunt, et vitam mundi prae vita caelé nihili 
fecerunt, constat ex significatione ‘‘non diligere animam,” 
quod sit nihili facere vitam mundi prae vita caeli, de qua 
sequitur; et ex significatione ‘‘usque ad mortem,” quod 
sit tentationes pati; nam qui in tentationum pugnis sunt, 
illi nihili faciunt vitam mundi prae vita caeli, consequenter 
nihili faciunt mortem corporis sui prae vita animae suae, 
ut constare potest ex martyriis: causa est, quia sciunt 
quod vita in mundo, quae est aliquot annorum, nihil sit 
respective ad vitam in caelo, quae est vita aeterna; immo 
ne quidem ratio datur inter tempora vitae hominum in 
mundo, et inter vitam in caelo in aeternum duraturam; 
cogitet qui potest num sit aliqua ratio inter centum millia 
annorum ac aeternum, et comperiet quod non sit. Talia 
cum multis aliis influunt e caelo apud illos qui tentationes 
spirituales patiuntur ; quare ‘‘animam suam,” hoc est, vitam 
in mundo, ‘“‘non diligunt usque ad mortem.” Quid per 
‘‘animam” intelligitur, parum in orbe notum est, ex causa 
quia eruditi de sede animae in corpore plura hypothetice 
tradiderunt, tum etiam de ejus essentia, et quoque de ejus 
influxu et operatione in corpus; et ex ideis inde captis de 
ejus immortalitate: inde fluxit quod credatur quod anima 
sit aliquod cogitativum, in sua essentia aethereum, et quod 
separata a corpore sit absque motoriis et sensoriis, qualia 
in mundo, antequam iterum conjungitur corpori, quod tem- 

pore ultimi judicii futurum dicunt. Quia inde idea incon- 
grua de anima hominis in erudito orbe capta est, interest 
ex Verbo illustrare quid per ‘‘animam” intelligitur. In 
genere per ‘‘animam” intelligitur homo, et in specie vita 
hominis ; et quia in unoquovis homine sunt tres gradus vitae, 
ita quoque totidem animae gradus sunt. At quia omnis 
vita hominis residet in binis facultatibus ejus, quae vocantur 
voluntas et intellectus, quare aliquoties in Verbo dicuntur 
“vitae” in plurali; et quia per ‘‘animam” intelligitur vita, 
sequitur quod sit anima voluntatis et anima intelleétus, et 
quod anima voluntatis sit affectio quae est amoris, et quod 
anima intellectus sit cogitatio inde. Proprie autem per 
“‘animam” in Verbo intelligitur vita intellectus hominis, 
quae est cogitatio, et per ‘‘cor” vita voluntatis quae est 
affectio. Et quia respiratio pulmonum correspondet vitae 
intellectus quae est cogitatio, et pulsus cordis correspondet 
vitae voluntatis quae est affectio, ideo per ‘‘animam” in 
sensu naturali ultimo intelligitur vita respirationis; exinde 
venit quod de morituris dicatur quod animam suam aut 
spiritum suum emittant, tum quod non amplius animent, 
aut quod non ex ore sentiatur aliquis spiritus. Quod talia, 
per “‘animam” in Verbo intelligantur, constare potest ex 
locis ibi, ubi nominatur. 

[b.|] (i.) Quod “anima” in genere significet hominem 
constat ex his sequentibus :—Apud J/osen, 

“Sumpsit Abramus....omnem....animam, quam nacti sunt in Charane, 

et abiverunt in terram Canaanem”’ (Gem. xii. 1J5); 
“Rex Sodomae dixit ad Abramum, Da mihi animas, substantiam sume 
tibi’’ (Gen. xiv. 21); 


““Omnes animae filiorum et filiarum ” ex Lea, “ triginta et tres” (Gen. xlvi. 


15) ; 
“Filii Josephi..,.animae duae; omnis anima domus Jacobi, quae venit 
in Aegyptum, septuaginta” (Ger, xlvi. 27); 


“Omnis anima quae comedit cadaver aut discerptum,....immunda illa 
ad vesperam”’ (Zevi¢. xvii. 15) ; 

“De urbibus populorum....non vivificabis ullam animam” (Deztr, xx. 
16); 

“Si furatus sit animam de fratribus suis,...et quaestum fecerit” (Dezir. 
xxiv. [17), : 


Anima comedens adipem et sanguinem, exscindetur (Zev7¢. vii. 27) ; 
“Anima” quae non circumcidetur, “exscindetur e populis suis” (lGez. 
Xvii. 14); 


et alibi: in quibus locis ‘‘anima” dicitur pro homine. 
[e.] (ii.) Quod ‘‘anima,.” in specie significet vitam 


corporis, constat ex his:—Apud Lucam, 

Dives cogitabat apud se, ‘Dicam animae meae, Anima, habes multa 
bona reposita in annos multos; feriare, ede, bibe, et bono esto 
animo: sed dixit ei Deus, Insipiens, hac nocte animam tuam requi- 
rent a te” (xii. I9, 20); 


apud Mosen, 


“Cum exiret anima” Rachelis,...‘‘vocavit nomen ejus Benoni” (Gez. 
(tlxxxv. 18) ; 
“ Mortui sunt omnes viri qui quaesiverunt animam tuam ” (Zxod. iv. 19) ; 


[et alibi, ] 


“Per manum quaerentium animam”’ tuam (Yerem. xix. 7, 9; cap. @lxxxiv. 
21); 

“Qui desciverit ad Chaldaeos..,vivet, et fiet illi anima in spolium” 
( Ferem. xxi. 9); 

“Dabo animam tuam in praedam” (¥erem. xlv. 5) ; 

“Num erit hoc jejunium quod eligam, dies quo affliget homo animam 
suam?” (Zsaz. Iviii. 5 ;) 

Dixit Reuben ad fratres de Josepho, “Ne percutiamus illum anima” 
(Gen, xxxvii. 21); 

“ Anima pro anima, oculus pro oculo, dens pro dente” (Deuwtr. xix. 21) ; 

“Non Glaccipies molam aut molarem in pignus, nam animam ille recipit 
in pignus” (Deutr. xxiv. 6) ; : 

“Dixit Schimson, Moriatur anima mea cum Philisthaeis”’ (ad. xvi. 30) ; 

Dixit Isabel ad Eliam quod cras ponet animam ejus sicut animam unius 
de illis ; ‘‘et abivit” Elias “pro anima “lsua” (1 Reg. xix. 2, 3); 

Petrus dixit, “Animam meam ponam pro Te; respondit. .Jesus, Ani- 
mamne tuam pro Me pones? Amen dico, non canet gallus usque 
dum Me ter abnegaveris” (oh. xiii. 37, 38): 


in his locis dicitur anima pro vita corporis. Similiter Do- 
minus dixit de sui corporis vita, apud Avangelistas} 


“Sicut Filius hominis non venit ut Ipsi ministretur, sed ut ministret, 
et det animam suam redemptionem pro multis” (A/adth. xx. 28; 
Mare. X. 45): 

[sic alibi, ] 

“Ecce Ego amo Te; ideo dabo hominem loco Tui, et populos pro anima 
tua” (Zsaz. xliii. 4); 

Jesus dixit, “Majorem hac dileftionem nemo habet, ut quis animam 
suam ponat pro amicis suis”’ (Fok. xv. 13) ; 

Jesus dixit, “ Ego sum Pastor bonus; Pastor bonus animam suam ponit 
pro ovibus. ....Ego pono animam meam, et rursus accipiam 
illam: nemo tollit illam a Me, sed Ego pono a Me Ipso; potesta- 
tem Ego habeo ponendi illam, et potestatem habeo rursus recipi- 
endi illam” (Yok. x. 11, 12, 15, 17, 18). 


[d.] (iii.) Quod “anima” significet vitam spiritus homi- 
nis, quae vocatur vita spiritualis ejus, constat ex his :— 
Apud Evangelistas, 


Jesus dixit, “Ne timete ab illis qui occidere corpus possunt, animam.. 
occidere non possunt: timete..potius Ipsum qui potest et corpus 
et animam perdere in gehenna”’ (Matth. x. 28; Luc, xii. 4, 5); 

“ Quisquis vult inveniré animam suam, perdet illam; et quisquis perdi- 
derit animam suam propter” Jesum, “inveniet illam” (JZatth. x. 
39; Luc. xvii. 33); 

“Qui amat animam suam perdet illam; sed qui odit animam suam in 
hoe mundo, in vitam aeternum servabit illam” (of. xii. 25) ; 
“Jesus dixit.., Quisquis vult post” Ipsum “‘venire, abneget semet, tol- 
lat crucem suam, et sequatur” Ipsum: “qui..voluerit animam 
suam servare, perdet illam ; qui vero perdiderit animam suam” Ip- 
sius “causa, inveniet illam. Quid..prodest homini, si totum mun- 
dum lucratus fuerit, animae autem jacturam fecerit? aut @!quod 
dabit homo pretium sufficiens redemptionis animae suae” (JZatth. 

XVi. 24, 25[, 26]; AZarc. viii. 35-37; Luc. ix. 24, 25); 

Jesus dixit, Non veni “ad perdendum animas.., sed ad servandum” 
(Luc. ix. 56); 

“Maria. .dixit”’ ad Elizabeth, ‘“‘ Magnificat anima mea Dominum” (Zu. 
i. 46) ; 

Simeon dixit ad Mariam de Infante Jesu, “Tuam..quoque animam 
penetrabit romphaea, ut revelentur ex multis cordibus cogitatio- 
nes” (Luc. ii. 35); 

Jesus dixit de ultimis temporibus, “In patientia. .possidete animas ves- 
tras” (Luc. xxi. lrg): 


[et alibi,] 


“(3lErunt fundamenta contusa, omnes facientes mercedem cum stagnis 
animae” (Zsaz. xix. 9, 10) ; 

“Cum periculo animarum nostrarum adducimus panem nostrum propter 
gladium deserti” (7hren. v. 9); 

“(4lFoderunt. .foveam animae meae” (Yeren. xviii. 20) ; 

“Fiet..anima eorum sicut hortus irriguus”’ ( Ferem, XXxi. 12); 

“Trrigabo animam lassam, et omnem animam, quae dolet, implebo” 
( Ferem. XXxi. 25); 

“Vae consuentibus pulvillos subter omnes axillas manuum mearum, et 
facientibus pepla super caput omnis staturae, ad venandum ani- 
mas; animas venamini populo meo, ut animas vobis vivificetis : 
profanasti..Me apud populum meum...ad occidendum animas 
quae non mori debent, et ad vivificandum animas quae non vivere 
debent” (Zzech. xiii. 18, Ig); 

“Ecce omnes animae meae sunt ; sicut anima patris ita anima filii, meae 
sunt; anima quae peccaverit, illa morietur” (Zzech. xviii. 4, 20) ; 

“ Abibo...prae amaritudine animae meae” (saz. xxxviii. 15) ; 

“Circumdederunt me aquae usque ad animam” (Yon. ii. 6 [B. A. 5]); 

“Venerunt aquae usque ad animam, submersus sum in luto profundita- 
tis” (Psalm. 1xix. 2[, 3] [8. A. 1, 2]); 

“(sJAfflixerunt compede pedem meum, in terram venit anima mea” 
(Psalm. ev. 18) ; 

“Educ e carcere animam meam” (Psa/m. cxlii. 8 [B. A. 7]); 

“Liberasti..animam meam a morte” (Psalm. lvi. 14 [B. A. 13]); 

“ Ad eripiendum a morte animam eorum, et ad vivificandum eos in fame”’ 
(Psalm. xxxiii. 19) ; 

‘Ne tradas me in animam hostium meorum” (Psa/m. xxvii. 12; Ps. xli. 
3 [Z. A. 2]); 

“ Afflixi fame animam meam,....ne dicant in corde suo, Eia animae” 
ejus (Psalm. xxxv. 13, 25); ‘ 

“Non relinques animam meam in inferno, nec dabis sanctum tuum ut 
videat corruptionem” (Psalm. xvi. 10); : 
“Vir timens Jehovam, docebit eum viam quam eliget; anima ejus in 

bono pernoctabit”’ (Psalm. xxv. 12, 13); 

“Mundus manibus et purus corde, qui non effert ad vanitatem animam 
suam” (Psalm. xxiv. 4); 

“ Animas egenorum servabit, a dolo et violentia redimet animam eorum”’ 

te (Psalm. 1xxii. 13, 14) ; 

“Benedic, anima mea, Jehovae”’ (Psalm. ciii. 1, 22); 

“Omnis anima laudet Jah” (Psalm. cl. 6); 

“Petent cibum animae suae” (Psadm. 1xxviii. 18) ; 

“Jehovah...inspiravit in nares” hominis ‘“‘spiraculum vitarum, et fac- 
tus est homo in animam viventem ” (Gez, ii. 7): 


\ 


in his locis dicitur ‘‘anima” pro vita spiritus hominis, quae 
vita spiritualis ejus vocatur. 

[e.] (iv.) Quoniam binae vitae facultates homini sunt, 
nempe facultas intelligendi et facultas volendi, et utraque 
facultas facit vitam spiritualem hominis, constare potest 
ex quibusdam locis supra allatis, tum ex sequentibus, quod 
‘“‘anima” significet illam facultatem quae vocatur vita 
intellectus hominis :—Ut apud Mosen, 

“Amabis Jehovam Deum tuum ex toto corde tuo, ex tota anima tua, 

et ex omnibus viribus tuis” (Deudtr. vi. 5; cap. x. 12; cap. xi. 13; 
cap. XxXvi. 16); 
et apud Evangelistas, 


“Jesus. .dixit.., Amabis Dominum Deum tuum ex toto corde tuo, et 
ex tota anima tua, et ex tota mente tua” (J7atth. xxii. '137; ALarc. 
Ril 2130,, 93's Les x. 27)’ 


per ‘‘amare Jehovam Deum toto corde et tota anima” 
intelligitur omni voluntate et omni intelle¢étu, tum omni 
amore et omni fide; ‘‘cor” enim significat amorem et 
voluntatem, et ‘‘anima” significat fidem et intelle¢tum ; 
quod ‘“‘cor” duo illa significet, nempe amorem et volun- 
tatem, est quia amor hominis est voluntatis ejus; quod 
‘‘anima” etiam significet duo, nempe fidem et intelleétum, 
est quia fides est intelleétus ; quod ‘‘cor” et “‘anima” illa 
significent, est quia cor hominis correspondet bono amoris 
quod est voluntatis ejus, et anima pulmonum correspondet 
vero fidei quod est intelleétus hominis: ‘‘ [ex] omnibus viri- 
bus” et ‘‘[ex] tota mente” significat super omnia. Apud 
Ezechielem, 

“Argentum eorum et aurum eorum non poterit eripere eos in die irae 


Jehovae, animam eorum non saturabunt, et viscera eorum non 
implebunt” (vii. 19) : 


hic quoque ‘“‘anima” pro intellecétu veri, quae ‘“‘non satu- 
rari” dicitur, quando non verum in ecclesia; et ‘‘viscera” 
pro voluntate boni, quae ‘‘non impleri” dicuntur, quando 
non bonum in ecclesia: quoniam ‘‘argentum” ex corre- 
spondentia significat verum, et in opposito sensu falsum, 

ac “‘aurum” significat bonum, et in opposito sensu malum, 
ideo dicitur, ‘“‘Argentum eorum et aurum eorum non pot- 
erit eripere eos in die irae Jehovae ;” ‘‘argentum et aurum” 
est non verum et non bonum, et quoque falsum et malum; 
‘“‘dies irae” est dies judicii. Apud Esazam, 

“ Erit Lux Israelis in ignem, et Sanctus ejus in flammam, quae accendet 


et comedet....gloriam silvae ejus et Carmelum.., ab anima. .us- 
que ad carnem consumet” (x. 17, 18): 


per ‘‘Lucem Israelis” et per ‘“‘Sanétum ejus,” qui erunt in 
ignem et flammam, intelligitur Dominus quoad ultimum 
judicium; per “ignem et flammam” significatur exitium 
illorum qui in falsis mali sunt: per ‘‘gloriam silvae et 
Carmelum,” quae “‘ignis et flamma comedet et consumet,” 
significatur ecclesiae verum ac bonum veri, quae, quia 
versa sunt in falsa et mala falsi, destruentur: ‘‘ab anima 
usque ad carnem” significat usque ab intellectu ejus et ad 
voluntatem ejus; ‘‘anima” est intellectus veri, et ‘“‘caro” 
est voluntas boni. Apud eundem, 


“Stultus stultitiam loquitur,....ad evacuandum animam esurientis, et 
potum sitientis deficere faciet”’ (xxxii. 6): 


hic etiam per ‘“‘animam” significatur homo quoad intel- 


‘leétum boni et veri, per “‘animam esurientis” intellectus 


boni, et per ‘‘animam sitientis potum” intellectus veri; 
quod homo qui in falsis mali est, deprivare conetur illo 
hominem qui in vero ex bono est, significatur per quod 
“stultus stultitiam loquatur ad evacuandum et ad deficere 
faciendum animam.” Apud eundem, , 
“Erit sicut cum somniat famelicus, quasi esset comedens, sed quando 
evigilat, jejuna est anima ejus; et quando somniat sitiens, quasi 
esset bibens, sed quando evigilat, ecce lassus, et anima ejus appe- 


tens; sic erit multitudo omnium gentium militantium contra mon- 


tem Zionis” (xxix. 8): ‘ 


haec diéta sunt de illis qui in falsis ex malo sunt, et putant 
usque illa esse vera ex bono; falsa mali pugnantia contra 
bona ecclesiae, “significantur per ‘‘multitudinem omnium 
gentium militantium contra montem Zionis ;” ‘‘multitudo” 
praedicatur de veris, ‘‘gentes” significant mala, et ‘“‘mons 
Zionis” significat ecclesiam quoad bonum amoris: mala 
quae creduntur esse bona, cum tamen sunt mala falsi, 
significantur per ‘‘Erit sicut somnians famelicus, quasi 


ra 

esset comedens, sed quando evigilat, jejuna est anima 
ejus ;” per ‘‘somniantem famelicum quasi comedentem” 
significatur opinio et fides erronea de bono, “‘somniare” 
significat opinionem et fidem erroneam, ‘‘famelicus et 
quasi comedens” significat quasi desiderium ad bonum quo 
nutriendus, ‘‘ quando evigilat” significat quando detegitur 
quid bonum, ‘“‘jejuna anima” significat non intelleétum boni: 


-similia dicuntur de vero, quae significantur per ‘quando 


somniat sitiens, quasi esset bibens ; sed quando evigilat, ecce 
lassus, et anima ejus appetens;” per “‘sitientem et quasi 
bibentem dum somniat” significatur opinio et fides sicut 
veri; ‘‘sed quando evigilat, ecce lassus, et anima ejus appe- 
tens,” significat quod usque non verum sit sed falsum ; per 
‘‘animam” ibi significatur fides falsi ex non intellecto vero, 
nam malum et falsum, sicut bonum et verum, sunt fidei 
et intelleétus, quando sunt solius cogitationis ; nam homo 
potest cogitare, sicut intelligere et inde credere malum 
esse bonum, sicut falsum esse verum; tales sunt omnes 
illi qui in falsis doétrinae sunt, et solum fidem habent 
magistris et libris, nec cogitant num falsa ac mala sint, 
credentes esse vera et bona, quia confirmari possunt, non 
scientes quod falsum et malum aeque confirmari possint 
sicut verum et bonum. Apud eundem, 


“Si exprompseris famelico animam tuam, et animam afflictam satura- 
veris,. .exorietur in tenebris lux tua, et caligo tua sicut meridies” 
(Ellviii. 10) : 


“‘expromere famelico animam, et animam affliétam satu- 
rare,” significat docere illum quid bonum et quid verum 
qui desiderat ; per ‘‘famelicum” significatur desiderans 
bonum, et per ‘‘afflictum” desiderans verum, et per ‘‘ex- 
promere animam” significatur docere illa, ita ex intelleétu, » 
doétrina, ac fide; quod illis qui in ignorantia sunt, sed 
usque in desiderio, dabitur intellectus veri et boni, signifi- 
catur per ‘‘Exorietur in tenebris lux tua, et caligo tua 
sicut meridies ;” ‘‘tenebrae” et ‘‘caligo” sunt ignorantia 
veri et boni, ‘‘lux” et ‘‘meridies” sunt intellectus eorum. 
In Thrents, 


“Omnis populus gementes, quaerentes panem, dederunt desiderabilia 
sua pro cibo, ad recreandum animam. ....Procul est a me conso- 
lans, recreans animam meam, facti sunt filii mei devastati, eo quod 
invaluerit hostis. ....Sacerdotes mei et seniores mei in urbe ex- 

Spirarunt, quia quaesiverunt cibum sibi, quo recrearent animam 

suam ”’ (i. I1, 16, 19): 
haec dicta sunt de ecclesia, in qua non verum et bonum 
doétrinae amplius, unde homines ejus desiderantes illa 
deficiunt : defectus boni et veri in doctrina, ac desiderium 
ad illa ad vitam fidei et intelle€tus nutriendam, significa- 
tur per ‘‘Omnis populus gementes, quaerentes panem 
dederunt desiderabilia pro cibo, ad recreandum animam;” 
defectus significatur per ‘‘gementes,” desiderium ad bonum 
per ‘‘quaerentes panem,” desiderium ad verum per ‘‘dare 
desiderabilia sua pro cibo,” nutritio fidei et intelle€tus per 
“‘ad recreandum animam:” quod non sit aliqua nutritio 
fidei et intellectus, quia non amplius sunt vera propter 
mala vitae, significatur per ‘‘Procul est a me consolans, 
recreans animam meam, facti sunt filii mei devastati, eo 
quod invaluerit hostis;” ‘‘filii devastati” significant vera 
non amplius, ‘‘hostis” qui invaluit significat malum ab 
inferno, ita malum vitae: quod non aliqui docentes bonum 
et verum sint amplius, significatur per quod ‘‘sacerdotes 
et seniores mei in urbe exspirarunt; ‘‘sacerdotes” signi- 
ficant docentes bonum, ‘“‘seniores” docentes verum, ‘‘urbs” 
significat doétrinam, et ‘‘exspirare” quod non sint am- 
plius: quod nec illis aliqua nutritio spiritualis, significatur 
per ‘‘quia quaesiverunt cibum sibi, quo recrearent animam 
suam.” In Zhrents, , 

, 

“Matribus suis dicunt, Ubi frumentum et vinym? cum deficiunt sicut 

confossus in platea urbis, cum effunditur anima eorum super sinum 

matrum eorum” (ii. 12): 
per haec similia significantur quae supra, nempe quod 
talis desolatio ecclesiae ex defeétu boni et veri in doétrina 
sit, ut vita spiritualis ibi deficiat et pereat: per ‘‘matres” 
significantur vera ecclesiae; quod illis dicant, ‘‘Ubi fru- 
mentum et vinum?” significat, Ubi nunc bonum doétrinae 
ac verum ejus? Quod ‘“‘super sinum matrum effundatur 
anima illorum,” significat quod deficiat et pereat vita spi- 
ritualis propter desolationem ex defeétu veritatum: quia 
per ‘“‘animam” intelligitur vita fidei et intellectus boni et 
veri, quae est vita spiritualis hominis, dicitur quod “‘defi- 
ciant sicut confossus in platea urbis;” per ‘‘confossum” 
significatur qui perit per falsa, et per ‘‘plateam urbis” signi- 
ficatur verum doétrinae. Apud Youam, 


2116 APOCALYPSIS EXPLICATA. 


“Cum deficeret super me anima mea” (ii. 8 [B. A. 7]): 


agitur ibi de tentationibus, et per quod ‘‘deficeret super 
eum anima ejus,” significatur quod deficeret verum fide et 
intelleétu. Apud Davzdem, 
“Contabuit prae indignitate oculus meus, [anima mea,]| et venter meus” 
(Ps. xxxi. 10 [B. A. 9]); 
apud eundem, 


“Incurvata..est ad pulverem anima |Jmea, adhaesit terrae venter nos- 
ter” (Ps. xliv. 26 [B. A. 25]): 


status tentationum per haec quoque describitur: per 
‘‘oculum” significatur intelle¢étus, per ‘‘animam” fides et 
intelle¢tus veri, per ‘‘ventrem” fides et intelleétus boni; 
quod hoc per ‘‘ventrem” significetur, est quia venter reci- 
pit cibum, et per ‘“‘cibum” et ‘“‘panem” significatur bonum 
nutriens, hic intellectum et fidem: defeétus eorum in‘ 
tentatione, significatur per ‘‘contabescere prae indigni- 
tate,” perque “‘incurvari ad pulverem,” et ‘“‘adhaerere ter- 


” 


rae.” Apud Mosen, 


“Dixerunt, Nunc. .anima nostra arida est, non quicquam nisi quam ad 
mannam oculi nostri” (Vzm. xi. 6): 


quoniam per ‘‘mannam” significatur nutritio spiritualis, 
etiam fides et intelle¢tus seu intelligentia hominis est 
quae spiritualiter nutriuntur, et quia filiis Israelis non erat 
nutritio naturalis, quam tamen desiderabant,.ideo dixerunt, 
‘Anima nostra arida est, non quicquam nisi ad mannam 
oculi nostri;” per ‘‘animam aridam” significatur vita fidei 
et intellectus deficiens quando non simul nutritio naturalis ; 
per ‘“‘non quicquam nisi quod ad mannam oculi nostri” 
significatur quod solum sit nutritio spiritualis; et quia 
hanc fastidiverunt, data est illis caro ‘‘coturnicum” seu 
‘“‘selav,” per quarum carnem significatur nutritio naturalis. 
In Libro Primo Samuels, 


Dixit Channah ad Eli, “ Effudi animam meam coram Jehovah” (i. 15); 


per ‘‘effundere animam coram Jehovah” significatur expro- 
mere cogitationes animi et cordis sui. Apud Lvange- 
listas, ; 

“Non solliciti sitis animae vestrae, quid esuri sitis, et quid bibituri, ne- 


que corpori, quid induturi; nonne anima plus est alimento, et cor- 
pus indumento?” (A/atth. vi. 25; Luc. xii. 22, 23 :) 

haec tametsi de vita corporis dicta sunt, usque significant 
talia quae sunt vitae spiritus; nam omnia sensus litterae 
Verbi, qui naturalis est, continent in se sensum internum 
qui est spiritualis: in hoc sensu per ‘‘edere,” ‘‘bibere,” et 
per “‘alimentum” significatur nutritio spiritualis, quae est 
nutrjtio fidei et cum illa nutritio intelleétus, unde intelli- 
gentia in spiritualibus; inde dicitur, ‘‘Ne solliciti sitis 
animae vestrae, quid esuri sitis et quid bibituri; nonne 
anima plus quam alimento?” ‘‘Edere” est intellectualiter 
ita spiritualiter percipere bonum, ‘‘bibere” est intellecétua- 
liter ita spiritualiter percipere verum, ac ‘‘alimentum” est 
bonum et verum ex quibus nutritio: per ‘‘induere corpus” 
et per “indumentum” significatur verum investiens bonum 
amoris et voluntatis; per ‘‘indumentum” significatur id 
verum, et per ‘“‘corpus” significatur bonum amoris quod 
est bonum voluntatis. Apud Davzdem, 


“Anima mea in medio leonum cubo, inflammantur filii hominis”’ (Ps. 
lvii. 5 [B. A. 4]): 


per “‘animam” etiam hic significatur vita spiritualis quae 
est vita fidei, ita quoque vita intelleétus ; nam intelleétus 
formatur ex veris, et consistit ex illis, sicut etiam fides: 
quia haec per ‘‘animam” significantur, et agitur ibi de 
vastatione veri, ideo dicitur, ‘‘In medio leonum cubo ;” per 
“Jeones” significantur falsa destruentia vera ecclesiae: 
etiam dicitur, ‘‘Inflammantur filii hominis;” per ‘‘filios 
hominis” significantur vera do¢trinae et ecclesiae, quae 
cum ab amore corporeo occupantur, et sic pereunt, dicun- 
tur ‘“inflammari.” Apud MWosen, 


Abrahamus “locutus est cum”? filiis Cheti,..‘‘Si est cum anima vestra, 
ut sepeliam mortuum meum” (Gez, xxiii. 8) ; 


“anima” significat ibi cogitationem ex vero. (Sed illa in dr- 
canis Caelestibus, n. 2930, explicata sunt.) Apud Feremiam, 

“ Abhorrebunt te amatores, animam tuam quaerent”’ (iv. 30): 
per ‘‘amatores” intelliguntur qui in amore mali sunt; per 


‘‘animam quaerere” significatur velle destruere fidem et 
intelleétum veri per falsa mali. Apud Ezechzelem, 


“Javan et Thubal,...cum anima hominis et vasis aeris, dederunt nego- 
tiationem” (xxvii. 13): 


haec de Tyro, per quam significatur ecclesia quoad cogni- 

tiones veri et boni; per “‘negotiationem” significatur 
comparatio et communicatio illarum; per ‘“Javanem et 
Thubalem” sigificantur cultus externus repraesentativus, 
ac "per ‘“‘animam hominis” significatur scientia veri in 
naturali homine, et per ‘‘vasa aeris” scientia boni in natu- 
rali homine.. Scientia veri naturalis etiam significatur per 
‘“‘animas hominum,” A goc. xviii. 13 ; per “‘animas hominum” 
proprie intelliguntur mancipia seu servi, per quos etiam 
in, sensu spirituali significantur vera scientifica naturalis 
hominis inservientia spirituali. 

[7-] (v.) Quoniam vita fidei et quoque vita intelle¢tus 
hominis est ex Divino Vero, quare etiam Divinum Verum 
per ‘‘animam” significatur, ut constare potest a sequentibus 
locis:—Apud Feremiam, ® 

“Plantabo eos in terra hac, in veritate, in toto corde meo, et in tota 

anima mea” (xxxii. 41): 

quia duo sunt quae procedunt a Domino, Divinum Bonum 
ac Divinum Verum, et haec recepta ab angelis caeli et ab 
hominibus ecclesiae faciunt vitam caelestem apud illos, 
inde constare potest quid significatur per ‘‘plantare eos 
in toto corde et in tota anima,” nempe quod sit in Divino 
suo Bono et in Divino suo Vero; nam ‘‘cor” «significat 
Divinum Bonum Divini Amoris, et “anima” Divinum Ve- 
rum. Apud eundem, 


“Juravit Jehovah. .per animam suam” (li. 14; Amos vi. 8): 
P ; 


Jehovah dicitur ‘‘jurare per animam suam” quando con- 
firmat per Divinum suum Verum, ‘‘jurare” enim significat 
confirmare, et ‘(anima Jehovae” Divinum Verum. Apud 
Davidem, ; 
“Jehovah justum probat, impium et amantem violentiam odit anima 
Ipsius”’ (Ps, xi. 5): 
per “‘animam Jehovae” hic quoque significatur Divinum 
Verum, nam per ‘‘violentum” in Verbo significatur qui 
violentiam infert Divino Vero; quod quia fit per falsum 
mali, ideo hoc significatur per ‘‘impium et amantem vio- 
lentiam.” Apud Lsazamz, 


“Electus meus, in quo beneplacitum habet anima mea; dedi spiritum 
meum super Illum” (xlii. 1): ; 


haec de Domino, qui intelligitur per ‘‘Eleétum Jehovae ;” 

et quia per “‘spiritum Jehovae,” qui super Illum datus est, 
significatur Divinum procedens, ideo per ‘‘animam Jeho- 
vae,” quae beneplacitum habet in Ipso, significatur Divinum 
Verum; in hoc enim Divino fuit Dominus quoad Huma- 
num suum in mundo. Apud Feremiam, 


“Dixit Jehovah..., Si staret Moses et Samuel coram Me, non anima 
mea erga populum hunc”’ (xv. 1): 


per ‘‘Mosen” et ‘‘Samuelem” in sensu repraesentativo 
significatur Verbum; et quia Verbum est Divinum Verum, 
et per ‘“‘populum” ibi intelliguntur filii Israelis, apud quos 
non aliquod Divinum Verum nisi falsificatum et adultera- 
tum erat, dicitur, ‘‘Non anima mea erga populum hunc.” 
Apud eundem, 


“Annon sumet ultionem anima mea?” (v. 9, 29:) 


etiam hic per ‘‘animam Jehovae” intelligitur Divinum 
Verum; ex hoc quando Dominus judicium facit, dicitur 
quod ‘“‘ultionem sumet anima Ipsius;” simile significatur 
per “‘Filium hominis” qui ‘‘judicium fa¢turus est ;” ‘‘ Filius 
hominis” est quoque Dominus quoad Divinum Verum. 
Apud eundem, 

“ Castigationem admitte, Hierosolyma, ne luxetur anima mea a te, ac 

redigam te in vastitatem ” (vi. 8): 

per ‘‘ Hierosolymam’” significatur ecclesia quoad doétrinam ; 
per ‘‘castigationem admittere” significatur recipere disci- 
plinam ; per ‘‘ne luxetur anima mea a te” significatur ne 
recedat Divinum Verum ab illis; et per ‘‘redigere in vasti- 
tatem” significatur ne ecclesia desoletur quoad omne verum. 
Apud £sazam, 

“Jehovah. ...dans animam populo super terra, et spiritum ambulantibus 

in ea” (xlii. 5): 

per ‘‘animam,” quam Jehovah dat populo super terra, 
significatur Divinum Verum a Domino illis qui ab ecclesia 
Ipsius erunt; per ‘‘spiritum” quem Jehovah dabit ambu- 
lantibus in terra, significatur vita secundum Divinum 
Verum; ‘“‘ambulare” significat vivere. 

[g.] (vi.) Quoniam per ‘“‘animam,” ubi de Domino, signi- 
ficatur Divinum Verum, inde per ‘‘animam” etiam significa- 
tur vita spiritualis ex vero:—Apud Mosen, 


“ Anima omnis carnis sanguis iila” (Levit. xvii. 14): 

quia ultima vita hominis, quae est vita corporis ejus, con- 
sistit in sanguine, ideo dicitur quod ‘‘anima omnis carnis,” 
hoc est, vita ejus, ‘‘sit sanguis ejus:” at quia in singulis 
Verbi est sensus spiritualis, et in eo sensu per “‘sanguinem” 
significatur verum doétrinae ex Verbo, ideo illud quoque 
per ‘‘animam carnis” significatur. Quod ‘‘sanguis” signi- 
ficet verum doétrinae ex Verbo, quod est Divinum Verum, 
videatur supra (n. 328[a-c], 329, 476). Quoniam ‘‘sanguis” 
illud significabat, ideo interdi€tum fuit filiis Israelis edere 
sanguinem, et ideo sanguis holocaustorum et sacrificiorum 
spargebatur circum altare, ac per sanguinem fiebant sancti- 
ficationes et quoque inaugurationes, tum etiam per sangui- 
nem iniebatur foedus Dei Israelis, hoc est, Domini, cum 
populo: et quoque a Domino initum est foedus novum 
cum hodierna ecclesia; quare sanguis Domini vocatus est 
‘‘sanguis foederis,” hoc est, conjun¢ctionis cum Domino, et 
hoc quia Divinum Verum procedens a Domino conjungit: 
ex his nunc patet cur sanguis dicitur ‘‘anima.” Propter 
hanc ‘“‘sanguinis.” significationem est quod ab antiquissimo 
tempore vetitum fuerit edere sanguinem :—Ut constare 
potest apud Josen, 


“Omne repens quod vivum est, vobis esto in cibum,....attamen carnem 
cum anima ejus, sanguine ejus, non comedetis”’ (Gen. ix. [3,] 4): . 


hic quoque dicitur quod “sanguis sit anima carnis,” quem 
comedere vetitum fuit, quia per ‘‘esum sanguinis” signifi- — 
cabatur profanatio veri. Apud eundem, 
““Quisquis....comederit ullum sanguinem, dabo facies meas contra ani- 
mam comedentem sanguinem, ut exscindam eam e medio populi 
ejus: nam anima carnis in sanguine illa: ideo dedi..eum super 
altare, ad expiandum animas vestras, eo quod sanguis ipse pro 
anima expiet”’ (Levit. xvii. 10, II): 
quia ‘‘anima,” sicut ‘‘sanguis,” significat verum ex Verbo, 
quod est Divinum Verum procedens a Domino, et quia 
omnis cultus Domini fit per Divinum Verum, ideo dicitur, 
‘‘Quia anima carnis in sanguine est, ideo dedi eum super 
altare ;” ‘‘dare sanguinem super altare” significat cultum 
ex Divino Vero: et quoniam omnis liberatio a malis et 
falsis, quae est expiatio, fit per Divinum Verum et per vitam 
secundum illud, ideo dicitur,‘‘ad expiandum animas vestras, 
ex eo quod sanguis ipse pro anima expiet.” Apud eun- 
dem, 

“Maxime sanguinem ex animabus vestris quaeram, de manu omnis 
ferae quaeram illum, imprimis de manu hominis, de manu viri fratris 
ejus quaeram animam hominis” (Gex. ix. 5): 


quod hic per ‘‘sanguinem” et quoque per ‘‘animam” 
intelligatur vita spiritualis hominis, quae est vita secundum 
Divinum Verum, constare potest ex eo, quod qui illam 
vitam exstinguit, pereat morte aeterna; illam enim non 


alius exstinguit quam qui in malo et falso infernali est. 
(Sed haec videantur in Arcanis Caelestibus explicata.) 

[h.] (vii.) Quod per “animam viventem” significetur 
vita in communi, constare potest ex locis ubi bestiae, aves, 
reptilia et pisces vocantur ‘“‘animae viventes:’—Ut in 
sequentibus, 

“Dixit Deus, Prorepere facient aquae reptile, animam viventem. .... 
Creavit Deus cetos magnos, et omnem animam viventem, reptan- 
tem, quam prorepere fecerunt aquae”’ (Gev. i. 20, 21) ; 

“Dixit Deus, Producat terra animam viventem secundum speciem suam, 
bestiam...et feram” (Gem. i. 24); 

“ Adduxit’’ Jehovah “ad hominem omnem bestiam agri, et omnem avem 
caelorum, ad videndum, quid vocaret id; et quicquid vocabat id 
homo, animam viventem, id nomen ejus”’ (Gez. ii. 19) ; 

“Omnis anima vivens, quae natat, quocunque venerint fluvii, vivet ; unde 


fit piscis multus”’ (#zech. xlvil. 9); 
“Omnis anima vivens mortua est in mari” (Afoc. xvi. 3): 


per omnia ‘‘animalia” in sensu spirituali significantur illa 
quae naturalis hominis et ejus vitae sunt ; et quia per vitam 
naturalis hominis, quae est vita in ultimis, significatur 
vita in omni complexu, inde est quod dicantur “‘animae 
viventes.” Ex his nunc constare potest quid in Verbo 
significatur per ‘‘animam,” quod nempe vita hominis, tam 
naturalis quam spiritualis ejus, ita tam corporis quam spi- 
ritus ejus. Inde videri potest quam perversa idea, primum 
ab eruditis, et inde a vulgo, de anima hominis capta sit ; 
nempe, quod sit aliquod ens individuum residens in aliquo 
loco corporis, sive in cerebro, sive in corde, sive alibi; et 
quod per mortem solutum ab homine, absque corpore sit, 
et absque sensoriis et motoriis, qualia sunt corpori, et 
quod haec accessura illi die ultimi judicii; tum quod sit 
interea quoddam volitans in aethere, aut permanens in 
quodam ubi, exspe¢ctans accessorium suum, quod est cor- 
pus. Haec nunc est idea mundi de anima hominis; cum 
tamen per ‘‘animam” in Verbo nihil tale intelligitur, sed 
intelligitur vita hominis, quae nusquam datur separata a 
corpore, sed in corpore; nam corpus est forma externa 

illius vitae quae vocatur anima, efficiens ejus arbitria et 
nutus in utroque mundo, tam naturali in quo homines 
vivunt, quam spirituali in quo spiritus et angeli: et quia 
Divinum procedens a Domino facit vitam omnium, ideo 
illud per ‘‘animam” in caelesti sensu significatur. Quia 
Divinum procedens, ubicunque venit, format imaginem 
Domini, ita format angelos et spiritus, ut sint formae 
humanae secundum receptionem, inde nunc sequitur quod 
per animam viventem post mortem intelligendus sit ejus 
spiritus, qui homo est tam anima quam corpore, anima 
qua dominetur super corpus, et corpore quo anima sua 
arbitria in mundo, in quo est, efficiat. 

75U. [Vers.12.] “Propter hoc gaudete, caeli et in illis habi- 
tantes.’”,—Quod significet salvationem et inde gaudium tllo- 
rum gut spirituales per receptionem Divini Veri fiunt, con- 
stat ex significatione ‘‘gaudere,” quod sit gaudium propter 
salvationem; ex significatione ‘‘caelorum,” quod sint spi- 
rituales (de qua sequitur), et ex significatione ‘‘habitantium,” 
quod sint qui vivunt, hic spiritualiter.. (Quod “ habitare”’ signi- 
ficet vivere, videatur supra, n. 133, 479, 662.) Quod “Caeli? signi- 
ficent spirituales, est quia omnes illi qui in caelis sunt 
spirituales sunt ; et quia homines, qui facti sunt spirituales, 
similiter in caelis sunt, tametsi quoad corpus in mundo, 
ideo per ‘‘habitantes in caelis” non solum angeli, sed 
etiam homines intelliguntur: omnis enim homo apud quem 
mens interior, quae vocatur mens spiritualis, aperta est, 
in caelis est, immo etiam quandoque inter angelos in caelis 
apparet: quod ita sit, in mundo adhuc ignotum est; 
quare sciendum est quod homo quoad spiritum suum inter 
spiritus et angelos sit, et quidem in ea societate illorum 
in quam venturus est post mortem: causa est, quia mens 
spiritualis hominis prorsus formata est ad imaginem caeli, 
usque adeo ut sit caelum in minima forma; quare non 
alibi est quam ubi est forma ejus, et hoc tametsi illa mens 
adhuc in corpore est. Sed haec melius illustrata sunt in 
opere De Caelo et Inferno (n. 51-58), ubi ostensum est quod 
unusquisque angelus, et quoque unusquisque homo quoad 
interiora sua, si hic spiritualis est, sit caelum in minima 
forma, correspondens caelo in maxima. Inde est quod in 


Verbo ubi agitur de creatione caeli et terrae, intelligatur 


in communi ecclesia interna et externa, tum in particulari 
homo internus et externus, seu spiritualis et naturalis. Ex 

his constare potest quod per ‘‘caelos et in illis habitantes” 
significentur omnes ibi, tum homines qui spirituales per 
Divini Veri receptionem do¢trina et vita fiunt. 


952. “Vae habitantibus terram et mare.”’—Quod signifi- 
cet lamentationem super tllos quit mere naturales et sensuales 
jiunt, constat ex significatione ‘“‘vae,” quod sit lamentatio 
(de qua supra, n."!531); ex significatione ‘“‘habitantium terram 
et mare,” quod sit mere naturales et sensuales; nam cum 
per ‘‘habitantes in caelis” significantur spirituales, per 
“inhabitantes terram et mare” significantur naturales et 
sensuales, est enim mens naturalis ct sensualis infra men- 
tem spiritualem, sicut est terra et mare infra caelos; et 
quoque in mundo spirituali apparent caeli in editis, et longe 
infra illos terrae et maria, ac in caelis habitant spirituales, 
et super terris longe infra illos habitant naturales, ac in 
maribus sensuales ; quisque enim habitat alte et profunde, 
sicut interiora ejus, quae vocantur mentis, aperta aut clausa 
sunt. Inde est quod in Verbo per ‘‘caelum et terram” 
quibusdam in locis significetur ecclesia interna et externa, 
seu ecclesia spiritualis et naturalis; tum in particulari 
homo spiritualis et naturalis, ex causa quia ecclesia est in 
homine, et inde homo est ecclesia, qui spiritualis est. 
Quod hic per ‘“‘terram et mare” significentur mere natura- 
les et sensuales, est quia per ‘‘terram” hic intelligitur illa 
terra in quam ‘draco proje¢tus est,” et in quam ‘‘descen- 
dit diabolus,” ut mox sequitum: ac mere naturalis seu 
externus homo ibi est; nam naturalis homo absque spiri- 
tuali, seu externus homo absque interno, est super terra 
damnata, sub qua est infernum: homo enim nascitur sen- 
sualis et naturalis, ita sicut in inferno, quia in omnis generis 
mala; at per regenerationem fit spiritualis, et per illam 
extrahitur homo ab inferno, et elevatur in caelum a Do- 
mino; inde est, quod haec lamentatio sit super illos qui 
mere naturales et sensuales sunt. Quod lamentatio sit 
super illos, est quia intelliguntur illi qui in fide separata a 
charitate sunt, ita qui dicunt se in fide esse, tametsi in 
nulla vita fidei; quod illi mere naturales et sensuales fiant, 
supra (n. 724, 739) ostensum est ; illi etiam per “draconem 
et ejus angelos,” ac per ‘“‘serpentem antiquum,” intelli- 
guntur; hic autem qui facile a dracone et ejus angelis se 
patiuntur seduci: hi itaque sunt, de quibus dicitur, ‘‘Vae 

habitantibus terram et mare.” (Quod per “ caelum et terram”’ signi- 
ficetur ecclesia interna quae spiritualis, et ecclesia externa quae naturalis, videatur 
supra, n. 304. Quod per ‘‘terram”’ etiam significetur damnatio, n. 742. Quod 
per ‘‘ maria" significentur extrema vitae hominis, quae vocantur sensualia, n. 275, 
342, 511: quod etiam significent inferna, n, 537, 538.) 


9753- “Quia descendit diabolus ad vos.””—Quod significet 
guia recipiunt mala ex inferno, constat ex significatione 
‘‘diaboli,” quod sit infernum ex quo mala (de qua supra, n. 740) ; 
et ex significatione ‘‘descendere ad illos,” cum de diabolo, 
quod sit esse inter illos, seducere illos, et recipi ab illis ; 
per illos, ad quos descendit diabolus, intelliguntur “inha- 
bitantes terram et mare,” per-quos significantur mere natu- 
rales et sensuales, qui tales faéti sunt quia rejecerunt vitam 
fidei, quae vocatur charitas; et qui hanc rejiciunt ex reli- 
gione, credentes et dicentes corde suo quod faéta nihil ad 
salutem faciant, sed solum fides, et pietas in cultu, illi 
manent naturales, immo fiunt sensuales, quantum bona 
actu seu facta rejiciunt, et se tradunt voluptatibus oriundis 
ex amoribus sui et mundi: hi quia naturales manent, immo 
sensuales fiunt,,.mala ex inferno ascendentia cum jucundo 
recipiunt, nam naturalis homo in illis ex nativitate est, et 
nisi spiritualis etiam fiat, in illis manet; nam cum homo 
fit spiritualis communicat cum caelis, et inde bona recipit, 


et bona per caelum a Domino removent mala, quod unice 


fit per vitam secundum praecepta ex Verbo. 

954. “Habens iram magnam.”—Quod significet odzum 
contra vera et bona spiritualia, quae sunt fide et vitae 
ex Verbo, proimde contra cos quit in wllis sunt, constat ex 
significatione ‘‘irae magnae,” cum de diabolo, quod sit 
odium: “ira” enim, cum de Domino, significat zelum, in 
quo tamen intus est caelum; at cum de diabolo,est odium, 
in quo intus est infernum; quod haec et plura alia per 
‘“‘iram” et ‘“excandescentiam” significentur, videatur supra 
(n. 413, 481 fin., 647, 693). Quod odium diaboli sit contra 
vera et bona spiritualia, est quia vera et bona mere natu- 
ralia sunt illis prorsus opposita; vera enim et bona mere 
naturalia sunt in sua essentia falsa et mala, tametsi coram 
illis qui mere naturales et sensuales sunt, apparent sicut 
vera et bona, quia bona eorum sunt voluptates et jucundi- 
tates scaturientes ex amoribus sui et mundi, et vera eorum 
sunt quae illis bonis favent; et quia amores sui et mundi 
ex inferno sunt, ideo in sua essentia sunt mala et falsa. 

At vera et bona spiritualia in sua essentia sunt vera et 
bona, quia bona sunt jucunditates scaturientes ex amore 
in Dominum et ex amore erga proximum, et vera sunt 
quae illa bona docent; et quia haec vera et bona per cae- 
lum ex Domino sunt, ideo vocantur spiritualia, omne enim 
id quod procedit ex Domino spirituale vocatur: et quo- 
niam homo haec vera et bona non recipere potest, nisi illa 
credat et illa faciat, ideo additur, guae sunt fidet et vitae 
ex Verbo: vivere ex Verbo est vivere ex Domino, nam 
Dominus est in Verbo, immo est Verbum. Nunc quia 
vera et bona mere naturalia, quae in sua essentia sunt falsa 
et mala, prorsus opposita sunt veris et bonis spiritualibus, 
quae in sua essentia sunt vera et bona, ideo diabolus, per 
quem intelligitur infernum, in continuo odio’est contra ea: 
inde est quod ex infernis odia varii generis continuo ascen- 
dant, et vicissim ex caelis amores spirituales etiam varii 
generis descendant; et quod inter odia infernorum et inter 
amores caelorum sit aequilibrium, in quo homines in mundo 
tenentur, ob causam ut ex libero secundum rationem pos- 
sint agere: quapropter qui non vivunt ex Verbo, sed ex 
mundo, illi quia naturales manent, recipiunt ex inferno 
mala et inde falsa, et ex illis concipiunt odium contra 
vera et bona spiritualia. Odium quidem illorum non appa- 
ret in mundo, quia latet intus in spiritu eorum reconditum, 
at manifestatur post mortem, quando spiritus filunt ; tunc 
contra illos qui in veris et bonis spiritualibus sunt, tanto 
odio flagrant ut non describi possit ; est odium interneci- 
num: ut primum enim vident angelum, qui in illis veris 
et bonis est, immo si modo audiunt nominari Dominum, 
a quo illa vera et bona sunt, illico in furores odii veniunt, 
ac nihil jucundius sentiunt quam persequi illos, malefacere 
illis; et quia non trucidare corpus eorum possunt, flagrante 
corde trucidare animam eorum conantur. Quod dicatur, 
“‘Vae habitantibus terram et mare, quia descendit diabo- 
lus ad vos, habens iram magnam,” est quia post ultimum 
judicium status mundi spiritualis prorsus mutatus est5 
ante illud judicium permissum fuit illis qui civilem et mora- 
lem vitam in externis potuerunt agere, tametsi non spiri- 
tuales essent, sibi tanquam caelos formare, et ibi frui 
voluptatibus qualibus in mundo; at postquam ultimum 
judicium peraétum est, tunc non amplius id permittitur, 

nunc enim unusquisque fertur secundum vitam suam, qui 
mere naturalis est, ad infernum, et qui spiritualis ad cae- 
lum; hoc quoque est, quod ‘‘draco et angeli ejus e caelo 
projecti sint in terram ;” nempe quod prius datum sit illis 
conjunétionem habere cum angelis qui in caelis ultimis 
erant, et propterea sibi tales caelos formare; nunc id non 
amplius conceditur. Hoc itaque est quod in specie intel- 
ligitur per odium contra illos qui in veris et bonis spiri- 
tualibus sunt, quod odium significatur per “‘iram magnam” 
quam habet diabolus contra inhabitantes terram et mare. 

‘755. “Sciens quod exiguum tempus habeat.”—Quod signi- 
ficet guza status mutatus est, constat ex significatione 
‘‘temporis,” quod sit status procedens vitae (de qua supra, n. 
571, 610, 664, 673); inde per quod ‘“‘exiguum tempus ha- 
beat” significatur quod prior status mutatus sit; prior 
enim status describitur per quod ‘‘draco et angeli ejus 
visi sint in caelo,” at posterior status describitur per quod 
post pugnam cum Michaele et angelis ejus ‘‘ projeéti sint 
in terram ;” qualis hic status est, in mox praecedente arti- 
culo paucis diétum est; at plenior hujus status descriptio 
post finem hujus operis dabitur. 


VERSUS 13, I4. 


56. “Et cum vidit draco quod projectus in terram, persecutus est mulierem quae 
peperit masculum, Et datae mulieri duae alae aquilae magnae, ut volaret in desertum in 
locum suum, ubi aleretur ibi tempus et tempora et dimidium temporis a facie serpentis.’’ 


13. “Et cum vidit draco quod projectus in terram,” significat cum religio solius 
Jidet separatae a vita charitatis non agnosceretur, sed pro vilt haberetur 
[n. 757]; “persecutus est mulierem quae peperit masculum,” signifi- 
cat guod ilh gut per ‘draconem”’ intelliguntur ex odio et tnimicitia rejt- 
cerent et calumniarentur ecclesiam, quae Nova Lherosolyma, guia et 
dottrina vitue [n. 758]. 


14. “Et datae mulieri duae alae aquilae magnae,” significat zntelligentiam et 
circumspectionem spiritualem, quae a Domino datur rlis qui ab ea 
ecclesia sunt [n. 759]; “ut volaret in desertum in Jocum suum,” signi- 


ficat adhuc inter paucos, quia inter illos qui non in vita charitatis, et 


inde nec in veris [n. 760]; “ut aleretur ibi tempus et tempora et 
dimidium temporis a facie serpentis,” significat wsgue dum ecclesia 
crescit et venit ad suum plenum [n. 761]. 


75'7- (Vers.13.] “Et cum vidit draco quod projectus in ter- 
ram.” —Quod significat cum religio solius fidet separatae a 
vita charitatis non agnosceretur,sed pro vilt haberetur, con- 
stat ex significatione ‘‘videre,” quod sit animadvertere et 
percipere ; ex significatione ‘‘draconis,” quod sint qui vitam 

nihili faciunt in ecclesia; et quia id praecipue faciunt illi 
quibus doétrina est quod sola fides justificet, et prorsus 
non vita fidei, quae est charitas (de qua supra, n. 714[4], 715, 
716, 718, 737), inde per ‘‘draconem” hic significatur religio 
solius fidei separatae a vita charitatis: et ex significatione 
“‘projecti in terram,” quod sit quod separatus a caelo ac 
damnatus inferno (de qua supra, n. 739[a], 742, 746[a]); quod hic 
per ‘“‘projectus esse in terram” significetur quod religio 
illa non agnosceretur, sed pro vili haberetur, est quia dum 
aliquid religionis aut do¢trinae non concordat cum vero 
et bono, tunc separatur a caelo, et non amplius agnoscitur, 
sed pro vili habetur. Hoc fit primum in mundo spirituali, 
et postea in mundo naturali; nam in talibus quae caeli et 
ecclesiae sunt, uterque mundus unum agit; homo enim 
qui in mundo naturali vivit, de spiritualibus non aliter 
potest cogitare quam sicut angeli et spiritus apud illum 
cogitant, quoniam spiritualia sunt supra cogitationem natu- 
ralem hominis, et quae supra sunt, dependent ex influxu, 
tametsi eum modo recipiunt illi qui interius spirituales 
sunt, qui sunt qui in affectione veri propter verum sunt, 
qui etiam sunt qui vivunt secundum vera; ab his religio 
fidei separatae a vita charitatis non agnoscitur, sed pro 
vili habetur. Aliter ab illis qui non afficiuntur veris nisi 
propter famam, honores et lucra, proinde qui vitam chari- 
tatis nihili faciunt; hi non aliquem influxum e caelo reci- 
piunt, quare unum faciunt cum inferno; hi sunt qui per 
“draconem” significantur. 

9758. “Persecutus est mulierem quae peperit masculum.”— 
Quod significet guod tlh, gut per ‘draconem” intelliguntur, 
ex odio et tnimicitia rejicerent ct calumniarentur ecclesiam, 
guae est Nova Fiierosolyma, quia et docirina vitae, constat 
ex significatione ‘‘ persequi,” cum de illis qui per ‘‘draco- 
nem” intelliguntur, quod sit ex odio et inimicitia rejicere 
et calumniari (de qua sequitur); ex significatione ‘‘mulieris,” 
quod sit ecclesia quae Nova Hierosolyma vocatur (de qua 
supra, n. 707, 721(a), 730[a]); et ex significatione ‘masculi,” 
quod sit doétrina illius ecclesiae, quae est doétrina vitae 
(de qua supra, n. 724[a], 725): inde constat quod ‘‘draco perse- 
cutus sit mulierem quae peperit masculum,” significet quod 


iad 


ili, qui per “draconem” intelliguntur, ex odio et inimicitia 


rejicient et calumniabuntur ecclesiam, quae Nova Hieroso- 
lyma, quia ei doctrina vitae. Quod “‘persequi” hic signif- 

cet ex odio et inimicitia rejicere et calumniari, sequitur 
ex praecedentibus his, quod ‘‘draco steterit juxta mulie- 
rem parituram, ut devoraret fetum ejus ;” tum quod ‘‘pug- 
naverit cum Michaele et angelis ejus,” et quod ‘‘cum 
projectus est in terram, iram magnam habuerit,” et quod 
ex hac ira, per quam significatur odium, ‘‘persecutus sit 
mulierem ;” quod per ‘‘iram” ejus significetur odium, videa- 
tur supra (n. 754); et porro describitur odium ejus in 
sequentibus, per quod ‘‘ex ore suo ejecerit aquam tanquam 
flumen post mulierem, ut illam absorberet,” et demum, 
cum omnia incassum tentatus est, quod ‘“‘iratus abiverit 
facere bellum cum reliquis seminis ejus.” Quod tale odium 
sit illis qui per ‘‘draconem” intelliguntur, contra illos qui 
per ‘“‘mulierem,” est quia tale odium est illis qui in fide 
separata sunt contra illos qui in charitate sunt; et quia 
illi qui in fide separata sunt conjunctionem cum infernis 
habent, inde simile odium est illis quale est infernis con- 
tra caelos. Unde hoc odium est, paucis dicetur. Omnes 
qui in infernis sunt, in amoribus sui et mundi sunt; at 
omnes qui in caelis, in amoribus in Dominum et erga 
proximum sunt; et hi amores sunt illis prorsus oppositi. 
Qui in amoribus sui et mundi sunt, non amant nisi quam 
suum proprium, et proprium hominis non est nisi quam ma- 


lum; at qui in amoribus in Dominum et erga proximum 


sunt, non amant suum proprium, nam amant Dominum 
supra se, et proximum extra se; etiam detinentur a suo 
proprio, ac tenentur in proprio Domini, quod est Divinum. 
Praeterea omnia jucunda vitae sunt jucunda amorum; 
jucunda amorum sui et mundi sunt jucunda odii varii gene- 
ris, at jucunda amorum in Dominum et erga proximum 
sunt jucunda charitatis varii generis, et haec sunt illis e 
diametro opposita; et quia illi qui in infernis sunt, omnia 
quae agunt ex jucundis amorum suorum agunt, quae, ut 
diétum est, sunt jucunda odii varii generis, inde patet 
unde tale odium draconi*sit contra mulierem; nam per 
‘“‘draconem” intelliguntur qui in amore sui sunt: quare 
vocatur ‘draco magnus rufus;” per ‘““magnum rufum” 
significatur ille amor; et quoque vocatur ‘‘diabolus et 
satanas ;” per ‘‘diabolum” intelligitur omne malum quod 
ex inferno, et per ‘‘satanam” omne falsum inde, ac malum 
est in odio contra bonum, et falsum est in odio contra 

verum; et quoque vocatur ‘‘serpens antiquus,” per quem 
intelligitur sensuale, quod est ultimum vitae hominis, et 
in illo sensuali residet omne tale. Simile odium est illis 
qui in fide separata sunt contra illos qui in charitate, quod 
odium non manifestatur in hoc mundo, sed in mundo spi- 
rituali, quando spiritus fa¢ti sunt. Quod odium illud sit 
internecinum, et quod sit ipsum jucundum vitae spirituum 
malorum, videatur supra (n. 754); sed quod tale jucundum 
vertatur in dirum infernale, videatur in opere De Caelo et 
Inferno (n. 485-490). 

95Q- [Vers.14.] “Et datae mulier; duae alae aquilae mag- 


. hae.”—Quod significet zztelligentiam et circumspectionem 


Spirttualem, quae a Domino datur illis qui ab ea ecclesia 
sunt, constat ex significatione ‘‘mulieris,” quod sit eccle- 
sia quae Nova Hierosolyma vocatur (de qua supra); proinde 
quod sint homines illius ecclesiae: ex significatione ‘‘ala- 
rum,” quod sint spiritualia (de qua supra, n. 282, 283, 529); et 
ex significatione ‘‘aquilae,” quod sit intelligentia et cir- 
cumspectio (de qua etiam supra, n. 282); inde sequitur, quod per 
quod ‘‘datae mulieri duae alae aquilae magnae,” significe- 
tur intelligentia spiritualis et circumspectio, quae a Do- 
mino datur illis qui ab ea ecclesia sunt. Quid per haec 
intelligitur, etiam dicetur. Quoniam omnes qui per ‘“dra- 
conem et ejus angelos” intelliguntur, sunt naturales, immo 
sensuales, ut supra ostensum est, et illi ex apparentiis, 
quae quoad plurimam partem sunt fallaciae, ratiocinantur, 
et per id simplices seducunt, quare datum est hominibus 
Novae Ecclesiae, quae Sanéta Hierosolyma vocatur, Divina 
vera quae in Verbo sunt, non sensualiter, hoc est, secun- 
dum apparentias, intueri, sed spiritualiter, hoc est, secundum 
essentias; ideo detectus est sensus internus Verbi, qui 
spiritualis est, et solum pro illis qui ab illa ecclesia erunt. 
Ex illo sensu apparet Divinum Verum quale est in sua 
luce spirituali, et ex hac luce quale est Divinum Verum 
in sua luce naturali. Divinum Verum est Verbum; et illi 
qui ab ea ecclesia sunt illustrantur ex luce Verbi spirituali 
per influxum e caelo a Domino, ex causa quia agnoscunt 
Divinum in Humano Domini, et ab Ipso in affe¢tione veri 
spirituali sunt: ab his et non ab aliis lux spiritualis, quae 
jugiter influit per caelum a Domino apud omnes qui legunt 
Verbum, recipitur; inde illorum illustratio. Quomodo 

illustratio fit, etiam dicetur. Unusquisque homo quoad cogi- 
tationes et affectiones suas est in mundo spirituali; conse- 
quenter quoad spiritum suum, nam spiritus hominis est qui 
cogitat et qui afficitur: homo qui spiritualis faétus est per 
regenerationem a Domino, quoad spiritum suum est in soci- 
etate caelesti; at homo naturalis, qui est qui non regenera- 
tus, quoad spiritum suum est in societate infernali; apud 
hunc influunt continuo mala ab inferno, et quoque cum 
jucundo recipiuntur; apud illum autem influunt continuo 
bona e caelo, et quoque recipiuntur ; et quia bona influunt 
in affectionem ejus, et per affectionem in cogitationem, inde 
ei illustratio. Haec illustratio est quae intelligitur per 
intelligentiam et circumspectionem spiritualem, quae sig- 
nificatur per ‘“‘alas aquilae,” quae datae sunt mulieri, quibus 
volavit in desertum. Hi, nempe spirituales, sunt quoque 
comparative sicut aquilae alte volantes; at illi qui mere 
naturales sunt, comparative sunt sicut serpentes, qui humi 
repunt, ac vident aquilas super se; quare etiam in mox 
sequente versu draco dicitur ‘‘serpens.” Praeterea per 
‘alas aquilae,” quae datae sunt mulieri, significatur intel- 
lectus veri; nam omnes qui ab illa ecclesia sunt intellec- 
tum illustratum habent, ex quo videre possunt verum ex 
luce veri, hoc est, num sit verum vel non verum; et quia 
ita vident verum, agnoscunt illud, et recipiunt illud affec- 
tione quae est voluntatis: ex eo fiunt vera apud illos 
spiritualia ; consequenter mens spiritualis, quae supra men- 
tem naturalem est, apud illos aperitur, et aperta accipit 
visum angelicum, qui est visus ipsius veri ex luce ejus. 
At vero qui non ab ecclesia illa sunt, qui sunt qui non 
agnoscunt Divinum in Humano Domini, quique non amant 
verum quia verum est, ita spiritualiter, illi non intelleétum 
illustratum possunt habere, ex quo videre possunt num 
verum sit vel non ; sed apparentias veri vident ut genuina 
vera, et illas sicut genuina vera ex sensu litterae Verbi 
confirmant ; in quo tamen sensu Verbi pleraque sunt appa- 
rentiae veri, quae si confirmantur ut genuina vera, falsi- 
ficantur; et falsificata vera sunt falsa. Hi quia non videre 
possunt vera ex luce veri, et sic intellectu capere illa, in 
obscura, immo in caeca fide sunt, de credendis ; et caeca 
fides est sicut oculus qui parum vel nihil videt; immo 
caeca fides non est fides, sed modo persuasio: et quia illa 

persuasio ex alio est, sive ex magistro, sive ex praedica- 
tore, sive ex Verbo non intelleéto, est fides historica, 
quae naturalis est et non spiritualis. Hi quia non vident 
vera, etiam dicunt et volunt ut ecclesiae dodtrinalia non 
aliquo intelleétu adeantur et lustrentur, sed ex obedientia 
quae vocatur fidei, recipiantur: et quae ex caeca fidei 
obedientia recipiuntur, non sciuntur num vera sint vel num 
falsa; et talia non aperire possunt viam ad caelum: in 
caelo enim non agnoscitur aliquod ut verum nisi quod 
videtur, hoc est, intelligitur; lux etiam caeli talis est ut 
ex illa appareant vera coram intellectu mentis, sicut appa- 
rent objeéta mundi coram visu oculi; quapropter illi qui 
in mundo non aliter viderunt vera quam ex visu fidei caeco, 
illi cum in caelum ad angelos feruntur, prorsus nihil vident, 
ne quidem angelos ibi, minus magnifica eorum; et quoque 
tunc quoad intelle¢étum stupescunt, et inde quoad oculos 
caligantur, et sic recedunt. At sciendum quod omnes illi 
tales sint, qui a fide separaverunt charitatem; qui autem 
non separaverunt, sed vixerunt vitam fidei, quae vocatur 
charitas, illi omnes in desiderio videndi vera sunt; quare 
dum in mundum spiritualem veniunt, quod fit post obitum, 
datur illis videre ea: causa est, quia apud hos spiritualis 
mens aperta est, et inde in luce caeli sunt, in quam post 
excessum e mundo naturali a¢tualiter immittuntur. Ex 
his constare potest quid per ‘‘alas aquilae” significatur, 
nempe quod intelle¢étus veri; et quia per ‘‘mulierem” intel- 
ligitur Nova Hierosolyma, significatur quod intelleétus veri 
datus sit et dabitur illis qui ab ea ecclesia futuri sunt. 
760. “Ut volaret in desertum in locum suum. "—Quod signi- 
ficet adhuc inter paucos, quia inter illos qui non in vita 
charitatis sunt, ut ecclesia interea provideatur inter plures, 
constat ex illis quae supra (n. 730[a], 731) explicata sunt, 
ubi simile dicitur ; cum differentia solum, quod ibi de muliere 
dicatur, quod “‘fugerit in desertum, ubi habet locum prae- 
paratum a Deo,” hic autem quod ‘‘volaverit in desertum 
in locum suum.” 
761. “Ut aleretur ibi tempus et tempora et dimidium temporis 
a facie serpentis.”’—Quod significet usgue dum ecclesta crescit 
et venit ad suum plenum, constat ex significatione ‘‘ali,” 
quod sit sustentari et interea crescere; a significatione 
“‘temporis et temporum et dimidii temporis,” quod sit sta- 

tus incrementi ecclesiae usque ad suum plenum, simile enim 
per illa significatur quod supra (vers. 6) per ‘dies mille 
ducentos sexaginta,” nam simile de muliere ibi dicitur, 
nempe quod ‘‘fugerit in desertum, ubi habet locum prae- 
paratum a Deo, ut ibi alant eam diebus mille ducentis 
sexaginta ;” quod per hunc numerum simile significetur 
quod per numerum ‘‘tria et dimidium,” tum quod per nume- 
rum ‘‘septem,” nempe usque dum crescit in plenum, videatur 
supra (n. 732): quod autem hic ‘‘tempus, tempora ac dimi- 
dium temporis” dicatur, est quia numeri illi praedi&ti in 
suis locis etiam significant tempora, et per ‘‘tempora” 
significantur status vitae qui procedunt (videatur supra, n, 571, 
610, 664, 673, 747), hic itaque qui procedunt et crescunt 
usque ad plenum: quod dicatur ‘‘tempus, tempora et dimi- 
dium temporis,” est quia ‘‘tempus” in singulari significat 
statum boni, ‘‘tempora” in plurali significant statum veri, 
utrumque quoad implantationem eorum, et ‘“‘dimidium 
temporis” significat sanétum ecclesiae: causa quod talia 
significentur, est quia res in singulari involvit bonum, in 
plurali vera, et dimidium sanétum ; quod dimidium involvit 
sanctum, est quia ‘‘tria” significant plenum, similiter “‘tria 
et dimidium” ac ‘‘septem;” at ‘‘septem” significant plenum 
dum agitur de sanétis, ac dimidium illud post tria, implet 
et facit numerum septem, nam tria et dimidium duplicata 
sunt septem, ac numerus duplicatus et multiplicatus simile 
significat cum numero qui duplicatur aut multiplicatur, ut 
hic ‘‘septem” simile cum ‘“‘tribus et dimidio:” quod “‘sep- 
tem” significent plenum et totum, et dicantur de sanétis, 
videatur supra (n. 20, 24,257). Quod per ‘‘tempus, tempora 
et dimidium temporis” talia significentur, constare potest 
ex his apud Danzelem, 
Vir indutus linteis “sustulit dextram suam et sinistram suam ad caelos, 
et juravit per Viventem in aeternum, quod ad tempus statum tem- 


porum statorum et dimidium, et cum consumpturi essent disper- 
gere manum populi sanctitatis, consummanda essent omnia haec” 


(xii. 7): 
ex quibus patet quod per illa “‘tempora” significetur con- 
summatio; nam dicitur, ‘‘usque dum consummanda essent 
omnia haec ;” per consummationem intelligitur impletio, ita 
usque ad plenum. 


4 

VERSUS I5, 16, 


762. “Et ejecit serpens post mulierem ex ore suo aquam tanquam flumen, ut illam 
a flumine absorptam faceret. Et adjuvit terra mulierem, et aperuit terra os suum, et 
deglutivit flumen quod ejecit draco ex ore suo.” 


15. “Et ejecit serpens post mulierem ex ore suo aquam tanquam flumen,” 
significat astutas ratiocinationes in copia de justificatione per solam 
fidem ex illis qui sensualiter et non spiritualiter cogitant [n. 763]; “ut 
illam a flumine absorptam faceret,” significat ut ecclesia ila per ratio- 
cinationes occaecaretur (et dissiparetur [n. 763%}. ° 


16. “Et adjuvit terra mulierem, et aperuit terra os suum, et deglutivit flu- 
men quod ejecit draco ex ore suo,” significat guod ll gui ab ecclesia 
quae non in veris, operam praestiterint, et astutas ratiocinationes illo- 
rum qui a fide separata essent, non receperint [n. 764]. 


7@3.6 (Vers. 15.] “Et ejecit serpens post mulierem ex ore suo 
aguam tanguam flumen.”—Quod significet astutas ratioct- 
nationes in copia de justificatione per solam fidem ex tllis quit 
sensualiter et non spiritualiter cogitant, constat ex signifi- 
catione ‘‘serpentis,” quod sint sensuales, et abstra¢te quod 
sit sensuale, quod est ultimum naturalis apud hominem 
(de qua supra, n. 70, 581, 739); quod etiam ‘‘dracones” sint 
sensuales, videatur supra (n. 714); ex significatione ‘‘ mulie- 
ris,’ quod sit ecclesia, quae Nova Hierosolyma erit (de qua 
in hoe capite pluries supra); eX significatione ‘‘oris,” quod sit 
cogitatio, unde loquela (de qua etiam supra, n. 580); ex signifi- 
catione ‘‘aquae,” quod sit verum fidei, et in opposito sensu 
falsum (de qua supra, n. 483, 518, 537, 538); et ex significatione 
“fluminis,” quod sit intelligentia ex intelleétu veri, et in 
opposito sensu ratiocinatio ex falsis (de qua etiam supra, n. 518) ; 
inde per ‘‘ejectionem aquae tanquam fluminis,” significatur 
ratiocinatio ex falsis in copia: quod sint acutae ratiocina- 
tiones de justificatione per solam fidem ex illis qui sensua- 
liter et non spiritualiter cogitant, est quia per ‘‘draconem” 
intelliguntur qui justificationem ex sola fide defendunt, et 
qui sensuales sunt, et inde sensualiter et non spiritualiter 


cogitant et ratiocinantur ; (quod per “draconem”’ significentur illi qui 
justificationem per solam fidem defendunt, videatur supra, n.714;) et quia 


per ‘‘dracones” et per ‘“‘serpentes” significantur sensuales, 
et quia sensuales homines etiam prae reliquis astuti sunt, 


exque falsis et ex fallaciis acriter ratiocinantur : (quod per 
“draconem"’ ut per ‘‘serpentem”’ in sensu abstracto significetur astutia, videatur 
supra, n. 715, 739, 581): ex his nunc patet quid significatur 
per quod “‘draco ejecerit post mulierem ex ore suo aquam 
sicut flumen.” Quia talia significantur, etiam aliquid dicetur 


a 

de astutis ratiocinationibus illorum de justificatione per 
solam fidem. Dogma illorum est quod homo Jjustificetur 
et salvetur per solam fidem absque operibus Legis, quae 
sunt bona charitatis: at quia_in Verbo utriusque Testa- 
menti vident quod toties dicantur ‘“‘opera” et “facta,” tum 
‘“‘facere” et “amare,” non possunt ‘aliter quam affirmare 
quod bene vivendum sit; sed quia separaverunt opera aut 
facta a fide sicut non justificantia et salvantia, astute con- 
jungunt illa et fidem, sed usque ita ut potius separent quam 
conjungunt. Sed quia ratiocinationes illorum in tali copia 
sunt, et cum tali astutia, ut non paucis possint expromi, 
ideo in singulari opusculo De Fide Spiritual detegentur, 
et ad captum etiam simplicium sistentur videndae. Credi- 
tur in vulgo, et quoque credunt ipsi qui justificationem 
per solam fidem defendunt, quod spiritualiter cogitent et 
ratiocinentur, quia acute et astute: sed sciendum est quod 
nemo spiritualiter cogitet et ratiocinetur, quam qui in 
illustratione est a Domino, et inde in affectione veri spiri- 
tuali; hi enim in luce veri sunt, et lux veri est lux caeli, 
ex qua intelligentia et sapientia est angelis; illa lux est 
quae vocatur spiritualis, et consequenter illi qui in ea luce 
sunt spirituales sunt: illi autem qui in falsis sunt, utcunque 
acute cogitant et ratiocinantur, non spirituales sunt, sed 
naturales, immo sensuales; sunt enim cogitationes et inde 
ratiocinationes illorum pleraeque ex fallaciis sensuum, quas 
aliqui eloquio exornant, ac flosculis concinnant, et per 
apparentias ex sola Natura confirmant; quidam autem 
scientifica ratiociniis addunt et inaptant, et ex igne amo- 
ris sui et inde fastus propriae intelligentiae illa pronuntiant, 
ita cum sono sicut affeétionis veri. In talibus consistit 
astutia illorum, quae apparet sicut sapientia coram illis 
qui non aliquo intelle¢tu possunt aut audent intrare in 
talia quae ecclesiae et Verbi sunt. Quod sensuales homines 
astute cogitare, loqui et agere possunt, est quia omne 
malum residet in sensuali hominis, et malitia in illo tantum 
excellet quantum intelligentia apud spiritualem hominem ; 
ut mihi constare potuit ex malitia infernalium, quae talis 
est et tanta ut non describi possit; ac omnes in infernis 
sunt sensuales: hoc intelligitur per Domini verba apud 
Lucam, 

Quod filii hujus saeculi prudentiores sint supra filios lucis in generatione 
sua (xvi. 8); 
et per haec de serpente apud Mosen, 
“Serpens fuit astutus prae omni fera agri, quam fecerat Jehovah Deus” 
(Gen, iii. 1); 


- 


per “‘serpentem” significatur sensuale hominis. 

[7@3%- “Ut iliam a flumine absorptam faceret.”—Quod 
significet wt ecclesia illa per ratiocinationes occaecaretur et 
adissiparetur, videatur mox supra (n. 762).] 

7G4. [ Vers. 16.) “Et adjuvit terra mulierem, et aperuit terra os 
suum, et deglutivit flumen quod ejecit draco ex ore suo.” —Quod _ 
significet guod ili qui ab ecclesia quae non in veris operam 
praestiterint, ct astutas ratiocinationes tllorum qui a fide sepa- 
rata essent, non receperint, constat ex significatione “‘ terrae” 
quae adjuvit mulierem, quod sit ecclesia quae non in veris, 
nam per ‘‘terram” hic intelligitur terra deserti, in quam 


miulier fugit, et ubi habuit locum praeparatum a Deo: 
(quod ‘‘terra deserti’’ significet ecclesiam quae non in veris quia non in bono, con- 
stat ex significatione “ terrae,’’ quod sit ecclesia, de qua supra, n. 29, 304, 417([2], 
697, 741,742,752; et ex significatione “ deserti,”’ quod sit ubi non verum, de 
qua etiam supra, n. 730:) ex significatione ‘‘adjuvare mulierem,” 


quod sit operam praestare Novae Ecclesiae, quae Sanéta 
Hierosolyma vocatur: et ex significatione ‘‘aperire os suum 
et deglutire flumen, quod ejecit draco ex ore suo,” quod sit 
acutas ratiocinationes illorum, qui a fide separata essent ; 
“flumen” enim ‘‘aquarum, quod draco ejecit ex ore suo,” 
significat acutas ratiocinationes ex falsis, ut ex articulis 
-binis praecedentibus patet ; et ‘‘aperire os et deglutire,’ cum 
de ecclesia, quae significatur per ‘‘terram,” significat aufer- 
re; et quia aufertur cum non recipitur, significat non reci- 
pere. Haecitaintelligenda sunt: in antecedentibus dicitur 
quod ‘“‘mulier fugerit in desertum ubi habet locum praepa- 
ratum a Deo,” et postea quod ‘‘nacta sit alas aquilae, et 
volaverit in locum suum,” per quae significatum est quod 
ecclesia, quae Nova Hierosolyma vocatur, commoratura sit 
inter illos qui in doétrina fidei separatae sunt, dum crescit 
in plenum, usque dum providetur inter plures; sed in ea 
ecclesia dracones sunt, qui separant fidem a bonis operibus 
non solum doétrina sed etiam vita; at reliqui in eadem 
ecclesia, qui vivunt vitam fidei, quae est charitas, non dra- 
cones sunt, tametsi inter illos; nam non aliter sciunt quam 
quod ex doétrina sit quod fides producat fructus, qui sunt 

bona opera, et quod fides quae justificat et salvat, sit cre- 
dere illa quae in Verbo sunt et facere illa; at dracones 
prorsus aliter sentiunt; sed quomodo hi sentiunt, non 
capiunt illi, et quia non capiunt, nec recipiunt: ex quibus 
patet, quod ecclesia ex illis, qui non dracones sunt, intelli- 
gatur per “‘terram, quae adjuvit mulierem, et deglutivit 
flumen quod draco ejecit ex ore suo.” Quales autem, et 
quam astutae et simul perniciosae ratiocinationes illorum 
qui per ‘“‘draconem” intelliguntur, de separatione fidei a 
bonis operibus, et de conjun¢tione eorum, sunt, alibi, volente 
Domino, revelabitur; tum quod illae ratiocinationes sint 
modo apud antistites eruditos, et. non notae, quia non 
intellectae, populo ecclesiae, et quod inde sit quod Nova 
Ecclesia, quae Sanéta Hierosolyma vocatur, ab his adjuve- 
tur, et quoque crescat. 


VERSUS I7. 


"766. “Et iratus est draco contra mulierem, et abivit facere bellum cum reliquis 
seminis ejus, observantibus mandata Dei, et habentibus testimonium Jesu Christi.”’ 


17. “Et iratus est draco contra mulierem,” significat odium tllorum, qui per 
“<draconem”’ intelliguntur, contra ecclesiam, quae ova FHierosolyma, 
incensum a percepto favore plurium [n. 767]; “et abivit facere bel- 
lum cum reliquis seminis ejus,” significat et inde ex vita mali ardentem 
conatum impugnandt vera doctrinae wllius ecclesiae [n. 768]; “obser- 
vantibus mandata Dei,” significat apud tllos gui vitam fidet, quae est 
charitas, vivunt [n. 769]; “et habentibus testimonium Jesu Christi,” 
significat e¢ agnoscunt Divinum in Humano Domini [n. 770]. 


707. [Vers.17.] “Et iratus est draco contra mulierem.””—Quod 
significet odium illorum, qui per ‘‘draconem” intelliguntur, 
contra ecclestam, quae Nova Hterosolyma, incensum a per- 
cepto favore plurium, constat ex significatione “‘irae,” cum 
de dracone, quod sit odium (de qua supra, n. 754, 758), inde 
‘‘iratus esse,” quod sit in odio esse; quod odium illud sit 
odium grave incensum ex percepto favore plurium, fluit ex 
illis quae praecedunt, et ex illis quae sequuntur; ex his 
quae praecedunt, quod “‘terra aperuerit os suum, et adjuve- 
rit mulierem, et deglutiverit flumen quod draco ex ore suo 
ejecit,” per quae significatur quod ecclesia, in qua etiam 
dracones sunt, operam praestiterit, et acutas ratiocinationes 
illorum de sola fide non receperit ; et ex his quae sequuntur, 
quod ‘‘ draco abiverit bellum facere cum reliquis seminis ejus,” 
per quae significatur ardens ex illo odio conatus impugnandi 

vera doctrinae illius ecclesiae: inde est quod per “‘iram dra- 
conis” hic significetur odium incensum a percepto favore 
plurium; nam, ut supra dictum est, per quod ‘‘mulier 
fugerit in desertum in locum praeparatum a Deo,” signifi- 
catur quod ecclesia, quae Nova Hierosolyma, esset inter 
paucos, usque dum providetur inter plures, et crescit in 
plenum. 

768[a|. “Et abivit facere bellum cum reliquis seminis 
ejus.”—Quod significet e¢ zude ex vita mali ardentem cona- 
tum tmpugnandi vera doctrinae tllius ecclesiae, constat ex 
significatione ‘‘abire,” quod sit a vita mali ardens conatus 
(de qua sequitur); ex significatione ‘‘facere bellum,” quod sit 
impugnare et velle destruere (de qua supra,n. 573, 734); eX 
significatione ‘‘seminis ejus,” quod sint vera doétrinae eccle- 
Siae (de qua etiam sequitur): quod ‘‘reliqui seminis” dicantur, est 
quia intelliguntur illi qui in iis veris sunt, et in sensu 
abstracto vera illius ecclesiae, quae impugnare et destruere 
se posse credunt. Quod ‘‘abire” significet ex vita mali 
ardenter conari, est quia ‘“‘ire” in sensu spirituali significat 
vivere ; inde in Verbo dicitur ‘‘ire cum Domino,” et ‘‘ambu- 
lare cum Ipso” et “‘post Ipsum,” per quae significatur 
vivere a Domino: at cum “‘ire” dicitur de dracone, cujus 
vita est vita mali, significatur ex illa vita conari; et quia 
conatus ille est conatus ex odio, quod significatur per 
“iram” ejus supra (n. 754, 758), inde significatur ardens 
conatus; nam qui ex odio conatur, is ardenter conatur. 
Quoniam odium illorum, qui per ‘“‘draconem” intelliguntur, 
est odium contra illos qui in veris doétrinae ecclesiae, quae 
est Nova Hierosolyma, sunt, ideo est odium contra vera 
doétrinae, quae sunt apud illos; illi enim qui in amore erga 
aliquem sunt, tum qui in odio contra aliquem, illi quidem 
in [amore sunt erga personam, vel in] odio sunt contra 
personam, apud quam illa sunt quae vel amant vel odio 
habent, et ea sunt vera doctrinae apud illos; ideo sunt 
vera doctrinae quae per “‘reliquos seminis ejus” significantur. 
Inde constare potest quod in sensu spirituali Verbi non 
spectetur persona, sed res abstraéte a persona, hic res 
quae apud personam. Hoc adhuc illustrari potest per hoc: 
dicitur in Verbo quod “‘proximus amandus sit sicut ipse 
se amat ;” at in sensu spirituali non intelligitur quod proxi- 
mus quoad personam ita amandus sit, sed quod illa quae 


2138 APOCALYPSIS EXPLICATA. 


apud personam a Domino sunt, amanda sint; persona 
enim a¢ctualiter non amatur ex eo quod persona aut homo 
sit, sed quod talis aut talis sit; ita amatur persona ex quali 
ejus ; quare id quale est quod per ‘‘ proximum” intelligitur, 
quod itaque est proximus spiritualis, seu proximus in spiri- 
tuali sensu, qui amandus est; et hoc, apud illos qui ab 
ecclesia Domini sunt, est omne quod procedit a Domino, 
quod in genere se refert ad omne bonum tam spirituale 
quam morale et civile; quare qui in his bonis sunt, illi 
amant cos qui in iisdem sunt: hoc itaque est ‘‘amare proxi- 
mum sicut se ipsum.” Ex his constare potest quod per 
‘“‘reliquos seminis ejus,” nempe ‘‘mulieris,” per quam signi- 
ficatur ecclesia, intelligantur illi qui in veris doétrinae illius 
ecclesiae sunt; ac in sensu abstracto a personis, qui est 
genuinus sensus spiritualis, intelligantur vera do¢trinae illius 
ecclesiae. 

[b.] Similiter in Verbo alibi, ut in sequentibus locis:— 
Apud Mosen, 


“Tnimicitiam ponam inter te et inter mulierem, et inter semen tuum et 
inter semen” mulieris; ‘Ille conculcabit tibi caput, et tu laedes 
Illi caleaneum ” (Gezz. iii. 15): 


prophetia de Domino; per ‘‘serpentem” ibi significatur 
sensuale hominis, ubi hominis proprium est, quod in se non 
est nisi quam malum; et per ‘‘mulierem” significatur eccle- 
sia spiritualis, seu ecclesia quae in Divinis veris est; et 
quia sensuale hominis deperditum fuit, et homo ecclesiae 
elevatur a sensuali dum fit spiritualis, inde dicitur quod 
‘inimicitia erit inter te et inter mulierem:” per ‘semen 
serpentis” significatur omne falsum ex malo, et per ‘‘semen 
mulieris” omne verum ex bono, et in supremo gradu Divi- 
num Verum; et quia omne Divinum Verum est a Domino, 
et Dominus per id destruit falsum ex malo, ideo dicitur, 
‘‘Tlle conculcabit tibi caput ;” ‘‘Ille” significat Dominum, 
et ‘‘caput” omne falsum ex malo: quod usque sensuale 
nociturum sit Divino Vero in ultimis ejus, quod est Verbum 
in sensu litterae, significatur per quod “‘laedet calcaneum ;” 
“calcaneus” significat illud ultimum et illum sensum. Quod 
laedant et laeserint, constare potest ex unico hoc exemplo, 
quod Pontificii per ‘‘mulierem” intelligant Mariam, et ejus 
cultum ; quare non “‘Ille” sed 2//ud et zl/a in Bibliis illorum 
legitur. Ita in mille aliis locis. Apud Feremiam, 

“Ecce dies venient,...quibus seminabo, domum Israelis et domum 
Jehudae, semine hominis et semine bestiae” (xxxi. 27): 


haec de Domino, et de nova ecclesia ab Ipso; adventus 

Ipsius significatur per ‘‘Ecce dies venient ;” per ‘‘seminare - 
domum Israelis et domum Jehudae” significatur reformare 
illos qui ab ea ecclesia erunt; per ‘‘domum Israelis” 
significatur ecclesia spiritualis, et per ‘‘domum Jehudae” 
ecclesia caelestis ; et quia reformatio fit per vera spiritualia 
et per vera naturalia inde, dicitur, ‘‘semine hominis et 
semine bestiae ;” per ‘“‘semen hominis” significatur verum 
spirituale ex quo homini intelligentia; et per ‘‘semen bes- 
tiae” significatur verum naturale ex quo homini scientia, 
et secundum id vita; utrumque ex affectione boni: quod 
‘“‘homo” significet affectionem veri et boni spiritualis vide- 
atur supra (n. 280); et quod ‘‘ bestia” affeétionem naturalem 
(n. 650); ‘‘ita semen hominis et semen bestiae” significat 
vera illarum affectionum. Apud Malachiam, 


“Non unus. .facit cui spiritus ; quid num unus quaerit semen Dei?” (ii. 
15 :) 
“Quid num quaerit unus semen Dei?” significat quod nullus 
uaerat Divinum Verum; quod hic ‘“‘semen Dei” significet 
J 

Divinum Verum, patet; inde per ‘‘natos a Deo” intelli- 
guntur qui regenerati sunt a Domino per Divinum Verum, 

et per vitam secundum illud. Apud Lsazam, 
“Jehovah voluit conterere Ipsum, infirmavit ; si posueris reatum animam 


suam, videbit semen, prolongabit dies, et voluntas Jehovae per 
manum Ipsius prosperabitur”’ (liii. 10): 


haec de Domino; et de Ipsius tentationibus per quas 
subjugavit inferna, ibi in toto capite agitur: ingravescentia 
tentationum describitur per quod ‘‘ Jehovah voluerit con- 
terere et infirmare Ipsum ;” gravissima tentatio, quae fuit 
passio crucis, significatur per ‘“‘si posueris reatum animam 
suam ;” per ‘“‘ponere reatum animam suam” significatur 
ultima tentatio, per quam plene subjugavit inferna, et plene 
glorificavit Humanum suum, per quae redemptio: Divinum 
Verum quod dein processit ex Divino Humano Ipsius, et 
salvatio omnium qui Divinum Verum ab Ipso recipiunt, 
significatur per ‘‘ Videbit semen:” quod in aeternum dura- 
turum, significatur per ‘‘prolongabit dies ;” ‘“‘ prolongare,” 
cum de Domino, significat durationem in aeternum, et 

“‘dies” significant status lucis, qui sunt status illustrationum 
omnium per Divinum Verum: quod hoc a Divino Ipsius ad 
salvandum genus humanum, significatur per quod ‘{volun- 
tas Jehovae per manum Ipsius prosperabitur.” Apud eun- 
dem, 
“Ne timeto, quia Tecum Ego ; ab oriente adducam semen tuum, et ab 
occidente colligam te; dicam septentrioni, Da; et meridiei, Ne 


inhibe ; adduc filios meos e longinquo, et filias meas ab extremitate 
terrae” (xliii. 5, 6) : 


creditur quod per haec significetur reduétio filiorum Israelis 
in terram Canaanem; sed hoc ibi non intelligitur, sed 
intelligitur salvatio a Domino omnium qui ab Ipso Divinum 
Verum recipiunt, a quibus nova ecclesia; haec per ‘‘semen 
Ipsius” quod ab oriente adducetur, ab occidente colligetur, 
et quod septentrio dabit, et ™meridies non prohibebit, 
significatur: quare etiam sequitur, ‘‘ Adduc filios meos e 
longinquo, et filias meas ab extremitate terrae ;” per “‘fili- 
os” significantur qui in veris ecclesiae sunt, et per ‘‘filias” 
qui in bonis ejus. (Sed haec. videantur supra, n. 422{8],724[4], expli- 
cata.) Apud eundem, 


“Ad dextram et sinistram erumpes, et semen tuum gentes hereditabit, 
et urbes desolatas habitari facient ”’ (liv. 3): 


haec de ecclesia a Domino apud gentes, quae ecclesia ibi 
intelligitur per ‘‘sterilem” quae non pepererat, cui multi 
filii (vers. 1, ibi): per ‘‘semen quod hereditabit gentes” sig- 
nificatur Divinum Verum quod gentibus dabitur; per “‘ad 
dextram et ad sinistram erumpere” significatur extensio 
et multiplicatio; per ‘‘dextram” significatur verum quod 
in luce est, et per ‘‘sinistram” verum quod in umbra, ex 
causa quia in mundo spirituali ad» dextram est meridies, 
ubi illi qui in clara luce veri sunt, et ad sinistram est 
septentrio, ubi illi qui in obscura luce veri sunt; per 
‘‘urbes desolatas habitari facere” significatur vita eorum 
secundum Divina vera, quae antehac deperdita sunt; ‘ ur- 
bes” sunt vera doétrinae ex Verbo, ‘‘habitari” significat 
vivere secundum illa, ‘‘urbes desolatae” “significant illa 
vera antehac deperdita, nempe apud gentem Judaicam. 
Apud eundem, 


“Notum fiet in gentibus semen eorum, et prognati eorum in medio popu- 
lorum; omnes videntes eos agnoscent eos, quod illi semen cui 
benedixit Jehovah” (Ixi. 9): ° nih 

haec quoque de ecclesia a Domino instauranda; et per 
‘““semen” quod in gentibus notum fiet, significatur Divinum 
Verum quod recepturi illi qui in bono vitae sunt; et per 
‘“‘prognatos in medio populorum” significatur vita secundum 
illud ; per ‘‘videntes” qui ‘‘agnoscent eos quod illi semen,” 
significatur illustratio quod: genuinum verum sit quod reci- 
piunt ; “cui benedixit Jehovah,” significat quod a Domino: 
sed haec per illa significantur in sensu a personis abstracto, 
at in sensu stricto intelliguntur illi qui Divinum Verum a 
Domino recepturi sunt. Apud eundem, 


“Semen benedictorum Jehovae illi, et prognati illorum cum illis” (Ixv, 
23): 
etiam hic de ecclesia a Domino; et per ‘‘semen benedic- 
torum Jehovae” intelliguntur illi qui Divinum Verum a 
Domino recepturi sunt; et per ‘‘prognatos illorum” intel- 
liguntur qui vivunt secundum illud; in sensu autem a 
personis abstracto, qui est genuinus sensus spiritualis, per 
“semen” intelligitur Divinum Verum, et per ‘‘ prognatos” 
vita secundum illud (ut moxsupra). Quod per ‘‘prognatos” 
intelligantur illi qui vivunt secundum Divinum Verum, et 
in sensu abstra¢to vita secundum illud, est quia in lingua 
originali vox prognatus est a voce quae significat exire et 
procedere ; et quod exit et procedit a Divino Vero recepto 
est vita secundum illud. Apud eundem, 
“Quemadmodum caeli novi et terra nova, quae facturus sum, stabunt 
coram Me,..sic stabit semen vestrum, et nomen vestrum” (Ixvi. 
22): 
haec quoque de Domino, et de salvatione fidelium ab Ipso: 
ecclesia nova ab Ipso intelligitur per ‘‘caelos novos et 
terram novam,” per ‘‘caelos novos” ecclesia interna, et per 
“terram novam” ecclesia externa; quod Divinum Verum 
et quale ejus persistet, significatur per quod “‘stabit semen 
vestrum, et nomen vestrum;” per ‘‘semen” significatur 
Divinum Verum, quod etiam est verum doétrinae ex Verbo, 


et per “‘nomen” significatur quale ejus. (Quod per ‘ 
significetur quale rei et quale status, videatur supra, n. 148.) Apud Davi- 


dem, 


‘ ” 
nomen! 


“Terram fundasti, et opus manuum tuarum caeli; illi peribunt, et Tu 
perstabis ; et omnes sicut vestes veterascent, sicut vestem mutabis 
eos, et mutabuntur; Tu autem idem, et anni tui non consumentur, 
filii servorum tuorum habitabunt, et semen eorum coram Te sta- 
bilietur’’ (Ps. cii. 26-29 [B. A. 25-28]): 

per ‘‘terram”™ quam Deus formavit, et per ‘‘caelos” qui 
opus manuum Ipsius, qui peribunt, significatur simile quod 
per ‘‘priorem terram” et ‘“ prius caelum” quae transierant 
(in Apocalypsi, cap. xxi. 1; de quibus ibi); et quia facies 
terrae et caelorum in mundo spirituali, die ultimi judicii 
prorsus mutabitur, ac loco priorum nova terra et novi 
caeli futuri, ideo dicitur quod ‘‘omnes sicut vestes vete- 
rascent, sicut vestem mutabis, et mutabuntur:” compa- 
rantur vestibus, quia ‘“‘vestes” significant vera externa, 
quae illis qui in priori caelo et in priori terra, quae non 
permanent, quia in veris internis non sunt: status Divini 
Veri, quod a Domino in aeternum permansurum est, signi- 
ficatur per ‘‘Tu perstabis, et Tu idem, et anni tui non 
consumentur ;” per ‘‘annos Dei” significantur status Divini 
Veri: ‘‘filii servorum tuorum habitabunt, et semen eorum 
coram Te stabilietur,” significat quod angelis et hominibus, 
qui receptiones Divini Veri sunt, vita aeterna erit, ac quod 
vera doctrinae apud illos in aeternum permansura sint ; 
‘‘filii servorum Dei” sunt angeli et homines, qui receptio- 
nes Divini Veri sunt; ac ‘“‘semen eorum” sunt vera doétri- 
nae. Apud eundem, 


“Semen quod serviet Ipsi numerabitur Domino in generationem” (Ps. 
xxii. 31 [B. A. 30]): 


hic quoque de Domino; et per ‘‘semen quod serviet Ipsi” 
intelliguntur qui in veris do¢trinae ex Verbo sunt: et per 
‘‘numerabitur Domino in generationem” significatur quod 
Ipsius erunt in aeternum; ‘‘numerari” significat ordinari 
et disponi, hic adnumerari seu adjici, ita esse Ipsius. 

[c.] In Verbo in plurimis locis dicitur, ‘Semen Abra- 
hami,” ‘‘Isaci” et ‘‘ Jacobi,” tum ‘semen Israelis ;” et per 
id in sensu litterae historico intelligitur posteritas eorum, 
sed in sensu spirituali- intelligitur Divinum Verum, ac 
verum doétrinae ex Verbo, ex causa, quia per ‘ Abraha- 
mum,” ‘‘Isacum,” ‘‘Jacobum” et ‘‘Israelem” in hoc sensu 
intelligitur Dominus, ut constare potest ex locis in Verbo 
ubi illi nominantur; ut ab hoc, 


Quod venturi sint ab oriente usque et occidente, et accubituri cum Abra- 
hamo, Isaco et Jacobo in regno caelorum (JZat?tA, viii. 11) ; 


per quod intelligitur quod fruituri bono caelesti a Domino: 
ita quoque alibi: et quia Dominus per illos in sensu interno 

intelligitur, ideo per ‘‘semen” eorum significatur Divinum 
Verum quod a Domino, proinde etiam verum do¢trinae 
quod ex Verbo; ut in his locis:—Apud Mosen, 

Jehovah dixit Abramo, ‘“Omnem terram, quam tu vides, tibi dabo et 
semini tuo in perpetuum: et ponam semen tuum sicut pulverem 
terrae” (Gen. xiii. 15, 16); 

““Suspice versus caelos, et numera stellas;....sic erit semen tuum” 
(Gen. xv. @I5) ; 

“ Benedicentur in semine tuo omnes gentes” (Gev. xxii. 18) ; 

Ad Isacum, “Tibi et semini tuo dabo omnes terras has,....et multipli- 
cabo semen tuum sicut stellas caeli; et benedicetur in semine tuo 
omnibus gentibus terrae”’ (Ge. xxvi. 3-5) ; 

Ad Jacobum, ‘‘Semini tuo post te dabo terram hanc” (Gem, xxxv. 12) ; 

Terra data “‘ Abrahamo, Isaco et Jacobo,....et semini illorum post illos”’ 
(Deutr. i. 8); 

Semen patrum vestrorum, Abrahami, Isaci et Jacobi (Dewtr. iv. 37; cap. 
X. 15 Cap. Xi. 9): 


” 


quoniam per “Abrahamum,” ‘‘Isacum” et ‘“‘Jacobum” intel- 
ligitur Dominus, ut diétum est, per ‘‘Abrahamum” Dominus 
quoad Divinum caeleste ecclesiae, per ‘“‘Jsacum” quoad 
Divinum spirituale ecclesiae, et per ‘“‘Jacobum” quoad Divi- 
num naturale ecclesiae, ideo per ““semen” eorum signifi- 
catur Divinum Verum procedens a Domino; per ‘‘semen 
Abrahami” Divinum Verum caeleste, per ‘‘Isaci” Divinum 
b 
Verum spirituale, et per “Jacobi” Divinum Verum natu- 
, 
rale; consequenter etiam intelliguntur illi qui in Divino 
Vero a Domino sunt: per ‘‘terram” autem, quam Domi- 
bl 
nus daturus est illis, intelligitur ecclesia, quae in Divino 
Vero ab Ipso est; inde sciri potest quid significatur per 
quod ‘‘in semine illorum benedicentur omnes gentes ;” non 
enim in posteritate illorum, nempe in gente Judaica et 
Israelitica, benedici potuerunt, sed in Domino et a Domino 
per receptionem Divini Veri ab Ipso. Quod per ‘‘semen 
Abrahami” non intellecti sint Judaei, constat ex Domini 
verbis apud Fohkaunem, 
Responderunt Judaei, “Semen Abrahami sumus, et nemini servi fuimus 
unquam :....Jesus..respondit,....Scio quod semen Abrahami 
sitis, sed quaeritis Me occidere, quia Verbum meum non locum 


habet in vobis ;....vos ex patre diabolo estis” (YA. viii. 33, [34,] 
37, 44): t 


ex quibus patet quod illi non intellecti sint per ‘“‘semen 
Abrahami,” sed quod per ‘“‘ Abrahamum” intelligatur Domi- 
nus, et per ‘‘semen Abrahami” Divinum Verum a Domino, 
quod est Verbum; nam dicitur, ‘‘Scio quod semen Abra- 

hami sitis, sed quaeritis Me occidere, quia Verbum meum , 


non locum habet in vobis:” quod dixerit Dominus, “Scio 
quod semen Abrahami sitis,” significat quod sciat quod 
verum ecclesiae, quod est Verbum, apud illos esset; sed 
quod usque Dominum rejicerent, significatur per ‘“‘Quae- 
ritis Me occidere ;” et quod non in Divinis veris a Domino 
essent, significatur per ‘‘quia Verbum meum non locum 
habet in vobis;” et quod non nisi quam malum et inde 
falsum apud illos esset, significatur per ‘‘Vos ex patre 
diabolo estis,” et ‘‘Non est veritas in illo,” et postea, 
‘‘Quando loquitur mendacium, ex propriis loquitur ;” per 
“‘mendacium” significatur. Divinum Verum seu Verbum 
adulteratum: quod dixerit Dominus, ‘‘ Scio quod semen 
Abrahami sitis,” erat quoque quia per ‘“‘Jehudam” signifi- 
catur Dominus quoad Verbum (videatur supra, n. 119, 433[2]). 
Apud Davidem, 


“Fadcturus cadere eos in deserto, et facturus cadere semen eorum in 
gentes, et dispersurus eos in terras”’ (Ps. cvi. 26, 27): 


per ‘‘facere cadere semen eorum inter gentes, et dispergere 
eos in terras,” significatur quod Divinum Verum apud illos 
periturum sit per mala et per falsa. Simile significatur 
per ‘‘semen Israelis,” in his locis :— 
“Tu Israel servus meus, Jacobus quem elegi, semen Abrahami amici 
mei, quem apprehendi a finibus terrae” (Zsaz. xli. 8,9); 
“Effundam spiritum meum super semen’ ’ Israelis et Jacobi, “et bene- 
dictionem meam super natos”’ eorum (Zsaz. xliv. 3); 
“Tn Jehovah justificabuntur, et gloriabuntur omne semen Israelis” 
(Zsaz. xlv. 25); 
“Jehovah qui ascendere fecit, et reduxit semen domus Israelis, "le terra 


septentrionem versus, et ex omnibus terris quo depuli eos, ut habi- 
tent super terra sua” (Yerem. xxiii. 8): 


per “Israelem” in supremo sensu intelligitur Dominus 
quoad ecclesiae internum; quare per ‘‘semen ejus” simi- 
liter intelligitur Divinum Verum, quod apud illos qui ab 
ecclesia, quae per ‘‘Israelem” significatur, sunt: per ‘‘ Israe- 
lem” intelligitur ecclesia apud illos qui interius naturales 
sunt, et in veris ibi ex origine spirituali; ideo per “‘Israe- 
lem” significatur ecclesia spiritualis naturalis. 

[d.] Quoniam per ‘‘Davidem” in Verbo intelligitur 
Dominus quoad regium, et per regium Domini significatur 
Divinum Verum in ecclesia, inde quoque per ‘‘semen” 
ejus intelliguntur illi qui in veris ecclesiae ex Verbo sunt, 

qui etiam vocantur ‘‘filii regis” et “‘filii regni,” proinde 
etiam Divinum id Verum apud illos, in his sequentibus 
locis :— 

“Sicut non numerabitur exercitus caelorum, et non mensuratur arena 
maris, ita multiplicabo semen Davidis.., et Levitas ministros 
meos”’ ( Jere, Xxxiii. 22) ; 

“ Pepigi foedus electo meo, juravi Davidi servo meo, in aeternum usque 
firmabo semen tuum, et aedificabo in generationem et generatio- 
nem thronum tuum. ....Ponam in aeternum semen illius, et thro- 


num illius sicut dies caelorum, ....Semen illius in aeternum erit, 
et thronus illius sicut sol coram Me” (Ps, 1xxxix. 4, 5, 30, 37 [B. 4. 


3, 4, 29, 36]): 


quod per ‘‘Davidem” in Verbo intelligatur Dominus quoad 
regium, quod est Divinum Verum in regno spirituali Do- 
mini, videatur supra (n. 205): inde per ‘‘semen” ejus signi- 
ficatur Divinum id Verum’ apud illos qui in veris ex bono 
sunt, ita quoque qui in veris do¢trinae ex Verbo sunt; 
nam vera doétrinae ex Verbo, seu vera Verbi, omnia sunt 
ex bono: et quia illi per ‘‘semen Davidis” intelliguntur, 
ita etiam in sensu abstra¢to per id intelligitur verum 
Verbi, seu verum doé¢trinae ex Verbo. Quod per ‘‘semen 
Davidis” non intelligantur posteri ejus, quisque potest 
videre, nam dicitur quod ‘“‘semen ejus multiplicabitur sicut 
exercitus caelorum et arena maris,” quodque “ firmabitur 
et ponetur in aeternum,” et quod ‘‘thronus ejus aedifica- 
bitur in generationem et generationem,” quodque ‘“‘erit 
sicut dies caelorum,” et ‘“‘sicut sol ;” quae de Davidis semine, 
hoc est, posteritate, deque ejus throno, prorsus non dici 
possunt; nam ubinam nunc semen ejus et thronus ejus? 
At omnia illa coincidunt, cum per ‘‘ Davidem” intelligitur 
Dominus, per ‘‘thronum ejus” caelum et ecclesia, ac per 
‘“semen ejus” verum caeli et ecclesiae. Apud Yeremiam, 
“Si non foedus meum diei et nodtis, statuta caeli et terrae non posuero 
etiam semen Jacobi et Davidis servi mei reprobarem, ut non su- 


mam de semine ejus dominantes super semen Abrahami, Isaci et 
Jacobi, et reducam captivitatem.., et miserebor. .” (xxxiii. 25, 26) ; 


apud eundem, 


“Dixit Jehovah dans solem in lucem diei, statuta lunae et stellarum in 
lucem noétis:....Si recesserint statuta haec coram Me,..etiam 
semen Israelis cessabunt, ut non sint gens coram Me omnibus die- 
bus” (xxxi. 35, 36): 


in his locis per ‘‘semen Jacobi” et ‘‘Davidis,” tum per 
“semen Israelis,” etiam intelliguntur illi qui in Divinis 

veris sunt; sed per “semen Jacobi” illi qui in Divino Vero 
naturali, per ‘“Davidem” qui in Divino Vero spirituali, et 
per ‘‘Israelem” qui in Divino Vero naturali spirituali, quod 
est medium inter Divinum Verum naturale et spirituale ; 
sunt enim gradus Divini Veri, sicut sunt gradus receptionis 
ejus ab angelis in tribus caelis, et in ecclesia: per “‘foe- 
dus diei et noétis,” et per ‘‘statuta caeli et terrae,” signi- 
ficatur conjunétio Domini cum illis qui in Divinis veris 
sunt in caelis, et qui in Divinis veris in terris; per ‘‘foe- 
dus” significatur conjunctio; per ‘‘statuta” significantur 
leges conjunctionis, quae etiam sunt leges ordinis, ac leges 
ordinis sunt Divina vera; per ‘‘diem” significatur lux veri 
qualis est apud angelos in caelis, et per ‘“‘noctem” lux 
veri qualis est apud homines in terris, tum etiam lux veri 
qualis apud illos qui in caelis et in terris sub Domino ut 
Luna sunt ; quare etiam dicitur, ‘‘ Dans solem in lucem diei, 
et statuta lunae et stellarum in lucem noétis:” per “semen” 
autem ‘‘Abrahami, Isaci et Jacobi,” intelliguntur hic 
omnes qui ab. ecclesia Domini sunt, in omni gradu; de 
quibus et de ‘‘semine Jacobi et Davidis” dicitur, quod si 
non agnoscerent Dominum, et non ab Ipso reciperent 
Divinum Verum, Dominus non regnaturus sit super illos. 
Apud eundem, 


“Non prosperabitur de semine ejus quisquam qui sedeat super throno 
Davidis, et dominetur amplius in Jehudah”’ (xxii, 30): 


haec de Chonia rege Jehudae, qui ibi vocatur ‘‘idolum 
contemptum et abjectum,” et de quo dicitur, 


Quod “‘ille et semen ejus sublati et projecti in terram”’ (vers. 28, ibi) ; 


per quem regem simile significatur quod per ‘‘Satanam,” 
et per ‘‘semen ejus” falsum infernale: quod hoc non domi- 
nabitur in ecclesia Domini, in qua Divinum Verum caeleste 
est, significatur per quod ‘‘non quisquam ex ejus semine 
sedebit super throno Davidis et dominabitur amplius in 
Jehudah ;” *‘ Jehudah” ibi est ecclesia caelestis, in qua Domi- 
nus regnat. Sicut per Davidem repraesentatum est regium 
Domini, ita per Aharonem repraesentatum est sacerdotium 
Ipsius; quare per ‘“‘semen Aharonis” intelliguntur qui in 
affectione genuini veri sunt quod a bono caelesti. Propter 
repraesentationem talium, hoc pro ™Aharone statutum est, 

Sacerdos magnus “viduam aut repudiatam, aut corruptam meretricem 
.-non accipiet, sed virginem de populis suis accipiet uxorem, ne 
profanet semen suum in populis suis; Ego. . Jehovah san¢tificans 
illum” (Levit. xxi. 14, 15): 


quoniam per “virum et uxorem” in Verbo, in sensu ejus 
spirituali, significatur intellectus veri et voluntas boni, et 
quia cogitatio est intellectus et affectio est voluntatis, ideo 
etiam per “‘virum et uxorem” significatur cogitatio veri 
et affectio boni, tum verum et bonum: inde constare potest 
quid significatur per ‘“‘viduam,” per ‘“‘repudiatam,” perque 
‘“‘corruptam,” et ‘“‘meretricem ;” per ‘‘ viduam” significatur 
bonum absque vero, quia a vero, quod est “‘vir,” relictum ; 
per ‘‘repudiatam” significatur bonum rejeétum a vero, ita 
discordans; per ‘“‘corruptam meretricem” significatur bonum 
adulteratum a falsis, quod non amplius est bonum, sed 
malum. Quia talia significabantur per illas mulieres, ideo 
sacerdoti magno interdictum fuit aliquam ex illis in uxo- 
rem ducere, quia per sacerdotem magnum repraesentaba- 
tur Dominus quoad sacerdotium, per quod significabatur 
Divinum Bonum:; et quia per ‘‘virginem” significatur 
voluntas seu affectio genuini veri, et genuinum verum unum 
facit et concordat cum Divino Bono, et illa duo in caelo 
et in ecclesia conjunéta sunt, et conjun¢ta vocantur con- 
jugium caeleste, ideo sancitum fuit quod sacerdos magnus 
virginem duceret uxorem: et quia ex hoc conjugio gignitur 
verum doétrinae, at ex conjugio cum talibus quae signifi- 
cantur per ‘‘viduam,” ‘‘repudiatam,” ‘‘corruptam meretri- 
cem,” gignitur falsum doétrinae, ideo dicitur, ‘‘ne pro- 
fanet semen suum in populis suis ;” per ‘“‘semen” significatur 
genuinum verum doéctrinae, et inde quoque doétrina genuini 
veri ex bono amoris caelestis, et per ‘‘populos ejus” 
significantur illi qui ab ecclesia, in qua est doétrina genuini 
veri ex Verbo: et quia id erat repraesentativum conjugii 
caelestis, quod est Domini cum ecclesia, ideo dicitur, 
“‘Ego Jehovah sanctificans illum.” Quia per sacerdotem 
magnum repraesentatus est Dominus quoad Divinum 
[Bonum], et per ‘‘semen” ejus significatum est Divinum 
Verum, quod idem est cum genuino vero doé¢trinae, ideo 
statutum est 


Quod non viralienus, qui non ex semine Aharonis est, accedet ad suflfi- 
endum suffimentum coram Jehovah (Vwm. xvii. 5 [B. A. xvi. 40]): 

per ‘“‘virum alienum” significatur falsum doétrinae, et per 
“‘suffire sufimentum” significatur cultus ex bono spirituali, 
quod in sua essentia est genuinum verum; et per ‘‘semen 
sacerdotis magni” significatur Divinum Verum ex origine 
caelesti; ideo lex lata est ut non aliquis alienus, nisi qui 
ex semine Aharonis esset, suffitus in Tentorio conventus 
coram Jehovah daret. Quando notum est quid caeli et 
ecclesiae repraesentabatur per alios etiam in Verbo nomi- 
natos, etiam scitur quid per ‘‘semen” illorum significatur ; 
ut per. ‘‘semen Noachi,’:‘‘Ephraimi,’ et7““Kalepi, vin 
sequentibus : 

De Noacho, “Erigo foedus meum vobiscum, et cum semine vestro post 

vos” (Gen. ix. 9); 


Israel dixit de Ephraimo, “Semen ejus erit plenitudo UJterrae” (Gex. 


xlviii. 19) ; 
Et dixit Jehovah de Kalebo, “Semen ejus hereditabit terram” (Vum. 


xiv. 24): 


quid per Noachum et Ephraimum repraesentatum et signi- 
ficatum est, in Arcanis Caelestibus explicatum est; per 
Kalebum autem repraesentati sunt qui intromittendi sunt 
in ecclesiam: inde etiam per ‘“‘semen” eorum significatur 
verum doétrinae ecclesiae. Simile quod per ‘“‘semen homi- 
nis” etiam significatur per ‘‘semen agri,” ex causa quia per 
‘‘aorum” significatur aeque ecclesia ac per*‘‘hominem:” 
et quia simile significatur, ideo aliquibus in locis dicitur 
‘“semen” et quoque ‘‘seminare” de populo terrae sicut de 
agro, ut in sequentibus :—Apud Feremzam, 


“Ego plantaveram te vitem nobilem.., semen veritatis ; quomodo. .con- 
go Pp , iq 
versa es Mihi in palmites vitis alienae?” (ii. 21 ;) 


apud Davidem, 
“Fructum eorum de terra elperdes, et semen eorum de filiis hominis ” 
(Ps. xxi. 11 [B. A. 10]); ; 


apud foscheam, 
“Seminabo” (3lIsraelem “ Mihi in terra” (ii. 23); 


apud Sacharzam, 
“Seminabo” Jehudam et Josephum “inter populos, et in locis remotis 
recordabuntur Mei” (x. 9) ; 
apud Lzechielem, 


“Respiciam ad vos ut excolamini, et seminemini; tunc multiplicabo 
super vobis hominem, omnem domum Israelis totam” (xxxvi. 9): 


vo ie 

apud SFeremiam, 
“Ecce dies venient. ., quibus seminabo domum Israelis et domum Jehu- 
dae semine hominis et semine bestiae” (xxxi. 27) ; 
[et in parabola Domini,] 


Semen seminatum “sunt filii regni” (AZat¢h, xiii. 38). 


Quod autem ‘‘semen agri” simile significet cum ‘‘semine 
hominis,” hic ostendere supersedetur, quia hic modo expli- 
catur et ex Verbo confirmatur quid ‘‘semen mulieris” 
significat. 

[e.] Quoniam per ‘‘semen” significatur verum do¢trinae 
ex Verbo, et in supremo sensu Divinum Verum, inde in 
Opposito sensu per ‘‘semen” significatur falsum doétrinae, 
et falsum infernale:—Ut apud Esazam, 

“Vos accedite huc, filii praestigiatricis, semen adulteri, et scortata Hes. 

Contra quem oblectatis vos? contra quem dilatatis os, elongatis 


linguam? Nonne vos nati praevaricationis, semen mendacii?”’ 
(Ivii. 3, 4:) 


per ‘‘natos praestigiatricis” et per ‘‘semen adulteri,” signi- 
ficantur falsa ex falsificato et adulterato Verbo; per ‘‘natos 
praestigiatricis” falsa ex illo falsificato, et per ‘‘semen 
adulteri” falsa ex illo adulterato; Verbum dicitur falsifi- 
catum quando vera ejus pervertuntur, et dicitur adulteratum 
quando similiter bona ejus, tum quando vera applicantur 
amoribus sui: per ‘‘natos praevaricationis et semen men- 
dacii,” significantur falsa ex prioribus illis falsis scaturientia : 
per “‘oblectare se” significatur jucundum ex falsificatis 
capere: per ‘‘dilatare os” significatur jucundum cogitatio- 
nis inde, et per ‘‘elongare linguam” significatur jucundum 
docendi et propalandi illa. Apud Zsazam, 

“Vae genti peccatrici, populo gravi iniquitate, semini malorum, filiis 


corruptoribus, dereliquerunt Jehovam, provocarunt Sanctum Israe- 
lis, abalienarunt se retrorsum”’ (i. 4): 


per “‘gentem peccatricem” significantur illi qui in malis 
sunt, et per “‘populum gravem iniquitate” significantur 
illi qui in falsis inde sunt, nam ‘‘gens” in Verbo dicitur 
de malis, ac ‘‘ populus” de falsis (videatur supra, n. 175, 331, 625) : 


falsum illorum qui in malis sunt significatur per ‘“‘semen 


malorum,” et falsa illorum qui in falsis ex malo illo sunt 


significantur per ‘“‘filios corruptores :” (quod “ filii” significent illos 
qui in veris sunt, et in opposito sensu qui in falsis, et abstracte vera et falsa, videatur 

supra, n.724:) per ‘‘dereliquerunt Jehovam et provocarunt 
Sanétum Israelis,” significatur quod rejecerint Divinum 
Bonum et Divinum Verum; per ‘‘Jehovam” intelligitur 
Dominus quoad Divinum Bonum, et per ‘‘Sanétum Israe- 
lis” Dominus quoad Divinum Verum: et per quod ‘‘aba- 
lienaverint se retrorsum” significatur quod ex illis prorsus 
recesserint, et ad infernale malum et falsum abiverint, 
nam qui in malis et falsis sunt in mundo spirituali se 
retro vertunt a Domino (videatur in opere De Cuelo et Inferno, n. 123). 
Apud eundem, 


“Non adunaberis cum iis in sepulchro, nam terram tuam perdidisti, 
populum tuum occidisti, non nominabitur in aeternum semen mali- 
tiosorum ”’ (xiv. 20): 


haec de Lucifero, per quem intelligitur Babel; et per 

‘*semen malitiosorum,” quod non nominabitur in aeternum, 

significatur dirum falsum mali quod ex inferno. (Reliqua 
videantur explicata supra, n. 589, 659[e], 697.) Apud Mosen, 

“Qui dederit de semine suo Molecho, moriendo morietur, populus terrae 

lapidabunt eum lapide: Ego. .dabo facies meas contra virum hunc, 

et exscindam eum e medio populi sui, eo quod de semine suo dederit 


Molecho, ut pollueret sanctuarium meum, et profanaret nomen 
sanctitatis meae” (Levit. xx. 3} cap. xviii. 21): 


per ‘“‘dare de semine suo Molecho” significatur verum 
Verbi et inde doétrinae ecclesiae, per applicationem ad 
spurcos amores corporis, sicut ad neces, odia, vindictas, 
adulteria et similia, destruere, unde pro Divinis acceptantur 
falsa infernalia; haec falsa significantur per ‘‘semen datum 
Molecho ;” Molech erat deus filiorum Ammonis (1 Reg. 
xi. 7), et positus erat in valle Hinnomis, quae vocabatur 
Topheth, ubi cremabant filios et filias (2 Reg. xxiii. 10); 
per cujus ‘“‘ignem” significabantur amores illi supradiéti : 
et quia per ‘‘semen datum Molecho” significatur falsum 
tale infernale, et lapidatio fuit poena mortis pro laeso et 
destructo vero Verbi et inde doétrinae, dicitur quod ‘‘vir 
qui dederit de semine suo Molecho, moriendo morietur, et 
populus terrae lapidabunt eum lapide :” (quod lapidatio fuerit 
poena laesi et destructi veri, videatur supra, n. 655 s) quod id falsum sit 
destructivum omnis boni Verbi et ecclesiae, significatur 
per ‘“Dabo facies meas contra virum hunc, et exscindam 
e medio populi sui, quia polluit san¢tuarium meum, et pro- 
fanavit nomen sanctitatis meae ;” per ‘“‘san¢tuarium” signi- 

ficatur verum caeli et ecclesiae, et per ‘nomen sanétitatis” 
significatur omne quale ejus. Ex locis allatis nunc con- 
stare potest quod per ‘‘semen” in sensu supremo intelli- 
gatur Divinum Verum quod a Domino, ac inde verum Verbi 
et doétrinae ecclesiae quod ex Verbo; et in malo sensu 
falsum infernale illi Vero oppositum, 


769. “Observantibus mandata Dei.”—Quod significet apud 
tllos que vitam fidet, quae est charitas, vivunt, constat ex 
significatione ‘‘observare mandata Dei,” quod sit vivere 
secundum praecepta in Verbo; et quia illa vita est vita 
fidei, et quia vita fidei est charitas, ideo per ‘‘observare 
mandata Dei” significatur vivere vitam fidei, quae est cha- 
ritas ; quod vita fidei sit charitas erga proximum, est quia 
per fidem intelligitur fides Verbi, ita fides veri in Verbo 
et ex Verbo, et per charitatem significatur amor boni et 
veri spiritualis, moralis et civilis; et quia id quod homo 
amat, etiam vult, et quod vult id facit, inde per ‘‘obser- 
vare mandata Dei” significatur vitam fidei, quae est cha- 
ritas, vivere. Ex his constare potest quod omnes qui 
separant fidem a charitate, non sciant quid fides nec quid 
charitas ; de fide enim non aliam ideam habent quam sicut 
de omni re memoriae, quae creditur quia audiverunt a 
viris eruditis; quae tamen fides est fides historica, nam 
non vident num ita sit, nisi quam ex alio; et quod videtur 
ex alio, hoc confirmari potest tam ex Verbi sensu litterae 
non intellecto quam ex ratiociniis ex apparentiis et sci- 
entificis, tametsi foret falsum vero oppositum; et cum 
confirmatum est, fit fides persuasiva; sed haec fides, et 
fides historica, non est fides spiritualis, ita non fides sal- 
vans, nondum enim vitam a Domino habet: ut vero homo 
hance vitam accipiat, vivet secundum praecepta Domini in 
Verbo; nam vivere secundum illa est vivere a Domtio, 
quia Dominus est Verbum et in Verbo; et haec vita est 
vita fidei, quae est charitas, et tunc affectio ejus fit charitas, 
et cogitatio ex illa affectione fit fides ; omnis enim cogitatio. 
hominis trahit vitam suam ex affectione, nam cogitare 
absque affectione nemo potest ; quare cum affectio hominis 
fit spiritualis, tunc etiam cogitatio ejus fit spiritualis ; 
consequenter qualis charitas est apud hominem, talis est 
ejus fides: inde constare potest quod charitas et fides, 
unum agant sicut affeétio et cogitatio, seu quod idem, 

sicut voluntas et intellectus, nam affectio est voluntatis et 
cogitatio est intellectus ; consequenter unum agunt sicut 
bonum et verum. Inde patet quod vivere secundum prae- 
cepta Domini ex Verbo, seu ‘‘observare mandata Dei,” 
significet vivere vitam fidei quae est charitas. 

9770. “Et habentibus testimonium Jesu Christi.””—Quod 
significet e¢ agnoscunt Divinum in Humano Domini, constat 
ex significatione ‘‘testimonii Jesu Christi,” quod sit con- 
fessio et agnitio Divini Domini in Humano Ipsius (de qua 
supra, n. 392, 635, 649, 749). 


versus 18 [Z. A. xiii. I]. 


9X. “Et steti supra arenam maris.”—Quod signific 

continuationem status tllorum qui per ‘‘draconem” signui- 
cantur, constat ex significatione ‘‘stare super arena maris, ’ 
quod sit adhuc videre quales illi sunt qui per ‘‘draconem” 
intelliguntur ; nam sequitur quod ‘‘viderit ex mari bestiam 
ascendentem, cui dedit draco virtutem suam et thronum 
suum et potestatem suam ;” et postea, quod ‘‘viderit bes- 
tiam e terra ascendentem, quae locuta est sicut draco;” 
praeter plura quae sequuntur: et quia per illas bestias 
continuatur descriptio status eorum qui dracones sunt, 
quare id est quod [per] ‘‘stare super arena maris” significa- 
tur. Praeterea per ‘‘arenam maris” significatur sterile, 
quale est apud illos, qui quidem de fide, sed nihil de vita 
fidei, quae est charitas, cogitant ; ubi enim tales in mundo 
spirituali habitant, ibi non apparet aliud quam congeries 
lapidum, et quoque arena, ac raro aliquod gramen ac 
virgultum; inde quoque est, quod per ‘‘arenam maris” 
status illorum, qui per ‘‘draconem” intelliguntur, signifi- 
cetur. 

GAP UT ebb. 


T vidi ex mari bestiam ascendentem, habentem 
capita septem, et cornua decem, et super corni- 
bus suis decem diademata, et super capitibus 

suis nomen blasphemiae. 

2. Et bestia quam vidi erat similis pardo, et pedes 
ejus sicut ursi, et os ejus sicut os leonis; et dedit illi 
draco potentiam suam, et thronum suum, et potestatem 
magnam. . 

3. Et vidi unum capitum ejus sicut sauciatum in mor- 
tem, et plaga mortis ejus sanata est; et admirata est 
tota terra post bestiam. 

4. Et adoraverunt draconem qui dedit potestatem 
bestiae, et adoraverunt bestiam, dicentes, Quis similis 
est bestiae? quis potest pugnare cum ea? 

5. Et datum ei os loquens magna et blasphemias ; 
et data ei potestas faciendi menses quadraginta duos. 

6.. Et aperuit os suum in blasphemiam adversus 
Deum, blasphemare nomen Ipsius, et tabernaculum 
Ipsius, et eos in caelo habitantes. 

7. Et datum ei bellum facere cum sanctis, et vincere 
illos ; et data ei potestas super omnem tribum, et lin- 
guam et gentem. 

8. Et adorabunt eam omnes habitantes super terra, 
quorum non scripta nomina in libro vitae Agni mactati 
a fundatione mundi. 

9. Si quis habet aurem, audiat. 

10. Si quis captivitatem duxerit, in captivitatem abi- 
bit; si quis machaera occiderit, oportet eum machaera 
occidi: hic est patientia et fides san¢torum. 

11. Et vidi aliam bestiam ascendentem e terra, et 
habebat cornua duo similia agno, et loquebatur sicut 
draco. 

12. Et potestatem prioris bestiae omnem facit coram 
illo: et facit ut terra et habitantes in illa adorent bestiam 
priorem, cujus sanata est plaga mortis ejus. 

13. Et facit signa magna, ut et ignem faciat descen- 
dere e caelo in terram coram hominibus; 

14. Et seducat habitantes super terra, propter signa 
quae data ei facere coram bestia, dicens habitantibus 
super terra facere imaginem bestiae, quae habet plagam 
machaerae et vixit. ; 

15. Et datum ei dare spiritum imagini bestiae, ut et 
loquatur imago bestiae, et faciat ut quicunque non ado- 
rant imaginem bestiae, occidantur. 

16. Et facit omnes parvos et magnos, et divites et 
pauperes, et liberos et servos, ut det illis characterem 
super manu eorum dextra et super frontibus eorum. 

17. Et ut nemo possit emere aut vendere, si non 
habens charaéterem aut nomen bestiae, aut numerum 
nominis ejus. 

18. Hic sapientia est; habens intelligentiam com- 
putet numerum bestiae, numerus enim hominis est, et 
numerus ejus sexcenta sexaginta sex. 


Ree el 

2D) ION OFS MOK, 
VERSUS I. 


a RO “Et vidi ex mari bestiam ascendentem, habentem capita septem, et cornua 
decem, et super cornibus suis decem diademata, et super capitibus suis nomen blasphe- 
miae,.”’ 


1. “Et vidi ex mari bestiam ascendentem,” significat ratiocinia ex naturali 
homine confirmantia separationem fidet a vita [n. 774]; “habentem 
capita septem,” significat scientiam sanctorum, quae falsificantur et 
adulterantur [n.775]; “et cornua decem,” significat mzltam potentian 
[n. 776]; “et super /lcornibus suis decem diademata,” significat 
tllam ex apparentits veri in copia [n. 777]; “et super capitibus suis 
nomen blasphemiae,” significat falsificationes Verbi [n. 778]. 

9A. [Vers.1.] “Et vidi ex mari bestiam ascendentem.”’— 
Quod significet ratiocinia ex naturali homine confirmantia 
Separationem fidei a vita, constat ex significatione “‘ bestiae 
eX mari ascendentis,” quod sint illa quae naturalis hominis 
sunt ; per ‘‘bestias” enim in Verbo significantur affectiones 
naturalis hominis in utroque sensu (videatur supra, n.650), et per 
“‘mare” significantur varia quae sunt naturalis hominis, 
quae se referunt ad ejus scientifica tam vera quam falsa, 
et ad cogitationes et ratiocinationes inde (videatur etiam supra, 
n. 275, 342, 511, 537, 538, 600[a]); ex quibus patet quod per 
“‘bestiam ex mari ascendentem” significentur ratiocinia 
ex naturali homine: quod sint ratiocinia confirmantia 
separationem fidei a vita, constat ex eo, quod “draco” 
in hoc capite ulterius describatur ; ejus ratiocinia ex natu- 


.rali homine confirmantia separationem fidei a vita, per 


“bestiam ex mari ascendentem,” et ejus confirmationes 
ex sensu litterae Verbi, et hujus falsificationes, per ‘‘ bes- 
tiam ascendentem e terra” (de qua infra a versu rz ad finem hujus 
capitis). Quod ‘‘draco” in hoc capite ulterius describatur, et 
quoque per “‘ binas bestias” intelligatur, constat ex eo, quod 
dicatur quod ‘‘draco dederit bestiae ex mari ascendenti 
potentiam suam et thronum suum, et potestatem magnam ;” 
et porro quod ‘‘adoraverint draconem qui dedit potestatem 


_ bestiae ;” tum quod ‘‘altera-bestia, quae e terra ascendit, 


locuta sit sicut draco,” et quod “‘potestatem prioris bes- 
tiae omnem fecerit coram dracone:” inde patet quod 
quantum illi [qui] fidem separant a vita, qui sunt quisigni- 
ficantur per ‘‘draconem,” per ratiocinia e naturali homine 
confirmant separationem illam, describantur per bestiam 


‘€ mari ascendentem ;” et quantum confirmant illam sepa- 

rationem per sensum litterae Verbi, et per id falsificant 
illum, describantur per ‘‘bestiam e terra ascendentem ;” 
quod ita sit, plene videri potest a descriptione utriusque 
in sequentibus. Quod ratiocinia e naturali homine intrent 
in dogmata eorum qui fidem faciunt unicum medium salu- 
tis, ita ipsum essentiale ecclesiae, ac sic illam a vita seu 
a charitate, quam non agnoscunt ut salutis medium ac ut 
essentiale ecclesiae, separant, parum vident et inde parum 
sciunt clientes ejus ac doéti, ex causa quia cogitatione 
inhaerent locis Verbi, per quae confirmant; et quia falsa 
sunt, quae ex sensu Verbi ultimo, qui est sensus litterae 
Verbi, confirmant, necessum est ut ratiocinia ex naturali 
homine desumant; nam absque illis impossibile est facere 
ut falsa appareant sicut vera: sed hoc illustretur exemplo. 
Ut separetur vita seu charitas a fide, dicunt, 

(i.) Quod per lapsum Adami omne liberum faciendi bonum a se 
deperditum sit; et [li.], quod inde sit quod homo nullatenus possit 
implere legem; et [1ii.], absque impletione legis nulla salus: et [iv.], 
quod Dominus in mundum venerit ut impleret legem, et sic justitia 
et meritum Ipsius imputaretur homini, et per imputationem illam 
homo solutus esset a jugo legis, usque ut nihil eum condemnet; et 


{v.], quod imputationem meriti Domini accipiat homo per solam 
tidem, et nihil per opera. 


Quod pleraque haec sint ratiocinia ex naturali homine 
confirmantia principium captum de sola fide, et connec- 
tentia principiata ejus, constare potest ex lustratione singu- 
lorum in suo ordine :—Ut 

(i.) Quod per lapsum Adami liberum arbitrium, quod 
est liberum faciendi bonum a se, deperditum sit :—hoc 
ratiocinium est ex falsis, liberum enim faciendi bonum a 
se, est nulli homini, nec potest esse alicui; nam homo est 
modo recipiens; quare bonum quod homo recipit, non 
est hominis sed Domini apud illum. Immo nec angelis est 
bonum nisi a Domino ; et quo plus agnoscunt id et perci- 
piunt id, eo plus angeli sunt, hoc est, superiores et sapi- 
entiores reliquis. Eo minus potuit Adamus, qui nondum 
fuit angelus, in statu boni a se esse. Integritas ejus con- 
stiterat in pleniore receptione boni et veri, et inde intelli- 
gentiae et sapientiae a Domino, quam ejus posteri; hoc 
etiam erat imago Dei; nam imago fit qui recipit Dominum, 
et tantum imago fit quantum recipit. Verbo, liberum est 
facere bonum a Domino, et servum est facere bonum a se. 

Inde patet quod id ratiocinium sit ex falsis, profluentibus 
ex fallaciis, quae omnes sunt ex naturali homine. Prae- 
terea non ex vero est quod malum hereditarium universo 
generi humano ingeneratum sit per lapsum Adami; aliunde 
est ejus origo. 

Gi.) Quod inde sit quod homo nullatenus possit implere 
legem, est quoque ratiocinium ex naturali homine. Spiri- 
tualis homo novit quod facere legem, et implere illam in 
externa forma, non salvet; sed quod quantum homo facit 
legem in externa forma ex interna, salvet. Interna forma, 
seu internum legis, est amare bonum, sincerum et justum ; 
et externum ejus est facere illa: hoc ita docet Dominus 
apud Matthaeum, 


“Purga prius internum poculi et patinae, ut fiat etiam externum..mun- 
dum” (xxiii. 26). 


Quantum homo ab interno facit legem, tantum implet 
illam; non autem quantum ab externo absque interno; 
internum hominis est ejus amor et voluntas: at amare 
bonum, sincerum et justum, et ex amore velle illa, est a 
solo Domino; quare duci a Domino est implere legem. 
Sed haec plenius illustranda sunt in sequentibus. 

(ill.) Quod absque wmpletione legis nulla salus, involvit 
quod si homo potuisset implere legem a se, salvaretur, quod 
tamen in se est falsum; et quia falsum est, ut usque appa- 
reat sicut verum, quia est dogma receptum, confirmandum 
est per ratiocinia ex naturali homine. Quod falsum sit, 
patet ex eo, quod homo non aliquod bonum facere possit ex 
se, sed quod omne bonum sit a Domino, et quod [non] dari 
possit talis integritatis status, ut aliquod bonum, quod in se 
bonum est, sit et fiat ab homine, ut supra de Adamo dictum 
est; et quia talis integritatis status non dari potest, nec 
usquam datus est, sequitur quod lex implenda sit a Domino, 
secundum illa quae mox supra dicta sunt. Attamen qui 
aliter credit quam quod homo fa¢turus sit omnia sicut a 
se, tametsi id facit a Domino, multum fallitur. ; 

“(iv.) Quod Dominus tu mundum venerit ut impleret legent, 
et sic [psius gustitia et meritum imputaretur homint, et quod 
per tmputationen tllam homo solutus sit a jugo legis, usque 
ut post justificationem per solam fide nihil eum condemnet, 
est quoque ratiocinium ex naturali homine. Dominus non 

ideo in mundum venit, sed ut judicium faceret, et per id 
omnia in caelis et in infernis in ordinem redigeret, et simul 
ut glorificaret Humanum suum; per id salvati sunt omnes 
et salvantur, qui bonum ab Ipso et non a se fecerunt et 
faciunt, et sic non per aliquam imputationem meriti et justi- 
tiae Ipsius; nam docet Dominus, 


“Non veni ad solvendum Legem et !"]Prophetam; non veni ad solven- 
dum sed ad implendum. ....Quisquis solverit...praeceptorum 
eorum minimum, et docuerit ita homines, minimus vocabitur in reg- 
no caelorum; qui vero facit_et docet, hic magnus vocabitur in 
regno caelorum” (AZatth. v. 17, 19, seq.). 


(v.) Quod tmputationem meritt Domini accipiat homo per 
solam fidem, et nihil per operd, est conclusum ex ratiociniis 
quae praecedunt; et quia ratiocinia illa sunt ex naturali 
homine, et non ex rationali illustrato a spirituali, et inde 
sunt ex falsis et non ex veris, sequitur quod conclusum ex 
illis cadat. 


Ex his constare potest quod ad confirmandum aliquod 
principium in se falsum, esse debeant ratiocinia ex naturali 
homine, et confirmationes ex Verbi sensu litterae, nam 
ratiocinia dabunt apparentiam cohaerentiae locorum ex 
sensu litterae Verbi desumptorum: quare ratiocinia e 
naturali homine significantur per “‘ bestiam e mari,” et confir- 
mationes ex sensu litterae Verbi per ‘‘bestiam e terra 
ascendentem.” 

9775- “Habentem capita septem.”—Quod significet sczen- 
tiam sanctorum Verbi, quae falsificantur et adulterantur, 
constat ex significatione ‘capitis,’ quod sit intelligentia 
et sapientia, ac in opposito sensu insania et stultitia (de qua 
supra, n. 573, 577); et quia intelligentia et sapientia non 
praedicari potest de illis qui per ratiocinia ex naturali 
homine confirmant separationem fidei et vitae, qui per 
‘‘bestiam ex mari ascendentem” intelliguntur, ideo per 
“caput ejus” significatur scientia ; quod sit scientia sanéto- 
rum Verbi, est quia ‘‘septem capita” fuerunt, et ‘“‘septem” 
praedicantur de sanctis (videatur supra, n. 257): Causa quod sit 
scientia sanctorum Verbi, est quia illi, qui per ‘‘draconem” 
intelliguntur, non sunt contra Verbum, Verbum enim 
vocant san¢tum et Divinum, quia ex illo conquirunt confir- 
mationes dogmatis sui; quod autem sanéta Verbi, quorum 
scientiam habent, ex illis falsificentur et adulterentur, 

constabit a sequentibus; et in genere ex hoc, quod qui 
separant fidem a vita, non aliter possint, quia illa separatio 
est contra omnia et singula Verbi; nam in omnibus et 
singulis Verbi est conjugium boni et veri, quod manifeste 
patet ex sensu spirituali Verbi; sunt ideo in plerisque locis 
binae expressiones quae apparent sicut repetitiones ejusdem 
rei, sed usque una illarum se refert ad bonum, et altera ad 
verum, et sic ambae faciunt sicut conjugium, quod vocatur 
conjugium Divinum, conjugium caeleste, et conjugium spiri- 
tuale, quod in se spectatum est conjugium boni et veri; de 
quo conjugio videatur supra (n. 238, 288[2], 484, 660): simile 
conjugium erit fidei et amoris, seu fidei et bonorum operum, 
nam fides est veri ac verum est fidei, et amor est boni ac 
bonum est amoris; exinde patet quod qui "/separant fidem 
a vita ejus, seu quod idem, ab amore, illi non possint aliter 
quam falsificare Verbum, quia explicant sensum litterae 
ejus contra conjugium boni et veri, quod in omnibus et 
singulis Verbi est. Dicétum est quod ‘‘caput” significet 
sapientiam et intelligentiam, et quod apud illos qui non in 
sapientia et intelligentia sunt, significet scientiam; inde 
apud illos qui falsificant et pervertunt Verbum, significat id 
insaniam et stultitiam, sicut etiam supra (n. 715), ubi expli- 
catum est quid significatur per ‘‘septem capita draconis;” 
inde simile hic quoque per ‘‘caput bestiae” hujus significa- 
tur, nam bestia haec est draco quoad ratiocinia ex naturali 
homine confirmantia separationem fidei a vita. Quod 
“caput” significet sapientiam, intelligentiam et scientiam 
veritatum, et in opposito sensu stultitiam, insaniam et 
scientiam falsitatum, est quia illa resident in capite, et sunt 
ibi in suis principiis; quod manifeste constare potest ex 
eo, quod ibi origines omnium fibrarum sint, quae inde proce- 
dunt ad omnia organa sensoria et motoria faciei et totius 
corporis; sunt ibi substantiae infinito numero quae appa- 
rent sicut sphaerulae, et ab anatomicis vocantur substantia 
corticalis et cineritia; ex his procedunt fibrillae, quarum 
primae sunt inconspicuae, et dein confasciatae, ex quibus 
producitur substantia medullaris totius cerebri, cerebelli 
et medullae oblongatae ; ex substantia hac medullari proten- 
duntur fibrae conspicuae, quae conjun¢ctae vocantur nervi, 
per quos cerebrum, cerebellum et medulla spinalis formant 
totum corpus, ac omnia et singula ejus; et per id fit ut 

omnia et singula corporis regantur a cerebris. Ex his con- 
stare potest quod intellectus et voluntas, quae una voce 
vocantur mens, proinde etiam intelligentia et sapientia, 
resideant in cerebris, et quod ibisint in suis primis; et quod 
organa quae formata sunt ad recipiendos sensus, et ad faci- 
endos motus, sint derivationes inde, prorsus sicut rivi a suis 
fontibus, aut sicut principiata a suis principiis, aut sicut 
substantiata a suis substantiis; et quod derivationes illae 
tales sint ut cerebra sint praesentia ubivis, paene sicut sol 
per lucem et calorem in omnibus et singulis telluris. Inde 
sequitur quod universum corpus, ac omnia et singula ejus, 
sint formae sub intuitione, auspicio et obedientia mentis, 
quae in cerebro, ita ad ejus nutum constructae ut pars in 
qua non mens illa est praesens, aut cui non dat vitam 
suam, non sit pars vitae hominis.. Ex his constare potest 
quod mens, dum est in sua cogitatione quae intelleétus, 
et in sua affectione quae voluntatis, extensionem habeat 
in singula totius corporis, et ibi per suas formas exspatie- 
tur, sicut cogitationes et affectiones angelorum in socie- 
tates universi caeli: similis etiam res est, quia omnia 
corporis humani.correspondent omnibus caeli; quapropter 


totius caeli forma coram Domino est forma humana. (De 
qua re multis actum est in Arycanis Caelestibus, et quoque in opere De Caelo et Infer- 
no.) Haec dicta sunt, ut sciatur unde est quod per ‘‘caput” 


significetur sapientia et intelligentia; tum etiam, unde est 
quod per “‘caput” significetur stultitia et insania; nam 
qualis est homo in suis principiis talis est in toto, nam cor- 
pus cum omnibus et singulis ejus est derivatum, ut modo 
dictum est. Si itaque mens in fide falsi est, et in amore 
mali, tunc totum corpus ejus in simili est, hoc est, totus 
homo: quod etiam manifeste constare potest ab homine 
dum fit spiritus, bonus aut malus; tunc totum spirituale 
ejus corpus, a capite ad calcem, est prorsus tale qualis est 
ejus mens; si mens est caelestis, totus spiritus etiam quoad 
corpus est caelestis; si mens est infernalis, est totus spi- 
ritus etiam quoad corpus infernalis; quare hic spiritus 
apparet in forma dira sicut diabolus, ille autem spiritus in 
forma pulchra sicut angelus caeli. Sed de hac re alibi 
plura. 

776. “Et cornua decem.”—Quod significet multam poten~ 
tzam, constat ex illis quae supra (n. 716) explicata sunt, 
ubi de ‘‘dracone,” cui etiam ‘‘decem cornua” fuerunt. 


CAP. XIII., VERS. I.—N. 776. 2161 


Multa potentia quae draconi et huic bestiae addicitur, et 
quae repraesentatur in mundo spirituali per .cornua, et inde 
repraesentative ostensa est Johanni super draconis bestia, 
est potentia ratiociniorum e naturali homine ex fallaciis, 
ita ex falsis; quibus quidem nulla potentia in se est, quia 
omnis potentia est veris; sed usque multa potentia est 
falsis quae ex fallaciis sensuum, proinde ratiociniis ex illis, 
apud homines telluris, antequam in veris ex bono sunt, 
hoc est, antequam a Domino regenerati sunt: homo enim 
ex nativitate in malis est, et inde quoque in falsis; nam 
falsa scaturiunt ex malis, sicut impurae aquae ex impuro 
fonte ; et falsa illa per ratiocinia ex fallaciis sensuum con- 
firmata apparent sicut vera; et quia homo in falsis ex 
malis est ex nativitate, ideo ille facile arripit, agnoscit et 
credit illa, concordant enim cum primo ejus naturali lumine, 
et cum calore luminis istius, qui est ex igne amoris sui 
aut amoris mundi; et quia homo ad talia credenda facile 
et quasi sponte aufertur, et sic seducitur, ideo tribuitur 
hic bestiae, et supra draconi, multa potentia: at contra 
hominem qui in veris ex bono est, seu contra regeneratum 
a Domino, non potentiam habent, et semper minorem 
sicut multiplicantur vera apud illum, et tandem nullam; 
nam, ut supra dictum est, omnis potentia inest veris ex 
bono, proinde nulla falsis ex malo. Hoc confirmari potest 
ex visis et perceptis in mundo spirituali. In quibusdam 
locis ibi sunt continuae pugnae illorum qui in falsis sunt 
cum similibus et cum dissimilibus, et visum est quod mali 
per falsa vicerint, et in partes suas traxerint perplures ; 
quod cum miratus sum, dictum et perceptum est quod 
falsa valeant contra illos qui in falsis sunt, nam deprehen- 
sum est quod illi qui victi et in partes tra¢€ti sunt, aeque 
in falsis fuerint ; et vice versa, quod falsa non valeant con- 


‘tra illos qui in veris sunt. Praeterea etiam visum est quod 


illi qui in falsis essent pugnaverint cum illis qui in veris, 
et quod etiam hos vicerint ; sed usque perceptum est quod 
hi non fuerint in veris ex bono, sed in veris absque bono. 
Sed dum illi qui in falsis sunt pugnant contra illos qui in 
veris ex bono sunt, prorsus nihil valent; sunt sicut paleae 
in aere, quae flatu hominis absque potentia renitendi qua- 
quaversum disperguntur et dissipantur. Ex his constare 
potest unde est quod pluries in Verbo mali dicantur ‘‘for- 

tes” et ‘“‘potentes.” Inde nunc patet causa cur super 
draconis capite, et super hujus bestiae capite, et similiter 
infra, super capite bestiae coccineae (Afoc. cap. xvii. 3), 
visa sint ‘“‘cornua decem.” 

97'7- “Et super cornibus suis decem diademata.”’—Quod 
significet elam ex apparentiis vert in copia, constat ex 
significatione ‘‘cornuum,” quod sint potentia (de qua mox 
supra); €X significatione ‘‘decem,” quod sint multum, ita 
quoque copia (de qua supra, n.675); et ex significatione ‘‘dia- 
dematum,” quod sint vera in ultimo ordinis, quae sunt vera 
sensus litterae Verbi (de qua etiam supra, n. 717)! quod etiam 
sint apparentiae veri, est quia vera sensus litterae Verbi 
pleraque sunt apparentiae veri, et per illas Verbi est 
potentia illis qui per ‘‘bestiam” hanc intelliguntur, qui 
sunt qui per ratiocinia confirmant separationem fidei a 
vita; sunt enim vera sensus litterae Verbi, quae sunt 
apparentiae veri, quae per ratiocinia conne¢tunt, ut appa- 
reant sicut genuina vera, quae per ‘‘diademata” hic signi- 
ficantur: sed quando illa connexa sunt per ratiocinia ex 
falsis et fallaciis, non amplius sunt vera apparentia, sed 
vera falsificata, ita falsa, secundum illa quae supra (n. 719), 
ex solis apparente progressione, illustrata sunt. Quod 
super capitibus draconis apparuerint ‘‘septem diademata,” 
at super cornibus bestiae ‘‘decem diademata,” est quia per 
“caput draconis” significatur scientia sanétorum Verbi, 
quae falsificata et adulterata sunt, ita vera apparentia quae 
sunt vera sensus litterae Verbi; at per ‘‘cornua” signifi- 
catur eorum multa potentia, quando eadem per ratiocinia 
ex naturali homine connexa et confirmata sunt; at multa 
illa potentia non est ex ratiociniis, sed per ratiocinia ex 
veris sensus litterae Verbi. 

778(a\|. “Et super capitibus suis nomen blasphemiae.”— 
Quod significet falszficatzones Verbt, constat ex significa- 
tione ‘‘capitum,” quod sint scientia san¢étorum Verbi, quae 
falsificantur et adulterantur (de qua supra, n. 775); ex signifi- 
catione ‘‘ nominis,” quod sit quale rei et status (de qua supra, n. 
102,135, 696[2]), hic quale ratiociniorum ex naturali homine 
confirmantium separationem fidei a vita, quae per hanc 
‘‘bestiam” significantur; et ex significatione ‘‘blasphe- | 
miae,” quod sit falsificatio Verbi (de qua sequitur) ; ex quibus 
patet quod ‘‘super capitibus nomen blasphemiae,” signi- 

ficet quale eorum qui per ratiocinia ex naturali homine 
confirmant separationem fidei a vita, et quod quale eorum 
sit falsificatio Verbi. Quod ‘“‘blasphemia” significet falsi- 
ficationem Verbi, est quia in sequentibus per hanc ‘“bes- 
tiam ” describitur quomodo illi qui per ‘‘draconem” intelli- 
guntur, per ratiocinia ex naturali homine, pervertunt sensum 
litterae Verbi, ut justificationem et salvationem per solam 
fidem absque bonis operibus confirment; et hoc non fieri 
potest nisi ut falsificent Verbum, quod in omnibus et 
singulis conjungit vera bonis et bona veris, ita fidem cha- 
ritati et charitatem fidei, ut supra (n. 775) ostensum est; 
inde est quod falsificationes Verbi significentur per ‘‘blas- 
phemiam,” quae dicitur nomen esse hujus bestiae. Quo- 
modo autem blasphematur Verbum per falsificationem ejus, 
illustrabitur per hoc exemplum :—Illi qui separant fidem 
a bonis operibus, dicunt, 


Quod Deus Pater removerit, immo rejecerit a Se, humanum genus 
propter mala; et quod ideo Filius Ipsius missus sit, aut Ipse motus 
misericordia in mundum venerit; et quod Ipse per ultimae damna- 
tionis poenam, quae fuit passio crucis, ac ibi per sanguinem suum, 
et denique per mortem, reconciliaverit Patri humanum genus, sic 
intercedendo pro illo. 


Hoc quia est inter primaria doétrinae illorum qui fidem a 
sua vita, quae est charitas, separant, velim paucis dicere 
quomodo Divinum per id blasphematur. Blasphematur 
per id, quod credant et cogitent quod Divinum a se remo- 
verit aut rejecerit humanum genus, cum tamen Deus est 
ipse Amor, ipsa Misericordia, et ipsum Bonum, et haec sunt 
Esse Ipsius; ex quibus patet quod Deo impossibile sit 
removere aut rejicere aliquem ex humano genere, hoc enim 
foret agere contra Esse suum, quod, ut dictum est, est a 
quo omnis amor, omnis misericordia et omne bonum pro- 
fluit: hoc ne quidem facere potest ullus angelus, aut ullus 
homo, qui in amore, in misericordia, et in bono a Domino 
est; cum tamen horum amor est finitus, et Divinus Amor 
infinitus. Remotionem aut rejectionem humani generis a 
Deo Patre, vocant justitiam vindicativam ; de qua non aliam 
fovent ideam, quam sicut de rege aut judice vindicante 
malum sibi illatum; consequenter sicut de eorum vindicta, 
in qua non potest non esse aliquid irae. Ad hoc confir- 
mandum adducunt loca e Verbo, ubi Deus dicitur ‘‘ Vindex,” 

‘*Ultor,” “‘Zelotes,” ‘‘irascens,” ‘“excandescens ;” quae loca 
Verbi sic falsificant, nam talia dicuntur in sensu litterae 
Verbi secundum apparentias: quando enim homo post 
mortem, dum fit spiritus, in malis est per vitam suam in 
mundo, tunc avertit se a Domino; et cum ab Ipso se aver- 
tit, et Ipsum negat, non amplius potest in tutela Ipsius 
esse quin malum ejus illum puniat, nam malo inest poena 
mali, sicut bono inest merces boni; et quia punitio mali 
a malo, hoc est, a malis, apparet sicut foret punitio a 
Divino, ideo ex apparentia illa dicitur in Verbo de Divino, 
quod ‘‘irascatur,” ‘‘condemnet,” ‘‘conjiciat in infernum,” et 
similia. Quod tamen Dominus nullum condemnet et puniat, 
videatur in opere De Caelo et Inferno (n. 545, 550), ubi agitur de 
eo, Quod Dominus neminem in Infernum dejiciat, sed quod’ 
ipse Spiritus semet. Ex his constare potest quomodo blas- 
phematur Divinum per falsificationem Verbi; cogitatur enim 
quod Deus aliquo respectu sit vindex, ultor, quod irascatur, 
conjiciat in infernum, puniat, cum tamen malum se ipsum 
punit, ita infernum, a quo malum, et non Divinum. Blas- 
phematur Divinum per falsificationem Verbi, etiam per id, 
quod credant et cogitent quod Deus Pater voluerit recon- 
ciliari humano generi per poenam ultimae damnationis, 
quae erat passio crucis, et sic per sanguinem Filii sui, et 
quod per id commotus sit et commoveatur ad misericor- 
diam. Quis non, cui intelle¢tus illustratus est, videt, quod 
etiam hoc contra Divinum sit, et consequenter contra genu- 
inum Verum Verbi? Nam quod contra Divinum est, hoc 
blasphemia est ; inde quoque trahere sensum litterae Verbi 
ad confirmandum illud, blasphemia est. Sed de hac re in 
sequentibus plura. 

{b.] Quid itaque significat ‘‘ blasphemia,” constare pot- 
est ex locis in Verbo ubi dicitur, ex quibus haec modo 
in medium licet afferre:—Apud Evangelistas, 

Jesus dixit, ‘“Omne peccatum et blasphemia remittetur homini, Spiritus 
vero blasphemia non remittetur hominibus: immo si quis dixerit 
verbum contra Filium hominis, remittetur illi; qui vero dixerit contra 
Spiritum sanctum, non remittetur illi, neque in hoc saeculo neque 
in futuro” (Aat¢h. xii. 31, 32); 

“‘Dico vobis quod omnia peccata remittentur filiis hominis ;. .. .quisquis 
autem blasphemaverit in Spiritum.., non habebit remissionem in 
aeternum, sed reus erit aeterni judicii” (AZare. iii. 28, 29) ; 

“Omnis..qui dixerit verbum contra Filium hominis, remittetur illi; ei 


vero, qui Spiritum san¢tum blasphemaverit, non remittetur” (Luc, 
xii. 10): 

quid significatur per ‘‘peccatum et blasphemiam contra 
Spiritum sanctum,” et per ‘“‘verbum contra Filium hominis,” 
nondum notum est in ecclesia; et hoc ex causa, quia quid 
proprie intelligitur per ‘‘Spiritum sanétum,” et quid proprie 
per ‘“Filium hominis,” non scitum est: per ‘‘Spiritum 
sanctum” intelligitur Dominus quoad Divinum Verum, 
quale est in caelis; ita Verbum quale est in sensu spiri- 
tuali, nam hoc est Divinum Verum in caelo; et per ‘‘Filium 
hominis” intelligitur Divinum Verum quale est in terris, 
ita Verbum quale est in sensu naturali, nam hoc est Divi- 
num Verum in terris. Quando notum est quid per ‘‘Spi- 
ritum sanctum,” et quid per ‘‘ Filium hominis,” scitur etiam 
quid significatur per ‘‘peccatum et blasphemiam contra_ 
Spiritum san¢étum,” et quid per ‘“‘verbum contra Filium 
hominis ;” tum etiam sciri potest cur peccatum et blas- 
phemia contra Spiritum san¢tum non possit remitti, et quod 
verbum contra Filium hominis possit. ‘‘Peccatum et blas- 
phemia contra Spiritum sanétum” est negare Verbum, tum 
adulterare ipsa bona et falsificare ipsa vera ejus; at ‘‘ver- 
bum contra Filium hominis” est interpretari sensum natu- 
ralem Verbi, qui est sensus litterae ejus, secundum appa- 
rentias. Quod negare Verbum sit peccatum quod ‘non 
remitti potest in hoc saeculo nec in futuro,” seu in aeter- 
num, et quod ‘‘reus sit aeterni judicii,” est quia illi qui 
negant Verbum negant Deum, negant Dominum, negant 
caelum et infernum, et negant ecclesiam et omnia ejus ; 
et qui illa negant athei sunt, qui tametsi ore creationem 
universi Summo cuidam Enti, Numini aut Deo addicunt, 
usque corde illam adscribunt Naturae: hi quia per nega- 
tionem solverunt omne vinculum cum Domino, non possunt 
aliter quam separati esse a caelo, et conjunéti inferno. 
Quod adulterare ipsa bona Verbi, et falsificare ipsa vera 


‘ejus, sit blasphemia contra Spiritum sanétum, quae~nec 


remitti possit, est quia per ‘‘Spiritum sanétum” intelligitur 
Dominus quoad Divinum Verum quale est in caelis, ita 
Verbum quale est in sensu spirituali, ut supra dictum. In 
sensu spirituali sunt genuina bona et genuina vera} in 
sensu autem naturali sunt eadem quasi investita, et non nisi 
quam hic et ibi nuda; quare haec vocanturapparentia bona 


-et vera: haec sunt quae adulterantur et falsificantur, ac 


dicuntur adulterari et falsificari, quando contra genuina 

bona et vera explicantur, nam tunc removet se caelum, 
et homo sejungitur ab illo, ex causa, ut supra diétum est, 
quia genuina bona et vera faciunt sensum spiritualem Verbi, 
in quo angeli caeli sunt. Sit pro exemplo: si Dominus 
ac Divinum Ipsius negatur, ut fatum est a Pharisaeis, qui 
dixerunt Dominum ex Beelzebule miracula facere, ac 
immundum spiritum habere; et quia sic negarunt Ipsum 
et Divinum Ipsius, dixit quod tale esset peccatum et blas- 
phemia in Spiritum sanétum, quia contra Verbum: videantur 
praecedentia in illis capitibus apud Lvangelistas. Inde 
quoque est quod Sociniani et Ariani, qui tametsi non negant 
Dominum usque negant Divinum Ipsius, extra caelum 
sint, et non ab ulla societate angelica recipi possint. Sit 
etiam pro exemplo, qui amoris bona et charitatis opera a 
mediis salutis excludunt, ac fidem exclusive ab illis pro 
unico medio assumunt, et haec confirmant non modo 
doétrina sed etiam vita, dicendo corde, ‘‘Bona me non 
salvant, nec mala damnant, quia fidem-habeo:” illi quo- 
que blasphemant Spiritum san¢étum, nam genuinum bonum 
et verum Verbi falsificant, et hoc mille in locis, ubi amor 
et charitas ac facta et opera nominantur. Praeterea, ut 
supra. diétum est, in omnibus et singulis Verbi est conju- 
gium boni et veri, ita charitatis et fidei; quare cum bonum 
seu charitas aufertur, perit conjugium illud, et loco ejus 
fit adulterium; quale adulterium inde fit, alibi dicetur: 
inde est quod nec illi recipiantur in caelo. Causa etiam 
est, quia loco amoris caelestis illis est amor terrestris, et 
loco bonorum operum illis sunt mala opera, quia ex amore 
terrestri, qui separatus ab amore caelesti est amor infernalis. 
Aliter vero fit cum illis qui quidem ex doétrina ecclesiae 
et ex magistris credunt fidem esse unicum medium salutis, 
aut qui sciunt, et non interius affrmant nec negant, et 
usque vivunt bene ex Verbo, hoc est, quia mandatum est 
a Domino in Verbo; illi non blasphemant Spiritum sanc- 
tum, non enim adulterant bona Verbi, nec falsificant vera 
ejus, quare conjunétio eorum est cum angelis caeli: pauci 
etiam ex illis sciunt quod fides aliud sit quam credere 
Verbo; dogma justificationis per solam fidem absque operi- 
bus legis non capiunt, quia transcendit eorum intelleétum. 
Haec bina exempla adducta sunt, ut sciatur quid per 
‘‘peccatum” et “‘blasphemiam” contra Spiritum sanétum 

intelligitur; et quod ‘‘peccatum” contra illum sit negare 
Divinum Verum, ita Verbum, et quod ‘“ blasphemia” 
contra illum sit adulterare ipsa bona Verbi et falsificare 
ipsa vera ejus. Sciatur quod bonum Verbi adulteratum 
sit malum, et quod verum falsificatum sit falsum. 

[e.] Quod ‘“‘verbum contra Filium hominis” significet 
interpretari sensum naturalem Verbi, qui est sensus litterae 
ejus, secundum apparentias, est quia per ‘‘ Filium hominis” 
intelligitur Dominus quoad Divinum Verum quale est in 
terris, ita quale est in sensu naturali; quod id verbum 
remittatur homini, est quia pleraque in sensu naturali seu 
in sensu litterae Verbi, sunt bona et vera investita, et 
modo aliqua nuda, sicut in sensu spirituali ejus; ac bona 
et vera investita vocantur apparentiae veri; Verbum enim 
in ultimis est sicut homo indutus veste, qui tamen quoad 
faciem et quoad manus nudus est; et ubi sic Verbum est’ 
nudum, ibi apparent bona et vera ejus nuda sicut in caelo, 
ita qualia in sensu spirituali sunt: quare non deest quin 
ex sensu litterae Verbi, do¢trina genuini boni ac genuini 
veri possit ab illustratis a Domino videri, et a non illustratis 
confirmari. Quod tale sit Verbum in sensu litterae, est 
ut sit basis sensui spirituali; sic etiam accommodatum 
est captui simplicium, qui non possunt nisi quam illa quae 
ita diéta sunt percipere, et percepta credere et facere. 
Et quia Divina vera in Verbi sensu litterae pleraque sunt 
apparentiae Veri, ac simplices fide et corde non possunt 
supra illas elevari, inde non peccatum et blasphemia est 
interpretari Verbum secundum apparentias, modo ex his 
non formentur principia, et haec confirmentur usque ad 
destructionem Divini Veri in genuino suo sensu. Ut pro 
exemplo, qui haec legit, 


“Ecce Agnus Dei qui tollit peccatum mundi” (oh. i. 29) ; 


et hoc, 


“Hoc. .est sanguis meus, ille novi Testamenti, qui pro multis effunditur 
in remissionem peccatorum” (AZatth, xxvi. 28) ; 


tum etiam hoc, 
“Michael et angeli ejus pugnarunt contra draconem” et angelos ejus: 
.... et ili vicerunt eum per sanguiném Agni” (Afoc. xii. 7, II); 
et ex illis simpliciter credit quod Dominus passus sit crucem 
propter peccata nostra, et quod per illam et per sanguinem 

suum redemerit nos ex inferno; hoc quia verum apparens 
est, et dici et credi potest, ideo hoc simplices fide et corde 
non damnat: at ex his principium facere, et hoc confirmare 
usque eo, ut per id reconciliatus sit et reconcilietur Deus 
Pater, et quod per solam fidem ejus homo justificetur et 
salvetur absque bonis charitatis, quae sunt bona opera, 
et in illo principio esse non solum doétrina sed etiam vita, 
hoc non remitti potest. Ex his constare potest quod 
per ‘‘blasphemiam contra Spiritum sanétum” significetur 
falsificatio Verbi usque ad destruétionem Divini Veri in 
sensu suo genuino. Quod itaque ‘‘nomen blasphemiae” 
significet falsificationem Divini Veri, ita Verbi, est quia 
blasphemia dicitur cum quis loquitur contra Deum; et 
loqui contra Deum, est contra Divinum Verum ; nam Divi- 
num Verum procedens a Domino est quod in Verbo intelli- 
gitur per ‘‘Deum,” ac Divinum Bonum quod intelligitur 
per ‘‘Jehovam” et quoque per ‘‘Dominum:” et quia blas- 
phemia est loqui contra Deum, ita quoque contra Verbum, 
quoniam hoc est Divinum Verum, inde sequitur quod 
blasphemia sit\falsificare Verbum ; nam qui id falsificant, 
illi faciunt ut Verum Verbi sit falsum, ac falsum continue 
loquitur contra verum, immo impugnat illud; inde nunc 
est quod per ‘‘blasphemiam” significetur falsificatio Verbi 
usque ad destructionem genuini boni ac: genuini veri ejus. 
Simile dicitur de ‘bestia coccinea” in sequentibus in 
A pocalypst, 


Mulier sedens super bestia coccinea, plena erat nominibus blasphemiae 
(xvii. 3): . 


per ‘‘bestiam” illam et per ‘‘mulierem” illi insidentem 
intelligitur ibi Babylon, et per ‘‘nomina blasphemiae” 
intelliguntur adulterationes boni et falsificationes veri 
Verbi, quae, ut di¢tum est, sunt blasphemiae contra Domi- 
num. Quod blasphemiae significent male et false credere 
et loqui de Deo, et de Divino Vero, etiam ab aliis locis 
in Verbo constare potest :—Ut apud Esazam, 


“Dixit Jehovah, Ne time propter verba quae audivisti, quibus blasphe- 
marunt pueri [regis] Aschuris Me:....ac precatus est Hiskias 
Rex,....et dixit, Audi,” Jehovah, ‘omnia verba Sancheribi, qui 
misit ad blasphemandum Deum vivum:” et locutus est Jehovah 
super illum, “ Quem blasphemasti et calumniatus es, et contra quem 


extulisti vocem, et sublevasti altum oculos tuos? contra Sanctum 

Israelis. Per manum servorum tuorum blasphemasti Dominum” 
(xxxvii. 6, [15,]-17, 23, 24): 


ex his quoque patet quod “‘blasphemia” dicatur de falsi- 
loquiis contra Deum; nam per ‘‘regem Assyriae,” qui tunc 
erat Sancheribus, significatur rationale; per illum autem 
rationale perversum, quod contra Divinum Verum loquitur, 
ac id probris afficit, ac per falsa perstringit; quod etiam 
est id falsificare, ut supra di€tum: falsa quae locutus est 
contra Divinum Verum, significantur per illa quae ibi (vers. 
10-13, 24, 25) continentur, quae omnia non solum fuerunt 
blasphemiae contra Deum, sed etiam falsificationes Divini 
Veri. Apud Mosen, 
~“Quod ad animam, quae fecerit manu alta,....Jehovam ille blasphe- 
mans,....eo quod Verbum Jehovae spreverit, et praeceptum Ipsius 


irritum fecerit, exscindendo exscindetur anima illa, iniquitas ejus 
in illa”’ (Vwum. xv. 30, 31): 


agitur ibi de illis qui contra praecepta Dei per Mosen data 
faciunt, tam per errorem, quam ex proposito (ut patet a versu 
23, et sequentibus istius capitis); hic de illis qui faciunt contra ea 
ex proposito, quod intelligitur per ‘‘facere manu alta:” et 
quia contra praeceptum facere est contra Divinum Verum, 
et contra hoc ex proposito facere est ex intentione vo- 
luntatis facere, et inde falsum loqui, quod est actualis 
Verbi adulteratio et falsificatio, ideo dicitur ‘‘Jehovam ille 
blasphemans:” et quia hoc simile est cum peccato et blas- 
phemia contra Spiritum san¢tum, dicitur quod ‘exscin- 
dendo exscindetur anima haec, iniquitas ejus in illa;” 
“iniquitas ejus in illa” significat quod non remitti possit. 
Quod blasphemia dicatur de maliloquiis et falsiloquiis de 
Deo, proinde de Divino Vero, non vacat hic per plura 
loca e Verbo confirmare, tam quia quisque videre potest 
-quod blasphemia in spirituali sensu non aliud sit, quam 
quia genera ejus varia sunt, et ideo in linguis humanis, 
ut quoque in lingua Hebraea, varia nomina sunt, per quae 
genera blasphemationis Dei et Divini Veri exprimuntur ; 
ut quae in Latina lingua nominantur calumniae, contume- 
liae, ignominiae, opprobria, convitia, vituperia, dicteria, 
subsannationes, illusiones, et plura: haec singula cum dif- 
ferentia generica et specifica in Verbo dicuntur, quas diffe- 
rentias explorare et exponere multis opus est. 

VERSUS 2, 


Qe “Et bestia quam vidi erat similis pardo, et pedes ejus sicut ursi, et os ejus 
sicut os leonis; et dedit illi draco potentiam suam, et thronum suum, et potestatem mag- 
nom,”" 


2. “Et bestia quam vidi erat similis pardo,” significat ratiocinia discordantia, 
et usque apparentia sicut cohaereant [n. 780]; “et pedes ejus sicut 
ursi,” significat ex naturalibus quae sunt fallaciae [n. 781]; “et os 
ejus sicut os leonis,” significat ratiocinationes ex falsts destruentibus 
vera Verbi [n. 782]; “et dedit illi draco potentiam suam, et thronum 
suum, et potestatem magnam,” significat quod tilt gui fidem a vita sepa- 
rant, per vatiocinationes ex fallaciis firment doctrinalia sua, et ila 
corroborent, et sic potenter seducant [n. 783], 


780(a). (Vers. 2] “Et bestia quam vidi erat similis pardo.””— 
Quod significet ratiocinia discordantia, et usque apparentia 
sicut cohaereant, constat ex significatione ‘‘ bestiae ex mari 
ascendentis,” de qua hic agitur, quod sint ratiocinia ex 
naturali homine confirmantia separationem fidei a vita 
(de qua supra, n. 774), hic itaque ratiocinia illa; et ex signifi- 
catione ‘‘pardi,” quod sint illa discordantia, et usque appa- 
rentia sicut vera. Quod talia significentur per ‘‘pardum,” 
est quia pardus quoad pellem est maculis distinétus et 
variegatus, ex qua variegatione apparet non impulcher ; 
et quia animal saevum est et insidiosum, et prae reliquis 
celer ad rapiendum, et quia tales etiam sunt qui per ratio- 
cinia solerter callent confirmare dogma de separatione 
fidei a bonis operibus per ratiocinia ex naturali homine, 
quod tametsi cum veris discordat, usque per illa faciunt 
ut illud appareat sicut cum veris cohaereat, ideo illa bestia 
quoad corpus “similis pardo” apparuit. ‘Quia haec signi- 
ficantur per ‘‘pardum,” velim primum per aliqua illustrare 
quomodo illi qui fidem separant a vita ejus, quae sunt bona 
opera, per ratiocinia faciunt ut discordantia appareant sicut 
cohaerentia. Haeretica describuntur multis in locis in 
Verbo per “‘idola,” quae fabricator per varia format, usque 
ut appareant in figura hominis, sed quibus tamen non potest 
indi vita, qua videant, audiant, moveant manys ac pedes, 
et loquantur. Hoc quoque faétum vidi in mundo spirituali 
a quibusdam qui fidem separaverunt a bonis operibus, et 
perstitit hoc opus per plures horas; et postquam idolum 
factum est, apparuit quidem id in conspeétu plurium sicut 
imago hominis, sed coram oculis angelorum sicut mon- 
strum: voluerunt etiam aliquid vitae per artes indere, sed 

non potuerunt. Quod talia in mundo spirituali fiant, est 
quia omnia quae ibi apparent sunt repraesentativa spiri- 
tualium, quae sistuntur in formis quales existunt in mundo ; 
inde apparent omnis generis bestiae terrae, et aves caeli; 
etiam inde apparent domus, in illis conclavia, inque his 
varia decoramenta; tum horti et paradisi pleni arboribus 
fructiferis et floribus ; apparent etiam mensae, et super illis 
omnis generis edulia; et innumera alia, quae tamen omnia 
eX Origine spirituali sunt, et inde spiritualium repraesen- 
tativa. Ex eo est quod ibi a quibusdam formentur plura, 
per quae effigiantur spiritualia. Inde est quod etiam illi 
sistere voluerint fidem separatam a bonis operibus sub ima- 
gine hominis, ut ex apparentia illa simplicibus persuaderent 
ut dogma illud haereticum esset Divinum Verum: nam 
omne verum a Domino in sua forma.est homo; inde 
angeli, quia receptiones Divini Veri a Domino sunt, 
formae humanae sunt; immo quicquid apud angelum ex 
Divino Vero est, talis formae est. (Quod ita sit, constare potest ex 
pluribus in opere De Cae/o et Jnferno, in specie ex illis quae ibi, n. 460, dicta sunt.) 
Quod ‘‘idola” in Verbo significent doétrinalia falsa ex 
propria intelligentia, apparentia sicut vera, videatur supra 
(n. 587). Haec diéta sunt, ut sciatur quod omnibus haere- 
sibus, et imprimis universali huic de separatione fidei a 
bonis operibus, per ratiocinia possit induci apparentia, sicut 
forent ex veris et non ex falsis. Sed illustretur hoc per 
exemplum. Quis non potest adduci ad credendum quod 
sola fides sit unicum medium salutis, quia homo non pot- 
est a se facere bonum quod in se est bonum? Hoc appa- 
ret cuivis ad primum visum quod sit consequens, ac ita 
cohaerens cum vero; et tunc nescit quod sit ratiocinium 
ex naturali homine confirmans separationem fidei a bonis 
operibus, ex quo ratiocinio persuasus homo cogitat quod 
non opus habeat attendere ad suam vitam, quia habet 
fidem ; sed qui in illa persuasione est, non scit quod facere 
bonum ex Verbo, hoc est, quia mandatum est in Verbo, 
sit facere bonum a Domino; et quod sic faciat bonum a 
se, sed usque credat quod sit a Domino. Sed de his plura 
in sequentibus. Ex paucis his videri potest quomodo per 
ratiocinia facile induci potest apparentia sicut falsum illud, 
quod universaliter in Ecclesia Christiana regnat, concordet 
cum hoc vero, quod omne bonum quod in se bonum est, 


2172 APOCALYPSIS EXPLICATA. 


sit a Domino, et nihil ab homine, et quod ideo homo possit 
desistere a faciendo bonum, et usque salvari; cum tamen 
prorsus discordat. 

[b.] Quod talia per “‘pardum” significentur, constare 
potest a sequentibus:—Apud F¥eremzam, 


“Num conyertet Aethiops cutem suam, aut pardus maculas suas? Etiam 
vos potestis bonum facere, qui edocti estis malum facere ” (xiii. 23) ° 


“Num convertet Aethiops cutem suam?” significat quod 
malum non possit mutare naturam suam; ‘‘ Aethiops” est 
malum in sua forma, quia totus niger; et ‘‘cutis,” quia est 
extremum hominis, et correspondet ejus sensuali, est natura 
ejus ; ‘‘aut pardus maculas suas?” significat quod falsum 
mali nec possit mutare; ‘‘pardus” hic est falsum ex malo, 
est enim verum falsificatum per ratiocinia, et “‘maculae” 
sunt falsificata; quia utrumque est contra bonum, dicitur, 
‘Etiam vos potestis bonum facere, qui edo¢ti estis malum 
facere :” dicitur quod utrumque sit contra bonum, nempe 
malum et falsum mali, quia est malum voluntatis, et inde 
falsum intellectus; malum voluntatis est malum ex natura, 
et falsum intellectus fit malum per actum, nam voluntas 

agit per intellectum et facit malum. Apud Lsazam, 
“Frit justitia cingulum lumborum Ipsius, et veritas cingulum feminum 
Ipsius; quare commorabitur lupus cum agno, et pardus cum haedo. .; 


..vitulus, etiam leo juvenis et saginatum una, et puer parvus ducet 
eos”’ (xi. 5, 6): 


haec de Domino et de Ipsius regno, ac de statu innocentiae 
et pacis ibi; quod haec de Domino dicta sint, patet a 
versu 1, hujus capitis, ubi dicitur quod ‘‘virga exibit ex 
trunco Jischaji, et surculus ex radicibus ejus [fruétum] feret :” 
quod ‘‘justitia cingulum lumborum Ipsius erit, et veritas 
cingulum feminum Ipsius,” significat quod Divinum Bonum 
procedens ex Divino Amore Domini conjunget illos in 
caelo et in ecclesia qui in amore in Ipsum sunt, et quod 
' Divinum Verum procedens ex Ipso conjunget illos in caelo 
et in ecclesia qui in amore erga proximum sunt ; per “‘justi- 
tiam,” cum de Domino, intelligitur Divinum Bonum, ac 
per ‘“‘lumbos Ipsius” intelliguntur illi qui in amore in Ipsum 
sunt, per ‘‘veritatem” intelligitur Divinum Verum, per 
‘‘femina Ipsius” intelliguntur qui in amore erga proximum 
sunt, ac per “cingulum” significatur conjunctio cum illis 

’ 


in caelo et in ecclesia: ‘‘quare commorabitur,” significat 
statum pacis, qui est quum nihil mali ab inferno timetur, 
quia non damnum inferre potest; ‘“‘lupus cum agno, et 
pardus cum haedo,” significat quod non aliquod malum 
et falsum nociturum sit illis qui in innocentia et in chari- 
tate a Domino sunt; per “‘lupum” significatur malum 
quod innocentiae oppositum est, et illum destruere conatur, 
et per ‘“‘pardum” intelligitur falsum charitati oppositum, 
quod per ratiocinia pro fide charitatem destruere conatur, 
per ‘‘agnum” significatur innocentia, et per ‘‘haedum” 
charitas; ‘‘vitulus etiam et leo juvenis et saginatum una,” 
significat quod falsum infernale non nociturum sit innocen- 
tiae naturalis hominis, nec ulli affe€tioni boni ejus; per 
“‘vitulum” significatur innocentia naturalis hominis, per 
“saginatum” seu ‘‘bovem” significatur affectio naturalis 
hominis, et per ‘‘leonem” falsum infernale quoad potentiam 
et cupidinem destruendi Divinum Verum: ‘“‘et puer parvus 
ducet eos,” significat statum innocentiae et amoris in 
Dominum in quo erunt; ‘‘puer” significat innocentiam et 
simul amorem in Dominum, amor enim in Dominum unum 
facit cum innocentia; nam qui in illo amore, etiam in 
innocentia sunt, ut sunt illi qui in tertio caelo sunt, qui 
etiam inde coram oculis aliorum apparent sicut infantes et 
pueri. Apud Feremiam, 
“Percussit”’ magnates Hierosolymae ‘‘leo de silva, lupus camporum 
devastabit eos, pardus vigilans contra urbes eorum, omnis qui 


exiverit discerpetur, quia multiplicatae sunt praevaricationes eorum, 
vdlidae factae aversiones” (v. 6): 


haec dicta sunt de falsificatione veri in ecclesia; et per 
‘“‘magnates Hierosolymae” intelliguntur illi qui reliquis 
praeibunt in docendis veris et bonis, et per ‘‘ Hierosoly- 
mam” intelligitur ecclesia quoad do¢trinam: per ‘‘leonem 
e silva,” qui percussit magnates, significatur dominium falsi 
infernalis ; per ‘‘lupum,” qui devastabit, significatur domini- 
um mali inde; utrumque, tam falsum quam malum, destru- 
ens vera et bona ecclesiae: per ‘‘pardum,” qui ‘‘vigilat 
contra urbes,” significantur ratiocinia a falsis mali contra 
vera dottrinae; ‘‘urbes” significant doétrinalia, ita vera 
doétrinae: quod “‘discerpetur omnis qui exiverit,” significat 
quod quisquis recedit a veris do¢trinae a falsis periturus sit : 
‘per ‘‘praevaricationes” quae multiplicatae, significantur 

falsificationes veri; per ‘“‘aversiones” quae validae factae, 
significantur adulterationes boni; quod falsificationes veri 
et adulterationes boni. per ‘‘praevaricationes” et ‘‘aver- 
siones” significentur, constat ex versu sequente, ubi dicitur 
quod ‘‘ moechati sint, et domum meretricis turmatim intra- 
verint,” per quae falsificationes et adulterationes illae 
significantur. Apud Hadbakuk, 


“Cujus leves sunt prae !Jpardis equi,..acuti sunt prae lupis vesperae, ut 
diffundant se equites ejus” (i. 8): 


haec de devastatione ecclesiae per adulterationem veri; 
“‘sens Chaldaea, de qua haec dicuntur, illam significat : 
“‘cujus leves sunt prae pardis equi,” significat cupidinem 
seducendi per ratiocinia, et inde solertiam seducendi ; cupido 
et solertia illorum significatur per quod ‘‘leves” et celeres 
sint, ratiocinia ex naturali homine significantur ibi per 
“‘equos ;” et quia haec per ‘‘equos” significantur, et similia 
per ‘‘pardos,” ideo dicitur quod ‘‘equi eorum prae pardis 
leves sint;” ‘‘acuti sunt prae lupis vesperae,” significat 
astutiam fallendi per fallacias ; fallaciae sensuum hic signifi- 
cantur per ‘“‘lupos vesperae,” quia fallaciae sunt ex sensuali 
homine, qui in tenebris falsa sicut vera videt ; ‘‘ut diffundant 
se equites ejus” significat ut vera Verbi per adulterationem 
fiant haeretica; per “‘equites” significantur haereses, quia 
per ‘‘equos” ratiocinationes, per quas confirmantur falsa. 
Apud Danielem, 


Tertia bestia e mari ascendens erat ‘‘sicut pardus, cui alae quatuor, 
quales avibus, super tergo illius” (vii. 6): 


describitur ibi per quatuor bestias e mari ascendentes suc- 
cessiva devastatio ecclesiae; et per tertiam hanc bestiam, 
quae “‘sicut pardus,” significantur similia quae per ‘ par- 
dum” in hoc loco Afocalypseos, nempe ratiocinia discor- 
dantia, et usque apparentia sicut cohaereant; ‘“‘cui alae 
quatuor, quales avibus, super tergo illius,” significat appa- 
rentiam intellectus boni et veri ex applicatione sensus litte- 

rae Verbi. Apud Hoscheam, 
“Ego novi te in deserto, in terra siccitatum ; cum pascuum eorum, tunc 
saturati sunt; cum saturati sunt, tune elatum est cor eorum ; prop- 


terea obliti sunt Mei, ideo factus sum illis sicut leo, sicut pardus 
super via observabo”’ (xiii. 5-7): 


“Ego novi te in deserto, in terra siccitatum,” significat 

statum absque bono et absque veris; ‘‘desertum” est sta- 
tus absque bono, et ‘‘terra siccitatum” est status absque 
veris ; ‘cum pascuum eorum, tunc saturati sunt,” significat 
quando illis data sunt bona et vera, hoc est, de illis instructi 
ex Verbo, usque ad plenam nutritionem animae ; ‘‘cum 
saturati sunt, tunc elatum est cor eorum,” significat cum 
ex plenitudine illa extulerint se super omnes, credendo 
quod ideo illis solis caelum et non aliis: ‘‘propterea obliti 
sunt Mei” significat quod fastus obliteraverit ea, et inde 
recesserit desiderium, et cum hoc cor eorum a Domino: 
“ideo faétus sum illis sicut leo” significat inde devasta- 
tionem omnis veri ecclesiae: ‘‘et sicut pardus super via 
observabo” significat falsificationem veri per ratiocinia ex 
naturali homine; per ‘‘pardum” significatur falsificatio per 
ratiocinia, per ‘‘viam” verum ducens ad bonum, et per 
‘“‘observare” intentio pervertendi. Ita dicitur de Domino 
in sensu litterae Verbi ex apparentia Veri, in qua tamen 
insitum latet genuinum Verum, quod est sensus spiritualis 
Verbi, quod Ipse non sit sicut leo, qui ecclesiam devastat, 
nec sicut pardus qui vera per ratiocinia falsificat, sed homo 
qui id facit quando corde effertur. Ex his constare potest 
quid per ‘‘pardum” in Verbo significatur. 

78x(a)]. “Et pedes ejus sicut ursi.”—Quod significet ex 
naturalibus quae sunt fallaciae, constat ex significatione 
‘‘pedum,” quod sint naturalia (de qua supra, n. 69, 600[a], 632, 
606) ; et ex significatione ‘‘ursi,” quod sint qui in potentia 
ex naturali sensu Verbi, tam boni quam mali (de qua sequitur) ; 
quod hic per ‘‘pedes bestiae,” quae quoad corpus similis 
fuit pardo, et quoad pedes sicut ursus, significentur falla- 
ciae, est quia per ‘‘pardum” significantur ratiocinia discor- 
dantia et usque apparentia sicut cohaereant (de quo mox supra, 
n. 780), et illa ratiocinia quatenus sunt ex naturali ultimo, 
quod est sensuale, sunt fallaciae, quae significantur per 
“‘pedes ursi.”. Multis in locis in Verbo nominantur “ bes- 
tiae,’ tam mundae quam immundae, et per illas significantur 
varia, quae vel caeli vel inferni sunt; per ‘‘bestias mundas 
et utiles” talia quae sunt caeli, ac per ‘“‘bestias immundas 
seu inutiles,” talia quae sunt inferni; at quid caeli et inferni 
significant, non aliunde melius sciri potest quam ex reprae- 
sentativis in mundo spirituali, ubi etiam bestiae apparent ; 
quae omnia sunt apparentiae repraesentantes illa quae 

angeli aut spiritus ex affectionibus, inclinationibus, appe- 
titibus, voluptatibus et cupiditatibus cogitant. Haec sistun- 
tur coram oculis eorum in variis formis, sicut in hortis, in 
silvis, in agris, in campis, et quoque in fontibus; tum in 
palatiis, domibus, et inibi conclavibus, in quibus decoramenta 
et utensilia; sistuntur etiam mensae, super quibus varii 
generis cibi: praeterea sistuntur illa in formis animalium 
terrae, volatilium caeli, et reptilium, infinita varietate; non 
modo in formis animalium et volatilium, qualia sunt super 
nostra tellure, sed etiam composita ex pluribus, quae 
nullibi in terris dantur, ex quibus mihi datum est videre 
plura: et cum illa apparent, noscitur statim ex qua origine 
spirituali sunt, ita quid significant: sed animalia et volatilia 
illa illico evanescunt, ut primum spiritus aut angelus desistit 
a cogitatione et meditatione sua. Quod talia in mundo 
spirituali appareant, manifeste constare potest a similibus 
visis a prophetis ; ut quod Dominus apparuerit sicut Agnus ; 
quod cherubi visi sint quoad facies sicut leo, sicut bos, et 
sicut aquila (de quibus apud Lechzelem); quod equi visi 
sint exeuntes ex. Libro vitae, cum Agnus aperuit sigilla ; 
tum Equus albus, ut. et plures equi albi super quibus in 
caelo equitabant (apud Fohkannem); et quoque equi albi, 
“badii, rufi, nigri, grandinati (apud Sacharzam) ; tum quoque 
quod visus sit draco rufus, cui plura capita et cornua; et 
hic nunc visa est bestia similis pardo, cum pedibus ursi, 
cui os leonis; ut et alia bestia, cui duo cornua similia agno; 
et postea bestia coccinea super qua sedit mulier: visae 
etiam sunt Danieli quatuor bestiae ex mari ascendentes, 
quarum prima apparuit sicut leo cui alae aquilae, altera 
similis urso, tertia similis pardo, cui quatuor alae, et quarta 
_terribilis. Ex quibus constare potest non modo quod 
tales bestiae in mundo spirituali appareant, sed etiam 
quod significent. Inde quoque videri potest quod omnes 
‘‘bestiae,” et quoque omnes ‘‘aves,” quae memorantur 
in Verbo, significativae talium sint quae per bestias in mun- 
do spirituali repraesentantur. Quid autem ‘‘ursus” signi- 
ficat, in sequentibus dicetur. 

[b.] Antequam in Verbo ostenditur quid significatur 
per ‘‘ursum,” velim aliquot exemplis illustrare quid intelli- 
gitur per fallacias, quae per ‘‘pedes sicut ursi” hic signifi- 
cantur. Fallaciae dicuntur plura_ quae homo ratiocinatur 


CAP. XIII., VERS. 2.—N. 781[4]. 2177 


et concludit ex naturali homine absque luce spirituali, quae 
est lux intelle¢tus illustratia Domino; naturalis enim homo 
suae cogitationis ideas capit ex terrestribus, corporeis et 
mundanis, quae in se sunt materiales ; et quando cogitatio 
hominis non supra illas elevatur, materialiter cogitat de 
spiritualibus ; et materialis cogitatio absque luce spirituali 
omne suum trahit ex amoribus naturalis hominis et ex 
eorum jucundis, quae contra amores caelestes et contra 
eorum jucunda sunt: inde est quod conclusa et ratiocinia 
ex solo naturali homine, et ejus fatuo lumine, sint fallaciae. 
Sed exempla illustrent. Fallacia est, Quod fides cogitativa 
salvet ; cum tamen homo talis est qualis ejus vita est. Fal- 
lacia est, Quod fides cogitativa sit spiritualis; cum tamen 
amare Dominum super omnia, et proximum sicut se ipsum, 
sit ipsum spirituale ; et amare est velle et facere. Fallacia 
est, Quod fides etiam momentanea detur ; cum tamen homo 
purificandus est a malis et inde falsis, et regenerandus a 
~ Domino, quod diu perstat, et [sciendum est] quod sicut puri- 
ficatur et regeneratur fidem spiritualem accipiat. Fallacia 
est, Quod homo possit recipere fidem et salvari in hora 
mortis, utcunque ejus vita fuerat ; cum tamen vita hominem 
manet, et homo judicatur secundum fa¢ta et opera. Falla- 
cia est, Quod fides per baptismum etiam sit infantibus ; cum 
tamen fides comparanda est per cognitiones veri et boni, 
et per vitam secundum illas. Fallacia est, Quod per solam 
fidem ecclesia apud hominem ; cum tamen per fidem chari- 
tatis est ecclesia apud illum, et charitas est vitae et non 
fidei separatae. Fallacia est, Quod homo per solam fidem 
justificetur, et quod justificato per illam meritum Domini 
imputetur, et quod postea illum nihil condemnet; cum 
tamen fides absque vita fidei, quae est charitas, est quasi 
dicatur vivum absque anima, quod in se est mortuum, nam 
charitas est anima fidei, quia est vita ejus ; quare non justi- 
ficatur homo per fidem mortuam ; minus per illam imputatur 
meritum Domini, et fit salvatio; et ubi non salvatio, est 
condemnatio. Fallacia est, Quod soli fidei amor et charitas 
insit ; cum tamen amor et charitas.est velle et facere ; quod 
enim homo amat, hoc non solum cogitat, sed etiam vult 
et facit. Fallacia est, Quod ubi legitur ‘‘facere” in Verbo, 
et ubi dicuntur “facta” et ‘‘opera,” intelligatur fidem habere, 
quia fidei insunt ; cum tamen distinéta sunt sicut cogitatio 


2178 APOCALYPSIS EXPLICATA. 


et voluntas; potest enim homo cogitare multa quae non 
vult, et quod vult hoc cogitat cum sibi soli reliétus est, ac 
velle est facere: voluntas etiam et inde cogitatio est ipse 
homo, et non cogitatio separata; ac facta et opera sunt 
voluntatis et inde cogitationis, at sola fides est cogitationis 
separatae a factis et operibus quae sunt voluntatis. Fal- 
lacia est, Quod fides separanda sit a bonis operibus, quia 
homo bonum.a se non potest facere, et si faciat quod ponat 
in eo meritum; cum tamen homo non bonum facit a se, sed 
ex Domino, cum ex Verbo, quia in Verbo est Dominus, 
et quoque Dominus est Verbum; et tunc homo non bonum 
facit a se, cum facit sicut a se, et usque credit quod ex 
Domino, quia ex Verbo; et quia credit quod bonum quod 
facit sit a Domino, non potest in factis meritum ponere. 
Fallacia est, Quod intellectus captivandus sit sub obedientia 
fidei, et quod fides visa intelleétu non sit fides spiritualis ; 
cum tamen intellectus est qui illustratur in rebus fidei cum 
legitur Verbum, et intelleétus ab illustratione seclusus non 
scit num verum sit vel num falsum: inde fides nec fit fides 
ipsius, sed fides alterius in se ; quae fides est fides historica, 
et cum confirmatur fit fides persuasiva, quae potest videre 
falsa ut vera, ac vera ut falsa; inde est fides omnium hae- 
resium. Fallacia est, Quod fiducia, quae vocatur fides 
salvans, capta absque intellectu, sit fiducia spiritualis ; cum 
tamen fiducia absque intelleétu est persuasio ex alio, aut 
ex confirmatione per loca Verbi hic et ibi sparsim collecta, 
et per ratiocinia ex naturali homine falso principio appli- 
cata; talis fiducia caeca fides est, quae quia non videt num 
verum sit aut falsum, est mere naturalis: praeterea omne 
verum vult videri, quia est lucis caeli; at verum quod non 
videtur, potest multis falsificari, et verum falsificatum est 
falsum. Tales sunt fallaciae solummodo quoad fidem 
separatam a bonis operibus. Sunt adhuc plures, non modo 
quoad fidem, sed etiam quoad bona opera, quoad charita- 
tem et quoad proximum, imprimis quoad conjunctiones 
illorum cum fide ab eruditis artificiose concinnatas. Quod 
tales fallaciae significentur per ‘‘pedes ursi,” est quia per 
‘“‘ursum” significantur illi qui in potentia ex naturali sensu 
Verbi sunt, tam probi quam mali; et quia per ‘“‘pedes” 
significantur naturalia, ideo per ‘“‘pedes ursi” significan- 
tur fallaciae, ex quibus per ratiocinia falsificant sensum 

litterae Verbi, et in quas vertunt apparentias veri illius 
sensus. 


[e.] Quod ‘‘ursus” significet potentiam ex naturali 
sensu Verbi, tam apud probos quam apud malos, constare 
potest ex sequentibus :—In Lzbro Secundo Regum, 


“Cum. .Elisaeus ascenderet. . Bethelem, ille ascendens in via, cum pueri 
. .exiverunt ex urbe, et illuserunt illi, et dixeruntilli, Ascende calve, 
ascende calve; et respexit post se, et vidit eos, et maledixit illis in 
nomine Jehovae; et exiverunt duae ursae e silva, et discerpserunt 
de iis quadraginta et duos pueros”’ (ii. 23, 24): 


cur pueri maledicti sunt ab Elisaeo, et ideo a binis ursis 
discerpti, quia vocarunt illum ‘‘calvum,” non sciri potest 
nisi sciatur quid repraesentavit Elisaeus, et quid significat 
“‘calvus,’ tum quid significant ‘‘ursi.” Quod non faétum 
sit ab Elisaeo ex immoderata ira et injusta causa, constare 
potest ex eo, quod ille non tam immanis potuerit esse 
solum quia pueri parvi dixerunt, ‘‘Ascende calve ;” erat 
quidem convitium in prophetam, sed non tale ut prop- 
terea ab ursis discerperentur. Sed ita factum est quia 
Elisaeus repraesentabat Dominum quoad Verbum,, ita Ver- 
bum quod a Domino; per ‘‘calvum” significabatur Verbum 
orbatum sensu naturali, qui est sensus litterae ejus, et per 
‘‘ursas e silva” significabatur potentia ex sensu naturali 
seu litterae Verbi, ut supra dictum est; et per ‘‘pueros” 
illos significabantur illi qui Verbum blasphemant propter 
sensum ejus naturalem, quia talis; per ‘“‘quadraginta duo” 
significatur blasphematio. Inde nunc patet quod per illa 
repraesentata et inde significata sit poena blasphema- 
tionis Verbi. Omnis enim potentia et sanétitas Verbi 
residet colleéta in ejus sensu litterae ;, si enim hic non foret, 
nec foret Verbum ; nam sine eo foret Verbum sicut domus 
absque fundamento, quae vibraretur in aere, ac inde conci- 
deretur et dilaberetur; et foret Verbum sicut homo absque 
cute, quae circumtegit et continet viscera inclusa in suo 
situ et ordine; et quia tale significatur per ‘‘calvum,” et 
per Elisaeum repraesentabatur Verbum, ideo pueri dis- 
cerpti sunt ab ursis, per quas significabatur potentia ex 
naturali sensu Verbi, qui est sensus litterae, tam apud 
probos quam apud malos. Ex his etiam patet quod histo- 
rica Verbi, aeque ac ejus prophetica, sensum spiritualem 
contineant. Simile per ‘‘ursum” significatur, quem David 

percussit ; de quo ita in Lzbro Primo Samuelts, 


“Dixit David ad Saulem, Pascens fuit servus tuus patri suo gregem, et 
venit leo, et quidem cum urso, et abstulit pecudem de grege ; exivi 
post eum, et percussi eum...; et cum surgeret contra me, appre- 
hendi barbam ejus, et percussi eum et occidi eum; tam leonem 
quam ursum percussit servus tuus: erit ergo Philisthaeus. .prae- 
putiatus, sicut unus de illis, eo quod opprobrio provocaverit ordines 
Dei vivi” (xvii. 34-37) : 


‘quod Davidi data sit potentia percutiendi leonem et ursum, 

qui abstulit pecudem de grege, erat quia per Davidem 
repraesentabatur Dominus quoad Divinum Verum, quo 
illi qui ab ecclesia Ipsius sunt instruuntur ; et per ‘“‘leonem” 
significatur potentia Divini Veri spiritualis, et in opposito 
sensu, ut hic, potentia falsi infernalis contra Divinum 
Verum; ac per ‘‘ursum” significatur potentia Divini Veri 
naturalis, et in opposito sensu potentia falsi contra id 
verum ; per ‘“‘pecudem” autem de grege, significantur illi 
qui ab ecclesia Domini sunt ; et quia haec repraesentata 
sunt, ideo data est Davidi potentia percutiendi ursum et 
leonem, ut per id repraesentaretur et significaretur potentia 
Domini tutandi suos in ecclesia per Divinum suum Verum, 
a falsis mali quae abinferno. Quod David ‘‘apprehenderit 
barbam ursi,” involvit arcanum, quod quidem aperiri potest, 
sed vix comprehendi: ‘‘barba” significat Divinum Verum 
in ultimis, in quo ipsa potentia ejus consistit ; quod verum 
etiam mali qui in falsis sunt ore quidem ferunt, sed illo 
abutuntur ad destruendum ; quo tamen ablato, non‘amplius 
illis aliqua potentia est; quare ursum occidit et leonem 
percussit ; sed de hac re alibi plura. Per Goliathum autem, 
qui erat Philisthaeus, et inde vocatur ‘‘praeputiatus,” 
significantur illi qui in veris absque bono sunt; et vera 
absque bono, sunt vera falsificata, quae in se falsa sunt: 
‘‘ praeputiatus ” significat illos qui in spurcis amoribus corpo- 
reis sunt, nam praeputium illis amoribus correspondet ; inde 
patet quid victoria Davidis super Goliathum repraesentabat. 
Ex his constare potest, unde est, 


Quod David a Chuschajo comparetur urso orbato in agro (2 Sam. xvii. 8). 


[d.] Apud Danzelem, 


Bestia altera ascendens e mari, “similis urso, et ad latus ejus erexit se, et 
? 
tres costae in ore ejus inter dentes ejus; insuper.. dicentes ei, | 
Surge, comede carnem multam” (vii. 5): 

describitur per ‘‘quatuor bestias e mari ascendentes” status 
ecclesiae successivus usque ad devastationem, quae est 
finis ejus; et per ‘‘alteram hanc bestiam,” quae “similis 
urso,” significatur falsificatio veri Verbi, remanente usque 
ejus potentia in sensu litterae; cupiditas falsificandi bona 
ejus significatur per quod ‘‘ad latus unum erexerit se ;” 
per ‘“‘tres costas in ore inter dentes” significantur cogni- 


tiones veri ex Verbo in copia, quae per ratiocinia ex’ 


fallaciis pervertuntur; et per ‘‘comedere carnem multam” 
significatur destructio boni per falsa, tum appropriatio mali. 
Apud Hoscheam, 


“Fa@tus sum illis sicut leo, sicut pardus super via observabo : occurram 
illis sicut ursus orbatus,....et comedam ibi sicut immanis leo, fera 
agri discindet eos” (xiii. 7, 8): 


quid significat, ‘‘Fa¢ctus sum illis sicut leo, sicut pardus 
super via observabo,” in mox praecedente articulo expli- 
catum est: “per ‘‘occurrere illi sicut ursus orbatus” signifi- 
catur falsificatia sensus litterae Verbi; per ‘‘comedere 
sicut immanis leo” significatur destructio et devastatio 
omnis veri.Verbi et inde ecclesiae; ‘‘fera agri discindet 
eos” significat quod perituri per falsa ex malo. In 
Thrents, 

“Etiamsi clamo et vociferor, obstruit preces meas: circumsepsit vias. . 


lapide exciso, semitas meas evertit ; ursus insidians. .mihi, leo in 
latibulis vias meas pervertit,...posuit Me desolatum ”’ (iii. 8-11); 


lamentatio a Deo de desolatione veri in ecclesia, et quod 
non audiri possint propter falsa, significatur per ‘‘Etiamsi 
clamo et vociferor, obstruit preces meas :” quod falsa ex 
propria intelligentia influxum veri avertant et rejiciant, 
significatur per ‘‘Circumsepsit vias lapide exciso, semitas 
meas avertit ;’ per ‘‘vias” et ‘‘semitas” Dei significantur 
vera ducentia ad bonum, et per ‘“‘lapidem excisum” signi- 
ficantur illa quae propriae intelligentiae sunt; quia haec 
per ‘“‘lapidem excisum” significantur, ideo prohibitum fuit 
construere altare ex lapidibus excisis, similiter templum 
Hierosolymae: ‘“‘ursus insidians Mihi” significat quod natu- 
ralis homo perverterit sensum litterae Verbi; ‘‘leo in latibu- 
lis” significat quod interior naturalis homo, ex malis in eo, 
pervertat omnem sensum veri Verbi et inde ecclesiae, unde 
falsa: “‘vias meas pervertit, posuit Me desolatum,” signifi- 

cat devastationem veri ecclesiae. Apud Amosum, 


“Vae desiderantibus diem Jehovae ; quid vobis dies Jehovae? ille‘tene- 
brarum et non lucis; sicut qui fugit leonem incidat in ursum, aut 
venit domum, [et] nitatur manu sua super parietem,\et mordeat 
anguis” (v. 18, Ig): 

per ‘‘diem Jehovae” intelligitur adventus Domini, qui est 
Messias, quem exspectaverunt; et quia crediderunt quod 
Ille liberaturus esset eos ab hostibus terrae, et evecturus 
eos in gloriam super omnes gentes, ideo desideraverunt 
Ipsum: sed quia Dominus non propter aliquod regnum in 
terra, sed propter regnum in caelo, in mundum venit, et quia 
Judaica gens in falsis mali fuit, et ea tunc manifestarentur, 
dicitur, ‘‘ Vae desiderantibus diem Jehovae ; quid vobis dies 
Jehovae? ille tenebrarum [et] non lucis;” ‘‘tenebrae et non 
lux” sunt falsa in quibus fuerunt: ‘‘sicut qui fugit leonem 
incidat in ursum” significat timorem prae dominio falsi, 
quaerendo vera ex sensu litterae Verbi, quae non possunt 
non falsificari ; is enim dicitur ‘fugere leonem, et incidere 
in ursum,” qui interius in falso ex malo est, et fertur ad 
cognoscendum vera ex sensu litterae Verbi, quem tunc ex 
interiori dominio falsi ex malo non potest non pervertere ; 
‘“‘venit domum, et nitatur manu super parietem, et mordeat 
eum anguis,” significat dum talis consulit Verbum in sensu 
litterae quaerendo bona, non videat quod mala pervertant 
illum; ‘‘morsus anguis” significat falsificationem, hic ex 
dominio interiori falsi ex malo. Apud Esazam, 

“Commorabitur lupus cum agno, et pardus cum haedo, cubabit vitulus, 
et leo juvenis et saginatum una, et puer parvus ducet eos; et 


juvenca et ursus pascent, et una cubabunt fetus eorum, leo sicut 
bos comedet stramen ”(xi. 6, 7): 


quid significat quod “‘lupus cum haedo commorabitur, et 
vitulus, leo juvenis et saginatum una cubabunt, et puer 
parvus ducet eos,” in praecedente articulo explicatum est : 
quod ‘“‘juvenca et ursus pascent, et una cubabunt fetus 
eorum,” significat potentiam et cupidinem naturalis hominis 
falsificandi vera Verbi, et quod illae non. nociturae sint 
bono naturalis hominis et ejus affectioni; ‘‘juvenca” est 
affectio boni et veri naturalis hominis, et ‘‘ursus” est 
potentia et cupido naturalis hominis falsificandi vera sen- 
sus litterae Verbi: ‘‘leo sicut bos comedet stramen” 
significat quod infernale falsum ardens destruere vera 

ecclesiae non nociturum sit affectioni boni naturalis homi- 
nis, tam apud hominem in se, quam apud homines inter 
se, et quod nec nociturum sit Verbo; per ‘“‘stramen” sig- 
nificatur Verbum in littera quod per falsum infernale 
pervertitur, sed non perverti potest ab illis qui in veris ex 
bono sunt. Apud eundem, 

“Palpamus sicut caeci parietem, et sicut non oculi palpitamus ; offendi- 
mus in meridie sicut in crepusculo, inter vivos sicut mortui; fre- 
mimus sicut ursi. ..,et sicut columbae gemendo gemimus ; exspecta- 
mus judicium, sed non; salutem, procul a nobis ; nam multiplicatae 


sunt praevaricationes nostrae coram Te, et DSO nostra respon- 
dent contra nos”’ (lix. 10-12) : 


“Palpamus sicut caeci parietem, et sicut non oculi palpi- 
tamus,’ significat non aliquem intelle¢ctum veri ; ‘‘ offendimus 
in meridie sicut in crepusculo” significat lapsum in errores, 
tametsi in ecclesia sunt ubi est Verbum, ex quo in lucem 
veri veniri posset; ‘‘inter vivos sicut mortui” significat 
quod possent in vita spirituali per Verbum esse, et tamen 
non sunt quia in falsis; ‘‘fremimus sicut ursi, et sicut 
columbae gemendo gemimus,” significat dolorem naturalis 
hominis, et dolorem spiritualis hominis inde; ‘‘exspec¢ta- 
mus judicium, sed non; salutem, procul a nobis,” significat 
spem illustrationis intelleétus et inde salvationis, sed in 
vanum ; ‘“‘multiplicatae sunt praevaricationes "!coram Te, 
et peccata nostra respondent contra nos,” significat propter 
Tale ex malo. Ex his nunc constare potest quod per 

“‘ursum” significetur naturalis homo quoad potentiam ex 
sensu litterae Verbi, in utroque sensu, tum quoad cupidi- 
nem falsificandi illum sensum: quod haec per ‘“ursum” 
significentur, patuit etiam mihi ex visis ursis in spirituali 
mundo, in quorum forma repraesentatae sunt cogitationes 
illorum qui naturales fuerunt, et Verbo studuerunt, dum 
per scientiam inde voluerunt praevalere: etiam visi sunt 
ursi qui inter dentes ferebant costas, sicut describitur 
ursus in loco supracitato apud Danielem,; et datum est 
intelligere quod per ‘“‘costas” repraesentarentur cognitiones 
quas in mundo hauserunt ex Verbo. Apparent etiam ibi 
ursi albi,*per quos repraesentabatur potentia spiritualis 
naturalis hominis per Verbum. Praeterea apparent ibi 
bestiae compositae ex ursis, pantheris, lupis, bovibus, et 
quoque eaedem alis praeditae, quae omnia significativa 
talium sunt, cum in meditatione vadunt. 

782. “Et os ejus sicut os leonis.””—Quod significat ratzo- 
cinationes ex falsis destruentibus vera ecclesiae, constat ex 
significatione ‘‘oris,” quod sit cogitatio (de qua supra, n. 580), 
hic autem ratiocinatio (de qua sequitur); et ex significatione 
‘‘leonis,” quod sit falsum infernale quoad potentiam (de qua 
etiam supra, n. 278[c]) : causa est, quia per ‘‘leonem” significatur 
Divinum Verum; quare etiam Dominus in Verbo vocatur 
Leo; inde in opposito sensu per ‘“‘leonem” significatur 
falsum infernale quoad potentiam destruendi Divinum 
Verum, ita Verbum, quod fit imprimis per adulterationes 
et falsificationes ejus; et quia leo est animal prae reliquis 
potens, et potentia ejus crescit secundum famem come- 
dendi, ita rapiendi et dilaniandi, ideo per ‘‘leonem” etiam 
significatur cupiditas destruendi vera Verbi. Similia etiam 
per leones repraesentantur in mundo spirituali; apparent 
enim ibi etiam leones, sed formae leonum ibi sunt appa- 
rentiae oriundae ex illorum cupiditate qui potenter possunt 
adulterare et falsificare vera Verbi, per quae destruuntur, 
quibus potentia accedit secundum facultatem ratiocinandi ; 
ex eo est, quod per “‘leones” in Verbo, in sensu opposito, 
significetur falsum infernale destruens vera ecclesiae. Quia 
illa per ‘“‘leonem” significantur, et per ‘“‘bestiam quae 
similis pardo, et cui pedes sicut ursi,” significantur ratio- 
cinia confirmantia separationem fidei a vita, per quae 
adulterantur et falsificantur bona et vera Verbi, ideo per 
‘‘os” illius bestiae, quod ‘‘sicut os leonis,” significatur 
ratiocinatio ex falsis destruentibus vera Verbi. Per ‘‘os” 
in proprio sensu significatur cogitatio; at quia inde est 
loquela homini, per ‘‘os” significantur plura quae ex cogi- 
tatione fluunt, sicut instru¢ctio, praedicatio, ratiocinatio ; 
hic ratiocinatio, ex causa quia ratiocinia ex naturali homine 
per ‘‘bestiam,” de qua hic agitur, significantur. Sed plura 
de hac re infra in explicatione vers. 5-7, hujus capitis 
dicentur, ubi haec verba sunt, ‘‘Datum est ei os loquens 
magna et blasphemias; et data est ei potestas bellum 
faciendi menses quadraginta duos: et aperuit os suum in 
blasphemiam adversus Deum, blasphemare nomen Ipsius 
[et] Tabernaculum Ipsius, et eos in caelo habitantes: et 
datum ei bellum facere cum sanétis, et vincere illos ;” ex 
quibus constabit qualis illis potentia est, et qualis illis 
cupiditas, et quoque copia per ratiocinia falsificandi vera et 
adulterandi bona Verbi. 

783. “Et dedit i/li draco potentiam suam, et thronum suum, 
et potestatem magnam.”—Quod significet guod cll: qui fidem 
@ vita separant, per ratiocinationes ex fallaciis firment 
dotirinalia sua, et tlla corroborent, et sic potenter seducant, 
constat ex significatione ‘“‘bestiae,” cui draco dedit suas 
vires, quod sint ratiocinia ex naturali homine confirmantia 
separationem fidei a vita (de qua supra, n. 774); quod ratiocinia 
illa sint ex fallaciis sensuum, est quia bestia illa visa est 
similis pardo, et pedes ejus sicut ursi, et per ‘‘pedes ursi” 
significantur fallaciae (de quibus etiam supra, n. 781[as]); et ex 
significatione “dare potentiam, thronum suum, et potestatem 
magnam,” quod sit firmare doétrinalia ac ita illa corrobo- 
rare; “‘potentia” significat valorem, ‘‘thronus” significat 
ecclesiam quoad do¢trinam, quae ex falsis, ‘“‘et potestas 
magna” significat firmationem et corroborationem inde; 
quod haec accedant ratiociniis et eorum fallaciis, supra 
ostensum est. Quod “llis qui separant fidem a vita, hoc 
est, a bonis operibus, potentia, thronus et potestas sit, non 
est quia falsa, in quibus sunt, “aliquid potentiae in se habent, 
nam falsis ex malo prorsus nulla potentia est, quia omnis 
potentia est veris ex bono; sed falsa in falsa potentiam 
habent, quia similia in similia: hoc manifeste constare potest 
spirituum infernalium inter se, exercent enim illam per 
imaginativa et correspondentiarum simulacra, ex quibus 
volunt videri potentissimi et validissimi: sed usque illis 
prorsus nulla potentia est contra vera, et tam nulla, ut sit 
nihil; quod ex multa experientia confirmare potuissem, si 
locus exspatiandi usque illuc in explicationibus his super 
A pocalypsin daretur: hoc solum constare potest ex eo, quod 
inferna, in quibus myriades myriadum sunt, per Divinum 
Verum procedens a Domino teneantur vinéta, ut nullus ex 
illis hiscat elevare digitum manus: tum etiam ex eo, quod 
millenae cohortes malorum spiritum possint ab uno angelo 
per vera a Domino duci, coerci, vinci, dispergi, et hoc modo 
per visum ex voluntatis intentione: talis potestas etiam 
mihi aliquoties a Domino data est. Quod ecclesia in fine 
ejus sit in falsis et inde malis, ac in malis et inde falsis, et 
tamen veris ex bono est omnis potestas, quae videntur 
ex Domino per vera ex Verbo posse dari, potest mirum 
apparere: sed causa est, quia falsa potestatem habent in 
illos qui in falsis ex malo sunt, et in fine ecclesiae regnant 

ea falsa, et quando ea regnant ron recipiuntur vera; idcirco 
falsa per vera non possunt discuti; inde est quod diabolus 
dicatur tunc “‘potens,” et ‘‘vinculis solutus.” Inde est quod 
falsum infernale in Verbo dicatur ‘‘leo,” ‘‘ursus,” “lupus,” 
ac ‘“‘bestia” et ‘“‘fera” valida et rapax. Ex eo etiam est 
quod illi qui in falsis sunt, in Verbo dicantur ‘‘ potentes,” 
‘‘validi,” ‘“robusti,” ‘‘ fortes,” ‘“ heroes,” ‘‘dynastae,” ‘‘terri- 
biles,” ‘‘formidabiles,” et ‘‘vastatores,” ut constare potest 
ex pluribus locis ibi, ut ex his:—Apud Seremzam, 


“Ecce adducens super vos gentem e longinquo, domus Israelis,...gens 
valida,....ommnes fortes” (v. 15, 16); 


apud eundem, 
“Ascendite equi,..insanite currus,..exite fortes” (xlvi. 9); 
apud eundem, 


“‘Gladie contra fortes, ut consternentur”’ (1. 36); 


apud Ezechielem, 


“Dabo” Pharaonem “in manum fortis gentium” (@Jxxxi. 11, 12) ; 


apud Hoschean, 


“Confisus es viae tuae, multitudini fortium [tuorum]” (x. 13); 


apud Foelem, 


“Populus magnus et validus,....sicut heroes currunt,...transcendunt 
murum ””’ (ii, 2, 7); 


apud Amos, 

“Perit refugium veloci, et fortis non confirmabit robur suum, nec potens 
eripiet animam,....fortis corde suo inter heroes fugiet nudus die 
illo” (ii. 14, 16) ; 

apud Davidem, 

“TIncrepa feram arundinis, congregationem fortium ”.(Ps. Ixviii. 31 [B. 
A, 30, in margine)) : : 

in Libro Primo Samuels, 


“Arcus fortium fracti sunt” (ii. 4); 


in A pocalypst, 
Omnes “reges..,..magnates,. .divites,. .chiliarchi, et potentes,....abs- 
conderunt se in speluncis, et in petris” (vi. 15) ; 
apud Matthaeum, 


“Principes gentium dominantur.., et magnates potestatem habent” (xx. 
25); "3 

apud Lucam, 


“ Haec vestra est hora, et potestas tenebrarum”’ (xxii. 53) ; 


et alibi pluries. Supradiétis addendum est quod spiritus 
infernales se credant validos et potentes prae reliquis, sed 
hoc ex causa quia valent contra illos qui in malis et inde 
falsis sunt, ita infernalis spiritus contra infernalem spiritum, 
seu malum per falsum contra malum per falsum; ex illa 
apparentia est, quod credant se potentes: sed potentia illa 
comparari potest myricae contra myricam, pulici contra 
pulicem, pulveri contra pulverem, et paleae contra paleam, 
quorum potentia est relativa ad eorum mutuas vires. 
Accedit quod spiritus infernales animo elati sint, et ex 
levissima causa velint robusti, fortes et heroes audiri. Quia 
hic agitur de potentia et de potestate magna quam draco 
ex se dedit bestiae ex mari ascendenti, et inde de poten- 
tia spirituum infernalium inter se, velim aliqua arcana de 
artibus illorum comparandi sibi potentias in mundo spiri- 
tuali detegere. Quidam comparant sibi potentiam per 
Verbum ; norunt enim aliqua loca inde, et illa pronuntiant, 
ex quibus fit illis communicatio cum simplicibus bonis, et 
inde cum illis conjunétio quoad externa; et quantum in 
illa conjunctione sunt, tantum valent super alios: causa 
est, quia omnia Verbi sunt vera, et veris est omnis poten- 
tia, et simplices boni in veris sunt ; unde ex conjunétione 
cum illis est potentia, sed quamdiu in conjunc¢tione illa 
sunt, quae tamen non diu perstat, quia a Domino brevi 
post ab invicem separantur. Quidam comparant sibi 
potentiam per simulatas affectiones boni et veri, perque 
affectiones quae sunt amoris sinceri et justi per quas 
etiam simplices bonos ad bene sentiendum de illis, et ad 
bene volendum illis, attrahunt et adjungunt ; et quamdiu 
benevolentia illa intercedit sicut mutua, tamdiu potentes 
sunt prae reliquis. Quidam comparant sibi potentiam per 
repraesentativa varii generis, quae sunt abusus correspon- 
dentiarum; quidam aliter: et quia veris quae a bono est 
omnis potentia, et illa apud angelos resident, inde malis 
spiritibus nihil optatius est quam attrahere bonos spiritus 
in suas partes, quia mali sic valent; at vero ut primum 
ab illis separantur, sunt in falsis sui mali; et cum in his 
sunt, tunc orbati sunt omni potentia. Haec etiam causa 

est quod omnes mali, qui e mundo alluunt, primum sepa- 
rentur a bonis et veris, quae solum memoria sciverunt, et 
inde ore tulerunt ; et quando ab his separati sunt, apparent 
interiora eorum, quae non nisi quam ex congeriebus fal- 
sorum ex malis consistunt ; et cum in his sunt, tune quia 
illis non amplius aliqua potentia est, decidunt prone in 
infernum, sicut pondera in aere in terram. Quod malis 
bona et vera auferantur, notum est ex Verbo; dicit enim 
Dominus, 
“Tollite..ab eo talentum, et date habenti decem talenta ; habenti namque 
omni dabitur, ut abundet ; ab eo autem qui non habet, etiam quod 
habet “Jauferetur: servum autem inutilem ejicite in tenebras exte- 


riores; ibi erit planctus et stridor dentium” (JZatth. xxv. 28-30: 
Mare. iv. 25: Luce. viii. 18; cap. xix. 26). 


VERSUS 3. 


784. “Et vidi unum capitum ejus sicut sauciatum in mortem, et plaga mortis ejus 
sanata est; et admirata est tota terra post bestiam.”’ 


3. “Et vidi unum capitum ejus sicut sauciatum in mortem,” significat dzscor- 
dantiam doctrinalium eorum cum Verbo, ubi amor,” “vita” et “ope- 
ra” toties dicuntur, quae cum illo religioso prorsus non concordant |n. 
785]; “et plaga mortis ejus sanata est,” significat discordantiam appa- 
renter summotam per inventas conjunctiones operum cum fide [n. 780]; 
“et admirata est tota terra post bestiam,” significat acceptationem ab 


eruditioribus in ecclesia, et receptionem e longinguo a minus eruditis 


[n. 787]. 


785(a)|. (Vers. 3.] “Et vidi unum capitum ejus sicut sauciatum 
in mortem.”—Quod significet déscordantiam dottrinalium 
eorum cum Verbo, ubt ‘amor, “vita” et “opera” toties 
dicuntur, quae cum illo religioso prorsus non concordant, 
constat ex significatione ‘‘capitum” illius bestiae, quod sit 
scientia sanctorum Verbi, quae falsificantur et adulterantur 
(de quasupra,n.775): per ‘‘caput in Verbo, ubi agitur de eccle- 
sia et de illis qui ab ecclesia sunt, significatur intelligentia 
et sapientia, etin sensu universali intellectus veri et volun- 
tas boni; at quia hic agitur de illis qui non volunt ut intel- 
leétus intret in mysteria fidei, sed quod ille captivandus sit 
sub obedientiaillorum mysteriorum, et illi sunt qui per “‘dra- 
conem’” et hanc ejus ‘“‘bestiam” describuntur, sequitur quod 
per ‘‘caput” hujus bestiae significetur scientia; nam ubi 
intellectus non videt, ibi non est intelligentia, sed loco 
ejus scientia; et praeterea de illis qui in falsis sunt, non 
praedicari potest intelligentia, sed scientia (de qua re videatur 

Dottrina Novae Hierosolymae, n. 33): et eX significatione “sauciatum 
esse in mortem” quod sit discordare cum Verbo; nam 
doétrina quae cum Verbo discordat mortua est, et hoc 
mortuum est quod significatur per ‘‘sauciatum in mortem.” 
Id quod discordat, est quod separent vitam amoris, quae 
sunt bona opera, a fide, et hanc faciunt solam justificantem 
et salvantem, ac vitae amoris seu bonis operibus omne 
justificationis et salutis auferunt ; et quia in Verbo mille 
in locis dicitur ‘‘amare” et ‘“‘facere,” et quod homo secun- 
dum ‘“‘faéta” et ‘‘opera” judicandus sit, et haec cum reli- 
gioso illo non concordant, ideo haec sunt quae significantur 
per ‘‘plagam capitis hujus bestiae in mortem:” ex his 
itaque constare potest quod per “‘ Vidi unum capitum bestiae 
sicut sauciatum in mortem” significetur discordantia cum 
Verbo, ubi ‘“‘amor,” “vita” et ‘‘opera” toties dicuntur, quae 
cum illo religioso prorsus nonconcordant. Quod noncon- 
cordent, patet manifeste ex eo, quod dogma istius religiosi 
sit, quod sola fides absque operibus legis justificet et salvet, 
immo quod si in operibus aliquid salutis ponitur sit dam- 
nosum, propter meritum et propter proprium hominis in 
illis; quare etiam plures abstinent ab illis faciendis, dicendo 
corde, ‘‘ Bona opera me non salvant, et mala me non dam- 
nant, quia fidem habeo:” ex quo principio etiam declarantur 
illi salvati qui circa mortis horam ex quadam confidentia 
enuntiant se fidem habere, utcunque eorum vita fuerat. 
Sed quia in Verbo mille in locis dicuntur ‘‘faéta” et ‘‘opera,” 
tum ‘‘facere” et ‘‘amare,” et illa discordant cum religioso 
illo, ideo dogmatici ejus invenerunt modos conjungendi illa 
cum fide: haec itaque sunt quae significantur per quod 
““viderit unum capitum bestiae quasi sauciatum in mortem,” 
et quod ‘‘plaga mortis ejus sanata sit,” et quod ‘‘admirata 
sit tota terra post bestiam ;” sed quomodo plaga illa sanata 
est, nempe per inventos conjunétionis modos, dicetur in 
sequente articulo. Hic primum ex Verbo adducentur loca 
ubi “‘faéta,” ‘“‘opera,” ‘‘facere” et ‘“‘operari” dicuntur, ut 
quisque possit videre discordantiam quae hic significatur per 
“unum capitum sauciatum ad mortem,” tum quod plaga 
illa prorsus incurabilis sit, nisi homo vivat secundum prae- 
cepta in Verbo faciendo illa:—Apud Matthaeum, 

“Qui audit verba mea. .et facit illa,” similis est “‘viro prudenti ;....qui 


vero audit verba mea et non facit illa,” similis est ‘‘viro stulto” 
(vii. 24, 26); 


. 

apud Luacam, 


“Quid,..Me vocatis Domine, Domine, et non facitis quae dico? Omnis 
qui venit ad Me, et audit sermones meos, et facit eos,....simi- 
lis est homini aedificanti domum....super petra:....qui vero 
audit et non facit, similis est homini aedificanti domum super humo 
sine fundamento”’ (vi. 46-49) ; 


apud Matthacum, 


“Tile qui in terram bonam seminatus est, hic est qui Verbum audit et 
attendit, et qui inde fructum fert et facit, alius centuplum, alius 
sexagecuplum, alius trigecuplum ” (xiii. 23) ; 


apud eundem, 


“‘Quisquis solverit.. praeceptorum horum minimum, et docuerit ita homi- 
nes, minimus vocabitur in regno caelorum ; qui vero facit et docet, 
hic magnus vocabitur in regno caelorum” (v. Ig) ; 


apud Fohannem, 


“ Amici mei estis si feceritis quaaecunque mando vobis” (xv. 14); 


apud eundem, 


“‘Si haec scitis, beati estis si feceritis illa’’ (xiii. 17) ; 


apud eundem, 


“Si amatis Me, mandata mea servate:....qui habet praecepta mea, et 
facit illa, ille est qui amat Me,....et Ego amabo illum, et mani- 
festabo illi Me Ipsum, et ad illum /lveniam, et mansionem apud 
illum llfaciam; qui vero non amat Me, verba mea non servat” (xiv. 
15, 21-24); 


apud Lucam, 


Jesus dixit, “Mater mea et fratres mei hi sunt, qui audiunt Verbum 
(slmeum et faciunt illud” (viii. 21) ; 


apud Matthaeum, 


“Esurivi et dedistis Mihi edere, sitivi et potastis Me, peregrinus fui et 
collegistis Me, nudus fui et induistis Me, aegrotus fui et visitastis 
Me, in custodia fui et venistis ad Me:” quibus Dominus dixit, 
“Venite, benedicti,. ..tanquam hereditatem possidete regnum para- 
tum vobis a fundatione mundi:” et dixit illis qui non fecerunt, 
“Discedite a Me, maledicti, in ignem aeternum paratum diabolo et 
angelis ejus” (xxv. 31. ad fin.) ; 


apud Fohannem, 


“Pater meus Vinitor..,omnem palmitem non ferentem fructum, tollit 
eum”? (xv. I, 2); 


apud Lucam, 


“Facite, .fructus dignos paenitentia; omnis arbor non faciens fruétum 
bonum, exscindetur et in ignem conjicietur ;. .ex fructibus cognos- 
citis eos” (iii. 8, 9[; ac AZatth, vii. 19, 20]); 

apud Fohannem, 


“In hoc glorificatus est Pater meus, ut fructum multum feratis, et red- 
damini discipuli mei” (xv. 7, 8); 


apud MWatthaeum, 


“Auferetur ” iis “regnum Dei, et dabitur genti facienti fructus ejus” 
(xxi. 40-43) ; 


apud Fohannem, 


“Qui. .facit veritatem, venit ad lucem, ut manifestentur ejus opera, quia 
in Deo facta sunt”’ (iii. 21) ; 


apud eundem, 


“Scimus quod peccatores Deus non audiat, sed si quis Deum colit, et 
voluntatem Ipsius facit, hunc audiat” (ix. 31) ; 


apud Matthaeum, 


“Venturus..est Filius hominis in gloria Patris sui cum angelis suis, et 
tune reddet unicuique secundum facta ejus” (xvi. 127) ; 


apud Fohannem, 


“Exibunt qui bona fecerunt, in resurrectionem vitae; qui vero mala 
fecerunt, in resurrectionem judicii” (v. 29) ; 


in A pocalypsz, 


“Daturus sum vobis, unicuique secundum opera ejus ;....qui vicerit et 
servaverit usque ad finem opera mea”’ (ii. 23, 26); 

“Opera illorum sequentur illos”’ (xiv. 13) ; 

“Judicati sunt mortui juxta ea quae scripta sunt in libris, secundum 
opera eorum ;”’....et mortui “‘judicati sunt omnes secundum opera 
illorum” (@lxx, 12, 13); 

“Ecce venio cito, et merces mea Mecum, ut dem unicuique secundum 
opus ejus” (xxii. 12) ; 

“Beati qui faciunt mandata Ipsius”’ (xxii. 14) ; 

Dixit angelo Ephesinae Ecclesiae, “‘Habeo contra te, quod charitatem 
priorem reliqueris ; recordare..unde excideris,...ac priora opera 
fae Sin: Vero we €tC. Git 4,5). 

DiGtum est angelo Ecclesiae Smyrnaeorum, “ Novi opera tua ;” angelo 
Ecclesiae in Pergamo, “ Novi opera tua ;” angelo Ecclesiae in Thy- 
atiris, ““ Novi opera tua ;”’ angelo Ecclesiae in Sardibus, “‘ Novi opera 
tua ;” et angelo Ecclesiae in Philadelphia, ‘“‘ Novi opera tua” (Agoc. 
ii. 9, 8113, 19 ; cap. iii. 1, 8): 


septem illae ecclesiae, quales sunt et quales erunt, in 
binis illis capitibus ex operibus et secundum opera illarum 
explorantur et judicantur. 

[b.] Docet etiam Dominus bona opera, tum qualia erunt, 
et quod inde beatitudo caelestis, apud Matthaeum, in capi- 
tibus quinto, sexto, et septimo, a principio ad finem eorum : 
tum in Parabolis de Operariis in Vinea, de Colonis et Servis 
ibi, de Negotiatoribus, quibus datae sunt Minae, et quibus 

data sunt Talenta: de Ficu in Vinea, quae exscinderetur 
si non fruétum ferret: de Vulnerato a Latronibus, cui 
Samarita misericordiam fecit, de quo Dominus interrogavit 
legisperitum quis illorum trium esset proximus, qui dixit, 
‘‘Qui misericordiam praestitit,” cui Jesus dixit, ‘‘ Abi tu et 
fac similiter:” de decem Virginibus, quarum quinque habe- 
bant oleum in lampadibus, et quinque non; ‘‘oleum in 
lampadibus” significat charitatem in fide: praeter in aliis. 
Duodecim etiam discipuli Domini repraesentaverunt eccle- 
siam quoad omnia fidei et charitatis in complexu: et ex 
illis Petrus, Jacobus et Johannes repraesentaverunt fidem, 
charitatem, et bona opera, in suo ordine; Petrus fidem, 
Jacobus charitatem, et Johannes bona opera: inde quod 
Dominus dixerit ad Petrum, cum Petrus videret Johannem 
sequi Dominum, 


“Quid ad te,” Petre? ‘‘Tu sequere Me,” Johannes, (Petrus enim dixit 
de Johanne, “Quid hic?”) (Yok. xxi. 21, 22,) 


significabat, quod sequerentur Dominum, qui bona opera 
faciunt. Quia Johannes ecclesiam quoad bona opera reprae- 
sentavit, ideo ille accubuit ad pectus Domini. Quod eccle- 
sia sit apud illos qui bona opera faciunt, etiam significatur 

per verba Domini e cruce ad Johannem, 
Jesus vidit matrem suam, et dixit ad discipulum quem amabat, qui adsta- 
bat; et dixit matri suae, ‘‘ Mulier ecce filius tuus ; et dixit discipulo 


illi, Ecce mater tua; et ex illa hora accepit illam discipulus ille ad 
se’) (For. xix. '26,'27)); 


per quae significabatur quod ecclesia erit ubi bona opera; 

per ‘“‘mulierem” enim, similiter per ‘‘matrem,” in Verbo 

significatur ecclesia. Haec e Novo Testamento: sunt 
adhuc plura in Veteri, ubi 

Benedicuntur omnes qui statuta, judicia et praecepta custodiunt et faci- 

unt, et maledicuntur qui illa non faciunt (ut Levi? xviii. 5 ; cap. xix. 

37; cap. xx. 8; cap. xxii. 31-33; cap. xxvi. [3,] 4,14, 15: Mm. xv. 


39, 40: Deutr. v. 9, 10; cap. vi. 25; cap. xv. [I5; cap. xvii. 19; cap. 
XXvii. 26: et in mille aliis locis). 


Praeter illa loca in Verbo ubi ‘‘ facta” et ‘‘facere” dicuntur, 
etiam sunt perplura ubi ‘‘amor” et ‘‘amare” dicitur; et 
per ‘“‘amare” intelligitur simile quod per ‘‘facere,” nam qui 
amat is facit; amare enim est velle, nam quisque vult quod 
interius amat; et velle est facere, quisque enim facit quod 
vult, quando potest; factum etiam non est nisi quam 


es 

voluntas in aétu. De amore docet Dominus multis in 
locis 


(Ut AZaith. v. 43-48 ; cap. vii. 12 : Luc. vi. 27-39, 43. ad fin.; cap. vii. 36d fin.: 
Foh. xiii. 34, 35; Cap. xiv. 14-23; Cap. xv. Q-IQ; cap. xvii. 22-26; 
Cap. Xxi. 15-23); 


et in summa his verbis, 


“ Amabis Dominum Deum tuum in toto corde tuo, et ex tota anima tua; 
....hoc est primum-et magnum mandatum: [secundum]. .simile 
est illi, Amabis proximum tuum sicut te ipsum: ex his duobus 
mandatis..Lex et Prophetae pendent” ((Za/th. xxii. 35-38[, 40] ; 
Luc. X. 27, 28 ; Deutr, vi. 5): 


‘amare Deum super omnia, et proximum sicut se ipsum,” 
est facere praecepta Ipsius (Fok. xiv. 21-24); ac ‘Lex et 
Prophetae” significant Verbum in omnibus et singulis. Ex 
his et illis locis e Verbo allatis, plene constare potest quod 
non fides separata a bonis operibus salvet, sed quod fides 
ex illis et cum illis; nam qui bona facit, is fidem habet ; 
qui autem non bona facit, is fidem non habet. 

786. “Et plaga mortis ejus sanata est.’”,—Quod significet 
discordantiam apparenter summotam per tnventas conjunctto- 
nes operum cum fide, constat ex significatione ‘‘ plagae mor- 
tis,” quod sit discordantia cum Verbo, simile enim per “ pla- 
gam mortis” hic significatur, quod mox supra per “‘caput 
sauciatum in mortem:” (quod “plagae” in Verbo signifi- 
cent talia quae destruunt ecclesiam et vitam spiritualem 
hominis, videatur supra (n. 584); et quia doétrina ex Verbo 
facit ecclesiam, ideo cum doétrina discordat cum Verbo, 
non amplius est ecclesia, sed est religiosum quod mentitur 
ecclesiam:) et ex significatione ‘‘sanata esse,” nempe 
plaga, quod sit quod discordantia illa apparenter summota 
sit per inventas conjun¢étiones operum cum fide; quod hoc 
Significetur per ‘‘sanari,” cum per ‘‘plagam mortis” signi- 
ficatur discordantia cum Verbo, absque ulteriore deductione 
constare potest; at quod usque plaga illa non sanata sit, 
sed modo apparentur summota, videbitur in sequentibus. 
Primum aliqua in medium afferentur de conjunétionibus 
bonorum operum cum fide, inventis ab illis qui crediderunt 
se acutiores et sagaciores reliquis esse, et simul tali dote 
ingenii praeditos ut per ratiocinia ex fallaciis possint indu- 
cere cuicunque falso apparentiam veri; sed ut’ ea indagen- 
tur, ad captum sistantur, et dein evolvantur, velim hic 

conjunétiones bonorum operum cum fide, per quas apparet 
sicut discordantia cum Verbo summota esset, quasdam 
creditas a simplicibus, et quasdam inventas ab eruditis, 
tradere. (1.) Simplicissimi non sciunt aliter quam quod 
sola fides sit credere illa quae in Verbo sunt, et quae doc- 
trina ecclesiae inde docet. (2.) Minus simplices non seiunt 
quid sola fides, sed quod fides sit credere quod faciendum 
sit; pauci ex illis distinguunt inter credere et facere. 
(3.) Alii vero autumant*quod fides producat bona opera, sed 
non cogitant quomodo producit. (4.) Alii cogitant quod 
fides omnino praecedet, et quod bona ex illa producantur, 
aut existant sicut fruétus ex arbore. (5.) Quidam credunt 
quod ita fiat per cooperationem ab homine, quidam quod 
absque ejus cooperatione. (6.) Sed quia doétrinale di¢tat 
quod sola fides absque bonis operibus salvet, ideo quidam 
bona opera nihili pendunt, dicentes corde quod omnia quae 
faciunt in conspeétu Dei sint bona, et quod mala a Deo 
non videantur. (7.) At quia toties in Verbo dicuntur ‘‘fac- 
ta” et ‘‘opera,” tum ‘“‘facere” et ‘‘operari,” ex necessitate 
conciliandi Verbum cum illo dogmate, excogitant con- 
junctiones, sed diversimode, usque tamen tales, ut fides 
per se sit, et opera per se sint, ob causam ut in fide sit 
salvatio, et nihil in operibus. (8.) Quidam conjungunt 
fidem cum conatu faciendi bonum apud illos qui ad ultimum 
justificationis gradum pervenerunt, sed cum conatu qui 
nihil trahit ex voluntario hominis, sed solum ex influxu 
seu inspiratione, quia bonum ex voluntario hominis in se 
non bonum est. (9.) Quidam conjungunt fidem cum merito 
Domini, dicentes quod id operetur omnia vitae hominis, 
eo nesciente. (10.) Quidam conjungunt fidem cum bono 
morali et cum bono civili, quae bona facienda sunt propter 
vitam in mundo, et non propter vitam aeternam: et quod 
haec bona intelligantur per “facta” et ‘‘opera” ac per 
‘“‘facere” et ‘‘operari” in Verbo, et quod propter usus ibi 
bona opera docenda et praedicanda sint coram laicis, quia 
hi arcana conjunétionis fidei et operum non sciunt, et qui- 
dam non capiunt. (11.) Multi ex eruditis putant quod 
conjunctio omnium sit in sola fide ;-nempe, quod in illa sit 
amor in Deum, charitas erga proximum, sit bonum vitae, 
sint opera,*sit meritum Domini, sit Deus; praeter quod 
homo ipse aliquid de illis ex se cogitet, velit et faciat. 

(12.) Sciendum est quod plures adhuc conjunétionis modi 
inventi sint, et quod adhuc plures ab iisdem inveniantur in 
mundo spirituali, nam cogitatio spiritualis exspatiari potest 
in innumerabilia in quae cogitatio naturalis nequit. . Vidi 
quendam ibi excogitavisse modos conjunétionis ultra cen- 
tengs, et in singulis progressum fuisse meditatione a prin- 
cipio per media usque ad finem; sed cum in fine erat, et 
credidit quod nunc conjunétionem videret, illustratus est 
et animadvertit quod quo interius de ea re cogitavit, eo 
plus separaverit fidem a bonis operibus, quam illa conjunxe- 
rit. Ex his constare potest quales sunt conjunétionis 
modi, quos praecipue eruditi invenerunt, ut discordantia 
dogmatis istius cum Verbo appareret sicut concordans, 
quod intelligitur per ‘‘plagam mortis bestiae sanatam.” 

9787. “Et admirata est-tota terra post bestiam.”—Quod 
significet acceptationem ab eruditioribus in ecclesia, et recep- 
tionem elonginguoaminus eruditis, constat ex significatione 
‘‘admirari post bestiam,” cum de discordantia cum Verbo 
apparenter summota per inventas conjunctiones operum 
cum fide, quod sit acceptatio ab eruditioribus, et receptio 
a minus eruditis (de qua sequitur); et ex significatione ‘‘terrae,” 
quod sit ecclesia (de qua supra, n. 29, 304, 417[a], 697, 741, 742, 
752). Quod ‘‘admirata sit tota terra post bestiam” signi- 
ficet acceptationem et receptionem, est quia admiratio 
trahit, et illi, quos trahit, sequuntur. In Verbo aliquibus 
in locis dicitur ‘‘ire” et ‘‘ambulare” post Deum, post deos 
alios, post ducem, et post multos, et per id significatur 
sequi et corde agnoscere, tum esse et vivere cum illis, ac 
consociari, ut in sequentibus locis:—In Lzdro “Primo 
Regum, 


“David servavit praecepta mea, et ambulavit post Me toto corde,..ad 
faciendum, .rectum in oculis meis”’ (xiv. 8); 


in Libro Primo Samuels, 


“Tbant filii...Jischaji post Saulem in bellum” (xvii. 13) ; 


apud Mosen, 


“Non eris post multos ad mala: non respondebis super lite post multos 
ad pervertendum” (Zxod, xxiii. 2) ; 


apud Feremiam, 


Non ibis ‘‘post deos alios quos non novisti”’ (vii. 9); 

apud eundem, 


“ Tili iverunt post deos alios ad serviendum illis” (xi.10; Dew¢r. viii. 19) ; 


apud Mosen, 


“Virum, qui iverit post Baalpeorem, perdet Jehovah Deus tuus e medio 
tui” (Deutr. iv. 3): 


inde patet quod “‘ire post” aliquem significet sequi illum, 
obedire illi, facere ex illo, ac vivere ex illo ; etiam ‘‘“ambu- 
lare” significat vivere: ex his constare potest quod per 
‘‘admirari post bestiam” significetur acceptatio et receptio 
eX persuasione quod discordantia cum Verbo apparenter 
submota sit. Quod significetur acceptatio ab eruditioribus 
et receptio e longinquo a minus eruditis, est. quia eruditi 
conjunctiones fidei cum vita ejus, quae sunt bona opera, 
invenerunt, at minus eruditi, quia discordantias non potue- 
runt interius rimari, quisque secundum suum captum rece- 
perunt ; inde id dogma, quod sola fides sit essentiale medium 
salutis, in universa terra seu Ecclesia Christiana receptum 
est. Paucis etiam dicetur quomodo caput illius religionis, 
quod in sola fide sit salvatio, et non in bonis operibus, ad 
apparentiam submotum sit, et inde ab eruditis acceptatum. 
Hi enim invenerunt gradus progressionis fidei ad bona ope- 
ra, quos vocant gradus justificationis : przmum gradum fa- 
ciunt auditionem a magistris et a praedicatoribus: alterum 
gradum faciunt informationem ex Verbo quod ita sit: ¢ter- 
tum gradum faciunt agnitionem ; et quia non aliquid eccle- 
siae corde agnosci potest, nisi praecedat tentatio, ideo 
huic gradui illam adjungunt; et si dubia, quae tunc obver- 
santur, ex Verbo aut praedicatore discutiuntur, et sic homo 
vincit, dicunt quod homini sit fiducia, quae est certitudo 
quod ita sit, et quoque confidentia quod per meritum Domini 
salventur ; sed quia dubia, quae in tentatione obveniunt, 
praecipue sunt ex non intelleéto Verbo, ubi toties “facta,” 
‘opera,’ ‘‘facere” et ‘‘ operari” dicuntur, dicunt quod intel- 
lectus sub obedientia fidei refrenandus sit: inde sequitur 
guartus gradus, qui est conatus faciendi bonum; in quo 
subsistunt, dicentes quod homo cum ad hunc gradum 
pervenit, justificatus sit, et quod tunc omnia aéta vitae 
ejus Deo accepta sint, et quod mala vitae a Deo non 
videantur, quia condonantur. Haec conjunétio fidei cum 
bonis operibus inventa est ab eruditis, et quoque acceptata 

ab illis; sed illa conjunétio raro emanat in vulgus, tam 
quia quorundam captum transcendit, quam quia plerique 
in suis negotiis et functionibus sunt, quae animum ab 
interioribus arcanis hujus doétrinae intelligendis avertunt. 
Conjun¢ctio autem fidei cum bonis operibus, et per illam 
apparens concordantia cum Verbo, aliter a minus eruditis 
recipitur; hi nihil sciunt de gradibus justificationis, sed 
credunt quod sola fides sit unicum medium salutis; et 
cum vident ex Verbo et audiunt ex praedicatore quod 
bona facienda sint, et quod homo secundum opera sua 
judicandus sit, cogitant quod fides producat bona opera; 
non enim aliter sciunt quam quod scire illa quae praedicator 
docet, et inde, cogitare quod ita sit, sit fides; et quia id 
praecedit, credunt quod fides producat bona opera, quae 
vocant fructus fidei; non scientes quod illa fides sit fides 
solius memoriae, quae in se spectata est fides historica, 
quia ex alio, ita alterius apud se, ét quod talis fides nus- 
quam possit aliquem bonum fruétum producere. In hunc 
errorem lapsi sunt plerique in orbe Christiano, ex eo quod 
sola fides recepta sit pro principali, immo pro unico medio 
salutis. Sed quomodo fides et charitas, seu credere et 
facere, unum fiunt, in sequentibus dicetur. 


VERSUS 4. 


88. “Et adoraverunt draconem qui dedit potestatem bestiae, et adoraverunt bes- 
tiam, dicentes, Quis similis est bestiae ? quis potest pugnare cum ea?”’ 


4. “Et adoraverunt draconem, qui dedit potestatem bestiae,” significat agnz- 
tionem salvationis et justificationis per solam fidem, firmatam et corro- 
boratam per inventos illos conjunctionis modos, et inde receptam tn doc- 
trina [n. 789]; “et adoraverunt bestiam,” significat agnitionem ratio- 
cintorum, per quae discordantia cum Verbo apparenter summota est 
[n. 790]; “dicentes, Quis similis est bestiae ?” signiticat comfessionem 
quod nihil verius [n. 791]; “quis potest pugnare cum ea?” significat 
quod nullatenus impugnari posset [n. 792]. 


73Q. [ Vers. 4.) “Et adoraverunt draconem, qui dedit potestatem 
bestiae.”—Quod significat aguitionem salvationis et justifi- 
cationis per solam fidem firmatam et corroboratam per inven- 
tos illos conjunctlionis modos, et inde receptam im docirina, 
constat ex significatione ‘‘adorare,” quod sit agnoscere et 
colere sicut Divinum, et inde recipere in do¢trina quae pro 
ecclesia; nam qui Divinum agnoscunt et ex agnitione 


colunt illud, illi adorant, et quoque recipiunt [in] do¢ctrina 
»® 

quae pro ecclesia: ex significatione ‘‘draconis,” quod sint 
qui in fide separata a charitate sunt, doctrina et vita, ita qui 
agnoscunt salvationem et justificationem per solam fidem 
(de qua supra, n. 714): et ex significatione ‘‘potestatis bestiae 
ex dracone,” quod sit firmatio et corroboratio illius dog- 
matis per inventas conjunctiones fidei cum operibus (de 
quibus supra, n, 786): inde constat quod per ‘‘ Adoraverunt 
draconem, qui dedit potestatem bestiae,” significetur agnitio 
salvationis et justificationis per solam fidem, firmata et 
corroborata per inventos modos conjungendi illam cum 
bonis operibus, et inde receptio in doétrina. Dicitur quod 
dogma de salvatione et justificatione per solam fidem 
firmatum et corroboratum sit per inventos modos con- 
junctionis ejus cum bonis operibus; sed intelligitur quod 
illud dogma nullatenus per illos firmatum et corroboratum 
sit, nam id per ‘‘draconem” intelligitur, et confirmatio 
ejus per ratiocinia ex naturali homine per hanc ‘‘bestiam” 
traditur, et per ‘“‘draconem” et ejus ‘‘bestiam” significatur 
tale quod cum Verbo discordat, et non conjungi potest. 
Ut pateat quod non conjungi possit, velim hic ostendere 
quod sola fides nusquam possit aliquod bonum producere, 
seu quod ex sola fide aliquis bonus fructus dari. Putatur 
quod fides sit credere quod Dominus passus sit crucem 
pro nostris peccatis, et per id redemerit nos ab inferno, 
et quod horum fides imprimis justificet et salvet ; et praeter 
illa, quod fides sit credere quod Deus triunus sit, credere 
illa quae in Verbo sunt, credere vitam aeternam, et resur- 
rectionem die ultimi judicii, et cetera quae ecclesia docet: 
et quoniam separant fidem a vita charitatis, quae est bona 
facere, putant plerique hodie quod scire illa, cogitare illa, 
et loqui illa, sit fides quae salvat, ideo nihil attendunt ad 
velle illa et facere illa; immo nec sciunt quid debent velle 
et facere: haec nec docet ecclesia, quia doétrina ecclesiae 
est doétrina solius fidei, et non doétrina vitae ; doétrinam 
vitae vocant theologiam moralem, quam vilipendunt, quia 
virtutes vitae moralis, quae in se sunt.bona opera, credunt 
nihil ad salutem conferre. Quod autem scire, cogitare et 
loqui illa quae supra di¢ta sunt, non sit fides; et si vocantur 
fides quod usque non producant bona, sicut arbor fructus, 
constare potest ex his. (1.) Homo omnia quae scit, cogi- 
tat et loquitur, quantum intelligit illa, vocat vera; et 

omnia quae vult et facit, quantum amat illa, vocat bona: 
inde vera sunt fidei hominis, et ™bona sunt amoris ejus. 
Ex eo patet quod vera quae sunt fidei distinéta sint a bonis 
quae sunt amoris, sicut scire et cogitare a velle et facere. 
Quod distinéta sint, et in quantum, homo nosse potest ex 
eo, quod homo possit multa scire, cogitare et loqui, immo 
intelligere, quae non vult et facit, quia non amat: at vice 
versa, quod quicquid homo vult et facit ex amore, hoc 
cogitet et loquatur ex fide, si non coram mundo, usque 
apud se cum solus est et sibi reliétus. Ex his sequitur, 
(2.) Quod amor et voluntas hominis intrent in omnia 
fidei et cogitationis ejus, at quod fides et cogitatio non 
possint intrare in ejus amorem et voluntatem ; homo enim 
quod amat, hoc quoque amat facere, amat scire, amat 
cogitare, amat loqui, et amat intelligere, ita quoque amat 
ejus fidem habere: similiter si loco amoris sumitur volun- 
tas, homo quod vult, hoc quoque vult facere, vult scire, 
vult cogitare, vult loqui, vult intelligere, ita quoque vult 
ejus fidem habere. Causa quod simile dicatur de voluntate 
quod de amore, est quia amor est voluntatis, et voluntas est 
receptaculum amoris. Inde nunc sequitur quod amor pro- 
ducat fidem, sicut voluntas cogitationem.- Quia fides sicut 
cogitatio producitur, et amor sicut voluntas producit, sequi- 
tur quod inversum sit dicere quod fides producat amorem. 
Ex his primum constare potest quod credere quod fides pro- 
ducat bona, quae vocantur bona opera, sicut arbor fructus, sit 
contra ordinem. (3.) Similia quae de fide et amore dicta 
sunt, etiam intelligenda sunt de vero et bono, nam verum 
est fidei et fides est veri, quod enim homo credit hoc verum 
vocat ; ac bonum est amoris, et amor est boni, nam quod 
homo amat hoc bonum vocat. Verum in se speétatum 
non est nisi quam bonum in forma, bonum enim se quidem 
sistere potest sentiendum, sed non videndum nisi in aliqua 
forma; et forma in qua se sistit videndum in cogitatione, 
ita in intelleétu et perceptione, vocatur verum. Ex his 
etiam sequitur quod amor producat fidem, sicut bonum 
producit verum ; proinde quod non fides producat bonum 
amoris, sicut arbor fruétum. (4.) Etiam scire et inde 
cogitare et loqui sunt ex memoria, at velle et facere ex 
amore sunt ex vita. Homo potest multa cogitare et loqui 
e€X memoria, quae non sunt ex vita ejus, quae est amor ; 

hoc potest omnis hypocrita et assentator ; at nihil potest 
cogitare et loqui, cum sibi reli€tus est, ex vita, quod non 
sit ex amore ejus; amor enim est vita cujusvis, et qualis 
amor talis vita. At memoria est modo promptuarium, 
ex quo vita desumit quod cogitet et loquatur, et quae 
inservit vitae ut inde nutriatur. Quare dicere quod fides 
producat bona sicut arbor fructus, est dicere quod cogita- 
tio et loquela hominis producat vitam ejus, et non vita 
illam ; cum tamen mali, immo pessimi, possunt cogitare et 
loqui vera ex memoria, sed non nisi quam boni ex vita. 
(5.) Quod sola fides, seu. fides separata a bonis actu, quae 
sunt bona opera, non sit dabilis, constare potest ex fidei 
essentia, quae est charitas; et charitas est affectio faciendi 
illa quae fidei sunt ; quare fides absque charitate est sicut 
cogitatio absque affectione, et cogitatio absque affectione 
est nulla cogitatio, ita fides absque charitate: quare 
dicere fidem absque charitate est dicere cogitationem 
absque affectione, tum vitam absque anima, existere absque 
esse, formam absque formante, produétum absque produ- 
cente, et effe¢tum absque causa; quare fides sola est non 
ens; et ex non ente producere bona aétu, quae sunt bona 
opera, sicut bona arbor fruétus, est contradiétio, ex qua id 
quod creditur esse aliquid non est aliquid. (6.) Quia 
fides absque charitate non datur, et usque cogitatio et 
persuasio quod ita sit, apparet sicut sit fides, et quoque 
vocatur fides; sed non est fides salvifica, verum est fides 
historica, quia ex alterius ore est; qui enim aliquid credit 
ex alio, quem putat fide dignum esse, ac id recipit, in 
memoria recondit, et inde id cogitat et loquitur, nec videt ' 
num falsum sit aut verum, is possidet id non aliter quam 
sicut historicum; si autem id confirmat apud se, per appa- 
rentias ex Verbo, et per ratiocinia, fit ei ex fide historica 
fides persuasiva, quae fides est similis visui noétuae, quae 
objeéta in tenebris videt, et nullain luce. Talis fides per- 
suasiva existit ex omni confirmatione falsi: omne enim 
falsum potest confirmari usque ut appareat sicut verum, et 
falsum confirmatum lucet lumine fatuo. Ex his quoque 
patet quod talis fides nec producere possit bona. (7.) Quia 
fides cogitativa non aliud est quam fides historica aut per- 
suasiva, sequitur quod sit fides mere naturalis: fides enim 
spiritualis producitur ex amore spirituali qui est charitas, 

sicut lux ex sole; et non producit illum amorem, sicut 
non lux solem: quare fides mere naturalis producitur ex 
amore mere naturali, qui animam trahit ex amore sui, cujus 
amoris jucundum est jucundum carnis, quod vocatur volupe, 
cupidum [et] lascivum, ex quibus scaturiunt mala omnis 
generis, et ex malis falsa: inde constare potest quod fides ex 
illis procedens non bona possit producere, sicut arbor fructus 


-bonos; et si aliqua producit, sunt bona ex proprio hominis, 


quae in se sunt mala, et simul bona meritoria, quae in se 
sunt iniqua. Aliter vero fides spiritualis, de qua in nunc 
sequente articulo. 

790(a)|. “Et adoraverunt bestiam.”—Quod significet ag- 
nitionem ratiociniorum, per quae aiscordantia cum Verbo 
apparenter submota est, constat ex significatione ‘‘adorare,” 
quod sit agnoscere pro certo et inde colere ut Divinum (ut 
mox supra, n. 789); et ex significatione ‘‘bestiae,” quod sint 
ratiocinia ex naturali homine confirmantia separationem 
fidei a vita (de qua supra, n. IATA) s (et quia bestia illa visa est 
habere septem capita, et decem cornua, et praeterea similis 
pardo quoad corpus, urso quoad pedes, et leoni quoad os, et 
per illa varia significantur, ideoilla quoque simul per ‘‘ besti- 
am” hic intelliguntur, nam propter illa adoraverunt eam. 
Quoniam in mox superiori articulo aétum est de eo, quod 
fides sola, seu separata a charitate, non possit producere 
bona vitae, sicut arbor fructus, interest ut nunc tradatur 
quomodo fides spiritualis, quae est fides ex charitate, com- 
paratur. Sed quia orbis eruditus ha¢tenus non scivit quid 
et quale est spirituale in sua essentia, et quomodo id dis- 
tinétum est a naturali, ideo nec scire potuit quid fides 
spiritualis, et quomodo haec distinéta est a fide naturali ; 
et usque fides naturalis, absque fide spirituali ex qua, non 
est aliqua fides, sed modo scientia et inde cogitatio quod 
ita sit; quae si vocatur fides, est fides historica, et cum 
confirmata est, est fides persuasiva, et utraque haec fides est 
naturalis, et fides mere naturalis non salvat, sed fides spiri- 
tualis; quare in sequentibus nunc dicetur quomodo fides 
spiritualis a Domino formatur. 

[b.] Notum est in mundo quod homo naturalis sit et 
homo spiritualis, tum quod homo naturalis sit mundanus, 
et homo spiritualis caelestis ; at usque non notum est quid 
fides spiritualis, et quomodo haec differt a fide naturall. 


. 

Quare sciendum est, (1.) Quod unicuique homini binae 
mentes sint, una naturalis et altera spiritualis; et quia 
mens est quae vult et cogitat, est quoque unicuique homini 
voluntas et cogitatio naturalis, ac voluntas et cogitatio 
spiritualis; mens naturalis vult et cogitat sicut homo in 
mundo, at mens spiritualis vult et cogitat sicut angelus in 
caelo: inde sequitur quod fides, quia est im homine, sit 
etiam naturalis et sit spiritualis; et quod fides naturalis 
sit secundum hominis voluntatem et cogitationem in mundo, 
et quod fides spiritualis sit secundum voluntatem et cogi- 
tationem ejus in caelo. Dicitur voluntas et cogitatio, 
quia omnia, ex quibus homo est homo, se referunt ad duo 
illa; ex voluntate enim facit, et ex cogitatione loquitur: 
et quia homo vel ex se vel ex Deo facit et loquitur, ideo 
vel ex se vel ex Deo vult et cogitat. Ex his primum 
liquet quod detur fides naturalis et fides spiritualis, et quod 
fides naturalis absque spirituali sit cogitare talia quae in 
Verbo sunt ex se, et quod fides naturalis ex spirituali sit 
cogitare talia quae in Verbo sunt ex Deo, tametsi hoc 
quoque apparet homini sicut ex se. (2.) Quoniam unicui- 
que homini sunt binae mentes, naturalis et spiritualis, et 
mens naturalis aperitur et formatur per talia quae in mundo 
sunt, at mens spiritualis aperitur et formatur per talia quae 
in caelo, et quia illa quae in caelo sunt omnia sunt spiri- 
tualia, ideo necessum est ut mens spiritualis hominis 
aperiatur et formetur per illa. quae in Verbo sunt, ubi 
omnia sunt spiritualia, quia Divina. In Verbo sunt vera 
quae scienda et cogitanda, et sunt bona quae volenda et 
facienda ; per haec itaque et illa aperitur et formatur mens 
spiritualis hominis: ex quibus sequitur quod mens illa 
nisi per vera et bona ex Verbo aperitur et formatur, per- 
maneat clausa; et quod hac clausa, mens naturalis modo 
aperiatur et formetur per talia quae in mundo sunt, ex 
quibus homini quidem est lumen naturale, sed tale quod 
nihil sapit ex caelo. Ex his secundo liquet quod fides 
non sit fides quamdiu solum mens naturalis aperta est ; sed 
si cogitatio quod ita sit dicitur fides, quod sit fides historica, 
quae non aliud est quam scientia, ex qua homo naturalis 
cogitat. (3.) Ut mens spiritualis aperiatur et formetur, 
necessum est ut ei promptuarium sit, ex quo desumat ; nam 
nisi ei promptuarium sit, homo inanis est, et non datur ope- 

ratio Divina in inane. Hoc promptuarium estin naturali 
homine, et ejus memoria, in qua omne scibile potest recondi, 
et inde depromi: in hoc promptuario pro formatione spiritu- 
alis hominis, erunt vera quae credenda, et bona quae faci- 
enda, utraque ex Verbo, exque doétrina et ex praedicatione 
ex Verbo; haec discet homo usque ab infantia. Sed omnia 
illa, in qualicunque copia sint, etsi ex Verbo, antequam 
mens spiritualis aperta est, sunt naturalia, nam modo 
scientia sunt. Cogitatio ex hoc promptuario est, quae 
vocatur fides ab illis qui separant fidem a bonis operibus 
doétrina et vita. (4.) Mens spiritualis primario aperitur 
per id, quod homo abstineat a malis faciendis quia sunt 
contra praecepta Divina in Verbo; si homo ex alio timore 
quam ex illo abstinet a malis, non aperitur illa mens. 
Quod mens spiritualis per illud aperiatur, sunt hae cau- 
sae :—Prima, quod apud hominem mala primum removenda 
sint, antequam ei communicatio et conjunctio dari potest 
cum caelo; mala enim, quae omnia sunt in naturali homine, 
clausum tenent caelum, quod tamen aperiendum est, quia 
alioqui homo manet naturalis. Secuuda causa est, quia 
Verbum est a Domino, et inde in Verbo Dominus, adeo 
ut Ipse sit Verbum; est enim Verbum Divinum Verum, 
quod omne est a Domino: inde sequitur, quod qui abstinet 
a malis faciendis, quia sunt contra Divina praecepta in 
Verbo, abstineat ab illis ex Domino. Tertza causa est, 
quod quantum removentur mala tantum intrent bona: quod 
ita sit, homo ex solo naturali lumine potest videre ; remota 
enim lascivia intrat castitas, remota intemperantia intrat 
temperantia, remoto dolo intrat sinceritas, remoto odio 
et jucundo vindictae intrat amor et jucundum amoris et 
amicitiae ; et sic in reliquis; et hoc ex’causa, quia Domi- 
nus, et cum Ipso caelum, intrat, quantum homo abstinet 
a malis faciendis ex Verbo, quia tunc ab illis abstinet ex 
Domino. (5.) Sed exempla hance rem illustrent. Pro 
exemplis sint haec quatuor praecepta decalogi, ‘‘ Non adul- 
teraberis,” ‘‘Non furaberis,” ‘‘Non occides,” ‘‘Non falso 
testaberis,” quae sunt praecepta Divina, quia in Verbo. 
Qui fugit et aversatur adulterium ex timore quod sit contra 
Dominum, contra caelum, et contra vitam spiritualem 
secundum quam est felicitas aeterna, is amat castitatem, 
et amat conjugem, quia amor vere conjugialis est ipsa cas- 

titas. Qui fugit et aversatur furtum ex simili timore ex 
quo adulterium, is amat sinceritatem, et amat bonum proxi- 
mi sicut suum bonum. Qui fugit et aversatur neces ex 
simili timore, seu odia internecina, is amat proximum, et 
in charitate est. Qui fugit et aversatur falsa testimonia 
ex simili timore, is amat justitiam et amat veritatem, et 
hoc ex Domino quia ex Verbo; quare ille post mortem, 
cum fit spiritus, similis est angelo caeli, et ideo fit angelus 
caeli. Qui vero non ex timore illo sanéto fugit adulterium, 
sed ex timore famae et inde ja¢turae honoris et lucri, aut 
ex timore legis, aut ex timore morbi, aut ex infirmitate, 
is usque incastus est, quia solum timet mundum, et jactu- 
ram sui emolumenti in mundo, et non timet Dominum, et 
inde nec timet jaéturam caeli et vitae aeternae: similiter 
qui abstinet a furtis, ab homicidiis seu odiis internecinis, et 
ex falsis testimoniis, solum ex timore naturali et non ex 
timore spirituali, is abstinet ab illis ex se et non ex Domi- 
no; et qui ex se, is manet in illis; et nemo ab illis potest 
abduci quam ex Domino. Ex his constare potest quod 
mens spiritualis apud hominem aperiatur per id, quod absti- 
neat a malis faciendis ex Verbo; et quod in eo gradu 
aperiatur, quo ab illis abstinet fugiendo et aversando illa. 
(6.) Haec de aperitione mentis spiritualis ; nunc de forma- 
tione ejus dicetur. Formatur mens spiritualis ex illis quae in 
memoria hominis ex Verbo sunt, quae est promptuarium, de 
quo supra dictum est, sed illa hoc modo inde elevantur :-— 
Primo, datur homini affeétio veri, quae vocatur affectio 
veri spiritualis, quae est quod homo amet verum quia est 
verum. Quod haec affeétio veri tunc detur, est quia remotis 
malis homo in bonis est a Domino, et bonum amat verum, 
ac verum bonum, et volunt conjungi: datur illa affeétio a 
solo Domino, quia Dominus in caelo est Divinum Verum ; 
et datur per Verbum, quia Dominus in ecclesia est Verbum. 
Secundo, elimantur et purificantur a Domino illa quae ex 
Verbo in supradicéto hominis promptuario sunt ; ac genuina 
vera a falsis ibi discriminantur et separantur, nam mens spi- 
ritualis hominis non formari potest quam ex genuinis veris, 
quoniam caelum non in aliis est. Zertzo, elevantur a Do- 
mino illa vera mirabili modo, et fiunt spiritualia, quod fit 
per influxum caeli, ac inde spiritualium correspondentium 
naturalibus; quae vera disponuntur ibi in formam caeles- 


CAP. XIII., VERS. 4.—N. 790[4]. 2205 


tem (quae qualis sit, in opere De Cuaelo et Inferno, n. 200-212, videri potest). 
Quarto, sed vera elevata in mentem spiritualem non sunt in 
naturali forma, sed in spirituali. Vera in spirituali forma 
sunt qualia sunt in sensu Verbi spirituali; vera autem 
in naturali forma sunt qualia sunt in Verbi sensu natu- 
rali, quae quod distinéta sint, et usque unum faciant. per 
correspondentias, in opere De Caelo et Inferno (n. 87-115) 
illustratum est; inde est quod homo post mortem, cum 
fit spiritus, et aperitur ejus mens spiritualis, non amplius 
cogitet et loquatur naturaliter, sed spiritualiter. Quznzo, 
homo prorsus nescit, quamdiu in mundo vivit, quid cogi- 
tat in spirituali mente, sed solum quid in naturali ex 
illa; sed post mortem mutatur status, tunc ille cogitat 
eX spirituali mente, et non ex naturali. Haec de aperitione 
mentis spiritualis, et ejus formatione. (7.) Quando mens 
spiritualis hominis aperta est et formata, tunc Dominus 
format mentem naturalem; nam mens naturalis hominis 
formatur a Domino per mentem spiritualem. Causa est, 
quia mens hominis spiritualis in caelo est, et mens ejus 
naturalis in mundo est; nam naturale non formari potest 
ad ideam talium quae in caelo sunt, quam e caelo, nec 
prius quam cum communicatio et conjun¢tio facta est cum 
caelo. Formatio fit a Domino per influxum e spirituali 
mente in naturalem, per quem disponuntur illa quae in 
naturali mente sunt, ut correspondeant illis quae in spiritu- 


ali (de qua correspondentia multis actum est in Arcanis Caelestibus, et quoque in 
opere De Caelo et Inferno.) Illa quae in naturali mente ex spirituali 


sunt, vocantur vera rationalia, vera moralia, vera naturalia, 
et in genere vera scientifica; et bona quae in mente natu- 
rali ex spirituali sunt, vocantur affectiones et desideria ad 
illa, et ex illis ad cogitandum illa, ad loquendum illa, et ad 
faciendum illa, et in genere vocantur usus. Omnia illa, quae 
e mente spirituali in naturali sunt, veniunt sub intuitionem 
et in perceptionem hominis. (8.) Sciendum est quod haec 
formatio utriusque mentis apud hominem perstet ab infantia 
ejus ad senectam ejus, et postea in aeternum; quandoque 
e media hominis aetate ad ultimam ejus, et deinde in 
aeternum; sed usque aliter post vitam in mundo quam in 
vita in mundo; et sicut homo formatur, ita perficitur intel- 
ligentia et sapientia, et fit homo: nam omnis homo non 
est homo ex naturali mente; ex hac est potius bestia, 
verum fit homo per intelligentiam et sapientiam a Domino, 

et quantum intelligens et sapiens est, tantum est homo 
pulcher et angelus caeli. Quantum autem rejicit, suffocat 
et pervertit vera et bona Verbi, ita caeli et ecclesiae, et 
inde renuit intelligentiam et sapientiam, tantum est mon- 
strum et non homo, quia tantum est diabolus. Ex his 
constare potest quod homo non sit homo a parentibus, 
sed ex Domino, a quo e novo nascitur, et creatur; haec 
itaque est regeneratio et nova creatio. (9.) His praemissis 
nunc aliquid de voluntate et intelle¢tu hominis e novo 
creati seu regenerati a Domino dicetur, et postea de chari- 
tate et fide. Voluntas ejus in naturali homine formatur 
per influxum caloris caeli per spiritualem mentem a Domi- 
no; calor caeli in sua essentia est Divinum Bonum proce- 
dens ex Divino Amore Domini: intelleétus autem in 
naturali homine formatur per influxum lucis caeli per 
spiritualem hominem a Domino; lux caeli in sua essentia 
est Divinum Verum procedens ex Divino Amore Domini. 
Inde sequitur quod voluntas formetur ex bonis, ex quibus 
est homini amor et affectio ; et quod intelle¢étus formetur ex 
veris inde, ex quibus est homini intelligentia et sapientia : 
et quia vera non aliud sunt quam formae boni, sequitur 
quod intellectus non aliud sit quam forma suae voluntatis ; 
non alia est differentia, quam quod intellectus videat, et 
voluntas sentiat. Inde patet quod qualis homini voluntas 
boni est, talis ei intelleétus veri sit ; seu quod idem, quod. 
qualis homini amor est, talis ei intelligentia. Inde constat 
quod, tametsi voluntas et intelle¢tus binae facultates vitae 
sunt, usque unum agant; quare etiam binae illae facultates 
vitae vocantur una mens. WHaec in naturali homine, In 
spirituali homine etiam sunt voluntas et intellectus, sed 
multo perfectiores, quae etiam vocantur una mens; haec 
itaque mens spiritualis, et illa mens naturalis. Sed haec 
talia sunt apud hominem cujus mens spiritualis aperta et 
formata est; prorsus autem aliter apud hominem cujus 
mens spiritualis clausa est, et solum mens naturalis aperta. 
(10.) Eadem dici possunt. de charitate et fide quae ditta 
sunt de voluntate et intelleétu; nam voluntas est subjec- 
tum et receptaculum charitatis sicut est subjeétum et 
receptaculum boni, et intellectus-est subje¢tum et recepta- 
culum fidei quia est subjectum et receptaculum veri; chari- 
tas enim omne suum trahit ex bono, et fides omne suum ex 

vero; quare etiam dicitur bonum charitatis, et verum 
fidei ; inde sequitur quod charitas et fides unum agant, 
sicut voluntas et intellectus, et quod qualis est charitas 
talis sit fides: sed haec in mente naturali; in mente autem 
Spirituali pro charitate est amor boni, et pro fide est per- 
ceptio veri. (11.) Quod amor spiritualis, qui est charitas, 
producat fidem, ex unico hoc constare potest: quod homo 
post mortem, qui tunc vocatur spiritus, non sit nisi quam 
affectio quae amoris, et quod cogitatio ejus inde sit ; quare 
universum caelum angelicum ordinatum est in societates 
secundum varietates affe¢tionum, et quod unusquisque in 
caelo, in quacunque societate sit, cogitet ex sua affectione: 

inde nunc est quod affeétio, quae est amor, producat fidem, 
et talem fidem qualis affectio est; nam fides non aliud 
est quam cogitare quod ita sit in veritate: per affectionem 
intelligitur amor in suo continuo. Sed homo in mundo 
hodie nescit quod cogitatio ejus sit ex affectione et secun- 
dum illam; causa est quia cogitationem suam videt, sed 
non affectionem suam, et quia cogitatio est affectio sua in 
forma visibili, ideo non scit nisi quod tota mens hominis 
sit cogitatio: aliter olim apud antiquos, ubi ecclesiae 
erant ; hi quia sciverunt quod amor producat omnia cogi- 
tationis, ideo charitatem, quae est affeétio sciendi vera, 
intelligendi illa, tum volendi illa, et sic sapiendi, fecerunt 
principale medium salutis; et quia illa affectio unum facit 
cum fide, nesciverunt quid fides. Ex his non modo con- 
stare potest quomodo fides apud hominem formatur, sed 
etiam quod fides nusquam producere possit charitatem, 
sed quod charitas, quae est amor spiritualis, formet illam 
ad sui instar, et in ea sistat imaginem sui; et quod inde 
sit quod fides cognoscatur qualis est ex charitate et ejus 
bonis, quae sunt bona opera, sicut arbor, qualis est, ex suo 
fructu. Per ‘“‘arborem” vero non intelligitur fides, sed 
intelligitur homo quoad vitam suam; per ‘‘folia” ejus sig- 
nificantur vera per quae fides; et per ‘‘fructus” ejus signi- 
ficantur bona vitae, quae sunt bona charitatis. Praeter 
haec arcana formationis fidei per charitatem a Domino, 
sunt innumerabilia plura; sed usque omnia illa arcana 
operatur Dominus, homine nesciente: homo non opus habet 
ut plus operetur, quam ut discat vera ex Verbo, et vivat 
secundum illa. 

7QX. “Dicentes, Quis similis est bestiae ?’’—Quod significet 
confesstonem quod nihil vertus, constat ex nexu anteceden- 
tium cum his verbis, ita ex serie rerum ; nam in mox ante- 
cedentibus dicitur quod ‘‘adoraverint draconem qui dedit 
potestatem bestiae,” et quod “‘adoraverint bestiam,” per 
quae significatur agnitio dogmatis de separatione fidei a 
vita, quia id firmatum et corroboratum est per inventas 
conjunctiones cum bonis operibus ; tum quoque per ratio- 
cinia, per quae discordantia cum Verbo apparenter summota 
est (de quibus supra, n. 789, 79O[a]); et quia per id fa¢étum est 
quod falsum appareret sicut verum, ideo dicitur, ‘‘ Quis 
similis est bestiae?” Quare per illa verba significatur 
confessio quod nihil verius, at in sensu genuino quod nihil 
falsius ; haeresis enim ab asseclis creditur veritas, quae a 
sapientibus videtur falsitas. 

7Q2. “Quis potest pugnare cum illa?’’—Quod significet 
guod nullatenus impugnart posstt, constat absque expli- 
catione, nam cum per ‘‘draconem” et ejus ‘‘bestiam” 
significatur dogma haereticum de sola fide, per ‘‘non posse 
pugnare cum bestia” significatur quod illud non impugnari 
possit: quod illis tam fortis persuasio sit ut credant sicut 
quod nihil verius, patet manifeste ex ejus receptione in 
Christianis Ecclesiis; dicunt enim, Quis potest bonum 
facere a se ipso? et sic omittunt. Quis hominum non ex 
primo intuitu, seu, ut dicitur, ex primo ja¢tu oculi, videre 
potest quod homo sit qualis ejus vita sit? Quis id potest 
in dubium vocare, et in negativum vertere? et eo minus, 
cum quisque in eo confirmatur ex Verbo, ubi dicitur quod 
‘‘sapiens sit qui audit et facit,” et quod ‘‘omnes secundum 
facta judicabuntur.”. Non video an alius quam qui intel- 
leétuale suum retro torsit, et inde delirat, potest cogitare 
quod bene vivere nihil faciat; cum tamen homo manet 
post mortem qualis ejus vita fuerat in mundo. Datum est 
loqui cum aliquibus qui ante saecula vixerunt, et deprehensi 
quod eis similis vita esset qualis descripta est in historicis 
de illis: et datum est loqui cum aliquibus qui crediderunt se 
fidem habuisse, sed non vixerunt vitam fidei, quae est 
charitas, et deprehensum quod exclusi essent caelo: et 
praeterea saepe e caelo dictum est quod vita maneat homi- 
nem, et quod fides separata a vita nihil sit. 

VERSUS 5, 6. 


Q3- “Et datum ei os loquens magna et blasphemias; et data ei potestas faciendi 
menses quadraginta duos. Et aperuit os suum in blasphemiam adversus Deum, blasphemare 
nomen Ipsius, et tabernaculum Ipsius, et eos in caelo habitantes.” 


5. “Et datum ei os loquens magna et blasphemias,” significat doctrinam 
destruentem bona Verbi, et penitus vera ejus [n. 794]; “et data ef 
potestas faciendi menses quadraginta duos,” significat destructionem 
ejus usgue dum nihil bont et vert superesset [n. 796]. 


6. “Et aperuit os suum in blasphemiam adversus Deum,” significat falsifica- 
tionem Divini Vert, ita Verbi, guod a Domino, et quod est Dominus 
[n. 797]; “blasphemare nomen Ipsius,” significat falstficando omne 
quale ejus [n. 798]; “et tabernaculum Ipsius,” significat omneme eccle- 
stae doctrinam et cultum inde [n. 799]; “et eos in caelo habitantes,” 
significat dona e¢ vera spiritualia, ex guibus caeleste conjugium [n. 800]. 


FQ4- [Vers. 3] “Et datum ei os loquens magna et blasphe- 
mias.”’—Quod significet doétrinam destruentem bona Verbz, 
et penitus vera ejus, constat ex significatione “‘ oris,” quod 
sit doétrina, ex qua instructio, praedicatio, et ratiocinatio 
(de qua supra, n. 782); quod doétrina per ‘‘os bestiae” signifi- 
cetur, est quia in versu mox praecedente dictum est quod 
“‘adoraverint draconem et ejus bestiam,” et per id significata 
est agnitio illius dogmatis, et receptio in doétrina; et quia 
supra etiam dictum est quod ‘‘os illius bestiae esset sicut 
os leonis,” et per id significata est instructio, praedicatio 
et ratiocinatio, quae sunt ex recepta doétrina: ex signifi- 
catione ‘‘loqui magna,” quod sit docere mala destruentia 
bona Verbi, ‘‘magnum” enim in Verbo dicitur de bono, 
ac in opposito sensu de malo, at ‘‘multum” de vero et in 
opposito sensu de falso (videatur supra, n. 336[a], 337, 424); quia 
per ‘‘bestiam” intelliguntur illi qui per ratiocinia separant 
fidem a vita, et qui hoc faciunt destruunt bona Verbi, et 
. quia per ‘“‘os” ejus significatur doétrina eorum, ideo per 
“Joqui magna” significatur destruere bona Verbi: et ex 
significatione ‘‘loqui blasphemias,” quod sit falsificare vera 
Verbi (de qua supra, n. 778): ex his patet quod per ‘‘os datum 
ei loquens magna et blasphemias” significetur doétrina 
destruens bona Verbi, et falsificans penitus vera ejus. 
Quod dicatur, falsificans penitus vera ejus, est quia falsi- 
ficatio Verbi usque ad destructionem Divini Veri quale est 
in caelis et quale est in sensu spirituali Verbi, significatur 
per “‘ blasphemiam” (videatur supra, n. 778): hoc ita intelligi- 
tur per falsificare penitus vera. Dicitur quod per ‘“‘os 
bestiae loquens magna” significetur doétrina, ac inde 

instructio, praedicatio, et ratiocinatio, destruens bona Verbi; 
quare dicetur per quid destruit : destruit illa imprimis per 
id, quod doceat quod fides absque bonis operibus justificet 
et salvet, et illud per hoc ratiocinium confirmant, quia 
nemo potest bonum facere ex se, et quia bonum quod homo 
facit ex se non possit non esse meritorium ; et hoc quoque 
constabiliunt ex Verbo, imprimis ex Pharisaeo et Publicano 
orantibus in Templo, 


Quod hic justificatus sit solum per quod dixerit, “Deus propitius esto 
mihi peccatori ;” et quod Pharisaeus non justificatus sit, qui dixit 
se non rapacem, injustum et adulterum esse, sicut reliqui, et se 
jejunasse bis in septimana, et dedisse decimas omnium quae posse- 
dit (Luc. xviii. 10-14) ; 


et quoque ex his Domini verbis, 


“Num” Dominus “gratiam habet servo.., quod fecerit quae mandata 
sunt illi? Non reor: sic etiam vos, cum feceritis omnia quae man- 
data sunt vobis, dicitis utique servi inutiles sumus, quia quod debe- 
bamus facere fecimus” (Luc. xvii. 9g, 10): 


at qui ex his concludunt quod nihil justificationis et salva- 
tionis sit in bonis operibus, sed in sola fide, maxime errant, 
non sciunt enim quid sunt bona opera. Sunt enim opera 
quae fiunt ab homine ; haec non bona sunt: et sunt opera 
quae fiunt a Domino per hominem, et haec bona sunt: 
utraque usque in externa forma apparent similia, sed in 
interna sunt prorsus dissimilia. Opera quae Pharisaeus 
recensuit, erant opera ab ipso, et inde quoque meritoria; 
similiter opera quae ex mandato faciunt servi, qui usque 
dicuntur inutiles. Nunc itaque dicetur quomodo opera ab 
ipso homine fiunt, et quomodo opera a Domino apud 
hominem, tum quomodo haec ab illis dignoscuntur. Supra 
(n. 790[4]) ostensum est quod homini binae mentes sint, una 
spiritualis, altera naturalis: mens spiritualis est quae voca- 
tur internus et spiritualis homo, et mens naturalis est quae 
vocatur externus et naturalis homo: et quia homini inter- 
num spirituale est et externum naturale, ac internum 
conjunctum est caelo et externum conjunctum est mundo, 
sequitur quod quicquid homo facit ex illo interno per 
externum, hoc faciat ex caelo, hoc est, per caelum a 
Domino; at quicquid homo facit ab externo absque interno, 
hoc faciat homo ex se. Hoc intelligitur per Domini verba 
apud Lucam, 

“Utique vos Pharisaei externum poculi et patinae purgatis, internum 
vero vestrum plenum est rapina et malitia: insipientes, nonne qui 
fecit externum, etiam internum fecit? immo vero quae insunt; 
date eleemosynam, tum ecce omnia munda vobis erunt” (xi. 
39-41): 

dicitur, externum “‘poculi et patinae,” ac internum eorum, 
quia per “‘poculum” intelligitur simile quod per ‘‘vinum,” et 
per “‘patinam” simile quod per ‘‘cibum;” per ‘“‘vinum” 
significatur verum, ac per ‘‘cibum” significatur bonum: 
dicitur etiam ‘‘date eleemosynam,” et per illam signifi- 
catur amor et charitas; ex illis patet, quod quicquid homo 
facit ex solo externo, immundum sit, at quicquid ab 
interno purgato facit per externum, mundum sit, hoc 
enim a Domino est, illud autem ab homine: sed hanc rem 
etiam exempla illustrent. Internum est bonum facere 
propter bonum, verum loqui propter verum, sincerum agere 
propter sincerum, et justum facere propter justum: qui 
bonum facit propter bonum, is bonum facit ex bono, ita 
ex Domino, qui est ipsum Bonum, et ex quo omne bonum ; 
qui verum loquitur propter verum, is. verum loquitur ex 
vero, ita ex Domino, qui est ipsum Verum, et ex quo 
omne verum: similiter qui sincerum agit propter sincerum, 
et justum facit propter justum, nam sincerum est bonum 
et verum morale, et justum est bonum et verum civile ; et 
omne bonum et verum est a Domino, et non ab homine, 
quia flunt ex interno per externum. At si homo facit et 
loquitur bonum, verum, sincerum et justum propter se 
et mundum, facit et loquitur illa ex se, quia ab externo 
homine absque interno; et illa facta seu opera sunt omnia 
mala, et si in illis speétatur caelum, sunt meritoria, quae 
omnia sunt iniqua. Opera illa num sint ex Domino, vel 
num ex homine, non dignosci potest ab aliquo in mundo, 
quoniam utraque apparent similia in externa forma, sed 
solum dignoscuntur a Domino; at post vitam hominis in 
mundo, aperitur ex qua origine sunt 


(Wath. x. 26, 27: Marc. iv. 22: Luc. viii. 17; cap. xii. 2, 3, 8, 9). 


Quomodo autem homini datur internum, et externum 
ab interno, videatur supra (n.799[4]). Ex his nunc constare 
potest, si homo impleret omnia legis ex se, ut si daret 
multa pauperibus, si bonum faceret pupillis et viduis, opem 
ferret egenis, immo si daret esurientibus edere, potaret 

sitientes, colligeret peregrino8, indueret nudum, visitaret 
aegrotos, veniret ad vinétos in carcere, Evangelium prae- 
dicaret et doceret, converteret gentes, frequentaret tem- 
pla, praedicationes devote auscultaret, quotannis saepe 
obiret sacramentum Cenae, vacaret precibus, et plura, ac 
internum ejus non purificatum est ab amore imperandi et 
a fastu propriae intelligentiae, a contemptu aliorum, ab 
odio et vindi¢ta, ab astu et malitia, ab insinceritate et 
injustitia, a lascivo adulterii, et a reliquis malis et inde 
falsis, usque omnia illa opera sunt hypocritica, et sunt ex 
ipso homine, et non a Domino. At vero eadem illa opera, 
quando internum purificatum est, sunt omnia bona, quia 
a Domino apud hominem. Hoc ex mille exemplis in 
mundo spirituali mihi testatum factum est. Audivi quod 
pluribus datum sit recordari aétorum vitae suae in mundo, 
et enumerare bona quae fecerunt; sed cum aperiebatur 
internum eorum, deprehensum est illud plenum omni malo 
et inde falso; et tunc revelatum est illis, quod bona quae 
enumeraverunt, ex se fecerint, quia propter se et mundum. 
Aliter vero apud illos qui abstinuerunt a malis faciendis 
ex Verbo, et dein fugerunt et aversati sunt illa propterea 
quod peccata essent, et contra amorem in Deum, et con- 
tra charitatem erga proximum; eorum opera, tametsi in 
externa forma similia apparuerunt operibus illorum, de 
quibus mox supra dictum est, et quoque similiter percepta 
sicut a se facta fuissent, omnia bona fuerunt. Haec opera 
sunt, quae in Verbo intelliguntur per ‘‘opera” quae homi- 
nem faciunt spiritualem, et felicem in aeternum; et haec 
sunt, quae a fide nullatenus separari possunt; nam fides, 
si ab ea separarentur, foret mortua, et fides mortua est 
fides falsi ex malo. 

9795- Quia in praecedentibus actum est de existentia 
fidei ex charitate, paucis etiam dicetur quid prius et quid 
posterius. Ostensum est quod charitas producat fidem, 
sicut bonum producit verum, et sicut affe€tio producit 
cogitationem, similiter sicut ignis producit lucem; quare 
prorsus contra ordinem et inversum est dicere quod fides 
producat charitatem seu bona ejus, quae vocantur bona 
opera. At sciendum est quod charitas, quae in sua essen- 
tia est affectio sciendi, intelligendi, volendi et faciendi 
verum, non ad ullam hominis perceptionem veniat ante- 

quam se formaverat in cogitatione quae est ex intellectu, 
tunc enim se sistit sub aliqua forma seu specie, ex qua 
coram interiore visu apparet, nam cogitatio quod ita sit 
in veritate, vocatur fides: inde constat quod charitas 
actualiter sit prior, et fides posterior, sicut bonum est a¢tua- 
liter prius et verum posterius, sicut producens est essen- 
tialiter prius quam produétum, et sicut esse prius quam 
existere; est enim charitas a Domino, et quoque prius 
formata in spirituali mente: sed quia charitas non apparet 
homini priusquam illa est fides, ideo dici potest quod fides 
non sit apud hominem priusquam illa faéta est charitas in 
forma; quare de existentia charitatis et fidei apud homi- 
nem, dici potest quod utraque existat pari momento; nam 
tametsi charitas producit fidem, usque quia unum fiunt, 
nusquam potest unum separatum ab altero, quantum ad 
hominis perceptionem, dari, nec quoad gradum, nec quoad 
quale. Ex his quoque patet quod conjun¢tio Domini cum 
homine, sit sicut conjunétio boni cum vero: bonum est a 
Domino, et vera sunt apud hominem, sed vera quae adhuc 
non vivunt ; at sicut homo recipit bonum in veris, ita reci- 
pit in se Dominum, ac vivit; et tantum recipit, quantum 
abstinet a malis, ac fugit et aversatur illa ex Verbo, sic 
enim fugit et aversatur illa ex Domino et non ex se. 
796. “Et data e/ potestas faciendi menses quadraginta 
duos.’’—Quod significet destruciionem usque dum nihil vert 
et boni superesset, constat ex significatione ‘ potestatis 
faciendi,” quod sit a¢étus destruendi bona et vera ; nam per 
“‘os loquens magna et blasphemias,” ut nunc supra, signi- 
ficatur doétrina, et inde instructio, praedicatio et ratioci- 
natio, destruens bona Verbi et penitus vera ejus; inde per 
“‘data ei potestas faciendi” significatur actus destruendi 
illa; et ex significatione ‘‘mensium quadraginta duorum,” 
quod sit plenaria vastatio et consummatio (de qua supra, n. 633), 
ita destructio usque dum nihil veri et boni superest: simile 
etiam significatur per ‘“‘quadraginta duo,” 2 Reg. li. 24, 
ubi memoratur, quod ‘‘quadraginta duo pueri a binis ursis 
discerpti sint” (videatur supra, n. 781[c]). Agitur in hoc versu 
et in sequente de destructione ecclesiae, quae destruitur 
prorsus sicut vera ejus vertuntur in falsa, et bona ejus in 
mala: quod hoc faciat do¢trina fidei separatae a vita, con- 
stare potest ex eo, quod doétrina ecclesiae sit doétrina 

fidei, et quod doétrina vitae, quae vocatur theologia mora- 
lis, sit do¢trina forinseca, inserviens ecclesiae, si libet; et 
spectatur sicut nihil salutis in ea, quia nihil fidei, cum tamen 
fides separata a vita non vivit; et non vivum, quod est 
mortuum, neminem salvat. Autumatur quod homo ex 
doétrina fidei separatae possit credere quod Deus sit, quod 
caelum et infernum sint, quod vita post mortem sit, quod 
Verbum Divinum sit, et quod ideo credenda sint quae ibi ; 
haec quidem potest homo scire, potest cogitare, immo ex 
rationis lumine potest aliquatenus intelligere, sed usque 
non potest illorum habere fidem quae diu manet post mor- 
tem ; fides enim vitae manet, sed non fides separata a vita ; 
et vita unicuivis est sicut homo abstinet a malis, ac fugit 
et aversatur illa, quia contra Verbum sunt, ita contra 
Dominum ; fides ex hac vita manet hominem post mor- 
tem, quia est a Domino, et inde Domini apud hominem: 
ex his constare potest quod homo ex sola fide ne quidem 
credere possit quod Deus sit; quid tunc credere potest 
reliqua? Inde nunc sequitur quod doétrina fidei separatae 
destruat ecclesiam quoad omnia bona et vera ejus. Quod 
ita sit, ex talibus post mortem, cum quibus locutus sum, 
abunde mihi patuit; se¢tatores et defensores fidei sepa- 
ratae, qui modo externum poculi et patinae purgarunt, et 
non internum, post exaétum tempus, omnia quae in mundo 
dixerunt et crediderunt suae fidei esse rejecerunt; et vel 
se, vel alios, qui potentia et artibus in inferno notis prae- 
stant, pro diis agnoscunt ; immo ad vera Verbi, quae sanéta 
dixerunt in mundo, rident. si 

7Q7- (Vers. 6.) “Et aperuit os suum in blasphemiam adversus 
Deum.” —Quod significet falsificationem Divini Vert, ita 
Verbt, quod a Domino et quod est Dominus, constat ex 
significatione ‘‘aperire os suum” cum per ‘‘os” significatur 
doéctrina, et inde instructio, praedicatio et ratiocinatio (de qua 
supra, n. (1794), quod sit instruere, praedicare et ratiocinari ; 
ex significatione ‘‘blasphemiae,” quod sit falsificatio Verbi 
usque ad destructionem Divini Veri, quale est in caelo (de 
qua supra, n. 778); et ex significatione ‘‘ Dei,” quod sit Divinum- 
Verum, ita Verbum ; et quia Divinum Verum est a Domino, 
et est Dominus in caelo, ideo per ‘“‘blasphemiam adversus 
Deum” significatur falsificatio Divini Veri seu Verbi, quod 
a Domino, et quod est Dominus: quod etiam Verbum sit 

Dominus quia a Domino, est quia Verbum est Divinum 
Verum, ac Divinum Verum procedit a Domino ut Sole, 
et quod procedit est Ipsius a quo procedit, immo est Ipse; 
quare Divinum Verum, ex quo omnis sapientia et intel- 
ligentia est angelis et quoque hominibus, est Dominus 
in caelo; quod etiam sit Verbum quale est apud nos in 
mundo, est quia illud est Divinum Verum in ultimo ordi- 
nis, continens sensum spiritualem, qui est Divinum Verum 
quale est in caelo: sed de hac re alibi plura. Ex his 
patet quod per quod ‘‘bestia aperuerit os suum in blasphe- 
miam adversum Deum” significetur falsificatio Divini Veri, 
seu Verbi quod a Domino, et quod est Dominus. Quo- 
niam in hoc versu agitur de blasphematione, et per blas- 
phemiam significatur falsificatio Divini Veri seu Verbi, 
nempe, ab illis qui fidem separant a vita, velim in explica- 
tione hujus versus tradere quinam et quales sunt ex illis, 
qui ita falsificant Verbum ut sibi caelum prorsus claudant ; 
deinde quinam et quales ex illis sunt, qui non ita falsificant 
Verbum ut claudant sibi caelum; et postea, quinam et 
quales ex illis sunt, qui non falsificant Verbum, apud quos 
ideo caelum potest aperiri aut aperitur. In hoc articulo 
dicetur de illis, qui ita falsificant Verbum ut caelum sibi 
prorsus claudant ; in sequentibus autem articulis dicetur de 
reliquis ordine. Omnes illi caelum sibi prorsus claudunt, 
qui apud se confirmant doétrina et simul vita quod sola 
fides absque bonis operibus justificet et salvet ; causa est, 
quia hi ita, falsificant Verbum ut sit contra Divinum 
Verum quod in caelo est, et ex quo caelum; eo usque falsi- 
ficari potest Verbum, et quoque non eo usque. Quod illi 
eo usque falsificent Verbum, sunt causae :—(1.) Quod bona 
vitae, quae sunt bona opera, nihili pendant ex doéctrina, 
et nihili faciant ex vita, cum tamen universum caelum est 
in bono, nam bonum est amoris et amor est vitae; omnis 
sapientia et omnis felicitas angelis caeli est ex bono per 
vera; et unicuivis ibi tanta et talis est sapientia et felicitas, 
quantum et quale est bonum ex quo vera; quare est bonum 
ipsa essentia vitae angelicae, et inde essentia ipsius caeli: 
illi itaque qui in sola fide omne salutis, et nihil ejus in bonis 
operibus, ponunt, non possunt non sibi caelum claudere ; 
bonum enim, in quo est caelum, nihili pendunt et nihili 
faciunt ; et ubi non bonum est, ibi est malum, et ubi malum, 

ibi est infernum. (2.) Quia in sola fide omne salutis, et 
inde omne caeli et omne ecclesiae, ponunt, et nihil eorum 
in bonis charitatis, quae sunt bona opera, illi amorem in 
Deum et amorem erga proximum vilipendunt et nauci faci- 
unt, cum tamen Dominus docet 


Quod ex illis binis mandatis Lex et Prophetae pendeant (A/atth, xxii. 
34-38) ; 


‘‘Lex et Prophetae” sunt omnia Verbi: et quoque ™Domi- 
nus dicit ad Legisperitum de binis illis mandatis, 


“ Fac illa et vives” (Luc. x, 128): 


et amare Deum et amare proximum non aliud est quam 
facere bona, nam amor in sua essentia est velle, et in sua 
existentia est facere; quod enim homo amat, hoc vult, et 
quod ex amore vult hoc facit: ideo etiam Dominus docet, 


“Qui habet praecepta mea, et facit illa, ille est qui amat Me:....qui 
vero non amat Me, praecepta mea non servat”’ (Hoh. xiv. 21, 24): 


inde sequitur quod qui bona opera, quae sunt bona amoris, 
bona charitatis, et bona vitae, quae in caelo vocantur usus, 
nihili pendunt et nihili faciunt, claudant sibi caelum; non 
enim amant Deum, nec amant proximum, et usque caelum 
est’caelum ex binis illis amoribus. Hoc imprimis est falsi- 
ficare Verbum usque ad destructionem Divini Veri, quod 
in caelo est a Domino, et quod ibi est Dominus. (3.) Illi 
qui et doétrina et vita se confimant in eo, quod sola fides 
absque bonis operibus justificet et salvet, claudunt etiam 
sibi caelum per id, quod mala opera excusent; quae excu- 
sant per id, quod dicant et credant quod mala non videantur 
a Deo, aut quod remittantur apud illos qui habent fidem ; 
(quidam, qui habent fiduciam fidei; quidam, qui per fidem 
justificati sunt;) quare plures ita vesane cogitant, “‘ Quid 
refert ut bona faciam, dum bona non me salvant? et quid 
refert si mala faciam, dum mala me non damnant? In 
gratia sum quia fidem habeo.” Et sic vivunt sibi et mundo, 
nec abstinent a malo quia malum, nec faciunt bonum quia 
bonum ; si abstineant a malo, est ex timore legis civilis et 
jacturae famae, et non ex timore legis Divinae et vitae 
aeternae; et si faciant bonum, est ex amore mercedis, et 
non ex amore Dei: et usque qualis est vita talis est homo; 

“Numquid colligitur ex spinis uva, aut ex tribulis ficus?” ((Za/th. vii. 
16.) 


Homo etiam talis nescit quid vita bona, et quid vita mala. 
Si vivit ut civis mundi, credit quod vivat vitam bonam ; 
cum tamen haec vita, si illam non vivit ut civis caeli, est 
vita mala; nec dignoscit unam ab altera, quia utraque 
apparet similis in externis. Quod non dignoscat, est causa, 
quia bona opera, quae faciunt vitam, vilipendit. Exinde 
nunc sequitur quod illi qui et do¢trina et vita se confirmant 
in eo, quod sola fides absque bonis operibus justificet et 
salvet, caelum sibi prorsus claudant. (4.) Claudunt etiam 
sibi caelum per id, quod tametsi vita illorum est vita mere 
naturalis, quae trahit omnia sua ex amore sui et mundi, 
usque meritum Domini sibi attribuant ; dicendo corde, ‘Si 
solum cum fiducia et confidentia credidero quod Dominus 
passus sit crucem pro me, et per id redemerit me, vitam 
aeternam habeam; et hoc quia illa justitia et illud meri- 
tum imputatur mihi per fidem, et nihil ejus per opera vitae :” 
cum tamen imputativum meriti Domini non datur, ita nec 
vita inde imputativa homini; sed vita a Domino datur, 
quae qualis sit supra in suo articulo di¢tum est. Quare 


imputare sibi meritum Domini, et non vivere secundum 


praecepta Ipsius in Verbo, et sic vivere ab Ipso, est blas- 
phemia; quia hoc involvit possibilitatem vivendi sqlum 
sibi et mundo, ita male, in Domino. (5.) Claudunt etiam 
sibi caelum per id, quod agnoscant nullam fidem pro fide, 
aut historicam pro salvifica, naturalem pro spirituali, et 
mortuam pro viva; similiter fiduciam fidei: hi enim cre- 
dunt quod scire et cogitare aperiat caelum, et non simul 
velle et facere, cum tamen haec primaria sunt, et illa 
secundaria; vita enim cogitationis hominis est ex affec- 
tione voluntatis ejus. (6.) Claudunt etiam sibi caelum per 
id, quod quia homo non potest facere bonum a se, quod 
est bonum, et nisi sit meritorium, omittant bonum facere, 
et implorent fidem ; et usque non fides quae est fides nisi 
ex charitate, ita nisi ex bono: fides quae per imploratio- 
nem tunc permittitur dari, est fides falsi ex malo; nam 
ubi non est bonum ibi est malum, et ubi est malum ibi 
est falsum; et fides falsi ex malo est fides inferni, quae 
vocatur fides mortua, et haec claudit caelum. (7.) Impri- 
mis clauditur illis caelum per applicationem Verbi ad 

confirmandum omnia illa, sic enim falsificant illa usque 
ad destruétionem Divini Veri quod in caelo est: Verbum 
enim nostrum im sensu suo spirituali est Divinum Verum 
quale est in caelo; si semsus litterae usque ad destruétio- 
nem illius falsificatur, occluditur caelum; nam Divinum 
Verum procedens a Domino facit caelum, immo est cae- 
lum; angeli enim ibi sunt angeli ex receptione ejus. 
(8.) Diétum est quod illi sibi caelum prorsus claudant, qui 
et doctrina et vita bona opera nihili faciunt, ex principio 
quod fides absque bonis operibus justificet et salvet ; pau- 
cis nunc dicetur quomodo doétrina claudit, et quomodo 
vita. Doétrina claudit per consensum, asseverationem, 
confirmationem, et persuasionem quod ita sit, tunc enim 
homo non modo cogitat quod ita sit, sed etiam vult quod 
ita sit: si usque homo facit bona quia mandata sunt in 
Verbo, non alia bona facit quam: bona moralia ex naturali 
homine, quae bona sunt ab ipso, et quoque haec bona 
sunt meritoria; nam omne facere hominis est ex velle 
ejus, et est sicut velle ejus, faétum enim non aliud est 
quam voluntas im suo aétivo; quare cum homo cogitat et 
quoque vult quod nihil salvationis in operibus sit, non 
potest alia bona facere, quam sicut origo eorum est. Tales 
sunt multi eruditi, qui solam fidem apud se confirmarunt 
praedicatione et scriptis: horum mens in mundo spirituali 
apparet sicut velo te¢ta, aut sicut denso nubis involuta, 
quae arcent ne lux seu verum e caelo intret; ita apud 
illos clauditur caelum. Vita autem secundum doétrinam 
prorsus claudit caelum, quia fides eorum est quod bona 
vitae non salvent, nec mala vitae condemnent. (g.) Simile 
est, si dicatur quod caelum homini clausum sit, aut si 
dicatur quod mens superior hominis, quae mens spiritualis 
ejus vocatur, clausa sit; nam mens spiritualis hominis est 
caelum ejus, quare per illam est homini conjun¢tio cum 
caelo; ac mens naturalis est mundus ejus, quare per illam 
est homini conjunctiocum mundo. Quomodo autem mens 
spiritualis aperitur, et sic homini communicatio et con- 
junctio datur cum caelo, supra (n. 790[4]) expositum est. 
798(a|. “Blasphemare nomen Ipsius.””—Quod significet 
Salsificando omne quale ejus, constat ex significatione ‘‘ blas- 
phemare,” quod sit falsificare Divinum Verum, ita Verbum, 
quod a Domino, et quod est Dominus (de qua mox supra, n. 797) ; 

et ex significatione “‘nominis,” quod sit quale rei et status 
(de qua supra, n. 148,676), hic omne quale Divini Veri seu 
Verbi, quia dicitur ‘nomen Ipsius” seu Dei; quod per 
“nomen Domini” in Verbo intelligatur omne bonum amo- 
ris, et omne verum ex illo bono, ex quo colitur, videatur 
supra (n. 102, 135, 696); ex his patet quod per ‘“blasphe- 
mare nomen Dei” significetur falsificare omne quale Divini 
Veri seu Verbi, tum omne bonum et verum per quae 
Dominus colitur. Quod illi qui separant fidem a bonis 
operibus et doétrina et vita, falsificent omne quale Divini 
Veri, seu omnia Verbi, in praecedente articulo expositum 
est; hoc concludi potest ex illis quae supra passim di¢ta 
sunt, quod nempe amorem et charitatem, ex quibus opera 
flunt bona, et ex quibus fides essentiam suam trahit, 
excludant, ut non una cum fide sint medium salvationis ; 
inde non solum falsificant illa Verbi ubi docetur de amore 
in Deum, et de amore erga proximum, sed etiam illa loca 
ubi ‘‘opera,” ‘‘facta,” “‘operari” et ‘‘facere” dicuntur; et 
cum illa falsificantur, etiam omnia Verbi falsificantur ; nam 
reliqua Verbi, quae vera ejus vocantur, vivunt ex illis, et 
cum vita subtrahitur, cetera sunt mortua: et praeterea, 
in Verbo ubivis est conjugium boni et veri, ut supra ali- 
quoties diétum et ostensum est; quare cum bonum aufer- 
tur, verum quod remanet, falsificatur, et verum falsificatum 
est falsum; quod per ratiocinia confirmantia fidem solam 
seu separatam, falsificentur omnia Verbi, in fine hujus 
capitis pluribus illustrabitur, ubi explicabitur quid numerus 
““sexcenta sexaginta sex” significat. 

[b.] Quoniam in ecclesiis Christianis, in quibus sola 
fides ut caput doétrinalium earum recepta est, sunt eruditi 
et simplices, et sunt qui fidem separant a bonis vitae, tum 
qui fidem conjungunt cum illis, ita qui Verbum falsificant 
multum, et qui parum; et quia in praecedente articulo 
actum est de illis qui ita falsificant Verbum ut sibi caelum 
prorsus claudant, hic nunc agetur de illis qui non ita falsi- 
ficant Verbum ut sibi caelum claudant; hi sunt qui apud 
se confirmant quod fides quae justificat et salvat, producat 
bona vitae, sicut arbor fructus; apud hos qui doétrinam 
illam confirmant vita, non clauditur caelum, sed aperitur 
ultimum ejus, ubi est introitus. Causae sunt sequentes :— 
Primum, Quod invertant ordinem Divinum, qui est quod 

charitas producat fidem, et non quod fides producat cha- 
ritatem; at usque apud illos qui conjunétionem illam 
doétrina et vita confirmant, postea inversus ille ordo pot- 
est reduci; et cum reductus est, intrant caelum in ultimis 
ejus: causa quod non interius, est, quia fides eorum, per 
quam crediderunt se justificari et salvari, plus trahit a fal- 
sis quam a veris; et in ultimis caeli sunt qui in falsis ex 
doétrina et religione sunt, sed usque in bono vitae; falsa 
eorum sunt apparentiae veri ex sensu litterae Verbi, quae 
omnes pro fine habent vitam. Paene similis res est cum 
omni reformando: is primum sibi format doétrinam ex 
Verbo, et ibi separat illa quae credenda sunt et quae faci- 
enda; illa quae credenda sunt vocat fidem, et illa quae 
facienda sunt vocat charitatem; at quia ordo apud omnes 
inversus est a nativitate, speétat fidem primo loco, et cha- 
ritatem secundo: si tamen ille vivit vitam fidei, quae est 
charitas, per gradus convertitur et reducitur ordo, et a 
charitate fidem vivit; is tunc quantum fides ejus est ex 
genuinis veris, tantum intrat:caelum; nam, ut supra dic- 
tum est, Divinum Verum procedens a Domino facit cae- 
lum, et est caelum. Ex his constare potest unde est 
quod fides hodie faéta sit et primum ecclesiae et primarium 
ejus; nempe, quia ordinem a nativitate inversum secuti 
sunt,’et quia vita mundi placuit, et fastus propriae intelli- 
gentiae duxit. Inde est quod in gradu reformationis 
primo /substiterint. Secunda causa est, quod illi non sibi 
claudant caelum quia bona opera sunt amor et charitas in 
actu, et caelum est caelum ex illis; omnes enim angeli et 
omnes spiritus sunt affectiones et inde cogitationes, seu 
quod idem, sunt amores et inde intelligentiae; ac bini 
amores universales ac omnium fundamentales sunt, nempe, 
amor in Dominum et amor erga proximum, qui vocatur 
charitas; in his sunt omnes illi qui bona faciunt ex Verbo, 
nam omne bonum est amoris: nunc quia illi qui apud se 
doétrina et vita confirmant quod fides producat bona opera 
sicut arbor frucétus, specétant a fide ad bonum, inde illis 
conjunéctio est cum caelo, at non cum caelo spirituali, sed 
cum caelo naturali, quod est in ultimis, et vocandum est 
introitus: quod non interius possint intromitti, est causa, 
quia fides antequam fit charitas in forma, est naturalis, et 
naturale non producere potest quam naturale; aliter cum 

fides fit fides ex charitate, tunc fides fit spiritualis, quia 


charitas, ex qua, est spiritualis: apud hos aperta est mens 
Spiritualis ; apud illos autem solum aperta est mens natu- 
ralis, sed profundius et interius secundum fidei quale et 
inde vitae quale. Mens horum in luce caeli spectata appa- 
ret nivea, qualis est lux rationalis ;. et rationale est medium 
inter mentem spiritualem et mentem naturalem. TZerézo, Si 
penitius exploratur status animi et vitae illorum qui credunt 
quod fides producat bona opera, et quoque faciunt illa, vide- 
bitur quod sint interius naturales ; fides enim eorum est modo 
cognitio praeceptorum Verbi, in quam cum visus interior 
naturalis, qui vocatur rationalis, intrat, fit agnitio quod prae- 
cepta illa sint Divina; in quam agnitionem cum operatur 
amor, fit obedientia; sed amor qui in agnitionem illam 
operatur, non potest alius esse quam amor mercedis prop- 
ter bona quae faciunt, et merces est illis vita aeterna; et 
quia amor mercedis non est a Deo sed ab homine, nam homo 
in mercede suum bonum et non proximi spectat, sequitur 
quod amor ille sit naturalis, proinde quod status animi et 
vitae illorum qui credunt quod fides producat bona opera, 
et faciunt illa secundum fidem, sit naturalis: si vero non 
faciunt illa ex obedientia, est amor gloriae ex eruditione, 
aut amor famae ut evehantur ad honores aut-ut lucrentur 
opes, qui ducit: at hi modo dicunt quod agnoscant et cre- 
dant, sed usque corde non agnoscunt et credunt; quare 
sunt infime naturales, quibus caelum prorsus clausum est. 
Ut sciatur quod facere bonum ex obedientia sit ex natu- 
rali homine, paucis dicetur quid sit facere bonum ex cha- 
ritate. Facere bonum ex charitate, non potest alius quam 
cui mens spiritualis aperta est; et mens spiritualis aperi- 
tur solum per id, quod homo abstineat a malis faciendis, 
ac fugiat ac demum aversetur illa, quia contra Divina prae- 
cepta in Verbo sunt, ita contra Dominum; quando homo 
sic fugit et aversatur mala, tunc omnia quae cogitat, vult et 
facit, bona sunt, quia a Domino; ‘Dominus enim continue 
praesens est, pulsat ostium, urget et vult ingredi, sed mala 
obstant ; quare homo aperiet ostium per id quod removeat 
mala, nam his remotis Dominus ingreditur, et ibi cenat 
(A foc. iii. 20). Dicitur quod homo aperiat et removeat ; 
homo enim mala ex se facit ; et quia Dominus continue prae- 
sens est, pulsat ostium et urget, ut dictum est, homini est 

facultas desistendi a malis sicut a se; hoc cuivis homini 
datum est : inde nunc est, quia homo a se potest sibi claudere 
caelum, [quod] etiam sicut a se possit aperire caelum ; modo 
dum cogitat et vult desistere a malis, speétat ad Dominum, 
et cum desistit agnoscat quod sita Domino. Remotis itaque 
malis, tunc est bonum quicquid homo facit, quoniam est a 
Domino ; et quicquid homo a Domino facit, non est morale 
naturale, sed est morale spirituale. Nunc quia charitas est 
ex amore faciendi bonum propter bonum, ita ex bono, pro- 
inde ex Domino, sequitur quod facere bonum ex charitate 
sit spirituale ; at quod facere bonum ex obedientia, quia est 
ex amore mercedis, sit naturale. Hoc naturale est in quo 
sunt illi qui in introitu ad caelum sunt; quo etiam veniunt 
illi qui bonum faciunt modo ex obedientia, qui sunt qui 
doétrina et vita apud se confirmant quod fides producat 
bona opera, sicut arbor fructus. Quarto, Praeterea scien- 
dum est quod illi qui credunt quod fides producat bona 
opera, sicut arbor fructus, etiam credant quod sortiantur 
caelum antequam mala sunt remota; et tamen quamdiu 
mala apud hominem sunt, bona quaecunque facit non bona 
sunt, nam ex arbore mala non alii fruétus quam mali 
enascuntur; quare unica via ad caelum est, ut homo absti- 
neat a malis ex Verbo, quia peccata sunt; quae nisi pri- 
mum removentur, non intrare potest Dominus, et dare 
caelum. Quinta causa, [quod] qui do¢trina et vita se con- 
firmant in eo, quod fides producat bona opera sicut arbor 
fructus, non sibi claudant caelum, est quia non falsificant 
Verbum sicut illi qui credunt justificationem et salvationem 
per fidem absque bonis operibus; qui fidem absque bonis 
operibus credunt, illi falsificant omnia Verbi, ubi ‘““amor,” 
‘“charitas,” “bona,” “opera,” ‘facta,”.‘Coperart vete taeenmer 
dicuntur et mandantur; et hoc usque ad destructionem 
Divini Veri in caelis, intelligendo per illa vel fidem, vel 
bona mundi moralia et civilia, vel quod dicta sint solum 
pro vulgo, propter ejus-fidei simplicitatem ; destruendo sic 
ipsum Divinum Verum, per argumentationes ex impotentia 
hominis implendi legem, per naturam boni ab homine, quod 
non sit bonum, perque remotionem meriti quod inhaeret 
bonis ab homine: sed illi qui simpliciter adjungunt fidei 
bona opera, non falsificant omnia illa Verbi, et inde non 
removent fidem ex amore Dei, et ex eo operationem Divi- 


San s-- 


CAP. XIII., VERS. 6.—N. 799[a]. 2223 


nam in singulis faciendis, sicut in singulis credendis ab 
homine; cogitant enim et dicunt quod bona facienda sint 
sicut ab homine, nam qui non facit et credit sicut a se, 
nihil credit et nihil facit, cui nulla religio est: sed usque 
quia non illis genuina vera sunt, non quidem sibi caelum 
claudunt, at non ulterius quam ad limen caeli possunt 
venire: qui vero ex illis amaverunt vera propter vera, illis 
aperitur caelum, quando Divinus ordo apud illos restitutus 
est, qui est ut charitas et ejus bonum primo loco sit, ac 
fides et ejus vera secundo ; sunt enim tunc sicut qui vadunt 
via recta facie spectante antrorsum, at prius’ sicut qui 
vadunt facie spectante retrorsum. Sexto, Sunt etiam plu- 
res qui charitatem faciunt essentiale medium salutis, sicut 
alii idem, et tamen non vivunt charitatis vitam; at quia 
charitas eorum est solum confessio oralis quod ita sit, ita 
est solum fides eorum ; unde illorum charitas similiter non 
est viva sed mortua: quare parum differunt a confessori- 
bus solius fidei, sunt enim simili corde, sed dissimili anima ; 
at usque unus sicut alter claudit sibi caelum. 

799(a). “Et tabernaculum Ipsius.”—Quod significet om- 
nem ecclestae dottrinam et cultum inde, constat ex signifi- 
catione ‘‘tabernaculi,” quod sit ecclesia quoad do¢trinam 
et cultum, inde etiam doétrina et cultus ecclesiae; haec 
itaque falsificare significatur per ‘‘blasphemare tabernacu- 
lum Dei.” Quod “‘tabernaculum” significet ecclesiam quoad 
‘doétrinam et cultum, est quia illi qui ab ecclesia antiquis- 
simis temporibus erant habitabant in tabernaculis et tento- 
riis, cum quibus etiam peregrinati sunt, erant enim plerique 
tune pastores ovium; et paterfamilias docuit illos qui e 
domo illius prognati erant praecepta charitatis, et inde 
vitam amoris, in tabernaculis, sicut postea in templis ; inde 
“tabernaculum” significabat simile quod ‘‘domus Dei,” 
nempe, cultum Dei secundum doétrinam, proinde etiam 
ecclesiam, quoniam ecclesia est ecclesia ex vita secundum 
doétrinam, et vita secundum doétrinam est cultus. Quo- 
niam antiquissimi illi, apud quos ecclesia fuit, adorabant 
Deum sub forma Humana, et quia Deus sub forma Humana 
est Dominus, inde Ipsum colebant; inde ecclesia illorum 
fuit ecclesia caelestis, quae distinguitur ab ecclesia spiri- 
tuali in eo, quod ecclesia caelestis in ‘amore in Dominum, 
et in cultu ex illo amore sit, et quod ecclesia spiritualis in 

amore erga proximum, et in cultu ex illo amore sit: et 
quia talis fuit ecclesia apud antiquissimos, et doctrina amoris 
in Dominum docebatur in tabernaculis, et inde tabernacula 
prae templis a Domino amabantur, ideo ex mandato Domi- 
ni super Monte Sinai aedificatum est tabernaculum, in quo 
gens Israelitica sanétum cultum haberet; et postea in 
memoriam -sanctissimi cultus in tabernaculis institutum est 
Festum Tabernaculorum. Ex his patet unde est quod 


‘“‘tabernaculum” significet ecclesiae do¢trinam et inde. 


cultum. 
[b.] Quod ‘“‘tabernaculum” illa significet, etiam con- 
stare potest a sequentibus locis:—Apud Mosen, 


“Quam bona sunt tabernacula tua, Jacob; tentoria tua, Israel” (Vum. 
XXiv. 5): ‘ 

hic et alibi in Verbo dicuntur ‘‘tabernacula,” tum ‘‘tento- 
ria ;” et per ‘‘tabernaculum” significatur ecclesia ab illis qui 
‘in bono amoris in Dominum sunt, et per “‘tentorium” 
significatur ecclesia ex illis qui in veris ex illo bono sunt; 
et quia doétrina et inde cultus faciunt ecclesiam, ideo per 
‘‘tabernaculum” significatur do¢trina boni amoris, et per 
“‘tentorium ” doétrina veri ex illo bono: inde etiam per “‘ta- 
bernacula” in plurali significantur bona ecclesiae et doctri- 
nae; et per ‘‘tentoria” vera ecclesiae et doctrinae. Inde 
patet quid significatur per illa "'Bileami verba, ‘‘ Bona sunt 
tabernacula tua, Jacob; tentoria tua, Israel ;” per ‘‘ Jaco- 
bum” enim significatur ecclesia quae in bono doétrinae et 
vitae est, et per ‘‘Israelem” ecclesia quae in veris ex bono. 
Apud Feremiam, 

Jehovah “reducit captivitatem tabernaculorum Jacobi, et tentoriorum 


ejus miserebor ; et aedificabitur urbs super tumulo suo, et palatium 
ejus juxta morem priorem habitabitur” (xxx. 18): 


hic quoque ‘“‘tabernacula” et ‘‘tentoria” dicuntur; et per 
“tabernacula” significantur bona ecclesiae seu doétrinae 
ejus, et per ‘“‘tentoria” significantur vera ecclesiae seu 
doctrinae ejus; per ‘‘captivitatem” significatur captivitas 
Spiritualis, quae est quando bona et vera ecclesiae seu 
doétrinae quasi incarcerata sunt ; quare ‘‘captivitatem redu- 
cere” significat restaurare illa. (Quid reliqua significantur, videatur 


supra, n. 724). Apud Lsazam, 


‘omy 

“Amplifica locum tabernaculi tui, et cortinas tentoriorum tuorum expan- 
dant, ne prohibeas, longos fac funes tuos, et clavos tuos firma” 
(liv. 2): 


haec de “‘sterili,” quae non pepererat, per quam significan- 
tur gentes apud quas ecclesia a Domino instauranda erat : 
status boni amoris illius ecclesiae significatur per ‘locum 
tabernaculi tui;” et vera ex illo bono significantur per 
“cortinas tentoriorum tuorum ;” fructificatio boni et mul- 
tiplicatio veri significatur per ‘‘amplificare” et ‘‘exten- 
dere ;” per ‘‘funes” significatur conjunétio illorum, et per 
‘“‘clavos” firmatio. Apud Davidem, 
“Unum petii a Jehovah, hoc quaeram, ut maneam in domo Jehovae 
omnibus diebus vitae meae, ad videndum suavitatem Jehovae, et 
ad visitandum mane templum Ipsius ; quia abscondet me in tento- 


rio suo in die malo, occultabit me in occulto tabernaculisui, in petra 
exaltabit me”’ (Ps. xxvii. 4, 5): 


hic dicuntur ‘‘domus Jehovae,” ‘‘templum,” ‘‘tentorium” 
et ‘‘tabernaculum ;” et per ‘‘domum Jéhovae” significatur 
ecclesia quae in bono amoris in Dominum est, per ‘‘tem- 
plum” ecclesia quae in veris ex illo bono, per ‘‘tentorium 
Jehovae” significatur Divinum Verum, et per ‘‘tabernacu- 
lum” Divinum Bonum; inde patet, quod per ‘‘manere in 
domo Jehovae omnibus diebus vitae,” non intelligatur in 
domo Jehovae manere, sed in bono amoris in Dominum ; 
et quod per ‘‘visitare mane templum Jehovae” non intel- 
ligatur quovis mane id visitare, sed vera illius boni inquirere 
et discere; inde per ‘‘abscondere in tentorio” significatur 
tenere in Divino Vero, et tutari a falsis, et per ‘‘ occultare 
in occulto tabernaculi” significatur tenere in Divino Bono, 
ac tutari a malis; per ‘‘exaltare in petra” significatur 
instruere in interioribus veris. Apud eundem, 

“Jehovah, quis commorabitur in tabernaculo tuo, quis habitabit in monte 


sanctitatis tuae? Qui ambulat integer, et facit justitiam, et loqui- 
tur veritatem” (Ps. xv. I, 2): 


per “tabernaculum” etiam hic significatur ecclesia quoad 
bonum amoris, ita quoque bonum amoris; per ‘“‘montem 
sanétitatis,” per quem intelligitur Hierosolyma, significatur 
ecclesia quoad vera do¢trinae ex illo bono; inde scitur 
quid significatur per ‘‘commorari” in illis: ‘qui ambulat 
integer,” significat qui in bono quoad vitam est, et in veris 
quoad doétrinam ; quare dicitur,‘‘qui facit justitiam et loqui- 

tur veritatem,” et per ‘‘facere justitiam” significatur in bono 
esse quoad vitam, et per ‘‘loqui veritatem” significatur in 
veris esse quoad doctrinam. Apud eundem, 


“Manebo in tabernaculo tuo in aeternum, confidam in latibulo alarum 
tuarum” (Ps. lxi. 5 [B. A. 4]): 


‘‘manere in,tabernaculo in aeternum” significat in Divino 
Bono amoris esse; ‘‘confidere in latibulo alarum tuarum” 
significat in Divinis veris; ‘‘alae” enim Jehovae significant 
vera spiritualia. Apud £sazam, 

“Firmatus..est per misericordiam thronus, et sedit super eo in veritate 
in tabernaculo Davidis, judicans et quaerens judicium, et festinans 
justitiam ” (xvi. Js): 

haec de Domino; caelum quod ab Ipso stabilitum est, et 
inde ecclesia, significatur per ‘‘thronum” qui per misericor- 
diam firmatus est: quod Dominus ibi regnet per Divinum 
Verum ex Divino Bono, significatur per ‘‘Sedit super eo 
in veritate in tabernaculo Davidis ;” per ‘‘ Davidem” intelli- 
gitur Dominus quoad regium, quod est Divinum Verum, 
et per ‘‘tabernaculum” ejus, significatur Divinum Bonum: 
per ‘‘judicium” significatur verum doétrinae, quia ex illo 
omne judicium, et per “‘justitiam” bonum amoris, utrumque 
ab Ipso apud illos qui in caelo et in ecclesia sunt. Apud 
eundem, 

“Specta Zionem, urbem festi stati nostri ; oculi tui videant Hierosolymam, 
habitaculum tranquillum, tabernaculum quod non dissipabitur ; non 


removebuntur clavi ejus in perpetuum, et omnes funes ejus non 
avellentur”’ (xxxiii. 20): 


per ‘‘Zionem” hic non intelligitur Zion, nec per ‘“‘ Hieroso- 
lymam” Hierosolyma, sed caelum et ecclesia quoad bonum 
amoris et verum doétrinae; illa sunt ‘‘habitaculum tran- 
quillum,” et ‘‘tabernaculum quod non dissipabitur:” per 
“‘clavos” qui non removebuntur, significatur firmatio per 
Divina vera; et per ‘“‘funes” qui non evellentur, significa- 
tur conjunctio per Divinum Bonum. Apud Yeremiam, 
“Tabernaculum meum devastatum est, et omnes funes mei evulsi; filii 


mei exiverunt a Me, et non illi; non tendens amplius tabernacu- 
lum meum, et erigens cortinas meas” (x. 20): 


per ‘“‘tabernaculum” quod “‘devastatum,” significatur eccle- 
sia, in qua non bonum amplius; per ‘‘funes” qui ‘‘evulsi” 
significatur conjunctio quod nulla; per ‘‘filios” qui ‘‘exive- 

runt et non illi,” significatur quod non aliqua vera amplius: 
per ‘‘non tendens amplius tabernaculum et erigens corti- 
nas” significatur quod in ecclesia nullus amplius doceat 
bonum amoris, et verum ex illo bono; ‘‘cortinae” signifi- 
cant vera prodeuntia ex bono et tegentia illud. Apud 
eundem, 


“ Devastata est tota terra, subito devastata sunt tabernacula mea, mo- 
mento cortinae meae” (iv. 20): 


per “‘terram” quae devastata, significatur ecclesia; per 

“‘tabernacula” quae devastata, significantur bona ejus; et 

per “‘cortinas” significantur vera ejus. Apud eundem, 
Nebuchadnezar rex Babelis ‘“tabernaculum eorum et greges eorum su- 


“met, cortinas eorum, et omnia vasa eorum, et camelos eorum 
auferet sibi’” (xlix. 29): 


haec de vastatione Arabiae, per quam significatur ecclesia 
quae in veris ex bono est; bona illius ecclesiae significan- 
tur per ‘‘tabernaculum et greges eorum,” ac vera eorum 
per “‘cortinas et omnia vasa,” ac cognitiones veri per 
“‘camelos ;” per ‘‘ Nebuchadnezarem regem Babelis” signi- 
ficantur mala et falsa quae devastant. Similia per ‘‘ taber- 
nacula Arabiae” significantur apud Davidem (Ps. cxx. 5). 
Apud Feremiam, 


Ad Zionem “venient pastores et greges eorum ; figent contra eam taber- 
nacula.., depascent quisque spatium suum”’ (vi. 3): 


per haec quoque describitur vastatio ecclesiae quoad bonum 
amoris; ‘‘Zion” est ecclesia in qua id bonum: ‘‘taberna- 
cula” quae “‘figent contra eam pastores et greges,” "'signi- 
ficant mala et eorum falsa quae devastant illam ; ‘‘depascent 
quisque spatium suum” significat quod prorsus deprivabitur 
bonis et veris. Apud Hoscheam, 
“ Aegyptus congregabit eos, Moph sepeliet eos, desiderabile argenti 
eorum carduus possidebit.., et spina in tabernaculis eorum” (ix, 
6): 
haec de vastatione ecclesiae per falsificationes veri; per 
“‘Tsraelem,” de quo haec dicuntur, illa ecclesia significatur : 
quod homo naturalis et ejus cupiditas.deperdet eos, signi- 
ficatur per quod ‘‘ Aegyptus congregabit eos, Moph sepe- 
liet eos ;” quod falsum deperdet omne verum, significatur 
per ‘‘desiderabile argenti carduus possidebit ;” et quod 

mala falsi deperdent omne bonum eorum, significatur per 
quod ‘‘spina in tabernaculis eorum.” Apud £sazam, 
“Qui habitat super circulo terrae, et habitatores ejus sicut locustae; qui 


extendit sicut tenue caelos, et expandit sicut tabernaculum ad habi- 
tandum ” (xl. 22): 


‘“‘habitare super circulo terrae” significat super caelo, nam 
caelum ambit terram sicut circulus centrum; inde Domi- 
nus vocatur ‘‘Altissimus,” et ‘‘habitans in altissimis :” ‘‘ habi- 
tatores ejus sicut locustae,” significat homines in extremis, 
nam ‘‘locusta” significat vivum in ultimis, in specie verum, 
et in opposito sensu falsum ibi: ‘‘qui extendit sicut tenue 
caelos,” significat omnipotentiam ad amplificandum caelos 
ex nutu: ‘‘et expandit sicut tabernaculum ad habitandum” 
significat similia, sed haec amplificationem caelorum quoad 
bona, et illa amplificationem illorum quoad vera. Apud 
Hoscheam, 


“Adhuc faciam te habitare in tabernaculis, juxta dies Renpars stati” 
(xii. 10 [B. A.9]): 


haec de Ephraimo, qui ditatus dixit ‘‘se invenisse opes” 
(vers. 9 [B. A. 8]), per quae significatur quod cognitiones 
veri sibi comparaverit ; per ‘‘Ephraimum” enim significatur 
intellectus Verbi, ac intellectuale ecclesiae ; quare ‘‘ Adhuc 
habitare te faciam in tabernaculis” significat quod adhuc 
in ecclesia ubi bonum; ‘‘juxta dies temporis stati” signi- 
ficat usque dum cognitiones illae pereunt. Apud Sacha- 


riam, 


“Servabit.. Jehovah tabernacula Jehudae primo ” (xii. 7): 


“‘tabernacula Jehudae” sunt bona Verbi et bona ecclesiae, 

nam per ‘‘Jehudam” significatur Verbum, et quoque eccle- 

sia quoad bonum amoris in Dominum. In TZzhrenzs, 
Dominus “tetendit arcum. .sicut hostis, constitit dextra Ejus sicut ini- 


micus, et occidit omnia desiderabilia oculorum; in tabernacula 
Zionis effudit sicut ignem iram suam”’ (ii. 4): 


haec de devastatione ecclesiae quoad vera et quoad bona; 
devastatio quoad vera ejus, significatur per ‘‘ Occidit omnia 
desiderabilia oculorum ;” et devastatio quoad bona, per 
“Effudit iram sicut ignem in tabernacula Zionis;’ ‘‘desi- 
derabilia” in Verbo dicuntur de veris, et ‘‘ oculi” de intel- 
leétu veri, ‘‘tabernacula” dicuntur de bonis, ac ‘‘ira sicut 

ignis” de vastatione boni, “‘filia Zionis” significat ecclesiam 
quae in affectione veri ex amore boni est. Apud Davidem, 


“Soli posuit tabernaculum in” caelis (Ps. xix. 5 [B. A. 4]): 


per ‘‘solem” ibi intelligitur Dominus quoad Divinum Amo- 
rem ; quia in bono amoris sui habitat in caelis, ideo dicitur, 
‘Soli posuit tabernaculum in caelis ;” ‘‘tabernaculum” ibi 
est caelum Domini ex bono amoris. Apud eundem, 
“Jehovah...altissimum posuisti habitaculum tuum, non incurret in te 


malum, et plaga non appropinquabit ad tabernaculum tuum” (Ps. 
XCi. 9, 10): 


per “‘habitaculum Jehovae” et per ‘“‘tabernaculum Ipsius” 
significatur caelum et ecclesia, per ‘‘habitaculum” caelum 
et ecclesia quoad vera, et per ‘‘tabernaculum” caelum et 
ecclesia quoad bona ; remotio et tutatio a malis et a falsis 
mali, significatur per quod ‘‘altissimum posuerit habita- 
culum suum, non incurret malum, et non plaga appropin- 
quabit.” Apud eundem, 


“FEvellet te e tabernaculo, et eradicabit te e terra viventium”’ (Ps. lii. 7 
[B. A. 6]): 


haec de Doeg Edomita: quod expulsus erit ab omni bono 
ecclesiae, significatur per ‘‘ Evellet te e tabernaculo ;” quod 
etiam a veris ecclesiae, significatur per ‘‘Eradicabit te e 
terra viventium ;” ‘‘terra” est ecclesia, et ‘‘viventes” dicun- 
d 
tur qui in veris ex bono sunt. Per ‘“‘tabernaculum” signi- 
5S 
ficatur ecclesia quoad bonum, seu bonum ecclesiae, etiam 
y 

in sequentibus locis :— 


Quod Jehovah posuerit tabernaculum in medio illorum, ambulaturus in 
medio illorum, ut esset illis in Deum (Lev7¢, xxvi. II, 12); 


hoc inter benedi¢tiones erat. 


Postquam Dominus transformatus est coram Petro, Jacobo et Johanne, 
dixit Petrus, ‘‘Domine, bonum est. nos. hic esse; si vis, faciamus 
hic tria tabernacula, Tibi unum, et Mosi unum, et Eliae unum” 
(Matth. xvii. 4; Mare. ix. 5; Luc. ix. ©1133); 

“ Audivi vocem magnam e caelo dicentem, Ecce tabernaculum Dei‘cum 
hominibus, qui habitabit cum illis” (Apoc, xxi. 3); 

“Deseruit tentorium Schiluntis, tabernaculum, in quo habitavit inter 
homines” (Psalm. 1xxviii. 60) ; 

“Repudiavit tentorium Josephi” (Psalm. Ixxviii. 67). 


Quod ‘“‘tentorium” significet ecclesiam quoad vera doétri- 
nae, constat ex locis in Verbo ubi “‘tentorium” et ‘‘ten- 
toria” dicuntur 

(Ut Zsat. xxii. 16: Ferem. ix. "18 [B. A. 19]: Ezech. xxv. 4: Amos. ix. 
11: Had.i.6: Psalm, xiii. 3; Ps. xlvi. 5 [B. A. 4]; Ps, Ixxiv, ys 


[e.] Quoniam ‘‘tabernaculum” significabat caelum et 
ecclesiam quoad doétrinam boni amoris, et ‘‘tentorium” 
illam quoad doétrinam veri ex illo bono, et hoc ex sanéto 
cultu Domini ab antiquissimis, ut in praemissis hujus arti- 
culi diétum est, ideo placuit Domino ut tabernaculum a 
Mose erigeretur, in quo cultus repraesentativus peragere- 
tur, quod describitur in Exodo (xxvi. 7-15; cap, Xxxvi. 
8-37): et postea mandatum est, 

Ut omnes tribus Israelis circum illud castrametarentur, et Levitae, qui 

custodiam ejus custodirent, juxta illud (Vwm. i. 10-54; cap. iii. 
7-39) 5 

Et quoque quod proficiscerentur cum illo (Vm. ix. 15, seq.). 

Quod tabernaculum illud repraesentativum caeli et eccle- 
siae fuerit, patet manifeste ex eo, 

Quod forma ejus ostensa sit Mosi super Monte Sinai (Zxod. xxv. 9; 

Cap. XXvi. 30) ; 
et quicquid in forma sistitur videndum in caelo et e caelo, 
id repraesentativum est. Quod illud fuerit repraesentati- 
vum ipsius caeli, ubi Dominus, et inde quoque ecclesiae, 
constare potest ex sanctitate ejus, 

Quod non liceret alicui in id intrare, nisi quam Aharoni et filiis ejus, et 


quod si populus accederet, morerentur (Vum. xvii. 27, 28 [B. A. 
12, 13]; cap. xviii. 1, 22, 23; cap. xix. 14-19): 
tum 
Quod super illo fuerit nubes interdiu, ac species ignis noctu (Zxod. xl. 
38; Mum. ix. 15; Lsaz. iv. 5, 6): 


et deinde 


Quod festum celebraretur, quod Festum Tabernaculorum vocabatur, ac 
laetarentur ex proventu areae et torcularis (Levit. xxiii. 39-44; 
Deutr. xvi. 13, 14; Sach, xiv. 16, 18, 19): 


per ‘‘proventum areae” significabatur omne bonum eccle- 
siae, simile quod per “‘panem” et ‘‘frumentum;” et per 
‘‘proventum torcularis” significabatur omne verum boni 
ecclesiae, simile quod per ‘‘vinum,” et per “‘laetari” tunc 
significabatur jucundum amoris caelestis et spiritualis ex 
illis. Quod omnia tabernaculi, sicut arca, propitiatorium 
cum cherubis super illo, velum, mensa super qua panes, 
altare suffitus, candelabrum, aulaea, tegumenta, asseres et 
columnae, funes, clavi, et reliqua, fuerint repraesentativa 

caeli et ecclesiae, videatur in Arcants Caelestibus super 
Exodo, in quibus omnia illa explicata sunt; ubi etiam 
ostensum est quod sanétitas omnium illorum fuerit ex Lege 
reposita in arca, nam per ‘‘Legem” significabatur Verbum, 
et repraesentabatur Dominus qui est Verbum. 


Soo. “Et eos in caelo habitantes.”,—Quod significet dona 
et vera Sprritualia, ex quibus caeleste conjugium, constat ex 
significatione ‘‘blasphemare eos qui in caelo habitant,” quod 
sit falsificare bona et vera spiritualia: per illos qui in caelo 
habitant, intelliguntur angeli; at quia angeli sunt angeli 
ex receptione Divini Boni et Divini Veri, et quia sensus 
spiritualis est abstractus a personis, ideo per ‘“‘angelos” 
hic significantur bona et vera ex quibus illi sunt angeli; 
haec quoque significantur per ‘‘angelos” alibi in Verbo 
(videatur supra, n. 130, 302). Quod sint bona et vera spiritualia, 
quae per illos significantur, est quia omnes in caelo spiri- 
tuales sunt, ac spiritualiter cogitant et loquuntur: aliter 
vero homines in terris; hi quia naturales sunt, naturaliter 
cogitant et loquuntur, quare etiam bona et vera apud hos 
naturalia sunt. Et quia bonum et verum se mutuo amant, 
et propterea non possunt non conjungi, ideo etiam dicitur, 
ex quibus caeleste conjugium.: hoc etiam per ‘‘eos in caelo 
habitantes” significatur, quoniam omnes ibi in eo conjugio 
sunt, quare etiam caelum comparatur conjugio in Verbo; 
[quod] simile conjugium etiam "sit in singulis Verbi, videa- 
tur supra (n. (1238 fin., 288[4], 484, 724[2]); et quod angelus 
non possit esse angelus caeli nisi in illo conjugio sit, aut 
nisi apud illum id conjugium sit, similiter homo ecclesiae 
(n, 660): ex quibus iterum patet quod homo non sit homo 
ecclesiae, qui separat fidem a bonis operibus. Ex his nunc 
constat quod per ‘‘blasphemare eos in caelo habitantes,” 
significetur falsificare vera et bona spiritualia, ex quibus 
caeleste conjugium. In binis articulis praecedentibus a¢tum 
est de illis qui separant fidem a bonis vitae, et per id ita 
falsificant Verbum ut claudant sibi caelum; tum de illis 
qui adjungunt fidei bona vitae, et per id usque non ita 
falsiicant Verbum ut claudant sibi caelum: nunc ordine 
sequitur, ut aliquid dicatur de illis, qui, tametsi in ecclesiis 
sunt ubi sola fides agnoscitur, usque non falsificant Ver- 
bum. Hi sunt illi,—(1.) Qui non separant fidem a vita, sed 
conjungunt, credendo quod fides et vita unum faciant, sicut 

affectio et cogitatio, sicut voluntas et intelle€tus, sicut calor 
et lux tempore veris et aestatis, ex quorum conjunétione 
omnis germinatio, et sicut verum et bonum, si pro fide 
assumitur verum et pro vita bonum, de quorum omnium 
conjunctione videatur Dodtrina Novae Hierosolymae. Hi 
affrmant apud se quod nemo qui male vivit possit fidem 
habere, sed qui bene vivit; et quod qui male vivit non 
recipere possit fidem, nisi paeniténtiam vitae agat, explo- 
rando sua mala, et desistendo ab illis; tum quod qui male 
vivit non possit in spiritu suo seu in se aliam fidem habere 
quam fidem falsi, utcunque ore confitetur fidem veri: qui 
itaque vitam et fidem ita conjungunt confessione et opere, 
illorum vita est charitas, et fides est cogitatio quod ita sit 
in veritate. Horum fides tantum spiritualis est, quantum 
sciunt vera ex Verbo, et vivunt secundum illa; nam fides: 
fit spiritualis ex vita, et quantum homo inde spiritualis fit, 
tantum ei aperitur caelum. (2.) Nec illi falsificant Verbum 
qui non sciunt, nec volunt scire, quod fides aliud sit quam 
credere illa quae in Verbo sunt, et facere illa; vident enim 
quod credere et facere fides sit, et quod credere et non 
facere sit fides oris et non cordis, ita extra hominem et 
non intra illum. - Hi, si faciunt, credunt quod fides sit 
credere quod Deus sit, quod caelum et infernum sint, quod 
vita post mortem sit, quod amare Deum et amare proxi- 
mum sit facere mandata in Verbo; tum quantum desistunt 
a malis, ac fugiunt et aversantur illa, quia peccata sunt, 
tantum illa faciant ex Deo et non ex se; illi etiam credunt 
quod Dominus in mundum venerit ad salvandum illos qui 
credunt in Ipsum, et faciunt quae docuit. (3.) Hi quia 
non sciunt, nec volunt scire, quod fides aliud sit, non 
agnoscunt justificationem et salvationem per hoc unicum | 
credendum, quod Deus Pater miserit Filium suum, ut per 
sanguinem Ipsius fieret propitiatio, redemptio et salvatio ; 
percipiunt enim quod id solum “!credere, et non vivere ali- 
quam vitam fidei, quae est charitas, plus damnet quam 
justificet ; quod plus damnet, est causa quia non est fides 
veri sed fides falsi, est enim fides quod sit immediata mise- 
ricordia, quod sit reformatio et regeneratio absque mediis, 
quod sit imputatio, quod sit propitatio, quod sit intercessio, 
quorum nulla tamen datur. Et praeterea non verum est 
quod Filius ab aeterno natus a Patre missus sit in mundum ; 


4) 


CAP. XIII, VERS. 7.—N. 802[a]. 2233 


nec verum est quod Pater per sanguinem Filii propitiatus 
sit; nec verum est quod Dominus in Se transtulerit peccata, 
et sic redemerit; praeter plura: quae quatenus sunt appa- 
rentiae veri ex sensu litterae Verbi, dici et quoque cogitari 
possint, sed non confirmari usque ad destructionem genuini 
_veri quod in caelo est, et quod doétrina ecclesiae ex Verbo 
potest docere. Qui itaque immittunt omnia fidei in illam 
confessionem, ii non modo omnia vera, quae innumerabilia 
sunt, ex quibus est vita et sapientia angelis et hominibus, 
ad latus rejiciunt; ac universam theologiam in aliquot 
voces cum fiducia enuntiatas, in quibus non vera compin- 
gunt; sed etiam ad voces illas confirmandas non possunt 
non falsificare Verbum, et per id sibi caelum claudere. 
Verum de hac re alibi plenius. Haec nunc de illis qui 
falsificant Verbum, et de illis qui non falsificant. 


VERSUS 7. 


SOX. “Ft datum ei bellum facere cum sanctis, et vincere illos; et data ei potestas 
super omnem tribum, linguam et gentem.”’ 


7. “Et datum ef bellum facere cum sanctis, et i/los vincere,” significat pue- 
nam cum illis gui im verts ex bono sunt, et non assecutt combinationes 
propler apparentias [n. 802]; “et data ef potestas super omnem tri- 
bum, et linguam et gentem,” significat dominationem super omnia vera 
et bona ecclesiae, et super doctrinam fide et amoris [n. 803]. 


So2[a). (Vers. 7.] “Et datum ei bellum facere cum sanctis, 
et vincere i//os.”—Quod significet pugnam cum illis qui in 
veris ex bono sunt, et non assecutt combinationes propter 
apparentias, constat ex significatione ‘“‘belli,” quod sit 
pugna spiritualis, quae est veri contra falsum, ac falsi 
contra verum (de qua supra, n. 573, 734); inde ‘“‘ bellum facere” 
est pugnare ex veris contra falsa, et ex falsis contra vera, 
hic ex falsis contra vera: ex significatione ‘‘san¢torum,” 
quod sint qui in veris ex bono sunt (de qua etiam supra, n. 204) : 
et ex significatione ‘‘ vincere illos,” quod sit illos suae doc- 
trinae et inde religionis facere ; et quia hoc faciunt per ratio- 
cinia, per quae inducunt falsis apparentias veri, et per loca 
e sensu litterae Verbi, per quae ratiocinia sua confirmant, 
ideo per illa verba etiam significatur, qui non assecuti, seu 
non intellexerunt, quomodo fides conjungi potest cum 
bonis operibus, propter inductas falsis apparentias veri: 
ex his constare potest quod per ‘“‘Datum bestiae bellum 

facere cum sanétis, et illos vincere,” significatur pugna cum 
illis quiin verisex bono sunt, et non assecuti combinationes 
propter apparentias. Supra pluribus in locis aétum est de 
ratiociniis, per quae defensores fidei separatae a vita induxe- 
runt falsis apparentias veri, per quas sibi visi sunt submovisse 
discordantias cum Verbo; verum quod discordantias non 
submoverint, sed quod telam quasi araneae inconspicuam 
texuerint, ad inducendum fidem falsis, constare potest ex 
illis quae supra (n. 780[a], 781[a,4], 786, 790[a]) allata sunt ; 
et quoque ex his: quod doétrina, praedicatione, et scriptis 
satagant et instent quod fides data sit medium salvationis, 
quia homo non potest bonum facere a se; et quod usque 
Deus operetur bona apud hominem illo inscio; per quam 
operationem mala, quae homo justificatus per fidem facit, 
non sunt peccata, sed naturae infirmitates; et quod mala 
ex proposito seu voluntaria, vel statim, vel post aliquam 
paenitentiam oris, remittantur: et quod inde sequatur, quod 
per ‘‘opera” et per “‘facere,” in Verbo, intelligatur fides ac 
fidem habere. Haec tela eorum est, per quam inducunt 
simplicibus credere quod ex thesauris sapientiae seu inte- 
rioris perceptionis, qui unice apud doétores et eruditos 
repositi sunt, deprompserint auc€toramenta firma pro stabi- 
liendo fidem separatam a manifesto conatu, qui est voluntas, 
faciendi bona ab homine ; ita sibi et universo populo eccle- 
siae remittunt et laxant frena, ut ex lubitu et ex genio 
omnium concupiscentiarum agant et vivant; quod dogma, 
quia carni et oculis placet, communis coetus libenter rece- 
pit: hoc itaque est, quod significatur hic per quod ‘‘datum 
sit bestiae bellum facere cum sanctis, et vincere illos.” Sed 
ne antistites, qui in id dogma, cum in sacerdotium, initi- 
antur, et ex illis populus ecclesiae, veneno per astutas ratio- 
cinationes parato, ex quo non possunt non mori, infectentur, 
velim reassumere modo memoratas argumentationes de 
separatione fidei a bonis faciendis ab homine, tum conjunc- 
tiones fallaciter nexas, per quas procedunt ab aliquo ad 
nihil, seu a vero ad falsum, et in luce coram intellectu ali- 
quatenus illustrato sistere falsa maliet mala falsi detestanda, 
quae dogmati isti plusquam haeretico insunt, et ex eo 
continente fluxu scaturiunt. 

[b.] Primum, Quod fides data sit medium salvationis, 
guia homo non potest bonum facere a se—Quod homo non 

possit bonum facere a se, hoc verum est; et quia homo 
non potest aliquam fidem habere a se, sequitur quod sic- 
ut non potest facere aliquid ex se, ita nec possit aliquid 
crederé a se; quis enim homo ecclesiae non agnoscit quod 
fides sit a Deo, et non ab homine? Inde nunc prorsus 
similia dicenda sunt de fide, quae de operibus. De operi- 
bus dicitur, Si illa ab homine, et dum ab homine, non justi- 
ficent. Simile erit cum fide, si ab homine et dum ab homi- 
ne; et tamen quisque credit a se; manifeste enim in se, 
sicut a se, id quod fidei est cogitat et vult cogitare. Si 
itaque non aliter cum fide sit, quam sicut cum operibus, 
sequitur quod solum eleéti possint fidem habere et salvari, 
quod involvit praedestinationem, ex qua fluit omnimoda 
securitas vitae apud malos, ac deprivatio omnis spei, ex 
qua desperatio, apud bonos; cum tamen omnes praedes- 
tinati sunt ad caelum, et vocantur eleéti qui discunt vera 
et faciunt illa. Quoniam simile est cum fide sicut cum bonis 
operibus, etiam sequitur quod homo non aliter agere’ possit 
et debeat, quam sicut automaton, aut sicut quod nullius 
vitae est, exspectando influxum a Deo ut moveatur, et sic 
eat nihil cogitando et nihil volendo quod mandatum est in 
Verbo; cum tamen homo talis continue aliquid ex se cogi- 
tat et vult, et quia id quod ex se est non ex Deo est sed 
ex inferno, et tamen ex inferno cogitare et velle est contra 
Deum, ac duo opposita simul non dantur, talis homo sit 
vel fatuus vel atheus. Si quis posthac dixerit quod fides, 
quia data est medium salvationis, possit recipi ab homine, 
sicut ab illo, dicitur verum; at fidem habere, hoc est, 
cogitare quod ita sit, et inde loqui, sicut a se, et non posse 
velle quia ita est sicut a se, est annihilare fidem; unum 
enim absque altero est non ens. Si autem quis dixerit 
quod fides justificans sit modo credere quod Deus Pater 
miserit Filium, ut per passionem crucis Ipsius fieret propi- 
tiatio, redemptio et salvatio, et hoc non involvit aliquod 
faciendum, etiam quia est imputatio quae salvat; sed quia 
in hoc credendo non est aliquod verum caeli, ut in suo loco 
demonstrabitur, sequitur quod fides falsi, quae est fides 
mortua, justificet. 

Secundo, Quod usque Deus operetur bona apud hominem, 
illo tnscto.—Quod Deus operetur bona apud hominem, hoc 
verum est; et quoque perplurima, homine nesciente ; sed 

usque necessaria ad salvationem, dat Deus homini perci- 
pere: Deus enim operatur ut homo cogitet et loquatur illa 
quae fidei sunt, ac ut velit et faciat illa quae amoris sunt ; 
cum homo inde cogitat, loquitur, vult et facit, non* potest 
aliter quam ut cogitet, loquatur, velit et faciat. sicut a se; 
operatur Deus in illa apud hominem quae a Se in illo sunt, 
nempe in vera quae fidei sunt, et in bona quae amoris 
sunt; quare cum Deus sistit illa in intelleétu, et haec in 
voluntate, apparent homini sicut sua, et sicut sua producit ; 
cogitare et loqui, tum velle et facere aliter a Deo nemo 
potest: satis est, quod homo sciat et agnoscat quod a Deo 
sint: ipsa illa operatio Divina fit saepe homine nesciente, 
sed effectus inde fiunt homine sciente: ita intelligitur, 


Quod non possit ““homo sumere quicquam, nisi sit datum illi e caelo” 


(Fok. iti. 27) ; 
Dixit Jesus, “Sine Me non potestis facere quicquam”’ (oh. xv. 5). 


Si homo non conscius esset in cogitandis veris, et in faci- 
endis bonis, ex causa ne vera et bona sint a se, homo foret 
vel sicut animal vel sicut stipes; ita non posset aliquid 
Dei aut aliquid a Deo cogitare et velle, ita non posset 
conjungi Deo per fidem et per amorem, ac vivere in aeter- 
num. Differentia inter animalia et inter homines est, quod 
animalia non possint cogitare et loqui vera, ac velle et 
facere bona a Deo; at quod homines possint, ac ita credere 
illa quae cogitant, et amare illa quae volunt, et hoc sicut 
a se; Si non sicut ex se, influxus et operatio Divina trans- 
flueret, et non reciperetur, foret homo sicut vas absque fundo, 
quod nihil aquae recipit: cogitatio hominis est receptacu- 
lum veri, et voluntas receptaculum boni, et receptio non 
datur nisi conscio homine; et si non receptio, non daretur 
reciprocum, quod facit ut sit quasi hominis quod Dei est: 
omne agens quod vult se cum alio conjungere, necessario 
habebit aliquod sicut ejus cum quo se conjungit, alioqui non 
datur reagens; et ubi non a¢tio et simul reactio, non datur 
conjunctio: illa apud hominem, cum quibus Deus, qui est 
solus Agens, Se conjungit, sunt intelleétus et voluntas; hae 
facultates sunt hominis; quae cum agunt, tametsi a Deo, 
non possunt aliteragere quam sicut a se: inde nunc sequi- 
tur, quod vera et bona, quae non ita fiunt, non sint aliquid. 
Sed haec illustrent exempla. Mandatum est in Verbo 

quod homo non adulterabitur, non furabitur, non occidet, 
non false testabitur: quod homo possit illa facere a se, 
notum est; tum etiam quod homo possit desistere ab illis, 
quia peccata sunt; sed usque non potest desistere ab illis 
ex se, sed ex Deo; cum autem desistit ab illis a Deo, cogi- 
tat usque homo quod velit desistere ab illis quia peccata 
sunt; ita desistit ab illis sicut a se; et cum hoc faétum 
est, tunc quia adulterium vocat peccatum, in castitate vivit 
et castitatem amat, etiam hoc sicut a se; et quia furtum 
vocat peccatum, in sinceritate vivit, et sinceritatem amat, 
etiam hoc sicut a se; cum necem vocat peccatum, tunc 
in charitate vivit, et charitatem amat, et hoc sicut a se; 
cum falsum testimoniam vocat peccatum, tunc in veritate 
et in justitia vivit, ac veritatem et justitiam amat, et hoc 
sicut a se: et tametsi illa vivit et amat sicut a se, usque 
illa vivit et amat ex Deo; nam quicquid homo ex ipsa casti- 
tate, ex ipsa sinceritate, ex ipsa charitate, et ex ipsa 
veritate et justitia, sicut ex se facit, ex Deo facit, et inde 
bona sunt: verbo, omnia quaecunque homo ex illis sicut 
ex se facit, remotis malis, a Deo sunt, et bona sunt; at 
omnia quae homo facit, antequam remota sunt mala, tametsi 
sint opera castitatis, opera sinceritatis, opera charitatis, 
opera veritatis et justitiae, usque non bona sunt, quia sunt 
ab homine. Quoniam omnia opera, tam quae a Deo quam 
quae non a Deo fiunt, non possunt aliter quam ab homine, 
aut sicut ab ipso, patrari, patet cur toties in Verbo dicuntur 
“opera,” ‘‘facta,” ‘“‘operari” et ‘‘facere,” quae nequaquam 
dicta et mandata fuissent si fierent a Deo, homine nesci- 
ente, secundum interiorem sensum doétrinae illorum qui 
separant fidem a bonis operibus. 

Tertio, Quod mala, quae homo justificatus per fidem factt, 
non sint peccata, sed infirmitates naturae cjus, et quod mala 
voluntaria seu ex propostto, vel statim, vel post aliquam pae- 
nitentiam oris, remittantur : haec est confessio illorum qui 
penitius scrutati sunt, et intraverunt‘in arcana separationis 
fidei a bonis operibus, cum varietate apud quosdam secun- 
dum acumen ratiocinandi et concludendi, sunt enim con- 
sectaria; nam qui addicant omne salvationis soli fidei, et 
derogant omne salvationis bonis operibus, dicunt se in 
gratia esse, et quidam in Deo esse; si in gratia, concludunt 
. quod mala non videantur, et si videntur quod statim remit- 

tantur; si in Deo, quod nihil damnet, ita quod mala non 
sint peccata, quia illa damnant, sed quod sint infirmitates 
naturae ; et quia mala ex voluntario, quae in Verbo vocantur 
peccata quae sunt alta manu, non sunt infirmitates naturae, 
dicunt quod remittantur, vel statim, vel post aliquam paeni- 
tentiam oris, quoniam justificatus per fidem in bono est, 
qui paenitentia vitae non opus habet ; addunt quidam, quia 
ex permissione fa¢éta sunt. Haec etiam consequuntur ex 
eo, quia credunt quod justificatus per fidem redemptus sit, 
coram Deo purificatus, ac regeneratus; et quia bonum a 
se non potest facere, quod meritum Domini ei addicatur et 
imputetur, ex qua imputatione, et simul ex redemptione et 
regeneratione, ut filius Dei adoptatur, ac ducitur a Deo Patre, 
et illuminatur a Spiritu sanéto; unde opera ejus accepta 
sunt, ac mala non sunt mala sicut apud alios; quae quia non 
damnant, non possunt peccata vocari, sed infirmitates, 
quae unicuivis adhaerent, ut hereditas, ex Adamo, quae ut 
primum exsurgunt, remittuntur ac ejiciuntur: praeter plura, 
et varia, secundum ideas de essentia fidei, ac de ejus sepa- 
ratione a bonis vitae, aut de fidei conjunétione cum illis. 
Sed singula haec sub examen mittere, non interest ; sunt 
enim scaturigines ex falso principio, ex quo non possunt 
quam falsa in continua serie profluere. Quis non scit, et 
agnoscit, dum’secum cogitat, quod homo se exploraturus 
sit, peccata sua coram Deo confessurus, quod illa abomi- 
naturus, et postea’ novam vitam acturus sit, ut vitam 
aeternam hereditet? Haec docent solennes preces in 
ecclesiis, imprimis per quas praeparatio fit ad obeundum 
sacramentum Cenae; haec docet Verbum, et docent 
omnes praedicationes ex Verbo; et haec di¢tat ratio 
parumper illustrata: sed usque lux hujus veri exstinguitur, 
ut primum aliquis studet arcanis doctrinae, et inde erudi- 
tionis famam captare vult; is quia ducitur ab amore sui, 
et inde a fastu propriae intelligentiae, recedit a fide com- 
munis coetus, et amplectitur falsum quod destruit omne 
verum Verbi, et omne verum caeli; ac quia creditur doc- 
tus, post se trahit et seducit multos, et sic dispergit oves 
quas colligeret, docendo quod non aliquod malum damnet 
illum qui ex fiducia cogitare et enuntiare potest quod 
Christus passus sit pro illo, et per id redemerit illum: sed 
quod nihil vitae in illa fide sit, videbitur in sequentibus. 

Sunt illi non absimiles illis qui in visione ex phantasia 
sunt, qui dum vident homines, credunt esse spectra, et 
cum simulacra credunt esse homines; sic vident vera ut 
falsa, ac falsa ut vera, imprimis si phantasia ex lumine 
infatuato per fallacias callet formare imagines lumini suo 
conformes: hi sapientiam spe¢tant in delirio arcanorum 
suorum, non scientes quod post vitam in mundo melior 
sors sit illis qui ea ignorant. 

Quarto, Quod per ‘‘ opera” et per“ facere” in Ver bo intel- 
ligatur fides ct fidem habere. Per haec volunt persuadere 
quod verificent omnia Verbi, cum tamen omnia ejus “'falsi- 
ficant ; ita enim concludere est contradi€torium et est fal- 
siloquium. Contradictorium est dicere quod per ‘‘facere 
bona” intelligatur fidem habere, cum tamen recepta fides 
non modo separet bona opera, sed etiam a salvationis medio 
excludat illa ;, in aliquo, ita in fide, in qua dicitur non modo 
esse aliquid sed etiam omne, non potest dari quod separa- 
tum et exclusum est, ita nec per id intelligi: contradictorium 
etiam est quod per salvificum et per spirituale, quod dicitur 
esse fidei, intelligatur simul non salvificum et non spirituale; 
fidem enim vocant salvificam et spiritualem, opera autem 
non salvifica, ita non spiritualia. Falsiloquium est quod 
operatio Divina absque ulla hominis cooperatione intelli- 
gatur per ‘“‘opera” et per ‘“‘facere” in Verbo, cum tamen 
mandatum est homini ut faciat illa: falsiloquium etiam est 
quod per “‘bona opera” intelligitur fides quae recepta est, 
ac vocatur salvificans, cum tamen illa est solius cogitationis, 
et nihil voluntatis. Dicunt etiam quod “opera” et ‘‘facta” 
diéta sint in Verbo propter simplices, qui non capiunt 
arcana fidei. At sciendum est quod aliud sit credere ali- 
cui et credere in aliquem, sicut credere quod Deus sit, et 
credere in Ipsum; credere in Deum, aut in nomen Ipsius, 
significat et facere et fidem habere: ut apud Fohannem, 

“Quotquot..receperunt.., dedit illis potestatem ut filii Dei essent, cre- 


dentibus in nomen Ipsius ; qui non ex sanguinibus, neque ex vo- 
luntate carnis, neque ex voluntate viri, sed ex Deo nati sunt” (i. 12, 


a3) 
qui ‘‘non ex sanguinibus,” sunt qui non falsificant Verbum ; 
qui “‘non ex voluntate carnis,” sunt qui non in cupidita- 
tibus ex amore sui sunt; qui ‘‘non ex voluntate viri,” sunt 
qui non in falsitatibus ex fastu propriae intelligentiae ; qui 

“ex Deo nati,” sunt qui per vera ex Verbo, et per vitam 
secundum illa, a Domino regenerati sunt ; hi sunt \qui cre- 
dunt in nomen Domini, ac inde “‘filii Dei” vocantur. Talis 
fides non est fides doétorum ecclesiae hodie. 

803[a]. “Et data ei potestas super omnem_tribum, et lin- 
guam et gentem.”—Quod significet dominationem super om- 
nia vera et bona ecclesiae, et super doctrinam fidet et amoris, 
constat ex significatione ‘‘ potestatis,” quod sit domina- 
tio; ex significatione ‘‘tribus,” quod sint vera et bona 
ecclesiae in genere (de qua supra, n. 39, 330, 430, 431, 454, 
657); ex significatione “linguae,” quod sit do¢trina eccle- 
siae, tum confessio et religio (de qua etiam supra, n. 330, 455, 625, 
657), hic doétrina fidei; et ex significatione ‘ gentis,” quod 
sit bonum amoris, tum doétrina amoris et inde ecclesiae 
(de qua supra, n. 175, 331, 625, 657): inde constare potest quod 
per quod ‘“‘potestas data sit bestiae super omnem tribum, ~ 
et linguam et gentem,” significetur dominatio super omnia 
vera et bona ecclesiae, et super do¢trinam fidei et amoris ; 
et quia per ‘‘bestiam” significatur fides separata a vita 
per ratiocinia ex naturali homine corroborata et firmata, 
sequitur quod isti fidei data sit dominatio super omnia 
ecclesiae et ejus doctrinae. Quod ei data sit dominatio, 
patet ex eo, quod sola fides sit universale principium reg- 
nans in ecclesiis, assumpta enim est pro essentiali medio 
salutis, quod etiam manifeste patet a doétrinis ecclesiarum, 
tum ex confessione oris hominum ecclesiae, et in communi 
ex vita eorum; et ex eo, quod non sciant quid charitas 
et amor, proinde quid opera: et quia talis est dominatio 
fidei separatae, ideo etiam est ei dominatio super omnia 
vera et bona ecclesiae, quae exstinguit, falsificando, per- 
vertendo et adulterando illa ; nam ubi illa fides dominatur, 
non amplius est aliquod bonum, et inde nec verum. No- 
tum est quod fides ex amore sit essentiale medium salutis, 
et quod inde sit principium doétrinae ecclesiae; sed quia 
interest scire quomodo homo in illustratione possit esse, 
ut discat vera quae fidei ejus erunt, et in affe¢étione, ut 
faciat bona quae amoris ejus erunt, ita num fides sit fides 
veri, et amor sit amor boni, dicetur in suo ordine; qui hic 
est :—(1I.) Ut homo quovis die legat Verbum, unum caput 
aut duo, ac discat a magistro et ex praedicationibus dog- 
mata religionis suae; ac imprimis discat quod Deus unus 

sit, quod Dominus Deus caeli et terrae sit 


(Foh. iii. 35; cap. xvii. 2: Aatth, xi. 27; cap. xxviii. 18), 


quod Verbum san¢tum sit, quod caelum et infernum sint, 
et quod vita post mortem sit. (2.) Ex Verbo, ex magistro 
et ex praedicationibus, discet quae opera peccata sunt, et 
quod imprimis sint adulteria, furta, neces, falsa testimonia, 
et plura quae in decalogo; tum quod lascivae et obsce- 
nae cogitationes etiam adulteria sint, quod fraudes et 
lucrationes illicitae etiam furta sint, quod odia et vindictae 
etiam neces sint, quodque mendacia et blasphemationes 
etiam falsa testimonia sint; et sic porro. Haec et illa 
discet ab infantia usque ad adolescentiam. (3.) Quando 
homo incipit a se cogitare, quod fit post adolescentiam, 
tunc primum et primarium ei erit, wt deststat a malts fact- 
endis, guia peccata sunt, contra Verbum, tta contra Deum ; 
et quod sz tlla facit, et non vita aeterna sit, sed infernum ; 
et deinde dum adolescit et senescit, ut fugiat illa sicut 
damnata, et aversetur cogitationes cum intentione de illis. 
Sed ut desistat ab illis, ac fugiat et aversetur illa, suppli- 
cabit Dominum de ope. Peccata a quibus desistet, ac 
quae fugiet et aversabitur, sunt imprimis adulteria, fraudes, 
lucrationes illicitae, odia, vindiétae, mendacia, blasphema- 
tiones, elationes animi. (4.) Quantum homo illa detesta- 
tur, ex causa quia sunt contra Verbum, et inde contra 
Deum, tantum datur ei communicatio cum Domino, et fit 
ei conjuncétio cum caelo; intrat enim Dominus, et cum 
Domino caelum, sicut removentur peccata; haec enim et 
eorum falsa unice obstant. Causa est, quia homo in medio 
inter caelum et infernum constitutus est; quare infernum 
ab una parte agit, et caelum ab altera; quantum itaque 
removentur mala quae ab inferno sunt, tantum intrant 
bona e caelo; nam dicit Dominus, 


“Ecce sto ad ostium et pulso; si quis audiverit..., et aperuerit ostium, 
intrabo ad illum” (AZoc. iii. 20). 


Si autem homo a malis illis faciendis ex quacunque alia 
causa desistit quam quia peccata sunt, et contra Verbum et 
inde contra Deum, non fit ei conjunétio cum caelo, quia 
a se desistit, et non a Domino: Dominus est in Verbo, 
adeo ut dicatur ‘“‘ Verbum” (¥oA. i. 1, 2, 3, 4), quia Verbum 

est ab Ipso; quod inde sit conjunétio caeli cum, homine 
ecclesiae per Verbum, videatur in opere De Caelo et In- 
ferno (n. 303-310). (5.) Tunc quantum homo peccata illa 
detestatur, tantum intrant affectiones bonae: sicut quan- 
tum detestatur adulteria, tantum intrat castitas; quantum 
detestatur fraudes et lucrationes illicitas, tantum intrat 
sinceritas et justitia ; quantum detestatur odia et vindictas, — 
tantum intrat charitas; quantum detestatur mendacia et 
blasphemationes, tantum intrat veritas ; et quantum detes- 
tatur elationem animi, tantum intrat humilitas coram Deo, 
et amor proximi sicut sui; et sic porro. Exinde sequitur 
quod fugere mala sit facere bona. (6.) Quantum homo in 
bonis illis affeCtionibus est, tantum ducitur a Domino, et 
non a semet; et quantum ex illis agit, tantum bona facit, 
quia illa a Domino et non a semet facit ; agit tunc ex casti- 
tate, ex sinceritate et justitia, ex charitate, ex veritate, in 
humilitate coram Deo, ex quibus nemo potest agere ex 
se. (7.) Affeétiones spirituales quae a Domino donantur 
homini, qui in illis est et ex illis agit, sunt affectio sci- 
endi ac intelligendi vera et bona caeli et ecclesiae, una 
cum affeétione volendi et faciendi illa; tum affeétio cum 
zelo pugnandi contra falsa et mala, ac discutiendi ea, apud 
se et apud alios: inde homini est fides et amor, et inde 
ei intelligentia et sapientia. (8.) Ita, et non aliter, homo 
reformatur ; et quantum scit et credit vera, ac vult et facit 
illa, tantum regeneratur, et a naturali fit spiritualis: simi- 
liter fides ejus et amor ejus. 

[b.] Simala non remota sunt quia sunt peccata, omnia 
quae homo cogitat, loquitur, vult et facit, non bona sunt 
nec vera coram Deo, utcunque apparent sicut bona et 
vera Coram mundo. Causa est, quia non a Domino, sed ab 
homine sunt; est enim hominis et mundi amor, ex quo 
illa, et qui in illis. Plerique hodie credunt quod in caelum 
venturi sint, si fidem habent, pie vivunt, et bona faciunt ; 
et tamen non aversantur mala quia peccata sunt, et inde 
vel faciunt illa, vel credunt esse licita: et qui credunt 
quod licita sint, illi faciunt illa quando copia datur; sed _ 
sciant quod fides illorum non fides sit, quod pia illorum 
non pia sint, et quod bona illorum nec bona sint, scaturiunt 
enim ex impuris, quae intus apud hominem latent: externa 
trahunt omnia sua ab internis; dicit enim Dominus, 


i 

“Pharisaee caece, purga prius interius poculi et patinae, ut fiat etiam 
exterius..mundum” (JZatth. xxiii. 26). 


Ex his nunc constare potest, si homo implere posset 
omnia legis, si daret multa pauperibus, si bonum faceret 
pupillis et viduis, immo etiam si daret esurientibus edere, 
potaret sitientes, colligeret peregrinos, indueret nudos, 
visitaret aegrotos, iret ad vinétos in carcere, si Evange- 
lium strenue praedicaret, converteret gentes, frequentaret 
templa, praedicationes devote auscultaret, quotannis saepe 
obiret sacramentum Cenae, vacaret precibus, et plura, ac 
internum ejus non purificatum est ab odio et vindi¢ta, ab 
astu et malitia, ab insinceritate et injustitia, a spurca 
jucunditate adulterii, ab amore sui et inde amore impe- 
randi et fastu propriae intelligentiae, a contemptu aliorum 
prae se, et a reliquis malis et inde falsis, usque omnia illa 
opera sunt hypocritica, et sunt ex ipso homine et non a 
Domino. At vero eadem illa opera, quando internum 
purificatum est, sunt omnia bona, quia a Domino apud 
hominem; qui non potest aliter quam facere, quia in fide 
et amore faciendi illa est. Hoc ex mille exemplis e mundo 
spirituali mihi testatum faétum est. Audivi quod pluribus 
datum sit recordari a€torum suae vitae in mundo, et enu- 
merare bona quae fecerunt ; sed cum aperiebatur internum 
eorum, deprehensum est illud plenum omni malo et inde 
falso: et tunc revelatum est illis quod bona quae enume- 
raverunt, ex se fecerint, quia propter se et mundum; et 
quod scaterent malis ab interioribus eorum; unde appa- 
ruerunt vel sicut igne adusta, vel sicut fuliginosa. Aliter 
vero apud illos qui abstinuerunt a malis faciendis ex Verbo, 
ac dein fugerunt et aversati sunt illa, propterea quod 
peccata essent, et contra amorem in Deum, et contra 
charitatem erga proximum; eorum opera, tametsi simi- 
liter illis percepta sicut a se facta, omnia bona fuerunt, et 
apparuerunt “lex luce caeli sicut nix alba et lana (Zsaz. 
i. 12-18). Haec opera sunt, quae in Verbo intelliguntur 
per ‘‘opera,” quae a fide nullatenus separari possunt ; nam 
fides ab illis separata est mortua, et fides mortua est fides 
falsi ex amore malo, vel est cogitatio quod ita sit, et 
usque vita mala. 

Quod abstinere a malis ex quacunque alia causa quam 
ex Verbo, non purificet internum hominem, patet ab ori- 

gine malorum operum et ex origine bonorum; ut qui 
abstinet ab adulteriis ex timore legis civilis et ejus poe- 
narum, ex timore jacturae famae et inde honoris, timore 
damni existenti ex paupertate, tenacitate aut avaritia; ex 
timore aegritudinum ex illis, ex timore jurgiorum domi 
ab uxore, et inde intranquillitatis vitae, ex timore verbe- 
rum a mariti laesi servis, ex infirmitate oriunda ex abusu, 
aut ex aetate, ex impotentia, immo etiam ex bono natu- 
rali et inde morali, quod non sit decorum et honestum, 
etc., et ex illis solis causis caste vivit, is usque est interius 
incastus et adulter, si non abstineat ab illis ex spirituali 
fide, quae fides est quod adulteria sint infernalia, quia sunt 
contra legem Divinam, et inde contra timorem Dei, et 
amorem proximi. Similiter in reliquis. 

Ex nunc allatis videri potest quid est internum et ex- 
ternum, tum quid fides et amor; quod nempe fides et 
amor sint apud hominem, quando internum ejus a malis 
modo supradi¢to purificatum est ; et quod non sint, si illud 
non purificatum est; et quod ubi fides et amor, ibi sit 
caelum; et quod ubi non fides et amor, ibi sit infernum, 
Plura de his videantur infra (n. 825). 


VERSUS 8, 9. 


804. “ Et adorabunt eam omnes habitantes super terra, quorum non scripta nomi- 
na in libro vitae Agni, mactati a fundatione mundi. Si quis habet aurem, audiat.”’ 


8. “Et adorabunt eam omnes habitantes super terra,” significat agnztionts 
necessitatem ab illis gui intra ecclesiam nati sunt [n. 805]; “quorum 
non scripta nomina in libro vitae,” significat ab omnibus gut non spiri- 
tuales facti sunt per regenerationem a Domino [n. 806]; “mactati a 
fundatione mundi,” significat cujus Divinum in Humano non agnitum 
est a prima instauratione hujus ecclesiae [n. 807]. 


9. “Si quis habet aurem, audiat,” significat receptionem ab wlis qui in intel- 
lectu veri et inde perceptione boni sunt [n. 808]. 


$05[a]- (ers.8.] “Et adorabunt eam omnes habitantes super 
terra.” —Quod significet agnztconts necessttatem ab illis que 
intra ecclestam nati sunt, constat ex significatione ‘‘ado- 
rare,” quod sit agnoscere et credere quod ita sit, et inde 
id recipere doétrina et cultu; quod haec per ‘‘adorare” 


significentur, constare potest ex illis quae supra (n. 879,” 


790) diéta sunt, ubi explicatum est quid significatur per 
quod ‘‘adoraverint draconem, qui dedit potestatem bes- 
tiae,” et quod ‘“‘adoraverint bestiam ;” quod agnoverint 

ex necessitate, patet ab illis quae in mox praecedente 
articulo dicta et ostensa sunt: ex significatione “‘habitan- 
tium super terra,” quod sit ab illis qui intra ecclesiam nati 
sunt, per ‘‘terram” enim significatur ecclesia, et per ‘‘ha- 
bitantes super illa” significantur qui ibi sunt et vivunt: 
quod nati ibi intelligantur, est quia cuivis est religio suae 
patriae, ex causa imprimis quia educatur in illam, et post- 
ea confirmatur in illa ex praedicationibus; praecipue quia 
pauci sunt qui student doétrinae ecclesiae ac interiori 
Verbi intelleétui, credentes quod talia transcendant cap- 
tum, et quoque quod non videnda seu intelligenda sint, 
sed modo credenda; inde est, quod agnitionis necessitas 
sit illis qui intra ecclesiam nati sunt, quae significatur per 
quod ‘‘adorabunt bestiam omnes habitantes super terra.” 
Quod ita sit, imprimis constare potest ex recepta fide, 
quam vocant unicam salvantem, Quod Deus Pater mtserit 
Filium suum in Mundum, ut per Passionem Crucis [psius 
fiat Propitiatio, Redemptio et Salvatio; quae fides, si foret 
secundum ideam defensorum fidei separatae a vita, et inde 
secundum praedicationes ex doétrina, nulla fides est; ut 
constare potest ex omnibus et singulis quae fidei isti insunt, 
et quae ex illa consequuntur, quae sunt, 
(i.) Quod stt Propitiatzo, nempe propitiatio Det Patres 
per passtonem seu per sanguinem Filed suc. 
(ii.) Quod stt Msertcordia seu Miseratzo Det Patrts 
propter Filéum. 
(iii.) Quod fuerzt Portatio cniguztatum nostrarum a Do- 
mino, et nde Leberatzo ab zllzs. 
(iv.) Quod detur Imputativum, et stc guod stt Imputatio 
meritt Domini per quam salvamur. 
(v.) Quod stt Intercessto Domini apud Patrem. 


(vi.) Quod set Redemptzo et Salvatio absque medits vitae 
et fidet, et tnde quod sit tmmediata Mesertcordia. 


(wii.) Quod cn tlla fide stt nulla religio, sed quod stt ina- 
nitas et vacuztas, 

(viii.) Quod nec tn zlla stt aliqua fides in Dominum, nec 
agnittio Diving Ipstus in Humano [pstus. 


(ix.) Conseguenter quod fiducta ctlitus fidet et confidentza, 
guae hodte pro unica fide salvante recepta est, stt 
vox tnanis. 


(x.) Quod fides salvans prorsus alia szt. 


Sed quia in ore paene omnium est, qui ab ecclesia sunt, 
quod Dominus passus sit crucem propter nostra peccata, 


2246 APOCALYPSIS EXPLICATA. 


et quod illa in Se transtulerit, ac portaverit, et per id non 
solum reconciliaverit Patrem, sed etiam nos redemerit ab 
inferno, ac quod per id meritum Domini salvemur, si modo 
ex fiducia et ex confidentia id credimus, necessum est ut 
primum exploretur num talia secundum opinionem com- 
munem intelligenda sunt. 

[B.] (i.) Quod itaque primum attinet, Quod set Propt- 
tiatio, nempe propitiatio Det Patris per passionem seu per 
sanguinem Filit suz ; hoc involvit rejeétionem seu abaliena- 
tionem generis humani ex aliqua ira aut vindiéta, quae voca- 
tur justitia vindicativa, quae a Deo Patre imposita Filio suo, 
ut per passionem crucis Ipsius generi humano reconciliare- 
tur, et sic propitiaretur. Quis non videt quod rejicere a Se 
genus humanum, aut ex justitia ulcisci abalienationem ejus, 
sit contra ipsam essentiam Divinam, quae est ipse Amor, 
ipsa Misericordia, ac ipsum Bonum? Talis vindicatio ne 
quidem datur apud ullum angelum, ac vix apud hominem 
probum, minus apud Deum. Quis etiam non videt quod 
durum sit cogitare quod vindicativum illud Filio a Patre 
suo impositum sit, aut quod Ille id in Se susceperit, ac 
quod ex intuitione et recordatione ejus Deo Patri miseri- 
cordia sit, et non ex ipso Divino Amore, qui in essentia 
sua est infinitus, aeternus et immediatus erga omne genus 
humanum? Quare non scio an quisquam possit a Deo et 
cum Deo: cogitare, quod rejecétus sit a Deo, et quod ideo 
ex voluntate Patris damnatus sit Filius, ac per id faétus 
propitiatorium ac solium gratiae. Praeterea justitia est 
attributum Divinum, non autem justitia vindicativa, et 
adhuc minus in alio propter alium; si non est justitia, nec 
est ex Divino ordine salvari propter alium, sed per alium ; 
nec potest Deus reconciliari per aliud quam per paeniten- 
tiam ipsius hominis. Quod salvari per Dominum, et quo- 
que per passionem crucis Ipsius, et sic a Domino, sit pro- 
pitiatio et expiatio, videbitur in sequentibus. 

(ii.) Quod non sit Misericordia seu Miseratio Dei Patris 
propter Filium. Solennis supplicatio in ecclesiis, et ab 
hominibus ecclesiae domi et foris, quando in pietatis cultu 
sunt, est, ‘‘Ut Deus Pater misereatur nostri propter Fili- 
um, ac propter passionem crucis Ipsius.” Haec suppli- 
catio fluit ex recepta fide de propitiatione seu reconcila- 
tione Patris per Filium (de qua mox supra); tum ex doétrina 

ecclesiae de justificatione per solam fidem absque bonis 
-operibus; et quia defensores et vindicatores illius doétri- 
nae separant vitam, quae est bonorum operum, a fide, non 
aliud pro fide salvante agnoscere potuerunt, quam quod 
Deus Pater miserit Filium suum, et quod per passionem 
crucis Ipsius commoveatur ad misericordiam; inde illa 
supplicatio a communi coetu hodie recepta est sicut unica 
vox intrans caelum et commovens Deum, tametsi homo, 
non prius quam in hora ante mortem, cum agnitione fidu- 
ciae illam enuntiaret. Quod tamen illa supplicatio_ ni- 
hil vitae ex vero et bono habeat, constare potest ex 
illis quae de propitiatione et reconciliatione, et inde mise- 
ricordia Patris, mox supra di¢éta sunt ; tum quae de Porta- 
tione iniquitatum nostrarum a Domino, de Imputatione 
meriti Ipsius, de Intercessione, de Redemptione et Salva- 
tione absque mediis vitae, infra dicentur: hic solum, quod 
nusquam alicui homini ecclesiae concessum sit immediate 
adire Deum Patrem, ac Ipsum rogare propter Filium; est 
enim Dominus qui adeundus est et rogandus, quoniam 
nemo venit ad Patrem nisi a Domino, et in Domino, ac 
Dominus aeque ac Pater est Deus, infinitus, aeternus, incre- 
atus, omnipotens, ac nemo eorum est primus et ultimus, 
nec maximus et minimus, sed sunt prorsus aequales. Quod 
nemo veniat ad Patrem nisi a Domino, docet Ipse apud 
SFohannem, ; 
“Deum nemo vidit unquam; Unigenitus Filius, qui in sinu Patris est, 
Ille exposuit”’ (i. 18); 
apud eundem, 
“Non vocem” Patris ‘“audivistis unquam, neque speciem Ipsius vidis- 
tis’ (v.37) ; 
apud "!Watthaecum, 


“Nemo cognoscit Patrem nisi Filius, et cui Filius vult revelare”’ (xi. 27); 


apud "Fohannem, 


“Non Patrem vidit quis, nisi qui est apud 4]Deum; [Hic] vidit Patrem” 
(vi. 46) ; 


apud eundem, 


“Ego sum Via, Veritas et Vita; nemo venit ad Patrem, nisi per Me’”’ 
(xiv. 6). 


Quod nemo veniat ad Patrem nisi in Domino, est quia 

Pater et Ipse unum sunt, sicut etiam docet apud Fohan- 
nem, 


“Si Me cognoscitis, etiam Patrem meum cognoscitis;....is qui Me 
videt, videt Patrem ;”’... Philippe, ‘‘ Nonne credis quod Ego in Pa- 
tre et Pater in Me?....Credite Mihi, quod Ego in Patre, et Pater 
in Me” (xiv. 7, [10,] 11); 


apud eundem, 


“Pater et Ego unum sumus;....cognoscatis et credatis quod Ego in 
Patre et Pater in Me” (x. 30, 38). 
Accedit 


Quod Dominus sit Deus caeli et terrae, ut Ipse docet (7oZ. iii. 35; cap. 
xvii. 2: Matth. xi. 27; cap. xxviii. 18) ; 

et sic quod Ipse adeundus sit. Sciendum etiam est quod, 
nisi Ipse adeatur, homo non cogitare possit cum angelis, 
quoniam omnis cogitatio angelica de Deo est de Deo 
Homine; aliter de Deo, et consequenter de Divinis, non 
cogitare possunt, quia cogitationes illorum vadunt circum 
circa per caelum, et caelum est caelum in forma Hominis. 
Sed de hac re plura alibi. 

(iii) Quod non fuerit Portatio iniguitatum nostrarum a 
Domino et inde Liberatio ab ilis secundum fidem vulgarem, 
quae est quod Dominus peccata mundi in Se transtulerit, 
ac illa dejecerit in infernum, et sic sustulerit. Hoc con- 
cludunt ex Johannis verbis de Jesu, 


“Ecce Agnus Dei qui tollit peccata mundi” (Yoh. i. 29); 


et ex Esaia, ubi agitur de Domino, 
““Morbos nostros Ille tulit, ac dolores,....et iniquitates” nostras “‘Ille 
portavit” (lili. 4, 11); : 
sed quid significatur per “‘iniquitates portare” nondum 
intelle¢tum est in ecclesiis, quare dicetur. Ex ordine Divi- 
no fuit quod prophetae repraesentarent statum suae eccle- 
siae, ut inde scirent quales essent; ut constare potest ex 
sequentibus :—Quod Esaias jussus sit 
Ire nudus et discalceatus tres annos, in signum et prodigium ([Zsaz.] cap. 
PeN2sS)ie 
repraesentabat per id quod non amplius essent aliqua vera 
in ecclesia; hoc significatur per ‘‘ire nudum et discalcea- 
tum.” Quod Hoscheas jussus sit 


Accipere sibi mulierem scortationum, et liberos scortationum, quia scor- 
tando scortata est terra ([Hosch.] cap. i. 2, seq.) : 


CAP. XIII., VERS. 8.—N. 805 [ Jiiv.)]. 2249 


per ‘‘mulierem scortationum” significabatur ecclesia quae 
falsificabat vera Verbi. Et quod Ezechiel jussus sit 

Sumere sibi laterem, et sculpere super eum Hierosolymam, ac obsidere 

eam, ac cubare super latere suo sinistro dies trecentos et nona- 

ginta, et dein super latere dextro dies quadraginta. Tum etiam 

quod jussus sit comedere placentam hordeorum cum stercore bovis 

factam ; et dicitur quod “sic carebunt pane et aqua” in Hieroso- 


lyma,....“et contabescent propter iniquitatem eorum”’ ([Zzech.| 
cap. iv. 1 ad fin.): 


per quae significabatur quod ecclesia absque bonis et veris 
esset, et quod in meris falsis ex malo: ac dicitur quod 


Per illud portaret iniquitatem domus Israelis (vers. 4, 5); 


per quae usque non sustulit iniquitates illorum, sed modo 
repraesentavit illas, et hoc quia ‘“‘propheta” significabat 
doétrinam ex Verbo, ita ecclesiam quoad doétrinam et 
inde cultum. Simile etiam intelligitur per ‘‘portare ini- 
quitates,” ubi de Domino, qui Maximus Propheta fuit ; 
repraesentavit enim Ipse in Se quomodo Ecclesia Judaica 
contumeliose tractaret Divinum Verum, seu Verbum, Ipse 
enim illud erat; quare quod flagellaverint Ipsum, exspue- 
rint in faciem Ipsius, percusserint Ipsum calamo, imposue- 
rint coronam ex spinis, quod potaverint Ipsum aceto, quod 
diviserint vestimenta Ipsius, demum quod crucifixerint 
Ipsum, omnia repraesentativa erant status illius ecclesiae 
(videatur supra, n. 83, 195[c], 627[c], 655[4]) ; hoc itaque significa- 
tur per ‘‘portare iniquitates,” pariter etiam per quod tenta- 
tiones prae aliis gravissimas sustinuerit. At vero in se 
transferre aliorum peccata, ac per dolores et per punitiones 
in se admissas, auferre illa, est, contra naturam abolitionis 
peccatorum; peccata enim non abolentur nisi quam per 
paenitentiam vitae ejus qui peccavit: auferre illa per deri- 
vationem ex alio in se, est dogma Pontificiorum, in quo 
non verum. 

(iv.) Quod non detur “Imputativum, et sic non aliqua 
Imputatio Meritc Domint. Quod non detur, est quia sal- 
vatio per imputationem est contra leges ordinis Divini 
descriptas in Verbo, quae sunt quod homo discet quid 
peccatum quod fugiet, et quid verum quod faciet, et quod 
si vivit contra vera paenitentiam aget. Haec, una cum 
omnibus et singulis quae doétrinae ecclesiarum ex Verbo 
docent, supervacanea forent, si homo salvaretur per enun- 

tiatam vocem ex fiducia fidei, ut Deus sui misereatur prop- 
ter Filium suum, ac per passionem crucis Ipsius, et quod 
sic imputaretur illi meritum Domini: sic potuisset homo 
male vivere, committere adulteria, furari, fraudulenter agere, 
odia et vindiétas exercere, calumniari, et plura, quia non 
per bona opera, sed solum per fidem, quae prorsus abstra¢ta 
est ab omni vita, salvari: et tamen blasphemia est dicere 
quod possit homo male vivere, et tamen vivere ex Domino: 
tum contradictio est, quod homo fugiet mala, et faciet 
bona, et tamen salvari ex sola fide imputati meriti. Meri- 
tum Domini est, quod ex propria potentia subjugaverit 
inferna, et quod glorificaverit Humanum suum; per id Se 
misit in potentiam salvandi omnes qui credunt in Ipsum 
et faciunt quae docuit: hoc meritum non addicari et impu- 
tari alicui potest, minus a Patre, quia est meritum Domini 
proprium, et quoque salvatio a Domino, ita per Dominum, 
et non propter Dominum. Verbo, non potest addicari 
meritum alterius, cujus non consors est per suam vitam, 
‘secundum quam quisque vel remuneratur vel punitur ; sed 
vita a Domino, haec consequitur ex merito Ipsius. Impu- 
tativum etiam est contra essentiam Divini Amoris, qui est 
erga omnes; at imputare est amare unum, et non alterum, 
nisi propter illum; et quoque est contra justitiam, quae 
est, quod cuivis sit merces, quantum vivit ex Domino. 

(v.) Quod sit Intercessio Domini apud Patrem, cadit 
quidem in ideas hominum prorsus simplicium, qui de tribus 
Personis Divinitatis non aliter cogitant quam sicut de tri- 
bus una assidentibus et colloquentibus, quod ita erit, et 
quod unus alterum commoveat ad miserandum propter Se, 
quod est intercedere: at eruditiores vident quod per inter-— 
cessionem intelligatur perpetua recordatio ex amore; quia 
eadem essentia seu substantia est uni Personae quae alteri, 
ac idem amor, ita eadem misericordia, quae non excitanda, 
aut in memoriam revocanda per aliquam rogationem. 

(vi.) Quod sit Redemptio et Salvatio absque mediis vitae 
et fidet, et inde quod sit immediata Misericordia. Notum 
est quod vera sint fidei, et quod bona sint vitae, et quod 
absque veris non sit aliqua fides; sicut absque his, quod 
Deus sit, quod Dominus sit Salvator mundi, quod caelum 
et infernum sint, quod vita post mortem sit, quod Verbum 
sanctum sit, quod credenda et facienda sint quae in Verbo, 

quod Sacra Cena sit sanétissimum cultus, ac plura similia; 
haec erunt fidei: similiter quod absque bonis non sit ali- 

qua vita fidei; nam dicit Dominus, 
Qui audit et non facit, is est sicut stultus homo, qui aedificat domum 
super humo absque fundamento; at is qui audit et facit, quod sit 


homo prudens. sicut qui aedificat domum super fundamento ex Pe- 
tra [(JZatth. vii. 24, 26)}.. 


Haec et similia, quatenus credenda, sunt media et vocantur 
fidei, et quatenus facienda, sunt media et vocantur vitae, 
sine quibus homo non salvari potest: haec vana forent, si 
pro illis modo unicum hoc, quod vocatur fides, foret, quod 
homo salvetur per solam misericordiam Patris propter 
Filium, et per imputationem meriti Ipsius. Quod non 
detur immediata misericordia, sed mediata, et quod usque 
homo ex pura misericordia ducatur a Domino ab infantia 
ad senectam ejus, ac postea in aeternum, videatur in opere 
De Caelo et Inferno (n. 521-527); ita nec datur immediata 
salvatio: ex quo sequitur quod redemptio non sit alia 
quam quod Dominus ex inferno redemerit illos qui credunt 
in Ipsum, et faciunt quae praecepit; qui tamen absque 
adventu Ipsius in mundum non salvari potuerunt, quoniam 
absque adventu Ipsius non credere potuissent in Ipsum, 
nec facere quae praecepit, et sic vivere ab Ipso. Quod 
illi sunt qui per ‘‘redemptos” in Verbo intelligantur, alibi 
videbitur. 

(vii.) Quod in illa fide sit nulla religio, sed quod sit tna- 
nitas et vacuitas. Quid religio, nisi ut vivat homo, ut in 
caelum veniat, ac ut sciat quomodo vivendum est? Scire 
illa vocatur doétrina, ac credere illa et vivere secundum 
illa vocatur religio. Ex doétrina sciet homo non solum 
quae cogitanda sunt, sed etiam quae facienda; cogitare 
debet homo ut faciat, non autem cogitare quod involvit 
nihil facere ; et haec fides est cogitare absque facere, sic 
ut vocanda sit fides solum cogitativa, dum imploratur sola 
misericordia, quia Filius Dei passus est pro illo, et peccata 
mundi assumpsit, ac sic illum ex inferno redemit et libera- 
vit, ac simul tunc quod meritum Filii Dei ipsi addicatur ; 
cogitet qui velit et possit, an aliquid Verbi in illo sit, ubi 
toties dicitur credere illa et facere illa, proinde num inilla 
fide sit aliquid ecclesiae aut religionis ; nam in illis quae 
allata sunt, ubi sunt vera quae fidei erunt, et ubi sunt bona 

quae vitae, quae facient genuinam doétrinam ex Verbo, et 
quae inde theologiam in Christiano orbe? Et quia haec in 
illa fide non dantur, sequitur quod non solum sit fides inanis 
et vacua, sed etiam fides non veri. Mirantur multi in mundo 
spirituali, et omnes in caelo, quod theologia Christiani orbis 
redacta sit in talem inanitatem et vacuitatem, ut tandem 
omnem illam concluserint in enuntiativum cogitationis 
dabile etiam malis ex timore inferni in hora mortis; inde 
apud perplures ex Reformatis in Christiano orbe reperta 
est talis vacuitas qualis apud Pontificios. Expendant, si 
velint, num aliqua illis sors inter angelos caeli dari possit, 
quorum intelligentia est ex veris in Verbo, ac sapientia ex 
veris aétu, quae vocantur bona. Hoc quoque est quod 
intelligitur per Domini verba, 


“Filius hominis dum veniet, num inveniet fidem in terra?” (Lac. xviii. 
8.) 


(viii.) Quod nec in “illa sit aliqua fides in Dominum, 
nec agnitio Divint in Humano [psius ; qui enim supplicat 
Patrem, ut misereatur propter Filium suum, is adit Patrem 
et non adit Dominum, cum tamen Dominus adeundus est, 
est enim Ille Deus caeli et terrae; ac Verbum docet quod 
Pater non possit adiri nisi a Domino, et in Domino (ut supra 
ostensum est), tum quod fides erit in Dominum; dicit enim 
Dominus, 

“Qui credit in Filium, habet vitam aeternam ; qui vero non credit Filio, 
non videbit vitam, sed ira Dei manet apud illum” (oA. iii. 36) ; 
tum, j 


“Haec..est voluntas Patris, qui misit Me, ut omnis qui videt Filium, et 
credit in Ipsum, habeat vitam aeternam, et exsuscitem illum ex- 
tremo die” (oh. vi. (]40) ; 


UG. et, 

“Jesus. .dixit, Ego sum resurrectio et vita; quicreditin Me, etsi Slmoria- 
tur, vivet ; omnis vero qui vivit, et credit in Me, non morietur in 
aeternum ” (xi. (425, 26); 

et alibi: credere in Ipsum et non adire Ipsum, sed rogare 
Patrem propter Ipsum, non est credere in Ipsum; nam 
omnis fides adit Ipsum in quem homo credit: quare adire 
et videre Patrem negabatur Philippo, et dicebatur 


Quod videre Dominum sit videre Patrem (Yo. xiv. 7-11): 


inde quoque omnes a morbis salvati sunt qui supplicaverunt 

Dominum ut Ipse illorum misereretur, et qui fidem habue- 
runt in Ipsum: et quoque filii Israelis salvati sunt in deserto 
qui serpentem aeneum inspexerunt, per quem repraesenta- 
batur Dominus quoad ultimum in Humano suo, quod voca- 
tur sensuale. Praeterea in mundo spirituali omnis visus et 
cogitatio ex agnitione conjungit; visus autem in Patrem 
neminem conjungit ; Dominus enim dicit, 


“Non vocem” Patris “audivistis unquam, neque speciem Ipsius vidis- 
tis” (Hoh. v. 37). 


Accedit, quod qui supplicat Patrem ut misereatur propter 
Filium, is nec aliam de Domino ideam habeat quam sicut 
de vulgari homine ; nam spe¢tat Ipsum infra Patrem, ita ut 
hominem ex matre Maria, qui passus crucem, propter quam 
illi misericordia: inde separat Divinum Ipsius ab Humano 
Ipsius, quod tamen doétrina concilii Nicaeni de Trinitate 
non separat ; haec enim docet quod Divinum et Humanum 
Domini non sint duo, sed una Persona, et quod sint sicut 
anima et corpus in homine. Qui autem speétant ad Patrem, 
tametsi agnoscunt Divinum Domini usque hoc non adeunt ; 
ponunt enim id juxta Patrem supra Humanum Ipsius, et sic 
vident Humanum Ipsius absque suo Divino, quod tamen est 
anima Ipsius ; inde est quod plerique hodie Divinum Domini 
ore confiteantur, at quod pauci corde agnoscant ; et qui non 
agnoscit Divinum Domini in Humano Ipsius, ac spe¢tat ad 
illud dum supplicat, non ei conjunétio dari potest cum caelo. 
Ex his sequitur quod in hac fide, nempe quod misereatur 
Pater propter Filium, non sit aliqua fides in Dominum, nec 
agnitio Divini Ipsius in Humano Ipsius. Hoc etiam est 
quod Dominus praedixit ad Petrum, quod in fine ecclesiae 
amplius non agnosceretur. 

(ix.) Consequenter, quod fiducia tllius fidet et confiden- 
tia, quae hodie pro unica fide salvante recepta est, sit vox 
tmanis « est enim fiducia illius fidei fiducia naturalis, in 
qua nihil spirituale est, quia nihil veri et boni, quae fidei 
et vitae; quare si confirmatur ab eruditis, per confirma- 
tionem potest destrui verum caeli, et sic homo e caelo 
excludi. In hoc inane desiit sola fides recepta in ecclesiis, 
seu fides separata a bonis vitae ; quae fides, tametsi inanis, 
usque complet omnem Christiani orbis theologiam. , Inde 
est quod doéti ecclesiae, quando post mortem in mundum’ 

spiritualem veniunt, in tot falsis sint ut vix unum genuinum 
verum sciant: aliter vero illi qui non confirmarunt illa 
apud se, et simul aliquam vitam fidei, quae est charitas, 
vixerunt ; hi’possunt instrui in veris fidei, et cum instru€ti 
sunt, recipi inter angelos in caelo: nam prorsus aliud est 
talia credere fide Bets ie et sic corde; ac aliud est 
credere illa fide non confirmata. 

(x.) Quod fides salvans prorsus alia sit; de qua in 
mox sequentibus. 

806. “Quorum non scripta nomina in libro vitae Agni.” — 
Quod significet ab omnibus qui non sptrituales faci sunt 
per regenerationem a Domino, constat ex significatione 
‘‘nominum,” quod sit quales sunt, nam per ‘“‘nomen” in 
Verbo significatur quale rei et status, et hoc ex causa quia 
in mundo spirituali non sunt personis nomina sicut in 
mundo naturali, sed quisque ibi nominatur secundum quale 
SuUUM (de qua re videatur supra, n. 676); et ex significatione ‘‘scribi 
in libro vitae Agni,” quod sit in amore et fide in Dominum 
esse (de qua supra, n. 199, 222, 299), ita quoque spiritualis fieri 
per regenerationem ab Ipso; nam illi qui in amore et fide 
in Dominum a Domino sunt, spirituales fiunt, amor enim 
et fides illorum spiritualis est, et quoque illi sunt qui 
vocantur regenerati, ac intelliguntur per illos “quorum 
nomina scripta sunt in libro vitae Agni.” Inde constare 
potest quod per ‘‘nomina scripta in libro vitae Agni” non 
intelligatur quod eorum nomina ibi sint, sed quod eorum 
quale ita sit, nempe, quod spirituales facti sint per regene- 
rationem a Domino. In praecedente articulo ostensum 
est quid fides quae recepta est a communi coetu in eccle- 
sia; nempe, ut credatur quod Deus Pater miserit Filium, 
ut per Illum sit propitiatio, misericordia, redemptio et 
salvatio, tum quod Filius Dei portaverit iniquitates nostras, 
quod intercedat pro nobis, quodque meritum Ipsius suppli- 
cantibus ex fiducia et confidentia addicatur; quod omnia 
illa sint vanae voces, in quibus nihil veri secundum opi- 
nionem eruditorum, et inde nihil salutis sit, in superiori 

-articulo expositum est. Quod illa vanae voces sint, in 
quibus nihil veri, constare potest ex Verbo de causa 
adventus Domini in mundum, et cur passus est; quod 
nempe Dominus in mundum venerit ad salvandum genus 
humanum, quod alioqui periisset morte aeterna; et per 


ma ge a 

id salvavit, quod subjugaverit inferna, quae infestabant 
omnem hominem venientem in mundum, et exeuntem e 
mundo; et simul per id, quod glorificaverit Humanum suum 
sic enim inferna potest tenere subjugata in aeternum. 
Subjugatio infernorum, et simul glorificatio Humani Ipsius, 
facta est per tentationes in humanum, quod Ipsi fuit a 
matre, admissas, et per continuas tunc victorias; passio 
Ipsius in Gethsemane et in cruce fuit ultima tentatio, et 
plenaria victoria. Quod Dominus in mundum propter 
binas has causas venerit, et quod sic genus humanum a 
morte aeterna salvaverit, constare potest ex eo, quod 
inferna ante adventum Domini non in ordine fuerint, quare 
nec fuit aequilibrium inter infernum et caelum, sed infer- 
num ab una parte praevaluit-caelo; et tamen homo in 
medio inter caelum et infernum constitutus est; quare 
quicquid e caelo ante adventum Domini influebat apud 
hominem, hoc auferebatur ab inferno, ex causa potentiae 
ejus superioris: ut itaque aequilibrium deperditum restau- 
raretur, placuit Domino in mundum venire, et tunc ultimum 
judicium facere, ac subjugare inferna; ex quo facto, Do- 
minus comparavit Sibi potentiam salvandi homines, qui 
fidem et amorem in Ipsum ab Ipso habent. Haec in 
effe€tum non sisti potuerunt, nisi Dominus assumpserit 
Humanum; causa est, quia tales effectus agit Deus ex 
primis per ultima, nam agere ex primis per ultima est 
agere in pleno; ipsum robur Divinae potentiae consistit 
in ultimis, ita Domini in Humano Ipsius, quia id in ultimo. 
Haec una causa fuit quod in mundum venerit: altera 
causa fuit ut Humanum suum glorificaret, hoc est, Divi- 
num faceret, sic enim et non aliter potest inferna in 
aeternum subjugata tenere, nam sic a primis per ultima, 
ac in pleno, in aeternum agit; pertingit enim sic Divina 
Ipsius operatio usque ad ultimos in mundo, at alioqui 
solum ad primos in caelo, ac mediate per illos ac per 
sequentes, ad ultimos, qui sunt homines; quare si hi 
recederent, ut factum est proxime ante adventum Domini, 
desiisset operatio Divina apud homines, et inde nec fuisset 
illis aliquod medium salvationis. Operatio Divina Domini 
per Humanum in mundo assumptum, vocatur influxus 
immediatus Ipsius usque ad ultimos. Per haec duo est 
homini salvatio, quae vocatur redemptio. Quod hoc 

dicatur redemptio per sanguinem Ipsius, erat quia subju- 
gatio infernorum, et simul glorificatio Humani Domini, 
non aliter quam per tentationes ab infernis in Se admissas 
fieri potuit, quarum tentationum ultima fuit passio crucis. 
Ex his nunc constare potest quod Dominus non in mundum 
venerit ut propitiaret Patrem, ac ut Ipsum ad miseri- 
cordiam commoveret, nec ut portaret iniquitates nostras, 
et sic auferret illas; nec ut salvaremur per imputationem 
meriti Ipsius, nec per intercessionem, nec per misericor- 
diam immediatam; consequenter non per fidem illorum, 
minus per fiduciam illius fidei, quia fiducia confirmat talia 
quae non vera sunt, ita quae non fidei erunt. Qui novit 
cur Dominus in mundum venit, et quod salventur omnes 
qui credunt et faciunt quae docuit, ab Ipso, et simul a 
Patre in Ipso, et non a Patre separato ab Ipso, [illi] 
constare potest quod plura ex illis, quae antistites de 
redemptione docent, aliter quam secundum eorum expli- 
cationem intelligenda sint. Quod Dominus subjugaverit 
inferna, docet Ipse cum instabat passio crucis:—Apud 
Fohannem, 

“Nunc judicium est mundi hujus, nunc princeps mundi hujus ejicietur 

foras”’ (xii. 27, 28, 31); 


apud eundem, 
“Confidite, Ego vici mundum” (xvi. 33); 
apud Lucam, 


Dixit Jesus, “Vidi Satanam sicut fulmen e caelo cadentem”’ (x. 18); 


apud Fsazam, 


“Quis hic venit ex Edom,....incedens in multitudine roboris sui?.... 
magnus ad salvandum,....salutem praestitit Mihi brachium meum; 
....ideo factus est illis in Salvatorem” ([Ixiii. 1, 5, 8; videatur ~ 
etiam] lix. 16-21). 

Quoniam Dominus subjugaverat inferna, ideo dedit septua- 
ginta discipulis 
Potestatem super daemonia (Zwce. x. 17, 19). 


Ouod Dominus glorificaverit Humanum suum, et quod 
~ ne 4 
passio crucis fuerit ultima tentatio et plena victoria, per 
quam illud glorificavit, docet Ipse apud Fohannem, 
“Postquam” Judas “exivit, dixit Jesus, Nunc glorificatus est Filius 


hominis,....et Deus glorificabit Ipsum in Se Ipso, et statim 
glorificabit Ipsum” (xiii. 31, 32) ; 

apud eundem, 
“Pater, venit hora, glorifica Filium tuum, ut etiam Filius tuus glorificet 
Bex (xvii: 1,5) ; 
apud eundem, 
““Nune anima mea turbata est;....Pater glorifica tuum nomen: et 
exivit vox e caelo, Et glorificavi et rursus glorificabo”’ (xii. 27, 28) ; 
et apud Lucam, 
“Nonne hoc oportebat pati Christum, et ingredi in gloriam 2” (xxiv. "126:) 


haec dicta sunt de passione Ipsius; ‘‘glorificare” est 
Divinum facere. Inde nunc constat quod nisi Dominus 
in mundum venerit, et Homo factus sit, et eo modo libe- 
raverit ab inferno omnes illos qui credunt in Ipsum, et 
amant Ipsum, nullus mortalium salvari potuerit ; ita intel- 
ligitur, quod absque Domino nulla salus. Hoc nunc est 
mysterium incarnationis Domini. 

807. “Mactati a fundatione mundi.’”—Quod significet cujus 
Divinum in Humano non agnitum est a prima instauratione 
hujus ecclesiae, constat ex significatione ‘“‘Agni mactati,” 
seu occisi, quod sit quod non agnitus (de qua supra, n. 315[2], 
328[2,0]); hic quod non agnitum sit Divinum Ipsius in 
Humano Ipsius (de qua sequitur); et ex significatione ‘‘funda- 
tionis mundi,” quod sit prima instauratio ecclesiae; per 
“‘mundum” enim in Verbo plura significantur, nempe tum 
mundus in genere, ac ibi tam boni quam mali, tum modo 
mali qui in mundo sunt, et inde quoque inferna; per 
“‘mundum” etiam significatur simile quod per ‘‘terram,” 
scilicet ecclesia ; quae etiam intelligitur hic per ‘‘fundatio- 
nem mundi,” et quoque apud Matthaeum, 


“Rex dicet illis a dextris.., Venite, benedicti Patris mei, tanquam 
hereditatem possidete paratum vobis regnum a fundatione mundi”’ 


(xxv. 34). 


Quod non agnoscatur Dominus quando Divinum Ipsius 
in Humano Ipsius non agnoscitur, est quia tunc non 
spectatur Dominus ut Deus, sed solum ut homo, qui non 
salvare potest: at quia usque ex Confessione Athanasiana 
creditur quod Dominus sit Filius Dei ab aeterno natus, 
ac Divinum Ipsius aequale Divino Patris, sed usque quia 
separant Humanum Ipsius a Divino Ipsius, distinguunt 
Dominum in binas quasi personas, quas vocant naturas, 
sic ut Dominus sit alius sicut Filius Dei ab aeterno, ac 

alius sicut filius Mariae; et quia ita distinguunt Dominum, 
nemo Ipsum adire potest, nisi velit adire Ipsum ut alium 
sicut Deum, et alium sicut hominem. Talis idea de Do- 
mino fuit a prima instauratione ecclesiae, ut constare 
potest ex scriptis Patrum, et postea a scriptis filiorum 
eorum. Quod Dominus in ecclesia a principio ejus ita 
divisus sit, est quia non intellexerunt Verbum; nam ubi a 
Domino nominatur Pater, creditum est quod esset Divinum 
distinétum ab Ipsius Humano; cum tamen manifeste constat 
apud MJatthaeum et apud Lucam quod Dominus conceptus 
sit ab ipso Divino, quod Pater vocatur, et sic quod ipsum 
illud Divinum sit in Ipsius Humano, sicut est anima in 
suo corpore; ac anima et corpus sunt una Persona: et 
quod mirum est, hoc claris verbis etiam docet Confessio 
Athanasiana, quae est doctrina de Deo in universo Christi- 
ano orbe, et tamen vix aliquis in ea confessione attendit 
ad illud; quod non attenderint, patuit mihi a multis tam 
eruditis quam non eruditis post mortem, cum quibus locu- 
tus sum, dicentibus quod non id sciverint, sed quod de 
Filio Dei ab aeterno cogitaverint sicut de Divina Persona 
supra Humanum Ipsius, assidente ad dextram Patris: tum 
etiam quod nec attenderint ad illa verba Domini, quod 
“Pater et Ipse unum sint,” tum quod ‘‘ Pater in Ipso sit, 
ac Ipse in Patre.” Ex his constare potest quod ecclesia 
non agnoverit Divinum Domini in Humano Ipsius a princi- 
pio ejus ; et quod hoc sit quod significatur per quod ‘‘Agnus 
mactatus sit a fundatione mundi.” 

808. [ Vers. 9.] “Si quis habet aurem, audiat.”—Quod signi- 
ficet receptionem ab willis qui in intellectu vert et inde im 
perceptione bont sunt, constat ex significatione “Si quis 
-habet aurem, audiat,” quod sit qui intelligit et auscultat 
quod Dominus in Verbo docet (de qua supra, n. 108, 180, 255) ; 
inde etiam per illa verba significatur receptio Divini Veri 
ab illis qui in intellectu ejus sunt: quod etiam sint qui in 
perceptione boni, est quia per ‘‘aurem habere” et ‘‘audire” 
significatur tam intelligere verum quam percipere bonum ; 
intelligere verum est cogitationis, ac percipere bonum est 
affectionis, ac utrumque est auris seu auditionis; transit 
enim quod intrat aurem in visum intellectus, et quoque 
in affeétionem voluntatis; quare per ‘‘aurem” et per ‘‘au- 
dire” significatur auscultatio et obedientia ; inde per ‘“‘audire 

aliquem” significatur intelligere, ac per ‘‘audire alicui” 
significatur obedire, et utrumque per ‘“‘auscultare.” Quo- 
niam supra ostensum est quod in fide a communi coetu in 
ecclesia recepta, sit mera inanitas, quia in illa nihil vitae 
ex aliquo vero est, velim hic paucis dicere quae fides est 
fides salvans. Fides salvans est credere quod Dominus sit 
Salvator mundi, et quod sit Deus caeli et Deus terrae, et 
quod per adventum suum in mundum Se miserit in poten- 
tiam salvandi omnes qui recipiunt vera ab Ipso per Verbum, 
ac vivunt secundum illa: at quinam recipere vera ab Ipso 
possunt, et vivere secundum illa, supra (n. 803) expositum 
est; quod nempe illi qui peccata fugiunt quia peccata sunt, 
contra Verbum, et sic contra Deum; per id enim puri- 
ficatur internum. hominis; quo purificato, homo ducitur 
a Domino, et non a semet; et quantum homo ducitur a 
Domino, tantum amat vera ac recipit illa, ac vult illa et 
facit illa. Haec fides est fides salvans. Per haec verba, 
“Si quis habet aurem, audiat,” intelligitur imprimis, quod 
recepturi et credituri sint quod Divinum Domini in Humano 
Ipsius sit, hoc est, ut Humanum Ipsius sit Divinum, Quis 
non mirari potest quod idea Divini Humani Domini in eccle- 
siis Christianis prorsus deperdita sit, imprimis apud eruditos 
ibi, et quod aliquid ejus solum remaneat apud simplices? 
Simplices enim cogitant de Deo ut de Homine, et non sicut 
eruditi sicut de Spiritu absque forma humana. Antiquissimi, 
qui nostratibus sapientiores fuerunt, non habuerunt aliam 
ideam de Deo quam sicut de Homine radiosis circulis circum 
caput cin¢cto, ut constat ex veterum scriptis, ac imaginibus 
pictis aut sculptis: omnes etiam qui ab ecclesia, a tempore 
Adami usque ad Abrahamum, Mosen et prophetas, cogi- 
taverunt de Deo ut de Homine; illi etiam viderunt Ipsum 
sub forma Humana, et vocaverunt Jehovam, ut patet ex 
Verbo; ac Deus sub Humana forma est Dominus, ut patet 
a Domini verbis apud Yohannem, 


“Priusquam Abraham fuit, Ego sum” (viii. 58). 


Quod idea Dei Hominis seu Divini Humani fuerit incolis 
hujus telluris a primaevo tempore, patet ab idolis eorum, 
tum ab ideis gentilium interioris cogitationis et perceptio- 
nis, ut ex Africanis; pariter ab incolis tellurum paene 
omniumM (de quibus in singulari opusculo). Quod talis idea Divini 

sit homini, est quia est ex influxu caeli; in caelo enim 
nemo potest cogitare de Deo nisi in forma Humana; sin 
aliter, perit ei cogitatio de Deo, et ipse cadit e caelo; 
causa est, quia forma caeli est forma humana, et omnis 
cogitatio angelorum vadit secundum formam caeli: et ta- 
men haec idea de Deo, quae est principalis omnium, est 
apud eruditos mundi hodie quasi exstirpata, adeo ut dum 
modo dicitur quod Deus sit Homo, non possint id cogitare. 
Inde est quod usque a prima instauratione ecclesiae separa- 
verint Divinum Domini ab Humano Ipsius; ex quo faétum 
est quod pauci, cum de Domino, de Divino Ipsius cogitent, 
sed sicut de homine sibi simili: cum qua tamen idea Divini, 
nemo, quicunque sit, intrare caelum potest, sed repellitur 
ut primum limen viae illuc ducentis tangit. Haec itaque 
est quod praecipue intelligitur per ‘‘Si quis habet aurem, 
audiat.” 


VERSUS I0, 


8o9. “Si quis captivitatem duxerit, in captivitatem abibit; si quis machaera 
occiderit, oportet eum machaera occidi: hic est patientia et fides sanctorum.” 


Io. “Si quis captivitatem duxerit, in captivitatem ab/bit,” significat guod ill 
gui alios a veris secluserunt, a Divinis veris in Verbo seclusi sint [n. 
810, 811]; “si guis machaera occiderit, oportet eum machaera occi- 
di,” significat guod wh gut falsis imbuerunt alios, falsis ex inferno tm- 
buantur [n. 812]; “hic est patientia et fides sanctorum,” significat 
guod haec sint per quae tentatio et dein implantatio vert apud illos quit 
spirituales fiunt a Domino [n. 813]. 


8x0. [Vers.10.] “Si quis captivitatem duxerit, in captivitatem 
abibit.”—Quod significet guod tlli qui alios a veris seclu- 
serunt, a Divinis verits tn Verbo seclust stnt, constat ex 
significatione ‘‘captivitatis,” quod sit secludere a veris, hic 
per ratiocinia e naturali homine, haec enim est captivitas 
spiritualis, quae per ‘‘captivitatem” in sensu interno intelli- 
gitur 5 (quod id per “‘captivitatem'’ in Verbo intelligatur, in sequente articulo 
videbitur;) EX eo patet quod per ‘‘captivitatem ducere” signi- 
ficetur alios a veris secludere, et per ‘‘abire in captivitatem ” 
significetur a veris quoque secludi. Quod hic per “‘capti- 
vitatem ducere” significetur secludere alios a veris per 
ratiocinia ex naturali homine, est quia per ‘‘bestiam dra- 
conis,” de qua hic agitur, intelliguntur illi qui separant 
-fidem a vita, ac separationem per ratiocinia ex naturali 
homine confirmant (videatur supra, n. 771 3)° Antequam exe 


' 

Verbo confirmatur quod “‘captivitas” significet captivitatem 
spiritualem, quae est seclusio a veris ex Verbo, velim primo 
reassumere quae (in articulo, n. 805[a]) supra allata sunt, quae 
separatores fidei a vita per ratiocinia confirmant, et sic alios 
a veris secludunt, ac per id sistere videndum quomodo 
vera pervertunt, ac inde Verbum falsificant. Sciendum 
est quod similia dici queant tam ab illis qui in veris sunt, 
quam ab illis qui non in veris sunt ; hi enim per eadem loca 
Vérbi confirmant separationem fidei a bonis operibus, illi 
autem per eadem confirmant conjunétionem fidei cum bonis 
operibus; nam binis dissentientibus similis dari loquela 
potest, sed usque dissimilis perceptio; ac perceptio rei est 
quae facit ut verum aut falsum sit. Audivi quod falsitatum 
amatores locuti sint prorsus similiter cum illis qui veritatum 
studiosi locuti, et usque unus fuit in veris, et alter in falsis ; 
nam illa quae ambo similiter locuti sunt dissimiliter intel- 
lexerunt, et secundum intelle¢tum explicuerunt loca Verbi; 
quare unus falsificavit illa, alter autem verificavit illa: est 
enim verum apud hominem non ejus loquelae, sed est ejus 
perceptionis ; quae causa est quod illi qui praedicationes 
instituunt ex Verbo, appareant sicut in veris sint, at iidem 
cum praedicationes faciunt ex doétrina de sola fide, de 
redemptione, de imputatione meriti Domini, et de similibus, 
in falsis sint; hoc potest mille exemplis illustrari; verbo, 
perceptio falsificat verum, et non loquela ex Verbo. Hoc 
quogue intelligitur per haec verba a Domino, © 


“Tune duo erunt in agro; unus assumetur,..alter derelinquetur. Duae 
molentes...; una assumetur, altera derelinquetur” (A7at¢h, xxiv. 


40, 41): 
per “esse in agro” significatur esse intra ecclesiam; per 
‘“‘molere” significatur vera explorare et discere ex Verbo; 
qui vera explorat et discit, intelligitur per ‘‘molentem quae 
assumetur,” qui autem falsificat vera intelligitur per ‘‘molen- 
tem quae derelinquetur.” Ad illustrandum quod ita sit, 
velim reassumere quomodo illi percipiunt propitiationem 
per sanguinem Filii, quomodo portationem iniquitatum a 
Domino, quomodo imputationem meriti Ipsius, quomodo 
intercessionem, quomodo redemptionem et salvationem ex 
misericordia, et quomodo fiduciam et confidentiam, et sic 
porro. Quod propitiationem per sanguinem Filii attinet : 
illi qui in veris sunt, non sicut illi qui in falsis sunt, de illa 

cogitant; illi qui in veris sunt, per propitiationem per 
sanguinem Filii, percipiunt quod clementer recipiantur, 
et quoque audiantur, qui adeunt Dominum, ac supplicant 
Ipsum ex veris quae in Verbo sunt ; ‘‘sanguis Domini” non 
solum significat passionem crucis Ipsius, sed etiam Divinum 
Verum Domini quod in Verbo; Dominus enim per passio- 
nem crucis subjugavit inferna, quod intelligitur per quod 
‘‘vicerit mortem, et cum victoria resurrexerit,” ut quoque 
loquuntur antistites, dum ex Verbo; et quoque per passio- 
nem crucis glorificavit Humanum suum, per quod inferna 
tenentur ab Ipso subjugata in aeternum: per ‘‘ propitiato- 
rium,” quod super arca Testimonii, super quo cherubi 
sculpti fuerunt, nec aliud significabatur. Quomodo illi qui 
in veris sunt, intelligunt portationem iniquitatum a Domino, 
supra (n. 805{a]) di€étum est. Per imputationem meriti 
Domini intelligitur, ab illis qui in veris sunt, solum implora- 
tio ut Dominus misereatur, qui tam dura passus est ad 
redimendum et salvandum homines, qui alioqui morte 
aeterna perituri essent: per meritum Domini intelligitur, 
quod Ipse ex propria potentia salvaverit illos qui credunt 
in Ipsum, ac faciunt quae praecepit; hoc meritum non 
imputari potest, sed implorari. Per intercessionem intelli- 
gitur perpetua recordatio hominis a Domino. Ac per 
fiduciam et confidentiam intelligitur fiducia et confidentia 
in Dominum, quod ex pura misericordia doceat hominem 
viam, ac ducat ad caelum. Ex his patet quid significatur 
per redemptionem. Ex his nunc constare potest quod 
per illa quae supra (n. 805{a]) allata sunt, ab illis qui in 
veris ex Verbo sunt, non intelligatur aliquod opus Domini 
apud Patrem, sed apud Semet; nam, ut supra dictum est, 
Deus est unus, et non tres, ac Trinum est in Domino; 
quare cum Dominus aditur, etiam simul Pater et Spiritus 
sanctus adeuntur. Ex his etiam videri potest quod per 
‘“‘captivitatem ducere” significetur secludere a Divinis 
veris in Verbo; nam qui doétrinam trium Personarum 
Divinitatis tenent, et qui fidem separant a sua vita, quae 
sunt bona opera, illi secludunt alios ab intelleétu veri in 
Verbo; explicant enim omnia, quae ibi sunt, secundum 
doétrinam, et quae non explicare possunt, falsificant: et 
quoque Divinum, quod in Domino est, et quod est Ipsius 
Domini, adscribunt Divino Patris, ac sic Dominum non 

adeunt; et quia hoc faciunt, ideo vel per ratiocinia, vel 
per explicationem veritatum Verbi alienam, populum, qui 
omnia, quae de Divinis dicuntur, credunt supra humanum 
captum esse, secludunt a veris: hoc significatur per ‘“‘capti- 
vitatem ducere.” Quod ipsi illi ‘‘in captivitatem abeant,” 
hoc est, a Divinis veris in Verbo semet secludant, constare 
potest ex omnibus doétrinae eorum, quod tametsi vera 
sunt quae loquuntur quoad enuntiationem, usque non vera 
sint quoad eorum intellectum. Hoc etiam testatum est 
mihi ex iisdem in mundo spirituali, ubi, dum explorati 
sunt, deprehensum est quod in meris falsis essent, et quod 
ideo nusquam in aliquam intelligentiam caelestem a Do- 
mino perduci queant. 

8x1[@]. Quod “captivitas” in Verbo significet capti- 
vitatem spiritualem, quod sit seclusio a Divinis veris, 
nempe ab intellectu illorum in Verbo, tum quoque de- 
structio per falsa mali et mala falsi, constare potest a locis 
in Verbo ubi ‘‘captivitas” dicitur, ut in sequentibus:— 
Apud Lucam, 


“Cadent..ore gladii, et captivabuntur inter omnes gentes,..tandem 
Hierosolyma erit conculcata” (xxi. 24): 


agitur in eo capite de consummatione saeculi, per quam 
significatur ultimum tempus ecclesiae, quando non verum 
amplius superest ; per ‘‘cadere” tunc ‘‘ore gladii” signifi- 
catur destructio veri per falsa (‘‘gladius” significat pugnam 
falsi contra verum, et quoque destructionem veri per falsa); 
per ‘“‘captivabuntur inter omnes gentes” significantur per- 
suasiones et obsessiones inde a malis omnis generis, nam 
cum vera destruéta sunt, non modo falsa loco illorum suc- 
cedunt, sed etiam mala; ‘‘omnes gentes” significant mala 
omnis generis: per quod ‘“‘Hierosolyma erit conculcata” 
significatur plenaria destruétio et perversio doétrinae eccle- 
siae; “‘ Hierosolyma” significat ecclesiam quoad doétrinam, 
et ‘‘conculcare” prorsus destruere, quod fit imprimis per 
falsificationes et adulterationes Verbi. Apud Fzechzelem, 


Captivabuntur inter gentes, ac devastabuntur altaria, et frangentur 
idola, et cadet confossus in medio vestri (vi. I-10): 


per ‘‘devastari altaria” significatur quod periturus omnis 
cultus ex bono amoris; per ‘‘frangi idola” significatur 
quod periturus sit omnis cultus ex veris illius boni; ‘et 

cadet confossus e medio vestri,” “significat quod perituri 
per falsa (‘‘confodi gladio” id significat). In Zhrenis, 


“ Audite,. -omnes po uli, et videte dolorem meum ; virgines meae, et 
’ ’ 
juvenes. mei iverunt in captivitatem hi (i. 18): 


6 
est lamentatio super devastationem omnis veri in eccle- 


sia; lamentatio describitur per ‘‘ Audite, omnes populi, et 
videte dolorem meum ;” quod omnis affeétio veri destructa 
sit, significatur per quod ‘‘virgines meae in captivitatem 
iverint” (“‘virgo” significat affectionem veri); et quod 
omnis intelle¢tus veri destructus sit, significatur per quod 
“juvenes mei in captivitatem iverint” (‘“‘juvenes” signifi- 
cant intelleétum veri ac intelligentiam). Apud Amos, 


“Si iverint in captivitatem coram hostibus suis, inde praecipio gladio ut 
occidat eos”’ (ix. 4): 


‘«Si iverint in capitivitatem coram hostibus,” significat si 
patiantur ut mala occupent illos; ‘‘hostes” sunt mala, et 
‘“‘ire in captivitatem” est occupari ab illis: “inde praecipio 
gladio ut occidat eos,” significat quod falsa secludent illos 
ab intelligendis veris, et destruent illos. Apud Davzdem, 

Deus ‘“‘deseruit habitaculum Schiluntis, tentorium habitavit inter homi- 


nes; et dedit in captivitatem robur ejus, et decus ejus in manum 
hostis”’ (Ps. Ixxviii. 60, 61) : 


per ‘“‘habitaculum Schiluntis” significatur ecclesia quae in 
bono amoris est, ac per ‘“‘tentorium” significatur ecclesia 
quae in veris doétrinae; inde patet quid significatur per 
quod ‘‘Deus deseruerit habitaculum Schiluntis, tentorium 
habitavit inter homines ;” nempe, quod bona amoris et 
vera doétrinae destructa sint: per ‘‘robur,” quod dedit in 
captivitatem, significatur verum spirituale ex bono caelesti, 
et per “‘dare in captivitatem” significatur seclusio ab intel- 
leétu ejus, et sic destructio per falsa; et per ‘“‘decus,” quod 
dedit in manum hostis, significatur verum naturale ex 
spirituali, hoc significatur per ‘‘decus,” et destruétio ejus 
per mala significatur per ‘‘dari in manum hostis.” Apud 
Esechielem, 
Mandatum est Prophetae, ut migraret e loco, et per parietem educeret 
vasa migrationis coram oculis eorum, sub tenebras educeret, ac 
facies obtegeret ne videret terram: ‘“‘et dic, Ego prodigium vestrum ; 


quemadmodum feci, sic fiet illis ; in exilium, in captivitatem abi- 
bunt” (xii. I-12): 

propheta per haec repraesentabat statum ecclesiae qui tunc 
fuit, quod non aliqua vera superessent, quae non destructa 
sunt per falsa; omnes enim prophetae repraesentabant 
ecclesiam quoad doctrinam ex Verbo: per ‘‘migrare e 
loco,” ac per ‘‘educere per parietem vasa migrationis, sub 
tenebras,” et per ‘“‘obtegere faciem ne videat terram,” 
repraesentabat quod omnia vera do¢trinae e Verbo ejecta 
sint; per ‘“‘migrare e loco” significatur rejectio, per ‘‘ vasa 
migrationis” significantur vera doctrinae, per ‘‘ parietem” 
per quem educeret significatur ultimum quod ambit et 
tutatur vera; (ultimum doétrinae est sensus litterae Verbi, 
qui ‘‘paries” dicitur quia est continens et includens sensus 
Spiritualis ;) per ‘‘tenebras” sub quas educeret, significan- 
tur falsa; per ‘‘obtegere faciem ne videat terram” signi- 
ficatur quod vera boni non amplius in ecclesia videantur : 
quia propheta repraesentabat illa, dicitur,‘‘ Quemadmodum 
feci sic fiet illis, in exilium et captivitatem abibunt ;” inde 
patet quod “‘abire in exilium” significet dissipationem veri, 
et quod ‘‘abire in captivitatem” significet occupationem a 
falsis. Apud Hadakuk, 

“Excitabo Chaldaeos, gentem pergentem...in latitudines terrae;.... 


congregabit sicut arenam captivitatem, illa reges illudet, et domi- 
natores risus illi” (i. 6, 9[, 10]): 


per ‘‘ Chaldaeos” significantur qui destruunt vera ecclesiae ; 
per “latitudines terrae” significantur vera ejus; quod de- 
structuri omnia vera per falsa, significatur per ‘‘ Congrega- 
bit sicut arenam captivitaterh ;” quod vera et bona Verbi 
subsannaturi et blasphematuri sint, significatur per quod 
illa gens ‘‘reges illudet, ac dominatores risus illi;” ‘‘reges” 
sunt vera Verbi, et ‘‘dominatores” sunt bona ejus. Apud 
“lFeremiam, 
“Veniet’ Nebuchadnezar, “ et percutiet terram Aegypti, qui morti morti, 
. .qui captivitati captivitati. .qui gladio gladio; ac incendam ignem 
in domibus [deorum] Aegypti, ut comburat eos, et captivet eos ; tan- 
dem induet sibi terram Aegypti, sicut induit pastor vestem” (xliii. 
Dp, 12): 
per ‘‘ Nebuchadnezarem” seu per ‘‘regem Babelis” in Verbo 
intelliguntur qui destruunt omnia ecclesiae per mala, ac 
per ‘‘Chaldaeos” intelliguntur qui destruunt omnia eccle- 
siae per falsa ; ac in sensu abstracto per ‘“‘regem Babelis” 
significantur mala quae destruunt, ac per ‘‘Chaldaeos’ 


? 


San 

falsa eorum: quod “‘Nebuchadnezar veniet et percutiet 
terram Aegypti” significat destructionem naturalis homi- 
nis quoad omnia bona et inde vera ex Verbo; ‘‘qui morti 
morti” significat perniciem per mala; ‘‘qui captivitati 
captivitati” significat perniciem per seclusionem et depri- 
vationem veri; ‘‘qui gladio gladio” "’significat perniciem 
per falsa inde; per ‘‘incendere ignem in domibus Aegypti, 
ut comburat eos, vel captivet eos,” significat quod amores 
sui et mundi deperdent omnia naturalis hominis per mala 
et falsa ; (‘‘ignis” significat illos amores, ‘‘domus Aegypti” 
significant omnia naturalis hominis, ‘‘comburere” eos signi- 
ficat deperdere per amores malos, et ‘‘ captivare” eos 
significat deperdere per falsa inde;) ‘‘tandem induet sibi 
terram Aegypti, sicut induit pastor vestem suam,” signi- 
ficat quod falsa mali et mala falsi occupatura sint totum 
naturalem hominem: comparatur id vesti pastoris, quia 
‘‘vestis” significat verum investiens bonum, hic autem 
falsum investiens malum; nam naturalis homo est sicut 
vestis spirituali homini, cingit enim et includit eum. 
[b.] Apud Feremiam, ; 


“Qui ad mortem ad mortem,..qui ad famem ad famem, et qui ad capti- 
vitatem ad captivitatem ” (llxv. 2): 


per haec describitur totalis vastatio boni et veri in eccle- 
sia, nam in versu praecedente dicitur, ‘‘Si Moses et Samuel 
starent coram Me, non anima mea erga populum hunc; 
ejice coram facie mea ut exeant ;” quare ‘‘qui ad mortem 
ad mortem” significat quod qui rejiciunt bona pereant per 
mala; ‘‘qui ad famem ad famem” significat quod qui reji- 
ciunt vera pereant per falsa; ‘“‘qui ad captivitatem ad 
captivitatem” significat qui mala et falsa amant, occupen- 

tur ab illis. Apud Esazam, 
“‘Sicut ivit servus meus Esaias nudus et discalceatus tres annos,....sic 
ducet rex Aschuris captivitatem Aegypti, et turbam deportandam 


Kuschi, pueros et senes, nudum et discalceatum, immo detectos 
nates, nuditatem Aegypti”’ (xx. 3, 4): 


per ‘“‘regem Aschuris” significatur ratiocinatio ex scienti- 
ficis naturalis hominis, et per ‘“‘ Aegyptum” significatur 
naturalis homo; inde per quod “‘rex Aschuris ducet capti- 
vitatem Aegypti” significatur quod ratiocinatio ex falsis 
destructura “'sit omnia vera in naturali homine, quae sunt 

qualia sunt vera sensus litterae Verbi. (Reliqua videantur supra, 
n. 532, explicata.) Apud Danielem, 

“Etiam deos eorum cum principibus eorum, cum vasis desiderii eorum, 

argento et auro, in captivitatem abducet Aegyptum, et consistet 

annos prae rege septentrionis. ....Intelligentes populi erudient 


multos, licet corruituri sint gladio et flamma, et captivitate et deprae- 
datione diebus ” (xi. 8, 33): 


agitur ibi de bello inter regem septentrionis et inter regem 
meridiei; et per ‘‘regem septentrionis” significatur falsum 
dominans in ecclesia, et per ‘“‘regem meridiei” verum 
tutans ecclesiam contra falsum; quod usque falsa praedo- 
minatura sint in ecclesia in extremitate dierum, praedi- 
citur et describitur ibi; per ‘‘deos eorum” et ‘“‘ principes 
é€orum,” ac per ‘‘vasa desiderii,” perque ‘‘argentum et 
aurum,” quae in captivitatem ducentur Aegyptum, signi- 
ficatur quod verum tutans auferet omnia vera et bona 
ecclesiae illis qui in falsis sunt; vera spiritualia ejus signi- 
ficantur per ‘‘deos et principes eorum,” vera naturalia per 
“‘vasa desiderii eorum,” omne verum et bonum in genere 
significatur per ‘‘argentum et aurum,” ac ablatio et tutatio 
eorum significatur per ‘‘ducere in captivitatem Aegyptum :” 
per ‘‘corrui gladio et flamma,” significatur perire ex falsis 
et inde malis; per ‘‘corrui captivitate et depraedatione,” 
significatur deprivatio omnium veri et boni. Apud ¥ere- 
miam, 

Postquam propheta traditus est in carcerem, prophetavit quod universa 


Jehudah transportaretur Babelem in captivitatem, ac ibi morerentur 
et sepelirentur (xx. I-6; cap. xxvii. I ad fin.): 


per ‘“‘prophetam illum,” ut per ‘“‘prophetam” in genere, 
significatur doctrina ecclesiae ex Verbo; per quod ille 
traditus in carcerem, repraesentatum est quod simile fiet 
cum ecclesia et ejus do¢trina, quod significatur per quod 
universa Jehudah transportaretur in captivitatem Babelem ; 
captivitas tribus Jehudae in Babele septuaginta annos re- 
praesentabat plenam destruc¢tionem veri, ac devastationem 
ecclesiae. Apud eundem, 


“Omnes pastores tuos pascet ventus, et amasii tui in captivitatem 
abibunt ;..tunc pudefies et ignominia afficieris ob omnem malitiam 

tuam”’ (xxii, 22): 
per “‘ pastores” in sensu abstracto significantur bona eccle- 
siae, et per “‘amasios” vera ejus; ‘‘ventus” qui pascet 

pastores significat inanitatem et vacuitatem doctrinae; 
‘‘captivitas”” in quam abibunt amasii, significat seclusionem 
ab omnibus veris et ab intelleétu eorum; ‘‘pudefieri et 
ignominia affici” significat destitui ab omni bono et vero, 
sic enim, dum inter angelos veniunt, pudore et ignominia 
afficiuntur. Apud Mosen, 
“Ebria faciam tela mea ex sanguine, et gladius meus comedet carnem, 
ex sanguine confossi et captivitatis, ex felle ultionum hostis” 
(Deutr. xxxii. 42): 
‘“‘ebria facere tela ex sanguine” significat deliria mentis ex 
falsificato Verbo; ‘‘gladius comedet carnem” significat 
quod falsa destructura sint omnia boni; ‘ex sanguine 
confossi et captivitatis” significat exstin¢étionem et seclu- 
sionem omnis veri (‘‘confossus” est exstinétio veri per 
falsa, et ‘‘captivitas” est seclusio veri a falsis); ‘ex felle 
ultionum hostis” significat ex malitia et saevitate inferni 
(‘‘fel ultionum” est malitia et saevitas, et “‘hostis” est 
infernum). Apud Esazam, 
“Incurvatus est Bel, inflexus est Nebo, sunt idola eorum ferae et bes- 


tiae;....inflexi sunt et incurvati sunt simul,....et anima eorum in . 
captivitatem abibit”’ (xlvi. I, 2): 


‘“idola eorum ferae et bestiae” significat quod falsa eorum 
sint falsa infernalia et inde mala; ‘‘inflexi et incurvati 


simul” significat quod dilapsura sint; ‘‘anima eorum in 
captivitatem abibit” significat quod in infernum, ubi se- 
clusi ab omni vero erunt. Apud Obadiam, N 


“Tn die illo captivum duxerunt alieni robur ejus, et alienigenae intrarunt 
portas.., et super Hierosolymam jecerunt sortem” (i. 11): 


haec de Edomo, per quem significatur verum naturalis 
hominis, hic autem falsum; per ‘‘alienos” qui ‘‘captivum 
duxerunt robur ejus” significantur falsa ecclesiae destru- 
entia vera ejus; (‘‘robur” significat verum, quia omne 
robur spirituale in veris consistit ;) per ‘‘alienigenas” qui 
‘‘intraverunt portas” significantur falsa doctrinae destru- 
entia vera per quae ingressus datur in vera interiora; per 
‘‘Hierosolymam,” super quam “‘jecerunt sortem,” significa- 
tur doétrina ecclesiae ex Verbo sic dissipata ; ‘‘jacere sor- 
tem” est dissipare. Apud Feremzam, 

“Vae tibi Moabe, periit populus Kemoschi, nam rapti sunt filii tui in 


captivitatem, et filiae tuae in captivitatem ; reducam tamen capti- 
vitatem Moabi [in extremitate dierum]”’ (xlviii. 46, 47): 

per ‘‘Moabum” intelliguntur qui in jucundo naturali sunt, 
et ideo bona Verbi adulterant ; per ‘‘populum Kemoschi”’ 
intelliguntur qui in vero naturali sunt; quod “‘filii rapti 
sint in captivitatem, ac filiae in captivitatem,” significat 
quod vera et bona ecclesiae eorum seclusa sint a falsis et 
malis (‘‘filii” sunt vera, ac ‘‘filiae” sunt bona); ‘‘reducam 
captivitatem Moabi in extremitate dierum,” significat quod 
vera illis qui per ‘‘ Moabum ” intelliguntur, aperientur et in 
illis instruentur ; ‘‘extremitas dierum” significat adventum 
Domini. 

[e.] Pluribus in locis in Verbo dicitur quod ‘‘captivi 
reducendi sint,” et per “‘captivos” intelliguntur gentes, 
qui ‘‘captivi” dicuntur quia seclusi a veris, sed quae a 
Domino illis aperientur :—Ut apud Lsazam, 

“Unxit Me Jehovah ad evangelizandum pauperibus, misit Me ad obligan- 


dum fractos corde, ad praedicandum captivis libertatem, et vinctis, 
oculis capto”’ (Ixi. I): 


haec de Domino; et per ‘‘pauperes,” quibus ad evangeli- 
zandum Ipsum unxit Jehovah, significantur qui in paucis 
veris sunt, et usque desiderant illa ad sustendandum ani- 
mam suam ex illis; per ‘‘fraétos corde” significantur qui 
in dolore inde; per ‘‘captivos,” quibus “‘ praedicaret liberta- 
tem,” significantur qui seclusi a veris et inde bonis sunt, 
quibus aperientur vera et per illa imbuentur bonis; per 
‘‘vinétos, et oculis captum,” significatur quibus negatum 
videre vera; per hos intelliguntur gentes, qui a Domino 
postea receperunt vera. Apud eundem, 

“Ego excitavi Illum in justitia, et omnes vias Illius rectificabo; Ile 


aedificabit urbem meam, et captivitatem "Jmeam dimittet, non 
pretio neque munere”’ (xlv. 13): 


haec quoque de Domino, et per ‘‘justitiam” in qua Jehovah 
excitavit Illum, significatur bonum amoris; ac per ‘“‘vias” 
Illius, quas reCtificabit, significantur vera procedentia a 
bono; per ‘“‘urbem,” quam aedificabit, significatur doétrina 
ecclesiae; et per “‘captivitatem,” quam “‘dimittet,” signifi- 
catur aperitio et revelatio veritatum Divinarum apud illos 
qui ab illis haétenus seclusi fuerunt ; quod Dominus haec 
facturus sit gratis, significatur per ‘‘non pretio neque mu- 
nere.” Apud Feremiam, 


“Oppressi filii Israelis et filii Jehudae simul, et omnes captivantes 

prehendent eos, renuunt dimittere eos: Redemptor eorum fortis 
....litigando litigabit litem eorum, et quietem dabit terrae” 


(1. 33, 34): ; 


hic quoque de Domino, qui est ‘‘Redemptor eorum fortis ;” 
per ‘‘litigare litem eorum” significatur visitatio et judicium 
super illos qui opprimunt illos falsis, et sic liberatio ab 
illis; per ‘‘quietem terrae,” quam dabit, significatur tutatio 
a falsis; per ‘“‘filios Israelis et filios Jehudae,” qui oppressi 
dicuntur, non intelliguntur filii Israelis et Jehudae, sed 
gentes qui in veris et bonis a Domino sunt; qui quia a 
seducentibus eos et secludentibus vera ab illis detenti 
sunt, dicitur quod ‘‘captivantes eos prehendant eos, et 
renuant dimittere eos.” Apud Davidem, 


“Ascendisti in altum, captivam duxisti captivitatem” (Ps. lxviii. 19 
PBA; 18))): 


haec quoque de Domino, et per ‘‘captivam ducere captivi- 
tatem” significatur liberare a falsis quae illos captivos 
tenuerunt. Apud Esazam, 

“Num sumetur a forti captura? aut num captivitas justi eripietur? 


Nam sic dixit Jehovah, Etiam captivitas fortis sumetur, et captura 
violenti eripietur” (xlix. 24, 25): 


haec quoque de Domino, ac de reduétione filiorum Zionis 
a captivitate; at per ‘“‘filios Zionis” intelliguntur qui in 
amore in Dominum sunt, et inde in veris; quod seclusi 
fuerint a veris per illos qui acriter confirmarunt falsa, et 
quod usque liberati sint a Domino, significatur per ‘‘Num 
sumetur a forti captura? et num captivitas justi eripietur?” 
Apud Davidem, 

“(Quis dabit ex Zione salutem Israelis? Cum reducet Jehovah captivi- 


tatem populi sui, exultabit Jacob, laetabitur Israel” (Ps. xiv. 7; Ps. 
liii. 7 [B. 4. 6]); 


per ‘“‘Zionem” etiam hic intelliguntur qui in bono amoris 
a Domino sunt; liberatio a malis a Domino et salvatio, 
intelligitur per ‘‘Quis dabit ex Zione salutem Israelis ?” 
per ‘‘reducere captivitatem populi sui” intelligitur a falsis 
et malis; per ‘‘exultabit Jacob, laetabitur Israel,” intelli- 
gitur gaudium ex liberatione apud illos qui in ecclesia 
externa et interna sunt; illi qui ab ecclesia externa sunt 
intelliguntur per ‘‘Jacobum,” et qui ab ecclesia interna 
per ‘‘Israelem,” ac per hos et illos intelliguntur gentes. 

Apud Yeremiam, 


“Ne timeas, serve mi, Jacob ; et ne consterneris, Israel ; ecce Ego servans 
te e longinquo, et semen tuum eé terra captivitatis “tuae, ita ut 
redeat Jacob, ac quiescat et tranquillus sit, nec qui terreat” (xlvi. 
27) Caps XXX. TO) : 


per “Jacobum” et ‘“Israelem” hic quoque intelliguntur 
gentes, per ‘“‘Jacobum” illi qui ab ecclesia externa sunt, per 
“‘TIsraelem” illi qui ab ecclesia interna; ‘‘serware illos e 
longinquo” significat salvare illos tametsi procul a salva- 
tione sunt ; ‘‘servare e terra captivitatis” significat liberare 
a falsis, per quae seclusi sunt a veris et bonis caeli et “eccle- 
siae ; “‘redire et quiescere tranquillus, nec qui terreat,” signi- 
ficat ut tuti sint a falsis quae ex inferno. Apud eundem, 
“Omnes comedentes te comedentur, et omnes hostes tui, omnes in capti- 
vitatem abibunt, et erunt praedatores tui in praedam, et omnes 
direptores tuos dabo in direptionem. ....Egoreducens captivitatem 
tentoriorum Jacobi, et habitaculorum ejus miserebor, ut aedificetur 


urbs super tumulo suo, et palatium juxta morem suum habitabitur” 
(xxx. 16, 18): 


“omnes comedentes te comedentur, omnes hostes tui in cap- 
tivitatem abibunt, et erunt praedatores tui in praedam, et 
omnes direptores tuos dabo in direptionem,” significant simi- 
lia quae in A pocalypst haec, quae nunc explicantur; nempe, 
“Si quis captivitatem duxerit, in captivitatem abibit ; et si 
quis machaera occiderit,oportet eum machaera occidi.” (Quid 
per reliqua significatur, supra, n. 7QQ[4], explicatum est.) Apud eundem, 
“Inveniar vobis, et reducam captivitatem vestram, et congregabo vos 


ex omnibus gentibus,....et reducam vos ad locum, unde migrare 
feci vos” (xxix. 14): 


etiam per haec describitur liberatio gentium a captivitate 
spirituali, quae est seclusio a veris et bonis caeli et eccle- 
siae, per quae salvatio. Apud Zephaniam, 

“Tn tempore illo adducam vos, et in tempore congregare Me vos, quia 


dabo vos lin nomen et in laudem omnibus populi terrae, cum 
reduxero captivitatem vestram coram oculis vestris”’ (iii. 20): . 


per haec quoque intelligitur reductio gentium a captivitate 
spirituali. Apud Amos, 
“Reducam captivitatem populi mei Israelis, ut aedificent urbes devasta- 


tas, et sedeant et plantent vineas, et bibant vinum earum, et faciant 
hortos, et comedant fructum eorum” (ix. 14): 


haec videantur supra (n. 376[4], 405[c]) explicata. 

[d.] Apud Esazam, 


“JTndue robur tuum, Zion; indue vestes decoris tui, Hierosolyma, urbs 
sanctitatis ; quia non addet, veniet amplius in te praeputiatus et 
immundus; excute te e pulvere, [surge,] sede Hierosolyma; ape- 
rire vinculis colli tui, captiva filia Zionis”’ (lii. 1, 2); 


per ‘“‘Zionem” intelligitur ecclesia quae in bono amoris in 
Dominum est ; verum ex illo bono significatur per ‘‘robur” 
quod induet Zion ; vera doétrinae illius ecclesiae signifi- 
cantur per ‘‘vestes decoris” quas induet Hierosolyma ; 
per ‘‘praeputiatum et immundum” qui non addent venire 
amplius, significantur mala amorum terrestrium, et illorum 
falsa; per “‘excutere se e pulvere,” “surgere,” Ssedere,- 
cum de Hierosolyma, significatur liberatio ab infernalibus 
falsis, ac elevatio ad vera caeli; per ‘“!Aperire vinculis 
colli, captiva filia Zionis,” significatur liberatio a detentione 
a veris per falsa impedientia ne recipiatur influxus e caelo; 
‘“‘filia Zionis” sunt qui in affeétione veri ex bono amoris a_ 
Domino. In sequentibus ibi dicitur de filiis Israelis, 


eo 


Quod peregrinati sint in Aegypto, et quod Aschur illos oppresserit 
[(vers. 4]), 


per quae significatur quod seclusi a veris essent per ratio- 
cinia ex scientificis naturalis hominis. Apud eundem, 

“fl Accipient eos populi, et ducent eos ad locum suum, et in hereditatem 

tenebunt illos domus Israelis super terra Jehovae, in servos et.. 


ancillas, ita ut sint captivantes captivantes illos, et dominentur 
exactoribus suis”’ (xiv. 2): 


haec quoque de reduétione filiorum Israelis, et per ‘filios 
Israelis” intelliguntur gentes; quod illi qui secluserunt a 
veris et seduxerunt per falsa, secludantur a veris et sedu- 
cantur a falsis, significatur per ‘‘captivabunt captivantes, 
et dominabuntur exactoribus suis.” Apud Hoscheam, 

“Tn domo Israelis vidi rem foedam ; ibi scortatio Ephraimo, pollutus 


est Israel, et Jehudah posuit messem tibi, cum reduxero captivi- 
tatem populi mei” (vi. 10, 11): 


haec de statu ecclesiae apud Judaeos circa adventum Do- 
mini; ‘‘scortatio Ephraimo,” quae res foeda in domo Israe- 
lis, significat falsificationem Verbi; ‘‘scortatio” significat 
falsificationem, ac ‘‘Ephraim” intelle¢tum Verbi: ‘ pollu- 
tus est Israel, et Jehudah posuit messem tibi,” significat 
quod ecclesia in meris falsis esset, et quod Verbum appli- 


Po aya Le A Bry | eR . He cr? 


ch oC OE 


CAP. XIII., VERS. 10.—N. 812. 2273 


cuerint ad confirmandum falsa ; per “Jehudam” significatur 
Verbum, et per ‘‘messem” suppeditatio talium ibi quae 
applicuerunt: quod hic status Ecclesiae Judaicae esset, 
cum aperirentur vera coram gentibus, quae sic liberarentur 
a falsis, significatur per ‘‘cum reduxero captivitatem populi 
mei.” Similia in historicis Verbi per ‘‘captivitates filiorum 
Israelis” a variis hostibus, et per ‘‘liberationes eorum,” 
significata sunt: ut 
Quod coacti sint servire Kuschani regi Syriae, et liberati ab Othniele 
( Fudic., cap. iii.); 
Quod serviverint Egloni regi Moabi, ac liberati per Ehuden (Fudic., 
Qaod asi Javini regi Canaanis, ac liberati per Deboram (fudic., 
Bi tiidienicié et liberati per Guideonem ( ¥xdic., cap. vi.); 


Quod traditi Philisthaeis et Ammonitis, et liberati per Jiphtacum ( fdc., 
cap. X. et Xi.). 


Similia significata sunt 


Per captivitatem Judaeorum septuaginta annos in Babele (2 Reg. "Ixxv.). 


Historica enim Verbi omnia sunt repraesentativa talium 
quae ecclesiae sunt, et voces per quas historica descripta 
sunt omnes significativae sunt. Similia quae per “ capti- 


” 


vos” in Verbo, etiam significantur per ‘‘vinétos;” ut in 
sequentibus locis :-— 


“ Colligentur collectione vinctus in fovea, et claudentur in claustro; at 
post multitudinem dierum visitabuntur ” (Zsaz. xxiv. 22); 
“Per sanguinem foederis tui emittam vinctos..e fovea, in qua non aqua” 
SOA MIKE) 
“Veniet ante Te gemitus vincti” (Psal/m. Ixxix. 11); 
“Posuit orbem in desertum, et urbes Gleorum destruxit, vinctis suis 
non aperuit domum” (Zsaz. xiv. 17); 
“Ad aperiendum oculos caecos, ad educendum e carcere vinétum, e 
domo claustri sedentes in tenebris”’ (saz. xlii. 7) ; 
Rex dixit, ‘‘In carcere fui, et Slvenistis ad Me” (AZadth. xxv. 36); 
Jesus dixit, “ Hane filiam Abrahami, quam vinxit Satanas, ecce octode- 
cim annos, nonne oportet solvi e vinculo hoc die sabbathi ?” (Luc. 
xiii. 16.) 
8x2. “Si quis machaera occiderit, oportet eum machaera 
occidi.”—Quod significet guod tli qui falsis zmbuunt alios, 
Jfalsis ex inferno tmbuantur, constat ex significatione ‘‘gla- 
dii” et “‘machaerae,” quod sit verum pugnans contra fal- 
sum, ac in opposito sensu falsum pugnans contra verum, 
hic falsum pugnans contra verum; inde ‘‘machaera occi- 
dere” est destruere vera per falsa, et quoque imbuere falsis : 
et ex significatione ‘‘oportet eum machaera occidi,” quod 

sit falsis ab inferno imbui. Causa quod hi imbuantur falsis 
ex inferno, est quia caelum sibi per falsa occluserunt, et 
quando caelum alicui est occlusum, tunc infernum ei est 
apertum: homo enim sive in caelo sive in inferno erit ; 
non potest esse inter utrumque; inde cum quis caelum 
sibi clausit, infernum sibi aperit, et ex inferno non nisi 
quam falsa mali exsurgunt; haec tunc imbuunt illum. 
Sed non alia falsa claudunt caelum quam falsa mali: dan- 
tur enim falsa plurium generum, nempe falsa ignorantiae, 
falsa religionis, et falsa ex non intellecéto Verbo; verbo, 
falsa quae ducunt ad vitam mali, et quae procedunt ex 
vita mali, illa quia ex inferno sunt, claudunt caelum. Ex 
his patet quod ‘‘Si quis machaera occiderit, oporteat eum 
machaera occidi,” significet quod illi qui falsis imbuerunt 
alios, falsis ex inferno imbuantur. Simile per illa signifi- 
catur quae Dominus dixit ad Petrum, 


“Omnes accipientes ad gladium, per gladium perire debent” (JZazth, 
XXVi. 52): 
4 

haec diéta sunt ad Petrum, quia per illum repraesentabatur 
verum fidei, et quoque falsum fidei; quare [per] ‘‘accipere 
gladium et perire per illum” significabatur recipere falsum 
fidei, et perire per illud. Quod illi qui per hanc “‘ bestiam” 
significantur, qui sunt qui per ratiocinia confirmant sepa- 
rationem fidei a vita, ‘‘machaera occidant,” et ‘‘machaera 
occidantur,” hoc est, alios falsis imbuant, ac ipsi falsis ex 
inferno imbuantur, est quia dogma de sola fide excludat 
omnia vera, et rejiciat omnia bona. Quod sola fides ex- 
cludat omnia vera, est quia statuunt quod per unicum hoc 
salvemur, ‘‘Quod Dominus passus sit crucem pro nostris . 
peccatis, et per id sustulerit damnationem legis, et quod 
sic nos redemerit ;” et quia volunt quod hoc unicum, quod 
vocant ipsam fidem, salvet, non aliquam operam dant, veris 
addiscendis ; cum tamen vera sunt quae docent quomodo 
vivendum est, quae tamen multiplicia sunt. Quod sola 
fides rejiciat bona, sequitur ex ipso dogmate, quod fides 
absque bonis operibus justificet ; ita ipsa bona amoris in 
Deum, et bona charitatis erga proximum nauci faciunt. 

S13. “Hic est patientia et fides sanctorum.”—Quod signi- 
ficet guod haec sint per quae tentatio et dein implantatio 
vert ex bono apud illos qui spirctuales fiunt a Domino, con- 


« 

stat ex significatione ‘‘patientiae sanctorum” (de qua sequi- 
tur); et ex significatione fidei, quod sit implantatio veri; 
et ex significatione ‘‘sanétorum,” quod sint qui in veris 
ex bono a Domino (de qua supra, n. 204), ita qui spirituales a 
Domino fiunt, nam homo per vera ex bono spiritualis fit. 
Quod fides significet implantationem veri, est quia fides 
apud hominem est verum corde agnitum, nam nisi agnos- 
citur corde, non potest esse fides ejus; inde quoque est 
quod in Veteri Testamento nullibi dicatur fides, sed loco 
ejus veritas: immo antiqui, apud quos ecclesia fuit, pror- 
sus non sciverunt quod fides aliud esset quam verum ; 
dixerunt quidem quod crederent in Deum, sed per id intel- 
lexerunt tam scire et intelligere vera, quam velle et facere 
illa, et hoc a Domino: inde patet quod, fides significet 
implantationem veri. Quod ‘‘patientia san¢torum” signi- 
ficet tentationem fidelium, seu illorum qui spirituales fiunt 
a Domino, est quia “‘patientia” “significat patientiam spi- 
ritualem, quae est patientia in sustinendis tentationibus ; 
et illi in ea patientia sunt qui apud se pugnant contra 
falsa quae insunt et adhaerent dogmati de sola fide, con- 
firmant enim illam per ratiocinia ex naturali homine, tum 
ex Verbo sinistre applicato et sic falsificato; tentationes 
quas illi sustinent, dum pugnant contra falsa, “intelligun- 
tur per ‘‘patientiam.” Simile significatur per ‘‘ patientiam” 
apud Lucam, 
 “Trademini. .a parentibus et fratribus, ac cognatis et amicis; morti 
etiam dabunt ex vobis; immo eritis odio habiti ab omnibus prop- 


ter nomen meum:....in patientia vestra possidete animas vestras”’ 
(exis 16, 17,/ 19): 


haec de ultimo tempore ecclesiae, quando judicium ; ten- 
tationes, quas tunc subituri sunt fideles propter vera, 
Sldescribuntur per quod “‘tradentur a patribus, fratribus, 
cognatis et amicis,” et quod ‘‘morti dabuntur,” tum quod 
“‘odio habiti erunt propter nomen Domini;” per ‘‘ paren- 
tes,” ‘‘fratres,” “‘cognatos” et ‘‘amicos” intelliguntur qui 
ab eadem ecclesia sunt, sed in malis et falsis; quod tenta- 
tiones subituri sint, intelligitur per ‘‘morti tradi” et ‘‘ odio 
haberi:” inde nunc per ‘In patientia vestra “'possidete 
animas,’ significatur vitam veri inter falsa conservare; 
per “‘animam” significatur vita veri. Similiter apud eun- 
dem, 

\ 
“Qui in terra bona seminati sunt, hi sunt qui in corde simplici et bono 
audiunt verbum, retinent, et fructum faciunt in patientia ” (viii. 15) : 


“‘fructum facere in patientia” significat vera ac bona facere, 
tametsi inter falsa et mala, hoc est, inter illos qui in falsis 
et malis sunt, vivunt. Patientia Domini in tentationibus, 
quas prae omnibus gravissimas sustinuit, describitur his 
verbis, apud Lsazam, 


“Exactionem sustinuit, idemque afflictus est, non tamen aperuit os suum, 
sicut agnus”’ (liii. 7): f 


*‘exactionem sustinere” significat tentationes ; ‘‘afflictus 
esse” significat gravitatem earum ; ‘‘non aperire os suum” 
significat patientiam. 


VERSUS II. 


814. “Et vidi aliam bestiam ascendentem e terra et habebat cornua [duo] similia. 
Agno, et loquebatur sicut draco.” 


11. “Et vidi aliam bestiam ascendentem e terra,” significat confirmationes ex 
sensu litterae Verbi pro fide separata a vita, et inde falsificationes vert 
ecclestae [n. 815]; “et habebat cornua duo similia Agno,” significat 
potentiam persuadendi conjunctionem fider separatae cum Verbo, sicut 
a Domino (n. 816]; “et loguebatur sicut draco,” significat simi affec- 
tione, cogitatione, doctrina et praedicatione cum tllis qui separant fidem 
a vita fidet, quae est charitas [n. 817]. 


8x5[@]. [Vers. 1r.] “Et vidi aliam bestiam ascendentem e 
terra.”—Quod significet confirmationes ex sensu litterae 
Verbit pro fide separata a vita, et inde falsificatione vert 
ecclestae, constat ex significatione ‘‘duarum bestiarum” de 
quibus in hoc capite, quod sint quae confirmant illa quae 
per ‘“‘draconem” significantur; per ‘‘draconem” enim signi- 
ficatur imprimis sola fides (videatur supra, n. 714); et per ‘‘bes- 
tiam ex mari ascendentem” significantur ratiocinia ex natu- 
rali homine confirmantia separationem fidei a vita (videatur 
etiam supra, n. 774); per hanc itaque ‘“‘bestiam” significantur 
confirmationes ex sensu litterae Verbi pro fide separata a 
vita, et inde falsificationes veri ecclesiae: quod ‘“‘draco” 
per has binas “‘bestias” ulterius describatur, patet ex vers. 
2,4, 11, hujus capitis. Sunt etiam duo, per quae dogma ali- 
quod haereticum potest confirmari ; nempe, sunt ratiocinia 
ex naturali homine, et sunt confirmationes ex sensu litterae 
Verbi; haec duo itaque per duas has ‘‘ bestias” significantur. 
Quod per ‘‘priorem bestiam” significentur ratiocinia ex 

naturali homine, est quia per ‘‘mare,” ex quo ascendit illa 
bestia, significatur naturale hominis; quod autem per hanc 
“bestiam” significentur confirmationes ex Verbi sensu lit- 
terae, est quia per ‘‘terram,” e qua ascendit, significatur 
ecclesia ubi est Verbum: quod "'falsificationes Verbi etiam 
per hanc “‘ bestiam” significentur, est quia Verbum nusquam 
potest confirmare dogma falsum, nisi falsificetur: omnia 
enim Verbi sunt vera; quare omnia vera possunt ex Verbo 
-confirmari, et neutiquam falsa, ut manifeste constare potest 
a supradictis, et quoque a sequentibus in hoc capite. 

[6.] Quoniam supra (n. 785) e Verbo allata sunt loca 
ubi ‘‘ opera,” ‘‘faéta,” ‘‘operari” et ‘‘facere” dicuntur, velim 
hic afferre loca ubi ‘‘fides” et ‘‘credere” nominantur, sed 
modo loca ex Evangelistis, non autem ex Efpistolis Apos- 
tolorum; causa quod solum ex Evangelistis, est quia ibi 
sunt Ipsius Domini verba, quae omnia in se sensum spiri- 
tualem recondunt, per quem immediata communicatio cum 
caelo datur; Apostolorum autem scriptis non talis sensus 
inest ; sunt usque libri utiles ecclesiae. Loca ubi ‘‘fides” 
et ‘‘credere” in Verbo dicuntur, sunt sequentia :—Apud 
Matthaeum, 

Venit centurio ad Dominum, dicens, ‘Domine, non sum idoneus ut sub 

~ tectum meum subeas, sed tantum dic verbum, et sanabitur puer 

meus. ....Audiens..Jesus admiratus est, et dixit sequentibus Se, 
Amen dico vobis, non in Israele tantam fidem inveni:....et dixit 


centurioni, Vade, et sicut credidisti, fiat tibi, et sanatus est puer ejus 
in hora illa” (viii. 8, 10, 13): 


quod Dominus hunc et reliquos sanaverit secundum fidem 
eorum, erat causa, quia primum et primarium ecclesiae 
instaurandae erat ut crederent Dominum esse Deum omni- 
potentem ; nam absque illa fide non aliqua ecclesia potuit 
instaurari; erat enim Dominus Deus caeli et Deus terrae, 
cum quo non datur aliqua conjunctio quam per agnitionem 
Divinitatis Ipsius, quae agnitio est fides: quod centurio 
agnoverit Dominum pro Deo omnipotente, patet; dixit 
enim, ‘“‘ Non sum idoneus ut sub teétum meum subeas, sed 
tantum dic verbum, et sanabitur puer meus.” Apud eun- 
dem, 

“Mulier profluvio sanguinis laborans..., tetigit fimbriam indumenti” 
Jesu, “nam dixit in se ipsa, Si modo tetigero indumentum Ipsius, 


sanabor ; Jesus. .conversus illam videns, dixit, Filia, confide ; fides 
tua te salvam fecit: et sanata est in hora illa” (ix. 20-22): 

apud eundem, 


“Obtulerunt paralyticum super lecto jacentem; videns Jesus. .fidem 
eorum, dixit paralytico, Confide,..remissa sunt..peccata tua;.... 
surgens tolle lectum tuum et abi in domum tuam” (ix. 2-7; Luc. v. 


19-25): 
apud eundem, 


“Duo caeci clamantes et dicentes, Miserere nostri, fili Davidis:... .dixit 
illis Jesus, Creditisne quod possim hoc facere? Dicunt illi, Immo 
Domine ; tunc tetigit oculos illorum, dicens, Juxta fidem vestram 
fiet vobis ; et aperti sunt eorum oculi” (ix. 27—-29[, 30]): 


per hanc fidem, per quam sanati fuerunt aegroti, non intel- 
ligitur alia fides quam quae vocatur historica, quae etiam 
eo tempore fuit miraculosa; quapropter multi per eam 
fidem eo tempore miracula fecerunt: fides erat quod Domi- 
nus esset omnipotens, quia ex Se potuit miracula facere ; 
quare etiam admisit in Se adorationes, secus ac prophetae 
Veteris Testamenti, qui non adorati sunt. Sed haec fides 
historica omnino praecedet, antequam eadem fit salvifica ; 
num tunc fides historica apud hominem fit salvifica, quando 
homo vera ex Verbo addiscit, et secundum illa vivit. Apud 
- eundem, 
Mulier Cananaea, cujus filia a daemonio agitata fuit, “ venit et adoravit” 


Jesum, ‘‘dicens, Domine adjuva me;....dixit illi Jesus,..Magna 
est fides tua, fiat tibi sicut vis; et sanata est filia ejus” (xv. 22-28): 


apud Fohannem, 

“Regius, cujus filius aegrotabat” rogabat Jesum, ut sanaret filium suum 
antequam moreretur; “dixit illi Jesus, Abi, filius tuus vivit; et 
credidit homo verbo quod dixit illi Jesus :...et servi occurrerunt 
illi,. ..dicentes, Filius tuus vivit ;....ideo credidit ille, et tota domus 
ejus”’ (iv. 46-53): 


apud eundem, 


Jesus inveniens caecum natum, quem sanavit, dixit illi, “Tune credis in 
Filium Dei? Respondit ille et dixit, Quis est, Domine, ut credam 
in Illum? Dixit illi.., Et vidisti Ipsum, et qui loquitur tecum Ipse 
est. Ille..dixit, Credo, Domine, et adoravit Ipsum” (ix. 35-38): 


apud Lucam, 
Jesus dixit ad archisynagogum, cujus filia mortua est, “ Ne timeto, crede 
modo, tum servabitur ;” et resuscitata est filia (viii. 50, 55): 
eapud eundem, 


Unus ex decem leprosis a Domino sanatis, reversus, qui erat Sama- 
rita, cecidit super faciem suam, ad pedes Jesu, “et dixit illi” 
Jesus, “Surge, abi, fides tua sanum te fecit”’ (xvii. [15, 16,] 19): 


apud eundem, 

Jesus ad caecum dixit, “Fides tua salvum te fecit, et extemplo videre 
potuit”’ (xviii. 42, 43): 

apud Marcum, 

Jesus dixit ad discipulos, cum non sanare potuerunt alicujus filiam ha- . 
bentem spiritum mutum ; cui Jesus dixit, ‘‘Si possis credere, omnia 
possibilia sunt credenti:..exclamans pater pueri cum lachrymis 
dixit, Credo Domine ; juva meam incredulitatem ;” et sanatus est 
(ixc7, 129, 24). 

Quod fides in Dominum sanaverit illos, erant tres causae: 
prima, quod agnoverint Divinam Ipsius omnipotentiam, 
et quod esset Deus: secunda erat, quia fides est agnitio, 
et ex agnitione intuitio; ac omnis intuitio ex agnitione 
sistit alium sibi praesentem, quod in mundo spirituali 
commune est; hic itaque intuitio ex agnitione omnipoten- 
tiae Domini, quae erat ex qua primum intuituri Dominum 
erant, quum nova ab Ipso ecclesia institueretur; inde 
constare potest quid per fidem ibi intelligitur: ¢ertza causa 
erat, quod omnes morbi, quos Dominus sanavit, repraesen- 
taverint et inde significaverint morbos spirituales morbis 
illis naturalibus correspondentes ; ac morbi spirituales non 
possunt sanari nisi quam a Domino, et quidem per intui- 
tionem in Divinam Ipsius omnipotentiam, ac per paeniten- 
tiam vitae; quare etiam aliquoties dixit, ‘‘Remissa sunt 
tibi peccata, abi et non pecca amplius;” haec fides etiam 
per fidem hanc miraculosam repraesentabatur et significa- 
batur ; sed fides, per quam a Domino sanantur morbi spi- 
rituales, non datur nisi quam per vera ex Verbo, et per 
vitam secundum illa ; ipsa vera et vita secundum illa faciunt 
quale fidei: sed de hac plura in sequentibus:—Apud ¥o- 
hannem, 


Dicit soror Lazari jam dum mortui, ‘‘ Domine jam olet ;...dicit illi Jesus, 
Nonne dixeram tibi, [quod] si crederes, visura esses gloriam Dei?” 


(xi. 39, 40:) 
apud Lucam., 


Jesus dixit mulieri peccatrici, quae madefecit lachrymis pedes Ipsius, et 
capillis capitis abstersit, et osculata pedes, quos etiam oleo unxit, 
....‘‘Remissa sunt tibi peccata tua,....fides tua te salvam facit, 
abi in pacem” (vii. 38, 48, 50): 

ex his quoque patet quod fides omnipotentiae Domini 
sanaverit illos, et quoque quod eadem fides remiserit, hoc 
est, removerit, peccata; causa erat, quia mulier illa non 
solum fidem Divinae omnipotentiae de Domino habuit, 

sed etiam Ipsum amavit, nam osculata est pedes |Ipsius ; 
quare dixit Dominus, ‘‘ Remissa sunt tibi peccata tua, fides 
tua te salvam facit ;” fides enim sistit Divinum Domini sibi 
praesens, et.amor conjungit; potest enim Dominus prae- 
sens sistised non conjungi ; inde patet quod fides ex amore 
salvet. [Et alibi,] 


Jesus dixit discipulis in navi, “ Quare timidi estis, exiguae fidei homines? 
Tunc erexit Se, et reprehendit ventum et mare, et facta est tranquil- 
litas magna” (AZatth, viii. 26; Marc. iv. 39-41 ; Luc. viii. 24, 25): 

Petrus ex jussu Domini descendit e navi, et ambulavit super aquis ; verum 
cum veniret ventus fortis, “extimuit, et incipiens demergi clama- 
vit,.. Domine, serva me; Jesus. .statim apprehendens manum ejus, 
dixit.., Exiguae fidei homo, quare dubitabas?” ((/atth. xiv. 28-31 :) 

Quum discipuli non potuerunt sanare lunaticum, Jesus dixit illis, “Gene- 
ratio incredula et perversa, quousque ero vobiscum?’” et. Jesus 
sanavit eum; et dixit ad discipulos quod non potuerint sanare 
eum, propter incredulitatem eorum (J/atth, xvii. 14, seq.): 

Jesus venit in patriam suam, et ibi “scandalizati sunt in Ipsum; et Jesus 
dixit.., Non est propheta minus honoratus quam in patria sua, et 
in domo sua; ideo non fecit ibi virtutes multas propter increduli- 
tatem eorum”’ (JZatth, xiii. 57, 58): 


quod Dominus vocaverit discipulos ‘‘homines exiguae fidei,” 
cum non potuerunt miracula in nomine Ipsius facere, et 
quod non potuerit miracula facere in patria sua propter 
incredulitatem eorum, erat causa, quia discipuli quidem 
credebant Dominum esse Messiam seu Christum, tum Filium 
Dei, et Prophetam, de quo scriptum est in Verbo, sed usque 
nondum crediderunt Ipsum Deum omnipotentem, et quod 
Jehovah Pater esset in Ipso; et tamen quatenus credide- 
runt Ipsum hominem, et non simul Deum, non potuit 
Divinum Ipsius, cui omnipotentia est, sisti discipulis prae- 
sens per fidem: fides enim sistit Dominum praesentem, ut 
supra dictum est ; sed fides in Dominum ut hominem solum, 
non sistit omnipotentiam Divinam Ipsius praesentem ; quae 
etiam causa est, quod non salvari possint qui hodie in 
mundo solum spe¢tant ad humanum Ipsius, et non simul 
ad Divinum Ipsius, ut faciunt Sociniani et Ariani. Ex simili 
causa fuit quod Dominus non potuerit miracula facere in 
patria sua, quia ibi viderunt Ipsum ab infantia sicut alium 
hominem; quare non potuerunt isti ideae adjicere ideam 
Divinitatis; et quando haec non adest, quidem Dominus 
est praesens sed non cum Divina omnipotentia in homine, 
nam fides sistit Dominum praesentem in homine secundum 
quale perceptionis de Ipso; reliqua homo non agnoscit et 

sic rejicit; ut enim Dominus aliquid operetur per fidem 
apud hominem, erit praesentia Divini Domini in homine, 
et non extra illum. Apud Yohannem, 
“Multi..de turba crediderunt in” Jesum, “et dixerunt, quod Christus 
quando venerit, numquid plura signa is faceret, quam quae Hic 
fecit ?” (vii. 31:) 
apud Marcum, 


“Signa..credentes haec sequentur ; in nomine meo daemonia ejicient, 
linguis loquentur novis, serpentes tollent, etiamsi letale quid 
biberint, non illis nocebit ; super infirmos imponent manus, et bene 
habebunt:....illi..exeuntes praedicarunt ubique, Domino coope- 
rante et verbum confirmante per subsequentia signa” (xvi. 17-20). 


Quod fides miraculosa, et non salvifica sit, quae ibi intelli- 
gitur, constare etiam potest ex eo, quod Judaica gens 
solum crediderit in Jehovam propter miracula; erant enim 
externi homines, et hi solum ad cultum Divinum per 
externa quae animos percellunt, qualia sunt miracula, 
moventur. Etiam miraculosa fides erat prima fides apud 
illos apud quos nova ecclesia instauranda erat: etiam illa 
fides est prima fides apud omnes in Christiano orbe hodie ; 
quare miracula a Domino fa¢ta, descripta sunt, et quoque 
praedicantur: nam fides prima apud omnes est fides histo- 
rica, quae postea fit salvifica quando homo per vitam fit 
spiritualis ; nam omnium primo credendum est quod Domi- 
nus sit Deus caeli et terrae, ac quod sit omnipotens, 
omnipraesens, omnisciens, infinitus, ac unus cum Patre; 
haec scienda sunt, et quatenus modo sciuntur, sunt historica, 
et fides historica sistit Dominum praesentem, est enim illa 
fides intuitio Domini ex quali Divinitatis Ipsius; sed usque 
illa fides non salvat, priusquam homo vivit vitam fidei, 
quae est charitas; nam tunc vult et facit quae credit, ac 
velle et facere est amoris, et amor conjungit Ipsum quem 
fides sistit praesentem. Quid miracula illa, quae discipuli 
_facturi erant, et quae ab illis fa¢ta sunt initio Ecclesiae 
Christianae, ut quod ‘‘daemonia ejicerent,” “‘linguis novis 
Joquerentur,” et plura, significaverunt, videatur supra (a, 
700{<]). Apud Matthaeum, 

“ Jesus dixit,....Amen dico vobis, si habueritis fidem sicut granum sina- 


pis, dicetis monti huic, Transi illuc, tunc transibit, et nihil impossi- 
bile erit vobis ” (xvii. 14-20); 


apud Marcum, 

“Habete fidem Dei; amen. .dico vobis, quod quicunque dixerit monti 


huic, Tollere,..projice te in mare, nec dubitaverit corde|suo, sed | 


crediderit quod quae dicit futura sint, fiet illi quod dixerit: prop- 
terea dico vobis, omnia quaecunque precantes petitis, credite quod 
accepturi sitis, tunc fiet vobis’’ (xi. 22-24): 


apud Matthaecum, 


“Jesus dixit” discipulis...‘‘Si habueritis fidem, et non dubitaveritis, 
non tantum id quod in ficu factum est facietis : sed etiam si monti 


huic dixeritis, Tollere,. .projice te in mare[, fiet] ; immo omnia quae ~ 


etieritis...credentes”’ in Me, ‘“‘accipietis”’ (xxi. 21, 22): 
P 5 


apud Lucam, 


“Si habeatis fidem sicut granum sinapis, et dixeritis sycomoro huic, Era- 
dicare et plantare in mari, utique obediet vobis” (xvii. 6). 


Quod haec aliter intelligenda sint quam secundum verba, 
constare potest ex eo, quod diétum sit ad discipulos, ‘Si 
fidem haberent sicut granum sinapis, quod montem et 
sycomorum potuissent loco suo evellere et projicere in 
mare,” tum quod “‘omnia quae peterent accepturi essent ;” 
cum tamen non ex Divino ordine est ut quisque acciperet 
quod petit, si modo fidem haberet ; tum quod evellerent 
montem et arborem ex suo loco, et projicerent in mare: 
sed per ‘‘fidem” hic intelligitur fides a Domino; quare 
etiam vocatur “fides Dei;” et qui in fide a Domino est, 
nihil aliud petit quam quod regno Domini et sibi ad salu- 
tem conducit ; reliqua non vult; dicit enim corde, Cur 
petenda quae non talis usus sunt? Quare non potest 
aliquam fidem Dei seu fidem a Domino habere in petendo 
quam quod a Domino ei peteré datur. Immo angelis caeli 
impossibile est aliud velle, ita aliud petere; si aliud, non 
possunt fidem habere quod accepturi sunt. Quod Domi- 
nus comparaverit talem fidem valori et potentiae projici- 
endi montem aut sycomorum in mare, erat quia Dominus 
hic ut alibi locutus est per correspondentias; quare illa 
verba etiam spiritualiter intelligenda sunt: per ‘‘montem” 
enim significatur amor sui et mundi, ita amor mali; et per 
‘“sycomorum” significatur fides illius amoris, quae est fides 
falsi ex malo; et per ‘‘mare” significatur infernum ; quare 
per ‘‘montem evellere et projicere in mare per fidem Dei,” 
significatur amores illos, qui in se diabolici sunt, ejicere 
in infernum, similiter fidem falsiex malo; hoc fit per fidem 
a Domino. Quod comparatio valoris et potentiae fidei a 


- Domino faéta sit cum evulsione et projeétione montis et 

sycomori, est etiam quia in mundo spirituali actualiter ita 
fit: amores illi mali quandoque ibi apparent sicut montes, 
ac fides falsi ex malo sicut sycomorus, ac utrumque ab 
angelo per fidem a Domino potest eradicari et projici in 
infernum. (Quod per “ montem ”’ significetur amor in Dominum, ac in oppo- 
sito sensu amor sui, videatur supra, n. 405, 510: et quod “' ficus’’ aut “ sycomo- 


rus’’ significet naturalem hominem quoad bona et vera ibi, ac in opposito sensu 
eundem quoad mala et falsa, supra, n. 403.) 


[c.] Haec de fide miraculosa. Sequuntur nunc loca 
ex Evangelistis de fide salvifica, quae est fides veri ex 
amore in Dominum :—Apud Yohannem, 


“Sicut Moses exaltavit serpentem in deserto, ita oportet exaltari Filium 
hominis, ut omnis qui credit in Ipsum, non pereat sed habeat vitam 
aeternam. Adeo namque dilexit Deus mundum, ut Filium suum 
unigenitum dederit, ut omnis qui credit in Ipsum, non pereat, sed 
habeat vitam aeternam. .,..Qui credit in Ipsum, non judicatur ; 
qui autem non credit, jam judicatus est, quia non credidit in 
nomen unigeniti Filii Dei” (iii. 14-19) :~ 


apud eundem, 


“Pater amat Filium, et omnia dedit in manum Ipsius; qui credit in 
Filium, habet vitam aeternam; qui vero non credit Filio, non 
videbit vitam, sed ira Dei manet super illum” (iii. 35, 36): 


apud eundem, 


“Nisi credideritis quod Ego sim, moriemini in peccatis vestris”’ (viii. 24): 


‘apud eundem, 


“Dixerunt..ad” Jesum, “Quid faciemus ut operemur opera Dei? Re- 
spondens Jesus dixit, Hoc est opus Dei, ut credatis in Ipsum 
quem misit” Pater. ....“ Ego sum panis vitae ; qui venit ad Me, 
non esuriet, et qui credit in Me, non sitiet unquam. ....Haec.. 
est voluntas Ipsius qui misit Me, ut omnis qui videt Filium, et 
credit in Ipsum, habeat vitam aeternam, et resuscitem illum in 
extremo die. ....Non Patrem vidit quis, nisi qui est apud ©]Deum, 
Hic vidit Patrem: amen..dico vobis, qui credit in Me, habet 
vitam aeternam: Ego sum panis vitae” (vi. [2]28, 29, 35, 40, 46-48) : 


apud eundem, 


Jesus dixit, “Qui verbum meum audit, et credit Ipsi qui misit Me, habet 
vitam aeternam, et in judicium non. veniet, sed transcendet e 
morte in vitam: amen..dico vobis, quod veniet hora,...quando 
mortui audient vocem Filii Dei, et qui audient, vivent: quemadmo- 
dum..Pater vitam habet in Se Ipso, ita dedit Filio vitam habere 
in Se Ipso” (v. 24-26): 


apud eundem, 


“Jesus clamavit, dicens, Si quis sitiverit, venito ad Me et bibito; 
quisquis credit in Me, sicut dixit Scriptura, flumina e ventre illius 
fluent aquae viventis: haec. .dixit de spiritu, quem accepturi erant, 
credentes in Ipsum ” (vii. 37-39): 

apud eundem, | 


“Jesus. .dixit, Ego sum resurre¢ctio et vita; qui credit in Me, etsi mori- 
atur, vivet; omnis vero qui vivit, et credit in Me, non morietur in 
aeternum ” (xi. 25-27): 


apud eundem, 


“Jesus..clamavit et dixit, Qui credit in Me, non credit in Me, sed in 


Ipsum qui misit Me. ....Ego lux in mundum veni, ut dmnis qui 
credit in Me, in tenebris non maneat: et si quis audiverit mea 
verba, non tamen crediderit, Ego non judico illum ;...,qui spernit 


Me, et non accipit mea verba, habet qui judicet illum, verbum, 
quod locutus sum,,..judicabit illum extremo die” (xii. 44-48): 
apud eundem, 


‘*Quousque lucem habetis, credite in lucem, ut filii lucis sitis”’ (xii. 36): 


apud eundem, 


“Non turbator cor vestrum; credite in Deum, et credite in Me” (xiv. 1): 


apud eundem, 
‘“‘Quotquot..receperunt”’ Jesum, ‘‘dedit illis potestatem ut filii Dei 
essent, credentibus in nomen Ipsius” (i. 12): 
apud eundem, 


“Multi crediderunt in nomen Ipsius, videntes signa Ipsius” (ii. 23): 


apud eundem, 
“ Haec. .scripta sunt, ut credatis quod fesus sit Christus Filius Dei, et ut 
credentes vitam habeatis in nomine Ipsius” (xx. 31): 
apud Marcum, 


Jesus dixit discipulis, ‘‘Euntes in mundum universum, praedicate Evan- 
gelium omni creaturae; qui crediderit et baptizatus fuerit, salva- 
bitur; qui vero non crediderit, condemnabitur”’ (xvi. 15, 16): 


in his et in aliis locis describitur fides salvifica, quod cre- 
dendum sit in Dominum, et quod credere in Ipsum sit 
etiam credere in Patrem, quia Ipse et Pater unum sunt. 
Per ‘‘credere in Dominum” significatur non modo adorare et 
colere Ipsum, sed etiam vivere ab Ipso; et vivitur ab Ipso 
cum vivitur secundum Verbum, quod ab Ipso; quare ‘‘cre- 
dere in Ipsum” est credere quod Ipse regeneret hominem, 
et quod regeneratis ab Ipso det vitam aeternam. Simile 
quod per “‘credere in Ipsum” significatur per ‘“credere in 
nomen Ipsius;” ‘‘nomen” enim Domini significat omne 
quale fidei et amoris, per quod Ipse colendus est, et per 
quod homo ab Ipso salvatur: causa, quod id per “‘nomen 
Ipsius” significetur, est quia non alia nomina dantur perso- 

nis in mundo spirituali, quam secundum quale affectionis 
et vitae eorum; unde quisque cognoscitur, qualis est, ex 
solo nomine ejus; inde cum nomen ejus enuntiatur, ac 
amatur id quale quod intelligitur per nomen, tunc sistitur 
ille praesens, et conjunguntur sicut socii aut fratres: quale 
autem Domini est omne fidei et amoris per quod homo 
ab Ipso salvatur, nam id quale est essentia procedens ab 
Ipso; quare cum cogitatur id quale, tunc sistitur Dominus 
praesens apud illum, et cum amatur id quale, tunc conjun- 
gitur ei Dominus; inde est, quod qui credunt in nomen 
Ipsius vitam aeternam habeant. Inde patet quam neces- 
sarium sit homini scire quale fidei et amoris, quod est 
“nomen Domini,’ tum amare illud quale, quod fit per 
facere illa quae a Domino praecepta sunt. Etiam nomina 
“Jesus” et ‘‘Christus” involvunt id quale, nam Fesus 
significat salvationem, et Christus seu Messias significat 
Divinum Verum, quod est omne fidei et amoris quoad 
cognitiones, do€trinam et vitam; inde cum nominantur 
illa nomina, quale eorum cogitandum est, et secundum id 
vivendum. Hoc intelligitur per verba Domini apud J/at- 
thaeum, 

Jesus dixit, “Si duo ex vobis consenserint in nomine meo super terra 
de omni re, quamcunque petierint, fiet illis a Patre meo qui in 
caelis est; ubi enim sunt duo aut tres congregati in nomine meo, 
ibi sum in medio eorum” (xviii.'I9g, 20). 

Est quidem praesentia Domini apud omnes, et quoque 
amor erga omnes; sed usque non potest homo duci et 
salvari a Domino quam secundum receptionem Domini in 
homine per fidem et amorem in Ipsum. Ex his patet 
quam necessarium est homini scire quale fidei et amoris, 
quod est nomen Domini; tum amare illud quale, nam 
Dominus non amatur nisi quam per quale suum. Quod 
Dominus adeundus sit, et secundum quale fidei et amoris, 
quod praescribitur in Verbo, colendus sit, et non Pater, 
Ipse Dominus docet, dicens, 

Quod ae Patrem viderit unquam, sed quod Filius exponat [(7o/. 
i. 18)]; 


Tum quod nemo veniat ad Patrem, nisi per Ipsum [( 70%. xiv. 6)] ; 
Ut et quia Pater et Ipse unum sunt [( od. x. 30)]: 


quare “‘adire Patrem,” et non Ipsum, est ex uno duos 
facere, et sic colere illud Divinum extra Dominum quod 

in Ipso est; per quod etiam perit homini idea Divinitatis 
de Domino: ex his iterum patet veritas, 


Quod qui credit in Filium, vitam aeternam habeat [( od. iii. 36)]. 


Quod credere in Dominum sit credere in Patrem, etiam 
docet Ipse Dominus apud Fohkaunem, 


“Qui credit in Me, non credit in Me, sed in Ipsum qui misit Me; et qui 
videt Me, videt Ipsum qui misit Me” (xii. 44, 45): 


per haec intelligitur, quod qui credit in Dominum non 
credat in Ipsum separatum a Patre, sed etiam in Patrem ; 
quare adjicitur, ‘‘Qui videt Me, videt Ipsum qui misit 
Me.” Tum alibi apud Fohannem, 


“Credite in Deum,..credite in Me” (@Ixiv. 1); 


apud eundem, 


Philippe, ‘“‘nonne credis quod Ego in Patre, et Pater in Me?....Credite 
Mihi quod Ego in Patre et Pater in Me:....amen..dico vobis, qui 
credit in Me, opera quae Ego facio, ille etiam» faciet,....quia Ego 
ad Patrem meum abeo”’ (xiv. 10-12) ; 

apud eundem, 


“In ista die in nomine meo petetis; et non dico vobis quod Ego peti- 
turus sim Patrem pro vobis; Ipse.. Pater amat vos, quod vos Me 
amaveritis et credideritis quod Ego a Deo exiverim ; exivi a Patre, 
et veni in mundum,...et vado ad Patrem: dicunt. .discipuli,... 
In hoc credimus quod a Deo exiveris”’ (xvi. 26-28, [29,] 30): 


“‘exire a Patre” significat conceptum ab Ipso; et “‘ vadere 
ad Patrem” significat plenarie uniri Ipsi; quod “‘exire a 
Patre” sit quod conceptus sit ab Ipso, constat manifeste 
a conceptione Ipsius 


(Apud AZlatthaeum, cap. i. 18-25 ;, et apud Lucam, cap. i. 34, 35)} 


et quod ‘‘vadere ad Patrem” sit plenarie uniri Ipsi, patet a 
glorificatione Ipsius Humani per passionem crucis (de qua 
prius); quare dicit, quod ‘‘In ista die in nomine meo pete- 
tis,” et non amplius in nomine Patris. Apud eundem, 
Jesus dixit ad Thomam, “ Quia vidisti Me,..credidisti; beati qui non 


vident et credunt:”....“et dixit Thomas.., Domine mi, et Deus 
mi” (Fok. xx. 29, 28): 


quia Dominus nunc plene unitus fuit Ipso Divino quod 
‘“Pater” vocatur, ideo Thomas vocat Ipsum suum Domi- 
num, et suum Deum. Similiter alibi apud eundem, 


“Quem Pater san¢tificavit, et misit in mundum, vosne dicitis, quod blas- 

phemes, quia dixi, Filius Dei sum? Si non facio opera Patris mei, 
ne credite Mihi; [si vero facio,] si utique Mihi non credatis, ope- 
ribus credite, ut cognoscatis et credatis quod Pater in Me, et Ego 
in Patre” (x. 36-38). 


Quod Judaei non crediderint, patet 


Apud Fohannem, cap. Vv. 14-47; cap. x. 24-26; cap. xii. 37-49: Matth. 
SKIL. 3L, 32": 


causa incredulitatis eorum fuit, quia voluerunt Messiam 
qui evecturus esset illos in gloriam super omnes gentes in 
mundo; et quia prorsus naturales fuerunt, et non spiri- 
tuales; et quia Verbum, imprimis ubi agitur de Domino 
et quoque de ipsis, falsificaverunt: quod ideo non credi- 


derint, patet a fide Judaeorum etiam hodie; qui prorsus 


naturales sunt, illi vix aliquid sciunt ac volunt scire de 
regno Domini in caelis. Quod nec hodie in Christiano 
orbe credituri sint quod Dominus sit unus cum Patre, et 
inde Deus caeli et Deus terrae, intelligitur per Domini 
verba apud Lucam, 


“Filius hominis veniens, num inveniet fidem super terra?” (xviii. 8 :) 


sed de hac re, volente Domino, alibi plura. 

$16. “Ft habebat cornua duo similia Agno.””—Quod signi- 
ficet potentiam persuadendi conjunétionem fidet separatae 
cum Verbo, sicut a Domino, constat ex significatione “‘cor- 
nuum,” quod sint potentia (de qua supra, n. 316, 776) ; ex signi- 
ficatione “duo,” quod sint conjunétio (de qua etiam supra, n. 5 32 
fin.); et ex significatione ‘‘ Agni,” quod sit Dominus quoad 
Divinum Humanum (de qua etiam supra, n. 314): quod itaque 
per ‘“‘habere duo cornua similia Agno” significetur poten- 
tia persuadendi conjunctionem fidei separatae cum Verbo, 
sicut a Domino, constare potest ex illis quae praecedunt, 
et ex illis quae sequuntur; ex illis quae praecedunt, quod 
per “‘bestiam ascendentem e terra” significentur confir- 
mationes ex sensu litterae Verbi pro fide separata a vita 
(videatur mox supra, n. 815[a]); ex sequentibus, quod dicatur quod 
haec bestia “‘locuta sit sicut draco,” et quod “ potesta- 
tem prioris bestiae omnem fecerit coram eo,” per quae 
significatur similis affectio, cogitatio, doétrina et prae- 
dicatio cum illis qui separant fidem a vita fidei quae est 
charitas; ac conjunétio ratiociniorum e naturali homine, 
per quae corroboratur religio fidei separatae, de quibus in 

articulis mox sequentibus: ex quibus patet quod cum 
‘“‘cornua” hujus bestiae significant potentiam persuadendi, 
“duo” conjunétionem, et ‘‘Agnus” Dominum, tunc_per 
quod ‘‘bestia haec haberet duo cornua similia Agno,” 
significetur potentia persuadendi conjun¢ctionem fidei sepa- 
ratae a vita cum Verbo, sicut a Domino. Quod super 
capite hujus bestiae visa sint solum duo cornua, at super 
capite bestiae prioris decem cornua, est quia per hanc 
bestiam significantur confirmationes ex Verbo, et in Verbo 
est conjugium boni et veri, et hoc conjugium significatur 
per ‘‘duo;” inde etiam cornua erant visa ‘‘similia Agno,” 
quia per ‘‘Agnum” intelligitur Dominus, hic quoad Ver- 
bum; quod Dominus quoad Divinum Humanum suum sit 
Verbum, hoc est, Divinum Verum, apertis verbis dicitur 
apud F¥ohannem, nempe, 


Quod Verbum Caro factum sit (cap. i. 14). 


Qualis potentia persuadendi et confirmandi quodcunque 
haereticum ex Verbo, notum est in orbe Christiano ex 
tot ibi haeresibus, quarum unaquaevis confirmatur et sic 
persuadetur ex sensu litterae Verbi: causa est quia sen- 
sus litterae Verbi est secundum captum simplicium, et 
ideo consistit quoad multam partem ex apparentiis veri ; 
et apparentiae veri tales sunt ut trahi possint ad confir- 
mandum omne quod a quodam pro principio religionis et 
inde doétrinae assumitur, ita quoque falsum; quapropter 
illi qui ipsum genuinum verum ponunt in solo sensu lit- 
terae Verbi, hallucinari possunt in multis, si non in illus- 
tratione sint a Domino, et in illa do¢trinam, quae pro 
lucerna sit, sibi faciant: in sensu litterae Verbi sunt tam 
nuda vera, quam investita vera; haec sunt apparentiae 
veri, et apparentiae veri non aliter possunt intelligi quam 
ex locis ibi ubi nuda vera exstant, ex quibus doétrina a 
Domino apud illustratum formari potest, et reliqua secun- 
dum illam explicari; inde est, quod qui Verbum absque 
do¢trina legunt, in multiplices errores auferantur. Quod 
Verbum ita conscriptum sit, est causa, ut illud sit con- 
junctio caeli cum homine; et conjunctio est, quia unaquae- 
vis vox ibi, et in quibusdam locis unaquaevis littera, sen- 
sum spiritualem, in quo sunt angeli, continet; quare cum 
homo Verbum secundum ejus apparentias veri percipit, 


CAP. XIII., VERS. I1.—N. 817[a]. 2289 


angeli, qui circumdant hominem, illud spiritualiter intel- 
ligunt ; ita conjungitur spirituale caeli cum naturali mundi 
quoad talia quae ad vitam hominis post mortem condu- 
cunt ; si aliter conscriptum fuisset Verbum, non potuisset 
aliqua conjunétio caeli cum homine dari. Et quia Verbum 
in littera tale est, ideo est quasi fulcrum pro caelo; nam 
omnis sapientia angelorum caeli, quoad talia quae eccle- 
siae sunt, terminatur in sensu litterae Verbi, sicut in sua 
basi; quare Verbum in littera vocari potest sustentaculum 
caeli; inde est sensus litterae Verbi sanétissimus, immo 
etiam est prae sensu ejus spirituali potens, quod ex multa 
experientia in mundo spirituali notum mihi fa¢tum est ; 
nam dum spiritus aliquem locum secundum sensum litte- 
rae proferunt, statim excitant aliquam societatem caeles- 
tem ad conjunétionem secum. Ex his constare potest 
quod omne doétrinae ecclesiae confirmandum sit ex sensu 
litterae Verbi, ut “ei aliqua sanc¢titas et potentia insit ; et 
quidem ex illis Verbi Libris in quibus sensus spiritualis 
est. Exinde etiam patet quam periculosum est falsificare 
Verbum usque ad destruétionem Divini Veri, quod est in 
sensu spirituali ejus; nam sic caelum homini occluditur: 
quod hoc fiat ab illis qui ex Verbo confirmant separatio- 
nem fidei ab ejus vita, quae sunt bona opera, supra osten- 
sum est. 

‘Sx7(a)]. “Et loquebatur sicut draco.”—Quod significet 
simtlt affectione, cogitatione, doctrina et praedicatione cum 
allis que separant fidem a vita fidet, quae est charitas, constat 
ex significatione ‘‘loqui,” quod sit affeétio, cogitatio, doc- 
trina et praedicatio; causa quod ‘‘loqui” illa significet, est 
quia omnis loquela hominis est ex affeétione et inde cogi- 
tatione; ipsa affectio exprimitur per sonum loquelae, et 
cogitatio per voces ejus; quod utraque tam affecétio quam 
cogitatio sit in loquela, constare potest unicuivis qui re- 
flectit ; ipsa affeétio sola non loqui potest, nisi solum sonare 
et canere, et ipsa cogitatio sola nec loqui potest aliter 
quam automaton absque vita, nam affectio vivificat omnem 
vocem loquelae ; quae etiam est causa quod homo specte- 
tur ab aliis secundum ejus loquelae affectionem, et non 
secundum ejus loquelae voces: quod ‘‘loqui” etiam signi- 
ficet praedicationem ex doétrina, ita dotrinam et inde 
praedicationem, est quia dicitur quod ‘‘bestia locuta sit 

sicut draco;” et per ‘“‘draconem” intelliguntur qui in fide 
separata a charitate sunt et doétrina et vita (videatur supra, 
n. 714); et per hanc ‘‘bestiam” intelliguntur confirma- 
tiones ex sensu litterae Verbi pro separatione fidei a vita, 
et inde Verbi falsificationes; quare religiosum illud quoad 
doétrinam et quoad praedicationem significatur per ‘“loqui 
sicut draco.” Quoniam per ‘‘draconem” et per binas ejus 
‘‘bestias” describitur fides separata a charitate, et inde 
falsificatio Verbi, velim in hoc articulo ostendere quod 
simile haereticum in Verbo describatur per ‘‘Cainum,” per 
‘‘Reubenem” et per ‘‘Philisthaeos,” et quod simile intelli- 
gatur per ‘“hircum” apud Danzelem. Fuerunt enim eccle- 
siae in hac tellure plures; nempe Antiquissima quae ante 
diluvium, Antiqua quae post diluvium, Judaica quae Anti- 
quae successit, et ultimo Ecclesia Christiana; omnes hae 
ecclesiae temporis tractu degeneraverunt in binos enormes 
errores, in unum qui adulteravit omnia bona ecclesiae, et 
in alterum qui falsificavit omnia vera ejus. Ecclesia quae 
adulteravit omnia bona ecclesiae, describitur in Verbo per 
‘*Babylonios” et ‘‘Chaldaeos;” et ecclesia quae falsifica- 
vit omnia vera ecclesiae, describitur per ‘‘Cainum,” per 
‘‘Reubenem,” perque ‘‘ Philisthaeos,” et apud Danzelem per 
‘“‘hircum” qui pugnavit cum ariete et vicit illum. De 
adulteratione boni ecclesiae, quae describitur per ‘‘ Baby- 
lonios” et ‘‘Chaldaeos,” dicetur in sequentibus, ubi in 
Apocalypst de ‘‘ Babylonia” agitur; nunc autem de falsifi- 
catione veri, quae hic in Apocalypsz describitur per ‘‘dra- 
conem” et ejus binas ‘‘bestias ;” quod etiam describatur 
per ‘‘Cainum” et per reliquos supra nominatos, dicetur. 

[b.] Quod per ‘‘Cainum” repraesentati sint qui sepa- 

rant cognitiones veri et boni a vita secundum illas, et credi- 
derunt quod per illas solas salvarentur, paucis ostensum est 
in Arcanis Caelestibus, ubi de Caino et Abele a¢tum est: 
quibus haec velim adjicere. De Caino legitur, 

Quod primogenitus Adami fuerit, et quod coluerit humum, et quod 
obtulerit de fruétu humi munus Jehovae; et quod Abel fuerit 
pastor gregis, et quod obtulerit de primogenitis gregis sui, et de 
pinguedine eorum ; et quod Jehovah aspexerit ad munus Abelis, 
et non ad munus Caini,,et quod ideo accensa sit ira Caino, et 
occiderit fratrem suum; et quod Cain ideo maledictus sit, et 
ejectus humo, et factus vagus et profugus in terra; et quod Jeho- 
vah imposuerit Caino signum ne occideretur, cum statuto quod 


septempliciter vindicaretur qui illum occideret (de quibus vide- 
atur cap. iv. Gezeseos), ‘ 

Sciendum est quod per omnia nomina personarum et 
locorum in Verbo significentur res et status ecclesiae, et 
praecipue per nomina in primis capitibus Gezeseos, quia 
historica in illis sunt historica faéta, continentia arca- 
nissima caeli, sed usque san¢tissima in sensu litterae, quia 
in singulis vocibus ibi est sensus spiritualis conjungens 
caelos cum hominibus ecclesiae. Quid historica illa in 
sensu spirituali involvunt, et quid nomina personarum ibi 
significant, explicatum est in Arcanzs Caclestibus. Per 
“Cainum” significantur cognitiones veri et boni separa- 
tae a vita secundum illas, ita ab amore caelesti; et per 
“Abelem” significatur amor caelestis: seu quod idem, 
per ‘“‘Cainum” significatur verum separatum a bono, et per 
““Abelem” bonum conjunétum vero. Et quia verum est 
primum ecclesiae, nam omnis ecclesia formatur per vera, 
a veris enim, seu a cognitionibus veri et boni incohat 
omnis ecclesia,,ideo fuit Cainus primogenitus, et nomi- 
natus est ‘“‘vir Jehovae;” per “‘virum” enim ‘‘Jehovae” 
in Verbo significatur verum caeli et ecclesiae; ac per 
“humum,” quam coluit Cain, significatur ecclesia: sepa- 
ratio veri a bono significatur per ‘‘necem Abelis a Caino ;” 
nam dum omne ecclesiae ponitur in veris aut in cogni- 
tionibus, et non in bonfs aut in affeétionibus vivendi secun- 
dum vera, tunc bonum cum ejus affecétionibus occiditur: 
et quia omne ecclesiae perit quando verum separatur a 
bono, ideo ‘‘Cainus ejeétus est ex humo,” per quam, ut 
dictum est, significatur ecclesia. At quia vera sunt prima 
ecclesiae, nam vera docebunt vitam, ideo “‘positum est 
signum in Caino, ne quis illum occideret ;” et statutum 
est “‘ut septempliciter vindicaretur, si quis illum occideret.” 
Et quia verum absque bono fertur huc illuc, nihil enim est 
quod ducit, quare successive labitur in falsa, et dilabitur a 
via quae ducit ad caelum, ideo ‘Cain ejectus est a facie 
Jehovae, et factus vagus et profugus.” Simile est cum 
fide et charitate, quia fides est veri, et charitas est boni; 
ita cum fide separata a charitate simile est cum illis quae 
dicuntur de Caino, quod nempe “‘occidat Abelem fratrem 
suum,” qui est charitas, et quod inde pereat ecclesia, quod 
significatur per ‘‘ejici ex humo,” ac “‘fieri vagus et profu- 
gus ;” nam cum fides separatur a charitate, tunc verum 
successive vertitur in falsum, ac dilabitur. 

[c.] Quod “Reuben,” primogenitus Jacobi, significave- 
rit lucem veri, ac inde intelleétum Verbi, et sic verum ex 
bono, aut fidem ex charitate, simile quod Petrus Aposto- 
lus,—et quod etiam vicissim repraesentaverit verum sepa- 
ratum a bono, seu fidem separatam a charitate, et quod 
haec fides significetur per adulterium ejus cum Bilha muliere 
patris sui, et quod ideo ei adempta fuerit primogenitura, 
ac data Josepho,—videatur supra (n.435). His addendum 
est quod omnes haereses, quatenus sunt adulterationes et 
falsificationes Verbi, correspondeant adulteriis et meretri- 
catibus varii generis; et quia illis correspondent, etiam. 
actualiter appercipiuntur ex illis qui in haeresibus sunt, 
in mundo spirituali. Causa est, quia conjugia, qualia sunt 
in caelis, originem suam spiritualem trahunt ex conjunc- 
tione boni et veri; et vicissim adulteria originem suam 
trahunt ex conjunétione mali et falsi; quam ob rem caelum 
in Verbo comparatur conjugio, et infernum adulterio: et 
quia in infernis est conjunétio mali et falsi, ideo continue 
inde exhalatur sphaera adulterii. Ex ea causa est, quod 
per ‘‘adulteria” et per ‘‘scortationes” in Verbo signifi- 
centur adulterationes boni ecclesiae et falsificationes veri 
ejus (videatur supra, n. 141, 161). Quod ad fidem separatam a 
charitate attinet, illa in mundo spirituali percipitur sicut 
adulterium filii cum matre, et quoque cum noverca: causa 
est, quia fides illa excludit bonum charitatis ; quo excluso, 
loco boni charitatis succedit malum amoris sui et mundi, 
cum quo amore se fides illa conjungit: nam omnis fides 
necessario se conjunget cum aliquo amore; quare cum 
amor spiritualis, quae est charitas, separatur, tune fides 
se conjungit cum amore sui aut cum amore mundi, qui 
amores sunt amores dominantes in naturali homine; inde 
est quod tam nefandum adulterium ex fide separata a 
charitate resultet: inde nunc patet quid significat “‘adulte- 
rium Reubenis cum Bilha muliere patris sui,” et cur ideo 
a primogeniturae jure rejectus est. Hoc quoque intelligitur 
per propheticum patris Israelis de Reubene, quod tale est, 


“Reuben primogenitus meus, tu robur meum, et principium virium mea- 
rum, excellens eminentia et excellens valore: levis sicut aqua, ne 
excellas, quia ascendisti cubilia patris tui, tunc profanasti; stratum 
meum ascendit” (Ge. xlix. 3, 4); 


quae explicata videantur in Arcanis Caelestibus (n. 6341-6359). 

Quod tale adulterium ex fide separata a charitate in mundo 
spirituali appercipiatur, patuit mihi a correspondentiis in 
mundo spirituali; quoties appercepi e longinquo sphaeram 
adulterii cum matre aut noverca, cognovi illico quod 
adessent illi qui se in sola fide confirmaverunt et doétrina 
et vita, qui etiam tunc detecti sunt; et dum explorati, 
inventi sunt quod tales in mundo fuerint. 

[d.] Haec de Reubene: nunc dicetur de Philisthaeis ; 
quod etiam illi in Verbo repraesentent fidem separatam 
ab amore; inde illi dicti fuerunt ‘‘ praeputiati,” per ‘‘ praepu- 
tiatum” enim significatur quod est absque amore spirituali, 
et quod est solum in amore naturali, cum quo amore solo 
non aliquod religiosum, et minus aliquod ecclesiae con- 
jungi potest: nam omne religiosum, et omne ecclesiae, 
spectat Divinum, ac spectat caelum, ac vitam spiritualem ; 
et haec non cum alio amore quam cum amore spirituali 
conjungi possunt, non autem cum amore naturali separato 
ab amore spiritual ; amor enim naturalis separatus a spiri- 
tuali est proprium hominis, quod in se spe¢tatum non est 
nisiquam malum. Omnia bella quae filii Israelis gesserunt 
cum Philisthaeis repraesentabant pugnas Pali hominis 
cum naturali homine, et inde quoque pugnas veri conjunéti 
bono cum vero separato a bono, quod in se non est verum 
sed falsum; nam verum separatum a bono falsificatur in 
idea cogitationis de illo; causa est, quia non aliquod spiri- 
tuale inest cogitationi quod illustret: haec causa etiam est, 
quod illis qui in fide separata a charitate sunt, non aliquod 
verum sit, nisi solum quoad loquelam seu praedicationem 
ex Verbo; idea veri illico perit, ut primum cogitatur de 
illo. Quoniam illa religio in ecclesiis est apud omnes qui 
vitam naturalem amant vivere, ideo in terra Canaane non 
subjugati sunt Philisthaei, sicut reliquae illius terrae gentes, 
et inde multae cum illis pugnae fuerunt. Historica enim 
Verbi omnia sunt repraesentativa talium quae ecclesiae 
sunt, et omnes gentes terrae Canaanis repraesentaverunt 
haeretica confirmantia vel falsa fidei vel mala amoris, et 
filii Israelis repraesentaverunt vera fidei et bona amoris, ita 
ecclesiam; sed quid repraesentaverunt bella quae incolac 
terrae Canaanis gesserunt, suo loco et tempore dicetur ; hic 
solum, quod Philisthaei repraesentaverint religiosum sepa- 
ratum a bono spirituali, quale etiam est religiosum de sola 

fide separata a vita ejus, quae est charitas: inde erat quod 
quoties filii Israelis desciverunt a cultu Jehovae ad cultum 
aliorum deorum, traditi sint hostibus suis, aut ab illis 
victi; ut 


Quod traditi Philisthaeis sint, et illis serviverint octodecim annis, et 
postea quadraginta annis (2dic. cap. x., cap. xiii.) ; 


per quod repraesentabatur, quod recesserint a cultu ex 
bono amoris et veris fidei ad cultum ex malo amoris et ex 
falsis fidei: similiter 


Quod filii Israelis victi et angustati sint a Philisthaeis (1 Sam. cap. iv., 
cap. xili., cap. XXViii., cap. Xxix., cap. Xxxi.): 


at cum filii Israelis redierunt ad cultum Jehovae, qui erat 
cultus ex bono amoris et ex veris fidei, 


Viti sunt Philisthaei (ut 1 Sam. cap. vii., cap. xiv.; 2 Sam. cap. v., 
cap. viii, Cap. xxi., cap. xxiii.; 2 Reg. cap. xviii.). 


Quod historica illa talia involvant, non potest nisi quam ex 

serie rerum ibi descriptarum in sensu interno lustrata videri, 

quam hic sistere non vacat; quare solum unum locum ex 

propheticis Verbi licet adducere, ex quo patebit quod 

talia ecclesiae in historicis illis per Philisthaeos repraesen- 
tata sint:—Ut apud Zsazam, 

“Ne laeteris, Philisthaea tota.., quod fracta sit virga percutiens te, nam 

e radice serpentis exibit basiliscus, cujus fructus prester volans: 

tunc pascent primogeniti pauperum, et egeni confidenter cubabunt : 

et occidam fame radicem tuam, et residuos tuos occidet. Ejula 

porta, clama urbs, liquefacta est Philisthaea, tu tota, quia a septen- 

trione fumus venit, nec solitarius in conventibus tuis. Quid tunc 


respondebit, legati gentis? quod Jehovah fundaverit Zionem, et in 
ea sperabunt miseri populi ejus” (xiv. 29-32): 


describitur hic Philisthaea, quae significat ecclesiam, seu 
illos in ecclesia, qui quidem in veris ex sensu litterae Verbi, 
aut ex alia revelatione, sunt, et usque in spurcis amoribus ; 
unde vera illorum non vivunt; et vera quae non vivunt, 
vertuntur in falsa, dum e cogitatione exteriore, quae est 
cogitatio proxima loquelae, in cogitationem interiorem, 
quae est intelleétus, et quando hic expendit vera in sua 
origine, quae illi qui per ‘‘ Philisthaeos” intelliguntur non 
vident: quod non videant, est causa, quia facultas intelli- 
gendi est cuivis homini, etiam malo, sed non bonum 
voluntatis, quod est bonum vitae; hoc enim oritur ex 


4 

amore in Deum, et ex amore erga proximum, qui amores 
faciunt ut illa facultas communicet cum caelo, ac inde 
recipiat illustrationem. In eo capite apud Esazam descri- 
buntur illi qui in veris absque bono sunt, et describitur 
quod omnia vera apud illos vertantur in falsa. Hic itaque 
est sensus spiritualis illorum verborum: ‘‘ Ne laeteris, Phi- 
listhaea tota, quod fracta sit virga percutiens te,” significat 
ne gaudeant ex eo, quod liceat illis permanere in sua hae- 
resi ob paucitatem illorum qui in veris ex bono sunt; ‘‘nam 
e radice serpentis exibit basiliscus” significat quod ex 
sensuali homine exsurget dogma destruens omne verum; 
‘“‘radix serpentis” est sensuale, quod est ultimum vitae 
hominis, et ‘‘basiliscus” est destruétio omnis veri: ‘‘cujus 
fruétus prester volans,” significat e quo enascetur fides 
separata a charitate; haec intelligitur per ‘‘presterem 
volantem,” ex causa quia per ratiocinia et per confirma- 
tiones ex revelatis non intelleétis sursum volat, et sic 
necat viventia; simile itaque per ‘‘ basiliscum” significatur 
quod per ‘‘draconem,” qui etiam vocatur ‘‘serpens,” ac 
simile per ‘“‘presterem volantem” quod per ‘‘bestiam e 
mari’ ac per ‘‘bestiam e terra” ascendentes, in hoc capite 
A pocalypseos: ‘“‘tunc pascent primogeniti pauperum, et 
egeni confidenter cubabunt,” significat quod quando id 
dogma receptum est ab illis qui naturales et sensuales homi- 
nes sunt, et se credunt sapere prae aliis, tunc vera ex bono 
apud illos qui desiderant vera ac volunt bona, victura sint ; 
“‘primogeniti” in Verbo significant vera nata ex bono, 
‘‘pauperes” significant illos qui non in veris sunt, at usque 
desiderant illa, ac ‘‘egeni” significant illos qui non in bonis 
sunt, sed usque corde volunt illa: ‘‘et occidam fame radi- 
cem tuam, et residuos tuos occidet,” significat quod omnia 
vera a primis eorum ad ultima peritura sint per falsa: 
“‘Ejula porta, clama urbs,” significat quod nec introitus 
dabitur ad aliquod verum, et quod doétrina conflabitur ex 
meris falsis; “porta” significat introitum ad vera doétri- 
nae, et “‘urbs” doétrinam: ‘“‘liquefaéta est Philisthaea, tota 
tu,” significat destructionem illius ecclesiae per mera falsa: 
“quia a septentrione fumus venit,” significat quod omne 
falsum mali irrupturum sit ab inferno; ‘“septentrio” est 
infernum, et ‘“‘fumus” est falsum mali: ‘‘nec solitarius in 
conventibus tuis,” significat quod non unum verum inter 

cognitiones residuum erit: ‘‘ Quid tunc respondebit, legati 
gentis?” significat illustrationem illorum qui in bono vitae 
ex amore in Dominum sunt: ‘‘quod Jehovah fundavit 
Zionem,” significat quod ab illis instaurabitur ecclesia : 
‘fet in ea sperabunt miseri populi,” significat quod illis 
qui ex se non sapiunt, et in tentationibus contra illa falsa 
vincunt, erit intelligentia et salus. Vastatio veri per 
falsa apud illos qui per ‘‘ Philisthaeos” intelliguntur, etiam 
describitur 


Per Feremiam (cap. xlvii. 1-7), pariter apud Ezechielem (cap. xxv. 15, 16), 
apud Foelem (cap. iv. [B. A. iii.] 4-6), apud Amoswm (cap. i. 8): 


quod iidem falsificent vera, intelligitur 


Apud Lzechielem (cap. xvi. 27, 57), [et] 2 Sam. (i. 20), 


per “‘filias Philisthaeorum ;” sunt enim ‘‘filiae Philisthaeo- 
rum” ibi affe€tiones falsi. Religiosum illorum etiam re- 
praesentabatur per idolum eorum, quod vocatur Dagon, 
positum in Aschdodo; quod secundum descriptionem illo- 
rum faétum est sicut homo a capite ad umbilicum, et sicut 
piscis ab umbilico deorsum; sicut homo a capite ad umbi- 
licum repraesentabat intelle¢tum ex veris; et sicut piscis 
ab umbilico deorsum repraesentabat naturale absque bono 
amoris; nam pars inferior usque ad genua correspondet 
amori caelesti, ac ‘‘piscis” [significat] naturalem homi- 


nem, qui est absque bono spirituali. (Quod “homo” significet 
affectionem veri, videatur supra, n. 2SO: quod “‘caput”’ ejus intellectum veri, et inde 
intelligentiam, n. 553: quod “‘piscis"’ significet naturalem hominem n. 513: et 
quod “' genitalia’’ ex correspondentia significent amorem caelestem, in Arcanis Cae- 
lestibus, 0. 5050-5062. ‘‘ Haemorrhoides,"’ etiam, quibus percussi sunt Philisthaei, 
quando arca Dei ab illis capta tenebatur, significabant vera conspurcata malis vitae; 
sed haec et plura, quae de his memorantur in L24r0 Primo Samuels, cap. v. videa- 
tur supra, n. 7OO[e], explicata.) Verum conspurcatum malo vitae, 


etiam significatur per ‘‘ praeputiatum” 


(2 Sam.i. 20: &zech. xxviii. 10; cap. xxxi, 18; cap. xxxii. 18, 19; cap. 
xliv. 9): 


praeputium enim correspondet amori corporeo, quoniam 
membrum, quod praeputium tegit, correspondet amori 
spirituali et caelesti: et quia» Philisthaei repraesentabant 
illos qui in scientia et cognitionibus veri sunt absque ali- 
quo bono spirituali et caelesti, ideo vocabantur ‘‘ praeputi- 
ati:” et quia filii Israelis etiam a¢ctualiter tales fuerunt, ut 

tamen repraesentarent ecclesiam, quae in bono spirituali 
ac caelesti, et inde in veris est, mandatum est ut circum- 
ciderentur. Ex his constare potest quod religiosum illud 
hodie, quod separat charitatem a fide, in sensu repraesen- 
tativo sit Philisthaea. 

[e.]. Haétenus de Philisthaeis: nunc aliquid dicetur de 
hircis et de ovibus, super quos erit judicium, secundum 
Domini verba apud J/atthacum (cap. xxv. 31 ad fin.). 
Communis opinio est quod per ‘“‘hircos” ibi intelligantur 
omnes mali; et hactenus ignotum fuit quod per ‘‘hircos” 
ibi intelligantur qui in fide separata a charitate sunt, et 
per ‘“‘oves” illi qui in fide ex charitate sunt. Per ‘‘hircos” 
in sensu bono intelliguntur qui in bono naturali sunt, et 
inde in veris, quae vera vocantur cognitiones veri et boniex 
sensu naturali Verbi; hi seu id bonum et inde id verum 
significatur per ‘“‘ hircos” qui sacrificabantur : 

(Quod sacrificia etiam facta sint ex hircis, constat ex Lewitico, cap. iv. 23 ; 
cap. ix. 2-4, 8-23 ; cap. xvi. 2-20; cap. xxiii. 18, 19: Mem. xv. 22-209 ; 
cap. XXvili, II-15, 18 ad fin.; cap. xxix.: et alibi:) 

omnes enim bestiae ex quibus sacrificia fiebant, significa- 
bant talia quae sunt ecclesiae, quae omnia se referunt ad 
bona et vera: bona et inde vera caelestia, in quibus sunt 
angeli in tertio caelo, significabantur per ‘‘agnos;” bona 
autem et vera spiritualia, in quibus sunt angeli in medio 
caelo, significabantur per ‘‘arietes ;” ac bona et inde vera 
naturalia, in quibus sunt angeli qui in ultimo caelo, signi- 
ficabantur per “‘hircos.” Bona et vera caelestia sunt apud 
illos qui in amore in Dominum sunt; bona autem et vera 
spiritualia sunt apud illos qui-in amore erga proximum 
sunt; ac bona et vera naturalia sunt apud illos qui bene 
vivunt secundum vera ex affectione naturali. Haec per 
tres illas bestias significantur in variis locis in Verbo 


(Ut apud Azechielem, cap: xxvii. 21; et in Dewtr. xxxii. 14). 


At quia pleraque in Verbo etiam oppositum sensum ha- 
bent, ita quoque ‘‘hirci,” qui in eo sensu significant illos 
qui in fide separata a charitate sunt, ex causa quia prae 
ceteris lascivi sunt, et quia per illos in genuino sensu sig- 
nificantur qui in bono et inde vero naturali sunt ; ac omnes 
illi qui in fide separata a charitate tam doé¢trina quam 
vita sunt, mere naturales sunt. Quod illi per ‘‘hircos” in 

Verbo intelligantur, mihi ad vivum in mundo) spirituali 
ostensum est: ibi apparent variae bestiae, sed illae non 
sunt bestiae quales in nostro mundo, nempe quod natae 
sint bestiae, sed sunt correspondentiae affectionum et inde 
cogitationum spirituum et angelorum; quare etiam ut 
primum variantur et cessant illae affeétiones et inde cogi- 
tationes, evanescunt e visu. Ut scirem quod illi qui in 
fide separata a charitate sunt, seu potius affectiones et 
inde cogitationes illorum ex sua fide, repraesententur per 
hircos, datum est mihi videre aliquot ex illis spiritibus ; 
et apparuerunt coram oculis meis et plurium aliorum 
prorsus sicut hirci cum cornibus ; et quoque quod inter illos 
missi sint arietes et oves, in quos hirci illi accensi ira 
irruebant, et eos conabantur prosternere, sed incassum ; 
nam in mundo spirituali nulla est potentia hircis contra 
arietes seu oves, quare hirci profligati sunt; et postea 
datum est eosdem videre ut homines, per quod testatum 
faétum est quod hirci essent iidem cum illis qui in fide 
separata a charitate in mundo vixerunt. Ex his constare ~ 
potest quid per ‘‘arietem” et per ‘“‘hircum,” perque ‘‘ pug- 
nam eorum,” apud Danzelem (cap. viii.) significatur ; quod 
nempe per ‘‘arietem” ibi intelligantur qui in fide ex chari- 
tate sunt, et per “‘hircum” illi qui in fide separata a 
charitate sunt: describitur itaque ibi status ecclesiae futu- 
rus, quod nempe fides separata omnem charitatem, quae 
est bonum vitae, dissipatura sit, et quod falsum inde in 
orbe Christiano dominaturum sit. Ad illustrationem velim 
in summa adducere quae apud Danzelem de ariete et de 
hirco memorantur, quae haec sunt: 


Danieli in visione visus est aries, ‘cui duo cornua,...unum altum prae 


altero,....sed altum ascendit posterius ;....ille magnum se reddi- 
dit :”....sed tunc “hircus caprarum venit ab occidente super facies 
omnis terrae,”....ac irruit in arietem, percussit illum, et fregit duo 


cornua ejus, “et projecit arietem in terram, et conculcavit eum:” 
erat ei cornu inter oculos, et cum hoc fractum est, “ascenderunt 
quatuor cornua loco ejus, juxta quatuor ventos caelorum; et ex 
uno de illis exivit cornu unum..., quod crevit valde,....et usque 
ad exercitum caelorum, et dejecit in terram de exercitu, et de stel- 
lis, et conculcavit eos: immo..ad principem exercitus extulit se, et 
ab Ipso sublatum est juge, et projectum habitaculum san¢tuarii 
Ipsius ;....et projecit veritatem in terram ” (viii. I-14, seq.) : 


’ 


quod per “arietem” ibi intelligantur qui in fide ex chari- 
tate sunt, et per “hircum” illi qui in fide separata a cha- 

ritate sunt, videatur supra (n. 316{c] et n. 573[a]), ubi eadem 
illa explicata sunt ; quare ulterius illa explicare supersedeo. 
Quod per ‘“‘hircos” etiam intelligantur qui in fide separata 
a charitate sunt, et per ‘“‘arietes” illi qui in fide ex chari- 
tate sunt, constat etiam apud Lzechielem, 

“Vos.., mi grex,....ecce Ego judicans inter pecudem et pecudem, et 

inter arietes et inter hircos” (xxxiv. 17) ; 

tum apud Sachariam, : 

“ Adversus pastores exarsit ira mea, et super hircos visitabo”’ (x. 3). 


6c ’ 


Ex his constare potest quod per ‘‘hircos” et per ‘‘oves’ 
apud Matthaeum (cap. xxv. 31 ad fin.), non alii intelligan- 
tur; quare etiam ibi solum recensentur opera charitatis, 
quae oves fecerunt, et quae hirci non fecerunt. Quod illi 
per ‘“‘hircos” ibi intellecti sint, confirmatum quoque est, 
dum ultimum judicium super illos qui ab Ecclesia Chris- 
tiana fuerunt, fa¢tum est ; tunc omnes illi qui in fide sepa- 
rata a charitate tam do¢trina quam vita fuerunt, conjeéti 
sunt in infernum, et conservati omnes qui in fide ex cha- 
ritate fuerunt. 


VERSUS 12. 


$18. “Et potestatem prioris bestiae omnem facit coram illo: et facit ut terra et 
habitantes in illa adorent bestiam priorem, cujus sanata est plaga mortis ejus.”’ 


12. “Et potestatem prioris bestiae omnem facit coram illo,” significat connex- 
tonem ratiociniorum e naturalt homine cum sensu litterae Verbi, per 
quam corroboratur religio fidei separatae [n. 819]; “et facit ut terra et 
habitantes in ea adorent bestiam priorem,” significat unde ili gui in 
ecclesia in falsis et inde malis sunt, agnoscunt corde concordantiam [n. 
821]; “cujus sanata est plaga mortis,” significat e¢ sic submotam dis- 
cordantiam per inventas conjunctiones operum cum fide [n. $22]. 


S1Q. [Vers.t2] “Et potestatem prioris bestiae omnem facit 
coram illo.” —Quod significet connextonem [ratiociniorum| e 
naturalt homine cum sensu litterae Verbt, per quam corro- 
boratur religio fidet separatae, constat ex significatione 
‘““bestiae e terra ascendentis, quae potestatem prioris bes- 
tiae omnem coram dracone fecit,” quod sint confirmationes 
e sensu litterae Verbi pro fide separata a vita, et inde falsi- 
ficationes veri (de qua supra, n. 815); ex significatione “ prioris 
bestiae,” quod sint ratiocinia ex naturali homine confir- 
mantia separationem fidei a vita (de qua supra,n. 774); et Ex 
significatione ‘“‘draconis,” coram quo haec bestia fecit potes- 

tatem prioris bestiae, quod sit in genere fides separata a 
vita fidei, quae est charitas: ex quibus constare potest 
quod per quod haec “‘bestia potestatem prioris bestiae 
omnem fecerit coram dracone,” significetur connexio ratio- 
ciniorum e.naturali homine cum sensu litterae Verbi, per 
quam confirmatur religio fidei separatae. Quod sit con- 
nexio ratiociniorum ex naturali homine cum sensu litterae 
Verbi, est quia per sensum litterae Verbi nusquam potest 
confirmari aliquod falsum, nisi quam per ratiocinia ex 
naturali homine. Verbum enim in littera consistit ex appa- 
rentiis veri, et quoque ex correspondentiis ; hae atque illae 
in sinu suo, hoc est, in sensu spirituali suo, continent genu- 
ina vera; quare cum falsum aliquod per apparentias veri 
correspondentes genuinis veris confrmatur, tunc Verbum 
falsificatur, et falsificatio Verbi non dari potest nisi quam 
per ratiocinia ex naturali homine. Inde est quod ‘“‘draco,” 
per quem significatur dogma haereticum de sola fide, de- 
scribatur ulterius per ‘‘binas bestias,” per quarum primam 
describitur ratiocinatio ex naturali homine pro fide separata 
a vita ejus quae est charitas, et per alteram confirmatio 
ex sensu litterae Verbi, et inde ejus corroboratio, tum 
falsificatio veri. Inde iterum patet quod per quod haec 
bestia ‘‘potestatem prioris bestiae omnem fecerit coram 
dracone,” significetur connexio ratiociniorum e naturali — 
homine cum sensu litterae Verbi. Sed haec illustrentur 
per exempla; ut, (1.) Quod dogmatici, qui pro sola fide 
pugnant, nihil attendant ad omnia illa loca Verbi ubi 
‘‘opera,” “facta,” ‘‘operari” et ‘‘facere” dicuntur, quae 
usque tam evidentia sunt ut ne ullum ratiocinium contra- 
rium possint admittere, et tamen trahunt illa a genuino 
suo sensu, et per ratiocinia deflectunt et avertunt illa a 
genuino Vero, quod in caelis est, ac quod sensus spiritualis 
eorum continet; ratiocinantur enim, dicendo quod sola 
fides involvat faéta et opera, quia qui in fide sunt, in illis 
sunt, ita quod fides operetur illa; cum tamen fides absque 
factis seu operibus est fides mortua, quae nihil operari 
potest: et si hoc illis dicitur, ratiocinantur quod facta usque 
adsint per occultam operationem Divinam, et tamen exclu- 
dunt illa e medio salvationis, sic ut possint adesse et non 
adesse; ut constare potest ex justificatione per fidem 
momentaneam, et quoque in mortis hora, etiamsi mali 

sint. (2.) Ratiocinium e naturali homine est, quod fides 
separata a bonis vitae etiam spiritualis sit, cum tamen 
bona quae amoris sunt vitam dant fidei, et eam spiritua- 
lem faciunt ; est enim amor ipsa anima fidei, et amor est 
facere ; nam quod homo amat, hoc vult, et quod vult hoc 
facit; quod etiam Dominus docet apud Fohannem, 


“Qui habet praecepta mea, et facit illa, ille est qui amat Me;....qui 
vero non amat Me, verba mea non servat”’ (xiv. 2I, 24): 


inde quoque patet quod fides absque operibus non sit spi- 
ritualis, est enim absque anima sua, et fides absque anima 
sua est fides mortua. (3.) Ratiocinium e naturali homine 
etiam est, quod quia homo non potest bonum facere ex 
se, fides faéta sit medium salutis. (4.) Ratiocinium ex 
naturali homine etiam est, quod qui solum in fide sunt, 
in Deo sint, et in statu gratiae, usque ut nihil condemnet: 
inde a multis creditur quod non necessarium sit Christia- 
nam vitam vivere, quae est secundum praecepta Domini, 
dicentes secum, Cur intendam operibus, cum bona non 
salvant, et mala nec condemnant? Fidem habeo quod 
Dominus passus sit crucem pro peccatis mundi, et a con- 
demnatione legis nos liberavit; quid magis? (5.) Ratio- 
cinium ex naturali homine est, quod sola fides sit sicut 
semen, ex quo enascuntur salutes omnis generis, sicut 
frutices et arbores ex semine in hortis; cum tamen in sola 
fide non semen vitae sit, nisi a vita spirituali hominis. 
(6.) Ratiocinia e naturali homine etiam sunt omnia illa 
quae de progressionibus ad justificationem per solam fidem 
ab eruditis dogmaticis istius religiosi traduntur; ut quod 
comparanda sit fiducia istius fidei ex Verbo, ex praedica- 
tione et ex auctoritate doétorum, absque visu intellectuali ; 
et si intellectus intrat, quod fides non fiat spiritualis: cum 
tamen quando visus intelle¢ctualis excluditur, homo caecus 
est, et coram homine caeco confirmari possunt falsa aeque 
ac vera, immo falsa prae veris; quia apud illum fallaciae, 
quae tenebrae sunt, plus valent quam ipsa vera quae in 
luce. Occlude intellecétum, deprome ratiocinia, et adduc 
confirmationes ex sensu litterae Verbi, et persuadebis 
quodcunque velis, imprimis in theologicis, quae in interi- 
ora mentis rationalis ascendunt. Quod dicantur ratiocinia 
ex naturali homine, est quia naturalis homo in jucundis 

amoris sui et mundi est; et haec jucunda, quando praedo- 
minantur, faciunt ut homo non credat, nisi talia quae con- 
cordant, quae in se sunt falsa; inducunt etiam tenebras in 
omni re spirituali, usque ut homo fugiat lucem caelestem, 
et inde rejiciat illustrationem intellectus. Causa est, quia 
naturalis homo separatus a spirituali speétat se solum et 
mundum, ac non Dominum et caelum, et inde conjunétus 
est inferno, unde sunt omnia falsa, quae nusquam discuti 
possunt quam per praedominium amoris caelestis et per 
genuina vera quae:ex illo amore sunt. Inde nunc-est quod 
dicantur ratiocinia ex naturali homine, et quod ratiocinia 
ex naturali homine sint per quae falsificatur Verbum; nam 
Verbum absque ratiociniis ex naturali homine non falsifi- 
Cari potest. 

820[a]. Quoniam in articulo praecedente (n. $17[a-a]) 
ostensum est, quod in Verbo per Cainum, Reubenem et 
Philisthaeos repraesentati sint qui in veris separatis a bono 
sunt, velim nunc ostendere quod per ‘‘ Petrum Apostolum” 
in Verbo Evangelistarum intelligatur verum ex bono quod 
a Domino, et quoque in opposito sensu verum separatum a 
bono; et quia verum est fidei et bonum est charitatis, per 
illum etiam intelligitur fides ex charitate et quoque fides 
separata a charitate : duodecim enim apostoli, sicut duode- 
cim tribus Israelis, repraesentaverunt ecclesiam quoad 
omnia ejus, ita quoad vera et bona; nam omnia ecclesiae ad 
duo illa se referunt, sicut ad fidem et amorem, vera enim 
sunt fidei, et bona sunt amoris: in genere repraesentaverunt 
Petrus, Jacobus et Johannes, fidem, charitatem et opera 
charitatis; quare illi tres prae reliquis secuti sunt Domi- 
num ; de quibus ideo dicitur apud Marcum, 


“Non permisit cuiquam Ipsum sequi, nisi Petrum, Jacobum et Johan- 
nem” (v. 37). 


Et quia verum ex bono, quod a Domino, est primum eccle- 

siae, ideo Petrus per Andream fratrem ejus primum vocatus 

est, deinde Jacobus et Johannes: ut constat apud Mat- 
thaeum, 

“Ambulans..Jesus ad Mare Galilaeae, vidit duos fratres, Simonem 

diftum Petrum et Andream fratrem ejus, jacientes rete in mari, 

erant enim piscatores ; et dixit illis, Venite post Me, et faciam vos 


piscatores hominum; et illi statim relinquentes retia secuti sunt 
Ipsum” (iv. 18-20) ; 


CAP. XIII., VERS. 12.—N. 820[a]. 2303 


apud Fohannem, 


Andreas “invenit fratrem proprium Simonem, et dicit ei, Invenimus 
Messiam, quod est, si interpreteris, Christus ; ducit illum itaque ad 
Jesum, et inspiciens illum Jesus, dixit illi, Tu es Simon Jonae filius ; 

‘tu vocaberis Kephas, quod interpretamur Petrus” (i. 41-43); 


et apud Marcum, 


Jesus ascendens montem vocat ad Se quos volebat ; primum Simonem, 
et imposuit ei nomen Petrus; deinde Jacobum filium Zebedaei, et 
Johannem fratrem Jacobi (iii. 13, 16, 17). 


Quod Petrus esset primus apostolorum, erat quia verum ex 
bono est primum ecclesiae ; homo enim ex mundo non scit 
aliquid de caelo et inferno, nec de vita post mortem, immo 
nec de Deo; lumen ejus naturale non docet aliud quam 
quod intravit per oculos, ita non nisi quam quod mundi 
et quod sui est; vita ejus quoque inde est; et quamdiu 
homo solum in illis est, in inferno est. Ut autem inde 
abducatur, et perducatur ad caelum, necessarium est ut 
discat vera, quae non solum doceant quod Deus sit, quod 
caelum et infernum sint, quodque vita post mortem sit, 
sed etiam doceant viam ad caelum. Inde constare potest 
quod verum sit primum, per quod homini est ecclesia ; sed 
verum ex bono; nam verum absque bono est modo cog- 
nitio quod ita sit, et sola cognitio non aliud facit quam 
ut homo possit fieri ecclesia; sed non fit priusquam vivit 
secundum cognitiones ; tune conjungitur verum bono, ac 
homo introducitur in ecclesiam: vera etiam docent quo- 
modo homo victurus est; et quando tune afficitur veris 
propter vera, quod fit quando amat vivere secundum illa, 
tune ducitur a Domino, et datur ei conjunétio cum caelo, 
et fit spiritualis, et post mortem angelus caeli. Sed usque 
sciendum est quod vera non producant illa, sed bonum 
per vera, ac bonum est a Domino. Quoniam verum ex 
bono, quod a Domino, est primum ecclesiae, ideo Petrus 
primum vocatus est, ac primus apostolorum fuit; nomi- 
natus etiam est a Domino ‘“‘ Kephas,” quod est Petra; sed 
ut esset nomen personae, dicitur Petrus. Per ‘‘Petram” 
in supremo sensu significatur Dominus quoad Divinum 
Verum, seu Divinum Verum procedens a Domino; inde 
in sensu respectivo per ‘“‘petram” significatur verum ex 


bono quod a Domino; simile per ‘‘Petrum.” (Quod “petra” 
significet -illa, videatur supra, n. 411; quid autem “Simon Jonae”’ significat, 

videatur etiam supra, n. 44.3[2].) Quod tres illi apostoli piscatores 
fuerint, et quod diétum sit illis, ‘‘Venite post Me, et faciam 
vos piscatores hominum, erat quia ‘‘piscari” significat 
instruere naturales homines ; erant enim eo tempore tam 
intra ecclesiam, quam extra illam, naturales homines, qui 
sicut receperunt Dominum, et receperunt vera ab Ipso, 
facti sunt spirituales. Ex his concludi potest quid signifi- 
cant haec quae.a Domino ad Petrum de ‘‘clavibus” diéta 
sunt; quae ita leguntur apud Matthacum, 

Cum dixerunt quidam Jesum esse Johannem Baptistam, alii Eliam, alii, 
Jeremiam, vel alium prophetarum, dixit Jesus discipulis, ‘‘ Vos vero, 
quid Me dicitis esse? Respondens..Simon Petrus, dixit, Tu es 
Christus, ille Filius Dei viventis: et respondens Jesus dixit.., Bea- 
tus es, Simon fili Jonae, quia caro et sanguis non revelavit tibi, sed 
Pater meus qui est in caelis: quin immo vero tibi dico, Tu es Pe- 
trus, et super hanc petram aedificabo ecclesiam meam, et portae 
inferni non praevalebunt illi: et dabo tibi claves regni caelorum ; 
et quicquid ligaveris in terra, erit ligatum in caelis, et quicquid sol- 
veris in terra, erit solutum in caelis” (xvi. 14-19). 

Quoniam verum ex bono, quod a Domino, est primum 
ecclesiae, et illud per ‘‘Petrum” significabatur, ideo haec 
a Domino diéta sunt ad Petrum, et tunc dicta quando ille 
agnovit Dominum pro Messia seu Christo, et pro Filio Dei 
viventis: nam absque illa agnitione verum non est verum, 
nam verum suam originem, essentiam et vitam ducit a 
bono, ac bonum a Domino. Quoniam verum a bono, quod 
a Domino, est primum ecclesiae, ideo dicit Dominus, ‘‘ Super 
hance petram aedificabo ecclesiam meam:” quod per ‘“‘ Pe- 
trum” seu ‘‘Petram” in supremo sensu significetur Divinum 
Verum procedens a Domino, et in sensu respeétivo verum 
a bono, quod a Domino, mox supra di¢tum est: quod 
portae inferni non praevaliturae sint, significat quod falsa 
ex malo, quae ex infernis, non hiscent exsurgere contra 
illos qui ab ecclesia in veris ex bono a Domino sunt: per 
‘‘portas inferni” significantur omnia inferni, quibus omnibus 
sunt portae, per quas falsa ex malo exhalantur et exsur- 
gunt: per “claves caelorum” significatur intromissio in 
caelum omnibus illis qui in veris ex bono a Domino sunt: 
‘‘quicquid ligaveris in terra erit ligatum in caelis, et quic- 
quid solveris in terra erit solutum in caelis,” significat quod 
a Domino caelum aperiatur illis qui in veris ex bono ab 
Ipso sunt, et quod claudatur illis.qui non sunt. Haec 
dicta sunt ad Petrum, sed quia per ‘“‘ Petrum” intelligitur 


« 

verum ex bono quod a Domino, haec de Domino diéta 
sunt, a quo bonum et inde verum; quare tunc dicta sunt 
quando Petrus agnovit Dominum pro Messia seu Christo, 
proque Filio Dei viventis: ut primum etiam implantatum 
est bonum veris apud hominem, conjungitur ille angelis ; 
quamdiu autem bonum non implantatum est veris apud 
hominem, tamdiu caelum ei clausum est; nam tunc pro 
bono ei est malum, et pro veris sunt falsa. Ex his patet 
quam sensualiter cogitant qui Petro illam potestatem 
attribuant, cum tamen illa potestas est solius Domini. 
Quod per ‘‘Petrum” significetur verum ex bono quod a 
Domino, e caelo manifestatum sit, videatur in opusculo 
De Ultimo Fudictio (n.s7). Quoniam ‘‘ Petrus” significabat 
verum ex bono quod a Domino, et inde quoque doétrinam, 
et sic repraesentabat illos qui in veris ex bono, et in 
doétrina genuini veri a Domino sunt, et quoniam hi sunt 
qui alios instruunt et qui a Domino instruuntur, ideo Petrus 
toties locutus est cum Domino, et quoque instruétus a 
Domino. Locutus est cum Domino quando Dominus trans- 
formatus est, 


De tribus tabernaculis faciendis (JZatth. xvii. I-5 ; Mare. ix. 2-8; Luc. 
ix. 26-36). 


Dominus tunc repraesentavit Verbum, quod est Divinum 
Verum; ac per ‘“‘tabernacula” significatur cultus Domini 
) c=) 


ex bono amoris et inde veris. (Videatur supra_de transformatione 
Domini, n, 594[a]; et de significatione “ tabernaculorum,"’ n. 799.) Locutus 
est de Domino, 


Quod esset Christus, Filius Dei viventis (ok. vi. 67-69). 


Instructus est a Domino, 


De charitate quod condonandum fratri quoties peccaverit (AZat¢h. xviii. 
Re D2). 

De regeneratione, quae significatur per quod qui semel lotus est, non 
opus habeat nisi quoad pedes lavetur (oA. xiii. [Ir0) ; 

De potentia veri ex bono a Domino, quae intelligitur [per] potentiam 
illorum qui habent fidem Dei (Mare. Mion lO) = 

De peccatis; quod remittantur illis qui in fide ex amore sunt (Zwe. vii. 
40-48) ; 

De hominibus qui spirituales sunt, quod liberi sint, et quod qui naturales 
sunt servi sint; instruebatur Petrus de eo dum ex ore piscis sump- 
sit staterem, et illum dedit in tributum (per ‘“‘piscem” enim signi- 
ficatur naturalis homo, et similiter per “tributarium”) (JZa7th, xvii. 
24-27) ; 

Praeter alia plura (de quibus Matth. xiv. 26-31; cap. xix. 27,28: Mare, 
xX. 28, seq.; cap. xiii. 3, Seq.; Cap. XVL7s Lue: xxii. 8, seq.; Cap. XXIV. 
12, 33, 34: Fok. xviii. 10, 11; cap. xx. 3-8; cap. xxi- I- 11). 

[b.] Quoniam illi qui in veris ex bono amoris in Domi- 
num sunt, seu in doétrina ex illis, reprasentabantur, per 
Petrum, et illi sunt qui instruent alios, ideo dixit ad illum 
Dominus, quando respondit quod amaret Ipsum, quod “‘pas- 
ceret agnos et oves Ipsius ;” de quibus ita apud Fohkannem, 

“Postquam. .pransi sunt, dicit Jesus Simoni Petro, Simon Jona, amasne 

Me plus quam hos? Dicit Ipsi, Immo, Domine, Tu scis quod 
amem Te: dicit illi, Pasce agnos meos. Dicit illi iterum.., Simon 
Jona, amasne Me? Dicit Ipsi, Immo Domine, Tu scis quod amem 
Te: dicit illi, Pasce oves meas, Dicit illi tertium, Simon Jona, 
amasne Me? Contristatus est Petrus, quia dixit illi tertium, Amasne 


Me? ideo dicit illi, Domine, Tu omnia nosti, Tu nosti quod amem 
Te; dicit illi Jesus, Pasce oves meas” (xxi. 15-17): 


ex his manifeste patet quod Petrus repraesentaverit verum 
ex bono amoris in Dominum; quare etiam nunc vocabatur 
““Simon Jona,” nam per ‘“‘Simonem Jonae” significatur fides 
ex charitate; per ‘‘Simonem” auscultatio et obedientia, 
et per ‘‘Jonam” columba, per quam significatur charitas: 
quod illi qui in doétrina veri ex amore in Dominum sunt, 
instructuri sint illos qui ab ecclesia Domini erunt, intelligitur 
per interrogationem Domini, ‘“Amasne Me;” et dein per 
‘““Pasce agnos meos” et ‘‘oves meas;” non quod solus 
Petrus instructurus sit, sed omnes illi qui per Petrum 
repraesentati sunt ; qui sunt, ut di¢tum est, qui in amore 


in Dominum sunt, et inde a Domino in veris: quod Petrus 


ter interrogatus sit, significabat plenum tempus a principio 
ecclesiae ad finem ejus, nam “‘tria” id significant; quare 
cum tertia vice interrogabatur, dicitur quod ‘‘contristatus 
sit Petrus.” Et quia tertia interrogatio significabat finem 
ecclesiae, ideo sequuntur nunc haec Domini verba ad Pe- 
trum, apud Fohannem, 


“Amen, amen, dico tibi, cum fuisti junior cingebas te ipsum, et ambu- 
labas quo volebas; quando vero senex fueris, extendes manus 
tuas, et alius te cinget et ducet quo non vis:....et cum hoc dixisset, 
dicit illi, Sequere Me: conversus vero Petrus videt discipulum 
quem Jesus amabat, sequentem, qui etiam accumbebat in cena 
super pectore Ipsius....: lhunc videns Petrus, dicit ad Jesum, 
Domine, hic vero quid? Dicit illi Jesus, Si illum volo manere donec 
venio, quid ad te? tu sequere Me. Exivit ergo verbum hoc inter 
fratres, quod discipulus ille non moriturus esset; verum non dixit 
Jesus illi quod moriturus non esset, sed, Si illum volo manere 
donec venio, quid ad te?” (xxi. 18-23 :) 


quid illa omnia significant, nemo scire potest, nisi sciat 
quod per “ Petrum” significetur fides ex charitate, et quo- 

que fides absque charitate ; fides ex charitate in ecclesia 
dum incohat, et fides absque charitate dum ecclesia desi- 
nit; ita quod per ‘“‘Petrum, cum fuit junior,” significetur 
fides ecclesiae incohantis, et per illum ‘‘dum faétus est 
senex,” fides ecclesiae desinentis; et quod per ‘“‘cingere et 
ambulare” significetur addiscere vera ac vivere secundum 
illa: inde patet quod per ‘‘Dico tibi, cum fuisti junior, 
cingebas te ipsum et ambulabas quo volebas,” significetur 
quod ecclesia in suo initio in veris quae ex bono docebitur, 
et per illa ducetur a Domino ; et quod per ‘‘ quando senex 
fueris, extendes manus tuas, et alius te cinget et ducet 
quo non vis,” significetur quod ecclesia in fine suo non vera 
sciet sed falsa, quae sunt fidei absque charitate, et per illa 
ducetur; ‘‘cingere se” significat instrui in veris, simile 
quod ‘‘vestiri,” quia ‘‘vestes” significant vera induentia 
bonum (videatur supra, n. 195, 395,037) Be tan ambulare ” significat 
vivere secundum illa (videatur etiam supra, n.97); inde ‘‘cingere 
se ipsum, et ambulare quo vult,” significat libere circum- 
spicere, ac videre vera, ac facere illa; ‘‘extendere” autem 
- “manus,” significat non in libero illo esse, ‘‘manus” enim 
significant potentiam veri ex ejus intellectu et perceptione, 
et ‘extendere manus” significat non illam potentiam 
habere, inde nec liberum cogitandi et videndi verum ; ‘‘alius 
te cinget et ducet quo non vis,” significat quod agnoscenda 
pro veris ifla quae alius diétat, et ipse non videt, ut fit 
hodie cum religioso de sola fide. Haec fides nunc intelli- 
gitur per “‘Petrum ;” quare dicitur quod ‘‘conversus Petrus 
viderit discipulum, quem Jesus amabat, sequentem,” et 
quod ‘‘dixerit de illo, Hic vero quid?” tum quod Jesus dixe- 
rit ad Petrum, ‘‘Quid ad te?” Per ‘‘discipulum sequentem 
Jesum” significabantur bona vitae, quae sunt bona opera; 
quae quod non peritura sint ad finem vitae, describitur per 
sequentia ibi. Ex his constare potest quod per “‘ Petrum” 
etiam significetur fides separata a charitate; ut quoque 
dum 
Petrus ter abnegavit Dominum (Maizh. @Ixxvi. 69-75: Marc. xiv. 29-31, 
54, 66-72: Lue. xxii. 33, 34, 50, 51, 55-02: Fok. xiii. 36-38; cap. 
Xvili. 16-18, 25-27): 
Tum etiam cum Dominus conversus a Petro dixit ei, ‘‘ Abi post Me, Sa- 
tana ; scandalum Mihi es, quia non sapis ea quae Dei sunt, sed quae 
hominum” (Aatth. xvi. 21-23): 


Et quando dixit ei Dominus, “Simon, Simon, ecce Satanas expostulavit 
vos, ut cribraret vos sicut triticum”’ (Lztc. xxii. 31). 

Haec: omnia adduéta sunt, ut sciatur quod per “ Petrum” 
apud Evangelistas in sensu repraesentativo significetur 
verum ex bono quod a Domino, tum fides ex charitate ; 
et quoque in opposito sensu verum separatum a bono, quod 
in se est falsum, tum fides separata a charitate, quae in 
se non est fides. 

S2x[a]. “Et facit ut terra et habitantes in ea adorent besti- 
am priorem.”—Quod significet unde zlli gui in ecclesia in 
falsis et inde malis sunt, agnoscant corde concordantiam, 
constat ex significatione ‘‘terrae et habitantium in ea,” 
quod sint qui ab ecclesia in falsis et inde malis sunt; per 
‘‘terram” enim significatur ecclesia quae in veris aut in 
falsis est, hic quae in falsis; et per ‘‘habitantes” signifi- 
cantur ecclesiae bona aut mala, hic mala; ita applicate 
ad personas ibi, per ‘‘terram et habitantes in ea,” signifi- 
cantur qui in falsis et inde malis sunt in ecclesia; (quod 
‘terra’ significet ecclesiam quoad vera et quoad falsa, videatur supra, n. 304, 
413[4], 417[e], 697, 7AI, 752; et quod “‘habitantes”’ significent bonos in 
ecclesia, et quoque malos, ac in sensu abstracto bona aut mala, supra, n. 479:) 
ex significatione ‘‘adorare,” quod sit agnoscere pro certo, 
agnoscere corde et credere (ut supra, n. 79QO[a], 805[a]); et ° 
ex significatione ‘‘bestiae prioris,” quod sint ratiocinia ex 
naturali homine confirmantia separationem fidei a vita 
(videatur supra, n. ©1774), hic concordantia ratiociniorum cum 
sensu litterae Verbi, quia per hanc ‘‘bestiam” significan- 
tur confirmationes inde (videatur etiam supra, n. 815[a]): ex his 
patet quod per quod ‘“‘bestia e terra ascendens faciat ut 
terra et habitantes in ea adorent bestiam priorem,” signi- 
ficetur quod illi qui in ecclesia in falsis et inde malis sunt, 
agnoscant corde concordantiam. 

[b.] In praecedente articulo ostensum est quod “‘Pe- | 
trus” significaverit verum ac fidem in utreque sensu, nempe 
verum ex bono, ac verum absque bono, tum fidem ex cha- 
ritate, et quoque fidem absque charitate; nunc aliquid 
dicetur de Johanne Apostolo, quod ille significaverit opera 
charitatis. Quod duodecim apostoli, sicut duodecim tribus 
Israelis, repraesentaverint ecclesiam,in toto complexu, seu 
omnia veri et boni, seu omnia fidei et charitatis, supra 
dictum est; tum quoque quod ‘‘Petrus,” ‘‘ Jacobus” et 
‘‘Johannes” significaverint fidem, charitatem et opera cha- 
ritatis in suo ordine; inde sequitur, quod dum simul erant, 
repraesentaverint illa sicut unum: sicut unum dicitur, quia 

non datur fides quae fides absque charitate, et non datur 
charitas quae charitas absque operibus. Quia illi tres 
apostoli significaverunt illa, ideo prae ceteris secuti sunt 
Dominum, quod etiam constare potest apud Marcum, ubi 
dicitur, : 
Jesus “non permisit cuiquam sequi Ipsum, nisi Petrum, Jacobum et 
Johannem fratrem Jacobi” (v. 137): 


ideo Dominus primum vocavit Petrum per Andream, per 
quem significatur obedientia fidei, et postea Jacobum et 
Johannem, et imposuit his binis novum nomen: tum as- 
sumpsit Petrum, Jacobum et Johannem in montem, cum 
transformatus : et quoque locutus cum illis tribus de con- 
summatione saeculi, et’de adventu suo: et quoque cum 
Domino fuerunt in Gethsemane. Quod Dominus vocaverit 
Jacobum et Johannem, postquam vocaverat Petrum, con- 
stat apud Lvangelistas, 
Jesus “progressus inde, videt alios duos fratres, Jacobum qui Zebedaei, 
et Johannem fratrem ejus, [in navi] cum Zebedaeo patre eorum, 
reparantes retia sua ; et vocavit eos; et histatim relinquentes navim 


et patrem suum secuti sunt Ipsum”’ (AZatth, iv. 21, 22; Aare. i. 19, 
20.) 


Quod Dominus Jacobo et Johanniimposuerit novum nomen, 
constat apud Marcum, 


Jesus vocavit “Jacobum filium Zebedaei, et Johannem fratrem Jacobi, et 
imposuit illis nomen Boanerges, quod est, Filii tonitrui” (iii. 17) : 


per “‘filios tonitrui” significantur vera ex bono caelesti; 
quod illa per ‘‘tonitrua,” in Verbo significentur, est quia 
in mundo spirituali etiam audiuntur tonitrua, quae existunt 
ex veris quae ex bono caelesti sunt, dum haec ex caelis 
superioribus delabuntur in inferiora; ipsa lux veri ex bono 
apparet tunc sicut fulgur, ipsum bonum sicut tonitru, et ipsa 
vera inde sicut variationes soni; inde est quod in Verbo 
passim dicantur ‘“‘fulgura,” “‘tonitrua” et ‘‘ voces” per quae 
illa significantur: causa quod bonum ibi audiatur sicut 
tonitru, est quia bonum quod est affectionis seu amoris 
hominis, tum quod est voluntatis ejus, non loquitur sed 
modo sonat; at verum quod est intelle¢tus et inde cogi- 
tationis hominis articulat sonum illum in voces: bonum 
caeleste est idem cum bono amoris in voluntate et in actu; 
prius non est bonum caeleste; et hoc est quod producit 

vera per cogitationem et inde loquelam; ex his patet unde 
est quod Jacobus et Johannes di¢ti fuerint ‘‘filii tonitrui.” 
(Quid “ fulgura,”’ “ tonitrua”’ et ‘‘ voces '' in Verbo significant, videatur etiam supra, 
n. 273, 702,704.) Quod Dominus assumpserit Petrunt, Jaco- 
bum et Johannem in montem cum transformatus est, con- 
stat apud Marcum (cap. ix. 2), et apud Lucam (cap. ix. 
28); causa quod illi assumpti sint, erat quia non alii quam 
illi qui in veris ex bono caelesti sunt, possunt videre Domi- 
num in gloria, et nec alii possunt illustrari, et in illustra- 
tione percipere Verbum ; Dominus enim, cum transforma- 
tus est coram illis, repraesentabat Divinum Verum, quod 
est Verbum; quare etiam Moses et Elias visi sunt loqui 
cum Ipso; per ‘‘Mosen et Eliam” significatur Verbum 
(de qua re actum videatur supra, n. 5Q4[a]). Quod Dominus locutus 
sit cum Petro, Jacobo et Johanne de consummatione sae- 
culi, et de adventu suo, constat apud Marcum (cap. xiii. 
3). Et quod illi tres fuerint cum Domino in Gethsemane, 
Matth. xxvi. 37; Marc. xiv. 33. Quoniam Johannes re- 
praesentabat ecclesiam quoad bona opera, et bona opera 
continent omnia amoris in Dominum et charitatis erga 
proximum, ideo ille fuit prae reliquis a Domino amatus, 
ut constare potest ex eo, 


Quod accubuerit in sinu Domini, et allapsus ad pectus locutus sit cum 
Ipso ( Fok. xiii. 23, 25): 


per ‘‘sinum” et per ‘‘peétus” in Verbo significatur amor 
spiritualis, qui est amor actu; ac per “‘sinum” et “‘pec- 
tus” Domini ipse Divinus Amor; quare illi in caelo in 
provincia pectoris sunt qui in amore spirituali sunt. Et 
ideo quoque Johannes accepit matrem Domini in domum 

suam, et mansit cum illa, de qua re ita apud Fohkannem, 
Jesus e cruce ‘‘vidit matrem et discipulum astantem, quem amabat ; 
dicit matri suae, Mulier ecce filius tuus; deinde dicit discipulo, 


Ecce mater tua; quare ab ista hora accepit eam discipulus in pro- 
pria” (xix. 26, 27): 


per haec significabatur quod ecclesia sit ubi charitas actu, 


seu ubi bona opera; per ‘‘matrem” enim Domini, et per 
‘‘mulierem,” significatur ecclesia; et per ‘‘Johannem” 


charitas a¢étu, quae sunt bona opera ; (quod per “ matrem” signi- 
ficetur ecclesia, videaturin Arcanis Caelestibus, n. 289, 2691, 2717, 3703,.4257, UI5581, 
8897; quod per “ mulierem,”’ similiter, supra, n. 555, 707, 721 [a], 73O0[2,2] :) 
quod ecclesia Domini sit apud illos qui in charitate ac¢tu 

aut in bonis operibus sunt, et non apud illos qui in fide 
separata ab illis, significatur etiam per illa quae de Petro et 
Johanne memorantur, 


Quod nempe “ Petrus conversus viderit discipulum, quem amabat Domi- 
nus, sequentem, qui etiam accumbebat in cena super pectore Ip- 
sius;....hune videns Petrus dicit ad Jesum, Domine, hic vero 
quid? Dicit ipsi Jesus, Si illum volo manere donec venio, quid ad 
te? tu sequere Me”’ (Fok. xxi. 20-22): 


quod per ‘‘Petrum” ibi significetur verum absque bono, 
seu fides separata a bonis operibus, qualis erit fides in fine 
ecclesiae, videatur supra (n. 820[2]), ubi etiam praecedentia 
explicata sunt; et quia per ‘“‘Johannem” significantur 
bona charitatis, quae vocantur bona opera, et ea sunt 
apud illos qui constituunt ecclesiam Domini, ideo non 
Petrus sed Johannes secutus est Dominum, et a Domino 
dictum est Petro, (qui dixit, ‘‘Quid vero hic ?”) ‘Si illum 
volo manere donec venio, quid ad te? tu sequere Me;” 
per quae intelligitur, quod usque bonum charitatis per- 
mansurum sit apud illos qui Domini sunt, usque ad finem 
ecclesiae, et quando nova ecclesia, et non apud illos qui 
in fide separata ab illo bono sunt; quod significatur per . 
illa verba ad Petrum, ‘‘ Quid ad te?” 

$22. “Cujus sanata est plaga mortis.”—Quod significet 
et sic submotam discordantiam per inventas conjunctiones 
operum cum fide, constat ex significatione ‘‘plagae mortis 
sanatae” apud bestiam priorem, quod sit discordantia 
apparenter submota per inventas conjun¢tiones operum 
cum fide (de qua supra, n. 786, ubi eadem verba). Dicitur, discor- 
dantia submota per inventas conjunctiones operum cum 
fide ; sed quales sunt conjunétiones ab illis inventae, quod 
nempe sint potius separationes, videatur in loco supra 
citato. Quoniam ostensum est quod per Johannem Apos- 
tolum in Verbo Evangelistarum significentur bona opera, 
quae etiam vocantur bona charitatis, et bona vitae, et 
quod Johannes, quia illa significabat, accubuerit ad pe¢ctus 
Domini, velim in nunc sequentibus ostendere quid sunt 
bona opera; sed hic modo, quod bona opera in se conti- 
neant omnia charitatis et fidei quae sunt apud hominem. 
Haétenus nemo novit quod in operibus sint omnia vitae 
hominis, quia apparent solum sicut motus, qui quia apud 
hominem vivunt, vocantur actiones, et qui fiunt per motus 

oris, linguae et laryngis, loquelae; sed usque sunt illa, 
quae [non solum] manifestant charitatem et fidem apud 
hominem, sed etiam complent et perficiunt illas; et hoc 
ex causa, quia non fides nec charitas est apud hominem 
priusquam actualiter existunt, et a¢tualiter existunt in 
operibus. Quod in operibus sint omnia fidei et charitatis, 
quae sunt apud hominem, est quia opera sunt activitates 
oriundae ex voluntate et ex cogitatione ejus; et harum 
omnia se egerunt et effundunt in opera, prorsus sicut omnia 
causae in effectus, ac omnia seminis et arboris in fructus; 
sunt enim opera complementa earum. Quod ita sit, non 
apparet coram oculis hominis, sed perceptibiliter coram 
angelis.’ Quando homo in exercitio charitatis est, tunc 
sphaera omnium affectionum et inde cogitationum ejus, 
sicut tenuis aqua, et quandoque sicut nubes candida vel 
obscura, apparet circum illum, in qua sphaera sunt omnia 
mentis ejus in complexu, ex qua cognoscitur homo ab 
angelis qualis est quoad omnia sua: causa est, quia unus- 
quisque est suus amor, et opera inde faciunt ut amor acti- 
vus sit; et dum aétivus fit, effundit se circum illum.. Eadem 
sphaera spiritualis non modo manifestat se coram visu 
sicut undatio, sed etiam coram visu in variis formis reprae- 
sentativis ; et hoc adeo, ut ex repraesentativis illis appa- 
reat homo, spiritus aut angelus, prorsus qualis est. Quod 
opera contineant in se omnia mentis, est quoque causa, 
quia omnia successiva, quae progrediuntur in suo ordine 
a supremis ad infima, seu a primis ad ultima, formant in 
infimis seu in ultimis simultaneum, in quo omnia superiora 
seu priora coexistunt ; sed qualis est ordo successivus et 
inde ordo simultaneus, videatur supra (n. 595, 666), et in 
Arcants Caelestibus (n. 11634, 3691, 4145, [2]5114, 5897, 6239, 6326, 6465, 
[slg215, 9216, 9828, 9836, 10044, l4lx0099, 10329, 10335); aC Opera sunt 
ultima hominis oriunda ex interioribus ejus, quae in ordine 
successivo sunt; ex quibus patet quod in illis coexistant 
omnia voluntatis et cogitationis hominis, proinde omnia 
amoris et fidei ejus. Inde nunc est quod toties in Verbo 
a Domino mandentur opera, et quod homo secundum 
opera judicandus sit. Ex his patet qualis homo est, qui 
separat fidem ab operibus ; quod sit absque fide, et quod 
opera ejus sint mala, scaturientia ex amore sui et mundi, 
obvelata et circumdata talibus quae fidei sunt, sed quae 

a malis, quae intus sunt, contaminata et profanata: quare 
cum homo talis in interiora sua immittitur, quod fit post 
mortem, dum fit spiritus, tunc omnia quae fidei ejus fue- 
runt, quae fecerunt peripherias, disjiciuntur et dissipantur. 
Ex his constare potest unde est quod Johannes, qui reprae- 
sentavit bona charitatis seu bona opera, ad pectus Domini 
accubuerit, quodque secutus Dominum sit, et non Petrus; 
tum quod post resurrectionem Domini una cum matre 
Domini habitaverit, 


VERSUS 13, 14. 


$23. “Et facit signa magna, ut et ignem faciat descendere e caelo interram coram 
hominibus; et seducat habitantes super terra, propter signa quae data ei facere coram bes- 
tia, dicens habitantibus super terra facere imaginem bestiae, quae habet plagam machaerae 
et vixit.’’ 


13. “Et facit signa magna,” significat testificationes et persuasiones [n. 824]; 
“ut et ignem faciat descendere e caelo in terram coram hominibus,” 
significat amorem falst ex malo oriundum ex fastu propriae intelligen- 
tiae, sicut foret amor veri ex bono, qui e caelis in ecclesta [n. 825]; 


14. “Et seducat habitantes super terra, propter signa quae data ei facere 
coram bestia,” significat persuasionem illorum gui in ecclesia sunt, 
[quod vera sint,| per testificationes e Verbo conjunctas ratiocinits e 
naturali homine [n. 826}; “dicens habitantibus super terra facere 
imaginem bestiae,” significat ordinationem statutam, quod prorsus tala 
docerentur et crederentur ab omnibus in ecclesia [n. 827]; “quae habet 
plagam machaerae et vixit,” significat gualta sunt naturalia illa quae 
conjunxerunt illa quae ex sensu naturali Verbi ad confirmationem 
desumpserunt [n. 829]. 


$24. [Vers.13.] “Et facit signa magna.’’—Quod significet 
testificationes et per suastones, constat ex significatione “‘sig- 
norum,” quod sint testificationes et persuasiones (de qua 
supra, n. 706); et quia ‘‘magnum” praedicatur de bono, et 
in opposito sensu de malo, inde per ‘“‘signa magna” signi- 
ficantur testificationes et persuasiones falsi ex malo; quod 
hic de “bestia” dicatur quod ‘‘fecerit signa magna,” est 
quia per illam significantur confirmationes ex Verbo pro 
fide separata a bonis operibus; et cum ratiocinia ex natu- 
rali homine, quae per ‘‘priorem bestiam” significantur, 
confirmantur ex Verbo, tunc non modo testificantur, sed 
etiam persuadent quod ita sit; et hoc ex causa, quia 
separatores illi non volunt ut visus intelleétualis aliquam 
partem in rebus fidei, quas vocant mysteria, habeat; et 
cum visus intelleétualis non adest, potest persuaderi quod- 
cunque libet, etiam quod quisque ex solo Naturae lumine 

[potest] videre quod falsum sit. Propone aliquod falsum, et - 


dic quod id verum sit, quia ab antesignano, qui ab asseclis 
creditur illustratus aut inspiratus, di¢tum est; et deme 
rationis usum, et sic inhibe ne intelle¢ctus luce aliqua intret ; 
visurus eS omnia sicut vera, et persuadeberis: causa est, 
quia prima propositio creditur, et non primum exploratur 
num illa verum sit vel falsum. Ut sciatur quod falsum 
aeque confirmari possit sicut verum, sit hoc levissimum 
exemplum: propone hoc ridiculosum, quod corvus albus 
sit, et confirma id per haec, quod corvus non nascatur 
prorsus niger, quod dum senescit albescat, quod pennae 
ejus interius albae sint, et quoque cutis, et quod sic nigredo 
sit modo umbra albis circuminduéta; et ratiocinare quod 
homo quidem secundum aspe¢étum possit loqui, nempe 
dicere quod sit niger, sed usque ex intelleétu debeat cogi- 
tare, quia homo est, quod albus sit, quia interius albus 
est; sicut licet de solis progressione circum tellurem ex 
aspectu loqui, ut quoque dicitur in Verbo, quod nempe 
oriatur et occidat, sed usque debeat ex intelleétu cogitare 
quod tellus se circumvolvat, et faciat illam apparentiam ; 
adde ratiocinia ex coloribus, quod omnes albi sint ex ori- 
gine, quia sunt ex luce caeli; et ex eo, quod omnis color, 
dum commolitur in pulverem, etiam crystallum nigrum, 
albus sit, de qua re cita auctores optices; insuper aufer 
rationis usum, et dic quod vir auctoritatis et eruditionis 
hoc viderit, et fige mentem in confirmationibus et non in 
prima propositione, forte erit qui persuadebitur: sed hoc 
ridiculosum dicitur, quia fatuum est avem ex alio colore 
quam ex suo, in quo apparet, judicare, sic enim omnia in 
mundo dicerentur alba. Simile est cum falsis haeresium, 
ut. cum maxima illa, quae fuit in Babele, de qua apud 
Danielem, quod rex ibi indiétum ederit, ut pro Deo colere- 
tur; ut quoque est cum ratiociniis illorum, quae ex inferno 
sunt, quod omnia Naturae sint, immo quod Natura semet 
creaverit, et non Deus illam; et si ausim dicere, ita quo- 
que est cum fide justificante absque actuali vitae coopera- 
tione. Talia intelliguntur hic per ‘“‘signa magna,” quae 
fecit bestia e terra ascendens, et quae fecit ut ignis descen- 
derit e caelo in terram coram hominibus, et seduxit habi- 
tantes super terra, propter signa quae data ei facere coram 
bestia, ut in hoc versu et in sequente dicitur. 

$25. “Ut et ignem faciat descendere e caelo in terram co- 
ram hominibus.”—Quod significet amorem falsi ex malo ort- 
undum ex fastu propriae intelligentiae sicut forct amor vert 
ex bono qui “e caelis in ecclesta, constat ex significatione 
“jgnis,” quod sit amor in utroque sensu, nempe amor in 
Dominum, et amor erga proximum, et in opposito sensu 
amor sui et amor mundi (de qua supra, n. 504,539); et inde 
amor boni et veri, tum amor mali et falsi, nam omnia bona 
et inde vera profluunt ex amore in Dominum et ex amore 
erga proximum, et vicissim omnia mala et inde falsa ex 
amore sui et amore mundi: inde est, quod qui in amore 
sui et mundi sunt, in amore omnium malorum inde oriun- 
dorum, et in amore falsorum ex illis malis sint ; (de quibus 
amoribus, et inde oriundis malis et falsis, videatur in Do@trina Novae Hierosolymae, 
n, 65-(2183:) ex significatione facere illum, nempe ignem, 
“‘descendere e caelo;” hoc dicitur, quia tale fit in mundo 
spirituali ab illis qui [in] fide separata sunt, per artes ibi 
notas: quod sit apparentia sicut amor falsi ex malo foret 
amor veri ex bono, est ex confirmatione fidei separatae a 
vita per sensum litterae Vérbi; nam quod confirmatur ex 
Verbo, ex caelo confirmatur; at falsum, dum ex Verbo, 
non ex caelo confirmatur, sed modo apparet sicut e caelo 
confirmatum : et ex significatione ‘‘coram hominibus,” quod 
sit imprimis coram illis qui in fastu propriae intelligentiae 
sunt, et qui scriptis et praedicationibus apud se haereticum 
id dogma confirmant; ex illis derivatur id ad simplices, 
qui non in fastu propriae intelligentiae sunt, at hi non 
confirmant illud apud se, sed autumant quod ita sit, quia 
a viro eruditionis et inde auctoritatis di€tum est et asse- 
veratum ; verum hi solum id memoria tenent, illi autem 
implantant illud suae vitae, imprimis si vixerunt secundum 
illud; et quod implantatur vitae, hoc in aeternum inhae- 
ret, non autem quod solum memoriae. Fastus propriae 
intelligentiae est apud omnes qui falsa confirmant usque 
ad destructionem Divini Veri, in quo sunt angeli caeli: 


sunt enim illi in eo fastu qui se solum spe¢tant, hoc est, 


sui famam, in scriptis et in praedicationibus; sunt enim in 
amore sui, et omnis qui in amore sui est, dum scribit et 
praedicat, in fastu est, et fastus ex proprio hominis omnia 


~trahit ; inde est quod dicatur fastus propriae intelligentiae ; 


amor sui residet in voluntate, ac fastus propriae intelligen- 


~f 

tiae in cogitatione inde; hi itaque, dum aliquid ex se cogi- 
tant, non possunt aliter quam falsa cogitare; proprium 
enim, quod est voluntatis, proinde amoris, dominatur, quod 
in se speétatum non est nisi quam malum: aliter illi qui in 
amore usuum sunt, et inde in amore veri propter verum. 
Quoniam hi, qui in fastu propriae intelligentiae sunt, remo- 
vent opera a fide, et propterea non sciunt quid opera, ne 
quidem quid charitas et quid proximus, immo postquam se 
confirmaverunt, non volunt scire; quare hic dicetur quid 
bona opera. Bona opera sunt omnia quae homo facit, 
scribit, praedicat, immo quae loquitur, non a semet sed a 
Domino; et a Domino facit, scribit, praedicat et loquitur, 
quando vivit secundum leges suae religionis. Leges nos- 
trae religionis sunt, quod nempe Deus unus colendus sit, 
quod adulteria, furta, neces, falsa testimonia, fugienda sint, 
ita quoque fraudes, illicitae lucrationes, odia, vindiétae, 
mendacia, blasphemationes, et plura, quae non solum in 
decalogo, sed etiam ubivis alibi in Verbo, dicuntur peccata 
contra Deum, et quoque abominationes ; quum homo illa 
fugit, quia contra Verbum et inde contra Deum sunt, et 
quia ex inferno sunt, tunc vivit homo secundum leges suae 
religionis; et quantum religionem vivit, tantum ducitur a 
Domino; et quantum ducitur a Domino, tantum opera 
ejus sunt bona; ducitur enim tunc ad faciendum bona, et 
ad loquendum vera, propter bona et propter vera, et non 
propter semet et propter mundum; usus sunt ei jucundi- 
tates, et vera sunt ei deliciae; indies etiam docetur a 
Domino quid faciendum et loquendum est, tum quid prae- 
dicandum aut quid scribendum, nam remotis malis continue 
sub auspicio Domini est, ac in illustratione: at ducitur ac 
docetur non immediate per aliquod diétamen, aut per ali- 
quam inspirationem perceptibilem, sed per influxum in ejus 
jucundum spirituale, unde ei fit perceptio secundum vera 
ex quibus est intelleétus ejus; ex quo cum agit, apparet 
sicut a se agat, attamen agnoscit corde quod sit a Domi- 
no. Omnes angeli in tali statu sunt; et omnes infantes 
in caelo per illam viam ad caelum ducuntur. Aliter vero 
est cum homine, quando a malis abstinet, et illa fugit, 
propter leges civiles, et propter laesionem famae suae ; is 
non fugit illa ex aliqua origine spirituali, sed ex origine 
naturali; inde is quidem opera facit quae exterius apparent 

sicut bona, sed usque interius mala sunt; sunt sicut pic- 
turae ex luto stercoreo induétae coloribus ad visum pul- 
chris, aut sicut meretrices apparentes in forma venusta, et 
ornatae vestibus candidis, ac super fronte et sub auribus 
diadematibus, et usque intus scatent fetoribus. Expende 
nunc, qualis hodie est orbis Christianus, quot sunt hodie qui 
fugiunt adulteria, fraudes, lucrationes illicitas, odia, vin- 
diétas, mendacia et blasphemationes, [non] quia contra Ver- 
bum sunt, et sic contra Deum, sed quia contra leges civiles 
sunt, et [propter] famam, ac timorem ja¢turae honoris et 
lucri in mundo; sed inquire interius in causam, et apper- 
cipies quod hoc inde sit, quia non credunt quod caelum 
et infernum sint, et quod non vita post mortem. Ex his 
patet quod quicquid homo facit, tam parvum quam mag- 
num, dum facit ex religione, et in ecclesia ex Verbo, post- 
quam detestatur mala quia peccata sunt et in se infernalia, 
bonum opus sit; at vicissim, quod quicquid homo facit, 
tam parvum quam magnum, dum non facit ex religione, 
et apud nos ex Verbo, malum opus sit. (Plura de his videatur 
supra, n. 803.) Sciendum usque est, quod qui mala fugit 
quia contra leges Divinas in Verbo sunt, etiam fugiat illa 
quia contra leges civiles et morales in mundo sunt, homo 
enim ex his cogitat quando in statu naturali est, at ex illis 
quando in statu spirituali: ex quo sequitur, quod propter 
famam et sui honorem mala fugere et bona facere, nec 
damnosum sit, modo Verbum et inde religio locum supe- 
riorem teneant, et faciant caput, ac ipse et mundus locum 
inferiorem, et faciant pedes: sin aliter, pedibus conculcatur 
religio, et capite colitur mundus. 

$26. [Vers.14.] “Et seducat habitantes super terra propter 
signa quae data e/ facere coram 6estia.”—Quod significet 
persuasionem tllorum quit ab ecclesia sunt, quod vera sint, 
per testificationes e Verbo conjunctas ratiociniis e naturalé 
homine, constat ex significatione ‘‘seducere,” quod sit per- 
suadere falsa, nam persuasio falsi est seductio; ex signifi- 
catione ‘“‘habitantium super terra,” quod sint qui ab eccle- 
sia sunt (ut supra, n. 821[2]); ex significatione ‘‘signorum,” 
quod sint testificationes et inde persuasiones (ut mox supra, 
n. 824), hic testificationes ex sensu litterae Verbi; et ex 
significatione “‘bestiae,” coram qua fecit illa signa, quod 
sint ratiocinia ex naturali homine (de qua supra, n. 774): quod 

hic per ‘‘signa faéta ab hac bestia coram altera” signifi- 
centur testificationes € sensu litterae Verbi conjunétae 
ratiociniis e naturali homine, est quia per “‘ bestiam, quae 
fecit signa” significantur confirmationes e sensu litterae 
Verbi, et per ““bestiam coram qua facta sunt signa” signi- 
ficantur ratiocinia e naturali homine ; hic itaque significatur 
conjunctio confirrmationum e Verbo cum ratiociniis  illis ; 
et cum conjunguntur, tunc fiunt testificationes*et persua- 
siones: ratiocinia enim e naturali homine in spiritualibus 
coram mundo non valent, at cum eadem confirmantur e 
Verbo, valent; causa est, quia Verbum est Divinum, et’id 
in sensu litterae consistit ex apparentiis veri, et ex corre- 
spondentiis, in quibus genuina vera, quae intus latent, 
non nisi quam ex illustrato videri possunt ; a non illustrato 
autem possunt apparentiae veri trahi ad confirmandum 
falsa sicut vera, nam apud non illustratum fallaciae regnant, 
et ex fallaciis sunt ratiocinia: illustratus autem videt ex 
spirituali et simul ex naturali luce, et naturalis lux apud 
illum illustratur a spirituali; non illustratus vero videt 
solum ex naturali luce separata a spirituali, quae lux in 
spiritualibus non lux sed caligo est; haec caligo usque 
post confirmationes falsi apparet sicut lux veri, sed est 
sicut lux in infernis, quae coram illis qui ibi sunt apparet ut 
lux, sed ut primum intrat lux e caelo, vertitur lux ibi in 
meram caliginem, et cogitatio eorum obstupescit ; in infer- 
nis in quibus sunt illi qui altius persuaserunt sibi falsa ex 
dote cogitandi interius quam alii, in luce phantasiae sunt, 
quae lux ad modum candet, sed haec lux in adhuc magis 
furvam caliginem vertitur per influxum radiorum lucis e 
caelo; talis lux est lux confirmationis falsi ex sensu litterae 
Verbi per ratiocinia ex fallaciis naturalis hominis: inde 
patet quod lux confirmationis falsi usque ad destru¢tionem 
Divirii Veri, quod in caelo est, sit lux infernalis. Quoniam 
in praecedentibus articulis a€tum est de bonis operibus, 
velim hic continuare telam, et ostendere quid amor in 
Dominum. In tertio seu intimo caelo sunt omnes in 
amore in Dominum a Domino; et illi tales sunt ut vitae 
suae inscripta vera possideant, et non memortiae sicut an- 
geli inferiorum caelorum; quae etiam causa est quod illi 
qui in tertio caelo sunt nusquam loquantur de veris, sed 
solum audiant alios loquentes de illis, ac respondeant vel 

quod ita sit, vel quod aliquid ita, vel quod non ita: vident 
enim in se num sint vera quae audiunt, vel num non sint 
vera, et hoc vident non ex aliquo visu in cogitatione, sicut 
alii, sed ex affe€tione veri in intelle&tu; omnia enim vera 
apud illos inscripta sunt illorum affectionibus, quae suam 
essentiam trahunt ex amore caelesti, qui est amor in Domi- 
num; ita ‘vera apud illos unum faciunt cum affe€tionibus 
illorum, Et quia illiangeliin ‘amore in Dominum a Domi- 
no sunt, illorum vita interior consistit ex meris affeCctionibus 
boni et veri ex illo amore; inde est quod non loquantur 
vera, sed faciant vera, ita bona opera; affectiones enim 
boni et veri, quae ex illo amore sunt, non possunt aliter 
quam actu existere; et dum existunt, vocantur usus, ac 
intelliguntur per bona opera. Percipiunt etiam in se quale 
usuum seu operum ex affectione ex qua sunt, et quoque 
eorum differentias ex plurium affeétionum conjunétione ; 
ita faciunt omnia cum interiore sapientia. Et quia illi non 
cogitant vera et inde loquuntur illa, sed modo faciunt illa, 
et hoc venit ex amore illorum in Dominum, et inde ex 
solis affectionibus, ex quibus consistit vita eorum, patet 
quod amor in Dominum consistat in faciendis veris ex 
affectione illorum, et quod faéta illorum sint bona opera; 
proinde quod amare Dominum sit facere ; quod etiam intel- 
ligitur per Domini verba apud Fohannem, 


“Qui habet praecepta mea, et facit illa, ille est quiamat Me:....qui vero 
non amat Me, verba mea non servat”’ (xiv. 21, 24): 


et illi intelliguntur per haec apud Yeremzam, 


“Dabo legem meam in medio eorum, et super cor illorum scribam illam : 
....neque docebunt..quis socium suum, aut quis fratrem suum,.. 
Agnoscite Jehovam: omnes enim cognoscent Me, a minimo eorum 
ad maximum eorum” (xxxi. 33, 34): 


per “‘legem” intelliguntur omnia Verbi, ita omnia vera et 
bona caeli; ‘‘in medio eorum” significat in vita eorum ; 
et “cor,” super quod lex scribetur, significat amorem. Ex 
his patet quam ampla sit doctrina amoris in Dominum, est 
enim doétrina omnium affectionum, quae sunt amoris ; et 
unaquaevis affectio sibi inscripta habet vera secundum 
quale perfectionis ejus, et producit illa atu cum infinita 
varietate ; et affectiones illae non in intelleétum sub specie 
idearum veniunt, sed ad perceptionem sensitivam interio- 

rem sub specie jucunditatum voluntatis; quare non per 
verba describi possunt. Illi angeli tertii caeli fiunt qui 
leges vitae ex Verbo hauriunt, ac vivunt secundum illas, 
et qui colunt Dominum. 

827[a]. “Dicens habitantibus super terra facere imaginem 
bestiae.”—Quod significet ordinationem statutam quod pror- 
sus talia docerentur et crederentur ab omnibus in ecclesta, 
constat ex significatione ‘‘habitantium super terra,” quod 
sint omnes qui ab ecclesia (ut mox supra, n. 826); et ex signifi- 
catione ‘‘imaginis bestiae,” quod sit do¢trina fidei separatae 
a bonis operibus et inde cultus, confirmata ex sensu litterae 
Verbi per ratiocinia ex naturali homine; inde per ‘‘facere 
illam imaginem” significatur facere statutum seu ordinare 
quod prorsus ita doceatur et credatur; ut quoque fa¢tum 
est in ecclesiis 'ubi doétrina fidei separatae recepta est. 
Quod “‘imago” illa significet, est quia omnia spiritualia 
sisti possint per imagines, tum per idola in mundo spiritu- 
ali, et per illa effigiari singula doétrinae, quod etiam faétum 
vidi; inde est quod ‘“‘imagines” et ‘‘idola” in Verbo talia 
significent ; quod ‘‘idola” significent falsa doétrinae, videa- 
tur supra (n. 587, 650[d], 65.4[4], 780[a]) : inde nunc per ‘‘dicere 
habitantibus super terra facere imaginem bestiae,” signifi- 
catur ordinatio statuta ut ab omnibus in ecclesia prorsus 
talia docerentur et crederentur. Quod apud illos qui ab 
Ecclesiis Antiquis fuerunt imagines repraesentativae doc- 
‘trinae eorum et inde cultus faétae sint, at quod filiis Israelis, 
propter propensionem animi eorum ad cultum idololatri- 
cum, illas facere prohibitum fuerit, constat ex Verbo. Ut 
itaque sciatur quod ‘‘imagines” talia significent, velim ad 
confirmationem sequentia loca e Verbo adducere :—Apud 
Mosen, 


“Non facies tibi sculptile, aut ullam imaginem quae in caelis desuper, et 
quae in terris infra, et quae in aquis sub terra; non incurvabis te 
illis, et non coles illa” (Zod. xx. 4, 5); 

“Non facietis vobis idola, nec sculptile aut statuam erigetis vobis, nec 
lapidem imaginis dabitis in terra vestra ad incurvandum vos 
Giillis” (Levit xxvi. 1); 

“Ne faciatis vobis sculptile imaginis ullius similitudinis, figuram maris 
aut feminae, figuram ullius bestiae quae in terra, figuram ullius 
avis alae quae volat sub caelo, figuram ullius reptilis in terra, figu- 
ram ullius piscis qui in aquis sub terra” (Deutr. iv. 16-18) : 


quod filiis Israelis prohibitum fuerit idola, sculptilia, ima- 
gines et figuras ullius rei in caelis, in terra, et in aquis 

facere, erat, quia Ecclesiae Antiquae, quae fuerunt ante 
Ecclesiam Israeliticam, ecclesiae repraesentativae fuerunt, 
et quia filii Jacobi prorsus externi homines fuerunt, et 
externi homines eo tempore, quando omnis cultus reprae- 
sentativus fuit, proni ad idololatrias erant, ita ad cultum 
talium quae coram oculis apparebant. Nunc quia Antiquae 
Ecclesiae repraesentativae fuerunt, ideo homines istarum 
ecclesiarum fecerunt sibi sculptilia et imagines variarum 
rerum, quae repraesentabant et inde significabant caelestia ; 
et antiqui deleétabantur illis ex eo quod significarent talia ; 
quare cum illa inspectabant, recordabantur caelestium quae 
repraesentabant, et quia haec religionis illorum fuerunt, illa 
colebant ; inde erant illis luci, erant excelsa, erant.figurae 
sculptae, fusae et picétae, positae vel in lucis, vel super 
montibus, vel in templis, vel in domibus eorum. Inde in 
Aegypto, ubi scientia repraesentationum, quae eadem est 
cum scientia correspondentiarum, floruit, fuerunt imagines, 
idola et sculptilia, tum hieroglyphica; similiter apud varias 
gentes. Sed quando homines ecclesiarum illarum ab inter- 
nis faéti sunt externi, tunc caelestia et spiritualia, quae 
repraesentabantur et inde significabantur, remanserunt sic- 
ut traditiones apud illorum sacerdotes et sapientes, qui 
vocati sunt magi et harioli; inde vulgus propter religiosum, 
quod patres illorum in illis viderunt, coepit colere illa, et 
Mlyocare suos deos. Nunc quia filii Jacobi prae ceteris 
externi homines fuerunt, et inde proni ad idololatrica, et 
quoque ad magica, ideo tam severe prohibitum fuit illis 
sibi facere sculptilia, imagines et figuras ullius similitudinis 
rerum existentium in caelis, super terra, et in mari; quia 
omnia quae in mundo sunt, repraesentativa sunt, sicut 
volatilia, bestiae, pisces, reptilia ; nam quantum illa idolo- 
latrice colebant, tantum non agnoscebant Jehovam; sed 
usque quia etiam apud illos repraesentativa ecclesia fuit, 
aedificatum est Tabernaculum, in quo repraesentativa cae- 
lestium praecipua posita fuerunt, sicut mensa super qua 
panes, altare aureum super quo suffiebatur, candelabrum 
cum lucernis, arca cum propitiatorio et cum cherubis de- 
super, altare non procul ab ostio tabernaculi, super quo 
ignis sacer; ac postea aedificatum est Templum, in quo 
etiam’ omnia repraesentativa erant, sicut picturae inibi, 
lavacra extra illud, mare aeneum sub quo boves qui porta- 

bant, tum columnae et porticus, cum vasis ex auro, quae 
omnia illis licuit colere sicut sanéta, modo agnoscerent 
Tabernaculum ac postea Templum pro Habitaculo Jeho- 
vae: haec data sunt illis ne defleéterent ad idololatrica et 
magica, quae tunc erant apud varias gentes in Asia, ut in 
Aegypto, Syria, Assyria, Babele, Tyro et Sidone, Arabia, 
Aethiopia, Mesopotamia, ac imprimis in terra Canaane, et 
circum illam. Ex his constare potest unde est quod ‘‘ido- 
la” in Verbo significent falsa religionis, ac ‘‘imagines” doc- 
trinalia. Quod talia fuerint apud varias gentes in terris 
Asiaticis, constare potest ex diis Labanis Syri, quos Rachel 
uxor Jacobi abstulit (Gez. xxxi. 19, 20); ex vitulis et aliis 
idolis in Aegypto; ex hieroglyphicis ibi sculptis et pi¢tis 
in templis, super obeliscis et super parietibus ; ex Dagone 
idolo Philisthaeorum in Ekrone; ab idolis a Salomone 
factis, ac postea a regibus in templo Hierosolymae, ac in 
Samaria; et ab altaribus, statuis, imaginibus et lucis, apud 
gentes terrae, quae filii Israelis destruere jussi sunt, ut 
patet ex variis locis in Verbo. 


[b.] Ex scientia correspondentiarum et repraesenta- 


tionum etiam fuit, 


Quod sacerdotes et harioli Philisthaeorum suaserint ut facerent imagines 
haemorrhoidum et murium qui vastarunt terram, ex auro, et pone- 
rent illas juxta arcam, quam remittebant super plaustro novo ducto 
a vaccis ; et quod sic darent Deo Israelis gloriam (1 Sam. lvi., seq.) ; 


sciebant enim tunc sacerdotes et harioli illorum, quid illa 
omnia repraesentabant ; et quod haemorrhoidum et murium 
imagines significarent falsa religionis illorum, quae placa- 


rentur per illas factas ex auro, ut dona. Doétrinalia etiam 


6c 


per ‘‘imagines” significantur in sequentibus locis:—Apud 

zechielem, 
““Argentum eorum in plateas projicient, et aurum eorum in abomina- 
tionem erit,. .eo quod decus ornatus suiin superbiam transposuerint, 


ac imagines abominationum detestationum suarum fecerint ex eo ; 
ideo dedi id illis in abominationem” (vii. [19,] 20): 


agitur ibi de devastatione ecclesiae per falsa et mala, quae 
intelligitur ibi per “‘ gladium,” ‘‘pestem” et ‘‘famem” (vers. 
15), quae consument illos: per ‘‘argentum,” quod in pla- 
teas projicient, et per ‘‘aurum” quod in abominationem erit, 
significatur verum ecclesiae ac bonum ejus versa in falsum 
et in malum; ‘‘in plateas projicere” significat dispergere, 

et “esse in abominationem” significat verti in malum infer- 
nale, nam hoc abominationi est: ‘‘quod decus ornatus sui 
in superbiam transposuerint, ac imagines abominationum 
detestationum suarum fecerint ex eo,” significat quod totam 
ecclesiam et do¢trinam ejus, ac omnia quae in ea, imple- 
verint profanis; ‘‘decus ornatus” significat ecclesiam et 
ejus doétrinam ; ac ‘‘imagines abominationum detestatio- 
num” significant omnia ejus, ita do¢trinalia, quorum bona 
et vera profanata sunt; ‘‘abominationes” sunt bona pro- 
fanata, ac ‘‘detestationes” sunt vera profanata. Apud 
eundem, 
“ Accepisti. .vasa ornatus tui ex auro meo et ex argento meo, quod dede- 
ram tibi, et fecisti tibi imagines maris, cum quibus scortareris”’ (xvi. 
17): 
haec de ‘“‘abominationibus Hierosolymae,” per quas intelli- 
guntur adulterationes veri ac boni doctrinae ex Verbo; 
‘vasa ornatus ex auro et argento” significant cognitiones 
boni et veriex Verbo; ‘‘facere inde imagines maris” signi- 
ficat facere doétrinalia ex falsis apparentia sicut ex veris; 
et “‘scortari cum illis” significat falsificationem illarum. 
Apud eundem, 
Oholiba scortata est in Aegypto,....‘‘amavit filios Aschuris ;....addi- 
' dit ad scortationes suas..cum vidisset viros pictos super pariete, 


imagines Chaldaeorum pictos minio,....adamavit eos ad aspectum 
oculorum ” (xxiii. (3, 12, 14, 16): 


per ‘“‘Oholibam” intelligitur Hierosolyma, per quam signi- 
ficatur ecclesia quoad doétrinam, proinde doétrina eccle- 
siae; per ‘‘scortari” significatur falsificatio et adulteratio 
Verbi; et quia per ‘“‘Aegyptum” significantur vera natu- 
ralia, quae vocantur scientifica, et per ‘‘Aschurem” vera 
rationalia, tum in opposito sensu falsa, inde patet quid 
significatur per ‘‘scortari cum illis:” quoniam per ‘‘Chal- 
daeos” significantur vera Verbi profanata, quia applicata 
amoribus sui et mundi, inde per ‘“‘imagines Chaldaeorum” 
significantur doétrinalia illis amoribus litantia; ‘‘pictae 
_minio,” significat illa exterius apparentia sicut vera, tametsi 
intus sunt profana; simile significatur per ‘‘viros pi¢tos 
super pariete ;” ‘‘paries pictus” est doétrinalium apparentia 
in externis. Per “‘imagines” similia significantur apud 
Esaiam, cap. ii. 16; apud Davidem, Ps. |xxiil. 20; tum in 
sequentibus in Apocalypsi, cap. iv. Q-I1; cap. Xv. 2; Cap. 


2324 APOCALYPSIS EXPLICATA. 


Xvi. 2; Cap. Xix. 20; Cap. XX. 4.  (Videantur insuper quae de “‘ idolis’ 
et “‘sculptilibus"’ supra, n. 587, 650[¢], 654[%], 780[a], dicta, et ex Verbo 


allata et explicata sunt.) 
| 


828. Actum est supra de amore in Dominum, in quo 
amore sunt angeli qui in tertio caelo; sequitur nunc ut 
aliquid dicatur de amore erga proximum apud illos angelos. 
Per ‘‘proximum” ab illis intelliguntur usus, qui "quidem 
sunt opera; sed usus illis sunt omnia quae fiunt apud illos 
a Domino, quae praecipue spectant cultum Domini, eccle- 
siam Ipsius, implantationem san ¢torum ejus, praecipue apud 
infantes, cum quibus habent conjun¢tionem, et quibus inspi- 
rant innocentiam et ejus affectiones, etiam bonum societatis 
in communi et quoque in particulari: haec sunt praecipue 
amoris illorum, quia sunt amoris Domini; operatur Domi- 
nus illa apud eos per amorem implantatum vitae illorum, 
qui talis est ut in illis percipiant jucunditatem vitae suae. 
Quod illa sint eorum proximus, est quia non spectant 
ad personas, sed ad talia quae apud personas; in sapientia 
enim prae ceteris angelis sunt, et sapientia est speétare 
alios ex talibus quae apud illos sunt, et quae faciunt illos: 
unusquisquis enim angelus, spiritus et homo est suus amor 
et sua affectio, ita suum bonum et inde suum verum ; haec 
quia faciunt illos, non ad aliud speétare possunt, quia sapi- 
entes sunt, quam ex quo sunt; hoc illis est proximus, seu 
frater et socius, ut saepius in Verbo dicitur; “‘frater” est 
illis bonum et ‘‘socius” est illis verum: inde patet quid amor 
erga proximum in tertio caelo. Reliqua quae concernunt 
vitam civilem, moralem, et domesticam, sunt quoque opera, 
quae ex affectione faciunt ; sed non sunt opera talia quae ab 
illis intelliguntur per “‘ proximum,” seu ‘‘fratrem et socium,” 
trahunt enim aliquid ex mundo, tum etiam ex “utili pro se 
et suis ; sunt usuum praediftorum derivationes et produttio- 
nes, et sunt talia quae procedunt ex cogitatione eorum, de 
quibus ideo possunt sermocinari; haec vitam illorum corpo- 
ris tenent in statu, ut vita amoris illorum inhabitare possit, 
ac fungi suis usibus. Hi angeli, quia tales sunt, non sciunt 
quid charitas nec quid fides; sed pro charitate illis est amor 
boni, et pro fide illis est amor veri; sunt etiam continue 
in amore boni et veri, quia vita illorum’est affectio boni, 
in qua et ex qua est perceptio veri; quare cum nominatur 
charitas.ex qua fides, et cum nominatur fides quae ex cha- 

ritate, non sciunt quid sunt. Angeli tertii cacli, quia tales 
sunt, apparent coram angelis inferiorum caelorum sicut 
infantes, quidam sicut pueri, et omnes sicut simplices; 
tum etiam incedunt nudi. Quod appareant sicut infantes 
et sicut pueri, est quia in innocentia sunt, et amor in 
Dominum a Domino est innocentia ; inde etiam [per] ‘‘in- 
fantes” et per “‘pueros” in Verbo innocentia et quoque 
amor in Dominum significatur. Quod appareant simpli- 
ces, est quia non de sanétis caeli et ecclesiae loqui pos- 
sunt ; illa enim apud eos non in memoria sunt, unde omnis 
loquela, sed in vita; et inde in intelleétu non sicut cogita- 
tio, sed sicut affectio boni in sua forma, quae non descen- 
dit in sermonem; quae si descenderet, non loqueretur, 
sed modo sonaret ; et illi qui de talibus non loqui possunt, 


‘apparent sibi et aliis sicut simplices: tum etiam quia in 


humilitate cordis sunt, scientes quod sapientia sit perci- 
pere quod vix aliquid sit quod sapiunt, respective ad illa 
quae non sapiunt. Quod procedant nudi, est quia ‘‘nudi- 
tas” in sensu spirituali est innocentia, et quia ‘‘vestes” 
significant vera investientia bonum, et vera investientia 
sunt in memoria, et inde in cogitatione; apud eos autem 
vera sunt in vita, ita abscondita, et non se manifestantia 
quam coram perceptione, dum alii loquuntur illa, ac min- 
istri illorum ex Verbo praedicant illa: perficiuntur etiam 
ex loquelis illorum qui in intelleétu veri sunt, ex praedi- 
cationibus, et quoque ex libris: scribunt etiam, sed non 
per litteras, ut alii angeli, sed per curvaturas et inflexio- 


“nes, quae continent arcana, quae intellectum angelorum 


in inferioribus caelis transcendunt. Habitant quoque in 
expansis supra alios, ac ibi in hortis ubi arboreta et floreta, 
sic in perpetuis repraesentativis caelestium ; et quod mirum, 
non invenitur ibi lapis; causa est, quia “lapis” significat 
verum naturale, ‘‘lignum” autem bonum, ‘‘arbor” percep- 
tionem, ac “‘flos” implantationem. Haec de amore in 
Dominum, et de amore erga proximum, ita de amore 
caelesti; in sequentibus dicetur de amore spirituali, tum 
de charitate et de fide. 

829. “Quae habet plagam machaerae et vixit.”—Quod 
significet gualia sunt naturalia illa quae conjunxerunt ila 
guae ex sensu naturali Verbi ad confirmationem desumpse- 
runt, constat ex explicatione illorum quae supra in versu 


& 

tertio hujus capitis diéta sunt, ubi haec verba, ‘“‘ Vidi unum 
capitum ejus sicut sauciatum ad mortem, et plaga mortis 


” 


ejus sanata est ;” explicationem videas supra (n. 785, 786): 
quod ‘‘machaera” significet pugnam falsi contra verum, 
ac destructionem veri per falsa, videatur etiam supra (a. 


131367). ‘ 


VERSUS I5. 


830. “Et datum ei dare spiritum imagini bestiae, ut et loquatur imago bestiae, et 
Ffaciat ut quicunque non adorant imaginem bestiae, occidantur.’”’ 


15. “Et datum ei dare spiritum imagini bestiae,” significat guod per conjunc- 
tionem cum Verbo aliquid vitae spiritualis inesset [n. 831]; “ut et 
loguatur imago bestiae,” significat guod inde e caelo consentiens influx- 
ertt in cogitationem loguelae proximam, ab amore naturali excitatam 
et incensam [n. 832]; “et faciat ut quicunque non adorant imaginem 
bestiae, occidantur,” significat minas mortis aeternae pro illis qui non 
omnia et singula, quae sic stabilita sunt, credunt [n. 833]. 


S3X- [Vers.15.] “Et datum ei dare spiritum imagini bestiae.” — 
Quod significet guod per conjunctionem cum Verbo aliquid 
vitae spiritualts inesset, constat ex significatione “‘ spiritus,” 
quod sit vita spiritualis (de qua sequitur); et ex significatione 
‘‘imaginis bestiae,” quod sit doétrina fidei separatae a 
bonis operibus, quae doceretur et crederetur in ecclesia 
(de qua supra, n. 827[a]); inde sequitur, quod per ‘‘dare spiri- 
tum imagini bestiae,” significetur quod per conjunctionem 
ratiociniorum ex naturali homine cum Verbo aliquid vitae 
spiritualis inesset ; sed quale vitae, dicetur in sequentibus. 
Quod per “‘spiritum” significetur vita spiritualis, est quia per 
‘‘spiritum” in supremo sensu significatur Divinum Verum 
procedens a Domino, et inde applicate ad homines, qui id 
recipiunt, significatur vita spiritualis (videatur supra, n. 183): 
vita spiritualis est eadem cum vita ex Divinis veris; et 
quia Verbum est Divinum Verum, et inde ex illo est vita 
spiritualis homini, ideo quando ratiocinia ex naturali ho- 
mine pro fide separata a vita, conjunéta sunt cum Verbo, 
et inde faéta est do¢trina pro ecclesia, inest ei aliquid 
vitae spiritualis; nam omnia quae in Verbo sunt, in se 
spiritualia sunt, et dant vitam spiritualem illis qui ei stu- 
dent, secundum receptionem corde: quare Dominus dicit, 


“Verba, quae Ego loquor vobis, spiritus sunt et vita sunt” (of. vi. 63). 


Quoniam in antecedentibus aétum est de amore caelesti, 

in quo sunt angeli tertii caeli, velim nunc aliquid dicere de 
amore spirituali, in quo sunt angeli secundi caeli. Amor 
spiritualis est amor veri, ac in supremo sensu amor Divini 
Veri quod procedit a Domino; ita quoque amor in Domi- 
num, sed in inferiori gradu quam in quo sunt angeli caeles- 
tes: hi, nempe angeli caelestes, in amore in Dominum sunt 
ex receptione Divini Boni ab Ipso; illi autem, nempe angeli 
spirituales, in amore in Dominum sunt ex receptione Divini 
Veri ab Ipso; differentia est sicut inter amorem voluntate 
et inter amorem intelle¢ctu, aut sicut inter flammam et ejus 
lucem ; etiam lux apud angelos tertii caeli trahit a flammeo, 
et lux apud angelos secundi caeli trahit a candido (sed piura 
de his videantur in opere De Caelo et Inferno, n. 126-140). Similiter differt 
vita illorum: vita angelorum tertii caeli consistit in affec- 
tionibus boni, et vita angelorum secundi caeli in affe¢tio- 
nibus veri; illa differentia talis est ut probe internoscantur 
ex faciebus, et quoque ex loquelis. Quoniam amor spiri- 
tualis est amor veri, et illi quoad vitam suam sunt affec- 
tiones veri, ideo illi loquuntur de sanétis caeli et ecclesiae 
secus ac angeli tertii caeli, qui de illis non loqui possunt, 
ut supra dictum est; at quia usque angeli caelestes per- 
ficiuntur sapientia per auditionem, ideo sunt angeli inter-. 
medii, qui vocantur angeli caelestes spirituales, qui prae- 
dicant et docent vera in templis illorum, quae vocantur 
Domus Dei, et sunt ex ligno. Quod angeli spirituales, 
ex amore spirituali qui facit vitam illorum, sint affectiones 
veri, et non affecétiones boni, est quia illi per aliam viam 
teformantur et regenerantur, ac fiunt angeli, quam angeli 
caelestes ; angeli enim spirituales primum admittunt vera 
in memoriam, et inde in intelleétum, qui sic ab illis forma- 
tur; et tunc quantum afficiuntur Divinis veris spiritualiter, 
hoc est, propter illa, tum propter vitam secundum illa, 
tantum perficiuntur; angeli autem caelestes non primum 
admittunt vera in memoriam, sed statim in voluntatem, 
et per actus in vitam: inde hi non loqui possunt de Divi- 
nis veris, sed solum volunt et faciunt illa; illi autem 
loquuntur Divina vera, quia inscripta etiam sunt memo- 
riae apud illos, et cogitatio ex memoria loquitur. At 
spirituales angeli non admittunt aliquod verum in memo- 
riam, et inde in intelle€tum apud se, nisi videant illud ; 
angeli enim in illo caelo vident vera ex luce veri, ita ex 

illustratione a Domino; sunt enim vera in caelis objeéta 
spiritualia, quae clarius coram angelis ibi apparent quam 
objecta naturalia coram hominibus in mundo; qudre illi 
™sciunt quod fides-non aliud sit quam agnitio veri quia 
vident quod verum sit, et prorsus non capiunt quod dari 
possit apud aliquem fides alicujus rei non visae, seu intel- 
leétae ; sic enim non scit homo num verum sit aut num 
falsum, ac fides falsi est damnosa: inde patet quod visus 
intelleétualis apud illos sit visus spiritualis. Angeli illi 
perficiuntur intelle¢tu, quantum in amore veri sunt prop- 
ter vitam et ejus genuinos usus, ac tantum implantantur 
vera vitae illorum, ac fiunt affeétiones veri; trahunt enim 
vera omnem suam essentiam et inde vitam a bono, ita 
intelleétus a voluntate et ejus activo; intellectus enim est 
receptaculum veri, et voluntas est receptaculum boni, et 
activum eorum complet et fundat; inde etiam vera, ex 
quibus formatus est intelle¢étus eorum, quando fiunt volun- 
tatis, et inde actus, vocantur bona, sed bona spiritualia ; 
quae quia tunc fiunt amoris illorum, intrant vitam, et for- 
mant illam. Ex his quoque patet quod vita cujusvis 
hominis sit ex operibus ejus, quia affeétio quae voluntatis 
et cogitatio quae intelleétus in illis terminantur, et sic 
existunt; quae nisi terminatae sunt, pereunt: voluntas 
enim non existit nisi activa fiat; et si non voluntas est, 
perit intelleétus, et remanet solum facultas intelligendi. 
Quia amor eorum est amor veri, ideo pro proximo agnos- 
cunt verum actu, quod vocatur bonum spirituale ; ita bonum 
ecclesiae, bonum societatis in qua sunt, bonum concivium 
in societate, proinde etiam bonum morale quod vocatur 
sincerum, et bonum civile quod vocatur justum: quare 
amor eorum erga proximum etiam consistit in exercitiis, 
quae sunt opera; omnes etiam ibi usus amant, ac inten- 
dunt operibus, per quae cogitationes suas tenent quasi 
domi, et detinent ab otio, quod est, sicut etiam vocatur, 
pulvinar diaboli. Sciunt quod non alii possint in amore 
spirituali teneri quam qui jucundum in operibus percipiunt ; 


hi in sua affe€tione stata sunt, reliqui in omni et sic in 


nulla, nam divagantur quo voluptates et cupiditates illos 
ferunt. Angeli secundi caeli etiam, sicut angeli tertii 
caeli, habitant distin¢cti in societates; at horum societates 
sunt supra illorum, propter influxum amoris caelestis in 

amorem spiritualem; nam amor spiritualis trahit suam 
essentiam ab amore caelesti, per influxum mediatum et 
immediatum a Domino. Sunt in caelo spirituali palatia 
magnifica, in quibus intus omnia fulgent lapidibus pretio- 
sis, et decoramentis in talibus formis ut non aequari pos- 
sint aliqua pictura in mundo, nec exprimi verbis; ars enim 
ibi in sua arte est, imprimis architectonica: ex illo caelo 
trahunt plures artes in mundo suas leges et harmonias, 
unde pulchritudines. Argentum, quod apud illos qui infra 
illos caelos habitant invenitur, datura Domino ex illo caelo, 
at aurum ex caelo tertio; nam argentum correspondet bono 
spirituali, quod in sua essentia est verum, et aurum corre- 
spondet bono caelesti. Angeli spirituales vestibus ex bysso 
et serico, in genere splendentibus, induti sunt: et quia caeli 
spirituales correspondent oculis, ibi sunt paradisiaca, tum 
visa iridea in multis locis, quae etiam ineffabilis pulchri- 
tudinis sunt. Non sciunt aliquid ibi de sensu litterae Verbi, 
sed de sensu spirituali ejus, in quo sensu illis est Verbum, 
quod ab unoquovis legitur: ibi justitia, sinceritas, veritas, 
castitas, et plures moralis vitae laudes regnant. Illi caeli 
constituunt regium Domini; at caeli superiores, ubi sunt 
angeli caelestes, constituunt sacerdotium Domini; nam 
regium Ipsius est Divinum Verum, ac sacerdotium Ipsius 
est Divinum Bonum. . 

832. “Ut et /oquatur imago bestiae.”—Quod significet 
quod inde e caelo consentiens influxerit in cogitatiouem loquelae 
proximam, ab amore naturali excitatam et incensam, constare 
potest ex loquela et praedicatione illorum qui separationem 
fidei a vita per Verbum confirmant ; omnia enim et singula 
Verbi communicant cum caelis, et inde influit sanétum 
apud loquentem aut praedicantem; sed id sanétum non 
in aliquam affectionem spiritualem et inde cogitationem 
potest influere, quia omnes illi qui in fide separata a vita 
sunt, non spirituales sed mere naturales sunt; quare id 
sanctum influit in amorem eorum naturalem, qui excitat 
et incendit cogitationem loquelae proximam: inde est quod _ 
tales etiam loqui et praedicare possint sicut spirituales, 
tametsi illis nulla affeétio spiritualis est, sed modo affectio 
naturalis, quae est affeétio gloriae, honoris aut lucri; haec 
affectio usque excitatur, immo incenditur ex influxu san¢cti 
e caelo. Quod Verbi sensus litterae communicet cum 

caelo, est quia omnia et singula ibi sensum spiritualem in 
se continent, ac sensus spiritualis percipitur in caelis, 
quando sensus naturalis, qui est sensus litterae, intelligi- 
tur ab homine. Quod ita sit, ex multa experientia e 
mundo spirituali mihi confirmatum est. Audivi quod ali- 
qui recitarent verba ex sensu litterae Verbi, et percepi, 
quod illico communicatio illis faéta sit cum aliqua societate 
caeli, ad illam enim penetravit sensus spiritualis, qui inerat 
verbis e sensu litterae recitatis. Mali spiritus quandoque 
abutuntur hac communicatione ad comparandum sibi patro- 
cinium e caelis. Ex his constare potest quale est Verbum 
in sensu litterae; et quia est communicativum cum caelo, 
ideo consentiens spirituale cum naturali, quod est sanétum, 
influit inde in amorem naturalem loquentis aut praedicantis 
ex Verbo, qui dmor excitat cogitationem loquelae eorum 
proximam. Cogitatio loquelae proxima dicitur, quia homini 
est cogitatio interior et cogitatio exterior; -cogitatio illi 
interior est quando solus est et secum cogitat, at cogitatio 
exterior illi est quando cum aliis est et cum illis loquitur: 
cuivis notum est "quod homo possit secum cogitare aliter 
quam loquitur coram hominibus; cogitatio haec exterior 
intelligitur per cogitationem, loquelae proximam: hance 
cogitationem excitat et incendit amor naturalis, qui est 
amor gloriae, honoris aut lucri, apud illos qui in falsis sunt, 
et falsa confirmant ex sensu litterae Verbi. Hoc nunc est 
quod significatur per quod ‘‘datus sit spiritus imagini bes- 
tiae,” et ‘ut loquatur imago bestiae,” per quae significatur, 
quod doétrinae fidei separatae a vita, per conjuncétionem 
cum Verbo, aliquid vitae spiritualis inesset, et quod inde 
e caelo consentiens influxerit in cogitationem loquelae 
proximam, ab amore naturali excitatam et incensam. Quo- 
niam in superiori articulo aétum est de amore spirituali, 
qui est illis, et qui facit vitam illorum qui in secundo caelo 
sunt, et quia homo non scit quomodo amor fit spiritualis, 
paucis hic dicetur. Omnis amor fit spiritualis per vera ex 
Verbo, quantum illa homo agnoscit et quantum intelleétu 
videt, et postea amat, hoc est, ex voluntate facit illa. 
Quod amor fiat spiritualis per vera ex Verbo, quantum 
homo agnoscit illa, ac intelleétu videt illa, est quia in 
homine sunt binae memoriae, et inde binae cogitationes, 
tam apud malos quam apud bonos, nempe interior et exte- 

rior: omnis homo ex memoria interiore cogitat apud se, 
dum sibi reli€tus ab amore suo ducitur; haec cogitatio est 
cogitatio ejus spiritus; at ab exteriore memoria cogitat 
homo, dum coram mundo loquitur. Quod binae illae cogi- 
tationes existant, quisque, si modo leviter refle¢ctit, videt : 
illa quae homo cogitat apud se ex memoria interiore, dum 
sibi soli relictus est, illa sunt vitae ejus, ac fiunt vitae ejus ; 
nam est spiritus ejus qui tunc cogitat, seu quod idem, est 
affectio propria vitae ejus, quae cogitationem illam excitat : 
illa autem quae homo cogitat ex memoria exteriore, si 
non unum faciunt cum cogitatione ex memoria interiore, 
non sunt vitae ejus, nec fiunt vitae ejus, sunt enim corpo- 
ris, propter mundum; quae quoque post mortem, dum 
homo fit spiritus, rejiciuntur. Inde constare potest qualis 
est status illorum qui mali sunt, ac non timent Deum nec 
timent hominem, quod nempe interius apud se cogitent 
mala et falsa, exterius autem cogitent et inde loquantur 
vera, et quoque faciant bona; sed quod bona et vera, dum 
homo exuit corpus et fit spiritus, dissipentur, et quod mala 
et inde falsa apud illum, ut spiritum, remaneant. Aliter 
vero apud bonos: hi quia timuerunt Deum, et dilexerunt 
proximum, dum ex interiore memoria cogitant, ex veris 
quae ex bono cogitant, similiter cum ex memoria exteri- 
ore; apud hos binae illae cogitationes unum faciunt; et 
quia in veris ex bono sunt, apud illos aperitur internus 
spiritualis homo, qui conjunctus est angelis in caelis, ac in 
se est angelus caeli; hic quia est in luce caeli, in qua 
apparent vera spiritualia tam clare sicut objecta in mundo 
coram oculo, cum videt vera, recipit illa, et ex illis format 
intelle¢tum: inde illis fides spiritualis, quae in sua essentia 
est agnitio veri quia visum est intellectu; fides naturalis 
illis est nulla fides, quae est credere quod ita sit quia alius 


_ dixerat; hanc fidem vocant fidem historicam, et apud 


quosdam persuasivam, quae permanet quantum cum amore 
vitae eorum concordat. Quis non videre potest quod nihil 
intrare possit vitam hominis, et facere illam, nisi quod 
prius cogitavit quod ita sit, et dein voluit quod ita esset? 
Ex his constare potest quod homo, ut amor ejus fiat spiri- 
tualis, oporteat videre sua vera, hoc est, intellectu capere 
illa. Sed si dixeris quod vera spiritualia non videri possint, 
et quod intelleétus non eo usque aperiri queat, dum homo 

in mundo est, “sciatur quod qui amat verum ex vero, hoc 
est, quia verum est, is possit videre illa; et quae non videt 
in mundo, illa videt postea in caelo; ipse amor veri) reci- 
pit lucem caeli, quae illustrat intellectum. Praeterea unus- 
quisque potest recipere cogitatione ac intelligere vera plus 
quam ipse novit, nisi amor proprius ejus induceret obscurum, 
et obfuscaret; hoc saepius testatum mihi faétum est in 
mundo spirituali; spiritus enim mali tam bene intellexe- 
runt vera spiritualia quam sicut spiritus boni, immo paene 
sicut angeli, cum diéta sunt a quodam; sed ut primum 
aurem averterunt, et se remiserunt in statum amoris pro- 
prii, nihil prorsus intellexerunt. Inde patuit quod cuivis 
homini sit facultas intelligendi vera, immo videndi illa; 
sed quod solum amor veri propter vera faciat ut homo 
intelligat illa, in mundo rationaliter, post mortem autem 
spiritualiter. Sed amor apud hominem, et inde vita ejus, 
non fit spiritualis per solum scire ac intelligere vera, nisi 
etiam velit et faciat illa; nam, ut modo dictum est, homo 
malus, cui amor infernalis, aeque potest scire et intelligere 
vera quemadmodum homo bonus, cui amor caelestis est ; 
inde mali credunt quod propter cognitiones et propter intel- 
lectum veritatum, non modo venturi sint in caelum, sed 
etiam futuri ibi inter intelligentes, de quibus dicitur quod 
‘lucituri sint sicut stellae ;” cum tamen, si vera, quae sciunt 
ac intelligunt, non quoque “amant seu volunt facere, post 
mortem inter illos veniunt qui in inferno sunt, quibus adi- 
muntur omnia vera. Quisque enim post mortem fit suus 
amor; ac quisque fit suus amor in mundo per velle et 
facere secundum ejus intelligere et scire ; amor enim homi- 
nis residet in-illis, et in amore resident vera intellectus ; 
inde patet unde vita homini est, quoniam amor facit 
vitam ejus. Sunt tres gradus vitae apud hominem; tertius 
gradus est, in quo sunt angeli caeli tertii; secundus gra- 
dus est, in quo sunt angeli caeli secundi; et primus gradus 
est, in quo sunt angeli caeli primi seu ultimi; est quoque 
gradus infimus, qui est corporeus ac materialis, qui est apud 
hominem dum vivit in mundo. Illi gradus aperiuntur 
apud hominem secundum receptionem Divini Veri in vita 
sua, ac Divinum Verum recipitur vita ex velle et facere 
verum secundum scire et intelligere illud. Et quia amor 
et vita hominis unum faciunt, sequitur quod tot gradus 

amoris sint quot sunt gradus vitae: amor in quo sunt an- 
geli tertii caeli, vocatur amor caelestis ; amor in quo sunt 
angeli secundi caeli, vocatur amor spiritualis ; et amor in 
quo sunt angeli primi caeli, vocatur amor spiritualis natu- 
ralis, tum caelestis naturalis. Sicut est amor illorum, ita 
est sapientia et intelligentia illorum. Illi qui in gradu 
tertio amoris et inde sapientiae sunt, vivunt in atmosphaera 
sicut pura aetherea; qui in gradu secundo amoris et inde 
intelligentiae sunt, vivunt in atmosphaera sicut pura aerea ; 
et qui in gradu primo amoris et inde scientiae sunt, vivunt 
in atmosphaera sicut pura aquea; et quia puritas vitae 
illorum in simili gradu cum amore illorum est, patet quod 
illi qui in tertio caelo sunt, ac in illius caeli amore et vita, 
non adiri queant ab illis qui in secundo et primo; nam e 
secundo caelo ascendere in tertium, foret [sicut] avis supra 
atmosphaeram suam volaret in aetherem ; et a primo caelo 
in secundum, foret sicut piscis elevaretur in aerem, in quo 
suffocaretur et dira pateretur. Haec dicta sunt, ut sciatur 
quod amor spiritualis sit amor veri actu, et quod amor 
veri actu sit secundum visum veri intelle¢tu; et quod fides 
illius amoris non aliud sit quam agnitio veri ex illo viso ac 
intelleéto. Haec itaque est fides spiritualis. 

833. “Et faciat ut qguicunque non adorant imaginem bestiae, 
occidantur.”—Quod significet. m¢nas mortis aeternae pro 
wlis qui non omnia et singula, quae sic stabilita sunt, cre- 
dunt, constat ex significatione ‘‘adorare,” quod sit agnoscere 
et credere (utsupra, n. 79O[a], 805[a], 821[a]); ex significatione 
‘“‘imaginis bestiae,” quod sit do¢trina fidei separatae, et 
ordinatio, ut omnia et singula, quae ibi stabilita sunt, 
doceantur et credantur (de qua mox supra, n. 827[a]); et ex sig- 
nificatione ‘‘occidi,” quod sit spiritualiter occidi, hoc est, 
perire morte aeterna (de qua supra, n. 315, 589): exinde patet 
quod per ‘‘facere ut quicunque non adorant imaginem 
bestiae, occidantur,” significentur minae mortis aeternae 
pro illis qui non omnia et singula, quae ita stabilita sunt, 
credunt. Quod ita sit, notum est, nam annuntiatur cuique 
salvatio, ita vita aeterna, illis [qui] credunt doétrinae, et 
denuntiatur damnatio et mors aeterna illis qui non cre- 
dunt. 

834- Quonium actum est de amore caelesti et de amore 
spirituali, sequitur ut nunc aliquid dicatur de amore spiri- 

tuali naturali, in quo sunt angeli primi seu ultimi caeli; 
hic amor est qui proprie vocatur charitas erga proximum. 
Hi angeli, quia paene similes sunt hominibus in, mundo 
quoad intelleétum, et quia sunt naturales, non habent intel-. 
lectum, nisi parum, elevatum supra suum in mundo; quare 
non vident vera in luce, sicut angeli secundi caeli; sed 
recipiunt, agnoscunt et credunt illa ex doétrina, in qua, 
antequam intromittuntur in caelum, instruuntur: inde est 
quod solum intelligentiores illorum sciant quid charitas. 
erga proximum; simplices ibi credunt quod unusquisque 
homo sit proximus, et quod charitas sit opem ferre indi- 
gentibus, ac facere bonum pauperibus, peregrinis, et sic 
porro; spectant imprimis ad personas et ad loquelas illo- 
rum, et non ad interiora ex quibus sunt. Causa est, quia 
naturales sunt, et naturalis homo non abstraéte cogitat 
ab illis quae oculis videt, nisi quantum in lumen suum natu- 
rale admittit lucem e caelo. Sed usque instruuntur ibi, 
quod per “‘proximum” in Verbo non intelligatur homo 
solum quoad personam, sed quoad quale in illo, quod 
facit ut sit homo talis aut talis; et quod quale hominis sit 
ex intelleétu et voluntate ejus, et quale intelleétus ex veris, 


‘et quale voluntatis ex bonis, et quale utriusque tam intel- 


lectus quam voluntatis ex amore ejus: inde scitur, quod 
quia unusquisque homo est proximus, sit unusquisque homo 
proximus ex quali ejus, et inde quod quale hominis, ex 
quo est homo, in sensu spirituali intelligatur per ‘‘ proxi- 
mum:” alioqui foret tam malus quam bonus aeque proxi- 
mus; et tamen benefacere malis quandoque est malefacere 
bonis. Quod ita sit, quisque potest ex. lumine naturali 
videre. Elige tibi in coadjutorem, aut in famulum, ex vici- 
nis aliquem, et siste decem ante oculos, ex quibus eleétu- 
rus es unum; num eligis aliquem ex facie ? annon ex quali 
quod amas, quod est sincerum, modestum, pium, probum? 
haec spectas cum illos intueris. Simile est cum proximo, 
quod sit quale hominis quod amandum est. Inde sequitur 
quod proximus in spirituali sensu sit illud apud hominem, 
ex quo talis aut talis homo est. 

VERSUS 16, 17. 


$35- “Et facit omnes parvos et magnos, et divites et pauperes, et liberos et ser- 
vos, ut det illis characterem super manu eorum dextra, aut super frontibus eorum, Et ut 
nemo possit emere et vendere, si non habeat characterem, aut nomen bestiae aut numerum 
nominis ejus."’ 


16. “Et facit omnes parvos et magnos, et divites et pauperes, et liberos et 
Servos,” significat z2feriores et superiores, sapientes et simplices, guique 
s a@ se cogitant, quigue ab aliis [n. 836]; “ut det iis characterem super 
manu eorum dextra et super frontibus eorum,” significat festificatio- 
nem agnitionis quod sint ab ecclesia, et in tlius fider verts et bonis ita 

dictis [n. 838]. 


17. “Et ut nemo possit emere et vendere, si non habeat characterem bes- 
tiae,” significat prohibitionem ne aliguis discat et doceat quam tllud quod 
agnitum et inde in doctrina receptum est [n. 840]; “aut nomen bestiae, 
aut numerum nominis ejus,” significat vel simile ejus guoad vitam, vel 
simile ejus quoad fidem {n. 841]. 


$30. [Vers.16.] “Et facit omnes parvos et magnos, et divites et 
pauperes, et /iberos et servos.” —Quod significet zxfertores et 
Supertores, sapientes et simplices, quique a se cogitant et qui 
ab alits, constat ex significatione ‘‘omnium parvorum et 
magnorum,” quod sint inferiores et superiores, seu viliores 
et eminentiores ; ex significatione ‘‘ divitum et pauperum,” 


quod sint sapientes et simplices ; (quod “divites" dicantur qui mul- 
tas cognitiones boni et veri possident, ita sapientes, videatur supra, n. I Le: 236 ; 
et quod ‘‘pauperes”’ dicantur, qui non habent cognitiones boni et veri, quia non 
habent Verbum, et usque desiderant illas, videatur etiam supra, n. I 18, 238 :) 


et ex significatione ‘“‘liberorum et servorum,” quod sint 
qui ex se cogitant et qui ab aliis. Ex se cogitare est ex 
se videre num verum sit aut num falsum, ac sic eligere 
unum et rejicere alterum; hi sunt qui spirituales a Do- 
mino facti sunt, et inde in luce caeli, et a Domino vident 
ac ducuntur, nam liberum est cogitare et vivere a Domino, 
ac servum est cogitare et vivere ex inferno; quod illi sint 
“liberi,” videatur supra (n. 248, 400[a,4], 7OI [a], 774). Quod 
Dominus per Divinum suum Verum liberos faciat, dicitur 
apud Fohannem (cap. "viii. 32-36): et quod ecclesia, dum 
in fide ex amore est, in statu libero sit, at cum in fide 
absque amore est, in statu servo sit, et quod id intelliga- 
tur per Domini verba apud Yohannem (cap. xxi. 18), 
videantur supra (n. 820[¢]). Ex his sequitur quod per “‘ser- 
vos” intelligantur qui non a se sed ab aliis cogitant, sed 
non vident an verum sit vel falsum, et usque agnoscunt 
quod verum ; quod hi servi sint, cum illi qui ex se cogitant 
liberi sunt, ex relatione opposita patet. 

837- Quoniam ha¢tenus plura dicta sunt de fide et de 
operibus, velim nunc eadem in summam breviter conferre, 
quae haec est:—(1.) Quod omnis homo post mortem fiat 
suus amor, et quod spiritus hominis non sit nisi quam 
affeétio quae amoris ejus est; quare homo cum fit spiritus, 
ex affectione sua cogitat et inde loquitur, tum ex affectione 
sua vult et inde facit, et tunc illa quae affectionis seu amoris 
ejus sunt desiderat et haurit, et quae non affectionis seu 
amoris sunt aversatur-et rejicit; immo facies ejus succes- 
sive fit facies affectionis seu amoris ejus; inde postea 
cognoscitur; tum etiam ex loquela, cujus sonus est ejus 
affeétionis sonus. Verbo, homo post mortem fit suus amor 
seu sua affectio in forma; quapropter dum aliquis contra 
affectionem quae amoris ejus est, loquitur, aut illam im- 
pugnat, mutatur facies ejus, et quoque ipse abit, aut subito 
evanescit. Quoniam omnes homines post mortem sunt 
substantiae et formae amoris sui, ideo universum caelum, 
quod ex angelis qui fuerunt homines consistit, in societates 
secundum affectionum genera et species, ita secundum 
omnes affectionum differentias et varietates, distinétum 
est; similiter infernum, quod etiam ex spiritibus qui fue- 
runt homines consistit, in societates secundum affeétiones 
caelestibus oppositas, et secundum omnes illarum differen- 
tias et varietates in genere et in specie, distinétum est. 
Quod homo post mortem sit suus amor, seu sua affectio quae 
amoris, ha¢étenus in mundo ignotum fuit; mundus enim 
crediderat quod affeétio nihil faciat, sed quod cogitatio, ex 
causa quia homo non potuit reflectere super affectiones et 
illarum varia apud se, sed super cogitationes et earum 
varia ; has enim intus in se quasi videt, non autem affec- 
tiones; et quae non ad visum cogitationis ejus perveniunt, 
et sic se manifestant, non animadvertit: sed qui sapiens 
est, is ex cogitationibus suis affeCtiones suas nosse potest, 
in illis enim se manifestant, dum homo in sui spiritus libero 
est, et solus apud se; nam cogitat tunc ex affectione quae 
amoris ejus est; cogitatio nec aliud est quam affeétio per 
lucis influxum visibilis in variis formis facta; quare si aufers 
affectionem, perit illico cogitatio, sicut lux si aufers flam- 
mam. Ex his constare potest, quantum interest comparare 
sibi amorem seu affectionem caelestem, quae quomodo 
comparatur, dicetur in his sequentibus. Sciendum est 

quod per affectionem intelligatur amor in suo continuo. 
(2.) Quod tota vita hominis sit vita amoris ejus, et quod 
amor et vita’apud hominem unum faciant, ac unum sint, 
constare potest ex supra dictis; quod nempe quisque in 
mundo spirituali appareat facie secundum amorem suum, 
loquatur secundum illum, cogitet, velit, desideret, cupiat, 
laetetur, contristetur secundum illum; et haec sunt quae 
faciunt vitam, ac procedunt a vita: quod ita sit, manifeste 
constat ex spiritibus et angelis, qui omnes sunt tam facie 
quam corpore homines; ut primum aliquis impugnat eorum 
amorem, evanescit ille cum toto suo corpore, tametsi 
inclusus conclavi sederet, quod saepius mihi visum est; ex 
quo patuit quod angelus et spiritus non modo sit affectio 
in forma humana, sed etiam quod tota vita ejus a capite 
ad plantam pedis, seu a pileo ad calceum, non sit nisi 
quam affectio quae amoris; alioqui non potuisset totus 
ex oculis assidentium evanescere. Inquisitum est num 
forma ejus corporea cum ejus membris etiam sit affectio 
quae amoris, et compertum est quod omnia et singula 
eorum sint; causa est, quia universum caelum, quod, ut 
supra diétum est, in societates secundum omnes differen- 
tias et varietates affectionum distin¢étum et formatum est, 
refert unum Hominem, et omnes angeli et spiritus inde 
sunt formae humanae; quare sicut caelum est complexus 
omnium affectionum, ita quoque angelus et spiritus, qui 
sunt minimae formae caeli. Inde patuit mihi hoc arca- 
num, quod etiam confirmatum est e caelo, quod omnia et 
singula hominis tam quae mentis ejus sunt quam quae 
corporis, sint formae amoris in mirabili serie; et quod 
organa cerebri et faciei, tum membra et viscera corporis, 
-sint perpetuae contexturae correspondentes affectionibus 
caeli, in quibus sunt societates ejus. Inde adhuc aliud 
arcanum mihi patuit, quod nempe affectiones et inde cogi- 
tationes mentis exspatientur et se effundant in omnia 
corporis, sicut in campum sui excursus et circumgyrationis ; 
qui campus et circumgyratio est a mentis affectione -et 
ejus cogitatione in usus, ex quibus, in quibus et ad quos 
membra et viscera corporis formata sunt; simile enim id 
est cum affectionibus et inde cogitationibus angelorum, 
quod illae quaquaversum in caelum et ejus societates se 
effundant, et quod sapientia angelorum sit secundum ex- 

tensionem illarum. (Sed de his videantur plura in opere De Caedo et Inferno, 
Quod, nempe, omnes Angeli sint imagines Caeli, et sic quasi Caeli in minima forma, 
n. 41-58: Quod universum Caelum referat unum Hominem, et quod inde Angeli et 
Spiritus sint Formae humanae, n. 59-102: Quod omnis cogitatio ex affectione proce- 
dens ab Angelis extensionem habeat in Caeli Societates secundum quale amoris 


et sapientiae illorum, n. 200-212.) (3.) Quoniam amor facit vitam 
hominis, et homo secundum vitam suam comparatam in 
mundo victurus est in aeternum, vel in caelo vel in infer- 
no, Maxime interest scire quomodo comparatur ac imbuitur 
amor caelestis, ut vita ejus absque fine beata et felix sit. 
(4.) Sunt binae facultates primariae vitae hominis, nempe, 
voluntas et intellectus. Voluntas est receptaculum omnium 
boni, ac intelleétus est receptaculum omnium veri ex illo 
bono. Homo non potest nisi quam per binas illas faculta- 
tes vitae reformari, et nisi quam per impletionem illarum 
ex bonis et veris. Reformatio fit hoc ordine: Homo pri- 
mum implebit memoriam ex scientiis et cognitionibus veri 
et boni, per quas sibi comparabit lumen rationis ; ac impri- 
mis discet quod Deus unus sit, quod Dominus sit Deus caeli 
et terrae, quod caelum ac infernum sint, quod vita post 
mortem sit, et quod Verbum sanétum sit. (5.) Tune dis- 
cet quae mala sunt peccata, primum ex decalogo, et postea 
ex Verbo ubivis, et cogitabit quod peccata sint contra 
Deum, et quod illa ideo detineant ac separent hominem 
a caelo, ac condemnent illum et adjudicent inferno. Inde 
est quod primum reformationis sit a peccatis desistere, 
illa fugere et tandem aversari; ut autem desistat ab illis, 
fugiat illa et aversetur illa, supplicabit Dominum de ope; 
sed fugiet et aversabitur illa quia sunt contra Verbum, ita 
contra Dominum, et inde contra caelum, et quia in se sunt 
infernalia. (6.) Quantum homo fugit et aversatur mala 
quia peccata sunt, et cogitat de caelo, de sua salute et 
vita aeterna, tantum adoptatur a Domino et conjungitur 
caelo, ac tantum donatur affectione spirituali, quae est ut 
non modo velit scire vera, sed etiam intelligere illa, tum 
velle et facere illa. (7.) Ita homo a Domino reformatur ; 
et quantum tunc scit et intelligit vera, ac vult et facit 
illa, tantum fit novus, qui est homo regeneratus, et qui fit 
angelus. caeli, cui est amor et vita caelestis. (8.) Amor 
et [vita] ejus sunt prorsus sicut opera voluntatis ejus, et 
opera voluntatis sunt sicut vera quae applicata vitae sunt. 
Cognitiones veri et boni, quas homo ab infantia sibi com- 

paravit, ex quibus implevit memoriam, non prius vivunt 
apud illum, quam dum incipit affici veris quia sunt vera, 
ac incipit velle et facere illa; prius sunt modo extra vitam 
hominis.’ (g.) Per bona opera intelliguntur omnia et sin- 
gula quae homo facit, postquam aversatus est mala quia 
sunt peccata contra Deum, tunc enim non amplius a se 
sed a Domino illa facit et operatur; discit etiam tunc 
indies quid facturus est: discernit etiam bona et quoque 
mala, et haec fugit et illa facit cum prudentia, intelligen- 
tia et sapientia. Haec dicta sunt de amore, qui facit vitam 
hominis: nunc dicetur de fide. (10.) Antiqui non scive- 
runt quid fides, sed pro fide illis fuit veritas; veritas enim 
dum percepta est, aut intelleétu visa, et sic agnita, ex se 
creditur ; quare de illa non dici potest quod ei fides habenda 
sit, quia fides est in illa: sicut pro exemplo, qui in horto 
videt arborem ac florem, et alter dicturus esset, quod cre- 
deret seu fidem haberet quod arbor sit et quod flos sit, 
ac talis arbor et talis flos, annon alter responsurus esset,- 
Quid velis ut hoc credam, aut ejus fidem habeam, dum ipse 
video? Inde est quod angeli tertii caeli, quia ex bono 
percipiunt vera, fidem ne quidem velint nominare, immo 
nec scire quod sit: et quod angeli secundi caeli, quia. ex 
luce veri, qua illustratur intellecétus eorum, vident vera, 
nec agnoscant vocem fidei. Mirantur et rident, dum au- 
diunt dicentem quod intelleétus sub obedientia fidei cap- 
tivandus sit, et quod fides habenda sit non perceptis ac 
non visis; dicunt tunc quod sic possit falsum credi, ac per 
confirmationes poni sicut in luce, ac ipsum verum sicut 
in tenebris, ac ita ludi cum vero per falsum sicut cum pila. 
(11.) Quando mundus non amplius videre potuit vera ex 
amore illorum et ex luce illorum, ex eo quod faéti sint 
naturales et externi, tunc fides incohavit nominari, ac 
omne fidei vocari verum, tametsi non perceptum = aut 
visum, sed modo affirmatum a quodam antesignano, ac 
confirmatum a locis in Verbo non intellectis. In hoc statu 
sunt hodie ecclesiae in Christiano orbe, in quarum singulis 
creditur quod doétrinalia fidei eorum vera sint, et hoc 
solum ex eo, quod sint ecclesiae patriae suae: quod tamen 
usque non percipiatur aut videatur num sint vera, patet ex 


eo, quod de illis sint ventilationes, disceptationes, opiniones, 


haereses in communi et particulari tam foris quam domi. 


2340 APOCALYPSIS EXPLICATA. sa 


(12.) Quamdiu fides fuit conjunéta operibus, et agnosceba- 
tur charitas in pari gradu cum fide, aut supra illam, tamdiu 
fuit ecclesia in veris ex Verbo, sed in paucis, quia non vide- 
runt illa; at vero ut primum separabatur fides a ‘charitate, 
ecclesia elapsa est a veris in falsa, et tandem in fidem quae 
omnia ecclesiae vera destruxit; haec fides est fides justifi- 
cationis et salvationis per meritum Domini apud Patrem: 
nam cum haec sola fides, et haec quoque separata a bonis 
vitae, quae sunt bona opera, salvat, quid opus veris quae 
doceant viam, et ducant ad caelum? vive et crede quo- 
modo cumque vis, et tene modo illam fidem, et salvaberis. 
Sed dicam tibi, mi leétor, quod omnes qui illam fidem 
vivunt, in amore naturali separato ab amore spirituali sint ; 
ac amor naturalis ab eo separatus est amor sui et mundi, 
et inde amor omnium malorum et ex malis omnium falso- 
rum; et quod omnes illi tam vacui et simul tam caeci 
sint, ut ne quidem unum genuinum verum ecclesiae sciant, 
.ac in Verbo, tametsi id habent et legunt, videant; ac 
plures eorum tales sunt ut non scire nee videre aliquod 
velint. (13.) Causa est quia non datur aliquod verum, 
minus aliqua fides apud hominem, nisi velit et faciat ; prius 
non est verum vitae, sed solum verum memoriae, quod 
verum est extra hominem, et non intra illum; et quod est 
extra illum, hoc dissipatur: inde patet quod fides absque 
operibus non sit fides, nisi fides falsi ex malo, quae est 
fides mortua, regnans in inferno. 

838. “Ut det illis characterem super manu eorum dextra, 
et super frontibus eorum.”—Quod significet ¢estificationem 
agnitionis quod stint ab ecclesia, et in tllius fidet verts et bonis 
tta aictis, constat ex significatione ‘‘characteris,” quod 
sit signum seu testificatio agniitionis, hic quod sint ab illa 
ecclesia ; ex significatione ‘‘manus dextrae,” quod sit verum 
fidei in sua potentia (de qua supra, n. 298); et ex significatione 
“frontis” quod sit bonum amoris (de qua etiam supra, n. 427): 
hic itaque per ‘‘dextram et frontem” significantur vera et 
bona illius fidei sic diéta, quae tamen sunt vel non vera 
et bona, vel falsa et mala; agnitio tamen illorum pro 
veris et bonis significatur per ‘“‘dare et accipere characte- 
rem super manu dextra eorum et super frontibus eorum.” 
“Character” etiam significat signum agnitionis in sequen- 
tibus locis, 

In Apocalypsi, cap. Xiv.. 9,11; cap. XV. 2; Cap. XVi.2; cap. XIX, 20; cap. 
exe ae 


Simile quod per ‘‘characterem,” etiam intelligitur per 


“Signum” a Jehovah positum super Caino (Gez. iv. 15): 
Tum per “signum,” quod propheta jussus signare super frontes virorum 
in urbe Hierosolyma (£Zzech, ix. 4): 


d 


ut et per ‘“‘signum,” apud Mosex, 


“Amabis Jehovam Deum tuum, ex toto corde tuo, et ex tota anima tua, et 
ex omnibus viribus tuis;....alligabis ea in signum super manu tua, 
ac sint in frontalia inter oculos tuos” (Dew?r. vi. 5,8; cap. xi. 18). 


839. Prius ostensum est quod unusquisque homo sit 
suus amor, ac quod amor et vita hominis unum faciant ac 
unum sint: nunc dicetur quod fides hominis sit qualis ejus 
amor seu vita, tum quod fides hominis sit secundum ejus 
opera. Supra ostensum est quod opera in se contineant 
omnia amoris et vitae hominis, quoniam opera sunt pro- 
ductiones et effeétus eorum, et sunt ultima, in quibus omnia 
priora coexistunt; inde est quod ab angelis tertii caeli 
homo noscatur qualis est, ex sono loquelae, et quoque ex 
gressu, ex tactu manus, ex actu corporis, ab exultatione 
ejus, et ex pluribus, quae sunt aétiones ; quod homo ex 
illis noscatur in tertio caelo, non notum est in mundo, 
quia homo credit quod talibus nihil insit, nisi quam solus 
motus; cum tamen vita mentis ejus per vitam corporis 
ejus producit talia, ac utraque vita cum omnibus suis ad 
producendum illa concurrit ; ex quo sequitur quod se mani- 
festet in illis. Cum itaque vita hominis se producit in 
opera, ac se manifestat in illis, sequitur quod etiam fides 
ejus; nam fides est agnitio quod ita sit, et agnitio est cogi- 
tationis et simul voluntatis; et quia voluntas et cogitatio 
per vitam corporis producunt a¢tionem, ideo etiam fides se 
in operibus manifestat, qualis est. Sed usque nihil agnos- 
citur quod ita sit cogitatione, voluntate et opere simul, 
nisi etiam sit amoris et vitae hominis; amor et vita ejus 
agnoscit; inde patet quod fides, quia est sicut amor et 
vita hominis, etiam sit sicut sunt ejus opera. Per opera 
intelliguntur omnia quae homo facit, loquitur et. scribit, 
sive magna et multa sint, sive parva et pauca; sicut quic- 
quid praefectus facit in sua funétione, quicquid sacerdos in 
sua, quicquid mercator in sua, quicquid famulus in sua; 

ac omnia illa opera, tam parva quam magna, sunt bona 
quando a Domino apud illum, et sunt mala quando ab 
ipso homine; ac bona sunt quantum fugit mala quia pec- 
cata contra Deum sunt, et mala sunt quantum non illa 
fugit. Simile est cum fide; qualia sunt opera ejus, talis 
est fides ejus, nam unum faciunt sicut cogitatio et loquela, 
ac sicut voluntas et actio. Homo putat quod tametsi 
male vivit usque possit fidem habere, ad minimum credere 
quod Deus sit, [quod] Dominus sit Salvator mundi, quod 
caelum et infernum sint, quod Verbum sanétum sit; sed 
asseverare possum, si non fugit mala quia peccata sunt, et 
tunc spectat ad Dominum, prorsus non credat illa; non 
enim sunt vitae et amoris ejus, sed sunt solum memoriae 
et scientiae ejus, quae non prius vitae et amoris ejus fiunt, 
quam dum pugnat contra mala, et vincit illa. Hoc patuit 
mihi a multis post mortem, qui putaverunt se credidisse, 
ad minimum quod Deus sit, et quod Dominus Salvator 
mundi sit, et similia; illi qui male vixerunt, usque non 
crediderunt. 
$4.0. [ Vers. 17] “Et ut nemo possit emere “et vendere, si non 
habeat characterem bestiae.’”,—Quod significet prohkibitionem 
ne aliguis atscat et doceat quam tllud quod agnitum et inde in 
doctrina receptum est, constat ex significatione ‘‘emere” 
et ‘‘vendere,” quod sit cognitiones sibi comparare et aliis 
communicare, ita quoque discere et docere (de qua sequitur) ; 
prohibitio significatur per ‘‘facere ut nemo possit :” et ex 
significatione ‘‘chara¢teris, quod sit testificatio et signum 
agnitionis quod sint ab ecclesia qui in illis fidei veris ac 
bonis ita dictis sunt (de qua mox supra, n. (3838): inde patet 
quod: per ‘‘facere ut nemo possit emere et vendere, si 
non habeat chara¢terem bestiae,” significetur prohibitio 
ne aliquis discat et doceat nisi quam illud quod agnitum, 
ita quoque quod in doétrina receptum est. Quod ‘‘emere 
et vendere,” significet cognitiones veri ac boni ex Verbo 
sibi comparare et illas communicare, seu quod idem est, 
discere et docere, est quia per ‘‘opes” et per ‘“‘divitias” 
in Verbo significantur cognitiones veri et boni, ac per 
‘‘argentum et aurum,” per quae flunt emptiones et vendi- 
tiones, significantur vera et bona caeli et ecclesiae: inde 
nunc est quod in Verbo passim dicatur ‘‘emere,” “ ven- 
dere,” tum ‘‘mercari” et ‘‘negotiari,” ac quod per illa 

significentur .emptiones, venditiones, mercaturae et nego- 
tiationes spirituales:—Ut apud Esazam, 
“Omnis sitiens, ite ad aquas, et cui non argéntum, ite, emite et come- 


dite ; ite inquam, emite sine argento, et sine pretio vinum et lac”’ 
(lv. 1): 


quod hic per ‘“‘emere vinum et lac” non intelligatur emere 
talia, unusquisque videt ; et quia ‘“‘emere” significat com- 
parare sibi talia quae conducunt vitae spirituali hominis, 
patet quod singula ibi spiritualiter intelligenda sint; ita 
per ‘‘aquas,” ad quas ‘‘omnis sitiens iret,” significantur 
vera desiderantibus illa; ‘‘aquae” sunt vera ex Verbo, et 
“‘sitire” est desiderare illa: quod gratis a Domino daren- 
tur, significatur per ‘‘cui non argentum,” tum ‘‘sine argento 
et pretio:” ‘‘comedere” significat appropriare sibi ; ‘‘vinum 
et lac” significant verum spirituale et inde verum natu- 
rale, utrumque ex bono. Apud Matthaeum, 

Virgines prudentes dicebant stultis, ‘‘Abite potius ad vendentes, et 
emite vobismet” oleum; ‘sed abeuntibus illis ad emendum, venit 
sponsus”’ (xxv. 9, IO): 

per ‘‘virgines prudentes” significantur illi in ecclesia apud 
quos fides conjuncta est charitati, et per ‘‘stultas” signi- 
ficantur illi in ecclesia apud quos fides separata est a 
charitate ; ‘‘lampades” enim significant vera fidei, et ‘‘ole- 
um” significat bonum amoris: inde per ‘‘abire ad venden- 
tes et emere” significatur ad illos qui docent, et discere 
seu comparare sibi: sed quia non comparaverunt sibi 
bonum amoris, et per id vivificaverunt vera fidei, quando 
in mundo vixerunt, sed postea quidem comparaverunt 
sibi, sed quia nemo potest comparare sibi bonum amoris 
post mortem et id retinere, ideo virgines illae stultae, per 
quas significantur omnes qui separant bonum amoris seu 
bonum charitatis a veris fidei, non admissae sunt in nup- 
tias et “receptae a sponso; ‘“‘nuptiae” significant caelum, 
et ‘‘sponsus” Dominum. Apud Lvangelistas, 

“Tntravit Jesus in Templum.., et ejecit omnes vendentes et ementes in 


Templo, et mensas numulariorum [evertit], cathedras vendentium 
columbas” ((atéh, xxi. 12; Marc. xi. 15; Luc. xix. 45); 


per ‘‘vendentes et ementes” hic significantur qui sibi quaes- 
tum faciunt ex sanétis, per ‘“‘mensas numulariorum” signi- 
ficantur [qui] ex sanctis veris, et per ‘‘cathedras venden- 

tium columbas” significantur qui ex sanétis bonis: quare 
postea dicitur quod ‘‘fecerint templum in speluncam latro- 
num ;” “latrones” sunt qui depraedantur vera et bona 
ecclesiae, et inde sibi quaestum faciunt. Apud Lucam, 
“Sicut factum est in diebus Lothi,” sic erit in diebus Filii hominis ; 


“edebant, bibebant, emebant, vendebant, plantabant, aedificabant” 
(xvii. 28): 


per ‘‘edere et bibere” significatur ibi vivere sibi et mundo, 
ac appropriare sibi mala et falsa; per ‘‘emere et vendere” 
significatur comparare sibi illa, et communicare illa aliis; 
per ‘“‘plantare et aedificare” significatur confirmare se in. 
illis, et vivere in illis. Apud eundem, 

Jesus dixit ““Nunc qui habet crumenam tollat, similiter..peram; qui 

vero non habet, vendat vestimenta sua, et emat gladium” (xxii. 
36) : 

quid per haec intelligitur, constat ex sequentibus ibi, quod 
nempe ‘‘oporteret consummari in Domino quod scriptum 
est” (vers. 37),.ita quod passurus crucem; hoc quia non 
potuit aliter quam animos illorum qui tunc vixerunt, et 
quoque animos discipulorum, distrahere, ac in dubitationes 
de Ipso et de Ipsius regno inducere, et sic in tentatio- 
nes, et illae non nisi quam per vera discuti possunt, ideo 
dicit Dominus, ‘‘Qui habet crumenam et peram, tollat ;” 
nempe, qui possidet vera ex Verbo, in quo praedicétum est 
quod Christus talia passurus esset, caveat ne illa amittat ; 
‘“crumena” enim et ‘‘pera” simile quod nummi et pecu- 
niae in illis significant, nempe cognitiones veri et boni ex 
Verbo: ‘‘qui vero non habet, vendat vestimenta sua, et 
emat gladium,” significat quod illi, quibus non vera, reji- 
ciant propria, et comparent sibi vera cum quibus pugnent 
contra falsa; ‘‘gladius” significat pugnam veri contra fal-- 
sum, et hujus destructionem. Quoniam ‘‘ Tyrus” significat 
ecclesiam quoad cognitiones veri et boni, et inde quoque 
cognitiones veri et boni quae sunt ecclesiae ac inserviunt — 
doétrinae ejus, ideo ubi agitur in Verbo de Tyro, agitur 
etiam de negotiationibus; per quas significatur comparatio 
illarum, et quoque communicatio cum aliis; ut apud Eze- 
chielem, i 

“ Omnes naves maris...fuerunt..ad negotiandum negotiationem tuam ; 


....Tharschisch negotiatrix tua....in argento, ferro, Stanno, et 
plumbo, dederunt mercaturas tuas. Javan, Thubal et Meschech, 

hi mercatores tui, cum anima hominis et vasis aeris dederunt nego- 
tiationem tuam. Filii Dedanis mercatores tui; insulae multae 
mercatores manus tuae. ....Syria negotiatrix tua. ...cum chryso- 
praso. ....Sed opes tuae, et negotiationes tuae; mercatus tui,.... 
negotiantes negotiationem tuam,....cadent in cor marium in die 
casus tui” (xxvii. I ad fin.): 


apud Fsazam, 


“Ejulate, naves Tharschischi, quia devastata est Tyrus,....cujus mer- 
catores principes, negotiatores ejus honorati terrae”’ (xxiii. I, 8): 


quisque videre potest quod per ‘‘negotiationes” et ‘‘mer- 
caturas” ibi non intelligantur negotiationes et mercaturae ; 
quid enim commune habet Verbum cum talibus, quod in 
se Divinum ac caeleste est, ac docet hominem de Deo, de 
caelo et ecclesia, de vita aeterna, et similibus? Inde quis 
non videre potest, quod singula ibi significent spiritualia 
quae caeli et ecclesiae sunt? non solum nomina terrarum 
ibi, cum quibus negotiationes factae sunt, sed etiam sin- 
gulae mercaturae illarum: sed quid singula in spirituali 
sensu significant, nimis prolixum foret hic exponere; satis 
est quod sciatur quod ‘‘negotiationes” ibi significent acqui- 
sitiones et communicationes cognitionum veri et boni, 
ac quod ‘‘mercaturae” seu ‘‘merces” illas cognitiones, 
quae multifariae sunt. Quod illa significentur, patet quo- 
que ex his apud Lzechielem, ; 

“Tn sapientia tua et in intelligentia tua feceras tibi opes, et feceras 


aurum et argentum in thesauris tuis, per multitudinem sapientiae 
tuae in negotiatione tua multiplicaveras tibi opes” (xxviii. [4,] 5): 


haec de principe Tyri, per quem intelliguntur cognitiones 
veri ex Verbo, per quas intelligentia et sapientia ; et quia 
eaedem illae cognitiones significantur per ‘‘opes,” et com- 
paratio illarum per ‘“‘negotiationem,” ideo dicitur, ‘‘per 
Mmultiplicationem sapientiae tuae in negotiatione tua 
multiplicaveras tibi opes.” Ex his constare potest unde 
est 


Quod Dominus comparaverit regnum caelorum “negotiatori quaerenti 
pulchras margaritas, qui cum invenisset unam pretiosam. ., abiit et 
vendidit omnia quae habuit, et emit illam” (AZa/th, xiii. 45, 46); 


per ‘‘margaritas” significantur cognitiones, et quoque ipsa 
vera ; et per ‘‘unam pretiosam” significatur agnitio Domini ; 
et per ‘“‘vendere omnia quae habuit” significatur abalienare 
omnia quae amoris proprii sunt, et per ‘‘emere illam” 

significatur id Divinum Verum sibi comparare. Simile 
intelligitur per 


Thesaurum absconditum in agro, “quem repertum homo abscondit, et 
prae gaudio abiit, et omnia quaecunque habebat vendidit, et emit. . 
agrum” (Matth. xiii. 44): 


per ‘‘thesaurum” significatur Divinum Verum quod in 
Verbo est, et per ‘‘agrum” significatur ecclesia et ejus 
doctrina ; ac per ‘‘vendere quaecunque habet, et emere 
agrum,” significatur hic ut supra, abalienare propria, et 
comparare sibi Divinum Verum, quod in ecclesia Domini 
est. Quoniam ‘“‘negotiatio” significabat acquisitionem et 
possessionem veritatum, ideo Dominus per parabolam 
locutus est 


De homine peregre profecto, quod dederit servis suis talenta, ut cum 
illis negotiarentur, et lucrarentur ((Zatth. xxv. 14-[]30) : 
ac de alio, 
Qui dedit servis suis decem minas, ut cum illis negotiarentur (Zw. xix. 
12-26). 


Similia per “‘ negotiari,” ‘‘negotiationes,” ac “‘negotiatores” 
significantur alibi in Verbo: tum etiam in opposito sensu, 
in quo per illas significantur receptiones et appropriationes 
falsorum 


(Ut Zsaz. xlviii. 15 ; Ezech. xvi. 3; Wak. iii. 14; Apoc. Ulxviii. 3, 11-24). 


Inde ecclesia, ubi talia sunt, vocatur 


“Terra negotiationis” (Zzech. xvi. 29; cap. xxi. 35, 36 [B. 4.30, 31]; 
cap. XXix. 14). 
Praeterea per ‘‘vendere” et per ‘‘vendi” significatur aba- 
lienare vera ac abalienari ab illis, ac pro illis acceptare 
falsa et captivari ab illis 
(Zsat. 1.1; cap. lit. 3: EZzech. xxx.12: Yoel iv. [B. A. iii.] 6, 7: Wak. ili, 
4: Sach. xiii. 5: Psalm. xliv. 12-14 [B. A. 11-13]: Deutr. xxxii. 
(3130). 
Ex his constare potest quid proprie significatur per “‘redi- 
mi” et per ‘‘redemptionem,” ubi de Domino; ut apud 
Esaam, 


“Gratis venditi estis, ideo non per argentum redimemini”’ (lii. 3); 


et multis in locis alibi. 

$41. “Aut nomen bestiae, aut numerum nominis ejus.”— 
Quod significet vel simile ejus quoad vitam, vel simile ejus 
guoad fidem, constat ex significatione ‘‘nominis,” quod sit 
quale boni amoris et inde vitae, et ex significatione ‘‘nu- 
meri,” quod sit quale veri fidei et inde intelligentiae ; inde 
per ‘‘numerum nominis” significatur quale veri fidei et inde 
intelligentiae ex quali bono amoris et inde vitae; hic in 
Opposito sensu quia dicitur ‘‘nomen bestiae” et ‘‘numerus 
nominis ejus.” Quod ‘‘nomen” in Verbo significet quale 
alicujus quoad bonum, seu quoad amorem, ita quoad vitam, 
videatur supra (n. 102, 135, 148, 676, 695[4], 696[a], 815{c]): et 
quod ‘‘numerus” significet quale rei de qua agitur, et quod 
quale illud determinetur per numeros qui apponuntur, 
etiam supra (n. 429, 430, 574), ita quale veri fidei: et quod 
“‘numerare” significet nosse quale rei, ac ordinare et dispo- 
nere secundum id (n.453). Quod ‘‘numerus” significet quale 
veri et inde fidei, est quia numerus involvit multitudinem, ac 
‘‘multitudo” in Verbo praedicatur de veris (videatur supra, n. 
336{2], 337): inde nunc per ‘“‘numerum nominis” significatur 
quale veri ex bono, seu quale fidei ex amore; sed hic in 
opposito sensu, quia dicitur de ‘‘ bestia.” 

$42. Quia supra actum est de fide et operibus, velim 


-ex illis sequens conclusum facere: quod amor, vita et opera 


apud unumquemvis hominem unum faciant; adeo ut sive 
dicas amorem, sive vitam, sive opera, simile sit. Quod 
amor faciat vitam hominis, et quod vita ejus sit qualis ejus 
amor, non solum vita mentis sed etiam simul vita corporis, 
supra ostensum est; et quia id quod homo amat, hoc etiam 
mente vult et corpore facit, sequitur quod amor et facta 
seu opera unum faciant. Quod opera procedant a vita tam 
interna quam externa hominis, et quod sint activitates 
sphaerae affectionum et inde cogitationum ambientis illum, 
et quod communicatio vitae et amoris hominis non detur 
nisi sphaera ambiens, quae est vitae ejus, activa fiat per 
facere, multis ostendi potest; quare sicut vita, aut sicut 
amor, aut sicut opera sunt apud hominem, ita sunt omnia 
a quibus illa sphaera, consequenter etiam fides: itaque si 
opera mala sunt, sequitur quod nulla fides veri sit, sed 
fides falsi; malum enim et falsum cohaerent, non autem 
malum et verum: si vero opera bona sunt, sequitur quod 
fides veri sit, nam bonum et verum se mutuo amant et se 

conjungunt: si autem. opera hominis in externa forma 
bona apparent, et tamen homo interius est malus, sequitur 
quod ei fides falsi sit, utcunque ore potest loqui verum, at 
verum quod contaminatum est malo ab interiori: ejus faéta 

inde sunt secundum illorum descriptionem a. Domino, 
Sicut exteriora poculi et patinae purgata, quorum interiora sunt lena 
rapina et intemperantia. Et sunt sicut sepulcra dealbata, “quae 


foris apparent pulchra, intus vero plena ossibus mortuorum et 
omni immunditie” (AZazth. xxiii. 25, 27, 28). 


VERSUS 18, 


843. “Hic sapientia est. Habens intelligentiam computet numerum bestiae, nume= 
rus enim hominis est, et numerus ejus sexcenta sexaginta sex,”’ 


18. “Hic sapientia est,” significat guod haec in omni complexu sit eorum doc- 
trina, quae reputatur pro sapientia, tametst est insania (n.844). “ Ha- 
bens intelligentiam computet numerum bestiae,” significat guod guz 21 
illustratione sunt inguirant quale fidet hujus religiost (n. 845); “nume- 
rus enim hominis est,” significat guale ejus sicut foret ex intellectu 
veritatum, gui hominibus ecclesiae erit (n. 846); “et numerus ejus 
sexcenta sexaginta sex,” significat guod usque quale gus sit ex omnibus 
Jalsis et inde omnibus malis in complexu (n. 847). 


$44. [ Vers. 18.] “Hie est sapientia.”—Quod significet guod 
haec in omni complexu sit eorum dotlrina, quae reputatur 
pro sapientia, tametsi est insania, constat ex significatione 
‘‘Hic est sapientia,” quod sit quod omnia illa, quae de 
dracone et de binis ejus bestiis di€ta sunt, sit doétrina 
eorum qui fidem separaverunt a vita, quae tamen non est 
sapientia, sicut reputatur, sed insania; quod haec intelli- 
gantur per ‘‘Hic est sapientia,” sequitur ex mox praece- 
dentibus, quod ‘‘nemo possit ™“emere et vendere, si non 
haberet characterem, aut nomen bestiae, aut numerum 
nominis ejus,” per quae significatur quod non aliquis disceret 
aut doceret aliud quam quod agnitum et inde in doétrina 
receptum est: exinde concludi potest quod per “‘sapien- 
tiam” hic intelligatur sapientia in oculis illorum, quae 
tamen est insania illis visa sicut sapientia. Quod insania 
intelligatur per ‘‘sapientiam,” est quia illi qui in falsis sunt, 
credunt quod prae aliis sapientes sint quando falsa sua 
confirmaverunt: similiter faciunt mali, quando in malis suis 
sunt, et excogitant artes per quas malefaciunt bonis; tunc 
videntur sibi ingeniosi, immo -sapientes prae aliis, cum 
tamen tunc coram oculis angelorum apparent vesani; inde 

nunc est quod insania illorum quia in falsis sunt, in Verbo 
etiam dicatur “‘sapientia” et ‘‘intelligentia ;” ut in sequen- 
tibus his locis, 


Domine Deus, “ Abscondisti haec sapientibus et intelligentibus, et reve- 
lasti ea infantibus” (AZatth. xi. 25; Luc. x. 21); 

“Vae sapientibus in oculis suis, et coram faciebus suis intelligentibus” 
(Esai. v. 21); 

“Visitabo super fructum superbiae cordis regis Aschuris, et super decus 
altitudinis oculorum ejus, ideo quia dixit, In virtute manus meae 
feci, et per sapientiam meam, quia intelligens fui” (Zysaz. x. 12, 13) ; 

“Certe stulti principes Zoanis, sapientes consiliariorum Pharaonis;... 
wo dicitis ad Pharaonem, Filius sapientum ego” (Zsaz. xix. 
II); 

“Peribit sapientia sapientum. ., ac intelligentia intelligentium. .se occul- 
tabit” (Zsaz. xxix. 14); 

“Rejicit sapientes retro” (Zsaz. xliv. 25) ; 

“Gladie....contra habitatores Babelis, et contra principes ejus, et contra 
sapientes ejus ”’ ( Ferem. |. 35). 


Inde est 


Quod magi in Babele et alibi diti fuerint sapientes (ut Daz. ii. 48). 


Ex his patet quod ‘“‘sapientia” in Verbo etiam dicatur de 
non sapientibus, et quoque de illis qui ex falsis insaniunt ; 
similiter quod illis tribuantur diademata (ut draconi, A foc. 
xii. 3; et ejus bestiae, in hujus capitis versu 1); et quod 
de muliere insidente bestiae coccineae, dicatur, 
Quod fuerit amicta purpura et cocco, inaurata auro, ornata lapidibus 
pretiosis ac margaritis (Apoc. xvii. 4): 


. 


similiter quod mali dicantur ‘‘fortes” et ‘‘potentes” cum 


tamen nihil minus quam fortes et potentes sunt (de quare 
videatur supra, n. 783). 


$45. “Habens intelligentiam computet numerum bestiae.””— 
Quod significet guod qui in tllustratione sunt, inguirant 


quale fidet hujus religiost, constat ex significatione ‘“‘ habens 


intelligentiam,” quod sit qui in illustratione est (de qua sequi- 
tur); ex significatione ‘‘computare,” quod sit inquirere; 
causa quod ‘‘computare” significet inquirere, est quia in binis 
sensibus Verbi, nempe in sensu litterali et in sensu spiritu- 
ali, verba praedicantur secundum sua subjecta; ita ‘“‘com- 
putare” de numero, et zugudrere de quali fidei: et ex 
significatione ‘‘numeri bestiae,” quod sit quale fidei hujus 
religiosi; quod ‘‘numerus”’ significet quale fidei, videatur 
supra (n. 841); et quod “‘ bestia” significet fidem separatam 
a vita, quae fides est hujus religiosi: inde constare potest, 

quod “‘ Habens intelligentiam computet numerum bestiae,” 
significet quod qui in illustratione sunt, inquirant quale 
fidei hujus religiosi. Quod illi qui in illustratione sunt, 
inquisituri sint, est quia quale fidei istius religiosi ab aliis 
non videri potest, ita nec inquiri; nam omne Verbi, per 
quod fiet inquisitio, et ex quo judicatio, in luce caeli est, 
et inde non nisi quam ex illa luce potest videri, et illa lux 
est quae illustrat hominem; quare inquirere quale fidei ali- 
cujus religionis, quod confirmatum est per aliqua loca ex 
Verbo, non alius potest quam qui in luce caeli est, proinde 
qui in illustratione est. 

846. “Numerus enim hominis est.”—Quod significet guale 
ejus stcut foret ex intellectu veritatum, qui hominibus eccle- 
stae erit, constat ex significatione ‘‘numeri,” quod sit quale 
fidei (de qua supra, n. 841); et ex significatione ‘‘ hominis,” 
quod sit intelle¢tus veri qui hominibus ecclesiae in rebus 
fidei (de qua etiam supra, n. 280, 546, 547), hic sicut foret ex intel- 
leétu ; est enim fides separata a vita fides falsi, ita absque 
vero et ejus intellectu: quare hic cum significatione “‘homi- 
nis” simile est ut cum significatione ‘‘sapientiae” supra 
(n. 844), quod intelligatur, sicut foret sapientia, tametsi est 
insania. Praeterea illi qui in fide separata a charitate sunt, 
excludunt intellectum, volentes ut obedientia fidei non 
intellectae sit, et quod fides intelleéta sit fides propria homi- 
nis, ac inde naturalis et non spiritualis: sed qualis fides in- 
telle€tualis sit, dicetur. In Verbo, in ejus sensu spirituali, 
multis agitur de intelleétu Divini Veri in Verbo; et ubi de 
desolatione ecclesiae, etiam de intellectu deperdito verita- 
tum Divinarum ejus ex Verbo agitur; et ex locis ibi de ea 
re collectis, et quoad sensum eorum interiorem exploratis, 
patet, quod quantum perit intelle¢tus veri in ecclesia, tan- 
tum pereat ecclesia; etiam per ‘‘Aegyptum,” Aschurem,”: 
‘“‘Tsraelem,” et per ‘‘Ephraimum,” multis in locis signifi- 
catur intelleétus Verbi; sed per ‘““Aegyptum” intelleétus 
naturalis ejus, per ‘“‘Aschurem” intelle¢tus rationalis, per 
“‘Tsraelem” intellectus spiritualis, at per ‘‘ Ephraimum” ipse 
intellectus Verbi in ecclesia; sed tres illi gradus intellec- 
tus, nempe naturalis, rationalis et spiritualis, una erunt, ut 
‘homo ex illustratione videat et percipiat genuinas verita- 
tes Verbi; nam intelleétus naturalis, qui est infimus, non 
potest a suo lumine illustrari, sed illustrabitur a luce ratio- 


Berr- 

nalis hominis, qui est medius, et hic ex luce spirituali; 
intelleétus enim spiritualis est in luce caeli, et inde videt ; 
rationale est medium inter spirituale et naturale, ac recipit 
lucem spiritualem, quam transmittit in naturale ac illustrat 
illud: inde patet-quod intelleétus naturalis, absque luce 
per rationale ex spirituali, non sit intelleétus, est enim 
absque luce e caelo; ac vera ecclesiae, quae etiam sunt 
vera caeli, nequaquam videri possunt, nisi quam in luce 
caeli: causa est, quia Divinum Verum procedens a Domi- 
no ut Sole est lux caeli, ac Dominus per suam lucem, quae 
est lux spiritualis, solus illustrat hominem. Ex his patet 
quod Dominus velit ut homo vera ecclesiae suae non modo 
sciat, sed etiam intelligat ; attamen non ex luce naturali se- 
parata a luce spirituali; lux enim naturalis separata a luce 
spirituali, in rebus caeli seu in spiritualibus, non lux est 
sed caligo: homo enim ex luce naturali separata, res eccle- 
siae ex semet et non ex Domino intuetur; quare non 
potest aliter quam illas ex apparentiis et fallaciis videre, 
et eas ex illis videre est videre falsa pro veris ac mala pro 
bonis; ignis qui propagat et quoque accendit illam lucem, 
est amor sui, et inde fastus propriae intelligentiae; homo 
qui ex illo igne et inde luce cogitat, quantum valet dote 
ingenii, et inde facultate confirmandi omnia quae lubet, 
tantum etiam potest falsa et mala confirmare, usque ut 


-appareant sicut vera et bona; immo potest falsa et mala 


sistere in luce splendente naturali, quae tamen est lux 
fatua ita ab artifice exaltata: sed comprehendere res eccle- 
siae ex hac luce non est intelligere illas, sed est potius 
non intelligere, nam homo ex illa sola luce videt vera 
sicut falsa, ac falsa sicut vera; et hoc fit imprimis quando 
receptum aliquod dogma assumitur sicut ipsum verum, et 


non in antecessum lustratur num sit verum vel non; et si 


lustretur, fit solum ex confirmatis per ratiocinia ex natu- 
rali homine, et per confirmationes ex locis in Verbo non 
intelleétis: homo qui omnia religionis suae dogmata eo 
modo intuetur, potest pro principio sumere quodcunque 
lubet, et ei dare confirmationis lucem usque ad apparen- 


‘tiam sicut foret verum e caelo, tametsi est falsum ex 


inferno. Ex his concludi potest quod per intelleétum 
veritatum ecclesiae intelligatur intelle¢tus illarum illustra- 


‘tus a luce caeli, ita a Domino: homo qui in illa illustra- 

tione est, ille potest vera ecclesiae videre rationaliter in 
mundo, ac spiritualiter post mortem. At vero ex lumine 
naturali separato a luce spirituali, quae est lux caeli a 
Domino, intrare in res ecclesiae, quae interius sunt spiri- 
tuales et caelestes, est progredi inverso ordine, nam natu- 
rale non potest intrare in spirituale, sed spirituale potest in 
naturale; non enim datur influxus naturalis apud hominem 
in ejus spiritus cogitationes ac intentiones, qui influxus 
etiam vocatur physicus, sed datur influxus spiritualis, nempe 
cogitationum ac intentionum spiritus in corpus, ac in ejus 
actiones et sensationes. 

847. “Et numerus ejus sexcenta sexaginta et sex.””—Quod 
significet guod usque quale ejus sit ex omnibus falsts et inde 
omnibus malis in complexu, constat ex significatione ‘ nu- 
meri,’ quod sit quale fidei separatae a vita; et ex significa- 
tione ‘“‘sexcenta sexaginta sex,” quod sint omnia falsa et 
inde omnia mala in complexu; quod is numerus illa signi- 
ficet, est quia ‘‘sex” significant omnia, ac praedicantur de 
veris et inde-bonis, ac in opposito sensu de falsis et inde 
malis ; numerus enim ille est compositus ex numeris 2 et 3 
in se duétis, ac numerus “ duo” praedicatur de bonis, et in 
opposito sensu de malis, ac numerus ‘‘tria” de veris ac 
in opposito sensu de falsis, ac numerus compositus simile 
significat cum numeris simplicibus ex quibus compositus 
est; inde nunc est quod ‘‘sex” significent omnia vera et 
inde omnia bona in complexu, ac in opposito sensu omnia 
falsa et inde mala in complexu. Ut significentur omnia illa 
ad plenum, ideo triplicatur ille numerus, ac per triplicatio- 
nem exsurgit sexcenta sexaginta et sex; per ‘‘triplicatum” 
enim significatur prorsus ac plenum a principio ad finem, hic 
itaque quod prorsus nihil veri et boni supersit. Quod per 
omnem numerum in Verbo significetur aliquid rei aut sta- 
tus, et quod quale ejus determinetur per numeros qui appo- 
nuntur, videatur supra (n. 203, 429, 574,841); quod numeri 
majores et congregati ex minoribus similia significent cum 
minoribus et simplicibus, ex quibus per multiplicationem 
exsurgunt (n. 430); ita numerus ‘“‘sexcenta sexaginta et 
sex” similia cum ‘‘sex,” et ‘‘sex” similia cum ‘“‘tribus” et 
cum ‘‘duobus” ex quibus per multiplicationem exsurgunt ; 
quod ‘‘tria” significent plenum, completum, prorsus et 
omnia, a principio ad finem, ac dicantur de veris et de fal- 

Sis, Supra (n. 532), et quod “duo” similiter de bonis et de 
malis (n. 532 fin.): simile quod per ‘‘sex” etiam significatur 
per “‘duodecim,” quia duodecim exsurgunt per multiplica- 
tionem 3 in 4, ac ‘“‘quatuor” similiter ac ‘‘duo” praedi- 
cantur de bonis, et quoque de malis. Ex his nunc patet 
quod per numerum ‘‘sexcenta sexaginta sex,” qui numerus 
dicitur esse ‘‘hominis,” et quem computare dicitur esse 
“intelligentiae,” significetur quale fidei separatae a bonis 
operibus, quod sit ex omnibus falsis et inde omnibus malis 
in complexu ; quod dicatur ‘‘intelligentiae esse computare 
illum numerum,” non significat intelligentiam esse scire 


aut invenire significationem illius numeri, sed intelligen- 


tiam esse inquirere et videre falsa et mala quae faciunt 
quale fidei separatae a vita. Quod quale illius fidei tale 
sit quoad falsa, videbitur in mox sequentibus; quod etiam 


tale sit quoad mala, est quia dum removerentur bona opera, 


ac removentur dum creditur quod prorsus nihil justificent 
aut salvent, sequitur quod loco illorum sint mala opera; 
homo enim vel in bonis vel in malis erit ; non potest esse in 
utrisque simul, quod intelligitur per haec Domini verba, 


“ Nemo potest duobus dominis servire ;. .aut unum odio habebit, et alte- 
rum diliget;....non potestis Deo servire et mammonae” (JZatth. 
vi. 24): 


inde est quod ex fide removente bona opera, quae sunt 
bona vitae, sequantur omnia mala in complexu. Praeterea 
omnis religio pro fine habet vitam; docet enim mala quae 


fugienda sunt, ac bona quae facienda; religio quae pro 


fine non habet vitam, non dici potest religio ; consequen- 
ter ubi docetur quod opera vitae nihil faciant, sed sola 
fides; et ubi hoc docetur, annon omnia mala vitae, quan- 
tum non leges civiles vetant ac inhibent, permissa sunt? 
sola enim fides illa celat, remittit, aufert; quod ita sit, 
constare potest ex eo, quod dicatur quod sola fides justi- 
ficet vitam, et tamen docetur quod homo non salvetur per 
aliquod bonum vitae, et quoque quod salvetur ex fide illa 
etiam in ultima mortis hora, tum quod justificetur eodem 
momento quo recipit illam fidem; et similia plura, quae 
prorsus persuadent quod vita non sit finis istius religionis ; 
et si religio pro fine non habet vitam, sequitur quod laxet 
frena malis omnis generis. Quod omnia falsa in complexu 

sint illis qui tam doétrina quam vita in fide illa sunt, con- 
stare potest ex eo, quia fides sola justificans seu salvans 
est haec fides, quod Pater miserit Filium, qui reconciliaret 
Sibi genus humanum per passionem crucis et sic subla- 
tionem damnationis; sed qualis haec fides est, et quid veri 
aut non veri in illa est, supra expositum est; et quisque 
videre potest quod in illa fide non sit nisi quam cogitatio, 
ac nihil vitae ; nam dicitur, si id cum fiducia et confidentia 
credimus, hoc est, cogitatione agnoscimus, quod salvemur. 
Si salus sit in hac sola fide, quid ergo tunc opus est scire 
quid amor in Dominum, quid charitas erga proximum, 
quid vita hominis, ac vitae bona et mala, quid remissio 
peccatorum, quid reformatio et regeneratio? annon omnia 
illa sunt sola illa fides? Si quaeritur quid remissio pecca- 
torum, annon est sola illa fides? si quaeritur quid charitas 
erga proximum, annon est sola illa fides? si quaeritur quid 
est ecclesia, annon est sola illa fides? Itain reliquis. Inde 
patet quod illa sola fides absorpserit, et quasi draco deglu- 
tiverit omnia-vera et bona Verbi et inde ecclesiae, quae 
tamen innumerabilia sunt, et per quae omnis intelligentia 
et sapientia est angelis, et per quae omnis salus est homi- 
nibus. Quia per illam solam fidem exsularunt omnia vera 
ac bona ecclesiae, sequitur quod loco illorum sint falsa 
et inde mala, et consequenter ecclesia devastata; immo 
etiam, per hoc verum, quod homo ex se non facere possit 
bonum quod bonum est, rejiciuntur omnia vera et bona 
ecclesiae, quasi homini liceat sic desistere ab illis facien- 
dis, quia potius damnabilia, si non bona, quam salutifera : 
-et mirum est quod per unum verum male intelle¢tum, 
omnia vera et bona ecclesiae in toto complexu rejecta 
sint. Haec sunt quae per ‘‘numerum bestiae sexcenta 
sexaginta et sex” in sensu spirituali significantur. 

Per OTe SDV, 


T vidi, et ecce Agnus stans super Monte Sion, 
et cum Ipso centum quadraginta quatuor millia, 
habentes nomen Patris Ipsius scriptum super 

frontibus suis. 

2. Et audivi vocem e caelo, tanquam vocem aqua- 
rum multarum, et tanquam vocem tonitrui magni: et 
vocem audivi citharaedorum pulsantium citharis suis. 

3. Et canebant tanquam canticum novum coram 
throno, et coram quatuor animalibus, et senioribus; et 
nemo potuit discere canticum, nisi quam illi centum 
quadraginta quatuor millia, empti de terra. 

4. Hi sunt qui cum mulieribus non sunt inquinati, 
virgines enim sunt; hi sunt qui sequentes Agnum, 
quocunque vadit: hi empti sunt de hominibus, primi- 
tiae Deo et Agno. 

’ $. Et in ore illorum non est inventus dolus, imma- 
culati enim sunt coram throno Dei. 

. 6. Et vidi alium angelum volantem in medio caeli, 
habentem Evangelium aeternum, evangelizare habi- 
tantibus super terra, et omni genti et tribui et linguae 
et populo. 

7, Dicentem voce magna, Timete Deum, et date 
Ipsi gloriam, quia venit hora judicii Ipsius, et adorate 

oe Ipsum qui fecit caelum et terram, et mare et fontes 

aquarum. 

et 7 8. Et alius angelus secutus est, dicens, Cecidit, ceci- 

dit Babylon, urbs illa magna, quia ex vino irae scorta- 
tionis suae potavit omnes gentes. 

g. Et tertius angelus secutus est illos, dicens voce 
magna, Si quis bestiam adoraverit, et imaginem ejus, 
et acceperit chara¢terem super ‘fronte sua et. super 
manu sua. 

10. Et ille bibet ex vino irae Dei mixto mero in 
poculo excandescentiae Ipsius, et cruciabitur igne et 
sulphure coram sanc¢tis angelis et coram Agno. 

11. Et fumus cruciatus illorum ascendet in saecula 
saeculorum, et non habebunt requiem diu et noétu 
adorantes bestiam et imaginem ejus, et si quis accepe- 
rit characterem nominis ejus. 

12. Hic patientia sanctorum est; hic custodientes 
mandata Dei et fidem Jesu. 

3. Et audivi vocem e caelo dicentem mihi, Scribe, 
Beati mortui in Domino morientes a nunc; immo dicit 
Spiritus, ut requiescant ex laboribus suis; opera enim 
illorum sequuntur cum illis. 

14. Et vidi, et ecce nubes alba, et super nube sedens 
similis Filio hominis, habens super capite suo coronam 
auream,* et in manu sua falcem acutam.} 

15. Etalius angelus exivit e templo, clamans magna 
voce sedenti super nube, Mitte falcem tuam et mete, 
quia venit Tibi hora metendi, quia aruit messis terrae. 

16. Et misit sedens super nube falcem suam super 
terram, et demessa est terra. 

17. Et alius angelus exivit e templo quod in caelo, 
habens et ille falcem acutam. 

18. Et alius angelus-exivit ex altari, habens potesta- 
tem super ignem, et clamavit clamore magno habenti 


[NoTAE AUCTORIs :—] * Div[inum] am[orem] et Div[inam] opie 
+ Divinum yerum Verbi. 

falcem acutam, dicens, Mitte tuam falcem acutam, et vin- 
demia botros vineae™ terrae, quia maturuerunt uvae ejus. 

19. Et misit angelus falcem suam in terram, et vin- 
demiavit vineam terrae, et conjecit in torcular irae Dei 
magnum. 

20. Et calcatum est torcular extra urbem, et exivit 
sanguis e torculari usque ad frena equorum, a stadiis 
mille sexcentis. 


EAP LOA EL OS 


VERSUS I. 


$48. “Et vidi, et ecce Agnus stans super Monte Sion, et cum Ipso centum quadra- 
ginta quatior millia, habentes nomen Patris Ipsius scriptum super frontibus suis.’ 


I. “Et vidi,” significat manifestationem de futura separatione bonorum a malts 
ante ultimum judicium [n. 849]; “et ecce Agnus stans super monte 
Sionis,” significat praesentiam Domini in caelo et in ecclesia ad separan- 
dum bonos a malis, et ad faciendum judicium [n. 850]; “et cum Ipso 
centum quadraginta quatuor millia,” significat secundum vera in omni 
complexu [n. 851]; “habentes nomen Patris Ipsius scriptum super 
frontibus suis,” significat i/a secundum agnitionem Divini Ipsius ex 
amore [n. 852]. 


$49. [ Vers.1.] “Et vidi.”—Quod significet manzfestationent 
de futura separatione bonorum a malis ante ultimum judt- 
cium, constat ex significatione ‘‘vidi,” quod sint quae 
Johanni visa sunt, et nunc sequuntur; quae in sensu spiri- 
tuali spectata agunt de convocatione et congregatione 
_ fidelium, ac de separatione illorum a malis ante ultimum 
judicium, ac sunt quae intelliguntur a Domino per haec 
apud Matthaeum, 
“Videbunt Filium hominis venientem in nubibus caeli cum virtute et 
gloria..; et mittet angelos suos,....et congregabit electos Ipsius 
a quatuor ventis, a terminis caelorum usque ad terminos illorum” 
(xxiv. 30, 31): 
agitur etiam in eo capite de ultimo judicio, quod ibi in- 
telligitur per ‘‘consummationem saeculi” et ‘‘adventum 
Domini:” congregatio et separatio bonorum a malis tunc 
describitur per illa verba; similiter ut in hoc capite (vers. 
14, 16), ubi dicitur de Filio hominis sedente super nube 


[NoTA AUCTORIS :—] * Bona charitatis. 

alba, ac per falcem in manu metente terram. Similia quae 
in hoc capite etiam intelliguntur per haec Domini verba, 
apud Matthacum, 


“Simile est regnum caelorum homini seminanti bonum semen in agro 
suo; sed dum dormiverant homines, venit..inimicus et seminavit 
zizania..., et abivit; cum vero germinavit herba, et fructum fecit, 
tunc apparuerunt..zizania. Etservi..accesserunt, et dixerunt;.... 
Vis..abeuntes colligamus ea? Ipse vero dixit, Non, ne forte colli- 
gentes zizania eradicetis simul cum illis triticum; sinite potius.. 
crescere utraque usque ad messem; et in tempore messis dicam 
messoribus, Colligite prius zizania, et colligate ea in fasciculos ad 
comburendum ea, triticum vero congregate in horreum meum” 
(xiii. 24-30) : 

praedicitur etiam ibi a Domino separatio bonorum a malis 
futura tempore ultimi judicii, quod intelligitur per ‘‘ Sinite 
crescere utraque ad messem, et in tempore messis dicam 
messoribus, Colligite zizania ad comburendum ea, triti- 
cum vero congregate in horreum meum:” per ‘‘zizania” 
intelliguntur mali qui tunc in infernum conjicientur, et 
per “‘triticum” intelliguntur boni, qui separati a malis in 
caelum attollentur: similia sunt cum his in hoc capite (vers. 
15 et 16), ubi dicitur, ‘‘Venit Tibi hora metendi, quia aruit 
messis ; et misit sedens super nube falcem suam super ter- 
ram, et demessa est terra” (seq.). Cur non prius separati 
sunt boni a malis, quam tempore ultimi judicii, ac boni in 
caelum sublati, et mali in infernum conjeéti, videatur in 
opusculo De Ultimo Fudicio; et quoque supra (n. 391 [a], 
392[4], 394, 397, 41 Ila], 4134], 418{a], 419[a], 426, 489%, 493, 
497, 668, 669, 670, 674, 675 {a}, 676, 754). 

850[a]. “Et ecce Agnus stans super Monte Sion.”—Quod 
significet praesentzam Domini in caelo et in ecclesia ad sepa- 
randum bonos a malts, et ad faciendum judicium, constat 
ex significatione ‘“‘Agni,” quod sit Dominus quoad Divinum 
Humanum (de qua supra, n. 297, 314, 343, 460, 482); ex signifi- 
catione ‘‘stare,” quod sit praesens esse et conjungi (de qua 
sequitur) } et ex significatione ‘‘montis Sionis,” quod sit cae- 
lum et ecclesia, ubi Dominus per Divinum suum Verum 
regnat, constare potest ex locis in Verbo ubi mons Sionis 
nominatur: at primum aliquid dicetur de praesentia Domini 
in caelo et in ecclesia ad separandum bonos a malis, et 
ad faciendum judicium. Est praesentia Domini perpetua 
in universo caelo, ac in universa ecclesia; nam caelum 
non est caelum ab angelorum proprio ibi, nec ecclesia est 

ecclesia ab hominum proprio ibi, sed a Divino Domini 

apud illos; proprium enim angeli non potest facere cae- 

lum, nec proprium hominis ecclesiam, quia proprium tam 
angelorum quam hominum non est bonum; quare Divinum 

quod procedit a Domino receptum ab illis facit caelum et 
ecclesiam in particulari apud unumquemvis, et inde in 
communi apud omnes in quibus est caelum et ecclesia: 

inde patet quod praesentia Domini sit perpetua apud 

is omnes qui in caelo et in ecclesia, sed est praesentia paci- 
fica, tranquilla, conservans et sustentans, per quam omnia 
in caelis et in terris in suo ordine et in connexu constan- 
ter tenentur, et in illum rediguntur; similiter in infernis: 
at praesentia quae hic intelligitur per ‘‘stare super Monte 
Sion,” est praesentia Domini activa extraordinaria, propter 
finem ut Divinum Ipsius per caelos influat in inferiora, ac 
ibi separet bonos a malis, ac malos dejiciat e locis suis, 
«bi instar caelorum sibi formaverunt; sed de hac prae- 
sentia et conjunctione Domini cum caelis, et inde influxu 
Ipsius in inferiora ad faciendum judicium, supra (n. 413[a], 
418[a], 419[a], 426, 489%, 493, 702, 704) a€tum est. Haec 
praesentia est quae significatur per ‘‘stare,” cum de Do- 
mino, etiam alibi (ut Zsaz. iii. 13). Ex his constare potest 
quod per ‘‘ecce Agnus stans super Monte Sion” significe- 
tur praesentia Domini in caelo et in ecclesia ad separan- 
; dum bonos a malis, et ad faciendum judicium. Quod per 
‘““montem Sionis” significetur caelum et ecclesia ubi Domi- 

2 mus per Divinum suum Verum regnat, est ex eo, quia 
Be Sion fuit urbs quam David aedificavit, et in qua postea 
habitavit, ac inde dicta est ‘“‘urbs Davidis;” et quia per 
Davidem repraesentatus est Dominus quoad regium, quod 

est Divinum Verum, ideo per ‘‘Sionem” in Verbo signifi- 

- catur caelum et ecclesia ubi Dominus per Divinum Verum 
ms ' regnat.’ Ex ea causa etiam fuit quod arca Jehovae, in 
‘% _ qua reposita fuit Lex, in illam urbem a Davide translata 
x sit; per ‘‘Legem” enim illam in lato sensu etiam signifi- 
catur Divinum Verum procedens a Domino. Ex illa causa 
etiam fuit quod per ‘‘Hierosolymam,” quae isti monti 
erat subjecta, significetur ecclesia quoad doétrinam, doc- 
trina enim ecclesiae omnis est ex Divino Vero quod pro- 
cedit ex Domino, consequenter ex Verbo. Quod urbs 
illa super monte aedificata fuerit, erat quia montes ¢€0 

tempore ex altitudine repraesentabant caelos, et inde quo- 
que in Verbo significant caelos. Causa repraesentationis 
et inde significationis erat, quia caeli supremi, ubi sunt 
angeli tertii gradus, apparent in altitudine supra reliquos, 
ac coram oculis aliorum sicut montes; et quia supremi 
caeli apparent sicut montes, ac angeli, qui super illis sunt, 
in amore in Dominum sunt, inde per ‘‘montes” in Verbo, 
et primario per ‘‘montem Sionis,” significatur amor in 
Dominum. (Quod “ mons" amorem significet, videatur supra, n. 405, 510.) 
Quod per ‘‘Sionem” significetur caelum et ecclesia, in 
quibus Dominus per Divinum suum Verum regnat, con- 
stare potest ex sequentibus locis:—Apud Davzdem, 


““Ego..unxi Regem meum super Sionem, montem san¢titatis meae ; 
annuntiabo de statuto, Jehovah dixit ad me, Filius meus Tu, Ego 
hodie genui Te ;...dabo gentes hereditatem tuam, et possessionem 
tuam fines terrae. ....Osculamini Filium, ne irascatur, et pereatis 
in via, quia exardebit brevi ira Ipsius; beati omnes confidentes in 
Ipso”’ (Ps. ii. 6-8, 12): 


quod haec non de Davide di¢ta sint, sed de Domino, patet 
ex eo, quod dicatur, ‘‘Filius meus Tu, hodie genui Te; 
dabo gentes hereditatem et fines terrae possessionem ;” 
tum ‘‘Osculamini Filium, ne irascatur, et pereatis in via; 
beati omnes confidentes in Ipso ;’ ex quibus non aliquid 
de Davide dici potest: quare per ‘‘ungere Regem super 
Sionem montem sanétitatis” significatur regnum Domini 
in caelo et in ecclesia per Divinum Verum; (quid “ungi” et 
quid “unéctus,”’ cum de Domino, videatur supra, n. 37 5[d,e(v.,vi-)] ;) SOR esa 
significat Dominum quoad Divinum Verum, ‘‘Sion” cae- 
lum et ecclesiam; ‘‘annuntiare de statuto” significat ad- 
ventum Ipsius; ‘‘ Filius meus’ Tu, hodie genui Te,” signi- 
ficat Divinum Humanum, quod etiam est Filius Dei; quod 
Ipsi omnis potestas in caelis et in terris, intelligitur per 
‘‘Dabo gentes hereditatem, et fines terrae possessionem ;” 
quod cum Ipso conjunétio erit per amorem, ut sit salvatio, 
significatur per ‘“‘Osculamini Filium, ne irascatur, et perea- 
tis in via;” ultimum judicium ab Ipso, significatur per 
quod. ‘“‘exardebit brevi ira Ipsius;” quod salventur tunc 
qui fidem in Ipsum habent, significatur per ‘‘ Beati confi- 
dentes in Ipso:” ex his patet quod per ‘‘Sionem” intelli- 
gatur caelum et ecclesia, ubi Dominus per Divinum suum 
Verum regnat. Pariter apud Sacharzam, 

“Exulta valde, filia Zionis ; clange, filia Hierosolymae; ecce Rex tuus 
venit tibi, justus et servator.., mansuetus et equitans super asino, 
et super pullo filio asinae”’ (ix. g): 


quod haec de Domino diéta sint, deque Ipsius regno in 
caelis et in terris, quod regnum per ‘‘Sionem” et per 
“Hierosolymam” intelligitur, patet apud LAvangelistas, 
ubi haec, dum impleta sunt, memorantur, 
Jesus misit duos discipulos, ut adducerent Ipsi asinam et pullum ejus: 
hoc factum est, ‘“‘ut impleretur quod diétum est per Prophetam, 
dicentem, Dicite filiae Zionis, ecce Rex tuus tibi venit, mansuetus, 


sedens super asino, et super pullo filio subjugalis” (AZa/¢h. xxi. 
[254,53 For. xiis 14.15): - 


quod ‘‘equitare super asino et super pullo asinae” fuerit 
insigne regis, et quod ideo Dominus ita equitaverit cum 
intrabat Hierosolymam, et quod ideo a turba acclamante 
diétus fuerit Rex, ac termites palmarum et vestimenta 
super viam coram Ipso strata fuerint [vers. 7-9], videatur 
supra (n. 31[2]); et quia Dominus ut Rex intravit Hiero- 
solymam, constat quod per ‘‘Sionem” intelligatur caelum 
et ecclesia, in quibus Dominus per Divinum suum Verum 
regnat. Quod reges Jehudae et Israelis repraesentaverint 
Dominum quoad Divinum Verum, et quod inde per ‘‘reges” 
intelligantur qui in veris ex bono a Domino sunt, videa- 
tur supra (n. 31, 553,625); et quod imprimis per Davidem 
in Verbo representatus sit Dominus quoad regium, quod 


est Divinum Verum (n. 205). 
{b.] Apud Esazam, 


“Super montem altum ascende tibi, evangelizatrix Sion; extolle cum 
virtute vocem tuam, evangelizatrix Hierosolyma ; extolle, nec time ; 
dic urbibus Jehudae, Ecce Deus vester ; ecce Dominus Jehovih in 
forti venit”’ (xl. 9, 10): 

quoniam haec de Domino, deque Ipsius regno diéta sunt, 
et per ‘“Zionem” et per ‘‘Hierosolymam” illud signifi- 
catur, ideo dicitur quod Zion et Hierosolyma illud evan- 
gelizarent, ‘‘Zion” ex bono amoris, et ‘‘Hierosolyma” 
ex veris doétrinae; evangelizatio ex bono amoris signifi- 
catur per ‘‘ascendere montem altum,” et ex veris do¢trinae 
per ‘‘extollere cum virtute vocem ;” per ‘‘urbes Jehudae” 
significatur doétrina amoris in Dominum et amoris erga 
proximum in toto complexu; Dominus quoad Divinum 
Verum, et quoad Divinum Bonum, qui venturus et judicium 
facturus, intelligitur per ‘Ecce Deus vester, ecce Dominus 

Jehovih in forti venit,” Dominus enim ex Divino Vero in 
Verbo vocatur ‘‘ Deus,” et ex Divino Bono vocatur ‘‘Jeho- 
vah,” et quoque ‘‘Dominus Jehovih ;” ‘‘in forti vénire” est 
ad faciendum judicium, ita ad subjugandum inferna. Apud 
Micham, 


“In extremitate dierum erit mons domus Jehovae constitutus in caput 
montium, et elatus prae collibus, et confluent super illum populi; 
et ibunt gentes multae et dicent, Ite et ascendamus ad montem 
Jehovae, ad domum Dei Jacobi, ut doceat nos de viis suis, et eamus 
in semitis Ipsius; nam e Zione exibit Lex, et sermo Jehovae ex 
Hierosolyma; tunc judicabit inter gentes multas, et corripiet gen- 
tes numerosas usque in longinquum. ....Regnabit Jehovah...in 
monte Sionis a nunc et in saeculum; tu. .turris gregis, clive filiae 
Zionis, ad te veniet et redibit regnum prius, regnum filiae Hiero- 
solymae”’ (iv. I-3, 7, 8): 


quod adventus Domini ac regni Ipsius in caelis et in terris 
hic describatur, quisque videt ; quare regnum Ipsius, quod 
est caelum et ecclesia, intelligitur per ‘‘montem domus 
Jehovae,” qui tunc constitutus erit in caput montium; et 
quia per “‘Zionem” intelligitur caelum et ecclesia in qui- 
bus regnaturus est Dominus per Divinum suum. Verum, 
ac per ‘“Hierosolymam” intelligitur caelum et ecclesia 
quoad doétrinam ex Divino illo Vero, ideo dicitur, “‘E 
Zione exibit Lex, et sermo Jehovae ex Hierosolyma :” 
instructio omnium ex Domino, describitur in sequentibus 
ibi. Apud Lsazam, 
“Exclama et jubila, habitatrix Zionis, quia magnus in medio tui Sanctus 
Israelis’ (xii. 6); 
apud eundem, 
“Redempti Jehovae revertentur...Zionem cum cantu, et gaudium aeter- 
nitatis super capite eorum” (xXxxvV. 10) ; 
apud Zephaniam, 


“Jubila, filia Zionis; clange, Israel; laetare et exulta ex omni corde, 
filia Hierosolymae; removit Jehovah judicia tua, evertit hostem 
tuum,..Jehovah in medio tui” (iii, 14, 15); 


apud Sacharitam, 


“Jubila et laetare, filia Zionis ; ecce..Ego veniens ut habitem in medio 
tui...,et adhaerebunt gentes multae Jehovae in die illo ;.. .habitabo 
in te” (ii. 14, 15 [B. A. 10, 11]); 


\ 


apud eundem, 


‘“‘Revertar ad Sionem, et habitabo in medio Hierosolymae; unde voca- 
bitur Hierosolyma urbs veritatis, et mons Jehovae [Zebaoth], mons 
sanctitatis”’ (viii. 3); 

apud Davidem, 


“Quis dabit in Sione salutem Israelis? Cum reducet Jehovah captivita- 
tem populi sui, exultabit Jacob, et laetabitur Israel” (Ps. xiv. 7; 
eet, 7 [8.4 6). 


apud Esazam, 


“Fundabit Dominus Jehovih in Sione..lapidem probationis, angulum 
pretii fundationis fundatae; qui crediderit, non festinabit: tunc 
ponam judicium in regulam, et justitiam in perpendiculum;.... 
abolebitur foedus vestrum cum morte, et visio vestra cum inferno 
non consistet ” (xxviii, 16-18) ; 

apud eundem, 


“In tempore illo adducetur munus Jehovae Zebaoth, populus distraftus 
et expilatus,..ex populo terribili,....ad locum nominis Jehovae 
Zebaoth, ad montem Sionis ” (xviii. [J7) ; 

apud eundem, 

“Appropinquare feci justitiam meam, non procul est, et salus mea non 
morabitur; dabo in Zione salutem, Israeli decus meum” (xlvi. 13) ; 

apud eundem, 


“Tune veniet Sioni Redemptor” (lix. 20): 


in illis locis agitur de adventu Domini, deque regno Ipsius 
in caelis et in terris; et quia regnum illud intelligitur per 
««Sionem” et per ‘‘ Hierosolymam,” ideo dicitur quod illuc 
venturi sint, et quod Jehovah, Sanétus et Rex Israelis ibi 
habitaturus sit; per ‘‘Jehovam, Sanétum et Regem Israe- 
lis” intelligitur Dominus quoad Divinum Verum; inde 
patet quod per ‘‘Sionem” intelligatur caelum et ecclesia, 
in quibus Dominus per Divinum Verum regnat, et per 
“Hierosolymam” caelum et ecclesia quoad do¢ctrinam ex 
Divino illo Vero. Quis non videt quod per reduftionem 
gentium ad Sionem et Hierosolymam, et per habitationem 
Domini ibi, non intelligatur Sion et Hierosolyma ubi gens 
Judaica fuit ? 

[¢e.] Ex sequentibus locis etiam constare potest quod 
per ‘‘Sionem” intelligatur caelum et ecclesia, in quibus 
Dominus per Divinum Verum regnat :—Apud Lsazam, 


“Zion in judicio redimetur, et reduces ejus in justitia”’ (i. 27) ; - 


apud eundem, 


“Relidtus in Sione, et residuus in Hierosolyma, sanctus dicetur Ipsi, 
omnis scriptus ad vitam in Hierosolyma:....creabit Jehovah super 
omne habitaculum montis Sionis, et super convocationes ejus, 
nubem interdiu, ac fumum et splendorem ignis flammae noctu” 


(iv. 3, 5); 

apud eundem, 


“Regnabit Jehovah Zebaoth in monte Sionis, et in Hierosolyma, et 
coram:senioribus Ipsius gloria”’ (xxiv. 23); 


/ 


\ 


apud Esazam, 


Jehovah, “‘cui focus in Sione, et clibanus Ipsi in Hierosolyma” (xxxi. 
9); 


apud eundem, 


“Exaltatus est Jehovah, quia inhabitat altum, implevit Zionem judicio 
et justitia:....specta Sionem, urbem festi stati nostri; oculi tui 
videant Hierosolymam, habitaculum tranquillum, tabernaculum 
quod non dissipabitur ” (xxxiii. 5, 20) ; 4 


apud eundem, 


“Contempsit te, subsannavit te, virgo filia Zionis, post te movit caput 
filia Hierosolymae, quia blasphemasti et calumniatus es....Sanc- 
tum Israelis” (@Ixxxvii. 22, 23); 


apud Davidem, 
“Ut lenumerem omnes laudes tuas in portis filiae Sionis [(Ps. ix. 15 
[B. A. 14)).] 
[Pulcher tractu, gaudium totius terrae, mons Zionis,] latera septentrio- 
nis, urbs regis magni; Deus in plateis ejus notus” (Ps. xlviii. 3, 4 
[2.24,.2)\3]))* 


apud eundem, 


“ Circumdate Sionem, et circumcingite eam, numerate turres ejus, ponite 
cor vestrum ad antemurale ejus, distinguite palatia ejus, et enar- 
retis generationi insequenti, quod hic Deus Deus noSter in saecu- 
lum et aeternum, Ille ducét nos” (Ps. xlviii. 12-15 [B. A. 11-14]); 


apud eundem, 


“Est [in] Schalem tabernaculum Dei, et habitaculum Ipsius in Sione” 
(Ps. Ixxvi. 3 LB. A. 2]); 


apud eundem, 


“ce 


Dominus “elegit tribum Jehudae, montem Sionis, quem amavit” (Ps. 
Ixxviii. 68) ; 
apud eundem, ‘ 

“Amat Jehovah portas Zionis prae omnibus habitaculis Jacobi, gloriosa 
praedicanda in te urbs Dei.., Jehovah numerabit in describendo 
populos, hic natus est ibi;....ommnes fontes mei in te” (Ps. Ixxxvii. 
Gl2, 3, 6, 7); 


apud eundem, 
“Quando reducet Jehovah captivitatem Sionis,...tunc implebitur risu 
os nostrum, et lingua nostra cantu”’ (Ps. cxxvi. 1[, 2]; 
apud eundem, 


“ Benedicet tibi Jehovah e Zione, ut videas bonum Hierosolymae omni- 
bus diebus vitae “Jtuae; ut videas filios filiorum tuorum, pacem 
super Israele”’ (Ps. cxxviii. 5, 6); 

apud eundem, 


“Elegit Jehovah Zionem, desideravit in sedem Sibi; haec requies mea 
in aeternum, hic habitabo, quia desideravi eam” (Ps. cxxxii. 13, 
14); 
apud eundem, 


“Benedicet tibi Jehovah e Sione” (Ps. cxxxiv. 3); 


apud eundem, 
“Benedictus Jehovah e Zione, habitans in Hierosolyma” (Ps. cxxxv. 
25) 
apud eundem, 


“Regnabit Jehovah in aeternum, !*)Deus tuus, Zion, in generationem et 
generationem’”’ (Ps, cxlvi. 10) ; 


apud eundem, 


“Filii Sionis exultent in Rege suo, laudent nomen Ipsius in chorea, cum 
tympano et cithara psallant” (Ps. cxlix. 2, 3): 


haec loca de Sione adduéta sunt, ut quisque videre possit 
quod per ‘“‘Sionem” in Verbo non intelligatur Sion, sed 
caelum et ecclesia, ubi Dominus per Divinum suum Verum 
regnat. Sunt pleraque illa etiam prophetica de Domino, 
quod ‘“‘quando veniet amaturus sit Sionem, et commora- 
turus ibi in aeternum;” cum tamen non illam urbem nec 
Hierosolymam amavit, ut constat ex Ipsius verbis de illa, 
sed caelum et ecclesiam ubi Ipse per Divinum suum Verum 
recipitur. Inde est, quod Sion dicatur ‘‘requies Ipsius,” 
‘‘habitaculum Ipsius,” ‘‘mons Jehovae,” ‘“‘urbs Dei,” “‘urbs 
Regis magni,” ‘‘urbs veritatis ;” et quod regnum Ipsius 
ibi futurum sit ‘‘in aeternum,” ‘‘in saeculum,” ac ‘‘in gene- 
rationem et generationem ;” quae omnia nullatenus dici 
potuerunt ac intelligi possunt de Sione Davidis. 

[d.] Quoniam Dominus in mundum venit ut judicium 
faceret, ac per id omnia in infernis et quoque in caelis in 
ordinem redigeret, et quia judicium fit per Divinum Verum, 
(id enim, secundum receptionem, facit hominem spiritua- 
lem, ac secundum ejus leges, quae sunt praecepta Divina in 
Verbo, in mundo spirituali frunt omnia judicia,) ideo Domi- 
nus assumpsit Humanum, et hoc, quamdiu in mundo fuit, 
fecit illud Divinum Verum, ob causam ut judicium faceret, 
ut dictum est. Quod Dominus Humanum suum fecerit 
Divinum Verun, intelligitur apud Yohannem, per 

Verbum quod fuit apud Deum, et quod fuit Deus, et per quod omnia 
facta sunt quae facta, et per quod mundus creatus est (oA. i. I, 


seq.): 


per ‘‘ Verbum” intelligitur Divinum Verum ; quod Dominus 
hoc faétus sit quoad Humanum suum, claris verbis dicitur, 
nempe, 

“Et Verbum Caro factum est, et habitavit inter nos, et vidimus gloriam 


Ipsius, gloriam sicut Unigeniti a Patre, plenus gratia et veritate” 
(vers. 14, ibi). 


Dominus quoad Divinum Verum etiam intelligitur per 
‘‘Filium hominis,” quem Se Dominus apud Lvangelistas 
saepius vocat, de quo etiam dicit quod ‘‘ fa¢turus judicium.” 
Nunc quia judicium faétum est a Domino ex Divino Ipsius 
Vero, et quia per ‘“‘Sionem” intelligitur caelum et eccle- 
sia in quibus Dominus per Divinum suum Verum regnat, 
ideo in Afocalypsit in hoc capite, in quo agitur de sepa- 
ratione bonorum a malis ante ultimum judicium, “‘ visus 
est Agnus stare super monte Sion ;” per quod significatur 
praesentia Domini in caelo et in ecclesia ad separandum 
bonos a malis, et ad faciendum judicium, ut supra diétum 
est. Propter eandem significationem ‘montis Sionis,” 
etiam alibi in Verbo dicitur quod Dominus ex monte 
Sionis pugnaturus sit pro ecclesia contra malos, et destruc- 
turus illos; ut in sequentibus locis:—Apud £sazam, 


“Descendet Jehovah Zebaoth ad militandum super monte Sionis, et 
super colle ejus ” (xxxi. 4): 


agitur etiam ibi de adventu Domini ac de redemptione 
seu de liberatione fidelium; quare per ‘‘militare super 
monte Sionis et super colle ejus” significatur judicium 
facere ex Divino Vero; quod judicium ex illo fiat, est quia 
judicantur omnes secundum receptionem ‘ejus ; Divinum 
enim Verum seu Verbum, et doétrina inde, docent vitam, 
et quisque judicatur secundum illam. Apud Davidem, 
Jehovah “mittet auxilium tuum e Sanctuario, et ex Sione sustentabit 
te:....cantabimus in salute tua, et in nomine Dei nostri vexilla 
tollemus. ....Novi quod servet Jehovah Unctum suum, respondeat 


Ipsi e caelo sanctitatis suae, per virtutes salutis dextrae suae” 
(PS2xxi33-6, 7 [5 A. 2, 57 60) 


haec quoque de Domino, ac de victoria Ipsius super inferna, 
et inde salvatione hominum ; pugnae et victoriae intelli- 


os 

guntur per “respondere Unéto e caelo sanétitatis, per 

virtutes salutis dextrae Ipsius ;” ac salvatio fidelium inde, 

per “‘sustentare nos ex Sione,” et ‘‘cantare in salute Ipsius.” 
Apud eundem, 

“Jehovah loquetur, et vocabit terram ab ortu solis usque ad occasum 

.. ; e Sione perfectio pulchritudinis, Deus effulgebit ; veniet Deus 


noster,....clamabit ad caelum sursum, et ad terram, ad judicandum 
populum suum ; colligite Mihi sanctos meos”’ (Ps. 1. 1-5): 


hic manifeste agitur de judicio super omnes ex Sione, ita 
ex Domino per Divinum Verum; separatio bonorum a 
malis, intelligitur per ‘‘Vocabit terram ab ortu solis ad 
occasum ;” judicium super omnes, per ‘‘Clamabit ad caelum 
sursum, et ad terram, ad judicandum populum ;” colleétio 
bonorum, et salvatio illorum, intelligitur per ‘‘Colligite 
Mihi san¢tos meos ;” Divinum Verum, in quo Dominus est 
in sua gloria, intelligitur per ‘‘E Sione perfe¢tio pulchri- 

tudinis, Deus effulgebit.” Apud eundem, 
“Dictum Jehovae ad Dominum meum, Sede ad dextram meam, usque 
dum posuero inimicos tuos scabellum pedum tuorum; sceptrum 


roboris tui mittet Tibi Jehovah e Zione, dominare in medio inimi- 
corum tuorum” (Ps. cx. I, 2): 


quod haec de Domino diéta sint, notum est ex Ipsius 
Domini verbis apud MJatthaeum (cap. xxii. 44): per “se- 
dere ad dextram” significatur omnipotentia Divina Domini ; 
per “‘ponere inimicos scabellum pedum,” significatur pror- 
sus subjugare et substernere inferna: per ‘‘sceptrum roboris 
e Zione” significatur Divinum Verum cui est omnipotentia ; 
‘*Zion” est caelum ubi Dominus per Divinum suum Verum 
regnat ; dominium super inferna per illud, significatur per 
“‘dominare in medio inimicorum.” Quod omnipotentia 
soli Domino sit, et quod illa sit Ipsi per Divinum suum 
Verum, videatur supra (n. 726); quod omnis potentia sit 
veris ex bono, ac bonum et inde verum a Domino, etiam 
supra (n. 200, 338, 716, 776, 783). Apud Esazam, 


“Excitare, excitare, indue robur tuum, Sion; indue vestes decoris tui, 
Hierosolyma, urbs sanctitatis”’ (lii. 1): 


quoniam per ‘‘Sionem” significatur caelum, ubi Dominus 
per Divinum suum Verum regnat, et quoniam Divino Vero 
est omnis potentia, ideo dicitur, ‘‘Excitare, excitare, indue 
robur tuum, Sion;” doétrina inde significatur per ‘‘vestes 

decoris,” quas Hierosolyma induet. Apud ¥oelem, 


““Jehovah..e Zione rugiet, et ex Hierosolyma dabit vocem suam, ut 
contremiscant caeli et terra:....tunc cognoscetis quod Ego Jeho- 
vah...habitans in Sione, monte sanctitatis meae, sitque Hiero- 
solyma sanctitas ; nec alienigenae transituri per eam amplius” 
(iv. [B. A. iii] 16, 17, 21); 


apud Amos, 


“Jehovah e Zione rugiet, et ex Hierosolyma dabit vocem suam”’ (i. 2): 


per ‘‘rugire” et per ‘‘rugitum leonis,” cum de Jehovah, 
significatur ardens zelus tutandi caelum et ecclesiam, ac 
salvandi illos qui ibi sunt, quod fit destruendo mala et 
falsa, "quae insurgunt ex inferno, per Divinum Verum et 
ejus potentiam (videdtur supra, n. 601 [a]) ; et quia per ‘‘Sionem” 
significatur caelum ubi Dominus per Divinum Verum reg- 
nat, et per ‘‘ Hierosolymam” doétrina inde, constare potest 
quid significatur per quod ‘‘ Jehovah e Sione rugiet, et ex 
Hierosolyma dabit vocem suam:” quod Dominus ibi sit 
ubi per Divinum suum Verum regnat, tam apud angelos 
caeli quam apud homines ecclesiae, significatur per quod 
‘‘Cognoscetis quod Ego Jehovah habitans in Sione, monte 
sanctitatis meae:” quod falsa mali nulla ibi, significatur 
per quod ‘“‘alienigenae non transituri sint per eam ;” “‘ali- 
enigenae” sunt falsa mali. Apud Zsazam, 


“Dies vindictae Jehovae, annus retributionum pro lite Zionis”’ (xxxiv. 
8): 


per ‘‘diem vindiétae Jehovae,” et per ‘‘annum retributio- 
num,” significatur ultimum judicium, et damnatio illorum 
qui per falsa et mala desolarunt omnia vera ecclesiae, 
quod est ‘‘pro lite Zionis.”. Apud Davidem, 


“Jehovah Flin Zione magnus, et altus Ile super omnes populos;.... 
robur regis..:’... *\(Ps. xcix: 2; 4): 


ibi Sion vocatur ‘‘robur regis” ex Divino Vero, cui est 
ipsa potentia. Apud eundem, 


Jehovah, “Tu surges, etymisereberis Sionis, quia tempus ad miserandum 
eam ; nam venit tempus statutum : quia desiderant servi tui lapides 
ejus, et pulverem ejus miserantur, ut timeant gentes nomen Jeho- 
vae, et omnes reges terrae gloriam tuam; quod aedificaverit 
Jehovah Zionem, et apparuerit in gloria sua: annuntiabitur in Sione 
nomen Jehovae, et laus Ipsius in Hierosolyma, quando congrega- 
buntur populi una, et regna ad serviendum Jehovae” (Ps. cii. 14-17 
22, 23 [B. A. 13-16, 21, 22]): 

haec de adventu Domini, et de redemptione fidelium ab 
Ipso; adventus Ipsius significatur per ‘‘tempus ad mise- 
randum eam,” perque ‘“‘tempus statutum;” vera restau- 
randa ac restaurata significantur per ‘‘lapides” quos servi 
desiderant : instauratio ecclesiae et cultus Domini ex Divi- 
nis veris describitur per sequentia ibi. Devastatio eccle- 
siae a gente Judaica, per quod omne Divinum Verum falsi- 
ficaverint, passim etiam in Verbo per vastationem Sionis 
describitur :—Ut apud £sazam, 

“‘Urbes sanctitatis tuae factae sunt desertum, Sion facta est desertum, 

et Hierosolyma vastitas ” (Ixiv. 9 [B. A. I0]); 

in Zhrentzs, 


“«Filii Sionis pretiosi, aestimati pares auro puro, quomodo reputati sunt 
in utres testae, opus manuum figuli” (iv. 2 ad fin.). 
(Tum Zsaz, iii. 16-26; Ferem. vi. 2; Mich. iii. 10, 12; et alibi.) 


Nominatur etiam plurimis in locis “virgo” et ‘‘filia Sio- 
nis,” ut in sequentibus : 
2 Reg. xix. 21: Lsai.i. 8; cap. iii. 16, 17; cap. iv. 4; cap. x. 32; cap. 
Val); Cap. eXXKVIl. 122") Cape lil. 2 ecap.cxil., IL: Seren. iV. 31s 
Cap. Vi, 2,23: ZThren. i. 6; cap. ii: I, 4, 8, 10, 13, 18 ; cap. iv. 22: 
Mich, i. 13; cap. iv. 8, 10, 13: Zeph. iti. 14: Sach. ii, 14 [B. A. 
FOP Cap. 1X..Q%) Psalyz.! ix, 357) Marth.) Xxi. (5) Fok. xii, 152, ,et 
alibi: 
et per “‘filiam Zionis” significatur affectio spiritualis Divini 
Veri; affectio spiritualis Divini Veri est amor veri propter 
verum, ac desiderium ad illud propter usus vitae aeternae. 
Ex his nunc constare potest quid significatur per quod 
‘‘Aenus visus sit stare super Monte Sion,” quod nempe 
quia in sequentibus ibi agitur de separatione bonorum a 
malis, ad faciendum judicium. 
85x. “Et cum Ipso centum quadraginta quatuor millia.”— 
Quod significet secundum vera in omnt complexu, constat 
ex significatione ‘‘centum quadraginta quatuor millia,” 
quod sint vera in omni complexu (de qua supra, n. 430). Simi- 
lia per illa significantur, quae per haec Domini verba ad 
duodecim suos discipulos, 
“Jesus. .dixit illis, Amen dico vobis, quod vos, qui secuti estis Me in 
regeneratione, quando sedebit Filius hominis super throno gloriae 


suae, sedebitis etiam vos super duodecim thronis, judicantes duo- 
decim tribus Israelis” (AZatth. xix. 28); 


per quae non intelligitur quod duodecim discipuli sessuri 

sint super duodecim thronis, et judicaturi duodecim tribus 
Israelis, sed quod Dominus judicaturus omnes secundum 
vera ex bono quod ab Ipso; nam per ‘‘duodecim disci- 
pulos” significantur omnes qui ab ecclesia, et in sensu 
abstraéto omnia ecclesiae, quae sunt vera ex bono. (Sed 
haec etiam supra, n, Q, 206, 253[4], 270, 297, 430[c], explicata videantur.) 
Similia etiam significantur per ‘‘seniores” et ‘ principes” 
apud Esazam, 

“ Jehovah stitit Se ad litigandum, et stans ad judicandum populos ; Jeho- 

vah in judicium veniet cum senioribus populi sui, et principibus 

ejus” (ili. 13, 14): 
per ‘‘seniores populi,” et per “‘ principes ejus,” similia signi- 
ficantur quae per ‘‘duodecim discipulos,” nempe omnes 
qui ab ecclesia in veris et bonis ejus sunt, et in sensu 
abstracto vera et bona ecclesiae in omni complexu. (Quod 
illa per ‘‘ seniores’’ significentur, videatur supra, n. t]2/70; et quod etiam per “ prin- 
cipes,""n. 29, 408.) Quod per ‘‘centum quadraginta quatuor 
millia” intelligantur vera in omni complexu, est quia 
similia per illum numerum, quae per ‘“‘duodecim” signi- 
ficantur, et per ‘‘duodecim” significantur vera et bona in 
omni complexu; quod similia per ‘‘centum quadraginta 
quatuor millia,” est quia numeri compositi similia signifi- 
cant quae numeri simplices, ex quibus illi per multiplica- 
tionem exsurgunt, ac numerus 144 exsurgit per multipli- 
cationem 12 in 12: similis significatio est numeri ‘‘centum 
et quadraginta quatuor millium” quae est numeri ‘‘cen- 
tum et quadraginta quatuor:” sed de hac re videantur 
plura in explicatione capitis praecedentis, vii., ubi agitur 
de ‘‘duodecim millibus” obsignatis ex unaquavis tribu, et 
de ‘‘centum et quadraginta quatuor millibus” obsignatis 
simul ex omnibus tribubus. 

852[a]. “Habentes nomen Patris Ipsius scriptum in fronti- 
bus suis.””—Quod significet 2l/a secundum agnitionem Divint 
Ipstus ex amore, constat ex significatione ‘‘nominis Patris 
Ipsius,” quod sit Divinum Domini (de qua sequitur); et ex 
significatione “‘scripti in frontibus,” quod sit plenaria agni- 
tio; quod ‘“‘nomen Patris scriptum in frontibus” sit ple- 
naria agnitio Divini Domini, est quia Dominus omnes qui 
agnoscunt Divinum Ipsius convertit ad Se, et aspicit illos 
in fronte, et illi vicissim aspiciunt Dominum oculis; et hoc 
ex causa, quia ‘‘frons” significat amorem, et ‘‘oculus” 

intelle¢tum veri; inde per quod a Domino speétentur in 
frontibus, significatur quod a Domino aspiciantur ex bono 
amoris; et per quod illi vicissim aspiciant Dominum ocu- 
lis, significatur quod. ex veris ex illo bono, proinde ex 


intelleétu veri. (Quod omnes qui in caelis sunt, conversi sint ad Dominum, 
ac facie spectent ad Ipsum ut Solem, videatur supra, n. £1646, ac in opere De Caedo 
et Inferno, n. 17, 123, 142, 272: tum quod Dominus videat angelos in fronte, et quod 
angeli vicissim videant Dominum per oculos, ex causa quia frons correspondet bono 
amoris, et oculi correspondent intellectui veri, etiam in opere De Caelo et Inferno, n. 
145, 251; et quod frons correspondeat bono amoris, supra, n. 427.) Qui non 


scit quale est Verbum in sensu litterae, opinari potest 
quod ubi ‘‘ Deus” et “Agnus” dicitur, et hic ubi ‘“‘ Agnus” 
et “Pater,” “sint duo qui intelliguntur, cum tamen solus 
Dominus per utrumque intelligitur; similiter ut in Verbo 
Veteris Testamenti, ubi dicitur ‘“ Jehovah,” ‘‘ Dominus 
Jehovih,” “Jehovah Zebaoth,” ‘‘ Dominus,’ ‘Jehovah Deus,” 
“Deus” in plurali et singulari, ‘‘ Deus Israelis,” ‘Sanctus 
Israelis,” ‘‘ Rex Israelis,” ‘‘ Creator,” “Salvator,” ‘“Redemp- 
tor, )“Sehaddai,” ‘Petra,’ et sic porro; cum'tamen per 
omnia illa nomina non intelliguntur plures, sed intelligitur 
unus; Dominus enim secundum Divina sua attributa ita 
varie nominatur. Simile est cum Verbo Novi Testamenti, 
ubi ‘‘ Pater,” ‘‘ Filius,” ‘‘ Spiritus Sanétus,” ut tres nominan- 
tur, cum tamen per tria nomina illa intelligitur unus; per 
““Patrem” enim intelligitur Dominus quoad Ipsum Divi- 
num, quod Ipsi fuit anima ex Patre; per ‘‘Filium” intel- 
ligitur Divinum Humanum, et per “Spiritum Sanctum” 
intelligitur Divinum procedens; ita tres sunt unus; simi- 
liter hic per ‘‘Agnum” et ‘‘Patrem.” Quod Dominus, ubi 
dixit ‘‘Patrem,” intellexerit Divinum in Se, ita Se Ipsum, 
constare potest ex multis locis in Verbo utriusque Testa- 
menti; sed hic solum velim adducere aliqua ex Verbo 
Evangelistarum, ex quibus videri potest quod Dominus 
per ‘‘Patrem” intellexerit Divinum in Se Ipso, quod Divi- 
num fuit Ipsi sicut anima in corpore, et quod dum Patrem 
et Se Ipsum nominavit sicut duos, Se Ipsum per utrumque 
intellexerit ; nam anima et corpus unum sunt; anima enim 
est sui corporis, et corpus est suae animae. Quod Divi- 
num, quod “‘ Pater” vocatur, fuerit Ipsum Divinum Domini, 
ex quo Humanum Ipsius exstitit, et ex quo illud Divinum 
faétum est, constat manifeste a conceptione Ipsius ex ipso 
Divino, apud Matthaeum, 

“Angelus Domini in somnio apparuit” Josepho, “dicens,...Ne timeas 
accipere Mariam sponsam tuam, nam quod in ea. natum, ex Spiritu 
Sancto est;”....et Joseph ‘non cognovit eam, usque dum peperit 
Filium suum Primogenitum ”’ (i. 20, 25) ; 


et apud Lucam, 


Dixit Angelus Mariae, “Ecce concipies in utero, et paries Filium, et 
vocabis nomen Ipsius Jesum. Hic erit magnus, et Filius Altissi- 
mi vocabitur. ....Sed Maria dixit ad Angelum, Quomodo fiet hoc, 
quoniam virum non cognosco? Respondit..Angelus, et dixit, Spi- 
ritus Sanctus veniet super te, et virtus Altissimi obumbrabit te ; unde 
quod nascetur ex te Sanctum, vocabitur Filius Dei” (i. 31, [32,] 34, 


35): 


ex quo patet quod Dominus ex conceptione sit Jehovah 
Deus; et ex conceptione esse Jehovah Deus, est quoad 
ipsam vitam, quae vocatur anima ex Patre, ex qua cor- 
pori est vita; ex eo etiam manifeste constat, quod Huma- 
num Domini sit quod vocatur “Filius Dei,” nam dicitur 
quod “‘Sanétum, quod nascetur ex te, vocabitur Filius 
Dei.” 

{[6.] Quod Humanum Domini sit quod vocatur Filius 
Dei, ulterius constare potest ex Verbo Veteris Testamenti, 
et quoque ex Verbo Novi pluribus in locis; sed de hac re, 
volente Deo, alibi in specie: hic solum adducentur loca, 
quae testantur quod Dominus per ‘‘Patrem” intellexerit 
Divinum in Se, ita Se Ipsum; quae sunt sequentia :—Apud 
Fohannem, 

“In principio erat Verbum, et Verbum erat apud Deum, et Deus erat 

Verbum ;....omnia per Ipsum facta sunt, et sine Illo factum est 
nihil quod factum est. ....Et Verbum Caro factum est, et habitavit 


in nobis, et vidimus gloriam Ipsius sicut gloriam Unigeniti a Patre, 
plenus gratia et veritate” (i. I, 2, 14): 


quod per ‘“‘ Verbum” intelligatur Dominus quoad Divinum 
Humanum, patet ; nam dicitur quod ‘‘ Verbum Caro fac- 
tum sit, et vidimus gloriam Ipsius sicut gloriam Unigeniti 
a Patre:” quod Dominus sit Deus etiam quoad Humanum, 
seu quod Humanum Domini etiam sit Divinum, etiam 
patet ; nam dicitur, ‘‘Verbum erat apud Deum, et Deus 
erat Verbum,” et hoc Verbum Caro faétum est: per “‘ Ver- 
bum” intelligitur Dominus quoad Divinum Verum. Apud 
eundem, 


“ Pater meus usque nunc operatur, ideo etiam Ego operor: sed... Judaei 
quaerebant Ipsum interficere,...quod Patrem proprium dixisset 
Deum, parem Se Ipsum faciens Deo: sed respondit Jesus, et 
dixit.., Non potest Filius facere a Se Ipso quicquam, nisi quod vi- 


A 

derit Patrem facientem ; quae namque Ille facit, haec etiam Filius 
similiter facit:....quemadmodum Pater suscitat mortuos, et vivi- 
ficat, ita etiam Filius quos vult vivificat :....qui non honorat Filium, 
non honorat Patrem qui misit Ipsum: amen..dico vobis, quod 
veniet hora..., quando mortui audient vocem Filii Dei, et qui 
audient, vivent: quemamodum. . Pater habet vitam in Se Ipso, ita 
etiam dedit Filio vitam habere in Se Ipso” (v. 17—-"J27): 


quod per ‘‘Patrem” hic intelligatur Divinum in Domino, 
quod fuit Ipsius vita, sicut est anima patris in omni ho- 
mine, et quod per ‘‘Filium” intelligatur Humanum, quod 
ex ipso Divino in Ipso vixit, et inde quoque Divinum fac- 
tum est, consequenter quod Pater et Filius unum sint, 
constat ex Domini verbis ibi, quod nempe “ Filius simi- 
lia faciat quae Pater ;” quod ‘‘ Filius suscitet mortuos et 
vivificet sicut Pater ;” quod ‘Filius habeat vitam in Se 
Ipso sicut Pater ;” et quod ‘“‘viéturi sint qui audient vocem 
Filii;” ex his manifeste patet quod Pater et Filius unum 
sint sicut anima et corpus: et quod quia Patrem pro- 
prium dixit Deum, et parem Se Deo fecit, Judaei Ipsum 
interficere quaererent. Apud eundem, 
“Omne quod dat Mihi Pater, ad Me veniet;....omnis..qui audivit a 
Patre, et didicit, venit ad Me; non quod Patrem viderit quis, nisi 
qui est apud Patrem, Hic videt Patrem. ....Ego sum panis vivus, 


qui e caelo descendit:....quemadmodum misit Me vivens Pater, 
Ego etiam vivo per Patrem”’ (vi. 37, seq.): 


loquitur ibi Dominus de Humano suo, quod descenderit e 

caelo, et quod cuivis vita sit per Ipsum, ex causa quia 

Pater et Ipse unum sunt, et quod vita Patris sit in Ipso 
sicut Anima ex Patre in Filio. Apud eundem, 

“Ego vitam aeternam do” ovibus meis, “et non peribunt in saeculum, nec 

rapiet quiseas....e manu Patris mei; Ego et Pater unum sumus.” 

Judaei indignati, quod Se Ipsum faceret Deum. Dixit, “Quem 

Pater sanctificavit et misit in mundum, vosne dicitis, Blasphemas? 

quia dixi, Filius Dei sum. Si non facio opera Patris mei, ne cre- 


‘dite Mihi; si vero facio,....operibus credite, ut cognoscatis et 
credatis, quod Pater in Me et Ego in Patre” (x. 28-38) : 


hic loquitur Dominus de Patre sicut de alio, dicendo, 
“Nemo rapiet oves e manu Patris mei;” tum ‘Si non 
facio opera Patris mei, ne credite Mihi; si vero facio, 
operibus credite ;” et tamen, ne crederent quod Pater et 
Ipse duo essent, dicit, ‘‘ Pater et Ego unum sumus ;” ac 
ne crederent quod unum essent solum per amorem, addit, 
“Ut cognoscatis et credatis quod Pater in Me, et Ego in 
Patre:” inde constare potest quod Dominus per ‘‘ Patrem” 

intellexerit Se Ipsum, seu Divinum in Se ex conceptione ; 
et quod per “‘Filium, quem Pater misit,” intellexerit Hu- 
manum suum, nam hoc missum est in mundum, per quod 
conceptus a Deo Patre, et natus a virgine. Apud eundem, 

“Jesus clamavit et dixit, Qui credit in Me non credit in Me, sed in Ipsum 
qui misit Me; et qui videt Me videt Ipsum qui misit Me. Ego 
Lux in mundum veni, ut omnis qui credit in Me, in tenebris non 
maneat”’ (xii. 44-46) : 3 

quod Dominus Semet intellexerit per ‘‘Patrem,” ac Divi- 
num Humanum suum per “‘Filium, quem misit Pater,” 
etiam ex his patet; nam dicit, ‘‘Qui videt Me videt Ipsum 
qui misit Me,” tum quod ‘‘qui credit in Me, non credat in 
Me sed in Ipsum qui misit Me,” et usque dicit quod ‘‘cre- 
dituri sint in Ipsum” (ut vers. 36, et alibi). Apud eundem, 

“Sciens Jesus quod omnia dedisset Ipsi Pater in manus, et quod a Deo 
exiret,et ad Deum rediret. ....Qui..Me suscipit, suscipit Ipsum 
qui misit Me” (xiii. 3, 20): % 

quia Pater et Ipse unum erant, ac Humanum Domini Divi- 
num fuit ex Divino in Ipso, ideo omnia Patris fuerunt Ipsius, 
quod intelligitur per quod ‘‘dederit Pater omnia in manus 
Ipsius:” et quia unum erant, dicit, ‘‘Qui Me suscipit, sus- 
cipit Ipsum qui misit Me:” per ‘“‘exire a Patre,” et “redire 
ad Patrem,” intelligitur concipi et sic existere ab Ipso, ac 
uniri Ipsi, sicut anima corpori. Apud eundem, 

“Ego sum via, veritas et vita; nemo venit ad Patrem nisi per Me; si 
cognovistis Me, etiam Patrem meum cognovistis, et abhine cog- 
novistis Ipsum et vidistis Ipsum. Dicit Ipsi Philippus, Domine, 
monstra nobis Patrem;. ...dicit illi Jesus, Tantum tempus vobiscum 


sum, et non nosti Me, Philippe: qui vidit Me vidit Patrem; quo- 
modo ergo tu dicis, Monstra nobis Patrem? Nonne credis quod 


Ego in Patre, et Paterin Me?....Pater qui in Me manet, Ile facit 
opera: credite Mihi, quod Ego in Patre, et Pater in Me” (xiv. 
6-11): 


hic manifeste dicitur quod Pater et Ipse unum sint, et quod 
unio sit sicut est unio animae et corporis: ita quod talis 
unio, ut qui videt Ipsum videat Patrem. Illa unio confir- 
matur amplius in illo capite: et quia talis unio fuit, et nemo 
potest adire-animam hominis, sed ipsum hominem, ideo 
dicit, 

Quod adirent Ipsum, ac peterent Patrem in nomine Ipsius, et quod 

Ipse daret illis ( FoA. xvi. 23, 24). 


. 


Unio etiam illa intelligitur per quod 

Exiverit a Patre, et venerit in mundum, et quod iterum relinquat mun- 
dum, et vadat ad Patrem (oA. xvi. 5, 10, 16, 17, 28). 


Quoniam Pater et Ipse unum erant, ideo etiam dicit, 


“Omnia quaecunque Pater habet, mea’sunt ;” et quod ideo Paracletus, 
qui est Spiritus Sanctus, a Domino accepturus sit quae loqueretur 
( Foh. xvi. 13-15) ; 


tum alibi, 
Pater, dedisti Mihi potestatem omnis carnis, ut omni, quem "Jdedisti 
Mihi, dem vitam aeternam. ‘ Haec est vita aeterna, ut @lcognos- 
cant Te solum. .Deum, et quem misisti Jesum Christum:....omnia 


mea tua sunt, et tua mea” (Yo. xvii. 2, 3, 10): 


hic quoque aperte dicitur quod omnia Patris Ipsius sint, 
sicut omnia animae sunt hominis; homo enim et anima 
unum sunt, sicut vita ac vitae subje¢tum. Quod etiam 
Dominus quoad Humanum Deus sit, constat ex illis Domini 
verbis, ‘“‘ut cognoscant Te solum Deum, et quem misisti 
Jesum Christum.” Quoniam Pater et Filius Dei unum 
sunt, ideo dicit Dominus, 

Quod venturus sit “in gloria Patris sui” cum ad judicium (Jaze. viii. 


38; Luc. ix. 26), et “in gloria sua” (A/atth. xxv. 31); et quod Ipsi 
sit “Omnis potestas in caelis et in terris” (AZatth, xxviii. 18). 


Quod per ‘“‘Filium Dei” intelligatur Divinum Humanum 
Domini, etiam in aliis locis in Verbo manifestatum est ; et 
quoque in locis in Veteri Testamento:—Ut apud Zsazam, 
“Puer natus est nobis, Filius datus est nobis, super cujus humero princi- 
patus, et vocabitur nomen Ipsius Mirabilis, Consiliarius, Deus, 
Heros, Pater aeternitatis, Princeps pacis” (ix. 5 [B. A. 6]): 
et apud eundem, 
“Virgo concipiet et pariet Filium, et vocabitur nomen Ipsius Deus nobis- 
cum ” (vii. 14): 
quod hic per ‘‘Puerum natum,” et per ‘“‘Filium datum” 
intelligatur Dominus quoad Divinum Humanum, patet ; 
et quod Dominus quoad illud etiam sit Deus, ita quod 
Humanum Ipsius sit Divinum, manifeste dicitur; dicitur 
enim quod “‘vocabitur nomen Ipsius Deus,” ‘‘ Deus nobis- 
cum,’ ‘‘Pater aeternitatis.” Praeter haec loca, etiam plura 
alia adduci possent, ad confirmandum quod Dominus per 
“Patrem” in Verbo intellexerit Divinum suum, quod fuit 
vita seu anima Humani Ipsius, et non alium a Se separa- 
tum; immo nec potuit alium intelligere: inde Divinum et 
Humanum in Domino, secundum doétrinam Christiani orbis, 

non sunt duo, sed una persona, prorsus sicut anima et 
corpus, ut claris verbis dicitur in Fide Athanasiana; et 
quia Deus et Homo in Domino non sunt duo \sed una 
Persona, et sic unita sicut*anima et corpus, sequitur quod 
Divinum quod Domino fuit ex conceptione fuerit quod 
vocavit ‘“‘Patrem,” ac Divinum Humanum quod vocavit 
‘‘Filium,” consequenter quod utrumque fuerit Ipse. Ex 
his nunc constare potest quod per ‘‘ nomen Patris scriptum 
in frontibus illorum,” intelligatur Dominus quoad Divinum 
Ipsius. 


VERSUS 2, 3. 


853- “Et audivi vocem e caelo, tanquam vocem aquarum multarum, et tanquam 
vocem tonitrui magni; et vocem audivi citharaedorum pulsantium in citharis suis. Et cane- 
bant tanquam canticum novum coram throno, et coram quatuor animalibus, et senioribus ; et 
nemo poterat discere canticum, nisi quam illi centum quadraginta quatuor millia, empti de 
terra.” 


2. “Et audivi vocem e caelo, tanguam vocem aquarum multarum,” significat 
glorificationem Domini ex Divinis veris quae ab Ipso [n. 854]; “et 
tanguam vocem tonitrui magni,” significat glorificationem Domini e 
regno caelestt Ipsius [n. 855]; “et vocem audivi citharaedorum pul- 
santium in citharis suis,” significat glorificationem Domini e regno spi- 
rituali Ipsius [n. 856]. 


3. “Et canebant tanquam canticum novum,” significat de agnitione et confes- 
stone Domini [n. 857]; “coram throno, et coram quatuor animalibus 
et senioribus,” significat apud omnes tn universo caelo [n. 858]; “et 
nemo poterat discere canticum nisi quam i/li centum quadraginta 
quatuor millia,” significat guod agnitio et confessio Domini solum dart 
potuerit apud illos qui in fide ex charitate, seu im verts ex bono sunt 
[n. 859]; “empti e terra,” significat guz imstructi receperunt in 
mundo {n. 860]. 


854. [ Vers. 2] “Et audivi vocem e caelo, tanguam vocem aqua- 
rum multarum.”—Quod significet glorificationem Domini ex 
Divints verts quae ab Ipso, constat ex significatione ‘‘vo- 
cis e caelo,” quod sit glorificatio Domini; nam ‘‘vox e 
caelo” involvit illa quae inde diéta sunt, et nunc sequun- 
tur, et quae imprimis continentur in ‘“‘cantico novo,” per 
quod significatur agnitio et confessio Domini: et ex signi- 
ficatione ‘‘aquarum multarum,” quod sint Divina vera quae 
a Domino. Quod per ‘‘aquas” in Verbo significentur 
Divina vera, videatur supra. (n. 71, 483, 518); et quia illa 
per ‘“‘aquas” significantur, ideo loquelae e caelo audiuntur 
quandoque sicut sonus aquarum fluentium, similiter ut 
audita est vox Filii hominis in medio candelabrorum ambu- 
lantis, 

Cujus “vox erat sicut sonitus aquarum multarum” (A foc. i. 15) ; 


et in sequentibus, 
“ Audivi vocem turbae multae, et quasi vocem aquarum multarum, et 
quasi vocem tonitruorum validorum” (Afoc. xix. 6): 
similiter 
Sonus alarum cheruborum auditus est quasi sonus aquarum magnarum 
(Zzech. i. 24). 


855. “Et tanquam vocem tonitrui magni.”’—Quod signifi- 
cet glorificationem Domini e regno caelesti Ipsius, constat 
ex significatione ‘‘vocis,” quod sit glorificatio Domini 
(ut mox supra); et ex significatione ‘‘tonitrui magni,” quod 
sit glorificatio Domini e regno caelesti Ipsius: quod ‘‘toni- 
tru” illam e regno caelesti significet, est quia ex eo non 
audiuntur voces loquelae, sed soni ; causa est, quia omnes 
qui in illo regno sunt loquuntur ex amore, seu ex affec- 
tione quae cordis, et talis loquela, cum ex illo caelo versus 
inferiora delabitur, auditur sicut tonitru; omnes enim affec- 
tiones in mundo spirituali audiuntur sicut soni cum suis 
variationibus, at vero cogitationes inde sistuntur per arti- 


culationes soni, quae vocantur voces (de qua re videatur supra, n. 
323[¢], 393; et in opere De Caelo et Inferno, n. 234-245): at vero omnes 


qui in regno spirituali sunt, loquuntur ex cogitatione quae 
intellectus seu animae ; et talis loquela, cum e caelo ver- 
sus inferiora delabitur, vel auditur sicut vox, vel sicut 
harmonicum musicum, vel coram oculis apparet sicut can- 
didum nubis, aut sicut flammeum, quale est fulguris ante . 
tonitrua: inde est quod per “‘fulgura,” ‘‘tonitrua,” et ‘‘ vo-~ 
ces” in Verbo significentur illustratio, intelle¢tus et per- 
ceptio (videatur supra, n. 273, 702,704); et quod voces e regno 
caelesti demissae audiantur sicut tonitrua (n. 353, 393, 
821[6]). 

$56. “Et audivi vocem citharaedorum pulsantium in citha- 
ris suis.”—Quod significet glorzficationem Domini e regno 
Spirituali Ipstus, constat ex significatione ‘‘vocis,” quod 
sit glorificatio Domini (ut supra) ; et ex significatione ‘‘citha- 
raedorum pulsantium citharis,” quod sint affeétiones illo- 
rum qui in regno spirituali Domini sunt; horum enim 
affe€tiones audiuntur etiam ut soni, sed ut soni instrumen- 
torum chordaceorum; nam soni ex instrumentis chorda- 
ceis correspondent veris ex bono, seu intelle¢ctalibus, in 
quibus sunt angeli in spirituali regno Domini; at soni ex 

instrumentis inflatoriis correspondent bonis, in quibus sunt 
angeli in regno caelesti Domini: (quod hae correspondentiae sint, 
videatur supra, n. 32 3[a], 3206; et quod “‘citharae"’ significent confessiones ex 
veris spiritualibus, et quod “nablia’”’ ex bonis, supra, n. 323:) Nunc quia 
caeli in duo regna distinéti sunt, nempe in regnum cae- 
leste, in quo sunt angeli qui in bono amoris sunt, et in 
regnum spirituale, in quo sunt angeli qui in veris ex illo 
bono, ideo dicitur quod ‘‘vox e caelo audita sit sicut vox 
tonitrui magni, et sicut vox citharaedorum pulsantium 
citharis ;” per quae itaque significatur glorificatio Domini 
ex regno caelesti, ita ex bono amoris, et glorificatio Ipsius 
ex regno spirituali, ita a veris ex illo bono. 

857- (Vers. 3.] “Et canebant tanguam canticum novum.”— 
Quod significet de agnitione et confessione Domini, constat 
ex significatione “‘cantici,” quod sit confessio ex gaudio cor- 
dis, et ‘‘cantici novi,’ quod sit agnitio et confessio Domini, 
ita glorificatio Ipsius (de qua supra, n. 326[a]). In Verbo multis 
in locis, et praecipue apud Davzdem, dicitur ‘‘canticum,” 
et per id significatur confessio et glorificatio Dei per can- 
tum ; et ubidicitur ‘“‘canticum novum,” significatur confessio 
et glorificatio Domini, nam hoc canticum vocatur “‘novum,” - 
ex causa quia in ecclesiis ante adventum Domini per . 
cantica celebrabatur Jehovah; at postquam Dominus in 
mundum venit, et Se manifestavit, per cantica etiam ce- 
lebrabatur Dominus; at nunc in ecclesia quae posthac 
instauranda est, quae intelligitur per ‘‘Novam Hieroso- 
lymam,” celebrabitur Dominus solus ; et quia idem Dominus 
fuit in ecclesiis antiquis, sed celebratus sub nomine Jeho- 
vae, qui nunc Dominus vocatur, et quia sic canticum de 
Ipso in se speétatum non est novum, ideo dicitur ‘‘tan- 
quam canticum novum;” hic itaque ‘‘novum” vocatur, 
quia pro nova ecclesia, quae posthac a Domino instau- 
randa est. 


858. “Coram throno, et coram quatuor animalious et senio- 
ribus.”’—Quod significet apud omnes in untverso caelo, con- 
stat ex significatione ‘‘throni,” quod in genere sit caelum, 
in specie caelum spirituale, et abstracte Divinum Verum 
procedens a Domino; inde ‘‘thronus” dicitur de judicio 
(de qua supra, n. 253, 267, 297, 343, 460, 462, 477, 482); et ex 
significatione ‘‘quatuor animalium et viginti quatuor senio- 
rum” quod sint caeli superiores (de qua etiam supra, n. 313[a], 

322, 362); inde per ‘“‘coram throno, et coram quatuor 
animalibus et senioribus,” significatur apud omnes in uni- 
verso caelo. 

$59. “Et nemo poterat discere canticum nisi quam ili centum 
guadraginta quatuor millia.””,—Quod significet quod agnito et 
confessto Domini solum dari potuerit apud illos qui in fide 
ex charitate, seu qui in verts ex bono sunt, constat ex signi- 
ficatione “cantici novi,” quod sit agnitio et confessio Do- 
mini (de qua mox supra, n.857); et ex significatione ‘““centum 
quadraginta quatuor millium,” quod sint omnes qui in 
veris ex bono sunt, ita qui in fide ex charitate, et abstraéte 
a personis vera ex bono (de qua supra, n. 430); quod illi per 
“centum quadraginta quatuor millia obsignatos ex omnibus 
tribubus” intelligantur, constare potest ab explicatione 
capitis vii. praecedentis, ubi de ‘‘duodecim millibus” obsig- 
natis ex unaquavis tribu, et de ‘‘centum quadraginta 
quatuor millibus” ex omnibus tribubus, agitur; tum quod 
etiam illi sint qui Dominum et Divinum Humanum Ipsius 
agnoscunt, ac ideo inter illos sunt qui tempore ultimi 
judicii separantur a malis, ac elevantur in caelum a Domino, 
et salvantur: nam, ut supra dictum est, agitur in hoc capite 
de separatione bonorum a malis ante ultimum judicium ; 
quare boni, qui a malis separati sunt, intelliguntur per 
““centum quadraginta quatuor millia” signatos ex omnibus 
tribubus. Ex his nunc patet quod per ‘‘nemo poterat 
discere canticum nisi quam illi centum quadraginta quatuor 
millia,” significetur quod agnitio et confessio Domini apud 
alios non dari possit quam apud illos qui in fide ex chari- 
tate, seu qui in veris ex bono sunt: causa quod agnitio et 
confessio Domini apud alios non dari possit, est quia non 
alii possunt recipere influxum e caelo, hoc est, per caelum 
a Domino; Dominus enim apud unumquemvis influit in 
vitam ejus, et vita caeli est ex amore seu ex charitate, ita 
ex bono, et amor seu charitas talis est qualis per vera for- 
matur; inde nunc vita hominis; quare non alia vita recipit 
influxum e caelo a Domino, et inde corde agnoscit et confi 
tetur Ipsum, quam vita fidei ex charitate, seu vita veri ex 
bono: vita fidei separatae a charitate, seu vita veri separati 
a bono, est vita mere naturalis, quae non aliquid recipit e 
caelo, nec recipere potest, quia ex illa vita non aliqua com- 
municatio daturcum caelo; nam communicatio solum datur 

per amorem spiritualem, qui etiam vocatur charitas, ita 
per vitam secundum vera ex Verbo, quae vita’non datur 
apud illos qui fidem separant a charitate, et credunt quod 
per solam fidem, hoc est, per fidem separatam a bonis 
operibus, salventur. Nunc quia per ‘“‘centum quadraginta 
quatuor millia” intelliguntur qui in veris ex bono sunt, seu 
qui in fide ex charitate, patet cur illi soli potuerunt discere 
canticum, hoc est, corde agnoscere et confiteri Dominum, 
nempe Ipsum solum Deum, ac Trinitatem in Ipso. 

860. “Empti e terra.”—Quod significet gue custructd 
receperunt tn mundo, constat ex significatione ‘‘emptorum” 
seu redemptorum a Domino, quod sint qui instruétionem 
ex Verbo recipiunt, imprimis de Domino (de qua sequitur) ; et 
ex significatione ‘‘terrae,” quod sit ecclesia (de qua supra, n. 
29, 304, 697, 741[4-d], 742, 752); inde per “‘emptos e terra” 
significantur qui instructi receperunt in ecclesia, proinde 
in mundo, illa quae Dominus in Verbo docuit. Sciendum 
est quod non alii possint agnoscere et confiteri Dominum 
in altera vita, quam qui agnoverunt et confessi sunt Ipsum 
in mundo; nam qualis homo quoad agnitionem et inde 
confessionem est in mundo, talis manet post mortem. 
Credunt quidam quod qui fidem non habuerunt in mundo, 
usque fidem-.recepturi sint in altera vita, quando ab aliis 
audiunt, ac ipsi vident quod ita sit; ut quod Deus sit, 
quod Dominus sit Salvator mundi, quod Verbum sanétum 
sit, et similia; sed testari possum quod qui fidem non 
habuerunt in mundo, non fidem habere possint post mor- 
tem, tametsi et audiunt ab angelis, ac vident suis oculis, 
quod ita sit; tentatum est cum multis qui non crediderunt, 
ut adducerentur ad fidem, sed incassum: inde patuit, quod 
qualis homo est cum moritur, talis maneat in aeternum. 
Hoc etiam intelligitur per ‘‘quinque virgines stultas,” quae 
non habuerunt oleum in lampadibus, sed sibi illud compa- 
rare voluerunt; et postquam illud emerunt, et venerunt 
ad domum nuptiarum, usque non admissae sunt: per 
‘““emere oleum” significatur comparare sibi bonum amoris 
post mortem. Sunt illis similes plures qui sibi comparant 
aliquid post mortem, cum facti sunt spiritus; sed non 
manet, quia non irradicatum est intus, sicut fit apud illos 
qui comparant sibi illa in mundo. Quod per ‘“‘emptos e 
terra” significentur qui instructi receperunt agnitionem 

Domini in mundo, est quia per ‘‘emere” significatur com- 
parare sibi cognitiones veri et boni, quod fit per instruc- 
tionem; ita per ‘‘emptos” hic significantur qui instructi 
recipiunt. Quod per ‘‘emere” et ‘‘vendere” significetur 
comparare sibi cognitiones veri et boni, et communicare 
illas aliis, videatur supra (n.840). Quod dicantur a Domino 
“‘empti,” qui instructi receperunt fidem Dei, est quia illi 
qui abalienati sunt per falsa, dicuntur ‘‘venditi;” inde est 
quod illi qui a falsis reducti sunt ad vera, ita qui ab inferno 
exempti a Domino sunt, et perduéti ad caelum, dicantur 
‘‘redempti,” ac Dominus dicatur ‘‘Redemptor.” Quod 
‘‘redimere,” ubi de Domino, significet vindicare a malis, 
et liberare a falsis, ita ab inferno, et sic quod significet 
reformare et regenerare, videatur supra (n. 328): quod 
“‘redimere sanguine suo” significet conjunctionem cum’ 
Divino per agnitionem Domini, ac per receptionem Divini 
Veri ab Ipso (n. 328,329): quod Dominus quoad Divinum 
Humanum dicatur ‘‘ Redemptor” (n. 328[/)). 


VERSUS 4, 5. 


S6x. “ Hi sunt qui cum mulieribus non sunt inquinati, virgines enim sunt; hi sunt 
qui sequentes Agnum, quocunque vadit; hi empti sunt de hominibus, primitiae Deo et Agno. 
Et in ore illorum non est inventus dolus, immaculati enim sunt coram throno Dei.”’ 


4. “Hi sunt qui cum mulieribus non sunt inquinati,” significat geez non falsifi- 
caverunt vera Verbi [n. 862]; “virgines enim sunt,” significat ex eo 
quod in affectione veri propter verum sint [n. 863]: “hi sunt qui 
sequentes Agnum quocunque vadit,” significat gaz conjunc?i Domino 
per agnitionem Divini Humani L[psius, et per vitam secundum prae- 
cepta Ipsius [n. 864]; “hi empti sunt de hominibus, primitiae Deo et 
Agno,” significat ¢//os in Nova Ecclesia receptos a Domino [n. 865]. 


5. “Et in ore illorum non inventus est dolus,” significat guod aversentur cogt- 
tare et persuadere falsa [n. 866]; “immaculati enim sunt coram throno 
Dei,” significat guod absque falsis ex malo sint in conspectu angelorum 


[n. 867]. 


862. (Vers. 4.) “Hi sunt qui cum mulieribus non sunt ingui- 
nati.’—Quod significet guz non falsificaverunt vera Verb, 
constat ex significatione “‘inquinari” et “‘contaminari cum 
mulieribus,” quod sit falsificare vera Verbi; simile enim 
per illud significatur, quod per ‘“‘scortari” et ‘meretricari.” 
Quod per ‘‘scortationes,” ‘‘meretricatus” et ‘‘adulteria,” 
quae toties in propheticis Verbi nominantur, significentur 
falsificationes et adulterationes veri ac boni do¢étrinae eccle- 
siae, ita Verbi, videatur supra (n. 141, 161, 511,695[¢], 803[a]) : 

inde est quod sequatur, ‘‘virgines enim sunt,” per quod 
significatur quod in affe€tione seu amore veri propter verum 
sint. Causa quod de illis centum quadraginta’ quatuor 
millibus dicatur quod ‘‘cum mulieribus non inquinati essent, 
quia virgines sunt,” est quia per illos ‘“‘centum quadraginta 
quatuor millia” intelliguntur omnes qui in veris ex bono 
sunt; et illi qui in veris ex bono sunt, non possunt falsi- 
ficare vera; bonum enim aperit spiritualem mentem, quae 
recipit lucem e caelo, ac illustrat mentem naturalem; 
inde vera, quando apparent, agnoscuntur et recipiuntur, 
ac falsa rejiciuntur: aliter prorsus apud illos qui in veris 
absque bono sunt; hi tametsi credunt se in veris esse, 
usque sunt in falsis: vera enim absque bono non aliquam 
lucem nec vitam habent; quare sunt intus sicut nigra et 
‘sunt mortua; ideo cum interius ab illis speétantur, tunc vel 
falsificantur vel sicut nulla forent disparantur. Talia sunt 
vera Verbi apud illos qui in fide separata a charitate 
sunt; hi dum ex Verbi sensu litterae loquuntur, non pos- 
sunt aliter quam vera loqui, quia omnia Verbi vera sunt; 
sed quae in sensu litterae exstant sunt apparentiae veri, 
quia pro simplicibus et infantibus, et inde ad illorum cap- 
tum; at dum aliquis ex illis qui in fide separata a charitate 
sunt, interius lustrat illa, ac satagit illorum genuinum sen- 
sum seu genuinum verum educere, labitur in falsa, per 
quae ipsa vera caeli destruit, et inde sibi caelum claudit: 
aliter illi qui in veris ex bono sunt, hi enim a Domino 
continue illustrantur ;.nam Dominus influit in bonum, et 
per bonum in vera apud hominem, non autem in vera abs- 
que bono, ita nec in fidem absque charitate. 

8$63[a]. “Virgines enim sunt.”—Quod significet ex ¢o 
quod in affectione vert propter verum sint, constat ex signi- 
ficatione ‘‘ virginum,” quod sint affe€tiones veri, quae affec- 
tiones veri spirituales vocantur: dantur enim affeétiones 
veri naturales, et paene apud omnes, imprimis dum pueri et 
adolescentes sunt ; sed affe€tiones veri naturales pro fine 
habent remunerationem, primum famam, postea honores 
et lucra: at hae affeétiones hic non intelliguntur per “‘vir- 
gines,” sed affeétiones veri spirituales, quae sunt quae pro 
fine habent vitam aeternam, ac usus illius vitae. Illi qui 
in iis affe¢tionibus sunt, amant vera quia vera sunt, ita abs- 
stra¢éte a gloria mundi, honoribus et lucris; et qui vera 

abstraéte a talibus amant, illi amant Dominum; nam 
Dominus apud hominem est in veris quae ex bono sunt ; 
id enim quod procedit a Domino ut Sole, est Divinum 
Verum, ac Dominus est id quod procedit ab Ipso; quare 
qui recipit verum quia est verum ex amore spirituali, is 
recipit Dominum: inde est quod de illis dicatur, ‘‘ Hi sunt 
qui sequuntur Agnum quocunque vadit.” Illi etiam intel- 
liguntur a Domino per haec apud Jatthaeum, 

“Simile est regnum caelorum thesauro abscondito in agro, quem reper- 
tum homo abscondit, et prae gaudio suo abit, et omnia quaecunque 
habet, vendit, et emit agrum. Rursus simile est regnum caelorum 
homini negotiatori quaerenti pulchras margaritas, qui cum inve- 


nisset unam pretiosam margaritam, abiit, vendidit omnia quae 
habuit, et emit eam ”’ (xiii. 44-46) : 


, 


per “‘thesaurum absconditum in agro,” et per ‘‘margari- 
tas,” significantur vera caeli et ecclesiae; et per ‘‘unam 
margaritam pretiosam” significatur agnitio Domini: affec- 
tio veritatum propterea quod veritates sint, intelligitur 
per quod ‘“‘homo prae gaudio abiverit, ac omnia quae 
habuit vendiderit, et emerit agrum” in quo reconditus fuit 
thesaurus, et per quod ‘‘negotiator similiter abiens ven- 
diderit omnia, et pretiosam margaritam emerit.” Quod 
illi qui in affectione veri spirituali sunt dicantur ‘‘virgi- 
nes,’ est ex conjugio boni et veri, ex quo est amor con- 
jugialis; ‘‘uxor” enim est affeétio boni, ac ‘‘maritus” est 
intelleétus veri; femellae et mares etiam nascuntur tales: 
nunc quia virgines amant conjungi viris, apud quos est 
intelleétus veri, ideo significant affectiones veri. (Sed de hac 
re videantur plura in opere De Caelo et Inferno, n. 366-386, ubi De Conjugiis in 
Mundo Spirituali agitur.) Ex his nunc constare potest quid per 
“‘virgines” in Verbo in sequentibus locis significatur :— 
In Threnis, 
“Viae Zionis lugentes, propterea quod non veniant ad festum, omnes 
portae ejus devastatae, sacerdotes ejus gemunt, virgines ejus tris- 
tes, et illi amaritudo est :....prostravit omnes robustos... Dominus 


in medio mei: proclamavit contra me constitutum tempus, ad 
frangendum juvenes meos: torcular calcavit Dominus virgini filiae 


ENZionis. ....Audite, quaeso, omnes populi, et videte dolorem me- 
um: virgines meae et juvenes mei iverunt in captivitatem ”’ (i. 4, 
15, 18): 


devastatio Divini Veri in ecclesia per haec describitur ; 
‘Zion,’ de qua haec dicuntur, significat ecclesiam ubi Do- 
minus per Divinum Verum regnat; ‘‘viae Zionis lugentes,” 

significant quod Divina vera non amplius quaerantur; quod 
“nemo veniat ad festum” significat non cultum tunc; 
“‘omnes portae ejus devastatae,” significat quod non aditus 
ad vera; ‘‘sacerdotes ejus gemunt, virgines ejus tristes,” 
significat quod affectiones boni et affectiones veri deperditae 
sint; ‘‘prostravit omnes robustos meos in medio mei,” 
significat quod omnis potentia veri contra falsa perierit ; 
‘“‘proclamavit contra me constitutum tempus,” significat 
statum ultimum ejus, dum venturus Dominus; ‘‘ad fran- 
gendum juvenes,” significat quando non amplius aliquis 
intelleétus veri; ‘“‘torcular calcavit Dominus virgini filiae 
“Zionis,” significat cum omnia vera Verbi falsificata sunt ; 
“virgines meae et juvenes mei iverunt in captivitatem,” 
significat cum omnis affectio veri ac intelle¢tus veri per 
falsa perierit. Apud eundem, 

“Sedent in terra, conticescunt seniores filiae Zionis, ascendere fecerunt 
pulverem super caput suum, cinxerunt se saccis, descendere fece- 
runt in terram caput suum virgines Hierosolymae, ....Quid testifi- 
cabor tibi? cui assimilabo te,....virgo filia Zionis? Jacuerunt...in 
plateis puer et senex, virgines meae et juvenes mei ceciderunt 
gladio”’ (7 hren. ii. 10, 13, 21): 

similiter per haec describitur devastatio Divini Veri in 
ecclesia; ‘‘filia Zionis” est ecclesia, in qua Dominus per 
Divinum Verum regnat; dolor propter devastationem ejus 
describitur per ‘‘sedere in terra,” ‘‘conticescere seniores,” 
‘‘ascendere facere pulverem super caput,” ‘‘cingere se sac- 
cis,” ‘‘descendere facere in terram caput ;” per ‘‘seniores 
filiae Zionis” significantur illi qui in Divinis veris fuerunt ; 
per ‘‘virgines Hierosolymae” significantur illi qui ex affec- 
tione veri docuerunt vera; ‘‘jacuerunt in plateis puer et 
senex,” significat quod cum Divinis veris deperdita sit inno- 
centia et sapientia; ‘‘virgines meae et juvenes mei cecide- 
runt gladio,” significat quod omnis affectio veri et intellectus 
veri per falsa perierit; ‘‘virgo” est affectio veri, ‘“‘juvenis” 
est intelleétus veri, ‘‘cadere gladio” est perire per falsa. 
Apud eundem, 

“Cutes nostrae sicut clibanus denigratae sunt, propter procellas famis ; 

mulieres in Zione compressae sunt, virgines in urbibus Jehudae ; 


principes manu eorum suspensi sunt, facies senum non honoratae 
sunt’ (Zhren. v, 10-12):: 


haec similia involvunt; quid per ‘‘mulieres in Zione,” 
‘‘virgines in urbibus Jehudae,” et per “‘ principes” et ““senes” 

significatur, supra (n. 540,555,655) explicatum est. Apud 
Amos, 


“Ecce dies venturi,....quibus immittam famem in terra; non famem ad 
panem, neque sitim ad aquas,sed ad audiendum verba Jehovae: 
....in die illo deficient virgines pulchrae et juvenes siti” (viii. 11, 


13): . 
haec de defeétu Divini Veri; defeétus ille intelligitur per 
‘““‘famem” et per ‘‘sitim ;” quare dicitur, ‘‘non fames ad 
panem, neque sitis ad aquas, sed ad audiendum verba 
Jehovae:” quod affeétio veri ac intelle€tus veri ex defectu 
cessaturi sint, significatur per ‘“‘In die illo deficient virgi- 
nes pulchrae et juvenes siti.” Apud Zsazam, 


“Erubesce Zidon ; dixit..mare, munimentum maris, dicendo, Non par- 
turivi, nec peperi, et non educavi juvenes, adolescere feci virgines” 
(xxiii. 4) : 
per ‘‘Zidonem” et ‘‘Tyrum” intelligitur ecclesia quoad 
cognitiones boni et veri; et per ‘‘mare” et per ‘‘muni- 
mentum maris” intelligitur naturale, ubi illae cognitio- 
nes; quod non aliqui per cognitiones illas reformati sint, 
significatur per ‘‘Non parturivi, et non peperi;” et quod 
inde non intellectus veri, nec affectio veri, significatur per 
“Non educavi juvenes, adolescere feci virgines.” Apud 
Davidem, 


Deus “conclusit gladio populum suum, et in hereditatem suam exarsit ; 
juvenes ejus comedit ignis, et virgines ejus non nuptae sunt ; sacer- 
dotes ejus gladio ceciderunt” (Ps. lxxviii. 62-64) : 


haec quoque de ecclesiae devastatione per falsa et mala; 
“Deus conclusit gladio populum suum, et in hereditatem 
suam exarsit,” significat quod ecclesia perierit per falsa et 
mala; ‘‘gladius” significat destructionem veri per falsa, 
“exardere” destructionem per mala, ‘‘populus” sunt qui 
ab ecclesia in veris sunt, et “hereditas” qui in bonis, nunc 
in falsis et malis; ‘‘juvenes ejus comedit ignis,” significat 
quod amor sui et inde fastus propriae intelligentiae perdi- 
derit intellectum veri; ‘‘virgines ejus non nuptae sunt,” 
significat quod affectiones veri perierint per non intellec- 
tum veri; ‘‘sacerdotes ejus gladio ceciderunt,” significat 
quod bona ecclesiae, quae sunt bona operum, charitatis 
et vitae, per falsa destructa sint. Apud Josen, 


“Foris orbabit gladius, et ex'conclavibus terror, tam juvenem quam Vir- 
ginem, lactantem cum viro sene” (Deztr. xxxii. 25): 

‘“Foris orbabit gladius, et ex conclavibus terror,” signifi- 
cat quod falsum et malum, quae ab interno, devastabunt 
et naturalem et: rationalem hominem ; ‘‘juvenem et vir- 
ginem,” significat intelle¢tum veri et affeétionem ejus; 
‘“‘laétantem cum viro sene,” significat innocentiam et sapi- 
entiam. Apud Feremiam, ; 

“ Dispergam per te gentes, et perdam per te regna, dispergam per te equum 
et equitem.., dispergam per te currum et vectum in illo,....disper- 
gam per te senem et puerum, dispergam per te juvenem et virginem, 
dispergam per te pastorem et gregem ejus, dispergam per te agri- 
colam et jugales ejus, dispergam per te praefectos et antistites”’ 
(li. 20-23) : 

haec de Jacobo et Israele, per quos in supremo sensu intel- 
ligitur Dominus, qui mala et falsa circa tempus adventus 
Ipsius in ecclesia dominantia destruéturus est; per ‘“‘gen- 
tes” et ‘‘regna” quae disperget, significantur mala et falsa 
in genere; per ‘‘equum et equitem” significantur ratioci- 
nationes ex falsis contra vera; per ‘‘currum et ve¢tum in 
illo” significantur do¢trinae falsa; per ‘‘senem et puerum” 
significantur falsa confirmata et non confirmata; per ‘‘juve- 
nem et virginem” significantur intellectus et affectio falsi ; 
per ‘‘pastorem et gregem ejus” significantur docentes et 
discentes; per ‘‘agricolam et jugales ejus” significantur 
similia; per ‘‘ praefectos et antistites ” significantur principia 
falsi et mali. Apud £zechzelem, 

“Dixit Jehovah.., Transi per medium urbis, et per medium Hierosoly- 
mae,....senem, juvenem et virginem, et infantem, et mulieres 
occidite ad perditionem ; sed contra ullum virum super quo signum, 
ne appropinquate ” (ix. 4, 6): 

per haec describitur devastatio omnium quae ecclesiae 
sunt; per ‘‘ Hierosolymam” significatur illa ecclesia: per 
“‘senem, juvenem, virginem, infantem et mulieres,” signifi- 
cantur omnia ecclesiae; per ‘‘senem” sapientia, per ‘‘juve- 
nem” intelligentia, per ‘‘ virginem” affe¢tio veri, per ‘‘infan- 
tem” innocentia, per ‘‘mulieres” bona conjunéta veris; 
‘‘occidere ad perditionem,” significat prorsus destruere: 
quod haec non fa¢ta sint, sed modo visa prophetae dum 
in spiritu erat, patet a praecedentibus ibi, ubi abominationes 
domus Israelis et Jehudae sub variis speciebus et obje¢tis 
ostensae memorantur; et quia non. facta sunt sed solum 
visa, manifeste constat quod per ‘‘senem, juvenem, virgi- 
nem, infantem et mulieres,” talia quae dicta sunt, significata 

sint: quid significatur per. ‘‘non appropinquare ad ullum 
virum super quo signum,” videatur supra (n. 427[a]). Apud 
Foelem, 


“Super populum meum jecerunt sortem, et dederunt puerum pro scorto, 
et puellam vendiderunt vino, quod biberunt” (iv. [2. A. iii.] 3) ; 


“‘jacere sortem super populum” significat dispergere eccle- 
siae vera per falsa; ‘“‘puerum dare pro “scorto” significat 
falsificare vera Verbi; ‘‘puellam vendere vino” significat 
falsificare bona Verbi; “quod biberunt” significat imbui- 
tionem falsi. Apud Sachariam, 


“(2lJImplebantur plateae urbis pueris et puellis ludentibus in plateis 
Blmeis” (viii. 5): 

per “‘pueros et puellas” significantur vera et bona inno- 
centiae, qualia sunt vera et bona Verbi, quae essentialiter 
faciunt ecclesiam ; per “‘ plateas urbis” significantur doétri- 
nalia, quae causa fuit quod antiqui docuerint in plateis; 
et ‘‘ludere in plateis” significat laetari et gaudere ex illis. 
Apud Feremiam, 


“Denuo aedificabo te,... virgo Israel ;....tunc laetabitur virgo in chorea 
sua, ac adolescentes et senes simul” (xxxi. 4, 13): 


per “‘virginem Israelem” significatur ecclesia ex affeétione 
veri; tunc laetabitur virgo in chorea,” significat laetitiam 
cordis illorum qui in affeétione veri spirituali sunt, omnis 
enim laetitia spiritualis est ex affectione veri; quare ‘‘lu- 


dere,” ‘“‘saltare” et ‘‘canere,” et similia, in Verbo dicuntur de 


virginibus et puellis. 

[b.] Quoniam ecclesia est ecclesia ex affectione veri 
Spirituali, quae est amor veri propter verum, idéo passim 
in Verbo dicitur 


“Virgo Israel” (ut Yerem. xviii. 13; cap. xxxi. 4, 21: Amos v. 2): 

“Virgo filia Zion” (2 Reg. xix. 21; Esaz. xxxvii. 22: Thren.i. 4; cap. ii. 
13): 

“Virgo filia populi mei” (¥evem:. xiv. 17): 

“Virgo filia Zidonis” (saz. xxiii. 12) : 

“Virgo filia Aegypti” (Yerem. xlvi. 11): 

Tum “Virgo filia Babelis ” (Zsaz. xlvii. 1). 


Apud Davidem, 
“Viderunt gressus tuos, Deus, gressus Dei mei, Regis mei in san¢tuario ; 
praecesserunt cantantes post pulsantes in medio virginum tympa- 
nizantium” (Ps. lxviii. 25, 26 [B. A. 24, 25]): 


haec de Domino, qui ibi ‘‘est Deus meus,” et ‘‘Rex meus ;” 

et adventus Ipsius intelligitur per ‘‘gressus Ipsius in sanc- 
tuario:” per ‘‘cantantes post pulsantes et tympanizantes” 
significantur omnes qui e spirituali et e caelesti regno 
Ipsius sunt; per ‘‘ virgines cantantes” qui e spirituali reg- 
no Domini sunt, per ‘‘pulsantes et tympanizantes” qui e 
regno caelesti Ipsius; qui ‘‘ virgines” dicuntur ex affectione 
veri et boni, ac ‘‘cantare,” ‘‘pulsare” et ‘‘tympanizare” 
dicuntur ex laetitia et gaudio cordis illorum; per instru- 
menta enim pulsatoria et inflatoria describitur gaudium 
illorum qui e caelesti regno sunt, per instrumenta autem 
chordacea et per cantus, describitur laetitia illorum qui e 
regno spirituali sunt. Apud eundem, 


“Filiae regum inter pretiosas tuas; consistit Regina ad dextram tuam 
in auro optimo Ophiris: audi, filia, et vide,. .inclina aurem tuam;.... 
tunc delectabitur Rex pulchritudine tua, "IIpse namque Dominus 
tuus, ideo incurva te Ipsi. Etiam filia Tyri munus, facies tuas de- 
precabuntur divites populi;....tota pretiosa filia Regis intus, de 
implexis auri vestis ejus, in acupictis adducetur Regi, virgines post 
illam, amicae ejus, quae adducentur [2)I psi, adducentur cum gaudiis 
et exultatione, venient in palatium Regis” (Ps. xlv. 10-16 [2. A. 


g-15]): 


quod haec de Domino diéta sint, patet a versibus (3-9 [B. A. 
2-8]) ibi qui praecedunt, et a versibus (17 et 18 [B. A. 16 et 
17]) qui sequuntur ; et per “‘filias regum” significantur affec- 
tiones Divini Veri; per ‘‘Reginam” quae ad dextram Ipsius 
in auro optimo Ophiris, significatur caelum et ecclesia, quae 
in Divinis veris ex Divino Bono sunt; ‘“‘audire,” ‘“‘videre” 
et ‘“‘inclinare aurem,” quod dicitur de filia Regis, significat 
auscultare, percipere et obedire, ita intelligere, facere et 
sapere a Domino: quod tunc accepta erit Domino, signi- 
ficatur per ‘‘Tunc dele¢tabitur Rex pulchritudine tua;” 
‘‘pulchritudo” praedicatur de affectione veri, haec enim facit 
pulchritudinem angelorum: ‘‘ideo incurva te Ipsi” signi-— 
ficat cultum ex humili corde; ‘‘et filia Tyri munus mittet” 
significat cultum ab illis qui in cognitionibus veri sunt ; 
‘“‘facies tuas deprecabuntur divites populi” significat ado- 
rationem ab illis qui in intelligentia ex cognitionibus illis 
sunt ; “‘tota gloriosa filia Regis intus” significat affeétionem 
veri spiritualem, quae ‘‘gloriosa” dicitur ex abundantia 
veri, ac “‘intus” significat spirituale; ‘‘de implexis auri 
vestis ejus” significat vera induentia formata ex .bono 
amoris; ‘‘in acupictis adducetur Regi” significat apparen- 

tias veri, quales sunt in sensu litterae Verbi; ‘‘virgines 
post illam, amicae ejus,” significat affectiones veri spirituales 
naturales, inservientes ; ‘‘adducentur cum gaudio et exulta- 
tione, venient in palatium Regis,” significat cum gaudio 
caelesti in caelum ubi Dominus. Quoniam “‘filiae regis” 
significabant affe€tiones veri spirituales, et ‘‘vestes” illa- 
rum significabant vera in ultimo ordinis, qualia sunt vera 
Verbi in sensu litterae ejus, ideo 

Filiae Regis virgines olim vestiebantur togis frustatim variegatis, ut 

legitur de Thamare filia Davidis (2 Sam, xiii. 18). 

Apud Sachariam, 


“Quantum..bonum Ipsius, et quanta pulchritudo Ipsius; frumentum 
juvenes, et mustum adolescere facit virgines” (ix. 17): 


haec etiam de Domino; et per ‘‘bonum” et per “ pulchri- 
tudinem Ipsius” intelligitur Divinum Bonum ac Divinum 
Verum; ‘‘frumentum juvenes, et mustum adolescere facit 
virgines,” significat quod intellectus veri ac affectio veri 
formetur per bonum ac per verum ab Ipso. Ex his locis 
patet quod per ‘‘virgines” in Verbo significentur affectio- 
nes veri: similiter alibi 


(Ut Zsaz. lxii. 5; Serem. ii. 32; Foeli. 7,8; Psalm. cxlviii. 12; Fed. v. 30). 


Quoniam per “‘virginem” significabatur affectio gehuini 
veri ecclesiae, quae cum bono amoris prorsus concordat, 
ideo statutum fuit 

Quod sacerdos magnus non viduam aut repudiatam, aut corruptam mere- 


tricem, sed virginem e populis suis acciperet uxorem, ne profanaret 
semen suum (Lev7¢. xxi. 13-15 ; tum £zech. xliv. 22 ;) 


(quae singillatim explicata supra, n. 768[d], videantur). Quia per ee virgi- 

nem” significatur affectio genuini Veri, et per ‘‘stupra- 

tionem” illius significatur falsificatio Divini Veri, ideo tam 
severe prohibitum fuit scortari; ut 

“Si quis persuaserit virgini,. ..et cubuerit cum illa, dote dotaret illam sibi 

in uxorem..at si..renueret pater. .dare illam.., argentum pende- 


ret quantum dos virginum est” (Zwod. xxii. 15, 16 [B. A. 16, 17] ; 
) Deutr*xxii. 28, 29 ;) 


(quae explicata yvideantur in Arcanis Caelestibus, n, 9181-9186). Quoniam 
affectio veri et intellectus veri faciunt conjugium, sicut 


virgo desponsata et maritata viro, ac postea unum faciunt 
sicut voluntas et intelle¢tus, aut sicut affectio et cogitatio 

aut sicut bonum et verum apud unumquemvis hominem, 
nec conjungi possunt diversae affectiones uni eidemque 
cogitationi, seu diversae voluntates uni eidemque intellectui, 
seu diversa vera ecclesiae uni eidemque bono amoris, nisi 
falsificationes et inde dissipationes veri existerent, inde 
erat quod concubitus cum virgine desponsata crimen mortis 
esset : secundum haec apud MWosen, 

Si vir cum puella virgine desponsata viro in urbe cubuerit, ambo lapida- 


buntur; si vero in agro, morietur vir solus, non puellae crimen mor- 
tis (Deutr. xxii. 23-27): 


per ‘‘concubitum in urbe” significatur,adulteratio boni et 
veri doétrinae ex Verbo, ‘‘urbs” enim est doétrina, et 
lapidatio erat poena laesi veri _do¢trinae: per ‘‘concubi- 
tum” autem. ‘‘in agro,” significatur falsificatio veri eccle- 
siae antequam id ut doétrinale receptum est, ita non 
adulteratio boni ejus; ‘‘ager” enim est ecclesia ubi verum 
primum inplantatur, dein crescit, et demum fit doétrinae ; 
quare vir solus moriretur.’ Ex his quoque constare potest 
quod per ‘‘virginitatem” significetur affectio veri illibata 


(Ut Levit, xxi. 13; Deutr. xxii. 13-21; Ezech. xxiii. 3, 8). 


864. “Hi sunt qui seguentes Agnum quocunque vadit.””— 
Quod significet gu¢ adjunéti Domino per agnitionem Divini 
Humant Ipstus, et per vitam secundum praecepta Ipsius, 
constat ex significatione ‘‘ Agni,” quod sit Dominus quoad 
Divinum Humanum (de qua supra, n. 314); ex significatiqne 
““sequi Ipsum quocunque vadit,” quod sit agnoscere Divi- 
num Ipsius, et facere praecepta Ipsius. Per ‘‘sequi Domi- 
num” simile significatur quod per ‘“‘ire” et ‘‘ambulare post 
Ipsum ;” quod “‘ire,” et “‘ambulare” post Dominum significet 
agnoscere, obedire, facere et vivere ab Ipso et cum Ipso, 
videatur supra (n. 787). Causa quod illa per ‘“‘sequi Do- 
minum” significentur, est quia nemo potest sequi Dominum 
a se, sed ab Ipso Domino; Dominus enim trahit hominem 
post Se, qui ex libero vult sequi; at non potest trahere 
aliquem qui non vult sequi Ipsum; Dominus enim operatur 
hoc apud illum, sicut homo sequeretur Ipsum a semet, ita 
in ejus liberum influit, et hoc facit propter receptionem ac 
implantationem veri et boni apud illum, et inde reforma- 
tionem et regenerationem ; nam nisi appareret homini sequi 
Dominum sicut a se, hoc est, agnoscere Divinum Ipsius 

et facere praecepta Ipsius sicut a se, nulla foret appropri- 
atio et conjunctio, et inde nulla reformatio et regeneratio ; 
omne enim intrat hominem, et fit sicut ejus, quod ex libero, 
hoc est, sicut ex se, recipit, sive cogitet et loquatur, [sive] 
sicut ex se velit et faciat: sed usque tamen homo credere 
debet, sicut res in se est, quod non id ex se faciat, sed ex 
Domino; quare non dicitur quod faéturus sit a se, sed 
sicut a se. Causa quod ita sit, est quoque quia homo non 
percipit operationem Domini in ejus voluntatem et inde 
cogitationem ; homo enim non scit aliquid de sua conjunc- 
tione cum angelis; quare putat quod quicquid vult et 
cogitat, a se velit et cogitet ; quare non potest aliter scire 
quam sicut id fiat a se; cum tamen omne bonum influit, 
tam quod cogitat, quam quod vult et inde facit; et quia 
hoc novit ex doétrina ecclesiae, nempe quod omne bonum 
sit a Deo, ideo credere debet quod non faciat bonum a se, 
tametsi id facit sicut a se. Ita intelligitur quod Dominus 
docuit apud Marcum, 

“Tta se habet regnum Dei, quemadmodum si homo projicit semen super 


terram, dormiat dein, et surgat noctu et die; semen vero germinet 
et crescat, dum nescit ipse”’ (iv. 26, 27); 


et apud Fohkannewz, 


“Non potest homo sumere quicquam, nisi sit datum illi e caelo” (iii. 27) ; 
Pp quicq 


et apud eundem, 


“Qui manet in Me, et Ego in illo, hic fert fru€tum multum, quia sine 
Me non potestis facere qguicquam”’ (xv. 5). 


Quod agnoscere Divinum Humanum Domini, et facere 
praecepta Ipsius, sit sequi Ipsum, est quia non alii possunt 
conjuncti esse Domino ; quod quisque conjungatur Domino 
secundum agnitionem et confessionem Ipsius ex corde, et 
secundum vitam, constare potest ex eo, quod omnes an- 
geli caeli non aliud Divinum agnoscant quam Divinum 
Domini, et quod omnes angeli caelorum vivant secundum 
leges ordinis, quae sunt praecepta Ipsius, hoc est, vivant 
in Divino quod procedit a Domino, quod vocatur Divinum 
Verum: quia ita vivunt, in caelesti aura seu in caelesti 
aethere vivunt, in quem nemo potest admitti nisi qui in 
vita a Domino est; si alius intraret in illum aetherem, 
foret sicut mures immissi in siphonem e quo exantlatus 
est aer. Ex his constare potest quid per ‘“‘sequi Dominum 

quocunque vadit” in sensu spirituali significatur. Simile 
significatur per ‘“‘sequi Ipsum” in sequentibus locis:-—Ut 
apud Fohannem, Bs 


Jesus dixit, “Ego sum lux mundi; qui Me sequitur, non ambulabit in 
tenebris, sed habebit lucem vitae”’ (viii. 12): 


‘‘Ego sum lux mundi,” significat quod sit Ipsum Divinum 
Verum; “qui Me sequitur,” significat qui Divinum Ipsius. 
agnoscit, et facit praecepta Ipsius; ‘‘non ambulabit in 
tenebris,” significat quod non in falsis erit; ‘‘sed habebit 
lucem vitae,” significat quod in Divinis veris, quae homi- 
nem vitam aeternam docent, et ad caelum ducunt: quod ibi 
[per] ‘“‘sequi Dominum” non intelligatur sequi Ipsum, sed 
agnoscere Divinum Ipsius, et obedire Ipsi, patet. Apud 
eundem, 

Pastor ovium “quando proprias oves eduxerit, coram illis incedit, et 
oves Ipsum sequuntur, quia sciunt vocem Ipsius; alienum autem 
non sequuntur, sed fugiunt ab eo, quia non sciunt alienorum vocem : 
oves meae vocem meam audiunt, et Ego cognosco eas, et sequuntur 
Me” (x. 4, 5, 27): i 

etiam hic per ‘‘sequi Dominum” intelligitur agnoscere 
Divinum Ipsius et obedire Ipsi, nam dicitur quod ‘‘incedat 
coram propriis ovibus, et oves Ipsum sequuntur, et sciunt_ 
et audiunt vocem Ipsius;” ‘‘scire et audire vocem Domini” 
significat facere praecepta Ipsius. Apud Evaugelstas, 


“Quicunque voluerit post Me venire, abnegato se ipsum,...et sequitor 
Me” (Matth. xvi. 24; Alarc. viii. 34; Luc. ix. 23): 


quod “ire post Dominum,” et “‘sequi Ipsum,” sit abnegare 
se, patet ; et abnegare se est non duci a semet sed a Do- 
mino; ac abnegat se qui fugit et aversatur mala quia pec- 
cata sunt; quae cum homo aversatur, ducitur a Domino, 
nam is facit praecepta Ipsius non a se sed a Domino. Si- 
milia significantur per ‘‘sequi Dominum” etiam alibi 
(Ut Matth, xix. 21, 28: Mare. ii. 14, 15; cap. iii. 7,8; cap. x. 21, 28, 29: 
Luc. xviii. 22, 28: Foh. xii. 26; cap. xiii. 36,37; cap. xxi. 19-22), 
Ex his constare potest quod ‘‘sequi Dominum” sit duci ab 
Ipso, et non a semet; et nemo alius potest duci a Domino 
quam qui non ducitur a semet, et quisque ducitur a semet 
qui non fugit mala quia contra Verbum ac ita contra Deum 
sunt, proinde quia peccata sunt, et ex inferno. “Omnis qui 
mala non ita fugit et aversatur, is ducitur a semet; causa 

est, quia malum, quod homini ex hereditario inest, facit 
vitam ejus, quia id est ejus proprium; et homo antequam 
illa remota sunt, ex illis omnia facit, ita ex se. Aliter 
vero, quando mala remota sunt, quod fit dum fugit illa 
quia infernalia sunt; tunc intrat Dominus cum veris et 
bonis e caelo, ac ducit illum. Primaria causa est, quia 
unusquisque homo est suus amor; et homo quoad spiritum 
suum, qui vivit post mortem, non est nisi quam affectio 
quae est amoris ejus, et omne malum est ex amore ejus, 
ita est amoris ejus; inde sequitur quod amor seu affectio 
hominis non aliter reformari possit, quam per fugam et 
aversationem spiritualem malorum, quae est fuga et aver- 
satio illorum quia sunt infernalia. Ex his nunc constare 
potest quid sit ‘‘sequi Dominum quocunque vadit.” 

865. “Hi empti sunt de hominibus, primitiae Deo et Agno.”’— 
Quod significet z//os 2x Nova Ecclesia receptos a Domino, 
constat a significatione ‘‘emptorum a Domino,” quod sint 
qui instructionem e Verbo recipiunt, imprimis de Domino, 
ac vivunt secundum illam (de qua supra, n. 860); iidem sunt 
qui etiam dicuntur ‘‘redempti” a Domino, ac redempti 
sunt qui a Domino regenerati, et hi sunt qui sequuntur 
Dominum, hoc est, ducuntur ab Ipso (de quibus mox supra): €X 
significatione ‘‘primitiarum Dei et Agni,” quod sint qui se 
dederunt Domino, et adoptati ab Ipso;‘ quod sint qui a 
Nova Ecclesia, constare potest ex eo, quod dicantur ‘‘ pri- 
mitiae Deo et Agno;” nam qui ibi recipiuntur, illi agnos- 
cunt Divinum Humanum Domini, ac vivunt secundum 
praecepta Ipsius; alii non recipiuntur in Nova Ecclesia, 
quae Nova Hierosolyma vocatur, ex causa quia illi qui non 
id credunt, ac ita vivunt, non cum vita caeli concordant, 
nec cum luce ibi, nec cum calore ibi; lux enim ibi est Divi- 
num Verum, ex quo omnis intelligentia et sapientia, et calor 
ibi est Divinum Bonum, ex quo omnis amor et charitas. 
Omnis affectio et inde cogitatio hominis non modo est 
intra illum, et facit vitam ejus, sed etiam est extra illum, 
et facit sphaeram vitae ejus. Inde est quod caelum sit 
distin€@tum in societates secundum varietates affectionum 
et inde cogitationum ; quare nisi affectiones et inde cogi- 
tationes spirituales sunt, quae unice formantur ex agnitione 
Domini, et ex vita secundum praecepta Ipsius, non possunt 
admitti in aliquam societatem caeli; repugnant enim; inde 

est quod qui non agnoscunt Divinum Humanum Domini, 
et non vivunt secundum praecepta Ipsius in Verbo, non 
consociari possint angelis caeli. Quod ita sit, constiterat 
mihi ex multa experientia: fuerunt qui de Domino non 
aliter quam sicut de alio homine cogitaverunt, et qui fidem 
hodiernam, quae est fides cogitativa, absque aliquo bono 
vitae vixerunt ; hi quia crediderunt quod vita aeterna esset 
modo intromitti in caelum, ideo etiam ex optato in aliquam 
societatem admissi sunt; sed ut primum lux caeli oculos 
illorum strinxit, coeperunt quoad visum et simul quoad 
intelleétum prorsus obscurari, ac in stuporem ac in fatui- 
tatem cadere; et cum calor caeli illos afflabat, coeperunt 
diro modo ccruciari, et quoad caput et quoad membra 
sicut serpentes contorqueri; quare se deorsum conjecerunt, 
pejerantes quod intrare caelum, nisi in luce et calore caeli 
sint, esset illis infernum; et quod nesciverint quod caelum 
cuivis sit ex amore et inde fide, seu ex vita secundum 
praecepta Domini in Verbo, et ex fide in Dominum, et 
prorsus non ex fide absque vita fidei, quae est charitas. 
Paucis dicetur quid ‘‘ primitiae” in Verbo significant: “pri- 
mitiae” significant similia quae ‘‘ primogenita ;” sed “pri- 
mogenita” dicuntur de animalibus, sed ‘“‘primitiae” de 
vegetabilibus; ita ‘ primogenita” sunt quae primum nascun- 
tur, et ‘‘primitiae” quae sunt ex primis quae producuntur ; 
ac utraque significant bonum spirituale primum formatum, 
quod in se est verum ex bono quod a Domino. Hoc trahit 
originem ex eo, quod binae mentes apud hominem sint ; 
mens naturalis et mens spiritualis: ex sola mente naturali 
non producitur nisi malum et inde falsum; sed ut primum 
mens spiritualis aperta est, tunc producitur bonum et inde 
verum ; hoc quod primum producitur intelligitur per “ pri- 
mogenitum” et per ‘‘primitias.” Et quia omnia quae e 
mente spirituali nascuntur et producuntur, non sunt ab 
homine sed a Domino, ideo illa sanétificabantur Jehovae, 
hoc est, Domino, ex causa quia Ipsius erant, et inde sanéta : 
et quia primo natum aut productum significat omnia in 
serie sequentia, sicut dux populum, et pastor gregem, ideo 
per id quod ‘‘primogenita ac primitiae data fuerint Domi- 
no” significabatur quod omnia reliqua etiam Ipsius essent. 
Sed ut hoc adhuc clarius in intelle¢tum veniat, sciendum 
est quod mens mere naturalis sit ad ideam seu imaginem 

mundi formata, at mens spiritualis ad ideam seu imaginem 
caeli; et quod mens spiritualis non aperiatur ulli homini, nisi 
quam per agnitionem Divini Domini, et per vitam secun- 
dum praecepta Ipsius; et antequam haec mens aperta est, 
non producitur aliquod bonum et inde verum; sed ut pri- 
mum aperta est, tunc producitur, et quod producitur est a 
Domino: primum itaque quod producitur, dicitur sanétum, 
ac significat quod omnia quae postea producuntur sancta 
sint. Ex his patet quod apertura uteri seu matricis signi- 
ficet aperturam mentis spiritualis; quod apertura uteri seu 
matricis id significet, est quoque ex correspondentia, uterus 
enim correspondet bono amoris caelestis (de qua correspon- 
dentia videatur supra, n. 7IO[d], et in Arcanis Caelestibus, n. 4918, 5050-5062). 
Quoniam illa, quae nunc dicta sunt, per “‘ primitias” signi- 
ficabantur, et quia per illa quae messis sunt, ut per ‘“‘triti- 
cum,” ‘“‘hordeum” et reliqua, significabantur bona ac vera 
caeli et ecclesiae, et quoque per ‘“‘lanam,” similiter per 
“‘bestias” utiles et mundas, inde ex his dabantur primo- 
genita Domino, et ex illis. primitiae; et quia sacerdos 
maximus repraesentabat Dominum quoad Ipsius sacerdo- 
tium, quod est bonum amoris, ideo illa dabantur sacerdoti 
illi; et inde sanétificabantur omnia quae ex frumento, 
vino et oleo producta erant. Sed de primitiis illis videan- 
tur statuta pro filiis Israelis in Lege Mosis, ut de primitiis 
frugum, omnis frumenti, olei, musti, fruétum arboris, tum 
velleris, praeter ex primogenitis armenti et gregis, et quod 
data sint ut sanéta Jehovae, et a Jehovah Aharoni, et post 
eum sacerdoti magno 


(Exod. xxii. "28 [B. A. 29]: Mum. xiii. 20; cap. xv. 17-22; cap. xviii. 
8-20: Deutr. xviii. 4; cap. xxvi. I ad fin.) ; 


et de festo primitiarum messis, et primitiarum panis 


(Exod. xxiii. 14-16, 19, 26; Levzt. xxiii. gQ-15, 20-25 ; Mum, xxviii. 26 ad 
fin.; et alibi). 


Ex his nunc constare potest quod per ‘‘primitias Deo et 
Agno” intelligantur illi qui e Nova Ecclesia, quae Nova 
Hierosolyma vocatur, erunt, qui agnoscunt Divinum Hu- 
manum Domini, ac vivunt vitam amoris; hoc est, vitam 
secundum praecepta Domini in Verbo: apud hos et non 
apud alios aperta est mens spiritualis ; quare non alii ducun- 
tur a Domino, seu ‘‘sequuntur Ipsum quo vadit.” Quod 

r Deum et Agnum” in Afocalypsz intelligatur Domi- 
nus quoad Ipsum Divinum et simul quoad Divinum Huma- 
num, videatur supra (n. 297, 314, 343, 460, 482). 

866. [ Vers. s.] “Et in ore i/lorum non est inventus dolus.”— 
Quod significet guod aversentur cogttare et persuadere falsa, 
constat ex significatione ‘‘oris,” quod sit cogitatio et inde 
loquela, proinde etiam persuasio (de qua supra, n. 580, 782, 794) ; 
et ex significatione ‘‘doli,” quod sit ex proposito, ita ex 
intentione quae voluntatis fallere et seducere, ita ex ani- 
mo cogitare et persuadere falsa, quae honiment in aeter- 
num perdunt: quod talia apud illos quia Domino ducuntur, 
seu Ipsum sequuntur, non sint, significatur per quod “ 
ore illorum non inveniatur dolus ;” nam Dominus est Divi- 
num Verum unitum Divino Bono; in hoc et in illo sunt 
omnes qui in Domino sunt, qui sunt qui agnoscunt Divi- 
num Humanum Ipsius, et faciunt praecepta Ipsius; et quia 
cogitare falsa est contra Divinum Verum, ac velle persua- 
dere illa est contra Divinum Bonum, ideo aversantur illa. 
Quid praeterea ‘‘dolus” in Verbo significat, constare potest a 
locis ibi, ubi dicitur; ut in sequentibus :—Apud Fohkannem, 


Jesus dixit de Nathanaele veniente ad Se, “ Ecce vere Israelita, in quo 
dolus non est” (i. 48 [B. 4. 47]): 


per ‘‘Israelitam” significatur qui in bono charitatis est, et 
ex illo in veris, ita qui in veris ex bono; hi quoque sunt 
qui intelliguntur per ‘‘centum et quadraginta quatuor 
millia” qui sequuntur Dominum, ‘tin quorum ore non inve- 
nitur dolus ;” quare ibi per ‘‘dolum” similia significantur. 
Apud Zephaniam, | 


“ Reliquiae Israelis non facient perversitatem, neque loquentur menda- 
cium, neque invenietur in ore illorum lingua doli” (iii. 13): 


per “‘reliquias Israelis” intelliguntur qui in fide spirituali 
sunt, quia in bono charitatis, similiter ac supra per ‘‘verum 
Israelitam:” per ‘“‘loqui mendacium” significatur docere fal- 
sum ex ignorantia veri; at per ‘‘dolum” significatur falsum, 
“non ex ignorantia veri, sed ex consulto, ita ex proposito 
fallendi, sicut est apud impios. Similiter in sequentibus 
locis: 


“Non violentiam fecit, nec dolus in ore Ipsius” (Zsaz. liii. 9) ; 


ibi de Domino. 

“A dolo et violentia redimet animam @leorum” (Psalm. |xxii. 14); 

“Divites. .impleti sunt violentia, et habitatores ejus loquuntur menda- 
cium, et quoad linguam eorum dolus in ore illorum” (AZich. vi. 12) ; 

“Tmplent domum dominorum. .violentia et dolo” (Zeph. i. 9) ; 

“Viri sanguinum et doli non dimidiabunt dies suos” (Psalm, lv. 24 [B. 
A, 23]); 

“Perdes loquentes medacium, virum sanguinum et doli abominabitur 
Jehovah” (Psalm. v. 7 [B. A. 6]); 


per “‘violentiam” et per ‘‘sanguinem” significatur perver- 
sio veri et falsificatio Verbi, et per ‘‘dolum” significatur 
id ex proposito. 


“Jehovah....adverte aurem ad preces meas, quae sine labiis doli” 
(Psalnt. xvii. 1); 

“Custodi linguam tuam a malo, et labia tua a loquendo dolum” (Psalm. 
xxxiv. 14 [B. A. 13]); 

“Si loquerentur labia mea iniquitatem, et lingua mea loqueretur dolum” 
(Ziob, xxvii. 4); 

“Jehovah, libera animam meam a labio mendacii, a lingua doli; quid 
dabit tibi,. .quid addet tibi lingua doli?” (Psalm. cxx. 2, 3 }) 

“Os tuum aperis ad malum, et lingua tua nectis dolum” (Psa/m. 1. 19); 

“Os impii [et] os doli contra Me aperuerunt, locuti sunt mecum lingua 
mendacii” (Psalm. cix. 2); ‘ 

““Perditiones cogitat lingua tua, sicut novacula acuta [faciens] dolum”’ 
(Psalm. lii. 4, 6 [B. A. 2, 4]); 

“Vir. .cum socio illudunt, et veritatem non loquuntur, docuerunt linguam 
suam loqui mendacium,....habitare tuum in medio doli, ob dolum 
renuerunt cognoscere Me” ( Yerem. ix. 4, 5 [B. A. 5, 6]): 


per “‘labia et linguam,” quibus loquuntur mendacium et 
dolum, significatur cogitatio cum intentione persuadendi 
falsa contra vera, ac seducendi, ‘“‘labia” enim et “lingua” 
similia significant quae ‘‘os.” 


“Beatus homo cui non imputat Jehovah iniquitatem, modo non in spiritu 
ejus dolus” (Psalm, xxxii. 2) ; 

“Verba oris ejus iniquitas et dolus, cessat ab intelligendo, faciendo bo- 
num” (Psalm. xxxvi. 4 [B. A. 3}); 

Loqui iniquitatem, et loqui dolum (//zod. xiii. 7): 


“‘iniquitas” spectat malum, et ‘‘dolus” inde falsum. 


‘‘A viro doli et perversitatis,” Jehovah, “libera me” (Psa/m. xliii. 1); 

“Mundus manibus et purus corde, qui non effert ad vanitatem animam 
suam, et non jurat cum dolo” (Psalm. xxiv. 4); 

“Contra tranquillos terrae verba dolorum cogitant, lvalde dilatarunt os 
suum contra me” (Psalm. xxxv. 20, 21); 

“Perditiones in medio ejus,..non recedet a platea ejus fraus et dolus’ 
(Psalm. W. 12 [B. A. 11]); 

“Conculcasti omnes aberrantes a statutis tuis, quia mendacium dolus 
eorum” (Psalm. cxix. 118) ; : 

“ Avertit se populus hic, Hierosolyma aversa perpetuat, retinent dolum, 
renuunt reverti; attendi et audivi, non rectum loquuntur” (Yerem, 


viii. 5[, 6]): 


? 


7 

in his locis per ‘‘dolum” non intelligitur dolus in naturali 
sensu, in quo est machinatio fraudulenta, ac mendacium ex 
malitia contra alium; sed dolus in spirituali sensu, in quo 
dolus est cogitatio ex intentione voluntatis, seu ex pro- 
posito aut consulto loquendi et persuadendi falsa, et sic 
animam perdendi. Similiter de prophetis, apud Feremzam, 
“Numne est in corde prophetarum prophetantium mendacium, et prophe- 
tarum doli cordis sui?’ (xxiii. 26 ;) 
apud eundem, 
Prophetae “visionem mendacii, et praestigias, et nihilum, et dolum cordis 
sui illi prophetant vobis” (xiv. 14): — 
per ‘“‘prophetas” in spirituali sensu significantur docentes 
vera ex Verbo et doétrinam, et inde in sensu abstracto 
per illos significatur Verbum quoad doétrinam; quare per 
illos in opposito sensu, ut in illis locis, significantur docen- 
tes falsa, ita falsificantes vera Verbi; hoc ex proposito 
intelligitur per ‘‘dolum cordis” illorum. Quod per ‘‘dolum” 
intelligatur falsificatio veritatum Verbi ex proposito, tum 
ex cupiditate seducendi, patet apud Hoscheam, 


“Circumdederunt Me mendacio Ephraim, et dolo domus Israelis” (xii. 1 
[B. A. xi. 12]): 


per ‘““Ephraimum” significatur intelle¢tus veritatum eccle- 
siae, et per ‘‘domum Israelis” ipsa ecclesia; inde per 
‘“‘dolum” et ‘‘mendacium” significatur falsa persuadere ex 
proposito et cupiditate. Apud eundem, 
“Fadti sunt sicut arcus dolosus, cadent gladio principes illorum, ex indig- 
natione linguae illorum’” (vii. 16) ; 


et apud Davidem, 


“ Aversi sunt sicut arcus dolosi” (Ps. Ixxviii. 57): 


comparantur ‘“‘arcui doloso,” quia per ‘‘arcum,” significatur 
doétrina pugnans in utroque sensu, nempe doétrina falsi 
pugnantis contra verum, ac veri contra falsum; ‘“jacula” 
enim et ‘‘tela” significant falsa aut vera, per quae pugna- 
tur ; (quod illa per “arcum”’ et per “ tela”’ significentur, videatur supra, n. 357): 
ex quibus iterum patet quod per ‘‘dolum” intelligatur dolus 
in spirituali sensu, quae est contra vera et bona Verbi et 
ecclesiae, ita animus et cupiditas destruendi illa. Quod 
animus et cupiditas destruendi vera et bona Verbi, doc- 
trinae et ecclesiae, ita ex consulto et ex proposito, per 

“dolum” significetur, constat apud Feremiam, 


‘«Spectantur sicut tendunt aucupes, constituunt perdentem, ut homines 
capiant; sicut cavea plena avibus, ita domus eorum plenae dolo” 
(v. 26, 27); 


apud MMosen, 


“Si propositum habuerit quis adversus socium suum occidendi illim 
dolo, a cum altari meo abstrahes eum” (Zxod. xxi. 14): 
et quia id tam grave peccatum fuit, ideo dicitur apud Fere- 
miam, 


“Maledictus faciens opus Jehovae dolo”’ (xlviii. 10). 


Quod dolus tam grave crimen fuerit, est quia consultum 
et propositum est voluntatis; et quicquid est voluntatis est 
ipsius hominis, et vocatur malum cordis ejus; voluntas 
enim est ipse homo, at vero cogitatio ante consensum, qui 
est voluntatis, non in homine est, sed extra illum; quo- 
niam illa quae in cogitationem influunt, sunt sicut objecta 
quae in visum influunt e mundo, quorum quaedam placent, 
et quaedam non placent ; et quae placent intrant jucundum 
vitae ejus, at quae non placent rejiciuntur ; ita est cum omni 
quod influit in visum internum hominis, qui est ejus intel- 
lectus et inde cogitationis; si placet, intrat voluntatem 
ejus, et addit se vitae ejus; si vero non placet, rejicitur. 
Sciendum est quod omnes mali animum et cupiditatem, 
consequenter voluntatem, destruendi vera caeli et ecclesiae 
per falsa, habeant ; causa est, quia conjun¢ti sunt inferno, 
ac infernales flagrant cupidine ex jucundo amoris illorum 
destruendi omnia caeli et ecclesiae, et hoc per astutos 
dolos, quos artificiose ne¢tunt, et mirabiliter expediunt ; 
quos si ab experientia describerem, membranas implerem: 
inde patuit quod per ‘“‘dolum” in genere significetur omne 


malum intentionis destruendi vera per falsa. .(Praeterea videan- 
tur quae in Arcanis Caelestibus de dolo scripta sunt: nempe, Quod dolus destruat 
omne vitae spiritualis ac interioris apud hominem, n. 9013: quod dolus, fraus, simu- 
latio fuerit antiquis enorme facinus, n. 3573: quod dolosi inspecti ab angelis appareant 
ut serpentes et viperae, n. 14532: quod etiam intelligantur per ‘‘serpentes”’ et “' vi- 
peras’ in Verbo, n, 9013: quod ‘‘venenum”’ in Verbo significet dolum, n. 9013: de 
poenis illorum qui alios insidiati sunt et fefellerunt per dolos, n. 831, 957, 958, 959, 
960, 1273: de infernis illorum, n. 830, 831, 947, 4951.) 

» 867. “Immaculati enim sunt coram throno Dei.”—Quod 
significet quod absque falsts ex malo sint in conspeciu ange- 
lorum, constat ex significatione ‘‘immaculatus esse,” quod 


sit esse absque falsis ex malo (de qua sequitur); et ex signifi- 

catione “‘coram throno Dei,” quod sit in conspectu angelo- 
rum; quod per ‘‘thronum Dei” intelligatur caelum ubi 
angeli, videatur supra (n.253[a]). Quod immaculati appa- 
reant in conspectu angelorum caeli, est quia a Domino 
ducuntur, et Dominus jugiter providet ne aliquod falsum 
intret voluntatem eorum; admittitur quidem in cogitatio- 
nem, sed non ultra, ac inde ejicitur ; et quod e cogitatione 
ejicitur, hoc non inquinat hominem; sed quod excipitur 
inde a voluntate ejus, hoc inquinat, nam hoc est et fit 
amoris ejus, ita vitae ejus, et quoque fa¢tis ejus inhaeret ; 
et hoc removeri non potest nisi quam per seriam et aétua- 
lem vitae paenitentiam; nam voluntas cum amore et cum 
vita, tum cum fa¢ctis, unum agunt, ac intelliguntur in 
Verbo per ‘‘cor;” inde nunc est, quod illi qui a Domino 
ducuntur, seu Ipsum sequuntur, ‘“‘immaculati” sint. Non 
evitari potest quin homo cogitet falsum et quoque malum, 
tam quia natus est in omnis generis mala, quam quia doc- 
trinae ecclesiae hodie non sunt doctrinae vitae, sed modo 
do€trinae fidei; et doétrina fidei separatae a vita non docet 
vera, per quae homo quoad vitam reformari potest: at qui in 
Domino sunt, illi in affectione veri spirituali tenentur; et 
qui in illa affeétione sunt, quidem recipere possunt falsa, 
sed usque non pleno consensu, modo tali ac tantum qualiter 
et quantum concordant cum bono et inde veris; quare 
cum illi qui in affectione veri spirituali sunt, hauriunt aliqua 
falsa, usque faciles sunt ad rejiciendum illa, quando‘audiunt 
vera, tam in hoc mundo quam in altero; talis est affectio 
veri spiritualis ; idcirco illi qui in ea affectione sunt, perfi- 
ciuntur intelligentia et sapientia in aeternum; est quoque 
illis facultas intelligendi vera: at illi qui non in ea affec- 
tione sunt, renuunt vera et intelligere et audire; quare nec 
in aliqua facultate intelligendi illa sunt; quod ita sit, ex 
communi experientia in mundo spirituali mihi patuit. Nunc 
quia angeli caeli non aliud percipiunt apud hominem quam 
ejus amorem, et inde ejus affectiones, desideria ac jucunda, 
proinde ejus fines, propter quos ita et non aliter cogitat, 
quando itaque apud illum percipiunt amorem veri propter 
usus vitae, qui sunt fines, tunc non vident aliqua falsa ex 
malo; et si forte vident falsa ex non malo, usque sciunt 
quod haec falsa non noceant, quia illis non inest malum: 
falsa ex malo sunt ipsa falsa quae ex inferno sunt; causa 

est, quia falsa illa sunt mali formae, ita in se quoque mala. 

Quod ‘‘immaculatum” attinet ; hoc significat integrum et 
absque naevis, sed in sensu spirituali absque falsis ex malo: 
propterea inter prohibita fuit, ne aliquis ex semine Aharo- 
nis, cui esset macula, accederet ad altare, ac intraret intra 
velum (Levit. xxi. 17-23); et ne aliquod sacrificium, sicut 
ex bobus, vitulis, capris seu agnis, in quibus esset macula, 
fieret (Levit. xxii. 19-25): utrobivis etiam maculae recen- 
sentur, per quas omnes varii generis falsa et mala signifi- 
cantur. 


VERSUS 6, 7. 


$68. “ Et vidi alium angelum volantem in medio caeli, habentem Evangelium aeter- 

num, evangelizare habitantibus super terra, et omni genti et tribui et linguae et populo. 

Dicentem voce magna, Timete Deum, et date Ipsi gloriam, quia venit hora judicii Ipsius, et 
_adorate Ipsum qui fecit caelum et terram, et mare et fontes aquarum.” 


6. “Et vidi alium angelum volantem in medio caeli,” significat mantfestatio- 
nem ubivis a Domino [n. 869]; “habentem Evangelium aeternum,” 
significat de adventu Ipsius et de salvatione credentium in Ipsum [n. 
870]; “evangelizare habitantibus super terra,” significat annwntiatio- 
nem de eo omnibus gui ab ecclesia [n. 871]; “et omni genti et tribui et 
linguae et populo,” significat omnibus gud in vitae et doctrinae bonis et 
inde veris sunt [n. 872]. 


7. “Dicentem voce magna,” significat exhortationem [n. 873]; “Timete Deum, 
et date Ipsi g/oriam,” significat ut colant Dominum ex Divino Ipstus 
Vero per vitam secundum id [n. 874]: “quia venit hora judicii Ipsius,” 
Significat separationem viventium secundum Divina vera a non viven- 
tibus secundum rila [n. 875]; “et adorate Ipsum qui fecit caelum et 
terram, et mare et fontes aquarum,” significat agnitionem et confessio- 
nem Ipsius, a quo ommne cael et ecclesiae, et a quo Divinum Verum seu 


Verbum [n. 8,6]. 


$69. [Vers.6] “Et vidi alium angelum volantem in medio 
eaeli.”—Quod significet mantfestationem ubivis a Domino, 
constat ex significatione ‘‘angeli volantis in medio caeli,” 
quod sit a Domino manifestatio ubivis; per ‘‘angelum” 
enim significatur aliquid a Domino; quia angeli non sunt 
angeli a se, sed a Domino, sunt enim recipientes Divini 
Veri quod procedit a Domino; quare etiam ‘‘angeli” in 
Verbo significant Divina vera ; ipsum caelum nec est caelum 
ab angelorum proprio, sed ex Divino quod est apud illos (de 
qua re videatur supra, n. I 3O[a], 200, 302): per ‘‘volare” significatur 
circumspectio et praesentia (de quo etiam supra, n. 282); hic vero 
manifestatio, quia manifestavit adventum Domini, quod 
intelligitur per quod ‘‘haberet Evangelium aeternum,” et 

quoque adventum ultimi judicii ; et per ‘‘in medio” significa- 
tur ubivis (de quo etiam supra, n. 41313): inde patet quod per, 
“angelum volantem in medio caeli,” significetur manifes- 
tatio ubivis a Domino. 

$70. “Habentem Evangelium aeternum.”—Quod significet 
de adventu Ipsius, et de salvatione credentium in Ipsum, 
constat ex.significatione ‘‘Evangelii,’ quod sit adventus 


Domini, et tunc salvatio credentium in Ipsum ; (quod adventus 
Domini fuerit, et quoque futurus, quando consummatio saeculi, hoc est, quando finis 
ecclesiae veteris ac principium novae, et quod tunc etiam ultimum judicium, videatur 


supra, n. 612;) et ex significatione ‘‘aeterni,” quod sit Divi- 
num quoad Existere. Bina sunt universalia per quae expri- 
mitur Divinum, nempe infinitum ac aeternum: infinitum 
est Divinum quoad Esse, ac aeternum est Divinum quoad 
Existere, ac utrumque supereminenter intelligendum est, 
nempe absque spatio et absque tempore; qui ex spatio et 
ex tempore cogitat de infinito ac aeterno, is in errores” 
labitur ; spatium enim et tempus sunt propria Naturae, in 
quibus est homo quoad ideas suas quando in naturali 
mundo vivit, at.non in illis est quando relinquit mundum 
ac venit in caelum; apparent quidem spatia et tempora 
in caelo plane similiter ut in mundo, sed sunt modo appa- 
rentiae statuum apud angelos; status enim affectionis et 
inde cogitationis illorum sistuntur apparenter coram sensi- 
bus illorum externis sicut spatia et sicut tempora, at usque 
non sunt spatia et tempora sicut in mundo naturali. (Qualia 
itaque sunt, constare potest ex binis articulis in opere De Caelo et /nferno, in quibus 
De Spatio et Tempore in Caelo actum est.) Quia Divinum est infinitum 
et aeternum, ideo in omnibus et singulis quae a Divino fiunt, 
est infinitum et aeternum; inde nunc est quod Evange- 
lium, per quod significatur adventus Domini et salvatio 
fidelium, dicatur ‘‘aeternum :” quod infinitum ac aeternum 
dicatur de solo Domino, videatur supra (n.23, 286). Quod | 
‘‘Evangelium” significet adventum Domini, et salvationem 
fidelium tunc, constat ex locis in utroque Testamento, ubi 
Evangelium dicitur, quae supra (n. 6,12) allata sunt. Quod 
autem adventum Domini attinet; creditur a quibusdam 
quod Dominus in persona rursus venturus sit, et quidem ad 
ultimum judicium faciendum, et hoc quia dicitur apud 
Matthacum, 


Accesserunt discipuli, dicentes ad Jesum, “ Dic nobis....quodnam sig- 
num tui adventus, et consummationis saeculi”’ (xxiv. 3): 

et postquam Dominus praedixit illis status ecclesiae suc- 
cessive decrescentis usque ad devastationem et consumma- 
tionem ejus, dixit, 
“Tunc apparebit signum Filii hominis,....et videbunt Filium hominis 
venientem in nubibus caeli cum virtute et gloria..: vigilate ergo, 


quia non scitis qua hora Dominus vester venturus est” (vers. 30, 
39, 42; tum etiam apud Yohannem, cap. xxi. 22): 


sed per ‘‘adventum” Ipsius ibi non intelligitur adventus 
Ipsius in persona, sed quod tunc revelaturus sit Se in 
Verbo, quod Ipse sit Jehovah, Dominus caeli et terrae, et 


quod adoraturi sint Ipsum solum omnes qui in Nova Ipsius 


Ecclesia, quae per Novam Hierosolymam intelligitur, erunt ; 
ob quem finem etiam nunc aperuit sensum internum seu 
spiritualem Verbi, in quo sensu ubivis agitur de Domino: 
hoc quoque est, quod intelligitur per 

Adventum Ipsius in nubibus caeli cum gloria (Matth. xxiv. 30; cap. xxvi. 

[l64: Marc. xiii. 26; cap. xiv. 62: Luc. xxi. 27). 

Quod ‘‘nubes caeli” significent Verbum in littera, et ‘glo- 
ria” sensum spiritualem ejus, videatur supra (n. 36, 594). 
Quoniam Ipse est Verbum, ut vocatur apud Yohannem 
(cap. i. I, 2, 14), ideo revelatio Ipsius in Verbo est adven- 
tus Ipsius. 

$71. “Evangelizare habitantibus super terra.””—Quod signi- 
ficet annuntiationem de co omnibus qui ab ecclesia, constat 
ex significatione ‘‘evangelizare,” quod sit annuntiare adven- 
tum Domini (de qua mox supra, n. 870); et ex significatione 
“habitantium super terra,” quod sint qui ab ecclesia, et in 
specie boni ibi. (Quod “‘terra”’ sit ecclesia, videatur supra, n. 29, 304, 


413[2], 417[2], 697, 741[b-d], 742, 752; et quod “‘habitare” dicatur de 
bonis, n. 479, 662.) 

$72. “Et omni genti et tribui et linguae et populo.”—Quod 
significet omnibus gut in vitae et doctrinae bonis et inde 
verts sunt, constat ex significatione ‘‘gentis,” quod sint 
qui in bono vitae, quia in bono amoris (de qua supra, n. 175, 
331, 625); ex significatione ‘“‘tribus,” quod sint qui in veris 
ex bono sunt (de qua supra, n. 39, 430, 431); ex sSignificatione 
‘“‘linguae,” quod sit confessio ex bono cordis, ita in doc- 
trinae bono (de qua supra, n. 455, 625; et ex significatione 
‘‘populi,” quod sint qui in doctrinae veris (de qua etiam supra, 
n. 175, 331, 625); ex quibus patet quod per ‘“‘omnem gen- 
tem et tribum et linguam et populum,” significentur omnes 

qui in vitae et do¢trinae bonis et inde veris sunt, ita tam. 
simplices quam doéti, ubicunque sint, sive intra ecclesiam 
sive extra illam. Secundum sensum litterae, per ‘‘omnem 
gentem, tribum, linguam et populum” intelliguntur omnes 
ex quacunque religione sunt; sed in sensu spirituali intel- 
liguntur omnes qui bene vivunt, et bene intelligunt. 

8°73. [Vers.7.] “Dicentem voce magna.”’— Quod significet ex- 
hortationem, constat ex significatione ‘‘vocis magnae,” quod 
sit exhortatio, quia involvit sequentia, ubi dicitur quod 
‘‘timerent Deum, et darent Ipsi gloriam: ‘‘vox” in Verbo 
saepius dicitur, tum ‘‘vox magna;” et cum a Domino, aut 
ab angelis Ipsius, in genere significat Divinum Verum, et 
omne quod procedit a Domino, proinde etiam mandatum 
et praeceptum, ita quoque exhortationem, et plura (de qui- 
pus videatur supra, n. 261, 302, 424, 668, 682) ; Nam vox ab ange- 
lis non est vox ab illis, sed per illos a Domino. 

874. “Timete Deum, et date Ipsi gloriam.”—Quod signi- 
ficet wt colant Dominum ex Divino Ipsitus Vero per vitam 
secundum tllud, constat ex significatione ‘‘timere Deum,” 
quod sit revereri et colere Dominum (de qua supra, n. 696) ; et 
ex significatione ‘‘dare Ipsi gloriam,” quod sit vivere secun- 
dum Divinum Verum, hoc est, secundum praecepta Ipsius 
in Verbo; per “ gloriam,” ubi de Domino, significatur Divi- 
num Verum procedens ab Ipso, ita Verbum quale est in 
caelo, nam id est lux angelis, per quam Dominus manifestat 
suam gloriam ; dat enim per illam lucem intelligentiam et 
sapientiam, et quoque sistit coram oculis illorum magnifi- 
ca, quae ex pretiosissimis fulgent; hoc in sensu proximo 
significatur per ‘‘gloriam Domini;” at quia omnia illa a 
Domino dantur secundum receptionem Divini Veri proce- 
dentis ab Ipso, magnifica illa, quae sicut ex auro et lapidi- 
bus pretiosis in mirificis formis fulgent, apparent illis prorsus 
secundum sapientiam apud illos, sunt enim corresponden- 
tiae: sed quia illis sapientia est secundum receptionem 
Divini Veri non modo doétrina sed etiam vita, ideo per 
‘dare Ipsi gloriam” significatur vivere secundum Divinum 
Verum. Creditur in mundo quod sapientia sit, proinde 
caelum, illis qui sciunt Divina Vera, et qui ex scientia 
loquuntur illa, tametsi non viverent secundum illa; sed 
contestari possum quod illis nulla sapientia sit; in sapien- 
tia quidem apparent esse quando loquuntur, sed ut primum 

immo quandoque delirant sicut fatui, cogitando contra 
Divina vera quae locuti sunt; aliter vero illi qui vivunt 
secundum Divina vera; illi cogitant sapienter secum, et 
quoque loquuntur sapienter cum aliis. Hoc mihi ex mille 
experientiae exemplis in mundo spirituali datum est scire, 
nam ibi manifestantur talia quae in mundo naturali homi- 
nibus prorsus ignota fuerunt. Audivi plures ibi loqui tam 
Sapienter ut crederem quod ex interioris caeli angelis 
essent, sed usque facti sunt diaboli, quia talibus impleve- 
runt memoriam suam ex amore gloriae, sed usque non 
vixerunt secundum illa; quare ut primum ad se et suae 
vitae amorem redierunt, locuti sunt contra illa, et insani- 
verunt sicut prorsus nihil tale scivissent. Inde mihi patuit 
quod paene cuivis sit facultas intelligendi, ob causam ut 
possint reformari; sed qui non vivit vitam veri, non vult 
reformari; et qui non vult reformari, is successive rejicit 
a se omnia quae intelligentiae et sapientiae illius fuerunt, 
et vivit suum amorem, qui est contra illa, et accedit tan- 
dem ad illos qui in inferno sunt, et in simili amore cum 
illis. Ex his constare potest quod ‘‘dare,Deo gloriam” 
significet vivere secundum Divinum Verum; quod etiam 
Dominus his vobis docuit apud Fohkannem, 

“Tn hoc glorificatus est Pater meus, ut fruétum multum feratis, et redda- 
mini discipuli mei:....manete in dilectione mea: si mandata mea 


servaveritis, manebitis in dilectione mea:....vos amici mei estis, 
si feceritis quaecunque Ego mando vobis” (xv. 8, [9,] 10, 14): 


inde patet quod ‘‘glorificare Deum,” seu ‘‘dare Deo glo- 
riam,” sit ‘‘fruétum ferre.” -Praeterea videantur quae de 


gloria prius dicta sunt, ut quod “gloria” significet Divinum 


Verum procedens a Domino, ac receptionem ejus ab angelis 
et ab hominibus (n. !')33, 288, 345): et quod “gloria Domini” 
sit illustrare homines et angelos, ac beare illos sapientia 
et felicitate, quod fit unice per receptionem Divini Veri 
doétrina et simul vita. 

$75- “Quia venit hora judicii Ipsius.”—Quod significet 


_Separationem viventium secundum Divina vera a non viven- 


tibus secundum wlla, constat ex significatione ‘‘horae,” quod 
sit status, hic status ultimus ecclesiae (de qua sequitur); et ex 
significatione ‘‘judicii,” quod sit separatio bonorum a malis, 
ita viventium secundum Divina vera Domini a non viventi- 

bus secundum illa, hi enim sunt mali, illi autem boni; ; quod 
separatio illorum eS iicee pér “ultimum judicium,” con- 
stare potest ex ks quae in opusculo De Ultimo Fudicio 
diéta sunt: quod sit separatio viventium secundum Divina 
vera a non viventibus secundum illa, constare potest.a locis 
in Verbo ubi de ultimo judicio agitur; ut a capite “xxv. 
apud JJatthaeum, ubi describitur separatio ovium ab hircis, 
quod ‘‘oves” sint qui bona fecerunt, et ‘“‘hirci” qui non bona ; 
tum a locis in Verbo ubi dicitur quod “ quisque judicabitur 
secundum opera,” hoc est, secundum vitam ejus, 


(Ut Matth. xvi.27: Foh.v.29: Apoc. xiv.13; cap.@lxx, 12,13; cap. xxii. 
12, et alibi ;) 


videatur supra (n.785). Quod dicatur ‘‘ hora judicii,” est quia 
‘‘hora” significat non modo tempus, sed etiam statum ; 
(sicut ‘dies,’ ‘‘septimana,”’ ‘‘ mensis,”’ ‘‘annus,”’ et in genere ‘tempus,’ videatur 
supra, n. 571, 610, 31664, 673, Yo fe 701 ; ac de significatione ““horae” in 
specie, n. 194, 488, 673); quod toties in Verbo dicatur ‘‘hora” 
et “dies,” est propter sensum spiritualem in singulis Verbi ; 
nam dum homo cogitat horam et diem, et inde tempus, 
angeli, qui in spirituali sensu Verbi sunt, cogitant statum ; 
causa est quia angeli non aliquam ideam temporis habent, 
quoniam non illis sunt dies, septimanae, menses et anni, 
quales in mundo, sed sunt illis mutationes status, ex quibus 


mensurant successiva (de qua re videatur in opere De Caelo et Lnferno, 
n. 162-169, ubi De Tempore in Caelo actum est), , 


876. “Et adorate Ipsum qui fecit caelum et terram, et mare 
et fontes aquarum.”’-—Quod sienificet aguitionem et confessto- 
nem Ipsius, a que Omit cacli et ecclesiae, et a quo Divinum 
Verum seu Verbum, constat ex significatione ‘‘adorare,” 
quod sit agnoscere corde, ita confiteri et colere (de qua supra, 
n. 79O[a], 805[2], 821[a2]); ex significatione ‘‘caeli et terrae,” 
quod sit ecclesiae internum et externum (de qua etiam supra, n 
304[a,5,2,f], 752); (quod sint caelum et ecclesia quae signifi- 
cantur, est quia internum ecclesiae apud hominem est cae- 
lum, est enim illud in conjunétione cum angelis, adeo ut 
cum illis unum faciat; nam, ut supra diétum est, internum 
hominis est ad ideam et imaginem caeli formatum, exter- 
num autem ad ideam et imaginem mundi: ecclesia vero 
apud hominem, dum vivit in mundo, est in ejus naturali, 
quod est externum ejus; at tunc est ecclesia apud hominem 
in ejus naturali seu externo, dum internum apertum est ; 

nam non datur ecclesia apud aliquem nisi illi caelum sit 
intra, unde a Domino sit illustratio et influxus in naturale 
seu externum quod infra est :) et ex significatione ‘‘ maris,” 
quod sit Divinum Verum in ultimis, ita Verbum in littera, 
hoc enim est Divinum Verum in ultimis; quod ‘‘ mare” id 
significet, est quia in ultimis caeli apparent sicut maria ; 
est enim Divinum. Verum procedens a Domino quod for- 
mat caelos, et omnia in illis; superiores caeli apparent 
sicut forent in atmosphaera aetherea, inferiores sicut in 
atmosphaera aerea, ac infimi sicut in atmosphaera aquea ; 
haec atmosphaera apparet coram oculis e longinquo stan- 
tium sicut mare, non autem illis qui ibi habitant: illi qui 
ibi habitant in ultimis Divini Veri sunt, quod Divinum 
Verum est quale Verbum in sensu litterae; inde est quod 
hoc per ‘‘mare” significetur (sed de his videantur plura supra, n. 275, 
342, 511, 600{a]). Quod ‘‘mare” hic significet Verbum in 
littera, est quia dicitur ‘‘mare et fontes aquarum,” ac 
“fontes aquarum” significant Divinum Verum interius, 
quale est Verbum in sensu spirituali; quod ‘‘fons aqua- 
rum” id significet, constare potest a locis e Verbo, et ab 
explicatione illorum, supra (n.483); quod ‘‘fontes aquarum” 
hic significent Divina vera quae ex Verbo sunt, constare 
potest ex eo, quod per “‘caelum et terram” significetur 
internum et externum ecclesiae, ac utrumque per Divinum 
Verum seu Verbum, ut dicitur apud Fohkannem (cap. i. 1, 
2, 14), formatum est; internum ecclesiae per Divinum 
Verum spirituale, et externum per Divinum Verum natu- 
rale; ideo inter facta a Domino etiam ‘‘fontes aquarum” 
hic recensentur. Ex his et multis aliis constare potest 
quomodo ideae spirituales, quae sunt angelorum, ab ideis 
naturalibus quae sunt hominum, differunt; angeli, quibus 
ideae spirituales sunt, per ‘‘adorare Ipsum qui fecit cae- 
lum, terram, mare et fontes aquarum,” non aliud intelligunt 
quam agnitionem et confessionem Domini, a quo omne 
caeli et ecclesiae, et a quo Divinum Verum seu Verbum.in 
sensu naturali et spirituali; causa quod angeli ita illa verba 
intelligant, est quia caeli, in quibus sunt, qui ad visum 
apparent prorsus similes nostris terris, sed plenis paradisis, 
floretis, viretis, non permanentes sunt, sicut terrae nostrae 
telluris, sed momento existunt prorsus secundum Divini 
Veri receptionem ab angelis; quare etiam facies omnium 

ibi mutantur, sicut mutatur status receptionis, et inde intel- 
ligentiae et sapientiae illorum, ita secundum status eccle- 
siae apud illos; adeo ut sicut est illis ecclesia, ita quoque 
correspondenter existunt omnia coram visu illorum; qua- 
propter dum “‘caeli et terra” nominantur, non aliam ideam 
possunt habere quam ideam ecclesiae, quia inde illis omnia: 
at vero homines, dum nominatur ‘‘caelum et terra,” non 
possunt spiritualem illam ideam habere, quia ignorant illa ; 
sed habent naturalem, quae est secundum visum illorum ; 
_vident enim caelum et terram quae permanent, nec secun- 
dum receptionem Divini Veri et inde ecclesiae, ut in caelis 
angelicis, mutantur; quare per ‘‘caelum” non aliud intel- 
ligunt quam caelum aspectabile, et per “‘terram” non 
aliud quam terram ab hominibus habitatam. Status caeli 
et terrae secundum statum ecclesiae repraesentabatur apud 
filios Israelis per quod facies terrae Canaanis, ubi habita- 
bant, mutarentur secundum status ecclesiae apud illos; 
verum modo quoad proventus, nempe messis, olei, vitis, 
fru¢tuum, et quoad pluvias ; sed hoc fa¢étum est quia omnia 
apud illos repraesentativa caelestium fuerunt: inde est, 
quod toties in Verbo dicatur quod ‘‘terra dabit proventus 
suos,” si custodirent statuta et facerent illa; aliter vero 
hodie, quando a Domino aperta sunt interiora ecclesiae, ' 
et externa, quae erant representativa interiorum, cessave- 
runt. Ex his quoque patet quae differentia est inter ideas 
angelorum et ideas hominum de novo caelo et de nova 
terra; angeli enim ex suis ideis percipiunt interitum cae- 
lorum et terrarum in mundo spirituali, homines autem 
interitum caelorum et terrarum in mundo naturali; etiam 
secundum praediétiones perierunt caeli et terrae in mundo 
spirituali super quibus fuerunt illi qui in externis vitam 
moralem vixerunt, et non ex internis simul spiritualem ; 
sed de his videantur plura in opusculo De Ultimo Fudicio. 


VERSUS 8. 


$77. “Et alius angelus secutus est, dicens, Cecidit, cecidit Babylon, urbs illa magna, 
quia ex vino irae scortationis suae potavit omnes gentes.” 


8. “Et alius angelus secutus est,” significat manifestationem a Domino [n. 
878]; “dicens, Cecidit, cecidit, Babylon,” significat damnationem et de- 
structionem illorum qui Divindm Domini potestatem in se transtule- 
runt [n. 879]; “urbs i/la magna,” significat devastationem et destruc- 

tionem quoad omnia doctrinae apud illos [n. 880]; “quia ex vino irae 
scortationis suae potavit omnes gentes,” significat adulterationem om- 
nium boni caeli et ecclesiae per diva falsa mali [n. 881]. 


$78. [Vers.3.] “Et alius angelus secutus est.”—Quod signifi- 
cet mantfestationcm a Domino, constare potest ex illis quae 
supra de ‘‘angelo volante in medio caeli diéta sunt; ubi 
etiam per ‘‘angelum” significatur manifestatio a Domino. 
Quod alius angelus nunc visus sit, est quia per priorem 
manifestatio facta est de adventu Domini, ac de separa- 
tione bonorum a malis, et per hunc manifestatio faéta est 
de instante ultimo judicio. 

879. “Dicens, Cecidit, cecidit Babylon.”’-—Quod significet 
damnationem et destru€tionem tllorum qut Divinam Domint 
potestatem in se transtulerunt, constat ex significatione 
“‘Cecidit, cecidit,” quod sit quod damnati et prorsus de- 
structi sint ; et ex significatione ‘‘ Babylonis,” quod sint qui 
Divinam Domini potestatem in se transtulerunt. Dicitur, 
“Cecidit, cecidit,” quia de Babylone ut urbe; sed cum per 
“Babylonem” intelliguntur illi qui Divinam Domini potes- 
tatem in se transtulerunt, et per ‘‘urbem magnam” omnia 
doétrinae illorum, tunc per ‘‘cadere” significatur destrui ; 
sic vertitur ‘‘cadere” in destruz, secundum praedicationem 
subjecti. Quid “Babylon” in genere et in specie significat, 
infra (ad cap. xvii. et xviii.), ubi de Babylone et ejus de- 
structione agitur, dicetur. Agitur in hoc versu de Baby- 
lone, et in quatuor sequentibus de bestia draconis, ac 
postea ad finem hujus capitis de devastatione ecclesiae in 
genere: causa quod de Babylone et de draconis bestia 
agatur, est quia in sequentibus de devastatione ecclesiae 
primum in genere, et postea in specie agitur, et demum 
de ultimo judicio. Sed de devastatione ecclesiae haec 
praemittenda sunt :—Omnis ecclesia in principio suo est 
in amore faciendi bona, et in amore sciendi vera; at tem- 
poris traétu devastatur illa quoad bona et quoad vera, 
usque adeo ut amplius non sit aliquod bonum nec aliquod 
verum in ecclesia. Devastatur primum per amorem impe- 
randi per sanéta, et successive super animas hominum, et 
tandem super caelum, et super Ipsum Dominum; hoc in 
A pocalypsi describitur per ‘‘ Babylonem,” et per ‘‘meretri- 
cem sedentem super bestia coccinea”: secundo devastatur 
per fidem separatam a charitate, ita a bonis vitae, et tan- 

dem per solam fidem, in qua nihil veri est; hoc in Afoca- 
lypst describitur per ‘‘draconem” et per ‘‘binas ejus bes- 
tias.” Illa duo sunt in quae primitiva ecclesiae, quae, ut 
di€étum est, fuerunt amor faciendi bona et amor sciendi 
vera, desinunt ; in quae cum desierunt, ecclesia devastata 
est: amor faciendi bona mutatur successive in amorem 
faciendi mala, quae vocant bona; et amor sciendi vera, in 
amorem sciendi falsa, quae vocant vera. Apud illos qui 
per ‘‘Babylonem” describuntur, omne bonum ecclesiae 
adulteratur, et inde quoque omne verum ejus, nam unum 
sequitur alterum; apud illos autem qui per ‘‘draconem” 
describuntur, falsificatur omne verum ecclesiae, et inde 
quoque omne bonum ejus, unum enim sequitur alterum: 
hoc fit apud Reformatos, qui solam fidem pro essentiali 
ecclesiae acceptarunt; illud apud Pontificios, qui domi- 
nium super sanéta caeli essentiale ecclesiae fecerunt. Sed 
quomodo sola fides devastavit ecclesiam, supra ostensum 
est, ubi de ‘‘dracone” et de ‘‘binis ejus bestiis” a€tum est ; 
at quomodo dominium super sanéta caeli ecclesiam devas- 
tavit, infra, ad caput xvii. et xviii. dicetur. Ex his nunc 
constare potest, unde est quod in hoe versu dicatur de 
‘“‘Babylone,” in quatuor sequentibus de ‘‘bestia draconis,” 
et inde ad finem hujus capitis de devastatione ecclesiae in 
genere, ac postea (cap. xv. et xvi.) de devastatione eccle- 
siae in specie. 

880. “Urbs i/la magna.”—Quod significet devastatzonem 
et destructionem quoad omnia dottrinae apud illos, constat 
ex significatione ‘‘cadere,”’cum de urbe, quod sit devastari 
et destrui (ut mox supra, n. 879); et ex significatione ‘‘urbis,” 
quod sit doétrina cum omnibus ejus (de qua supra, n. 223): di- 
citur ‘“‘urbs magna,” quia significatur doétrina plena malis 
et inde falsis, nam ‘‘magnum” praedicatur de bono, et in 
opposito sensu de malo (videatur n. 336[a], 337). Quod ‘Ce- 
ciderit Babylon, urbs illa magna,” significat quod apud 
illos, qui per “‘ Babylonem” intelliguntur, devastata sint 
omnia bona et vera, tum quod illi tempore ultimi judicii 
prorsus destruendi sint ; quod etiam destruéti sint, et quod 
urbs illorum magna, quae ad meridiem et quae ad sep- 
tentrionem sitae sunt, prorsus eversae fuerint, et illi qui 
ibi, in inferna conjecti, constat ex illis quae in opusculo 
De Ultimo Fudiczio, et ibi de Babylonia, memorata sunt: 

inde constat, quod per ‘‘Cecidit, Cecidit Babylon urbs illa 
magna,” intelligantur duo, nempe devastatio ecclesiae illo- 
rum quoad omnia bona et vera in mundo, tum etiam inte- 
ritus illorum tempore ultimi judicii. Creditur quod per 
destru€tionem Babyloniae intelligatur destru€tio illius reli- 
gionis in mundo; at non intelligitur destructio ejus in 
mundo, sed intelligitur devastatio ejus ibi quoad omnia 
bona et vera caeli et ecclesiae, ita destructio illorum qui 
Divinam potestatem Domini in se transtulerunt, et illam 
eX amore sui exercuerunt quoad animas, proinde quoad 
vitam aeternam; nam religio illa usque permansura est 
apud illos qui in eo amore perstant, et ex illo agunt: et 
quia illa destruétio intelligitur, quae est devastatio eccle- 
siae, ideo etiam intelligitur destructio illorum post vitam 
_ in mundo in particulari et in communi; in particulari dam- 
natio omnium ex illis qui tales ex illa religione fuerunt, 
et in communi destructio omnium qui tales fuerunt, per 
ultimum judicium. 

$81. “Quia ex vino irae scortationis suae potavit omnes 
gentes.” —Quod significat adulterationem omnium boni caeli 
et ecclesiae per dira falsa malt, constat ex significatione 
“‘vini,” quod sit verum ex bono, et in opposito sensu fal- 
sum ex malo (de qua supra, n. 376); ex significatione ‘‘irae,” 
quod sit malum in omni complexu, et inde odium contra 
bonum et verum, ac cupiditas destruendi illa (de qua etiam 
supra, n. 693,754); eX significatione ‘“‘scortationis,” quod sit 
falsificatio veri (de qua etiam supra, n. 141, 161) Wuetse x significa- 
tione “‘potare omnes gentes,” quod sit adulterare bona, 
“‘potare” enim significat imbuere, et ‘‘gentes” significant 
illos qui in bono amoris et vitae sunt, et abstracte a per- 
sonis bona ; (quod “‘bibere”’ et “ potare"’ significet imbuere et appropriare, 
videatur supra, n. O17 [2,c-e] ; et quod “ gentes”’ significent illos qui in bono amoris 
et vitae sunt, et abstracte bona ecclesiae, n. 175, 331, 625 ;) quod per 
“‘potare omnes gentes” hic significetur adulterare bona 
Verbi et inde ecclesiae, est quia per ‘‘vinum irae scortatio- 
nis” significatur falsificatio veri, et falsificatum verum adul- 
terat bonum: sed quomodo falsificant omnia vera Verbi, 
et sic adulterant omnia bona ejus, dicetur in explicatione 
capitum xvi. et xvii., ubi de Babylone agitur. Ex his nunc 
constare potest quod per ‘‘ex vino irae scortationis suae 
potaverit omnes gentes” significetur adulteratio omnium 


: 

boni caeli et ecclesiae per dira falsa mali. Falsa mali 
dicuntur, quia omnia falsa oriunda ex amore imperandi 
propter se et sui eminentiam sunt falsa mali, et s¢cundum 
illum amorem dira. 


VERSUS 9-12. 


$82. “Et tertius angelus secutus est illos, dicens voce magna, Si quis bestiam 
adoraverit, et imaginem ejus, et acceperit characterem super fronte sua, aut super manu 
sua, Et ille bibet ex vino irae Dei mixto mero in poculo excandescentiae Ipsius, et crucia- 
bitur igne et sulphure coram sanctis angelis et coram Agno, Et fumus eruciatus illorum 
ascendet in saecula saeculorum, et non habebunt requiem diu et noctu adorantes bestiam et 
imaginem ejus, et si quis acceperit characterem nominis ejus. Hic patientia sanctorum 
est; hic custodientes mandata Dei et fidem Jesu." 


9. “Et tertius angelus secutus est illos,” significat manifestationem a Domino 
adhuc [n. 883]; “dicens voce magna,” significat validam exhortatio- 
nem et denuntiationem [n. 884]; “si quis bestiam adoraverit et 
imaginem ejus,” significat 2e agnoscant religiosum de fide separata a 
vita, et doctrinam cjus [n. 885}; “et acceperit characterem super 
fronte sua aut super manu sua,” significat receptionem et agnitionem 
pro ecclesiae bonis aut pro ecclesiae veris [n. 886]. 


10, “Et i/le bibet ex vino irae Dei mixto mero in poculo excandescentiae Ip- 
sius, ” significat appropriationem falsi ct inde mali, conjuncti cum falsifi- 
catis verts sensus litterae Verbi [n. 887]; “et cruciabitur i igne et sulphure 
coram sanctis angelis et coram Agno,” significat guod infernum eorum 
sit ex amore mali et falsi, dirum secundum falsificationem et inde 
rejectionem Divini Vert ac Divini Bont, ita Verbi [n. 888}. 


11. “Et fumus cruciatus sllorum ascendet in saecula saecu/orum,” significat 
densum falsum obstipans illos, et profiuens ex amoribus illorum continue 
[n. 889]; “et non habebunt requiem diu et noctu,” significat infestatio- 
nem continuam a malis et inde falsis [n. 890]; “adorantes bestiam et 
imaginem ejus,” significat gut agnoscunt religiosum de fide separata a 
vita et doctrinam ejus [n. 891]; “ et si quis acceperit characterem 
nominis ejus,” significat receptionem et agnitionem qualitatis ejus secun- 
dum descriptionem supra {n. 892]. 


12, “Hic patientia sanctorum est,” significat persecutiones et tentationes tllorum 
gui non in illa fide sunt, sed in charitate [n. 893]; “hic custodientes 
mandata Dei,” significat guod hi sint gui vivunt secundum praecepta 
Domini in Verbo [n. 894]; “et fidem Jesu,” significat tmplantationem 
veri a Domino|, et agnitionem Ipsius| [n. 895 |. 


$83. [Vers.o.] “Et tertius angelus secutus est illos.””—Quod 
significet mantfestationem a Domino adhuc, constat ex illis 
quae de binis angelis supra (n. 869 et 878) di¢ta sunt, quod 
sint manifestationes a Domino de adventu Ipsius, et de 
separatione bonorum a malis die ultimi judicii; hic vero de 
illis qui per ‘‘draconem” et “‘ejus bestiam” intelliguntur, 
qui sunt qui fidem a bonis operibus do¢trina et vita sepa- 
rant, 

$84. “Dicens voce magna.” —[Quod] “significet validam 
exhortationem et denuntiationem, constat ex significatione 
“‘vocis magnae,” quod sit exhortatio” (ut supra, n. 873) ; quod 
sit valida exhortatio quod non permansuri sint in illa hae- 
resi, et simul denuntiatio interitus, constat ex sequentibus, 
ubi dicitur, “‘Si quis bestiam adoraverit, ille bibet ex vino 
irae Dei mixto mero in poculo excandescentiae Ipsius, et 
cruciabitur igne et sulphure,” praeter plura. 


$85. “Si quis bestiam adoraverit, et imaginem ejus.”—Quod 
significet me agnoscant religiosum de fide separata a vita et 
doctrinam ejus, constat ex significatione ‘‘bestiae,” quod sit 
religiosum de fide separata a vita (de qua sequitur) ; ex signifi- 
catione ‘‘adorare,” quod sit agnoscere et credere (de qua 
supra, n. 79O[a], 805[a], 821[a]); et ex significatione ‘‘imaginis 
ejus,’ quod sit doétrina illius religiosi, et ordinatio statuta 
quod prorsus talia docerentur et crederentur (de qua supra, n. 
827{a]). Per ‘‘bestiam,” quam et cujus imaginem non ado- 
rabunt, intelligitur ‘‘bestia quae ascendebat ex mari” (de 
qua in capite praecedente, vers.1), per quam significantur ratiocinia 
e naturali homine confirmantia separationem fidei a vita 
(de qua supra, n. 774); quod illa bestia intelligatur, patet a 
praecedentis capitis versu 14; per alteram autem ‘‘bestiam,” 
quae visa est ‘‘ascendere e terra,” significantur confirma- 
tiones ex Verbo pro separatione illa (de qua supra, n, 815[2]). 
Quod priorem “‘bestiam et ejus imaginem non adorarent,” 
et quod, qui adorarent, ‘‘cruciarentur igne et sulphure,” 
est quia loca Verbi pro confirmanda separatione fidei a 
bonis operibus, adduéta, absque ratiociniis ex naturali ho- 
mine, non falsum et malum implantant, sed ex ratiociniis, 
nam ratiocinia falsificant illa; nihil enim quod in Verbo 
est, absque ratiociniis e naturali homine, falsificari potest ; 
quomodo ratiocinia falsificaverunt Verbum, supra multis 
ostensum est. Quod ita sit, imprimis constare potest in 
ecclesiis in quibus sola fides pro essentiali medio salutis 
recepta est, quod prorsus aliter doceant qui ex sua doc- 
trina et inde ex Verbo, et aliter qui ex Verbo et non 
simul ex sua doétrina. Qui ex sua doétrina et inde ex 
Verbo docent, illi falsificant omnia Verbi; at qui ex Verbo 
et non simul ex sua doétrina, illi non falsificant: causa 
est, quia doétrina plena est ratiociniis, tametsi ratiocinia 
non ita apparent, sed Verbum absque ratiociniis est : inde 

est quod a multis in illis ecclesiis doceatur fides conjuncta 
vitae, et vita conjunéta fidei; ab aliis autem fides sepa- 
arata a vita; hoc fit ab eruditis qui docent ex doétrina, 
illud ab eruditis et non eruditis qui docent ex Verbo; sic 
in contrarium eunt: sed usque defensores doétrinae etiam 
id permittunt, verum ex causa quia Verbum manifeste 
docet vitam ac fidem secundum vitam, et quia simplices 
non aliter doceri possunt quam secundum sensum Verbi 
exstantem ; et quidam quia ipsi veritati non aperte resis- 
tere possunt, veritas enim latenter operatur et persuadet, 
nam e caelo apud unumquemvis influit, ac recipitur ab illis 
qui non male vivunt, et quinon multis confirmaverunt solam 
fidem ex pueritia, et tunc ex fastu eruditionis prae aliis, 
imprimis in dogmate Jjustificationis per illam, in quo ponunt 
gloriam eruditionis superioris: hi tamen usque corde aliter 
cogitant dum audiunt confirmationes ex Verbo pro vita 
ab aliis; cogitant enim quod sola fides in se contineat 
opera, et quod conjunéta sint secundum dogma Justifica- 
tionis, tametsi illud, sicut a. multis docetur, plus separat 
opera a fide quam conjungit illa cum fide, immo removet 
illa ut non justificantia, quantum illis aliquid ab homine 
seu a voluntate ejus inest. Quod prorsus aliter doceatur 
in ecclesiis ubi sola fides recepta est, dum ex Verbo, quam 
dum ex doétrina, confirmari potest ex multis, ut in Eccle- 
sia Anglicana, et in Ecclesia Lutherana. Notum est quod 
doétrina Ecclesiae Anglicanae doceat solam fidem, et quod 
praedicatores artificiose, ingeniose et eleganter adjungant 
ei opera, sicut recondita in fide, et quod ex fide percipiant 
aliquid conatus, sicut affectionis ad bonum faciendum; illi 
imprimis qui ad tertium aut quartum gradum per solam 
fidem justificati sunt ; et quod illi apud quos sola fides ad 
illum gradum non operationem habuit, usque salventur, 
quia in fide latet bonum vitae reconditum, sicut in semine 
fructus facultas productionis: sed quod haec sint fetus animi 
gloriantis et se jactantis ex superiore eruditione ac ingenio 
prae aliis, supra in explicationibus capitum duodecimi et 
tertii decimi ostensum est. Quod-in Ecclesia Anglicana 
prorsus aliter doceatur dum ex Verbo, et non simul ex 
doétrina, ad confirmationem velim adducere id quod in 
ecclesia illa quovis die festo docetur, et ab illis legitur qui 
Sanétam Caenam obeunt; quae sunt sequentia :— 

“The way and means thereto 2s, first, to examine your lives and 
conversations by the rule of God's commandments, and wherein soever 
ye shall percetuve yourselves to have offended, etther by will, word or 
deed, there to bewazl your own sinfulness, and to confess yourselves to 
Almighty God with full purpose of amendment of life; and tf ye shall 
perceive your offences to be such as are not only against God, but also 
against your neighbors, then ye shall reconcile yourselves unto them, 
being ready to make restitution and satisfaction according to the utter- 
most of your power, for all tnjurtes and wrongs done by you to any 
other, and being likewise ready to forgive others that have offended you, 
as ye would have forgiveness of your offences of God's hand ; for other- 
wzse the recetving of the holy communion doth nothing else but cncrease 
your damnation. Therefore tf any of you be a blasphemer of God, a 
hinderer or slanderer of His word, an adulterer, or be tn malice or 
envy, or in any other grievous crime, repent you of your stus, or else 
come not to the holy Table, lest after the taking of that holy sacrament 
the devil enter tnto you, as he entered into Fudas, and fill you with all 
tniguitzes, and bring you to destruction both of body and soul.” 


Hic ne quidem nominatur fides, sed solum docentur opera, 
ex causa quia illa sunt ex Verbo, et non simul ex doc- 
trina. Etiam Fides Athanasiana, quae in ecclesia illa 
saepe quotannis in festis coram populo legitur, ac recepta 
est, quia e Concilio, ut communis doétrina de Trinitate in 
omnibus ecclesiis Christianis, docet haec de Domino, ac 
de ultimo judicio ab Ipso :— 


“All men shall give account for their own works; and they that 
have done good shall go into life everlasting, and they that have done 
evel into everlasting fire. Thts ts the Catholic fatth, whitch except 
a man belteve fatthfully, he cannot be saved.” 


Attende nunc, reflecte et explora, numne illi qui tam in- 
geniose ex doéctrina praedicant, aut similia credunt, inclu- 
dunt talia fidei sicut recondita in illa: et quia credunt 
quod opera non “justificent, et quod nemo possit facere 
bonum a se quod est bonum, et quod bonum ab homine 
factum in se meritum habeat, omittunt facere, et credunt 
quod per reconditam vitam in sola fide, hoc est, in fide 
‘separata a bonis operibus, salventur. Sed contestari pos- 
sum, quod illi qui ita credunt et simul ita vivunt, omnes 
in infernum veniant; at illi qui secundum praecepta in 
oratione praeparatoria ad Sanétam Cenam, et secundum 
Fidei Athanasianae ultima didta, vivunt, in caelum veni- 
ant; hi etiam fidem habent, illi autem non habent, utcun- 
que putent quod habeant. Dicitur, gu¢ ex doctrina credunt 
et stmul vivunt, quia plures, imprimis simpliciores, ex doc- 

trina credunt, sed usque non simul ita vivunt, et hi sal- 
vantur. Simile est in Ecclesia Lutherana; ibi etiam in 
contrarium eunt illi qui ex doétrina et qui ex Verbo docent ; 
qui ex doétrina, prorsus similiter ut in Ecclesia Anglicana 
de sola fide et de justificatione per illam docent, et tunc 
a salvationis medio separant et removent opera sicut non 
bona, et sicut meritoria, et inde non justificantia, quia ab 
homine; at cum ex Verbo, tunc similiter docent opera ; 
ut constare potest ex illis quae pro communi coetu ex- 
stant scripta, et ideo in omnibus libris psalmorum sunt 
inserta, et vocantur ‘“‘Obstacula Impaenitentium ;” ubi sunt 
sequentia : 


“Sanéta Dei voluntas et manifestum Ipsius mandatum est, ut illi 
qui credunt praestent bona opera; quae cum propter justas causas 
flunt, ac verum finem intendunt, quae sunt praecipue propter glo- 
riam Dei, et propter usus proximi, tunc Deo propter Christum 
accepta sunt, immo ex pura misericordia illa remunerat; adeo ut 
homo pro omni bono quod facit, remunerationem habeat; dat enim 
Deus laudem et honorem, ac aeternam beatitudinem, illis qui in 
patientia per opera student vitae aeternae: quare etiam Deus tam 
intense spectat ad hominum opera, sicut manifestavit in suo sermone 
ad septem ecclesias in Asia, et ad omnes homines ubi de ultimo 
judicio: et ideo Apostolus Paulus his admonitionibus usus est ad 
exhortandum auditores suos ad bona opera, dicendo, ‘Ne defati- 
gemur ad bonum faciendum, quia in suo tempore id messuri sumus 
absque intermissione’ [(Zfzs¢. ad Galatas, vi. 9)|. Quapropter qui 
divites sunt in bonis operibus, manifestant per id quod divites sint 
in fide, quoniam dum fides viva est, operatur illa per charitatem: 
immo fides, quae sola justificat, nusquam est sola et separata, sed 
secum fert bona opera, sicut bona arbor bonos fruétus, sol lucem, 
ignis calorem, et aqua humiditatem.”’ 


Ex his nunc constare potest, quod in ecclesiis illis aliud 
doceatur ex doétrina et inde Verbo, et aliud ex Verbo dum 
non simul ex doétrina; et quod illi qui docent et simul 
vivunt ex doétrina, intelligantur per illos qui “‘adorant 
bestiam et ejus imaginem” (de quibus in versibus 9-11, 
nunc agitur) ; et quod illi qui docent et vivunt ex Verbo, - 
intelligantur per illos de quibus (in versu sequente 12) dici- 
tur, “‘ Hic patientia sanctorum est, hic custodientes mandata 
Dei, et fidem Jesu.” 

886. “Et acceperit characterem super fronte sua aut super 
manu sua.”—Quod significet receptionem et agnitionem pro 
ecclestae bonis aut pro ecclesiae veris, constat ex illis quae 
supra (n. 838) explicata sunt, ubi similia verba: per ‘‘acci- 

pere characterem super fronte” significatur amare illa, et sic 
agnoscere pro ecclesiae bonis, nam “‘frons” significat bonum 
amoris (videatur supra, n.427), hic agnoscere mala pro bonis; 
et per ‘‘accipere characterem super manu” significatur 
agnoscere falsa illius fidei pro veris ecclesiae, nam ‘‘ manus” 
dicuntur de veris (videatur supra, n. 298); inde patet quod per 
“‘accipere characterem super fronte aut super manu,” signi- 
ficatur recipere ex agnitione mala doétrinae de sola fide 
pro bonis ecclesiae, et falsa ejus pro veris ecclésiae. Dici- 
tur, pro ecclesiae bonis aut pro ecclesiae veris, quia sunt qui 
fidem illam, quae per ‘“‘bestiam” significatur, amant, et 
sunt qui fidem illam pro ecclesiae vero agnoscunt; hoc 
faciunt simplices qui illam fidem recipiunt, illud autem 
eruditi qui gloriantur ex eruditione, quia justificationis gra- 
dus in scholis didicerunt, ac inde crediderunt quod prae 
vulgo saperent ; tum etiam illi qui mundo et genio vivunt, 
et usque per vices de vita aeterna cogitant, nam hi con- 
firmant vitam suam per fidem. 

$87. [Vers.10.] “Et i/le bibet ex vino irae Dei mixto mero in 
poculo excandescentiae Ipsius.”—Quod significet appropria- 
tionem falst et inde mali, conjuncte cum falsificatis veris sensus 
litterae Verbi, constat ex significatione ‘‘bibere,” quod sit 
imbuere et appropriare sibi (de qua supra, n. 617[a,c-c]); eX signi- 
ficatione ‘‘vini,” quod sit verum ex bono, et in opposito 
sensu falsum ex malo (de qua, n. 376) ; ex significatione “‘irae,” 
quod sit malum, quia hoc irascitur bono, et vult destruétio- 
nemM ejus (de qua, n. 693, 754); ‘‘ira Dei” dicitur, at intelligitur 
ira contra Deum, sicut pluribus in locis ubi tribuitur Deo 
ira et excandescentia, et in genere malum (videatur n. 481 fin., 
647); hic itaque per ‘‘bibere vinum irae Dei” significatur 
imbuitio et appropriatio falsi et inde mali: quod imbuitio 
et appropriatio mali fiat per fidem separatam a bonis ope- 
ribus, est quia dum bona vitae, quae sunt bona opera, 
separantur sicut non justificantia, ita non salvantia, tunc 
loco illorum succedunt mala; nam quantum bona recedunt 
tantum mala intrant, ‘‘nemo enim servire potest duobus 
dominis,” nempe malo et bono simul; ex significatione 
“‘misceri mero,” quod sit conjungi falsificatis veris, de qua 
sequitur; ex significatione ‘‘poculi,” quod sit externum 
continens veri, ita Verbum in sensu litterae ejus; cum 
enim per ‘‘vinum” significatur verum, per “ poculum” 

significatur continens ejus, et sensus litterae Verbi est con- 


tinens veri tam naturalis quam spiritualis ; (quod “poculum” 
simile significet quod ‘‘vinum,"” ita contentum, et quod etiam continens, constare 
potest a locis in Verbo, ubi ‘‘ poculum,”’ “ calix,’’ ‘‘scyphus’’ et “ phiala’’ nominantur, 
quae in explicatione ad capita xvi. et xvii. sequentia, adducentur :) quia Ns pocu- 


lum” significat externum seu continens veri, ita sensum 
litterae Verbi, et hoc falsificatum est ab’illis qui in do¢trina 
et simul vita fidei separatae sunt, ideo dicitur ‘“‘poculum 
excandescentiae Dei.” Dicitur hic “ira” et ‘“excandes- 
centia” Dei, ut multis aliis in locis in Verbo; ac per “‘iram” 
intelligitur amor et cupiditas mali apud hominem, et per 
‘‘excandescentiam” amor et cupiditas falsi apud illum; 
nam ‘‘ira” dicitur de malo, et ‘‘excandescentia” de falso 
(de qua re videantur aliqua supra, n. 481 fin.). Ex his patet quod per 
‘“‘vinum mixtum mero in poculo excandescentiae Dei” 
significetur conjunétio cum falsificatis veris sensus litterae 
Verbi. Quod ‘‘misceri mero” significet conjungi falsificatis 
veris Verbi, est quia per ‘‘merum” intelligitur vinum ine- 
brians, et inde quoque inebriatio, proinde in sensu spirituali 
deliratio in veris per falsa, nam deliratio in veris per falsa 
est spiritualis inebriatio; vox etiam qua exprimitur ‘‘ me- 
rum” in lingua originali, derivatur a voce quae significat 
inebriari. Quia hoc significatur per ‘‘merum,” et illi qui 
falsificant Verbum spiritualiter inebriati sunt, hoc est, quoad 
vera delirant, ideo in binis locis ubi in Verbo nominatur 
‘‘merum,” agitur‘de falsificatione veri, ut apud Esazam et 
apud Hoscheam :—Apud Esaiam, 


“Quomodo evasit in meretricem urbs fidelis, plena judicio, justitia per- 
noctabat..; nunc autem homicidae: argentum tuum evasit in 
scorias, merum tuum mixtum aquis”’ (i. 21, 22): 


per ‘‘meretricem” in Verbo ubivis significatur falsificatum 
verum (videatur supra, n. 141, 161), et per ‘‘urbem” significatur 
doétrina; inde per quod ‘‘evaserit in meretricem urbs 
fidelis,” significatur quod doétrina, quae prius fuerat doétrina 
genuini veri, facta sit doétrina falsificati veri: ‘‘ plena judi- 
cio, justitia perno¢tabat,” significat ubi verum doétrinae et 
bonum amoris in copia fuit, nam “‘judicium” in Verbo dicitur 
de vero doétrinae et intelleétus, et ‘‘ justitia” de bono amoris 
et voluntatis; ‘nunc autem homicidae,” significat quod 
falsificatio exstinxerit intellectum veri et perceptionem 


boni ; (quod haec per “homicidam”’ significentur, videatur supra, n. (11589) ; 

“argentum evasit in scorias,” significat quod genuinum 
verum conversum sit in falsum; ‘‘merum tuum mixtum 
aquis,” significat verum vile fa¢tum et deperditum per falsi- 
ficationem ejus. Apud Hoscheam, 


“Sociatus idolis Ephraim, dimitte eum ; recessit vinum eorum, scortando 
scortari fecerunt, dilexerunt” (iv. 17, 18): 


per “Ephraimum” significatur intelle¢tus veri ecclesiae ; 
per “idola” significantur falsa religionis; inde patet quid 
significatur per quod “‘sociatus est idolis Ephraim :” ‘‘dimitte 
eum,” significat rejectionem falsorum illius religionis ab 
ecclesia: ‘‘recessit “vinum eorum,” significat quod verum 
Verbi perierit; ‘‘scortando scortari fecerunt,” significat 
falsificationem ejus; ‘‘dilexerunt” significat amorem falsi. 
Ex his nunc patet quid in specie significatur per ‘‘merum.” 

888. “Et cruciabitur igne et sulphure coram sanctis ange- 
lis et coram Agno.” —Quod significet guod infernum eorum 
sit ex amore mali et falst dirum secundum falsificationem et 
wnde destructionem Divint Vert ac Divini Boni, ita Verbt, 
constat ex significatione ‘‘cruciari,” quod sit infernum ; 
nam sicut dicitur caelum ac intelligitur simul gaudium ibi, 
ita cum dicitur infernum intelligitur etiam cruciatus ibi, 
ac vicissim, imprimis per “‘cruciari igne et sulphure:” ex 
significatione ‘‘ignis,” quod sit amor in utroque sensu, 
nempe amor in Dominum et amor erga proximum, qui 
sunt amores qui regnant in caelo, ac in opposito sensu 
amor sui et amor muedi, qui sunt amores qui regnant in 
inferno (de qua supra, n. 504); et quia ex amore in Dominum 
et ex amore erga proximum oriuntur omnia bona, ac per 
amorem sui et amorem mundi oriuntur omnia mala, inde 
per “ignem” significatur amor omnium boni, et in oppo- 
sito sensu amor omnium mali; ex significatione ‘‘sulphu- 
ris” quod sit amor falsi ex malo, proprie concupiscentia 
destruendi vera boni ecclesiae per falsa mali (de qua n. 
578); ex significatione ‘“‘sanctorum angelorum,” quod sint 
Divina vera a Domino (de qua n. 130, 200, 302, 800); et ex 
significatione ‘‘Agni,” quod sit Divinum Humanum Domini; 
hic Divinum procedens a Domino, quod est Divinum Bo- 
num unitum Divino Vero in caelis; hic itaque Divinum 
Bonum, quia una cum “‘sanétis angelis” dicitur, per quos 
significantur Divina veraa Domino. Quod “‘cruciari coram 

sanctis angelis et coram Agno “‘significet diritatem inferni 
secundum falsificationem et inde destructionem Divini Veri 
et Divini Boni, ita Verbi, est quia diritas inferni seu cru- 
Ciatus ibi est prorsus secundum illa; quantum enim homo 
falsificat Verbum tantum occludit sibi caelum, et quantum 
tunc destruit Divina vera interiora, quae sunt Divina vera 
in caelis et ex quibus caeli, tantum removetur ille a caelis, 
et inferius in infernum dejicitur: quod hoc sit ‘‘cruciari 
coram angelis et coram Agno,” est quia Verbum in littera 
per sensum spiritualem communicat cum caelo; ideo quan- 
tum id per falsificationem destruitur, tantum falsificator 
rejicitur e caelo; et quantum quis rejectus est e caelo tan- 
tum cruciatur. Quod hic sensus spiritualis illorum verbo- 
rum sit, constare potest ex eo, quod nemo crucietur in 
inferno ab angelis et a Domino, ita nec coram angelis et 
coram Domino; sed a se per falsificationem et inde de- 
structionem Divini Veri, quod significatur per ‘‘sanétos 
angelos,” ac Divini Boni quod significatur per ‘‘ Agnum.” 
Quam infernale et inde quam damnosum sit falsificare 
Verbum usque ad destruétionem Divini Veri ac Divini 
Boni in caelis, constare potest ex eo, quod omnia sensus 
litterae Verbi, quae sunt Divina vera pro naturali homine, . 
per sensum spiritualem communicent cum angelis caeli, 
usque adeo ut homines et angeli caeli per Verbum con- 
junéti sint; quare sensus litterae Verbi, apud hominem 
qui falsificat illum, duplici modo percipitur in caelo, nempe 
ut genuinum Verum, et simul ut id destruétum; ut genui- 
num Verum ex sensu litterae secundum correspondentias, 
ac ut destructum secundum falsificationes ; inde fit quod 
-verum et falsum ut conjuncta simul sistantur, ex quo exa- 
cerbantur angeli caeli, et se prorsus avertunt ; sic occludi- 
tur caelum, ac perit omnis communicatio caeli cum illo 
homine; inde conjunétio ei fit cum inferno; et quantum 
quis conjunétus est cum inferno tantum in amore omnis 
mali et inde falsi est, et ex eo in concupiscentia destruendi 
vera et bona ecclesiae, et simul tunc in cruciatu; hoc 
itaque significatur. per ‘“‘cruciari igne et sulphure coram 
sanctis angelis et coram Agno.” Hoc fit praecipue apud 
illos qui ex sola fide cogitant, et simul ex sola fide vivunt ; 
hoc est, qui confirmant illam fidem apud se et doétrina et 
vita, ut faciunt imprimis illi qui multum studuerunt con- 


ik 


CAP. XIV., VERS. IL.—wN. 880. 2421 


firmare illam fidem scriptis et praedicationibus; illi non 
possunt aliter quam falsificare Verbum usque ad destruc- 
tionem genuini veri ejus, Verbum enim in omni complexu 
spectat vitam hominis, ita opera; nam dicit Dominus quod 
Lex et Prophetae pendeant super binis illis mandatis, 
nempe ut ament Deum super omnia, et proximum sicut 
se ipsum ; ‘“‘Lex et Prophetae” significant Verbum in toto 
complexu, ac ‘“‘amare Deum et proximum” est facere 
praecepta ; ita sunt opera (videatur supra, n.826); quae, nempe 
opera, defensores fidei separatae excludunt ;. et inde omnia 
essentialia Verbi, dum illud legunt, rejiciunt; et rejeétis 
essentialibus cetera sunt scoriae, prorsus sicut dum ani- 
mali vita aufertur, putrescit ejus corpus, amor enim qui 
idem cum factis est vita ejus. Audivi etiam spiritus, qui, 
dum in mundo vixerunt homines, solam fidem amplexi 
sunt, loquentes de Verbo, quod inibi sint Divina vera in 
copia, dicentes, ‘‘Quid mihi cognitiones boni et veri? 
Quid refert scire aliquid de regeneratione, de remissione 
peccatorum, de libero arbitrio, de providentia, de amore 
et charitate, de bonis operibus, et de ceteris, quando fidu- 
cia et confidentia solius hujus fidei, quod Dominus pro 
peccatis nostris mortuus sit, unice salvet, et cum omnia 
Verbi ad id confirmandum explicanda sunt, et explicari 
possunt ? quoniam omnia quae de ‘amore,’ de ‘bonis operi- 
bus,’ et de ‘facere’ ibi dicta sunt, in illa fide inclusa, et sicut 
thesauri sub terra recondita sunt.” Quod tales non pos- 
sint aliter quam falsificare omnia vera et bona Verbi, dum 
id legunt et de sensu ejus interius quam alibi cogitant, et 
id applicant soli fidei, patet. 

$809. [Vers.11.] “Et fumus cruciatus i//orum ascendet in sae- 
cula saeculorum.”—Quod significet densum falsum obsti- 
pans tllos, et profluens ex amortbus tllorum continue, constat 
ex significatione ‘‘fumi,” quod sit densum falsum profluens 
ex infernis ex malis amorum terrestrium et corporeorum qui 
apud illos qui ibi sunt (de qua supra, n. 539); ex significatione 
“cruciatus,’ quod sit diritas inferni, ita infernum (de qua mox 
supra, n. 888) ; ex significatione ‘‘ascendere,” quod sit obsti- 
pare et profluere (de qua sequitur); et ex significatione ‘‘in 
saecula saeculorum,” quod sit continue; (proprie per ‘‘sae- 
cula saeculorum” significatur aeternum seu absque fine, 
sed in sensu spirituali, qui est absque idea temporis, signi- 


2422 APOCALYPSIS EXPLICATA. 


ficatur status interius regnans continue:) inde patet quod 
per quod “‘fumus cruciatus illorum ascendet in saecula 
saeculorum” significetur, densum falsum obstipans illos et 
profluens ex amoribus illorum continue. Quod’ densum 
falsum obstipet illos et profluat ex illis, sequitur ex eo, 
quod unusquisque sit suum verum aut suum falsum, quia 
est suus amor; omnia enim quae homo interius seu in 
spiritu suo cogitat, est ex amore ejus; et omnia quae homo 
cogitat, se referunt vel ad vera vel ad falsa; inde est 
homo vel suum verum vel suum falsum: et quod adhuc 
arcanum est, homo est suum verum aut suum falsum non 
solum quoad cogitationes quae ex voluntate ejus sunt, sed 
etiam quoad universum corpus; nam corpus cum omnibus 
suis organis, visceribus et membris, est campus in quem 
cogitationes ex voluntate excurrunt et se effundunt; inde 
est totus homo quoad omnia ejus, tam interiora quam ex- 
teriora, suus amor, et inde suum verum aut suum falsum 
(de qua re videantur plura, n. 775, 837). Quod verum aut falsum, 
quae ex amoribus sunt, obstipent hominem, et quoque 
profluant ex illo, constare potest ex eo, quod omnia quae 
in mundo sunt, tam animata quam inanimata, effundant a 
se sphaeram, quae quandoque e longinquo sentitur; ut ex 
animalibus in silvis, quae canes exquisite odorant, et a 
gressu in gressum odorando inseétantur; tum ex vegeta- 
bilibus in hortis et silvis, quae sphaeram odoriferam qua- 
quaversum emittunt; similiter ex humo et ejus variis 
mineris; sed illae exhalationes sunt exhalationes natura- 
les: similiter fit in mundo spirituali; ex unoquovis spiritu 
et angelo profluit sphaera amoris, et inde sphaera veri aut 
falsi ejus, et hoc circumquaque; exinde est quod omnes 
spiritus cognosci possint quales sunt, solum ex sphaera 
spirituali exundante ex illis, et quod secundum sphaeras 
illas conjunctio eis sit cum societatibus, quae similis amoris 
et inde similis veri aut falsi sunt; illi qui in amore boni 
et inde veri sunt cum societatibus caeli, et illi qui in amore 
mali et inde falsi sunt cum societatibus inferni. Asseve- 
rare. possum quod ne quidem una cogitatio spiritui et quo- 
que homini sit, quae non per sphaeram illam communicat 
cum aliqua societate: quod ita sit homo adhuc nescit, 
sed hoc ex mille experientiis in mundo spirituali mihi 
patuit ; quare etiam dum explorantur spiritus quales sunt, 

evestigatur quo se cogitationes illorum effundunt, et inde 
cognoscitur cum quibus societatibus conjunéti sunt, ac ita 
quales sunt, et quod mali cum societatibus inferni, et boni 
cum societatibus caeli. Inde quoque mihi patuit, quod 
sicut oculus quale sui visus accipit ex objeétis in mundo 
naturali secundum determinationes ejus, ita intellectus 
quale suae cogitationis ex veris, quae sunt ejus objecta, in 
mundo spirituali, etiam secundum determinationes ejus ; et 
sic quod homo ne minimum cogitet ex se, sed vel ex inferno 
vel ex caelo, et quod cogitet secundum deéterminationem 
affe€tionum quae sunt amorisejus ; in determinatione residet 
liberum ejus. Haec dicta sunt, ut sciatur quomodo intel- 
ligendum est quod densum falsum obstipet illos et pro- 
fluat ex illis; falsum quod ab infernis, ubi illi sunt, profluit, 
manifeste sentitur ab omnibus qui non in falsis sunt, dum 
super inferna gradiuntur; falsa illa quandoque ad visum 
apparent sicut fumi ex incendiis aut ex fornacibus, quan- 
doque sicut atri nimbi, quandoque sicut nigrae et fetidae 
aquae, quandoque sicut tetri odores; sed usque inferna, 
ne nimium feriant nares, ac noceant interioribus aliorum 
spirituum, obte¢cta sunt terris atris, et ubi persuasiones 
falsi regnant, petris, et in genere glarea ac terra sterili, et 
sic clausa; sed usque continue transpirant falsa ex malis. 
Ex his nunc patet unde est quod per ‘‘fumos” in Verbo 
significentur falsa ex malis. 

Sago. “Et non habebunt requiem diu et noctu.””—Quod signi- 
ficet zufestationem continuam a malis et inde falsis, constat 
ex significatione ‘‘non habere requiem,” quod sit infestari a 
malis et inde falsis (de qua sequitur); et ex significatione ‘‘diu 
et noctu,” quod sit continue ; per ‘‘diem” enim et “‘noétem” 
non intelligitur dies et nox, sed significatur status illorum, 
hic quoad infestationem; nam in mundo spirituali non est 
alicui idea temporis, sed idea status, ut supra aliquoties 
dictum et ostensum est; etiam per ‘‘diem” significatur 
status falsi illorum, et per ‘‘no¢ctem” status mali; homo 
enim est quoad cogitationem in luce, ita:in die, et quoad 
affectionem in obscuro seu in noéte, ac falsa tum vera sunt 
cogitationis, ac mali tum bona sunt affectionis. Inde erat 
super Tentorio nubes interdiu, et ignis noctu ; ‘‘nubes” signi- 
ficabat verum apud filios Israelis, et ‘‘ignis” bonum amoris 
apud illos. Quod infestationem a malis et falsis, quae 

significatur per ‘“‘non habere requiem,” attinet, est quia illi 
qui in inferno sunt continue detinentur ab amoribus suis, 
et quoties in illos erumpunt, puniuntur; amores enim illo- 
rum sunt odia, vindictae, inimicitiae, et cupiditates malum 
faciendi, quae illis tam jucunda sunt ut vocari possint ipsa 
jucunda vitae illorum; quare detineri ab illis est cruciari; 
quisque namque in gaudio cordis sui est cum in suo amore 
regnante, proinde vicissim in dolore cordis cum detinetur © 
ab illo: hic cruciatus inferni est communis, ex quo innu- 
meri alii existunt, quos recensere et describere non hujus 
operis et loci est. e : 

Sox. “Adorantes bestiam et imaginem ejus.”—Quod signi- 
ficet guz agnoscunt religiosum de fide separata a vita, et 
doctrinam ejus, constat ex illis quae supra (n. 885) explicata 
sunt, ubi similia verba. 

892. “Et si quis acceperit characterem nominis ejus.”— 
Quod significet receptionem et agnitionem qualitatis ejus secun- 
dum descriptionem supra, constat ex significatione ‘‘accipere 
characterem,” quod sit receptio‘et agnitio (ut supra, n. 838 et 
886); et ex significatione ‘‘nominis,” quod sit quale alicujus 
(de qua, n. 102, 135, 148,676, 696[a], 815[4], 841), hic itaque secun- 
dum descriptionem bestiae istius supra (cap. xiii.), talia 
enim faciunt nomen illorum in mundo spirituali; quisque 
enim ibi nomen accipit secundum quale ejus, et quale cujus- 
vis ibi exprimitur per vocem linguae spiritualis, quae vox 
quidem in lingua naturali potest enuntiari, sed usque non 
intelligi; includit enim plura, quae non per ideas cogita- 
tionis naturalis possunt comprehendi, et inde nec per voces 
loquelae in mundo exprimi: ex his patet quod per “‘charac- 
terem nominis bestiae” significetur agnitio religiosi istius 
quoad omne quale ejus, quod supra descriptum est. 

8G3- [ Vers. 12.] “Hie patientia sanctorum est.”—Quod signi- 
ficet persecutiones et tentationes tllorum quit non in illa fide 
sunt, sed in charttate, constat ex significatione “ patientiae,” 
quod sint tentationes (de qua supra, n.813); quod etiam sint 
persecutiones, videbitur infra: et ex significatione ‘‘sanéto- 
rum,” quod sint qui in veris ex bono sunt (de qua, n. 204), ita 
qui in charitate, hi enim in veris ex bono sunt: hi quoque~- 
sunt in fide; sed sciunt quod charitas et fides unum agant, 
sicut bonum et verum, aut sicut voluntas et intelleétus, 
aut sicut affectio et cogitatio; et quia unum agunt, etiam 

fides illis est charitas; nam quicquid ex charitate venit in 
cogitationem, id quia charitatis est, est quoad essentiam 
charitas, tametsi illa quoad existentiam vocatur fides ; nam 
nihil in cogitatione potest existere, nisi quod sit ex aliqua 
affectione, et inde est affectionis; haec enim sicut est esse, 
ita est vita et anima cogitationis: simile est cum charitate 
et fide; inde sequitur quod fides non dabilis sit nisi ex 
charitate, tum quod fides prorsus talis sit qualis est chari- 
tas (sed de his alibi plura). Quod persecutiones illorum qui in 
charitate sunt, ab illis qui in fide separata a charitate, atti- 
net, non hodie tales persecutiones sunt quod relegentur 
et rejiciantur e coetibus orbis Christiani, sed quod ab illis 
qui in sola fide blasphementur et damnentur}; nemo enim 
potest relegari et rejici, in quocunque regno sit, qui bene 
vivit, et dicit quod bene vivendum sit ut salvetur; causa 
est, quia hoc prorsus concordat cum Verbo, et quia quisque 
ex rationali lumine videt quod bene vivendum sit ; at usque 
ab illis qui [in] sola fide sunt, damnantur sicut qui non sal- 
vari possunt, ex causa meriti in bonis operibus, et ex causa 
operum a se, quae non bona sunt, praeter plura, per quae 
confirmant justificationem et salvationem per solam fidem ; 
hoc manifestius patet apud illos qui e coetu Moraviano sunt, 
qui defensores fidei separatae sunt prae aliis, a quibus ita 
damnantur ut dicant illos non vivos, sed plane mortuos, et 
omnes rejectos e caelo, qui in vita sua ex religione cogi- 
tant de bonis faciendis. Illi qui non ex illo coetu sunt, in 
ecclesiis ubi opera reje¢ta sunt ut non media salutis, non 
ita blasphemant, sed usque sinistre de illis cogitant ; impri- 
mis illi qui multis se per scripta, aut per praedicationes, 
aut per ratiocinationes, in justificationem per solam fidem 
confirmaverunt ; hae persecutiones sunt quae per “ patien- 
tiam” hic intelligitur ; et quoque in capite xii. Apocalypscos, 
per 


Quod draco steterit coram muliere futura parere, ut postquam pepererit 
fetum ejus devoraret; et quod postea persecutus. sit mulierem, et 
post illam ex ore suo ejecerit aquam tanquam flumen, ut illam a 
flumine absorptam faceret: et quod iratus sit draco contra mulie- 
rem, et abiverit facere bellum cum reliquis seminis ejus observanti- 
bus mandata Dei, et habentibus testimonium Jesu Christi (vers. 


4, 15, 17); 


similiter quae de ‘‘bestiis” (cap. xiii. 5-7, 15) dicuntur. 
Quod etiam persecutiones illis sint propter agnitionem et 

confessionem Divini Humaniin Domino, videbitur in sequen- 
tibus. Quod autem tentationes, quae per ‘‘patientiam” 
etiam hic intelliguntur, concernit, sunt tentationes spiri- 
tuales quas subeunt illi qui genuinam charitatem a Domino 
recipiunt ; pugnare enim debent contra mala, quae cuivis 
homini ex nativitate insunt, et quidam contra falsa quae 
a pueritia ex magistris et praedicatoribus de sola fide hau- 
serunt; haec falsa et illa mala per pugnas tentationum 
removentur. Hoc intelligitur per ‘‘crucem” in sequenti- 
bus, 

Jesus dixit, ‘‘Quisquis non suscipit crucem suam, et sequitur post Me, 

non est Me dignus” (MZatth. x. 38; Luc. xiv. 27); 
“ Jesus dixit discipulis suis, Si quis vult post Me venire, abneget se ipsum, 


tollat crucem suam, et sequatur Me” (Mazth. Uxvi. 24; Mare. 
viii. 345 Laci ix. 123): 


in his locis per ‘‘crucem” intelliguntur tentationes, et per 
‘‘sequi Dominum” intelligitur agnoscere Divinum Ipsius, 
et facere praecepta Ipsius ; quod hoc per ‘‘sequi Dominum” 
intelligatur, videatur supra (n. 864). Quod per. “‘crucem” 
intelligantur tentationes, est quia mala et inde falsa, quae 
homini ex nativitate adhaerent, infestant et sic cruciant 
illos qui naturales sunt dum spirituales fiunt ; et quia mala 
et inde falsa illa, quae infestant et cruciant, non discuti 
possunt quam per tentationes, inde per ‘‘crucem” illae 
significantur: ideo dicit Dominus quod “‘abnegaturi sint 
se ipsos, suscepturi crucem suam,” hoc est, quod reje¢turi 
sint propria ; ‘‘crux sua” est hominis proprium, contra quod 
pugnaturus est. Et alibi, 

Jesus dixit ad divitem, qui interrogavit Ipsum quid facere deberet ut 
vitam aeternam hereditaret; dixit illi Jesus, ‘“‘ Praecepta nosti, Non 
moechaberis, Non occides, Non furaberis, Non eris falsus testis, 
Non defraudabis, Honora patrem tuum et matrem ; illi. .respondens 
dixit.., Haec omnia custodivi a juventute mea. ....Jesus aspexit 
illum et amavit illum; dixit tamen illi, Unum tibi deest; abi, quae- 
cunque habes vende, et da pauperibus, ita habebis thesaurum in 
caelis, veruntamen sequere Me, tollens crucem” (Mare. x. 17, [18,] 
Ig-21): 

etiam hic per ‘‘sequi Dominum,” et ‘‘tollere crucem,” 
similia significantur quae supra, nempe agnoscere Divinum 
Domini, et Dominum pro Deo caeli et terrae; nam absque 
illa agnitione nemo potest abstinere a malis, et facere 
bonum, nisi a se, et nisi sit meritorium; bonum quod bo- 
num est in se, et’ bonum non meritorium, est solum a 


~~ 

Domino; quare nisi agnoscatur Dominus, et quod omne 
bonum sit ab Ipso, non salvari potest: ast antequam ali- 
quis potest facere a Domino, subiturus est tentationes ; 
Causa est quia per tentationes aperitur internum hominis, 
per quod homo conjungitur caelo: nunc quia praecepta 
facere absque Domino, nemo potest, ideo Dominus dixit, 
“Unum tamen tibi deest; vende omnia quae habes, et . 
sequere Me, tollens crucem ;” hoc est, quod agniturus sit 
Dominus, et subiturus tentationes : quod ‘‘venderet omnia 
quae haberet, et daret pauperibus,” in spirituali sensu signi- 
ficat quod a se abalienaret et rejiceret propria, ita signifi- 
cat similia quae supra, quod abnegaret se ipsum; et per 
“dare pauperibus” in spirituali sensu significatur charitatis 
opera facere. Quod ita Dominus locutus sit ad illum, erat 
quia dives erat, et per ‘“‘divitias” in spirituali sensu signifi- 
cantur cognitiones boni et veri, et apud illum, qui Judaeus, 
cognitiones mali et falsi, quia erant traditiones ; inde con- 
stare potest quod Dominus per correspondentias hic ut 
alibi locutus sit. Tentationes etiam significantur per “‘ po- 
culum” quod bibituri sunt ; 


Jesus dixit ad Jacobum et Johannem, “Non scitis quid petitis; pot- 
estisne bibere poculum, quod Ego bibo, et baptismo, quo Ego bapti- 
zor, baptizari?...Dixerunt, Possumus; et Jesus dixit illis, Poculum 
quidem quod Ego bibo bibetis, et baptismo quo Ego baptizor, bap- 
tizabimini; sedere vero a dextris meis, et a Sinistris meis, non est 
meum dare, sed quibus paratum est” (Aare. x. 38-40): 


per “bibere poculum quod Dominus bibit” significatur 
simile quod mox supra per ‘‘crucem,” nempe subire ten- 
tationes; et per ‘‘baptismum quo baptizatus est Dominus,” 
significatur per tentationes regenerari; at inter poculum 
quod Dominus bibit, et inter poculum quod illi bibituri 
sunt, est differentia ut inter tentationes Domini et tenta- 
tiones hominum ; tentationes Domini fuerunt gravissimae, 
et contra omnia inferna, nam Dominus omnia inferna 
per tentationes in Se admissas subjugavit ; at tentationes 
hominum sunt contra mala et falsa quae ab infernis apud 
illos sunt, in quibus Dominus pugnat, et non homo nisi con- 
tra aliquot dolores; similis est differentia inter baptismum 
quo baptizabatur Dominus, et baptismum quo baptizabun- 
tur homines, ut inter glorificationem et regenerationem ; 
Dominus per tentationes glorificavit Humanum suum ex 

propria potentia, at homines regenerantur non ex propria 
potentia, sed a Domino, per ‘“‘baptismum” enim significa- 
tur per tentationes regenerari, at per ‘‘ baptismum, Domini” 


per tentationes glorificare Humanum suum. (Quod per “ bap- 
tismum"’ significetur regeneratio et quoque tentatio, videatur in Dod?rina Novae 
Hierosolymae, n. 187-193, seq.: et quod Dominus glorificaverit Humanum suum et id 
Divinum fecerit, sicut regenerat hominem et illum spiritualem facit, videatur in A7- 
canis Caelestibus, 0. 1725, 1729, 1733, 3318, 3381, 3382, 4286.) 


$94. “Hic “eustodientes mandata Dei.”—Quod significet 
quod ht sint qui vivunt secundum praecepta Domini in Verbo, 
constat absque explicatione. In Verbo permultis in locis 
dicitur quod ‘‘custodirent et facerent mandata Dei” et 
‘‘praecepta Ipsius;” et per ‘“‘facere praecepta Dei” simile 
intelligitur quod per ‘‘amare Dominum super omnia, et 
proximum sicut se ipsum:” nam quod homo interius seu 
ex corde amat, hoc vult, et quod vult hoc facit; et amare 
Deum est amare praecepta Ipsius, quia illa sunt Dei, usque 
ut sint Deus. Inde constare potest quam parum sciunt 
se€tatores solius fidei quid sit amor; annuunt vel affirmant 
quod fides vivat ex amore, et quod fides mortua sit absque 
amore, et tamen non sciunt quod amor et fa¢éta unum sint ; 
dicunt etiam quod in fide sit amor, et tamen ignorant quod 
in fide non amor sit si non vivatur secundum praecepta 
Domini in Verbo; et quod exinde et prorsus non aliunde 
sit aliquis amor in fide, nisi quam amor naturalis, qui non 
est amare Dominum, nec amare proximum, sed semet et 
mundum; et hi amores prorsus destruunt fidem, immo 
falsificant vera, quae genuinae fidei erunt, quae in Verbo 
sunt. 

895. “Et fidem Jesu.”,—Quod significet zmplantationem 
vert a Domino et agnitionem I[psius, constat ex significatione 
‘‘fidei Jesu,” quod sit implantatio veri a Domino (de qua supra, 
n. 813); quod etiam sit agnitio Domini, est quia implantari 
vera non possunt nisi agnoscatur Dominus, nempe quod 
Humanum Ipsius sit Divinum, et quod sit Deus caeli et 
terrae. Sciendum est quod verum et fides in sua essentia 
unum sint, quia fides erit veri, ac verum erit fidei; quare 
antiqui non dixerunt fidem, sed pro fide verum; hodierni 
autem pro vero dicunt fidem: causa est, quia antiqui non 
aliud dixerunt esse credendum quam quod videbant verum 
esse, ita quod intelleétu ceperunt ; hodierni autem quod 
credendum sit tametsi non vident seu non intellectu capi-_ 

unt: inde patet quae differentia est inter antiquam fidem 
et hodiernam, nempe sicut inter id quod videtur et id quod 
non videtur; at re ipsa verum quod videtur seu intellectu 
capitur non nominanda est fides, sed quod non videtur aut 
non intelleétu capitur ; inde est quod angeli in superioribus 
caelis ne quidem nominare velint fidem, vident enim verum 
ex amore boni et ex luce veri, quae in illis est a Domino; 
et dicunt quod fatuum sit fidem habere alicui dicenti quod 
hoc aut illud credendum sit, et non intelleétu capitur, nam 
hoc foret cogitare ita esse sive verum sit sive falsum; et 
credere falsum, damnosum est: praeterea quod creditur et 
non videtur, nec intrat hominem altius quam in memoriam, 
quod ei non potest appropriari. Inde sequitur quod potius 
omittenda sit vox fidei, et loco ejus dicenda veritas: sed 
usque quod creditur, et non videtur, hoc nominari potest 
fides, sed haec fides est modo scientia; ast ut primum 
homo fit spiritualis, quod fit dum internum ejus, quod 
communicat cum caelo, aperitur, tunc scientificum illud 
quod vocatur fides fit veritas, nam tunc ex luce e caelo 
videtur. Sciendum est quod omnes angeli et omnes spiri- 
tus boni videant vera caeli, sicut oculus corporis videt 
objeéta mundi, nam objec¢ta caeli sunt vera illis qui spiri- 
tuales sunt; causa est quia intelleétus illorum est visus 
spiritualis illorum. Quod veritas loco fidei nominanda sit, 
est quia per veritates est omnis intelligentia et sapientia ; 
per fidem autem, imprimis per fidem separatam, est omnis 
ignorantia, nempe in spiritualibus ; quapropter angeli supe- 
riorum caelorum avertunt se quando audiunt fidem; causa 
est, quia mens illorum aversatur quod ab illis cogitatur, 
nempe quod intelleétus captivandus sit sub obedientia fidei ; 
et non videre vera foret exstinguere lucem caeli in qua sunt, 
et quae apud illos: mirantur etiam quod credatur a qui- 
busdam quod fides intellectualis non sit spiritualis, quando 
illa fides est veritas; cum fides absque intellectu ejus sit 
fides historica, quia ab alio, quae in se spectata est modo 
scientia. 

VERSUS 13. 


896. “Et audivi vocem e caelo dicentem mihi, Scribe, Beati mortui in Domino 
morientes a nune; immo dicit Spiritus, ut requiescant ex laboribus suis: opera enim eorum 
sequuntur cum illis.”’ 


13. “Et audivi vocem e caelo dicentem mihi,” significat consolationes a Dontino 
post tentationes [n. 897]; “Scribe,” significat certitudinem [n. 893]; 
“Beati mortui in Domino morientes a nunc,” significat resurrectionem 
wllorum in vitam aeternam gui antehac wxerunt vitam charitats, et 
posthac victurt sunt [n. 899]; “immo dicit Spiritus, ut requiescant ex 
laboribus suis,” significat guod zllis non amplius pugna contra mala et 
Jalsa ac infestatio ab ils [n. 900]; “opera enim eorum sequuntur 
cum illis,” significat guod ills sit vita spiritualis, guae est vita angelo- 
rum caelt [n. 901, 902]. 

897. [Vers.13.] “Et audivi vocem e caelo dicentem mihi.”"— 
Quod significet consolationem a Domino post tentationes, 
constat ex significatione ‘‘vocis dicentis,” quod sint illa 
quae sequuntur, quae sunt consolationes post tentationes 
(de qua infra): et ex significatione ‘‘e caelo dicere,” quod sit a 
Domino; quod enim e caelo dicitur, est Divinum Verum, 
et hoc quidem ab angelis e caelo dicitur, et usque a Do- 
mino perangelos; nam angeli, sicut homines, non possunt 
aliquod verum a se cogitare, nec bonum a se facere, sed a 
Domino; quapropter per ‘“‘angelos” in Verbo significantur 
Divina vera-a Domino, ac per ‘‘caelum” significatur Domi- 
nus. Qui credunt quod angeli immediate creati sint, et in 
statu integritatis tali ut possint bonum facere a se, maxime 
falluntur ; omnes enim angeli, qui in universo caelo sunt, 
fuerunt homines, et inde illis propria, qualia sunt homini- 
bus, quae non sunt nisi quam mala; sed quia, dum homines 
in mundo vixerunt, a Domino regenerati sunt, et inde 
possunt detineri a malis et inde falsis ac teneri in bonis, 
et cum detinentur a malis et tenentur in bonis a Domino, 
tunc videtur sicut in bonis sint a se, sed usque sciunt et 
percipiunt quod hoc sit illis a Domino, et non a se; inde 
patet quod universum caelum angelicum, quoad intelli- 
gentiam et sapientiam, et quoad affectiones boni et veri, 
sit Dominus; inde nunc est quod per ‘‘vocem dicentem 
e caelo” significentur talia quae a Domino, hic consola- 
tiones post tentationes; et hoc quia in praecedente versu 
actum est de patientia illorum qui custodiunt mandata 
Dei et fidem Jesu, et per ‘‘patientiam” ibi significantur 
tentationes. De consolationibus post tentationes, nunc 
aliquid dicetur: omnes qui a Domino regenerantur tenta- 

tiones subeunt, et post tentationes gaudia habent; sed 
unde tentationes sunt, et post illas gaudia, quae hic intel- 
liguntur per consolationes, in orbe adhuc nescitur, ex causa 
quia pauci sunt quibus sunt tentationes spirituales, quia 
pauci sunt in cognitionibus boni et veri, et adhuc pauci- 
ores qui in conjugio boni et veri, hoc est, in veris quoad 
doctrinam et simul in bonis quoad vitam, et non alii in 
tentationes spirituales immittuntur quam illi; quia si alii, 
illi in tentationibus succumberent; et si succumberent, 
foret status eorum posterior pejor statu eorum priori. Quod 
non alii in tentationes spirituales possint immitti quam qui 
in conjugio boni et veri sunt, est genuina causa, quia mens 
spiritualis, quae proprie est internus homo, non apud alios 
aperiri potest, nam cum illa mens aperitur, tunc tenta- 
tiones existunt: causa est, quod caelum, hoc est, Dominus 
per caelum, per mentem spiritualem hominis influat in 
mentem naturalem ejus; non alia est via caeli, hoc est, 
Domini per caelum in hominem; et cum caelum influit, 
tunc removet obstantia, quae sunt mala et inde falsa, quae 
in naturali mente seu in naturali homine resident; et illa 
non removeri possunt quam per vivam agnitionem illorum 
ab homine, et dolorem animae propter illa: inde est quod 
in tentationibus sint homini angores ex malis et falsis in 
cogitationem exsurgentibus ; et quantum tunc homo agno- 
scit sua peccata, se reum facit et supplicat de liberatione, 
tantum tentationes ei conducunt. Ex his patet quod 
homini tentatio spiritualis sit, dum internum ejus, quod 
vocatur mens spiritualis, aperitur, ita dum homo regene- 
ratur. Quando itaque mala et falsa hominis remota sunt, 
tunc tentationes peractae sunt, et illis peractis influit 
gaudium per caelum a Domino, et illius mentem naturalem 
implet ; hoe gaudium est quod intelligitur hic per ‘‘conso- 
lationes:” has consolationes accipiunt omnes qui tenta- 
tiones spirituales subeunt ; ab experientia loquor. Quod 
homo post tentationes gaudia accipiat, est quia homo post 
illas admissus est in caelum; nam homo per tentationes 
conjungitur caelo, et immittitur in illud; inde ei gaudium 
simile quod est angelis ibi. 

$98. “Scribe.”—Quod significet certztudinem, constat 
ex significatione ‘“‘scribere,” quod sit certitudo ; nam quod 
e caelo dicitur, et mandatur ut scribatur, id est sicut quod 

subscriptum est, ita verum et inde certum; hic, quod con- 
solationes habituri sint, et beati futuri,- qui tentationes 
Spirituales patiuntur. Quod ‘‘scribere” significet certitu- 
dinem, est quia scriptio est ultimus actus cogitationis et 
inde sermonis, ac ita certum, quia terminatum: se habent 
haec sicut omnia quae homo vult, cogitat et inde loquitur, 
et non terminat illa per facere; illa nondum sunt in vita 
hominis, nam deest ultimum, in quo priora coexistant. 
Quod per ‘‘scribere” inde significetur inscribere vitae, 
videatur supra (n. 222). 

899[a]. “Beati mortui in Domino morientes a nunc,”— 
Quod significet resurrectzonem tllorum in vitam aelernam, 
gut antehac vixerunt vitam charttatis, et posthac victurt 
sunt, constat ex significatione ‘‘mortuorum in Domino,” 
quod sint qui resurgunt in vitam aeternam (de qua sequitur) ; 
et ex significatione ‘‘mortuorum” et ‘‘morientiuma nunc,” 
quod sit resurreéctio illorum qui vitam charitatis antehac 
vixerunt, et posthac vivunt; nam haec dicuntur de illis 
qui ‘‘custodiunt mandata Dei et fidem Jesu,” qui sunt qui 
vivunt secundum praecepta Domini in: Verbo, et agnoscunt 
Divinum Ipsius, ita qui vitam charitatis vivunt a Domino 
(videatur supra, n. 894,895). Quod dicatur ‘‘a nunc,” est quia 
intelliguntur qui illam vitam vixerunt antehac, et illam 
vivunt posthac; qui illam vitam vixerunt antehac, illi 
reservati sunt a Domino infra caelos, ac tutati ab infesta- 
tione ab infernis, usque ad ultimum judicium, quo peracto, 
exsuscitati sunt e locis suis, et elevati in caelum; quod 
non prius, fuit causa, quia ante illud praevaluerunt inferna, 
erat superpondium ab illorum parte; at post illud praeva- 
luerunt caeli, et sic erat superpondium ab horum parte: 
per ultimum enim judicium, omnia tam in infernis quam in 
caelis in ordinem reda¢ta sunt ; quare si prius elevati fuis- 
sent, non potuissent resistere potentiae in qua inferna 
fuerunt prae caelis. Quod elevati sint, datum est videre ; 
ex inferiore enim terra, ubi reservati sunt a Domino, vidi 
phalanges resurgentes et elevatos, ac translatos in socie- 
tates caelestes ; hoc faétum est post hoc ultimum judicium, 
de quo in opusculo De Ultimo Fudicio aétum est. Simile 
factum est post prius judicium, quod a Domino cum fuit in 
mundo pera¢tum est, de quo etiam in eodem opusculo. 
Hoc arcanum est quod intelligitur per resurrectionem illo- 

rum qui antehac vitam charitatis vixerunt: hoc quoque 
intelligitur per haec verba apud Fohannem, 

“Nunc judicium est mundi hujus, nunc princeps mundi hujus ejicietur 
foras: Ego vero si exaltatus fuero e terra, omnes traham ad Me 
Ipsum ” (xii. 31, 32): 

et hoc repraesentatum est per 


Quod multi dormientes sancti suscitati sint, “et exeuntes e monumentis 
suis post resurrectionem”’ Domini ‘“‘ingressi sint in san¢tam urbem, 
et apparuerint multis” (AZadth. xxvii. 52, 53): 


sed de hac re plura dicentur, ubi de resurrectione seu 
morte prima et secunda in sequentibus in A focalypsz. Quod 
per ‘“‘beatos mortuos” et ‘‘morientes,” etiam intelligantur 
ili qui in vitam resurre¢turi sint posthac, qui sunt qui 
charitatis vitam vivunt, constare potest ex eo, quod dicatur, 
“a nunc,” tum quod ‘‘mortui” et ‘‘morientes;” quare ‘‘a 
nunc” se refert non modo ad hos qui post ultimum judicium 
tales sunt, sed etiam ad illos qui antehac tales fuerunt, de 
quibus mox supra. Quod ‘‘mors” significet resurrectionem, 
et quod inde ‘‘mortui” significent resurgentes in vitam 
aeternam, est quia ‘‘mors” significat infernum, et inde mala 
et falsa, et haec moritura sunt ut homo vitam spiritualem 
accipiat ; nam antequam illa mortua et exstin¢ta sunt, non 
homini est vita spiritualis, quae est quae intelligitur in 
Verbo per ‘‘vitam,” per ‘‘vitam aeternam,” et per ‘“‘resur- 
rectionem ;” quare per ‘“‘mori” hic et alibi in Verbo intelli- 
gitur exstin¢ctio vitae propriae, quae in se spectata unice 
ex malis et inde falsis consistit; et quia dum illa vita 
exstin¢cta est, loco ejus intrat vita spiritualis, inde per 
“‘mortuos in Domino” illi qui spirituales faéti sunt a Domi- 
no, significantur. Praeterea in spirituali sensu per ‘‘ mori” 
potest intelligi resurreCtio, quia angeli, qui in spirituali 
sensu Verbi sunt, non sciunt aliquid de morte naturali, 
qualis est hominibus qui decedunt, sed de morte spirituali, 
qualis est illis qui per tentationes a Domino regenerantur, 
‘apud quos domantur et morti dantur mala et inde falsa. 
Est quoque ;mors naturalis non aliud quam resurrectio, 
quoniam cum corpus moritur homo quoad spiritum suum 
resurgit, et sic est mors modo continuatio vitae ejus; nam 
homo per mortem a vita in mundo naturali transcendit in 
vitam in mundo spirituali, cum differentia solum quod vita 
in mundo naturali sit vita exterior et imperfectior, vita 


ce 

autem in mundo spirituali est vita interior et perfedtior, 
sed usque utrobivis ad apparentiam similis, ut constare 
potest ex illis quae in opere De Caelo et Inferno ex auditis 
et visis memorata sunt. 

[b.] Ex his constare potest quod per ‘‘mortem” signi- 
ficetur et mors spiritualis, quae est damnatio, et quoque 
resurrectio in vitam, quae est salvatio. Quod per ‘‘mor- 
tem” significetur damnatio, videatur supra (n. 186, 383, 
'1427[a],694); quod per ‘‘mortem” significetur resurrectio 
in vitam aeternam ac salvatio, constare potest a sequenti- 
bus locis:—Apud Fohkannem, 

“Jesus. .dixit, Ego sum resurrectio et vita . qui credit in Me, etsi moria- 


tur vivet; et omnis qui vivit, [et credit in Me,] non morietur in 
aeternum ” (xi. 25, 26): 


‘““Ego sum resurrectio et vita,” significat quod ab Ipso et 
resurrectio et vita sit, et non ab alio: ‘‘qui credit in Me,” 
significat qui credit Divinum Ipsius, ac Ipsum omnipoten- 
tem et solum Deum; et quia nemo hoc credere potest, 
quam qui charitatis vitam vivit, ideo hoc etiam per “‘cre- 
dere in Ipsum” intelligitur: ‘“‘etsi moriatur vivet,” significat 
tametsi obit naturaliter, quod usque resurget in vitam: “‘et 
omnis qui vivit, et credit in Me, non morietur in aeternum,” 
significat, quod qui reformatus est, non spiritualiter morie- 
tur, hoc est, damnabitur, ‘sed in vitam aeternam resurget: 
inde patet quod per ‘‘mori” non intelligendum sit mori, 
sed resurgere in vitam. Apud eundem, 

“Patres vestri comederunt mannam in deserto, et mortui sunt; hic est 


panis, qui e caelo descendit, ut quis ex eo comedat, non morietur”’ 
(vi. 49, 50, 58): : 


per ‘‘mannam,” quam filii Jacobi in deserto comederunt, 
quoad illos, quia naturales erant, intelligitur cibus natura- 
lis; et per ‘‘panem qui e caelo descendit,” intelligitur cibus 
spiritualis, qui a solo Domino; et quia a solo Ipso, in 
supremo sensu per ‘‘Panem” intelligitur Ipse, quare etiam 
dicit, ‘‘Ego sum Panis vitae:” est enim Divinum Bonum 
unitum Divino Vero procedens a Domino, ex quo vita 
spiritualis est angelis, et quoque hominibus ; quare per illa 
verba in spirituali sensu intelligitur, quod qui solum natu- 
raliter ex Verbo se nutriunt, mortui sint, hoc est, damnati, 
ut fuerunt filii Jacobi, quod etiam significatum est per quod 

omnes. in deserto mortui sint; qui autem spiritualiter se 
nutriunt ex Verbo, quod non damnationi obnoxii futuri 
sint, quod intelligitur per quod ‘‘non morientur ;” inde patet 
quod non mori intelligatur sed resurrectio in vitam, quia 
“mors,” si non est mors, est vita. Apud eundem, 

“Si quis Verbum meum servaverit, mortem non videbit in aeternum” 

(viii. 52, (153): 

per ‘“‘servare verba” Domini, significatur vivere secundum 
praecepta Domini; ‘“‘non videre mortem” significat non 
damnationem, sed vitam in quam homo resurgit et ingre- 
ditur per mortem. Apud eundem, 

Jesus dixit, ‘‘ Amen dico vobis, quod qui Verbum meum audit, et credit 


Ipsi qui misit Me, habeat vitam aeternam, et non in judicium veniat, 
sed transcendat a morte in vitam” (v. 24): 


per ‘‘audire Verbum Domini, et credere Ipsi qui misit 
Ipsum,” intelliguntur similia quae supra, nam Dominus per 
““Patrem” intellexit Divinum quod fuit in Ipso ex concep- 
tione, ita Se Ipsum; ‘‘non in judicium venire,” significat 
non damnari; ‘‘transcendere a morte in vitam,” significat 
resurrectionem et vitam in caelo; ‘‘a morte” non solum 
significat a morte naturali in vitam aeternam, ita resurrec- 
tionem, sed etiam a morte spirituali, quae est damnatio, 
in vitam aeternam, ita quoque resurrectionem ; namin Verbo 
est et sensus naturalis et sensus spiritualis. Apud eun- 
dem, 


Jesus dixit, “Sicut Pater suscitat mortuos et vivificat, ita. . Filius, quos 
vult, vivificat””’ (v. 21): . 


per ‘‘suscitare mortuos et vivificare,” non solum intelligitur 
resurrectio in vitam per mortem naturalem, sed etiam per 
mortem spiritualem; resurrectio in vitam fit per reforma- 
tionem et regenerationem, et haec per remotionem et sepa- 
rationem malorum, quae hominem damnant, quae est mors 
spiritualis. Apud eundem, i 


Jesus dixit, “Amen dico vobis, quod veniat hora,...quando mortui 
audient vocem Filii Dei, et qui landient, vivent” (v. 25): : 


per ‘“mortuos” hic significantur qui in malis et inde falsis 
sunt, sed ab illis per reformationem liberati: quod illi 
resurrecturi sint, intelligitur per illa verba; hi enim tunc 
non amplius mortui sunt, sed vivi, nam sunt ‘‘qui audiunt 

vocem Filii Dei,” ita qui vivunt secundum praecepta Ipsius. 
Similiter apud Lucam, 


Quod retribuetur in resurrectione !Jmortuorum (lxiv. 14): 


per ‘‘resurrectionem mortuorum” non modo intelligitur 
resurreCctio illorum qui naturaliter moriuntur, nam hi statim 
post mortem resurgunt, sed etiam qui spiritualiter, ac 
vivificati sunt a Domino. Apud Fohkannem, 

Jesus dixit, ‘‘ Veniet hora, in qua omnes qui in monumentis sunt, audi- 


ent vocem”’ Filii Dei, “et exibunt, qui bona fecerunt in resurrectio- 
nem vitae, qui..mala fecerunt in resurrectionem judicii” (v. 28, 


29): 


per haec non intelligitur quod monumenta aperientur et 
exibunt omnes die ultimi judicii; sed per ‘‘monumenta” 
quae aperientur, intelliguntur loca in inferiore terra, ubi 
reservati et custoditi sunt a Domino illi qui antehac chari- 
tatis vitam vixerunt, ac Divinum Domini agnoverunt, et 
die ultimi judicii, et post illum, elevati in caelum, de qui- 
bus supra in hoc articulo diétum est; haec loca in spiri- 
tuali sensu per ‘‘monumenta” significantur: quod non 
Slintelligatur quod monumenta in terra aperienda sint, et 
quod ex illis die ultimi judicii exituri sint, patet manifeste 
ex eo, quod omnes homines statim post mortem in spiri- 
tualem mundum veniant, ac ibi in forma humana similiter 
ut in mundo naturali vivant ; ita quod resurrectio sit cuivis 
statim post mortem, resurre¢tio vitae illis qui bona fece- 
runt, et resurreCtio judicii illis qui mala fecerunt, ut constare 
potest ex illis quae in opere De Caelo et Inferno ex auditis 
et visis memorata sunt. Haec repraesentata sunt per 
Quod monumenta aperta sint, et multa corpora dormientium sanctorum 
suscitata, et quod exeuntes e monumentis suis post resurrectionem 


Domini ingressi sint in sanétam urbem, et apparuerint multis 
(Matth. xxvii. 52, 53): 


quod monumenta tunc aperta fuerint, et quod sanéti, qui 
prius mortui fuerunt, exiverint, et ingressi sanétam urbem 
multis apparuerint, repraesentabat resurrectionem illorum 
qui in locis sub caelo a Domino usque ad adventum Ipsius 
in mundum reservati sunt, et qui post resurrectionem Ipsius 
inde exempti et in caelum sublati sunt : haec quoque facta 
sunt; et visa illis qui in Hierosolyma erant, sed usque fue- 
runt repraesentativa resurrectionis illorum de quibus nunc 

et supra dictum est; sicut enim omnia passionis Domini 
repraesentativa erant, et quoque quod velum in Templo 
disruptum esset in binas partes, quod terrae commotae, 
et quod petrae discissae (A/atth. xxvii. 51), ita haec, quod 
€ monumentis apertis exiverint ; quare etiam dicitur quod 
“in sanctam urbem ingressi sint, et ibi apparuerint ;” per 
Zionem enim, quae hic intelligitur per ‘‘sanétam urbem,” 
repraesentabatur adhuc caelum, ubi Dominus per Divinum 
suum Verum regnat; (de qua"'Zionis’’ significatione,videatur supra, n. 850 :\ 
quae urbs una cum Hierosolyma nunc potius profana fuit 
quam san¢cta, quare etiam vocatur Aegyptus et Sodoma 
in Apocalypsi (cap. xi. 8); sed ‘‘sanéta” vocatur propter 
repraesentationem et inde significationem ejus in Verbo. 

[¢.] Resurrecétio a mortuis, tam in naturali quam in 
spirituali sensu, repraesentata et inde significata est quo- 
que per mortuos quos Dominus resuscitavit, 

Ut per resuscitationem Lazari (Yoh. "xi. 11-44) ; 


Per resuscitationem juvenis e Nain (Zwe. !2lvii, 11-18) ; 
Et per resuscitationem filiae archisynagogi (AZarc. v. 21 ad fin.), 


Omnia enim miracula quae a Domino faéta sunt, et quo- 
que omnia miracula quae in Verbo descripta sunt, invol- 
vebant sanéta caeli et ecclesiae, et inde significabant illa; 
inde miracula illa Divina erant, et distinguebantur a mi- 
raculis non Divinis. Similia significantur per 


Quod datum sit discipulis resuscitare mortuos (JZadth. x. 8). 


Regeneratio, quae etiam est resurre¢ctio a mortuis, reprae- 
sentata est per vivificationem ossium, apud EFzechielem 
(cap. Xxxvii. I-14) ; quod regeneratio repraesenta sit per 
illam, manifeste patet a versibus 11-14 ibi, ubi dicitur, 
“Ossa haec tota domus Israelis sunt ;....propterea propheta et dic ad 
illos,....Ecce Ego aperturus sum sepulcra vestra....popule mi, 


‘et deducam vos super terram Israelis, ut cognoscatis, quod... .de- 
dero spiritum meum in vobis, ut vivatis :” 


hic etiam dicitur, quod ‘‘aperientur sepulcra,” per quod 
etiam significatur resurrectio in vitam. (Quod “ sepeliri” ; 
pultura”’ significent resurrectionem, tum regenerationem, quia rejectionem immun- 
dorum, videatur supra, n. 659.) Quod mors naturalis, quae est 


rejectio immundorum corporis, et mors spiritualis, quae est 
remotio immundorum spiritus, significent resurrectionem, 
etiam constat ex sequentibus in Afocalyps7, ubi agitur de 


et “ se- 

morte prima et de morte secunda, quae etiam vocatur 
resurrectio prima et ™resurre€tio secunda (cap. ii. 11; cap. 
xxi. 8); tum etiam apud Davidem, \ bey 


“Pretiosa in oculis Jehovae mors sanctorum Ipsius” (Ps. exvi. 15): 


quod ‘‘mors sanétorum” non significet damnationem, sed 
separationem etremotionem immundorum spiritus illo- 
rum, ita regenerationem et resurrectionem, patet. Ut et 
apud Fohannem, 


Jesus dixit, “Nisi granum tritici in terram cadens moriatur, id solum 
manet; si vero moriatur, multum fructum fert” (xii. 24): 


simile etiam est cum homine, qui quoad corpus mori debet, 
ut resurgat, et quoad proprium suum, quod in se est infer- 
nale; nam nisi illud et hoc moritur, non habet homo 
vitam caeli. ‘Quoniam homines resurgunt post mortem, 
ideo Dominus voluit mortem subire, et tertio die resurgere ; 
sed propter causam, ut omne humanum, quod ex matre 
Ipsi fuit, exueret, ac Divinum Humanum indueret; nam 
omne humanum quod Dominus ex matre suscepit, per 
tentationes, et demum per mortem, a Se rejecit; ac per 
induitionem Humani ex ipso Divino, quod fuit in Ipso, 
glorificavit Se, hoc est, Humanum suum Divinum fecit: 
inde est quod per ‘‘mortem” Ipsius et per ‘‘sepelitionem” 
in caelo non intelligatur mors et sepelitio, sed purificatio 
Humani Ipsius, et glorificatio: quod ita sit, Dominus do- 
cuit per comparationem illam cum tritico cadente in ter- 
ram, quod ‘‘moriturum sit ut fruétum ferat:” etiam tale 
involvit quod Dominus dixit ad Mariam Magdalenam, 


“Ne me tange, nondum enim ascendi ad Patrem meum”’ (Yoh. xx. 17): 


per ‘‘ascendere ad Patrem suum’ intelligitur unitio Huma- 
ni sui cum Divino suo, humano ex matre plene rejecto. | 

9co. “Immo dicit Spiritus, ut reguiescant a laboribus suis.” — 
Quod significet guod zllis non amplius pugna contra mala et 
Jalsa, ac infestatio ab illis, constat ex significatione ‘‘ dicit 
Spiritus,” quod sit asseveratio quod verum sit, per “‘ange- 
lum” enim significatur verum a Domino, similiter per 
‘“‘Spiritum ;” ex significatione ‘‘laborum,” quod sint pugnae 
contra mala et falsa, ac infestationes ab illis, ita tenta- 
tiones (de qua sequitur); inde ‘‘requiescere ab illis” significat 
quod non amplius in illis erunt ; inde patet quod per “‘Dicit 

Spiritus, ut requiescant a laboribus suis,” significetur quod 
verum sit quod illis non amplius pugna contra mala et 
falsa, ac infestatio ab illis. In praecedente versu agitur 
de tentationibus illorum qui vivunt secundum praecepta 
Domini, et qui agnoscunt Divinum Ipsius; quare in hoc 
versu agitur de consolationibus, quae tentationes spiri- 
tuales sequuntur; nam ut supra (n. 897) diétum est, gaudia 
post omnes tentationes spirituales existunt. Quod per 
“Jabores” intelligantur tentationes, est quia tentationes 
sunt labores animae, seu labores spirituales. Illae etiam 
per ‘“‘laborem” intelliguntur apud Asazam, 


“Jehovah voluit conterere Ipsum, infirmavit ; si posuerit reatum animam 
suam, videbit semen, prolongabit dies, et voluntas Jehovae per 
manum Ipsius prosperabitur : ex labore animae suae videbit, satu- 
rabitur” (liii. 10, 11); 


haec de Domino “de quo in toto illo capite agitur ; tenta- 
tiones Domini quae gravissimae fuerunt, quia contra in- 
ferna, describuntur per quod “Jehovah voluerit conterere 
Ipsum, infirmavit ;’ nam per tentationes amores proprii 
infringuntur, ita corpus conteritur ac infirmatur ; ‘‘si po- 
suerit reatum animam suam,” significat, si tentationes usque 
ad mortem subiverit ; ‘‘ videbit semen,” significat’ quod Di- 
vinum Verum procedet ab Ipso (‘‘semen” est verum, et 
ubi de Domino, Divinum Verum); ‘‘prolongabit dies,” 
significat Divinum Bonum, quod etiam procedet ab Ipso; 
(‘‘longum” et inde ‘‘prolongare” dicitur de bono (videatur 
supra, n. 629[a]), et ‘‘dies” significant status ;) ‘‘et voluntas 
Jehovae per manum Ipsius prosperabitur,” significat quod 
sic omnia et singula in caelis et in terris in Divino ordine 
tenebuntur ; ‘‘ex labore animae suae,” significat per tenta- 
tiones ; ‘‘videbit, saturabitur,” significat glorificationem: 
haec per illa verba in sensu supremo, in quo de Domino, 
significantur ; in sensu autem respectivo per eadem descri- 
bitur salvatio generis humani, pro quo Dominus ex Divino 
Amore pugnavit. Dicitur, ‘‘Si posuerit reatum animam 
suam, sicut foret dubium quod positurus sit; sed hoc 
involvit simile quod Ipse dicit apud Fohannem, 


“Ego pono animam meam, ut rursus accipiam illam ; nemo tollit eam 
a Me, sed Ego pono a Me Ipso; potestatem Ego habeo ponendi 
eam, et potestatem habeo recipiendi eam: hoc praeceptum accepi a 
Patre meo” (x. 17, 18): 

arcanum quod in his verbis latet, non quisquam videre 
potest, nisi qui scit quales sunt tentationes, per quas homo 
regeneratur ; homo enim in illis tenetur in suo libero, ex 
quo apparet illi sicut ex se pugnet ; immo in tentationibus 
est homini liberum spirituale fortius quam extra illas, est 
enim interius: nisi homo ex eo pugnaret in tentatio- 
nibus, non poterit spiritualis fieri; omne enim liberum est 
amoris, quare homo tunc ex amore veri et inde ex amore 
vitae aeternae pugnat; ita non aliter aperitur internum, 
et homo regeneratur. Ex his paucis aliquatenus videri 
potest quid illa verba Domini involvunt, nempe quod ex 
suo libero pugnaverit, et demum posuerit animam suam, 
ex causa ut omnia ex propria potentia faceret, et inde ex 
Semet Ipso Justitia fieret, quod non potuit fieri nisi ex 
libero Ipsius; inde dicitur, ‘‘Ego pono animam a Me Ipso; 
potestatem habeo ponendi illam, et potestatem habeo 
recipiendi illam; hoc praeceptum accepi a Patre meo.” 
Qui hoc arcanum non sciunt, illi interpretantur illa verba 
quemadmodum Ariani, quod non actualis sed adoptivus 
Filius Dei fuerit ; ita quod adoptatus sit quia voluit animam 
suam ponere, seu mortem crucis subire: non scientes 
quod illa verba involvant quod ex propria potentia contra 
inferna ex Humano suo pugnaverit, et illa vicerit, et quod 
ex propria potentia Humanum suum glorificaverit, hoc 
est, univerit illud ipsi Divino in Se, et sic illud Divinum 
fecerit, quod absque absoluto libero reli¢to Ipsi quoad Hu- 
manum nequaquam fieri potuit. Ex his nunc patet cur 


apud Lsazam dicitur, ‘‘Si posuerit reatum animam suam.” 
(Quod liberum sit id quod est amoris et voluntatis, et inde vitae hominis, et quod id 
appareat sicut ejus proprium, videatur in Doctrina Novae Hiersoloymae, n. 141, 145. 
Quod liberum homini esse debeat, ut possit regenerari, videatur in Avcanis Caeles- . 
tibus, N. 1937, 1947, 2876, 2881, 3145, 3158, 4031, 8700. Quod alioqui amor boni et 
veri non implantari possit homini, et ei appropriari apparenter ut suum, n. 2877, 2879, 
2880, 8700. Quod nihil conjungatur homini quod fit in coacto, n. 2875, 8700. Quod 
se cogere sit ex libero, non autem cogi, n. 1937, 2881. Quod in omni tentatione sit 
liberum, sed quod id liberum sit interius apud hominem a Domino, et quod ideo 
pugnet et velit vincere, et non vinci, quod absque libero non faceret, n. 1937, 1947, 2881. 
Quod Dominus solus et ex propria potentia contra omnia inferna pugnaverit, et illa 
vicerit, n. 1692, 1813, 2816, 4295, 8273, 119937. Quod inde Dominus Justitia factus 
est ex Se solo, n. 1813, 2025-2027, 9715, 9809, 10019. Quod tentatio Domini 
ultima fuerit in Gethsemane et super cruce, et tunc quoque plenaria victoria, per quam 
subjugavit inferna, et simul glorificavit Humanum suum, n. 2776, 2803, 2883, 2814, 
10655, 10659, [2]10828: haec omnia ex Arycanis Caelestibus, e quibus plura adhuc 
collecta videantur in Dod?rina Novae Hierosolymae, ubi De Libero Hominis, n. 148, 
149: De Tentationibus in genere, n. 196-200: et De Tentationibus Domini, n, 201, 
302.) 

gOX. “Opera enim eorum sequuntur cum illis.””—Quod 
significet guod zllis sit vita spirttualis, quae est vita angelo- 
rum caelt, constat ex significatione ‘‘operum,” quod sint 
vita spiritualis, qualis est angelis caeli (de qua sequitur); et 
ex significatione ‘‘sequi cum illis,” quod sit in illis esse; 
nam quod sequitur cum aliquo, cum dicitur de vita ejus, 
hoc in illo est, et sicut ille est; quare dicitur ‘‘sequi cum 
illis,” et non sequi illos. Quod ‘‘opera” significent vitam 
hominis, est quia faciunt vitam ejus; est enim homini cogi- 
tatio, est voluntas, et ex utraque actio; quod in cogita- 
tione hominis est, et non in voluntate, hoc nondum in illo 
est; quod in cogitatione et in voluntate est, et non in 
actu, hoc quidem intrat hominem, et incohat vitam "ejus, 
sed usque exit et disparatur, nam nondum terminatum 
est; at quod in voluntate hominis est et inde in a¢étu, hoc 
facit vitam ejus, et permanet, sive malum sit sive bonum. 
Quod sola cogitatio non vitam hominis faciat, constare 
potest ex eo, quod homo cogitare multa possit quae non 
vult, quia non amat: quod cogitatio et voluntas hominis 
absque actu non vitam ejus faciat, est quia non est volun- 
tas certa; et voluntas non certa, est sicut aqua quae eva- 
poratur, nam ab amore ei adversante facile mutatur. Ex 
his constare potest quod per ‘‘opera,” quae sunt actus 
voluntatis, significetur vita hominis. Quod opera, amor, 
voluntas et aétus, ac vita hominis, unum faciant, videatur 
supra (n. 842). 

902. Quoniam hic, ut in pluribus aliis locis in A poca- 
lypst, dicuntur ‘‘opera,” et hic quod ‘‘opera sequantur 
cum illis,” et per hoc significatur vita spiritualis, aliquid 
dicetur quomodo illa vita comparatur, et quomodo illa 
per hodiernam fidem destrucéta est. Vita spiritualis unice 
comparatur per vitam secundum praecepta in Verbo. Prae- 
cepta sunt in summa quae in decalogo, nempe, Non adul- 
teraberis, Non furaberis, Non occides, Non false testaberis, 
Non concupisces bona aliorum: haec praecepta intelli- 
guntur per praecepta quae facienda; quando enim homo 
illa facit, tunc opera ejus sunt bona, ac vita ejus fit spiri- 
tualis; causa est quia quantum homo mala fugit et odio 
habet, tantum bonavult et amat. Sunt enim binae sphae- 
rae oppositae, quae circumstipant hominem, una ex inferno, 
altera ex caelo; ex inferno sphaera mali et inde falsi, ex 

caelo sphaera boni et inde veri; ac illae sphaerae [non 
immediate] afficiunt corpus, sed afficiunt mentes hominum, 
sunt.enim sphaerae spirituales, et inde sunt affeétiones 
quae amoris ; homo in medio illarum constitutus est ; quan- 
tum itaque accedit ad unam, tantum recedit ab altera: 
inde est, quod quantum homo mala fugit, et odio habet, 
tantum bona et inde vera velit et amet; nemo enim duo- 
bus dominis simul potest servire; nam aut unum odio 
habebit, aut alterum amabit (M/aéth. vi.24). At sciendum 
est quod homo praecepta illa faéturus sit ex religione, 
quia a Domino mandata sunt; si ex alia causa quacunque, 
ut si solum ex lege civili aut ex lege morali, homo manet 
naturalis, et non fit spiritualis ; nam si homo facit ex reli- 
gione, tunc corde agnoscit quod Deus sit, quod caelum et 
infernum sint, et quod vita post mortem sit; si autem, 
solum ex lege civili et morali facit, tunc potest similia 
facere, et tamen corde negare quod Deus sit, et quod 
caelum et infernum ac vita post mortem sint: hic si fugit 
mala et bona facit, est solum in forma externa, et non in 
interna ; ita est exterius quoad corporis vitam similis Chris- 
tiano, ac interius quoad spiritus sui vitam similis diabolo. 
Ex his patet quod homo non possit aliter spiritualis fieri, 
seu vitam spiritualem accipere, quam per vitam secundum 
religionem a Domino. Quod ita sit, confirmatus sum ex 
angelis tertii seu intimi caeli, qui in maxima sapientia et 
felicitate sunt; hi interrogati quomodo tales angeli faéti 
sunt, dixerunt, quia dum vixerunt in mundo pro nefandis 
reputaverunt spurcas cogitationes, quae illis fuerunt etiam 
adulteria ; similiter fraudes et illicitas lucrationes, quae illis 
fuerunt furta; tum odia et vindictas, quae illis fuerunt 
neces; ut et mendacia et blasphemationes, quae illis fue- 
runt falsa testimonia; et similia alia: dein interrogati annon 
bona opera fecerunt, dixerunt quod amaverint castitatem, 
in qua fuerunt, quia pro nefandis reputaverunt adulteria ; 
quod amaverint sinceritatem et justitiam, in quibus fuerunt, 
quia pro nefandis reputaverunt fraudes et illicitas lucra- 
tiones ; quod amaverint proximum, quia pro nefandis repu- 
taverunt odia et vindictas; quod amaverint veritatem, 
quia pro nefandis reputaverunt mendacia et blasphema- 
tiones; et sic porro; tum quod perceperint, quod, illis 
remotis, ex castitate, sinceritate, justitia, charitate et 

veritate agerent, non fuerit ex se sed ex Domino, et quod 
sic bona opera essent omnia quaecunque ex illis, tametsi 
sicut ex se fecerunt; et quod inde sit quod post mortem 
a Domino eveéti sint in tertium caelum: ex his patuit 
quomodo vita spiritualis, quae est vita angelorum caeli, 
comparatur. Nunc autem dicetur quomodo illa vita per 
hodiernam fidem destructa est. Hodierna fides est, quod 
credendum sit quod Deus Pater miserit Filium suum, qui 
crucem passus est pro nostris peccatis, ac sustulerat dam- 
nationem legis per impletionem ejus, et quod haec fides 
absque bonis operibus unumquemvis salvet, immo etiam 
in ultima mortis hora. Per hanc fidem impressam a pue- 
ritia, et dein confirmatam ex praedicationibus, fa¢tum est 
ut non aliquis fugiat mala ex religione, sed solum ex 
lege civili et morali; ita non quia peccata sunt, sed quia 
damna. Expende, dum homo cogitat quod Dominus pas- 
sus sit pro nostris peccatis, quod sustulerit damnationem 
legis, et quod credere illa seu fides illorum sola absque 
bonis operibus salvet, annon vilipendat omnia praecepta 
decalogi, et omnem vitam religionis praescriptae in Verbo, 
et praeterea omnia vera quae docent charitatem; separa 
itaque haec, et remove ab homine, an est apud illum aliqua 
religio? religio enim non consistit in solum cogitare hoc 
aut illud, sed in velle et facere id quod cogitat, ac nulla 
religio est cum separatur velle et facere a cogitare. Inde 
sequitur quod per hodiernam fidem vita spiritualis, quae 
est vita angelorum caeli, et ipsa vita Christiana, destruéta 
sit. Expende ulterius, unde est quod decem praecepta 
decalogi e Monte Sinai per tantum miraculum promulgata 
sint, quod insculpta sint binis tabulis ex lapide, et quod 
hae positae sint in arca, super quam positum fuit propitia- 
torium cum cherubis, et locus ille, ubi illa praecepta, dictus 
sit sanétum san¢torum, intra quem non licuit Aharoni 
intrare nisi semel quotannis, et hoc cum sacrificiis et cum 
suffitu; et si absque illis intravisset, mortuus succubuisset ; 
tum quod per arcam illam tot miracula postea facta sint. 
Annon omnes in universo orbe terrarum similia praecepta 
sciunt? Annon leges illorum civiles eadem di¢tant? Quis 
non ex solo naturali lumine scit, quod propter ordinem in 
unoquovis regno, non adulterandum sit, non furandum, 
‘non occidendum, non false testandum, et plura quae ibi? 

Quare tunc eadem illa per tot miracula promulganda erant, 
et tam sanéta habenda? Annon propterea, ut unusquisque 
illa faceret ex religione, ac ita ex Deo, et non solummodo 
ex lege civili et morali, ac ita ex se et propter mundum ? 
Haec causa promulgationis illorum e Monte Sinai fuit, et 
causa sanétitatis illorum ; nam facere illa praecepta ex reli- 
gione purificat internum hominem, aperit caelum, admittit 
Dominum, et hominem quoad spiritum suum facit angelum 
caeli. . Inde quoque est quod gentes, quae extra ecclesiam 
sunt, omnes salventur qui praecepta illa ex religione faci- 
unt, et non aliquis qui solummodo ex lege civili et morali. 
Explora nunc, annon hodierna fides, quae est quod Dominus 
passus sit pro nostris peccatis, quod sustulerit damnationem 
legis per impletionem ejus, et quod homo justificetur et sal- 
vetur per illam fidem absque bonis operibus, solverit omnia 
illa praecepta; extende visum tuum, et investiga, quot hodie 
in orbe Christiano sunt, qui non illam fidem vivunt. Scio 
quod respondeant quod imbecilles et infirmi homines sint, 
nati in peccatis, et similia alia; sed quis non potest ex 
religione cogitare? hoc dat Dominus unicuivis, et apud 
illum qui ex religione talia cogitat, Dominus operatur omnia, 
quantum cogitat; et scias quod qui ex religione illa cogi- 
tat, is credat quod Deus sit, ac quod caelum, infernum et 
vita post mortem sint ; at qui non illa ex religione cogitat, 
assevero quod illa non credat. 


VERSUS 14-16. 


goZg- “Et vidi, et ecce nubes alba, et super nube sedens similis Filio hominis, 
habens super capite suo coronam auream, et in manu sua falcem acutam. Et alius ange- 
lus exivit e templo, clamans magna voce sedenti super nube, Mitte falcem tuam et mete, 
quia venit Tibi hora metendi, quia aruit messis terrae. Et misit sedens super nube falcem 
suam super terram, et demessa est terra.” 


14. “Et vidi,” significat praedictionem de separatione bonorum a malis [n. 904]; 
“et ecce nubes alba,” significat Divine Verane im ultimis, quale est 
Verbum in sensu litterae, cut sensus spiritualis inest [n. 905|; “et super 
nube sedens similis Filio hominis,” significat Dominum in caelis, in 
Divino Vero seu Verbo quod ab Ipso [n.906]; “habens super capite 
suo coronam auream,” significat Divinum Bonum accinctum ad jude- 
cium [n.907|; “et in manu sua falcem acutam,” significat Divinume 
Verum exquisite explorans, et separans [n. 908]. 


15. “Et alius angelus exivit e templo,” significat explorationem a Domino de 
statu ecclesiae in communt [n. 909]; “clamans magna voce sedenti 
super nube,” significat annuntiationem post explorationem seu visita- 
tionem [n. 910]; “Mitte falcem tuam et mete, quia venit Tibi hora 

metendi, quia aruit messis terrae,” significat geod tempus sit colli- 
gendi bonos, et separandi illos a malis, quoniam fins ecclesiae est [n. 


git]. 
16. “Et misit sedens super nube falcem super terram, et demessa est terra,” 
significat collectionem bonorum a malis, et quod sic devastata sit ecclesia 


[n. 912]. 


QO4. [ Vers. 14.) “Et vidi.””—Quod significet praedicionem 
[de separatione| bonorum a malis, constat ex eo, quod 
“‘videre” involvat illa quae vidit, quae sunt quae sequun- 
tur ; et quia haec in spirituali sensu involvunt primam seu 
communem separationem bonorum a malis: ideo hic per 
“Vidi” significatur praedi¢tio de illa. Sciendum est quod 
in sequentibus in hoc capite praedicatur separatio in com- 
muni, ac in sequentibus in particulari, seu in specie, quae 
describitur per ‘‘septem angelos habentes septem phialas 
excandescentiae Dei:” quod separatio bonorum a malis 
ita describatur, est secundum Divinum ordinem, qui est, 
ut commune praecedat, antequam particularia et singularia, 
quae etiam sunt specifica, traduntur. Quod secundum 
Divinum ordinem sit ut commune praecedat, est ut parti- 
cularia possint insinuari, ac juste ordinari, ac homogenea 


fieri, ac affinitate conjungi. (De qua re videantur quae in Arcanis 
Caelestibus tradita sunt: nempe, Quod communia praecedant, et illis particularia, 
et his singularia insinuentur, n. 920, 4325, 4329, 4345, 5208, 6089. Quod apud homi- 
nem qui regeneratur communia praecedant, et sequantur ordine particularia et singu- 
laria, N. 3057, 4345, 4383, 6089. Quod dein omnium subordinatio sit sub communibus 
apud illum, et sic nexus, n. 5339. Quod communia impleri possint innumeris, n. 7131. 
Qualis homo in communi est, quod talis sit in singulis suis, n. 'Jg17, ro40, 1316. 
Quod id quod communiter regnat, sit in omnibus et singulis, n. 6159, 7648, 8067, 
8853-8857, 8865.  Haec allata sunt, ut sciatur cur hic primum communia et generica 
traduntur, ac postea particularia et singularia.) 


905. “|Ft] ecce nubes a/ba.”—Quod significet Divinum 
Verum im ulttmis, quale est Verbum in sensu litterae, cut 
sensus spiritualis nest, constat ex significatione ‘‘nubis,” 
quod sit Divinum Verum in ultimis, et inde quoque Ver- 
bum in sensu litterae (de qua supra, n. 36, 594) ; quae nubes visa 
est ‘‘alba” ex translucentia Divini Veri in caelis, quale 
est Verbum in sensu spirituali; omnis enim albedo, quae 
in caelis apparet, existit ex luce caelj, quae in sua essentia 
est Divinum Verum ; inde est quod angeli, quia in Divino 
Vero sunt, induti sint vestibus albis et candidis. (Quod 


Divinum Verum procedens a Domino ut Sole sit Lux caeli, videatur in opere De 
Caelo et Inferno, n. 126-140: et quod “ album” inde in Verbo dicatur de veris, supra, 


n, 196.) 
906. “Et super nube sedens similis Filio hominis.”-—Quod 

significet Dominum [tn caelts], in Divino Vero seu Verbo, 
guod ab Ipso, constat ex significatione ‘‘ nubis albae,” 
quod sit Divinum Verum in ultimis quale est Verbum 
in sensu litterae, cui sensus spiritualis inest (de qua mox supra) ; 
ex significatione ‘‘sedere super illa,” quod sit in caelis, ubi 
Divinum Verum est in sua luce, quale est Verbum in sensu 
spirituali ; ex significatione ‘“ Filii hominis,” quod sit doc- 
trina veri, et in sensu supremo Dominus quoad Verbum 
(de qua supra, n. 63, 151). Quod per ‘‘nubem” significetur 
Verbum, et per ‘‘sedentem super nube” Dominus quoad 
Verbum, quisque mirari potest, quoniam coram illis, qui 
omnia secundum sensum litterae Verbi comprehendunt, non 
videri aliud potest quam quod ‘‘nubes” significet nubem, 
et non tale spirituale quale est Verbum, quia hoc non 
apparet affine aut concordans cum nube; sed usque est 
Divinum Verum in ultimis, quale est Verbum in littera, 
quod significatur: causa est, quia in mundo spirituali Divi- 
num Verum defluens ex superioribus caelis in inferiora 
apparet sicut nubes; visa etiam est mihi, et ex illa, et ejus 
variegatione concludere potui de quali veri quod inter se 
locuti sunt angeli caeli superioris. Simile significatum est 
per ‘‘nubem” quae super Monte Sinai, cum promulgabatur 
Lex, quae erat Divinum Verum, apparuit ; et per ‘“‘nubem” 
quae super Tentorio conventus quovis die visa est, et quae 
quandoque implevit illud; tum per 
Nubem lucidam, quae obumbravit Petrum, Jacobum et Johannem, cum 
transformatus apparuit Jesus ; e qua nube vox audita est, dicens, 


“Hic est Filius meus dilectus, in.quo Mihi complacuit; Ipsum 
audite” (Matth. xvii. 5; Luc. ix. 34, 35)3 


tum in sequentibus locis apud Lvangelistas, 


“Tune apparebit signum Filii hominis,....et videbunt Filium hominis 
venientem in nubibus caeli cum virtute et gloria” (AZazth, xxiv. 30; 
TCHENXRS 27): ; 

Et Jesus dixit, ‘““Nunc videbitis Filium hominis sedentem a dextris 
potentiae, et venientem in nubibus caeli” (AZatth. xxvi. 64; Marc. 
Xiv. 61, 62): 


per “‘venire in nubibus caeli,” etiam in his locis intelligitur 
manifestatio Domini in Verbo; nam post adventum Ipsius 
manifeste viderunt praedi€tiones de Domino in propheticis 
Verbi, quas non prius; et adhuc manifestius hodie, cum 
sensus spiritualis Verbi apertus est, in quo in supremo 
sensu ubivis agitur de Domino, de subjugatione infernorum 

ab Ipso, et de glorificatione Humani Ipsius; hic sensus est 
qui intelligitur per ‘‘gloriam,” in qua venturus ; quod “‘glo- 
ria” significet Divinum Verum spirituale, quale est in caelis, 
videatur supra (n. 133,874). Ex his constare potest quid 
significat quod Johanni visa sit ‘‘nubes alba, et super nube 
sedens similis Filio hominis ;’ nam agitur in nunc sequen- 
tibus de separatione bonorum a malis ante ultimum judi- 
cium, ac dein de illo judicio; similiter ac praediétum est a 
Domino quod ‘“‘venturus in nubibus caeli,” apud Avange- 
listas, et quoque in primo capite A pocalypseos his verbis, 

Jesus Christus, “qui est Testis fidelis, primogenitus ex mortuis, et Prin- 


ceps regum terrae ;....ecce venit cum nubibus, et videbit Ipsum 
omnis oculus”’ (vers. 5, 7). 


907. “Habens super capite suo coronam auream.”—Quod 
significet Divinuim Bonum accinctum ad judicium, constat ex 
significatione ‘‘coronae aureae” super capite, quod hic sit 
Divinum Bonum accinétum ad judicium, quia agitur in 
nunc sequentibus de separatione bonorum a malis, quae 
separatio ultimum judicium praecedit; ita ‘‘ Filius homi- 
nis,” per quem intelligitur Dominus quoad Divinum Verum 
‘seu Verbum, accin¢tus ad separandum bonos a malis, et 
dein ad judicium faciendum; quod hoc intelligatur per 
‘‘coronam auream super capite Filii hominis,” constare 
potest ex regibus apud filios Israelis, et quoque apud anti- 
quos, qui Dominum repraesentabant, quod accinéti ad bel- 
lum, et in proeliis gestaverint coronas aureas (de qua re videatur 
supra, n, 553); Causa erat quia reges repraesentabant Domi- 
num quoad Divinum Verum, et hoc conjunétum Divino Bono 
procedit a Domino; quare ut hoc repraesentaretur, reges 
gestabant coronas ex auro, nam ‘‘aurum” significat bonum 
(videatur supra, n. 242[a,c]): quod ‘‘corona aurea” significet bo- 
num et inde sapientiam, et quod vera sint quae coronantur, 
etiam supra (n. 272). Arcanum quod in hoc latet, est quia 
Divinum Bonum non judicat quemquam, sed Divinum Ve- 
‘rum; causa est, quia Divinum Bonum amat omnes, et 
quantum homo sequitur, trahit ad caelum, at Divinum 
Verum sepatatum a Bono damnat omnes, et judicat ad 
infernum; ne itaque omnes damnentur et judicentur ad 
infernum, sed [ut] Divinum Bonum moderaretur et elevaret 
ad caelum, quantum possibile, ideo fuit corona aurea super 
capite, per quod significatur Divinum Bonum accinétum 

ad judicium, nempe ad moderandum. Quod Divinum Bo- 
num non judicet quemquam, sed Divinum Verum, intelli- 
gitur per haec Domini verba, 


“Non Pater judicat quemquam, sed judicium. .dedit Filio” (Fo. v. 22): 


per ‘‘ Patrem” intelligitur Divinum’ Bonum, et per “ Filium” 
Divinum Verum ; (quod per “ Lege spene intelligatur Divinum Bonum, videa- 
tur supra, n. 200, 264; et quod per “ Filium” Divinum Verum, n, 63, LOS Oe 
724:) tum per haec, 
Pater dedit Filio “judicium faciendi, quia Filius hominis est” (o%. v. 
27): 
per ‘‘Filium hominis” significatur Divinum Verum (videatur 
etiam supra, n. 778[d]). Sed usque intelligendum est quod 
Dominus non judicet aliquem per Divinum Verum, sed 
Pie , 
Divinum Verum in se spe¢tatum hominem qui non recipit, 
sed rejicit illud, judicat illum, ut manifeste constare potest 
J J ) 
ab his Domini verbis, 
Jesus dixit, “Si quis mea audiverit verba, non tamen crediderit, Ego non 
judico illum, non enim veni ut judicem mundum, sed ut salvem 
mundum } qui spernit Me, et non accipit verba mea, habet qui judi- 


cet illum, ‘Verbum, quod locutus sum, illud judicabit illum in extre- 
mo die” (Joh. xii. 47, 48; tum quoque oh. iii. 17): 


per ‘‘Verbum” intelligitur Divinum Verum, nam hoc in 
Verbo est, et est Verbum; quod hoc in se speétatum judi- 
caturum sit hominem, et non Ipse Dominus per illud, patet 
manifeste; nam dicit Dominus, ‘‘Ego non judico illum, 
non enim veni ut judicem mundum, sed ut salvem mun- 
dum.” Quod Ipse Dominus non judicet, est quia est Divi- 
nus Amor, et est Divinum Bonum unitum Divino Vero, 
et hoc separari ab illo non potest, sunt enim unum; ac 
Divinum Bonum non judicat quemquam, sed salvat, ut supra 
diétum est; ita quoque Divinum Verum, quod cum Divino 
Bono unitum procedit a Domino. Quod apud Fohkannem 
dictum sit quod ‘‘datum sit Filio judicium faciendi,” intel- 
ligendum est sicut id quod de Ipso dicitur quod “‘irascatur,” 
‘‘excandescat,” ‘“‘conjiciat/in infernum,” cum tamen Domi- 
nus. nemini irascitur, nec conjicit in infernum, sed quod 
ipse homo semet (de qua re videatur in opere De Caelo et Inferno, n. 
545-550) ; ita quoque quod contemptus et reje¢tio Divini Veri, 
consequenter falsum ex malo, hominem judicet, ita etiam 
homo semet. Quomodo Divinum Verum in se speétatum 

judicat hominem, etiam dicetur: homo qui in falsis ex 
malo est, ex contemptu et rejectione Divini Veri, is in odio 
est contra illud, ac flagrat id destruere apud unumquemvis 
qui in illo a Domino est ; quod cum conatur, est quasi qui 
se in ignem conjicit, aut sicut quis faciem contra petram 
illidit ; non quod ignis causa sit, nec petra, sed homo qui 
hoc facit: nam res in se talis est, quod Divinum Verum 
nusquam pugnet contra falsum ex malo, sed hoc contra 
illud, proinde non caelum contra infernum, sed hoc contra 
illud. 

908. “Et in manu sua falcem acutam.”—Quod significet 
Divinum Verum exquisite explorans et separans, constat 
ex significatione ‘‘falcis,” quod sit Divinum Verum exqui- 
site explorans et separans; quod per ‘‘falcem” id signifi- 
cetur, est quia per illam paene simile significatur quod per 
“‘gladium” et ‘‘machaeram,” quae quod in spirituali sensu 
sit Divinum Verum puénans contra falsum, et dispergens 
illud, videatur supra (n. 173, 131, 367); hic itaque loco gla- 
dii et machaerae dicitur ‘‘falx,” quia agitur de messe, de 
qua et de falce plura in sequentibus dicentur. Quod ‘‘falx 
acuta” Divinum Verum exquisite explorans et separans 
significet, est quia per ‘‘messem” significatur ultimus status 
ecclesiae praecedens ultimum judicium, quando Dominus 
explorat unumquemvis et separat ; quo facto boni elevantur 
in caelum, et mali conjiciuntur in infernum, quod est ulti- 
mum judicium. Quod ante illud talis exploratio et separa- 
tio fiat, et quoque quod hodie faéta sit, aliqua ab experientia 
in opere De Ultimo Fudicio dicta sunt, et quoque supra; 
tum plura de eo in Appendice ad finem hujus libri dicentur. 
Quod ‘‘acutum” significet accuratum, exquisitum et pror- 
sus, absque explicatione patet, nam falx acuta, sicut gladius 
acutus, exquisitius agit, et subtilius penetrat, ut constare 
potest ex sequentibus ;—Apud Lsazam, 


Jehovah “posuit..os meum, sicut gladium acutum ” (xlix. 2): 


per ‘‘os prophetae” etiam significatur Divinum Verum, 
quare comparatur gladio acuto, quia intelligitur illud pene- 
trans, prorsus dispergens et destruens falsum. Similiter 
in Apocalypsz, 


“Ex ore” Filii hominis “romphaea anceps acuta exivit” (i. 16; cap. ii. 
To ncap. xix, rs) | (2127). 

Lingua impiorum, quae falsa ex interiori malo loquitur, 
penetrat, et dispergit vera, etiam comparatur gladio acuto 


et telis acutis, apud Davidemz, 


“Anima mea in medio leonum cubo, inflammantur filii hominis, dentes 
eorum hasta et tela, et lingua eorum gladius acutus” (Ps. lvii. 5 


[B. A. 4]): 
et alibi, 
“Jehovah, libera animam meam a labio mendacii, a lingua doli,....tela 


potentis acuta”’ (Ps. cxx. [2,] 4): 


“Jabium mendacii” et ‘“‘lingua doli” pro falsis ex malo; 
dispersio veri per illa significatur per ‘‘gladium acutum,” 
et per ‘‘tela acuta.” (Pariter Ezech. v. 1.) 

Q9OQ. [Vers.15.] “Et alius angelus exivit e templo.”—Quod 
significet explorationem a Domino de statu ecclestae in com- 
munz, constat ex illis quae sequuntur ; sequitur enim quod 
‘‘clamaverit angelus magna voce, Mitte falcem tuam et 
mete, quia venit tibi hora metendi, quia aruit messis terrae,” 
per quae significatur annuntiatio post explorationem, quod 
tempus sit colligendi bonos et separandi illos a malis, quo- 
niam finis ecclesiae est: ex significatione ‘‘templi,” quod 
sit caelum et ecclesia, ac Divinum procedens a Domino, 
(de qua supra, n. 220, 630, [700[a]); quod hic status ecclesiae 
in communi intelligatur, est quia sequitur quod ‘duo alii 
angeli exiverint, unus e templo quod in caelo, et alter ex 
altari,” per quae significantur manifestationes a Domino 
de separatione; quod sit exploratio a Domino quae signi- 
ficatur, est quia per ‘‘angelum” in Verbo intelligitur aliquid 
Domini (videatur supra, n. 860, 878, 883) 3 angeli enim ex se nihil 
de statu ecclesiae possunt explorare, sed ex Domino. 

gx10. “Clamans magna voce sedenti super nube.”’—Quod 
significet annuntiationem post explorationem seu visttatio- 
nem, constat ex significatione ‘‘clamare voce magna,” quod 
sit annuntiatio, de qua sequitur; quod sit post visitationem, 
est quia annuntiavit sedenti super nube quod “‘venerit hora 
metendi, quia aruit messis terrae ;” quod per ‘‘sedentem 
super nube” intelligatur Dominus in caelis, videatur supra 
(n. 906) ;, quod per ‘‘magnam vocem” hujus angeli signifi- 
cetur annuntiatio de statu ecclesiae post visitationem, 
est quia ‘‘vox” involvit illa quae dixit, quae sunt quae se- 
quuntur. Dicitur annuntiatio post explorationem seu visi- 
tationem, quia visitatio praecedit separationem, et post 

separationem fit ultimum judicium. Multis in locis dicitur 
“‘visitatio,” et per illam significatur exploratio qualis est 
status ecclesiae ante judicium; non quod talis visitatio 
actualiter existat, modo praecedit quod angeli caeli inci- 
piant lamentari propter crescentem potentiam malorum 
ab inferno, et supplicare Dominum de ope; Dominus enim 
novit omnia, quia omniscius est: sed usque describitur 
visitatio per missionem angelorum, et per annuntiationem 
illorum ; sicut etiam, quod dum ultimum judicium instat, 
« 


Dominus “‘missurus sit angelos suos cum tubae voce magna, qui con- 
gregabunt electos Ipsius a quatuor ventis” (J/a/th. xxiv. 31): 


non quod aliqui angeli mittantur ad congregandum illos, 
sed quod Dominus per Divinum suum Verum hoc faciat ; 
nam per “‘angelos,” ut prius dictum est, significantur Di- 
vina vera. Similiter 


Quod apostoli sessuri super duodecim thronis, et judicaturi duodecim 
tribus Israelis (AZadth. xix, 28; Luc. xxii. 30) ; 


non quod apostoli sessuri sint super thronis, et judicaturi, 
sed Dominus per Divinum suum Verum; nam per ‘‘apos- 
tolos,” aeque ac per ‘‘angelos,” significantur Divina vera, 
quia per illos significantur omnia ecclesiae. Similiter alibi. 
(Sed de visitatione videantur illa, quae de ea in Arcanis Caelestibus scripta sunt, 
nempe, Quod visitatio sit inquisitio qualis status amoris et fidei est in ecclesia; et quod 
praecedat judicium, n. 2242. Quod “dies visitationis”’ sit ultimus status ecclesiae in 
communi, n. 10509, 10510; ita cum vetus ecclesia desolata est, et nova ecclesia in- 
stauratur, n. 6588. Et quod sit damnatio infidelium, et salvatio fidelium, n. 6588, 
10623. Quod visitatio etiam sit adventus Domini, quia Dominus tunc venit ad judi- 
cium, n. 6895.) : 
Qgix1[a|. “Mitte falcem tuam et mete, quia venit Tibi hora 
metendi, quia aruit messis terrae.”-—Quod significet guod tem- 
pus sit colligendt bonos, et separandi tllos a malts, quoniam 
jints ecclestae est, constat ex significatione ‘‘mittere fal- 
cem,” quod sit colligere bonos, et separare illos a malis 
(de qua sequitur); ex significatione ‘“‘Venit hora metendi,” 
quod sit tempus id faciendi; et ex significatione ‘‘quia 
aruit messis terrae,” quod sit quoniam ultimus status seu 
finis ecclesiae est; ‘‘messis” enim significat statum ulti- 
mum seu finem, et ‘‘terra” ecclesiam: ex his patet quod 
per ‘‘ Mitte falcem tuam et mete, quia venit hora metendi, 
quia aruit messis terrae,” significetur quod tempus sit col- 
ligendi bonos, et separandi illos a malis, quoniam finis 
ecclesiae est. Quod “‘mittere falcem et metere” sit colli- 

ce 


gere bonos, et separare illos a malis, est quia per ‘‘mes- 
sem terrae” significatur ultimus status ecclesiae, quando 
ultimum judicium, ac mali conjiciuntur in infernum, et 
boni elevantur in caelum, et sic separantur. Quod non 
prius colle¢tio, separatio et ultimum judicium fiant, con- 
stare potest ex illis quae in opusculo De Ultimo Fudicio 
dicta sunt, et quae amplius in Appendice ad hune librum 
dicenda sunt; quae in summa continentur in Domini ver- 
bis apud J/atthacum, 


Jesus dixit hanc parabolam: “Simile fa&tum est regnum caelorum 
homini seminanti bonum semen in agro suo; sed dum dormiverunt 
homines, venit ejus inimicus, et seminavit zizania...et abivit: 
cum vero germinavit herba, et fructum fecit, tunc apparuerunt 
etiam zizania. Accedentes..servi Patrisfamilias dixerunt illi, Do- 
mine, nonne bonum semen seminasti in agro tuo? unde ergo habet 
zizania? Hic vero dixit illis, Inimicus hoc fecit. Servi autem 
dixerunt illi, Visne ergo abeuntes colligamus ea? Ille vero dixit, 
Ne forte colligentes zizania eradicetis simul cum illis triticum ; 
sinite una crescere utraque usque ad messem, et tempore messis 
dicam messoribus, Colligite prius zizania, et colligate ea in fasci- 
culos ad comburendum.., triticum vero congregate in horreum 
meum. ....Et accesserunt ad Ipsum discipuli Ipsius, dicentes, 
Expone nobis parabolam zizaniorum agri. Ipse..respondens dixit 
illis, Qui seminat bonum semen est Filius hominis; ager autem 
est mundus, semen vero sunt filii regni, at zizania sunt filii illius 
mali, inimicus autem qui seminat illa est diabolus, messis vero 
consummatio saeculi est, messores autem sunt angeli; quemadmo- 
dum ergo colliguntur zizania, et igne comburuntur, sic erit in con- 
summatione saeculi: mittet Filius hominis angelos suos, qui colli- 
gent e regno Ipsius omnia offendicula,...qui faciunt iniquitatem, 
et mittent eos in caminum ignis, ubi erit ploratus et stridor deu- 
tium: tunc justi fulgebunt ut sol in regno Patris” (xiii. 24-30, 
36-43): 


per hanc parabolam illustrat Dominus omnia quae in hoc 
capite Apocalypseos (a versu 14 ad 19) dicuntur+de Filio 
hominis habente in manu sua falcem et metente, et quod ab 
Ipso et ab angelis demessa sit terra: docetur enim quod 
per ‘‘seminantem ” intelligatur Dominus, qui ibi etiam 
vocatur ‘‘ Filius hominis ;” quod per ‘‘messores” seu ‘‘me-_ 
tentes” intelligantur angeli, et quod ‘‘zizania mittentur 
in caminum ignis,” et ‘‘bonum semen colligetur in hor- 
reum,” et. quod illa non prius fient quam ‘‘in consumma- 
tione saeculi,” per quam significatur ultimus status eccle- 
siae, ob causam ‘“‘ne una cum zizaniis eradicetur triticum.” 
Quoniam haec parabola Domini in se arcana de separa- 
tione malorum a bonis, et de ultimo judicio continet, 
interest ut singillatim explicetur. Per ‘‘regnum caelo- 

rum” significatur ecclesia Domini in caelis et in terris, 
nam utrobivis est ecclesia; per ‘‘hominem seminantem 
bonum semen in agro suo” intelligitur Dominus quoad 
Divinum Verum, quod est Verbum, in ecclesia; ‘‘ homo,” 
qui in sequentibus vocatur ‘Filius hominis,” est Dominus 
quoad Verbum, ‘‘bonum semen” est Divinum Verum, et 
“ager” est ecclesia ubi Verbum est: ‘‘dum dormiverunt 
homines, venit ejus inimicus, et seminavit zizania, et abi- 
vit,” significat quod dum homines vitam naturalem seu 
vitam mundi: agunt, tunc mala ab inferno clam seu illis 
ignorantibus insinuent et implantent falsa; ‘‘dormire” 
significat vitam naturalem seu vitam mundi agere, quae 
vita est somnus respective ad vitam spiritualem quae est 
vigilia ; ‘“‘inimicus” significat mala ab inferno, quae illam 
vitam separatam a vita spirituali afficiunt; ‘‘seminare 
zizania” significat insinuare et implantare falsa; ‘‘et abi- 
vit,” significat quod id clam ac illis ignorantibus fa¢tum 
sit: “‘cum vero germinavit herba et fruétum fecit, tunc 
apparuerunt quoque zizania,” significat cum cresceret ve- 
rum et produceretur bonum, falsa ex malo intermixta 
essent; ‘‘herba germinans” significat verum quale est 
dum primum recipitur, ‘‘fructus” significat bonum, ‘‘ziza- 
nia” significant falsa ex malo, hic illa intermixta: ‘‘acces- 
serunt servi Patrisfamilias [et] dixerunt illi, Domine, nonne 
bonum semen seminasti in agro tuo? unde ergo habet 
zizania ?” significat illos qui in veris ex bono sunt perci- 
pientes quod falsa ex malo essent intermixta, et queren- 
tes; “servi Domini” significant illos qui in veris ex bono 
sunt, ‘‘Paterfamilias” significat Dominum quoad vera ex 


bono (‘“‘Pater” Ipsum quoad bonum, et ‘‘familiae” Ipsum 


WAS 


quoad vera), ‘‘bonum semen,” ‘‘ager” et ‘‘zizania” signi- 
ficant eadem quae supra: ‘“‘et dixit illis, Inimicus hoc 
fecit,” significat quod falsa illa essent ex malo in naturali 
homine: ‘‘servi autem dixerunt illi, Domine, visne ergo 
abeuntes colligamus zizania?” significat separationem et 
ejectionem falsorum ex malo, antequam vera ex bono 
recepta et auéta sunt: ‘‘Ipse vero dixit, Ne forte colli- 
gentes zizania eradicetis simul cum illis triticum,” signifi- 
cat quod sic etiam periret verum ex bono et incrementum 
ejus; nam apud homines ecclesiae vera intermixta sunt 
falsis, quae non separari, et falsa ejici possunt, antequam 


v7, 

reformati sunt: ‘‘sinite utraque crescere usque ad messem, 
et tempore messis dicam messoribus, Colligite prius ziza- 
nia, et colligate ea in fasciculos ad comburendum, triticum 
vero congregate in horreum meum,” significat quod sepa- 
ratio falsorum a malo, et ejectio illorum, non prius fieri 
possit, quam dum status ultimus ecclesiae est; nam tunc 
falsa mali separantur a veris boni, ac falsa mali traduntur 
inferno, ac vera boni conjunguntur caelo, seu quod idem, 
homines qui in illis sunt; haec fiunt in mundo spirituali, 


‘ubi omnes qui sunt ab ecclesia, a principio ad finem ejus, 


tali modo separantur et judicantur; per ‘‘messem” signi- 
ficatur finis seu ultimus status ecclesiae, per ‘‘colligare in 
fasciculos” significatur una conjungere singulas species 
falsorum ex malo, per ‘‘comburere” significatur tradi in- 
ferno, et per ‘“‘congregare in horreum” significatur con- 
jungere caelo: ‘‘qui seminat bonum semen est Filius ho- 
minis,” significat Divinum Verum a Domino; “ager est 
mundus,” significat ecclesiam ubivis; ‘‘semen sunt filii 
reeni,” significat quod Divinum Verum sit apud illos qui 
ab ecclesia; ‘“‘zizania sunt filii illius mali,” significat falsa 
apud illos qui in malo sunt; “inimicus qui seminat illa 
est diabolus,” significat quod falsa illis sint ex malo quod 
ab inferno; ‘‘messis consummatio saeculi,” significat ulti- 
mum tempus et statum ecclesiae ; ‘‘messores sunt angeli,” 
significat quod Divinum Verum a Domino separet ; ‘ mit- 
tet Filius hominis angelos, qui colligent e regno Ipsius 
offendicula,” significat quod Divinum Verum a Domino 
remoturum sit illa quae separationem impedient; “qui 
faciunt iniquitatem,” significat quod sint qui male vivunt ; 
‘‘et mittent eos in caminum ignis,” significat in infernum, 
ubi sunt gui in amore sui, odiis et vindiétis; ‘‘ubi erit 
ploratus et stridor dentium,” significat ubi dirum ex malis 
et falsis; ‘‘tunc justi fulgebunt ut sol in regno Patris,” 
significat quod qui fecerunt praecepta Domini in amoribus 
caelestibus et in gaudiis illorum in caelo viéturi sint ; 
“justi” dicuntur qui agnoscunt Dominum et faciunt prae- 
cepta Ipsius: talis status angelis futurus est post ultimum 
judicium, post enim illud potentia superior caelo vindicata 
est, quae ante illud fuit a parte inferni; inde angelis gau- 
dium cum perpetuis incrementis. Superest ut adhuc ali- 
quantum explicentur Domini verba de separatione malorum 

a bonis, nempe, “‘Sinite una crescere utraque usque ad 
messem, et tempore messis dicam messoribus, Colligite 
prius zizania, et colligate ea in fasciculos ad comburendum, 
triticum vero congregate in horreum meum;” per quae 
significatur separatio malorum a bonis dum ultimum judi- 
cium instat; quod non prius separati sint, videatur causa 
in opusculo De Ultimo Fudicto (n. 59, 70) ; quibus haec adji- 
cere velim, quod secundum Divinum ordinem sit ut con- 
junctim crescant quae in fine separanda sunt, et quod, 
dum ad finem perveniunt, facili opera et quasi sua sponte 
fiat separatio; hoc ex mille experientiae documentis in 
utroque mundo, immo ex correspondentibus in regnis ani- 
mali et vegetabili, illustrari potest; ex quibus sicut in 
communi speculo videri potest cur mali a bonis non prius 
separati sunt quam circa ultimum judicium; quod etiam 
significatur per haec quae nunc explicantur in A focalypsz, 
quod dixerit angelus sedenti super nube, ‘‘ Mete, quia venit 
tibi hora metendi, quia aruit messis terrae.” 

[B.] Per ‘“‘messem” etiam significatur ultimus status 
ecclesiae, quando vetus ecclesia devastata est, hoc est, 
quando non verum nec bonum amplius ibi residuum est, 
quod non falsificatum aut reje¢tum, etiam in sequentibus 
locis :—Apud Yoelem, 


“Ad vallem Jehoschaphati...sedebo ad judicandum omnes gentes cir- 
cumcirca ; emittite falcem, quia maturuit messis, venite, descendite, 
quia plenum est torcular, exundarunt lacus, quia magna malitia 
eorum” (iv. [B. A. iii.] 12, 13): 

agitur in eo capite de falsificatione veri in Verbo, et de 
devastatione ecclesiae per illam, et in hoc versu de ultimo 
statu ecclesiae quando judicium, qui status describitur ut 
in Apocalypsi per ‘‘emittere falcem, quia maturuit mes- 
sis ;” ‘‘messis” est ultimus ille status: tum etiam per quod 
‘plenum sit torcular, et exundarent lacus,” sicut in hoc 
capite Apocalypseos, vers. 19, 20: quod tunc judicium, 
aperte dicitur: ‘‘vallis Jehoschaphati,” ubi judicium, signi- 
ficat falsificationem Verbi. Apud Feremzam, : 


“ Exscindite seminantem "Jin Babele, et prehendentem falcem in tem- 
pore messis”’ (1. 16) ; 


et apud eundem, 


“Filia Babelis sicut area[, tempus] ad triturandum eam, adhuc parum 
cum veniet tempus messis illi” (li 33): 

hic etiam per ‘‘tempus messis” intelligitur ultimus status 
ecclesiae, quando amplius non aliquod bonum et verum; 
devastatio ejus describitur per ‘‘exscindere seminantem, 
et prehendentem falcem in tempore messis,” tum per “‘tri- 
turationem sicut in area.;” per ‘‘Babelem” intelliguntur 
qui per sanéta ecclesiae dominium quaerunt. Apud Esa- 
2am, : 

““Deflebo Jaeserem, vitem Sibmae, rigabo te lachryma.., Cheschbon et 


Eleale, quia super vindemia tua et super messe tua hedad cecidit” 
(xvi. 9); . 


a3 


etiam per ‘‘messem” hic significatur ultimus status eccle- 
siae, nam per “hedad” significatur finis, quando super 
peracta vindemia et ‘colleéta messe solebant ovare et 
celeusma edere; hic lamentari, quia dicitur, “‘cecidit :” 
per ‘‘Jaeserem, vitem Sibmae,” ac per ‘‘Cheschbonem et 
Elealem,” externae ecclesiae homines, qui Verbum expli- 
cant ad favorem amorum mundi; nam illa loca erant in 
hereditatem data Reubenitis et Gaditis, per quos, quia 
extra Jordanem habitabant, repraesentabatur ecclesia ex- 
terna; ‘‘vitis Sibmae” significat ecclesiam illorum: exi- 
tium eorum, quando Dominus venturus et judicium faétu- 
rus est, etiam in eo capite describitur. Apud Feremzam, 


“‘ Praeteriit messis, consumptus est autumnus, et nos non servati sumus ; 
super confractione filiae meae confractus sum” (viii. 20): 


per ‘‘messem” etiam hic significatur ultimus status eccle- 
siae ; et per ‘‘Confractus sum super confractione,” signifi- 
catur dolor quod non bonum et verum amplius: per ‘‘filiam” 
significatur affectio veri, et inde ecclesia, nam illa est 
ecclesiae, et ex illa est ecclesia. Apud Lsazam, 

“ Fiet, cum colligitur messis, seges stans, et brachium ejus aristas metet ; 
....et relinquentur in eo racemationes, sicut in decussione oleae, 
tres baccae in capite rami, quatuor quinque in ramis fructiferae : 
....in die plantam tuam crescere facies, et mane semen tuum 


efflorescere, acervus messis in die possessionis, et dolor despera- 
tus” (xvii. 5, 6, II): 


agitur in eo capite de cognitionibus veri et boni quae 
ecclesiae, quod deperditae sint ; illae ibi per ‘‘ Damascum,” 
de qua in eo capite agitur, et per ‘“‘ Aroerem,” significan- 
tur; quod deperditae sint, describitur per quod ‘‘relin- 
quentur in eo racemationes, sicut in decussione oleae, tres 
baccae in capite rami, quatuor quinque in “ramis fruéti- 

nempe quod non plus quam unus acervus, quare etiam 
dicitur ‘dolor desperatus ;” inde patet quod per ‘‘messem” 
ibi significetur ultimus status ecclesiae: ille status etiam 
significatur per ‘‘mane,” nam dum ultimus status ecclesiae 
adest, tunc mane est illis qui e nova ecclesia erunt, ac 
vespera et nox illis qui a veteri ecclesia sunt: quod hoc 
ibi per ‘“‘mane” intelligatur, constat ex versu ultimo illius 
capitis, ubi dicitur, 

“Circa tempus vesperae,..ecce terror; antequam mane, non est”’ (vers. 

14); 

“terror” significat exitium. Apud Foelem, 


“ Pudefacti sunt agricolae, ejularunt vinitores, super tritico et super hor- 
deo, eo quod perierit messis agri” (i. 11): 


devastatio ecclesiae quoad bonum et quoad verum intel- 
ligitur per quod ‘‘perierit messis agri;” per ‘‘agricolas.” 
intelliguntur qui in bono ecclesiae sunt, per “‘vinitores” 
illi qui in veris ejus; per “‘triticum et hordeum” ipsum 
bonum et verum; dolor propter devastationem significatur 
per quod “‘pudefacti sint et ejularint.” 

[c.] Quod per ‘‘messem” ultimus status ecclesiae signi- 
ficetur, est quia per ‘‘frumentum,” quod est messis, signifi- 
catur bonum et inde verum ecclesiae, et per ‘‘agrum” ipsa 
ecclesia; quod per omnia quae nutritionis naturalis sunt, 
sicut per “‘triticum,” ‘‘hordeum,” ‘‘oleum,” ‘‘vinum,” et 
plura, significentur talia quae nutritionis spiritualis sunt, 
supra multis in locis ostensum est; et illa quae nutritionis 
Spiritualis sunt, in genere se referunt ad bonum et verum 
et illorum cognitiones, ita ad doétrinam et ad vitam 
secundum illas: inde dicitur apud Feremzam, 

Gens e longinquo ‘“‘comedet messem tuam et panem tuum, comedet 

filios tuos et filias tuas, comedet gregem tuum et armentum tuum, 


comedet vitem tuam et ficum tuam, depauperabit urbes munimen- 
torum tuorum, quibus tu confidens, gladio” (v. 17): 


per ‘‘gentem/e longinquo” intelligitur falsum mali destru- 
ens (‘‘e longinquo” significat quod multum distat a bono 
et vero); per ‘“‘messem et panem” significantur vera et 
bona ecclesiae nutrientia ; per ‘‘filios et filias” eadem gene- 
rantia; per “‘gregem et armentum” bona et vera spiritu- 
alia ac naturalia; per ‘‘vitem et ficum” ecclesia interna 

spiritualis et ecclesia externa naturalis; per ‘‘urbes muni- 
mentorum quibus confidunt,” significantur doétrinalia ex 
propria intelligentia; ‘‘depauperari gladio” significat de- 
perdi per falsa mali. Quoniam per ‘‘messem” significantur 
omnia quae spiritualiter nutriunt hominem, quae se ad 
vera doétrinae et bona vitae referunt, ideo per “‘messem” 
significatur ecclesia in communi et in particulari; in com- 
muni, in his apud Avangelistas, 

Jesus dixit discipulis, ‘“Messis..multa, operarii autem pauci; rogate.. 


Dominum messis, ut mittat operarios in messem suam” (JZatth. 
PKOE ST GOs, teak ee 


per ‘‘messem” hic intelliguntur omnes apud quos ecclesia 
a Domino instauranda erat, ita quoque ecclesia in commu- 
ni; et per ‘‘operarios” intelliguntur omnes qui a Domino 
docebunt. Similiter apud Fohannem, 

Jesus dixit ad discipulos, “[Nonne vos dicitis] quod adhuc quadrimestre 
sit, donec messis veniat? Ecce dico vobis, tollite oculos vestros, 
et spectate agros, quod albi sint ad messem jamjam ; et qui metit 
mercedem accipiat, et colligat fruétum in vitam aeternam ;....in 
hoc namque verbum verum est, quod alius sit qui seminat, et alius 


qui metit; Ego misi vos ad metendum quod vos non laborastis : 
alii laborarunt, vos autem in laborem eorum ingressi estis” (iv. 


[1135—38) : 


haec a Domino dicta sunt de nova ecclesia ab Ipso instau- 
randa; quod instauratio illius ecclesiae nunc instet, intel- 
ligitur per ‘‘ Tollite oculos vestros, et spe¢tate agros, quod 
albi sint ad messem jamjam ;” docere illos qui ab ecclesia 
illa futuri sunt, ac sicut alibi dicit Dominus, “‘colligere et 
congregare in horreum,” significatur per ‘‘metere;” quod 
qui docent, ita qui colligunt et congregant, non sint ipsi, 
sed Dominus, (nam quos discipuli ad ecclesiam converte- 
-runt, Dominus per angelos, hoc est, per Divina vera ex 
Verbo, praeparavit ad recipiendum,) haec intelliguntur per 
quod ‘‘alius sit qui seminat, et alius qui metit; Ego misi 
vos ad metendum quod vos non laborastis; alii labora- 
runt, vos autem in laborem eorum ingressi estis.” Incre- 
mentum ecclesiae apud hominem in particulari, et apud 
homines in communi, a Domino, etiam describitur per 
‘‘messem” apud Marcum, 

Jesus dixit, “Ita se habet regnum Dei, quemadmodum si homo projicit 


semen super terram, dormiat dein, et surgat no¢tu et die; semen 
vero germinet et crescat, dum nescit ipse; ultronea enim terra 

fructum fert, primo gramen, dein spicam, tum plenum frumentum 
in spica ; quum autem productus fuerit fructus, statim mittit falcem, 
quia institit messis”’ (iv. 26-29): 


per “‘regnum Dei” intelligitur ecclesia Domini in caelis 
et in terris; quod illa apud omnes qui recipiunt vera et 
bona non a se sed a Domino implantetur, describitur per 
illa verba, quorum singula correspondent spiritualibus, et 
significant illa; ut quod ‘‘homo projiciat semen super 
terra,” quod ‘‘dormiat dein, et surgat noétu et die,” quod 
“semen germinet et crescat dum nescit ipse :” per ‘‘semen” 
enim significatur Divinum Verum, per ‘‘projicere semen 
in terram” significatur operatio hominis; per ‘‘surgere 
diu et noctu” significatur in omni statu, ac demum per 
“‘mittere falcem ;” reliqua significant operationem Domini, 
ac ‘‘messis” implantationem ecclesiae in particulari et in 
communi: sciendum enim est quod tametsi Dominus ope- 
ratur omnia, et homo nihil a se, usque velit ut homo, 
quantum ad perceptionem ejus venit, operetur sicut a se; 
nam absque cooperatione hominis sicut a se, non erit recep- 
tio veri et boni, ita non implantatio ac regeneratio: dat 
enim Dominus velle ; et quia hoc apparet homini sicut a se, 
dat ei velle sicut a se. Quia talia significantur per ‘‘ mes- 
sem, ideo bina festa apud filios Israelis instituta fuerunt, 
quorum unum vocabatur Festum Septimanarum, quod erat 
primitiarum messis, et alterum Festum Tabernaculorum, 
quod erat colle¢tionis fruétuum terrae ; quorum prius signi- 
ficabat implantationem veri in bono, et posterius produttio- 
nem boni, ita regenerationem; per Festum autem Azymo- 
rum seu Paschatis, quod praecessit, significabatur liberatio 
a falsis mali, quae etiam est primum regenerationis. 

QI2. [Vers.16] “Et misit sedens super nube falcem super 
terram, et demessa est terra.”—Quod significet collectionem 
bonorum, et separationem illorum a malis, et quod sic devas- 
tata sit ecclesia, constat ex significatione ‘‘sedentis super 
nube,” quod sit Dominus quoad Verbum, quod est Divi- 
num Verum, ex quo, et secundum cujus receptionem, fit 
judicium ; ex significatione ‘‘terrae,” quod sit ecclesia 
(de qua supra, n. 29, 304, 417[(a], 007, 741[4-d], 752, 876); et ex 
significatione ‘‘demessae terrae,” quod sit quod devastata 
sit ecclesia: per ‘‘messem” enim significatur ultimus sta- 
tus ecclesiae, ut mox supra (n.QI1) ostensum est; quare 

per quod ‘‘terra demessa sit,” significatur quod non eccle- 
sia, seu quod illa devastata sit, ex causa quia non bonum 
et inde verum amplius, quod significatur per ‘“‘frumentum 
messis.” Dicitur hic quod ‘‘a sedente super nube demessa 
sit terra,” sed intelligitur quod ab homine; ut multis aliis 
in locis, quod tribuatur Domino devastatio, cum tamen 
illa fit ab homine; homo enim ex prima sua idea, secun- 
dum quam Verbum est in sensu litterae, non videt aliter. 
Quod separatio bonorum et malorum, dum instabat ulti- 
mum judicium, ita faéta sit, constare potest ex illis quae 
supra de hac re dicta sunt; nempe, quod dum boni ab 
illis separati sunt, illi qui interius mali fuerunt, sed exte- 
rius potuerunt moralem vitam sicut Christianam agere, et 
sibi ideo tanquam caelos in mundo spirituum fecerunt, 
tunc rupto vinculo cum bonis venerint in sua mala, quae 
interius recondita fovebant ; inde erat quod ecclesia, quae 
solum in externis constabat, apud illos devastata “sit: 
nam quod moralem vitam sicut Christianam in externis 
potuerint agere, fuit unice ex conjunctione illorum cum 
bonis, et ex occlusione interiorum quae voluntatis interea. 
Sed de hac re videantur quae in opusculo De Ultamo Fu- 
dicio diéta sunt, tum quae supra aliquibus in locis, et quae 
infra in Appendice in specie dicentur; nam haec nisi in 
sua serie exposita fuerint, non possunt in intelleétum 
cadere, nisi obscure. 


VERSUS 17-19. 


IZ3- “Et alius angelus exivit e templo quod in caelo, habens et ille faleem acu- 
tam, Et alius angelus exivit ex altari, habens potestatem super ignem, et clamavit cla- 
more magno habenti falcem acutam, dicens, Mitte tuam falcem acutam, et vindemia botros 
vineae terrae, quia maturuerunt uvae ejus. Et misit angelus falcem suam in terram, et 
vindemiavit vineam terrae, et conjecit in torcular irae Dei magnum." 


17. “Et alfus angelus exivit e templo quod in caelo, habens et ille faleem acu- 
tam,” significat manifestationem a Domino de devastatione ecclesiae 
guoad Divinum Verum, quale est in caelo, post explorationem [n. 914]. 


18, “Et alius angelus exivit ex altari,” significat manzdfestationem a Domino 
de devastatione ecclesiae guoad bonum amoris et charitatis [m. 915]; 
“habens potestatem super ignem,” significat z¢a guoad amorem caeles- 
tem et spiritualem [n. 916]; “et clamavit clamore magno,” significat 
annuntiationem post explorationent seu visitationem [n. 917]; “dicens, 
Mitte tuam falcem acutam, et vindemia botros terrae, quia maturue- 
runt uvae ejus,” significat guod collectio et separatio bonorum a malis 


fiet, quia non amplius sunt vera fidet, ex causa quia non bonum spiri- — 


tuale, quod est charitas [n. 918]. 


Se Sad 

19. “Et misit angelus falcem suam in terram, et vindemiavit vineam terrae,” 
significat hoc factum [n. 919]; “et conjecit in torcular irae Dei mag- 
num,” significat ex non bono spiritual, quod est charitas, falsificationent 
Verbi quoad onine verum spirituale et inde damnationem [n. 920]. 


QX4. [ Vers. 17] “Et alius angelus exivit e temp/o quod in caelo, 
habens et i/le faleem acutam.”—Quod significet manzifestatio- 
nem a Domino de devastatione ecclesiae quoad Divinum Ve- 
rum, quale est in caelo, post explorationem, constat ex 
significatione ‘‘angeli exeuntis et dicentis,” quod sit mani- 
festatio a Domino (ut supra, n. 869,878,883); ex significatione 
“‘templi,” quod sit caelum et ecclesia quoad Divinum 
Verum (de qua etiam supra, n. 220); et ex significatione ‘‘falcis 
acutae,” quod sit Divinum Verum exquisite explorans et 
Separans (de qua supra, n. 908); hic etiam devastans post ex- 
plorationem, nam per illa quae. de priori angelo (vers. 15, 
16) diéta sunt, significatur etiam visitatio et exploratio, 
ac annuntiatio quod ecclesia prorsus devastata esset; per 
haec autem quae de binis his angelis (vers. 17-19) dicun- 
tur, significatur devastatio ecclesiae ; per unum, qui nempe 
‘‘exivit e templo quod in caelo,” devastatio ecclesiae 
quoad verum; per alterum, qui nempe ‘“‘exivit ex altari,” 
devastatio ecclesiae quoad bonum; ‘‘templum” enim in 
supremo sensu significabat Divinum Verum, et ‘‘altare” 
Divinum Bonum, utrumque procedens a Domino: ex qui- 
bus patet quod per ‘‘primum angelum,” (de quo vers. I5,) 
intelligatur manifestatio a Domino, tum exploratio qualis 
esset ecclesia, et quod deprehensa sit esse desolata: ex 
his sequitur quod per quod ‘‘alius angelus exiverit e tem- 
plo quod in caelo, habens et ille falcem acutam,” signifi- 
cetur manifestatio a Domino de devastatione ecclesiae 
quoad Divinum Verum, quale est in caelo, post explora- 
tionem. Divinum Verum quale est in caelo dicitur, quia 
hoc falsificatur; non ita Divinum Verum quale est in 
terra, seu in ecclesia ibi; Divinum Verum in caelo, est 
quale est Verbum in sensu spirituali; Divinum autem 
Verum in terra, est quale est Verbum in sensu naturali, . 
seu in sensu litterae; hoc Divinum Verum est pro homi- 
nibus et facit ecclesiam apud illos, at illud Divinum Ve- 
rum est pro angelis et facit caelum apud illos; differunt 
illa inter se, sicut differt spirituale a naturali; differentia 
est sicut inter sapientiam angelorum et sapientiam homi- 

num; sapientia hominum ad sapientiam angelorum, est 
sicut scientia ad intelligentiam, quae differentia est tanta 
ut non describi possit. Quod devastationem ecclesiae 
quoad Divinum Verum attinet, fit devastatio per falsifica- 
tionem Verbi; cum enim Verbum explicatur ad favorem 
amorum terrestrium, et ad confirmationem falsorum doc- 
trinae, tunc vastatur ecclesia: sed non vastatur cum Ver- 
bum simpliciter intelligitur secundum sensum litterae, at 
tunc vastatur quando explicatur usque ad destructionem 
Divini Veri in caelo; sic enim caelum clauditur, et cum 
caelum clausum est tunc non est aliqua ecclesia apud 
hominem. Sunt intra ecclesiam illi qui Verbi sensum 
litterae explicant usque ad destructionem Divini Veri in 
caelo, et sunt qui eo usque non explicant illud; hi non 
devastant ecclesiam apud se, sed illi: sensus litterae sim- 
pliciter intelleCtus non facit damnum alicui vero spirituali 
quod est in caelo, sed sensus litterae explicatus secundum 
falsa doétrinae, et secundum mala amorum, facit damnum ; 
sensus enim litterae Verbi est Divinum Verum naturale ; 
hoc Divinum Verum quidem differt ab illo sicut naturale 
a spirituali, sed usque unum facit per correspondentias ; 
sed cum Divinum Verum naturale explicatur usque ad 
destructionem Divini Veri spiritualis, tunc non amplius 
unum per correspondentiam cum illo potest facere; sed 
falsum, secundum quod explicatur Divinum Verum naturale, 
destruit Divinum Verum spirituale: hoc nunc est falsifi- 
catio Verbi, ac devastatio ecclesiae per falsificationes. 
At de hac re plura diéta sunt ubi de ‘dracone” et ejus 
binis ‘‘bestiis” aétum est ; et adhuc plura dicenda sunt ubi 
de “‘meretrice supra bestia coccinea” et de ‘‘ Babylonia” 
in sequentibus. 

QI5- [Vers.18.] “Et alius angelus exivit ex altari.”—Quod 
significet manifestationem a Domino de devastatione eccle- 
stae quoad bonum amorts et charitatis, constat ex significa- 
tione ‘‘angeli exeuntis,” quod sit manifestatio a Domino 
(ut mox supra,n. 914); et ex significatione ‘‘altaris,” quod in 
supremo sensu sit Divinum Bonum Divini Amoris, et inde 
in sensu respectivo bonum amoris in Dominum, et bonum 
charitatis erga proximum (de qua supra, n. 391, 490). Paucis 
etiam hic dicetur unde est quod “altare” illa significet. 
In ecclesia apud filios Israelis instituta fuerunt duo quae 

principalia cultus erant, nempe tentorium conventus et 
altare, ac postea templum et altare; in templo docebatur 
Verbum, et super altari fiebant sacrificia; haec erant princi- 
palia cultus illorum: et quia ecclesia apud illos instaurata 
fuit ecclesia repraesentativa, ideo illa duo repraesentabant 
omnia ecclesiae in summa; et omnia ecclesiae in summa se 
referunt ad verum doétrinae ex Verbo, et ad bonum amoris 
et charitatis ; ex his duobus etiam omnis cultus ecclesiae fit ; 
et quia omnia repraesentativa ecclesiae spe¢tabant Domi- 
num ut finem ac ut causam, ita ad quem et.a quo omnia, 
ideo per templum repraesentabatur Dominus quoad Divi- 
num Verum ac per altare Dominus quoad Divinum Bonum. 
(De qua templi repraesentatione, videatur supra, n. 220; et de altaris, n. 391,490.) 
Quia nunc omnia ecclesiae et inde cultus se referunt ad 
duo illa, nempe ad verum doétrinae et ad bonum amoris, 
ac omnia caeli ad Divinum Verum et ad Divinum Bonum, 
utrumque a Domino, et quia cum haec vastata sunt non 
amplius est aliqua ecclesia, ideo visi sunt Johanni_ bini 
angeli, per quos repraesentata est devastatio ecclesiae 
quoad utrumque. 

916. “Habens potestatem super ignem.—Quod significet 
tla quoad amorem caclestem et spiritualem, constat ex signi- 
ficatione ‘‘ignis,” quod sit amor in utroque sensu, nempe 
amor in Dominum, qui est apud illos in caelo qui vocan- 
tur angeli caelestes, et amor erga proximum, qui est apud 
illos in caelo qui vocantur angeli spirituales ; ac in oppo- 
sito sensu amor sui, qui est apud illos in inferno qui vocan- 
tur diaboli, et amor mundi, qui est apud illos in inferno qui 
vocantur satanae. (Quod illi amores per “ignem”’ in Verbo significentur, 
videatur supra, n.68, 496, 504,539.) Quod de hoc angelo dicatur 
quod “‘haberet potestatem super ignem,” est quia agitur 
de devastatione ecclesiae quoad bonum amoris, ac devas- 
tatio quoad illud tribuitur isti angelo, ut priori angelo 
devastatio quoad vertm doétrinae, cui ideo fuit ‘‘falx acuta 
in manu:” inde patet quid intelligitur per quod dicatur 
quod hic angelus ‘‘ potestatem super ignem haberet,” nempe 
ut amorem caelestem et spiritualem ac omnia ejus in 
ecclesia devastet. Tribuitur angelo devastatio ecclesiae, 
sicut alibi in Verbo tribuitur Domino; sed hoc solum 
dicitur de Ipso in sensu litterae, non autem sic intelligitur 
in sensu spirituali; nam veritas in sensu litterae est sicut 

facies per velum transparens, at veritas in sensu spirituali 
est sicut facies deteéta; seu veritas in sensu litterae est 
sicut nubes, at veritas in sensu spirituali est sicut lux et 
ejus splendor; seu veritas in sensu litterae apparet sicut 
veritas coram sensuali homine, at.veritas in sensu spiri- 
tuali est veritas coram spirituali rationali homine: ut pro 
exemplo, in Verbo dicitur de sole quod oriatur, progre- 
diatur, occidat, faciat dies et annos, ita prorsus secundum 
apparentiam coram sensuali homine; at usque rationalis 
homo cogitat solem immotum, ac tellurem progredientem ; 
inde patet quod intelleétus hominis inversum cogitet de 
illis quae coram sensibus apparent, ut sistat illa coram se 
in luce veri. Simile est cum his quae nunc in Apocalypse 
de sedente super nube alba et de angelis dicuntur, quod 
nempe ‘‘illi mittant falcem in messem, et metant illam,” 
et quod ‘‘vindemient botros vineae terrae, et conjiciant in 
torcular irae Dei;”’ haec similiter difta sunt secundum 
apparentias coram sensuali homine, sed usque invertenda 
sunt, ac secundum spiritualem illorum sensum intelligenda. 
Ex his quoque constare potest quod homo sensualis, qua- 
lis est infans, et puer in sua prima aetate, tum homo 
simplex, possint haec et similia secundum sensum litterae 
cogitare et credere, ut quod Deus auferat bonum et verum 
hominibus propter malitiam illorum; sed homo adultus 
qui vult sapere non explicabit illa eousque, quod Deus hoc 
faciat, et sic quod auferat homini omne bonum et verum, 
ac loco eorum infundat malum et falsum, quoque devastet 
ecclesiam, immo nec quod irascatur et excandescat ; nam 
si adultus sapiens talia secundum sensum litterae explica- 
ret, et per ratiocinia confirmaret, tunc ipsum genuinum 
verum, quale est in caelo, destrueret, et inde sibi caelum 
clauderet: quis namque potest intrare caelum cum fide 
quod Deus irascatur, ulciscatur, puniat, et similia, cum 
angeli caeli in perceptione sunt quod Deus nusquam iras- 
catur, ulciscatur, puniat? Annon se averterent ab illo, 
ac mandarent ut discedat, ac statim clauderent januam 
post illum? Ita quoque clauditur caelum illis qui, dum 
vivunt in mundo, sensum litterae Verbi explicant usque ad 
destructionem Divini Veri in caelis, quod verum etiam’ 
est idem cum vero sensus spiritualis, qui inest singulis 
veris sensus naturalis, quae Verbi sensum litterae faciunt. 

917. “Et clamavit clamore magno habenti falcem acutam.”’— 
Quod significet axnuntiationem post explorationem seu visi- 
tationem, constat ex illis quae sequuntur, tum ex illis quae 
supra (n. 910) dicta et explicata sunt, ubi paene similia. 

918. “Dicens, Mitte tuam falcem acutam, et vindemia botros 
terrae, guia maturuerunt uvae ejus.”—Quod significet quod 
collecito et separatio bonorum a malis fiet, quia non amplius 
sunt vera fidet, ex causa guia non bonum spirituale, quod est 
charitas, constat ex significatione ‘‘mittere falcem acutam, 
ac videmiare,” quod sit colligere bonos et separare illos a 
malis (de qua supra, n. 911); (simile per ‘‘vindemiare” hic 
significatur quod supra per ‘‘metere,” sed ‘‘vindemiare” 
dicitur quia de botris et uvis, et ‘‘metere” quia de messe, 
et per utrumque significatur devastare et finire ecclesiam, 
quae tam per ‘‘messem” quam per ‘‘vineam” significatur ; 
et cum ecclesia devastata est et sic finita, tunc fit colleétio 
bonorum, et separatio illorum a malis; quid porro per 
“vindemiare” significatur, videbitur in sequentibus;) ex 
significatione ‘‘botrorum,” quod sint bona et inde vera 
fidei (de qua sequitur); et ex significatione ‘‘quia maturuerunt 
uvae ejus,” quod sit quia non amplius bona charitatis, ita 
quia finis ecclesiae est: ex his constare potest quod per 
“Mitte falcem tuam acutam, et vindemia botros: terrae, 
quia maturuerunt uvae ejus,” significetur quod collectio et 
separatio bonorum a malis fiet, quia non amplius bona et 
vera fidei, ex causa quia non bonum spirituale, quod est 
charitas. Quod non vera fidei sint, quia non bonum charita- 
tis, est quia verum non datur absque bono; nam verum 
trahit suam essentiam seu suam vitam a bono; inde sequi- 
tur quod non vera et eorum fides sint, si non bonum seu 
charitas. Quid charitas, quae idem est cum bono spirituali, 
' paucis dicetur: charitas, seu bonum spirituale, est facere 
bonum quia verum est, ita est facere verum; ac facere ve- 
rum est facere illa quae mandata sunt a Domino in Ipsius 
Verbo; inde patet quod charitas sit bonum spirituale; et 
cum homo facit bonum quia verum est, seu facit verum, 
tune charitas fit bonum morale, quod in externa forma 
est simile bono, quod apud omnem hominem, qui moralis 
et civilis homo est, hodie fit; sed differentia est quod 
bonum morale genuinum sit bonum ex bono spirituali, a 
quo illud procedit; bonum spirituale enim est ex Domino, 

at bonum morale est ex homine; quare nisi bonum ex ho- 
mine sit ex Domino, ita per hominem a Domino, non est 
bonum; finis propter quem declarat quale est; bonum 
morale separatum a bono spirituali spe¢tat hominem, ejus 
honorem, lucrum et voluptatem, ut fines propter quos; at 
bonum morale ex bono spirituali spe¢tat Dominum, caelum, 
et vitam aeternam pro fine. Haec di¢ta sunt ut sciatur unde 
est quod non verum fidei sit ubi non bonum charitatis ; con- 
sequenter, quod ubi illa duo non sunt ecclesia devastata sit, 


de qua re hic et in nunc sequentibus in A pfocalypsz agitur. 
(Quod non fides sit ubi non charitas, videatur in opusculo De Ultimo Fudicio, n. 
33-39.) Quod “ botrus” et ‘‘'uva” significent bonum charita- 


tis, constare potest a locis in Verbo ubi nominantur, ut in 
sequentibus :—Apud Yeremzam, 


“Consumendo consumam eos,..non uvae in vite, neque ficus in ficu, et 
folium defluens, et dabo illis qui transeunt super illos”’ (viii. 13): 


“non uvae in vite,” significat quod non bonum spirituale 
apud hominem; ‘‘non ficus in ficu,” significat quod non 
bonum naturale apud illum; ‘‘vitis” et ‘‘ficus” significant 
hominem quoad ecclesiam, ita ecclesiam apud illum; sed 
haec videantur supra (n. 403[4]) explicata. Apud Zsazam, 
“Vinea fuit dilecto meo in cornu filii olei; quam circumdedit et elapi- 
davit eam, et plantavit eam vite nobili, ac aedificavit turrim in 


medio ejus, etiam torcular excidit in ea, et exspectavit ut faceret 
uvas, sed fecit labruscas ”’ (v. I, 2, 4): f 


per ‘“‘vineam” quae fuit dilecto, significatur ecclesia spiri- 
tualis, quae apud filios Israelis instituta fuit; ‘‘in cornu 
filii olei,” significat cui fuerunt vera ex bono charitatis ; 
‘quam circumdedit et elapidavit,” significat custoditam a 
falsis et malis; ‘‘plantavit vite nobili,” significat cui vera 
genuina; ‘‘aedificavit turrim in medio ejus,” significat inte- 
riora in quae influxus et per quae communicatio cum caelo; 
‘etiam torcular excidit in ea,” significat produétionem veri 
ex bono: ‘‘exspectavit ut faceret uvas, sed fecit labruscas,” 
significat spem fructificationis illorum ex bono charitatis, 
sed incassum, quia iniquum loco boni. Apud Micham, 
“Vae mihi,. .factus sum sicut collectiones aestatis, sicut racemationes 
vindemiae, non botrus ad comedendum, primitivum desiderat anima 


mea; periit sanctus e terra, et rectus inter homines [non]; omnes 
sanguinibus insidiantur ”’ (vii. 1, 2): 


dolor propter vastationem boni et inde veri in ecelesia 

intelligitur et describitur per ‘‘ Vae mihi, faétus sum sicut 
collectiones aestatis, sicut racemationes vindemiae ;” quod 
non bonum spirituale, nec bonum naturale amplius, ex 
quibus colatur Dominus, significatur per quod ‘‘non bo- 
trus ad comedendum, primitivum desiderat anima mea;” 
quod non amplius verum spirituale, nec naturale, signifi- 
catur per ‘‘Periit san¢tus, et rectus inter homines non ;” 
quod vera et bona Verbi, et inde ecclesiae, destruantur 
per falsa et mala, significatur per ‘“Omnes sanguinibus 
insidiantur.” Apud Hoscheam, 


“Sicut uvas in deserto inveni Israelem, sicut primitivum in ficu in initio 
ejus vidi patres vestros”’ (ix, 10): 


haec de Ecclesia Antiqua, et de ejus instauratione; illa 
ecclesia hic intelligitur per ‘‘Israelem,” primus ejus status 
intelligitur per ‘“‘in deserto” ac “‘in initio,” ac bonum spiri- 
tuale quod apud illos per ‘‘uvas ;” ac bonum inde oriundum 
in naturali homine per “ primitivum in ficu.” Quod homi- 
nes Antiquae Ecclesiae ibi per ‘‘Israelem in deserto” ac per 
‘‘patres in initio” intelligantur, et non filii Jacobi, constat 
apud Mosen, 


“De vite Sodomae vitis eorum, et de agris Gomorrhae; uvae "Jeorum 
uvae fellis, botri amaritudinum illis”” (Dewty. xxxii. 32): 


hic filii Jacobi, quales fuerunt in deserto, describuntur ; 
quod apud illos religio infernalis fuerit, quia gentium deos 
et idola coluerunt, significatur per quod ‘“‘vitis Sodomae 
fuerit vitis eorum, et de agris Gomorrhae ;” quod pro bonis 
charitatis illis fuerint odia, ac pro veris falsa inde erum- 
pentia, significatur per quod ‘‘uvae eorum uvae fellis, botri 
amaritudinum illis.” Apud JZosen, 

“ Alligat ad vitem asellum suum, et ad vitem praestantem filium asinae 


suae, lavat in vino vestimentum suum, et in sanguine uvarum 
velamen suum” (Gem. xlix. 11): 


haec in ultimo sermone Israelis patris ad filios suos; hic 
ad Jehudam, per quem in sensu supremo intelligitur Domi- 
nus quoad ecclesiam caelestem et quoad Verbum; et per 
‘‘sanguinem uvarum” significatur Divinum Verum ex Di- 


vino Bono Ipsius, et in sensu respectivo bonum charitatis. 
(Sed haec et reliqua, in Arcanis Caelestibus, n. 6375-6379, explicata videantur.) 
Per ‘‘sanguinem uvarum,” verum ex bono spirituali, simile 


quod per ‘“‘vinum,” significatur etiam Deutr. xxxii. 14. 

Quod “‘uvae” significent bonum charitatis, est quia per 
“‘vineam” significatur ecclesia spiritualis, et. per ‘‘vitem” 
homo illius ecclesiae; ideo per ‘‘botros” seu ‘‘ racemos,” 
et per ‘‘uvas,” quae sunt fructus, significantur bona quae 
faciunt illam ecclesiam, quae bona vocantur bona spiritu- 
alia, et quoque bona charitatis; et quia ex bono omne 
verum est, sicut ex uvis omne vinum, ideo per “vinum” in 
Verbo significatur verum ex bono (de qua “‘ vini”’ significatione videa- 
tur supra, n. [1220[4], 376). Per ‘‘botros” autem seu ‘‘racemos” 
proprie significantur variationes status boni spiritualis seu 
boni charitatis, quia in illis plures uvae in serie cohaerent ; 
quid autem per variationes status boni intelligitur, alibi 
dicetur. Quoniam per terram Canaanem repraesentabatur 
et inde significabatur ecclesia, et ecclesia est ecclesia ex 
bono spirituali, hoc enim est chara¢ter ecclesiae, ideo 


Exploratores ex terra illa retulerunt botrum uvarum magnitudine insigni, 
portatum in vecte per duos (Vm. xiii. 23, 24): 


hoc signum repraesentativum ecclesiae, per ‘‘terram Cana- 
anem” [significatae], fuit. Quod ecclesia sit ecclesia ex bono 
charitatis, est quia hoc bonum in se speétatum est bonum 
vitae oriundum ex amore in Dominum, consequenter est 
effectus amoris illius. Per bonum charitatis intelligitur jus- 
tum, sincerum et rectum in omni opere et in omni funétione, 
ex amore justi, sinceri et recti; qui amor unice est a Domino. 
Quoniam adhuc ignotum est quid repraesentabatur per 
Naziraeum, et quid significabatur per quod abstineret ab 
uvis et a vino, et quod crescere faceret comam capitis sui, 
licet illud hic detegere. De abstinentia ab uvis et a vino 
ita legitur, 
“A vino et sicera abstinebit se, acetum vini et acetum sicerae non bibet, 
immo omnem macerationem uvarum non bibet: uvas quoque re- 
centes aut aridas non comedet: omnibus diebus naziraeatus sui, © 


ab omni quod ex uva fit vini, ab acinis usque ad cutem, non come- 
det” (VVum. vi. 3, 4): 


haec lex fuit Naziraeo, antequam impleverat dies nazi- 
raeatus sui, quia tunc repraesentabat Dominum quoad pri- 
mum Ipsius statum: primus status fuit Domino, sicut est 
omni homini, quod fuerit sensualis; omnis enim homo pri- 
mum est sensualis, postea fit naturalis et rationalis, dein 
Spiritualis, et demum, si tertius gradus apud illum aperitur, 
fit caelestis, qualis est angelus tertii caeli. Sensuale homi- 

nis significatur per “crinem capitis” (videatur supra, n. 66, 555)- 
Et quia sensuale est extremum vitae hominis, ac in extre- 
mo residet omnis potentia, ideo Naziraeis fuit tantum 
robur. Quod in extremis seu ultimis resideat omnis poten- 
tia, consequenter in sensu ultimo Verbi, qui est sensus 
litterae, qui etiam comae correspondet et illam significat, 
videatur supra (n. 346, 417, 567, 666, 726). Talis potentia 
fuit Domino cum fuit puer, qua devicit et subjugavit inferna 
dirissima, ubi omnes sensuales sunt. Hic status Domini 
repraesentabatur per dies impletionis apud Naziraeos, qui- 
bus impletis intravit Dominus a sensuali et naturali in Di- 
vinum spirituale et caeleste. Nunc quia ille status ac ejus 
bonum et verum significatur per ‘‘uvas et per “‘vinum,” ideo 
non licitum fuit Naziraeo comedere uvas et bibere vinum 
antequam impleverat illos dies; quod postea ei licitum 
fuerit, patet ex versu 20 illius capitis, ubi dicitur, 


“Deinceps bibet Naziraeus vinum.” 


Quod in fine dierum impletionis 


Tonderet caput, et daret crinem capitis super ignem qui sub sacrificio 
pacificorum (vers. 18), 


repraesentabat sensuale tunc novum ex Divino caelesti, 
novus enim crinis postea Naziraeo crevit : et quoque reprae- 
sentabat quod Dominus ex Divino Vero ultimo, quod est 
sensus litterae, intraverit in Divinum Verum interius, quod 
est Verbum in sensu interno, usque ad supremum ibi: nam 
Dominus, dum in mundo erat, fuit Verbum, quia Divinum 
Verum, ac illud interius per gradus sicut adolevit, usque ad 
supremum ejus, quod est pure Divinum, prorsus supra ange- 
lorum perceptiones. Sciendum est quod Dominus, dum fuit 
in mundo, ab infantia usque ad ultimum diem ibi, successive 
progressus sit ad unionem cum ipso Divino, quod in Ipso 
fuit ex conceptione. (De qua successiva progressione videatur in Arcanis 
Caelestibus, n. 1864, 2033, 2632, 3141, 4585, 7014, 10076.) Ex his constare 
potest quid repraesentabat, quod Naziraeo non concessum 
fuerit comedere aliquid ex uva, nec bibere aliquid ex vino, 
ante impletionem dierum naziraeatus sui. 

QI9. [ Vers. 19.) “Et misit angelus falcem suam in terram, et 
vindemiavit vineam terrae.””—Quod significet Loc factum, con- 
stat ex illis quae in mox superiori articulo dicta sunt. 
Quod ‘‘vinea” significet ecclesiam spiritualem, constat ex 

locis in Verbo ubi ‘‘vinea” dicitur 


(Ut sat. i. 8; cap. iii. 14; cap. v. I-10; cap. xvi. 10; Cap. XXxVi. 17; Cap. 
KXXVii. 30; cap. xv. 21: Yerem. xii. 10; cap. xxxii. 15; ‘cap. xxxv. 
7,9; cap. xxxix. 10: Lzech, xxviii. 26: Hosch, ii. 15: Amos iv. 9; 
cap. v. I1, 17; cap, ix. 14: Mich. i. 6: Zeph.i. 13: Gr Sam. viii. 
14,15: Psalm. cvii. 37: Matth. xx. 1-8; cap. xxi. 28, 38-41: AZarzc. 
xii. I-g: Luc. xiii, 6, 7; cap. xx. 9-16: de “ Vite,” Fok. xv. I-12: 
praeter in historicis Verbi): 


d 


ex quibus evidenter constare potest, quod per ‘‘vineam’ 
intelligatur ecclesia. (Videatur etiam supra, n. 376[4,c], 403[4], 038 [a], 
918, ubi plura loca de “ vinea"’ explicata sunt.) ~ Ex significatione vi- 
neae” constare potest quod per ‘‘vindemiare” significetur 
colligere ad usus illa quae inservitura sunt intelleétui, et 
datura intelligentiam et sapientiam, ac in opposito sensu 
devastare ecclesiam quoad bonum spirituale, et sic quoad 
affeétionem ac intellectum veri: in opposito hoc sensu dici- 
tur ‘‘vindemia” et ‘‘vindemiare,” cum non amplius racemi 
seu uvae residuae sunt ; per quod in spirituali sensu signifi- 
catur quod omne bonum spirituale, et inde omne verum quod 
in se verum est, deperditum sit, quod imprimis in ecclesia 
fit per falsificationes Verbi; tum quando malum vitae cor- 
rumpit omne bonum, et tunc falsum doctrinae pervertit 
omne verum; hoc describitur etiam [per] ‘‘vastatores” et 
per “fures.” Quod itaque per ‘‘vindemiationem” significetur 
devastatio, patet ex sequentibus locis:—Apud Esazam, 


“Clamor super vino in plateis, commiscebitur omne gaudium, exulabit 
laetitia terrae ; reliquum in urbe vastitas, et usque ad devastationem 
contundetur porta: sic namque erit in medio terrae. ...sicut stric- 
tura oleae, sicut racemationes quando consummata est vindemia” 
(xxiv. II-13) ; : 

per haec describitur luctus super devastatione ecclesiae 
quoad bonum caeleste et quoad bonum spirituale, quod in. 
sua essentia est verum ex caelesti; devastatio illa compa- 

ratur ‘‘stri€turae oleae,” et ‘‘racemationibus dum consum- > 
mata est vindemia.” (Sed haec prius, n. 31 3[4], 638{[c], explicata vide- 

antur.) Apud eundem, 

“ Filiae confidentes auribus, percipite sermonem meum; annum supra 


annum commovebimini, confidentes, quia consummatur vindemia, 
collectio non veniet”’ (xxxii. 9, 10): 


per ‘“‘filias confidentes” significantur illi in ecclesia qui plus 
amant falsa quam vera; quod vera apud illos successive 


et in omni statu diminuantur, significatur per quod ‘annum 
supra annum commoverentur ;” devastatio omnis veri usque 


o 

dum nihil superest, significatur per quod ‘“‘consummabitur 
vindemia,” et quod ‘“‘colleétio non veniet.” Apud ¥eremiam, 


“Super fructus autumni tuos, et super vindemiam tuam vastator cecidit, 


, unde collecta est laetitia, et gaudium ex Carmele” (xlviii. 32, 33): 


per “‘fruétus autumni” significantur bona ecclesiae,: per 
“‘vindemiam” significantur vera ejus, nam ‘‘panis,” qui ibi 
est “fructus autumni,” significat bonum ecclesiae, ac “vi- 
num” quod est ‘‘vindemiae,” significat verum ejus; per 
““vastatorem” qui cecidit super illa, significatur malum et 
inde falsum ; quod jucundum amoris spiritualis et caelestis, 
quod est ipsum gaudium cordis, periturum sit, significatur 
per quod ‘‘laetitia et gaudium ex Carmele colligentur.” 
Apud Micham, 
“Vae mihi,..factus sum sicut collectiones aestatis, sicut racemationes 
vindemiae; non botrus ad comedendum, primitivum desiderat 
anima mea”’ (vii. 1): 
“‘sicut racemationes vindemiae, non botrus ad comeden- 
dum,” significat devastationem ecclesiae talem ut non am- 
plius aliquod bonum et verum sit. (Reliqua videantur in mox prae- 
cedente articulo explicata.) Apud Feremiam > 


“Si vindemiatores venerint tibi, non. .relinquent recemationes; si fures 
in nocte, corrumpent sufficientiam ”’ (xlix. 9); 


apud Obadiam, 


“Si fures venerint tibi, si eversores no¢ctu, @)quomodo excisus eris, nonne 
furabuntur quod [Jillis satis? si vindemiatores venerint tibi, num- 
) 
quid relinquent racemos?” (vers. [3]5 :) 


per ‘‘vindemiatores” significantur falsa, et per ‘‘fures” 
mala, quae devastant vera et bona ecclesiae; per ‘‘everso- 
res” autem, tam falsa quam mala ; per quod ‘“‘non relinquent 
racemos,” significatur quod non aliqua bona quia non vera. 
Per ‘“‘vindemiare” autem significatur colligere ad usus, 
imprimis talia quae inservitura sunt intelle¢ctui, 


Apud Yeremiam, cap. vi. 9: Levit, xix. 10; cap. xxvi. 5: Deutr, xx. 6,7; 
cap. Xxiv. 21. ; 


920. “Et conjecit in torcular irae Dei magnum.”—Quod 
significet ex non bono spirituali, quod est charitas, falsifica- 
tionem Verbt quoad omne verum spirituale, ac inde damna- 
tionem, constat ex significatione ‘“‘torcularis,” quod sit 
productio veri ex bono, nam per ‘‘ botros” et ‘‘uvas,” quae 


a 

mittebantur in torcular, significatur bonum spirituale, ac 
per ‘‘vinum” quod producebatur significatur verum ex bono 
illo (videatur supra, n, {12 20[4], 370). Quia produétio veri ex bono 
spirituali per ‘‘torcular” significatur, ideo in opposito sensu 
produétio falsi ex malo per illud significatur ; nam similiter 
ut bonum producit verum, ita malum bono oppositum 
producit falsum. Quod ‘“‘torcular” hic significet falsifica- 
tionem Verbi quoad omne verum spirituale, est quia vocatur 
‘“‘torcular irae Dei magnum,” ac per ‘‘iram Dei” significatur 
contemptus et rejeétio veri ac boni ab homine, et summa 
rejectio ab illo est falsificatio sensus litterae Verbi usque 
ad destru¢ctionem veri spiritualis, seu Divini Veri quod est 
in caelo; quod haec falsificatio claudat caelum, videatur 
[supra] (n.888). Etiam illi qui in malo sunt, in quo sunt 
omnes qui non in bono charitatis sunt, non possunt aliter 
quam producere falsa; nam sicut bonum producit vera, ita 
malum producit falsa. Quod ‘“‘torcular irae Dei magnum” 
etiam significet damnationem, est quia id est consequens, et 
quia dicitur ‘‘ira Dei,” et ‘“‘torcular magnum.” Quod “‘tor- 
cular” illa quae nunc dicta sunt significet, in sequente arti- 
culo ex Verbo confirmabitur. Paucis hic dicetur de produc- 
tione veri ex bono, et quoque falsi ex malo, quae. per ‘‘tor- 
cular” in spirituali sensu significatur. Produétionis origo et 
causa est, quia omne bonum est amoris, et quod amatur 
hoc jucundum est ; et quia jucundum est gratum ac permul- 
cet, ideo quod amoris est hoc homo ex jucundo cogitat et 
quoque confirmat; nunc quia amor et ejus jucundum facit 
vitam hominis, ideo dum homo ex amore et ejus jucundo 
cogitat, tunc ex se et ex sua vita cogitat: quod ita sit, 
manifeste constare potest ex hominibus post mortem, dum 
fiunt spiritus; illi tunc nullatenus possunt cogitare, dum 
ex se, nisi ex suo amore, quia tota illorum vita est illorum 
amor. Quoniam itaque bonum est amoris, et verum est 
cogitationis, patet quomodo verum producitur ex bono. 
Simile quod dictum est de bono et vero, dicendum est 
de voluntate et intellectu; omne,enim bonum quia est 
amoris est voluntatis, et omne verum ex bono quia est 
cogitationis est intelle¢tus; nam voluntas amat, ac intel- 
leétus cogitat. Simile quod diétum est de bono et vero, 
etiam dicendum est de calore et- luce; calor enim spiritua- 
lis est amor qui accendit voluntatem, ac lux spiritualis est 


Seria oe 
, 

verum quod illustrat intellectum; omnis enim amor, qui 
est voluntatis, sistit effigiem sui in luce intellectus, ibi cog- 
noscit se, et quia amat se vult semet videre; inde quoque 
est quod homo cogitet quod amat. Simile quod dictum est 
de produétione veri ex bono, dicendum etiam est de pro- 
duétione falsi ex malo; nam omne malum est amoris, et 
inde amat falsum, ac malum est voluntatis et falsum est 
cogitationis inde. Haec dicta sunt, quia per ‘‘torcular” in 
spirituali sensu significatur produétio veri ex bono, tum 
productio falsiex malo. Quod etiam per ‘‘torcular irae Dei 
magnum” significetur falsificatio Verbi, est quia falsificatio 
Verbi est quoque produétio falsi ex malo; malum enim falsi- 
ficat, nam malum amat ideam sui in cogitatione, et cogi- 
tatio vult id confirmatum habere in Verbo, ut persuadeat. 


VERSUS 20, 


Q2I. “Ft caleatum est torcular extra urbem, et exivit sanguis e torculari usque 
ad -frena equorum, a stadiis mille sexcentis.”’ 


20. “Et calcatum est torcu/ar extra urbem,” significat productionem falst ex 
malo ab inferno [n. 922]; “et exivit sanguis e torculari usque ad 
frena equorum,” significat falstficationes Verbi usque ad dominium su- 
per intellectum profiluentes ex malo [n. 923]; “a stadsis mille sexcentis,” 
significat mala in omni complexu [n. 924].* 


Q22| 4). [ Vers. 20.) “Et caleatum est torcular extra urbem.””— 
Quod significet productionem falst ex malo ab inferno, con- 
stat ex significatione ‘‘calcare torcular,” quod sit producere 
verum ex bono, et in opposito sensu producere falsum ex 
malo; nam “‘uvae,” ex quibus in torculari fiebat vinum, 
significant bonum charitatis, et in opposito sensu malum ; 
et ex bono producitur verum, et ex malo falsum; quod 
haec, tum falsificationes Verbi, per ‘‘torcular irae Dei 
magnum” significentur, ex mox praecedente articulo (n. 920) 
videatur: et ex significatione ‘‘extra urbem,” quod sit ex 
inferno; per ‘‘urbem” enim significatur doétrina veri ex 
Verbo (videatur supra, n. 223), ‘‘extra urbem” autem doétrina 
falsi ex falsificato Verbo; et quia falsificatio Verbi est ex 
inferno, inde per ‘extra urbem” "significatur ex inferno. 
Per ‘‘urbem” in Verbo significatur doétrina, at per ‘‘ urbem 
Davidis” seu ‘‘Zionem,” et per ‘‘urbem Hierosolymam,” 


[* Nora AucToRIs ;—Vide caput] xix.; ubi Dominus ut Verbum. 

significatur ecclesia quoad Verbum-et quoad doétrinam ex 
Verbo; inde per ‘‘extra urbem” significatur non ex Verbo 
et doétrina inde, et quae non ex Verbo et ex doétrina 
inde, ex inferno sunt. ‘‘Extra urbem” simile significat 
quod ‘‘ extra castra” filiorum [Israelis] in deserto, per ‘‘cas- 
tra” enim illorum significabatur caelum et ecclesia, et per 
‘‘extra castra” significabatur infernum; quare leprosi et 
omnes immundi emittebantur extra castra (Levet. xiii. 46; 
Num. v. 1-6); et quoque excrementa, per quae significa- 
bantur infernalia, deserebantur extra castra (Deutr. xxiii. 
13, 14). 

[b.] Quod “‘torcular” et ‘‘calcare illud” significet pro- 
duétionem falsi ex malo, et produétionem veri ex bono, con- 
stare potest ex Verbo, ubi “‘torcular” dicitur. Quod signifi- 
cet produétionem falsi ex malo, ex sequentibus:—In 7hrenzs, 


“Prostravit omnes robustos meos Dominus in medio mei, proclamavit 
contra me constitutum tempus ad frangendum juvenes.. : torcular 
calcavit Dominus. .filiae Jehudae”’ (i. 15) : 


agitur ibi de fine ecclesiae apud gentem Judaicam; et per 
‘‘robustos” quos ‘“‘ Dominus in medio ejus prostravit,” signi- 
ficatur destructio amoris boni ; illi qui in amore boni sunt, 
in Verbo dicuntur ‘‘robusti,” quia bonum ex amore ejus 
valet contra inferna, et inde robustum est; ‘‘in medio” 
significat omnes et ubivis; per ‘‘frangere juvenes” significa- 
tur destructio omnis intelle¢étus veri; ‘‘constitutum tempus” 
est quando omnia tam bona quam vera ecclesiae apud illam 
gentem devastata sunt ; hoc tempus erat cum Dominus in 
mundum venit, ac intelligitur per ‘‘ plenitudinem tempo- 
rum :” inde per ‘‘torcular calcavit Dominus filiae Jehudae,” 
significatur perversio ecclesiae, et adulteratio Verbi ex 
malis vitae et falsis do¢trinae producta; ‘‘filia Jehudae” 
est ecclesia ex do¢trina veri ex Verbo, ac “torcular” est 
produétio falsi ex malo, et inde adulteratio Verbi, et eversio 
ecclesiae: tribuitur hoc Domino in sensu litterae, sed hoc 
invertitur in sensu spirituali, in quo intelligitur quod illud 
ab ipsa gente. Apud Foelem, 

“Emittite falcem quia maturuit messis ; venite, descendite, quia plenum 


est torcular, exundarunt lacus; eo quod magna malitia eorum”’ 
(iv. [B. A. iii] 13): 


devastatio ecclesiae quoad bonum et quoad verum ita 


ey 

describitur ; et per quod “plenum sit torcular, et exundent 
lacus,” significatur quod non nisi quam falsa ex malo essent. 
(Reliqua videantur supra, n. OI I [4], explicata.) Apud Hoscheam, 

“Ne laeteris, Israel, super similitudine, sicut gentes ; quia scortatus es 
sub Deo tuo, amasti mercedem meretriciam super omnibus areis 
frumenti; area et torcular non pascet eos, et mustum mentietur 
ili” (ix. 1, 2): 

agitur ibi de falsificatione Verbi; ‘‘area et torcular non 
] 

pascet eos,” significat quod ex Verbo non haurient bona 

et vera, quae nutriant animam. (Sed haec etiam prius, n. 695[¢], 

explicata sunt.) Apud Feremtam, 

“Super vindemiam tuam vastator cecidit, unde collecta est laetitia, et 
gaudium ex Carmele, et ex terra Moabi; et vinum ex torcularibus 
cessare feci, non calcabit hedad, hedad non hedad” (xlviii. [32,] 
33, 34): 

quid per ‘‘vindemiam” super quam vastator cecidit, et quid 
per ‘“‘laetitiam et gaudium” quae colle¢ta sunt, significatur, 
videatur supra (n.™gIg) ; quod non verum amplius quia non 
bonum, significatur per ‘‘ Fecit cessare vinum in torculari- 
c=) 
bus ;” et quod non gaudium ex aliquo amore spirituali am- 
; g q 

plius, significatur per ‘‘ Non calcabit hedad ;” ovatio calcan- 
tium torcular intelligitur per ‘“‘hedad.” Apud Esazam 

, 

“Quis hic qui venit ex Edom, conspersus vestes ex Bozra, hic honora- 
bilis in vestitu suo, incedens in multitudine roboris sui? Ego qui 
loquor in justitia, magnus ad salvandum. Quare rubicundus quoad 
vestem tuam, et vestes tuae sicut calcantis in torculari? Torcular 
calcavi solus, et de populis non vir Mecum; propterea calcavi eos 
in ira mea, et conculcavi eos in excandescentia mea; unde sparsa 
est victoria eorum super vestes meas, et omne vestimentum meum 
pollui” (Ixiii. 1-3) : 

haec de Domino, et de pugnis Ipsius contra omnia inferna ; 
et quia contra illa ex Humano, in quo Ipsum Divinum fuit, 
pugnavit, dicitur, ‘‘Quis hic venit ex Edom, conspersus 
vestes ex Bozra?” per quae significatur pugnans ex Bono 
Amoris et ex Vero, quae ex Diviho; Edom enim significat 
rubicundum, et Lozrahk vindemiationem, ac ‘“‘rubicundum” 
dicitur de bono, ac ‘‘vindemiatio” de vero; et quia illa 
d 
per ““Edomum” et per ‘“Bozram” significantur, ideo in 
sequentibus dicitur, ‘‘rubicundus” et ‘‘sicut calcans in tor- 
culari:” et quia Divinum Bonum ac Divirum Verum, quod 
hic intelligitur, est Verbum in littera, et hoc significatur 
per ‘‘vestes Domini,” ideo dicitur, ‘‘ conspersus vestes,” tum 
“‘honorabilis in vestitu suo ;” et quia Verbo in littera inest 

omne robur, dicitur, ‘‘incedens in multitudine roboris sui :” 
judicium super bonos et super malos ex Divino suo, et sal- 
vatio inde, intelligitur per ‘‘Ego qui loquor in justitia, mag- 
nus ad salvandum:” violentia illata Verbo a gente Judaica, 
significatur per ‘‘ Quare rubicundus quoad vestem, et vestes 
tuae sicut calcantis in torculari?” ‘‘rubicundus quoad ves- 
tem” dicitur. de violentia illata Divino Bono Verbi, quod 
supra per ‘‘Edomum” intelleétum est, ac ‘‘vestes sicut cal- 
cantis in torculari” dicuntur de violentia illata Divino Vero 
ibi, quod supra per ‘‘ Bozram” intellectum est: ‘‘vestes Do- 
mini” significant Verbum in littera, cui violentia illata est 
per adulterationes et falsificationes ejus; prostratio infer- 
norum ac falsorum inde ex propria potentia, significatur per 
“Torcular calcavi solus, et de populis non vir Mecum:” 
dejectio illorum in inferna qui in diris malis et inde falsis 
fuerunt, significatur per ‘‘Calcavi eos in ira mea, et concul- 
cavi eos in excandescentia mea ;” ‘‘ira” dicitur de malis et 

““excandescentia ” de falsis ; Rees tribuuntur Domino, tam- 
etsi illi qui'in malis et inde falsis sunt irascuntur et excan- 
descunt contra Dominum ; et quia judicium, quo subjugata 
sunt inferna, factum est a Domino per tentationes in Huma- 
num suum admissas, usque ad ultimam quae fuit passio cru- 
cis, ideo dicitur, ‘‘ Unde sparsa est victoria eorum super ves- — 
tes meas, et omne vestimentum meum pollui;” Dominus 
enim per omnia passionis suae, et per ultimam in cruce, 
repraesentavit violentiam a gente Judaica illatam Verbo, 
seu Divino Vero (de qua re videatur supra, n. 183[2], 195[c] fin. 62714) 
fin., 655[a], 805[]). 

[c.] Quod per ‘‘torcular” et ‘“‘calcationem ejus” signi- 
ficetur productio veri ex bono, quia per ‘“‘uvam” significa- 
tur bonum spirituale, ac per ‘‘vinum ex uva” verum ex 
illo bono, constat ex sequentibus locis:—Apud Foelem, 


“Filii Zionis gaudete,....plenae sunt areae frumento.., et exundant 
torcularia mustum et oleum” (ii, 23, 24): 


‘“‘filii Zionis” significant illos qui in sapientia sunt ex Divino 
Vero; ‘‘plenae sunt areae frumento,” significat bonum 
caeleste quod illis in copia ; ‘‘exundant torcularia mustum 
et oleum,” significat ex bono charitatis illis verum et ejus 
jucundum. Apud Matthacum, 


% 


“Homo Paterfamilias..plantavit vineam, et sepem ei circumposuit, et 


CAP. XIV., VERS. 20.—N. 923. 2477 


fodit in ea torcular, et aedificavit turrim, et locavit. .agricolis,” qui 
occiderunt servos ad illos missos, et denique Filium (xxi. 33) ; 


per ‘‘vineam,” quam Paterfamilias plantavit, significatur 
ecclesia apud filios Jacobi instituta; per ‘‘sepem,” quam ei 
circumposuit, significatur custodia a falsis mali quae ab 
inferno; ‘‘et fodit in ea torcular,” significat quod ei bonum 
spirituale; ‘‘et aedificavit turrim,” significat vera interiora 
ex illo bono, quae spectabant caelum ; ‘‘et locavit agricolis,” 
significat populo illi; qui occiderunt ‘‘servos ad illos mis- 
sos,’ significat prophetas; et denique “ Filium,” significat 

Dominum. Apud Lsazam, 
“Vinea fuit dilecéto meo in cornu filii olei, quam circumdedit et elapida- 
vit; et plantavit eam vite nobili, et aedificavit turrim in medio ejus 


etiamque torcular excidit in ea, et exspectavit ut faceret uvas, sed 
fecit labruscas”’ (v. 1, 2): 


per ‘‘vineam,” ‘‘turrim” et “‘torcular” hic similia signifi- 
cantur quae mox supra apud JMJatthacum. (Réliqua videantur, n. 
918, explicata.) In plerisque locis ubi ‘‘vindemia” et ‘‘torcu- 
lar,” etiam simul ‘‘messis” et ‘‘area” dicitur ; 
(Ut Hosch. ix. 1, 2: Foel ii. 23, 24; cap. iv. [B. A. iii.] 13: Mum. xviii. 
26-30: Deutr, Ulxv. 143 cap. xvi. 13: 2 Reg. vi. 275) 


6c 


ex causa quia ‘‘messis” et ‘‘area,’ ex frumento et pane, 
significat bonum amoris caelestis, qui est amor in Domi- 
num, ac ‘‘vindemia” et ‘‘torcular,” ex uva et vino, signi- 
ficat bonum amoris spiritualis, qui est amor erga proximum 
bini enim illi amores unum faciunt sicut causa efficiens et 
effectus. Haec dié¢ta sunt, quia in Apocalypsz hic similiter 
dicitur de ‘‘messe,” et postea de ‘‘vindemia” (de ‘‘mes- 
se,” vers. 14, 15 ; et de ‘‘vindemia,” vers. 19). 

923. “Et exivit sanguis e torculari usque ad frena equo- 
rum.” —Quod significet falszficationes Verbit usque ad domt- 
nium super intellectum profluentes ex malo, constat ex signi- 
ficatione ‘‘exire e torculari,” quod sit produci seu profluere 
ex malo (de qua in articulis, n. 920, 922, supra); EX significatione 
‘“‘sanguinis,” quod sit falsificatio Verbi, per ‘“‘sanguinem” 
enim in genuino sensu significatur Divinum Verum, at in 
opposito sensu significatur violentia illata Divino Vero seu 
Verbo, quod est falsificatio ejus (de qua “‘sanguinis”’ significatione videa- 
tur supra, n. 329[f2]); et ex significatione ‘‘usque ad frena equo- 
rum,” quod sit usque ad dominium super intelle¢tum, per 
“equos” enim significatur intellectus, ac per ‘‘frena illorum” 

regimen et dominium; nam insidens equis per frenum regit 
illos et dominatur super illos. (Quod “ equi” significent intelle¢tum 
veri ex Verbo, videatur supra, n. 355, 364; et quod  frena” regimen et domi- 
nium, videbitur infra.y Quod dominium super intelle¢tum atti- 
net, est intelleétus veri in Verbo qui intelligitur; dum 
enim falsa religionis confirmantur ex sensu litterae Verbi, 
tunc intellectus non amplius videt verum; unusquisque 
enim qui in affectione veri spirituali est, a Domino illustra- 
tur dum legit Verbum, ac intelleétus est qui illustratur: 
qui autem non in affectione veri spirituali est, non quoad 
intellectum potest illustrari, nam is videt verum sicut in 
nocte, ac falsum sicut in luce: et quia ecclesia talis est in 
fine ejus, tunc in tantum perit intellectus veri ut non illus- 
trari possit, nam tunc tantum falsa religionis confirmantur 
ex Verbo, hoc est, falsificatur Verbum; hoc fit apud illos 
qui per ‘t Babylonem,” vers. 8, et per ‘‘ bestiam,” vers. 10, 
hujus capitis, intelliguntur; de ‘‘Babylone” enim dicitur, 
quod ‘‘ex vino irae scortationis suae potaverit omnes gen- 
tes;” et de “bestia” ibi, quod ‘‘qui adoraverit bestiam, 
bibet ex vino irae Dei mixto mero excandescentiae Ipsius ;” 
quod per haec et per illa significentur falsificationes Verbi, 
videatur supra (n. 881 et 887). Quod intellectus veri in 
Verbo, apud tales qui intelliguntur per ‘‘habitatores Baby- 
lonis” et per ‘‘adoratores bestiae,” perierit, est quia illis 
non aliquod bonum spirituale est; et hoc bonum, quod est 
bonum charitatis a Domino, unice aperit mentem spiritua- 
lem, per quam influit Dominus et illustrat, et absque illius 
mentis aperitione non dari potest illustratio, proinde nec 
intellectus veri: qui credit quod ex lumine rationis solo 
possit videre aliquod verum ecclesiae, multum fallitur ; 
scire quidem illud ex alio potest, sed non videre illud in 
luce; dum vult videre illud seu cogitatione assequi illud, 
oberrant merae umbrae ex falsis, quae scaturiunt ex falla- 
ciis et ex proprio hominis, quae occaecant. Ex his constare 
potest quid intelligitur per falsificationes Verbi usque ad 
dominium super intellectum profluentes ex malo, quae 
significantur per ‘‘sanguinem e torculari exeuntem usque 
ad frena equorum.” In Verbo aliquibus in locis dicitur 
‘‘frenum,” et per id in sensu spirituali significatur coerci- 
tio et regimen, ac praedicatur de intelleétu et ejus cogita- 
tione, ex causa quia frenum est equis, et per ‘‘equos” 

significatur intellectus ; et apud illos quibus non intellectus 
est, per ‘“‘equos” significantur ratiocinationes ex falsis. 
Inde patet quid significatur per ‘‘frenum” apud Esazam, 

“Ponam hamum meum in nasum tuum, et frenum meum in labia tua, 

et reducam te per viam per quam venisti” (xxxvii. 29) : 

haec de rege Aschuris, per quem:significatur ratiocinatio 
ex falsis; nam per ‘‘ Aschurem” in bono sensu significatur 
rationale; rex ille quia tunc obsidebat Hierosolymam et 
blasphemabat Deum, ei dictum est quod “‘ poneretur hamus 
in nasum ejus,” per quod significatur quod ei erit stupidi- 
tas et fatuitas, nam “‘nasus” significat perceptionem, et 
‘‘hamus” extractionem ejus, proprie immersionem in sen- 
suale corporeum, quod separatum a rationali est stupidum ; 
tum di¢tum est quod ‘‘frenum poneretur in labia ejus,” per 
quod significatur insania quoad intellecétum veri, nam “‘la- 
bia” significant cogitationem ex intelle¢tu, ac ‘‘frenum” 
retractionem ejus ; ‘“‘reducere illum in viam per quam venit,” 
significat in falsa, per quae periturus; quare exercitus ejus, 
per quem falsa significantur, ingenti clade periit. Apud 
eundem, 

“Labia” Jehovae “plena sunt indignatione,..lingua Ipsius sicut ignis 
comedens, et spiritus Ipsius sicut flumen inundans, usque ad collum 
dimidiabit, ad cribrandum gentes cribro vanitatis, et frenum sedu- 
cens super maxillis populorum” (xxx. 27, 28): 

per “‘labia,” “linguam” et ‘‘spiritum” Jehovae, significatur 
Divinum Verum, quod est Verbum, ab ultimis ejus ad inti- 
ma; illud est quod dicitur esse ‘‘plenum indignatione,” 
“sicut ignis comedens,” et ‘‘sicut flumen inundans,” cum 
adulteratur et falsificatur, ex causa quia adulteratio et 
falsificatio ejus claudit caelum homini, ac devastat illum; 
eX apparentia quod caelum hoc faciat, seu quod idem est, 
Divinum Verum ex quo caelum, dicitur quod ei indignatio, 
ignis comedens, et flumen inundans sit: ‘“‘usque ad collum 
dimidiabit,” significat devastationem ejus a falsis usque ut 
non intelligatur, nam per ‘‘collum” significatur conjunctio, 
quae perit cum aufertur id quod infra est: ‘ad cribran- 
dum gentes cribro vanitatis,” significat adulterationem 
Verbi per figmenta ab illis qui in malis sunt: ‘‘et frenum 
seducens super maxillis populorum,” significat falsifica- 
tionem veri in Verbo ab illis qui in falsis sunt; ‘‘frenum 
seducens” est proprie abstraétio ab intellectu veri; ‘‘maxil- 

lae” sunt cogitationes a sensuali corporeo, ita ex fallaciis, 
‘“‘populi” praedicantur de illis qui in falsis sunt, et ‘“gentes” 
de illis qui in malis. Qui non scit correspondentias, opi- 
nari potest quod ‘‘frenum equorum™” significet regimen 
super intellectum ex sola comparatione; sed est ex cor- 
respondentia ; quod manifeste constare potest ex eo, quod 
in mundo spirituali appareant equi varie phalerati et capi- 
strati, et singula quae super equis, una cum illis, corre- 
spondentiae sunt. 

924. “A stadiis mille sexcentis.”.—Quod significet mala 
7 omni complexu, constat ex significatione ‘‘stadiorum,” 
quod sint produétiones in serie; nam ‘‘stadia,” sicut ‘‘ mil- 
liaria,” et in genere sicut ‘‘viae,” significant progressiones 
in serie secundum cogitationes ex affeétione: et ex signi- 
ficatione ‘‘mille sexcentorum,” quod sint bona in omni 
complexu, et in sensu opposito, ut hic, mala in omni com- 
plexu; numerus enim ‘mille sexcenta” simile significat 
cum sedecim, et numerus ‘‘sedecim” simile cum quatuor et 
cum duobus, et hi omnes numeri dicuntur de bonis, et in 
opposito sensu de malis, numeri.enim majores multiplicati 
simile significant cum minoribus et cum simplicibus a qui- 
bus per multiplicationem exsurgunt ; sicut ‘‘duodecim mil- 
lia” simile cum duodecim, et ‘‘duodecim” simile cum tribus 
et quatuor in se multiplicatis (videatur supra, n. 43O[a], 851). 
Quod tria in Verbo dicantur de veris, et duo tum quatuor de 
bonis, ita in opposito sensu tria de falsis, ac duo et quatuor 
de malis, [videatur] etiam supra (n. 532): inde patet quod 
‘‘a stadiis mille sexcentis” significentur productiones malo- 
rum in continua serie, ita mala in omni complexu. Quod 
a binis illis devastatoribus ecclesiae, qui intelliguntur per 
“Babylonem” et per ‘‘bestiam draconis,” producantur ac 
produéta sint mala in continua serie, et sic mala in omni 
complexu, multis potest ostendi; sed de devastatione eccle- 
siae per ‘‘bestiam draconis” in explicationibus super cap. 
xii. et xili. ostensum est, et de devastatione per ‘‘ Baby- 
lonem,” in explicationibus super cap. xvii. et xxiii. infra 
ostendetur. 

separatus est pro ‘‘est sepa- 
ratus est”’ 


2| 5-34 pro “5-29” 


Le nile 


| 


purificatam fro ‘“ purifica- 
tum”? 

“ sit ’:—ste editio photolith. 
Ab auctore primum est 
scriptum * erit”’. 

“belli,” quod sit bellum spi- 
tuale, quod est] falsi con- 
tra verum ac veri contra 
falsum :—vwz7deatur infra, 
pag. 2048, /. 22. 
significent fro “ significant”’ 

n. 355[¢] et 357[2] explicata 
sunt fro “n. 518 et 569” 

mea pro “sua” (conf. n. 
35714]). 

RK. P70 <9 XXX.! 

est pro ‘sit’ 

1-4 pro “5-8” 

miserantur fo “ miseratur”’ 
(ut infra, in explicatione). 

sit pro“ sint”’ 

Bete pro ae 6, 7> 8” 

6-8 pro7, 8,9” 

apr os KX1.”? 

cum) pro “ de” 

9429 pro 9439’ 

dum vo “quod, dum” 

significat pro “quod signifi- 
cet” 

bonam pro “donum” (vid. 
AeC.n.102). 

tibi pro ‘*7/”” 


u 

| sunt pro “sint”’ 

significet pro “ significat”’ 

exterius pro “ interius”’ 

Eprost 2.2 

diabolo pro “ diabolis” (vz- 
deatur supra, n. 504[c]). 

eum pro “ eum Satanas” 

i. pro “ii.” 

il. pro “ iii.” 

Jehovah gro ‘ Jehoschuah”’ 
(videatur supra, im loco 
allato). 

Prophetas fro “ Prophetam”’ 


2| “quod”:—szc in editione pho- 


toltth. 

XXvVi. pro “xxiv.” 

“et [non]”:—szc, nzst legerds 
nec (vid. supra, n. 721[a]). 

orbis (ut infra, in explica- 
tione) pro terrae” 

significat pro “ significet” 

2 Sam. pro“ I Sam.” 

685 pro“ 684” 

illis pro “illi”’ 

“filit’’:—ste editio photolith.,; 
“viri” autem textum L[He- 
bracum rectius interpreta- 
retur. 

Il pro“ 16” 

Wn HO? 

percutiet pro “‘ percaties”’ 

21-pro 82472 

8 pro“ 10” 

vidit pro  odit”’ 

guia pro qui” 

“eos”’:—sic editio photolith. 
forte (ut in A. C.,n. 2360) 
legeris “te,” quod ¢extzm 
flebraicum rectius inter- 
pretatur. 

ibi pro“ t2b7” (vid. infra, n. 
IOI5). 

14 pro 4” 

veniunt fro ‘ veniant”’ 

5 pro“4” 

7 pro“6” 

Gen.xvii. 14 pro“ Levit. xvii. 
15 ” 

XXXV. Dro “Xxxiv.” 

xxxlv. fo “xxiv.” 

“accipies ’:—sic editio pho- 
toltth.; sic infra, n. 1182. 
(forte, ut in Arc. Caelest., 
N. 4335, 42 degerds accipiet, 
quod textumt Hebraeum rec- 
tius interpretatur.) 

sua pro “ suas” 

“ quod”’:—stc editio photo- 


2II!I 


2112 
2113 
2114 


2117 
2118 
2123 
2136 
2140 
2143 
2144 


2145 


2148 


2149 


2155 
2158 


| Sig. 


& N 


wp 


Mm eo) HY 


~ 


I 


I 


I 


APOCALYPSIS EXPLICATA. 


lith.; stc etiam Schmidius..: 
videatur autem supra, Nn. 
328[e], uot legitur “quid”. 


| 19 pro 39” 


Erunt.(a¢ i Arc. Caelest., n. 
5145) pro‘ Erant’’. 

Foderunt fro “ Foverunt” 

‘<A fflixerunt compede pedem 
meum, in terram venit ani- 
ma mea’’:—sie editio pho- 
tolith.; videatur autem su- 
pra, n. 448[d), bc legitur, 
‘« Afflixerunt in compede 
pedem ejus, in ferrum ve- 
nit anima ejus’’. 


37 pro**35” 


2| 30, 33 pro “33, 38” 


significantur pro “ significa- 
tur” 

significat fro “significatur”’ 

Ivili. pro ‘ xlvil.” 

“mea”’:—sic ed. photolith. ; 
videatur autem supra, Nn. 
622[a], wb legitur “nostra”. 

per “animam hominis” po 
“per animam hominis et 
per vasa aeris”’ (#bz verba 
“ per vasa aeris”’ cuz dele- 
tis cohaerere videntur). 

531 pro “532” 

766:—stce editio photolith. 
Numerus 765 praeteritus 
est, 

meridies po “ occidens”” 

724[¢] pro 704” 

significant gro significat ” 

5 pro“ 15” 

e terra pro “et terram” (vid. 
A. C.,n, 3708). 

xxii. 30 fro xxx. 10”’ 


2| Aharone gvo “ Aharonem”’ 


‘terrae ”’:—stc edttio photo- 
lith.,; vide autem A.C.,n. 
6286, ubi legitur “ genti- 

” 


perdes pro ‘ perdam” (vid. 
A. C.,n. 348). 

 Israelem”’:—stc edztio pho- 
tolith.; videatur autem 
versus 22, 272 Arcants Cae- 
lestibus, N. 3580, ubi legrtur 
“Jisreelem”’. 

“es”:—sic edttio photolith.; 
supra autem, n. 141[6], e¢ 
aliis in locts, legitur “est”. 

773":—sic editio photolith. 


2] cornibus Zvo “ capitibus”’ 


“ Prophetam ”’:—sze editio 

2188) I 
2190| I 
2 

3 

2195| I 
2196] 1 

2214| 1 
2216| 1 

2220] 1 

2227| 1 
2229] 1 
2230| 1 
2231] 1 

2232| 1 
2239) I 
2243) I 
2247| 1 
2 


photolith. Wide A. C., n. 
7933, “bz legitur “* Prophe- 
tas,” guod textum Graecum 
rectius tnterpretatur. 

553: 577 pro “533, 578” 

separant pro “‘separat”’ 

formant yo “format” 
pardis pro ‘aguilis” 

badii pro * balii” 

6,7 pros, 6” 

coram pro “contra” 

illis pro “ili” 

aliquid fo “non aliquid ”’ 

consternentur pro “ conster- 
nantur” 

XXxi. Dro “ Xxxil.” 

auferetur pro “auferretur”’ 

“ veniam ”’:—szc editio photo- 
lith. ; veniemus melius con- 
grueret cum textu Graeco. 

“faciam”’:—sze editio photo- 
Lith; faciemus cum textu 
Graeco melius congrueret. 

“meum”’:—sie edttio photo- 
lith.; Dei cum textu Grae- 
co melius congrueret. 

27 pro 77 17 oP 

XX. | DORR as 

£3, pros Ue 

5 pro “cc I ” 

Libro Primo gro “ Libro ii.” 

ambulare fro “ambulare et 
vivere”’ 

bona pro “vera” 

774 pro“ 772” 

794 pro“ 795” 

Dominus vo “ Dominis” 

28 pro 29” 

substiterint pro ‘subsiste- 
rint”’ 

Bileami pro “ Davidis”’ 

5 pro“14”. (Ln versione 
Latina Seb. Schmidii, hic 
versus numeratus est «142? 

significant pro ‘significan- 
tur” 

33 pro“ 30” 

18 pro“ 17” 

sit pro“ est” 

238 pro“ 138” 

credere pro“ medere”’ 

falsificant pro “ falsificent ”” 

ex luce caeli fro “ ex flam- 
may.ex lucescaehiay tex, 
flamma’”’ cum deletis cohae- 
rere uidetur. 

18 pro“ 20” 

Matth. pro“ Eundem” 

Fohannem pro Eundem” 

Deum gro * Patrem” 

18 pro 16” 

Imputativum fo “ Imputa- 
tio” (videatur supra, p. 
2245, /. 30). 

lla pro * tllis” (vide supra, 
p: 2245, 1. 373; tum infra, 
ad finem paragraphi hu- 
jus). 

40 pro“4” 

moriatur fro “ moritur” (v7- 
deatur supra, n. 84). 

25, 26 pro“ 21,22” 

quid pro‘ quod” 

26 pro“ 30” 

significatur pro “ significat”’ 

significat pro “ significatur” 

Feremiam pro“ Esaiam”’ 

significat fro * significet ”” 

XV. pro xiv.” 

sit pro “ sint”’ 

meam /vo ‘‘mea”’ 

Quis p7o * Qui” 

“tuae:’—sic edttio photo- 
lith.: forte legeris eorum. 

ecclesiae fro ‘ecclesiae 
sunt” 

in nomen fro “in inmen” 

Aperire fro “ Aperiri”’ 

Accipient pro ‘ Accipiunt”’ 

XXV. pro * xxx,” 

“eorum”’;—sze editio photo- 
lith.; videatur autem su- 
pra, n. 7Ald], ube legitur 

ee ejus A 

venistis pro “non venistis”” 

significat pro * significet ” 

intelliguntur gvo ‘ intelligi- 
tur”’ 

describuntur pro “ describi- 
tur’’ 

possidete gro “‘ possidere”’ 

falsificationes fro “etiam 

- falsificationes”’ 

Deum fro “ Patrem” 

28, 29, 35, 40; 46-48 pro “29, 
33, 35, 36, 40, 47, 48” 

xiv. pro “xi,” 

ei Zro “eis” 

10 pro “ 3-6’ 

quae pro “quod” 

hune (2e¢ 2zfra, n. 821[2]) pro 
“<tunc” 

xxvi. pro “xxiv.” 

774 pro “714” 

37 pro “32” 

5581 pro 5580” 

634 ‘pro 631” 

5114 pro“ 515” 

9215, 9216 prog216, 9217” 

10099 fro “ 10699’ 

e pro in” 

83 pro “80” 

“illis’:—ste editio photo- 
lith.,; forte cum Schmidio 
legerts illi. 

vocare pro “ vocari ” 

vi. pro “vy.” 

3 pro“ 8” 

quidem fro “in quidem” 

utili pro “utile” 

sicut fro ‘non sciunt” 

quod pro “quam” 


| sciatur #7o “sed sciatur”’ 


Delevi “quod”; — restitut 
amant fro “‘ament”’, vo- 
lunt fro“ velint”’, veniunt 
pro“ veniant”’, 

vill. pro xvii.” 

“et ’:—sic editio photolith. 

838 pro 836” 


| receptae pro “recepti” 


«multiplicationem”’:—szc ed. 
photolith.; vide autem tex- 
tum allatum, quo legitur 
“‘ multitudinem ” 

30 pro * 20” 

XWili. p70 “ xvi.” 

30 pro 3” 

emere pro * edere”’ 

7 pro“ 37” 

XXXVil. fro “ XxXviil.”” 

enumerem /ro ‘“ enumeres ”’ 
(vide Ap. Rev. n. 899). 

25.3032 7) PLO Ly 255,:0,07- 7 

tuae pro “meae”’ (uv2de see- 
pra, n. 365(/)). 

Deus fro “ Deus Deus”’ 

quae pro “qui” 

in pro “e” 

14 pro ‘10, 14’ 

270 pro 271” 

646 pro “648” 

sint pro quod sint” 

27 pro * 28:7 

dedisti pro “ dedit”’ 

cognoscant pro ‘‘cognosca- 
Fise? 

“ Zionis ”:—sic editio photo- 
lith.; videatur auteni in- 
Sra, 1. 922[6), ube legetur 
“Jehudae,” guod textum 
Llebraicum vectius inter- 
pretatur. 

« Zionis ;”—sze editio photo- 

APOCALYPSIS ‘EXPLICATA.: 


lith.; videatur nota proxt- 
me antecedens. 

scorto pro “ scortem” 
deatur locus citates). 

“Tmplebantur ”’:—szc editio 
photolith.; videatur autem 
supra, N. 652\¢), ube legitur 
«« Implebuntur” 

“meis ’:—sic editio photo- 
lith.; videatur autem su- 
pra, n. 652{c], bt leortur 
tens, 

Ipse pro ‘ ideo” 


(vz- 


2| “Ipsi’’:—site editio photolith. 


Forte legeris Tibi, quod 
textum Hebraeum. rvectius 
interprataretur. 

Omnis fro “‘Omnia” 

28 pro “18” 

non ex pro “ex non” 

redimet pro “redimat” (vide 
Supra, Ni. 328[@]). 

eorum pro “mean” 
Supra, N. 328[a]). 

“ valde dilatarunt ’’:—szc ed. 
photohth.’: hoc videtur 
ortum ex ‘*Unde dilata- 
runt,” god habet Schmt- 
dius, pro Et dilatarunt,” 
Text. vecept. 

4533 pro “1433 (uzde Ln- 
dicem Arc. Caelest., Ss. Vv. 
Dolus). 

313 pro tsar 3% 

64 pro “34” 

33 pro “34.” 

XXV. Pro‘ Xxiv.” 

KK Dro Sexily??, 

664 pro“ 614” 

significat pro “ significet”’ 

docet pro “ docentur”’ 

justificent pro “ justificant” 

589 pro “859” 

“ vinum,”’:—sze edztio photo- 
Lith. forte legeris merum, 
guod cum dictis anteceden- 
tibus congrueret (vide p. 
2418, 7. 23-27): “vinum”’ 
zocem Lebracam non alam 
hic interpretatur quam 
“merum” supra. 

813 pro 812” 

Xvi. pro xvii.” 

23, pro 24” 

custodjentes pro “custodi- 
entibus”’ (véde n. 882). 


(vide 

-| «¢mortuorum?’’ 


427[@] pro 487” 

53 pro “52” 

audient pro “ audiant (vide 
n. 261, 815[c], 852[2]). 

i-yic  editio 
photolith. Forte legistt jus- 
torum, guod vecfius inter- 
pretatur textume Graecum. 

xly., pro 1y,’ 

intelligatur pro * intelligan- 
tur?” 

Res DOVE see 


2| vil. pro‘ vill.” 


Lonnulli mors seeeal pro 
‘“‘resurrectio secunda”” Ze- 
gerunt (vide ed. Lond., vol. 
iv. pag. 330). 

de pro in” 

9937 pro “ 9337” 

10828 pro 10829” 

ejus pro “est” 

917 pro 918” 

33 pro 66 347% 

73 pro “13.” 

21, p19 5224 

700[a]. pro “703,” 

“in”’;—sic editio photolith. ; 
vide autem A. C., N. 9295, 
ube leoiture,” quod tex- 
tum Lebraeum rectius tn- 
terpretatur. 

Gaditis pxo “ Gaddatis ” 


2| ramis (2¢ 17 loco cttato) pro 


“ capite”’ 

35-38 pro 35, 36, 37, 38, 
39” 

sit pro “est” 

“eorum’’:—sic editio photo: 
lith.: videatur autem su- 
pra, 0. 433[e}, 618, 653[4), 
guibus im tocis~, legitur 
SSemsy 

220[4] pro 219” 

i, Sam. vil. 14, 
“ Psalm. xvilias 7 


15° pro 


*quomodo pre quando” (v2- 


deatur supra, N. 193[a]). 
illis pro “uli” (w2deatur su- 
pra, XD. 193[4]). 
5 pro Say 5 ? r } y 
220[8] pro “2197 2 
significatur pro “ est”? 
019 pro OLE ian 2 
XV. 14) D/O (Ex TAG 
mille sexcenta pro “16000” 

